
NIJJIERSWINSK 

OAN DE 

FRYSKE FAMMEN. 

Alde Foek forjit jimme net , fammen , as wirdt hja ek 
aerrich raiinder-oan en sa krebintich, det de skonken 
hjar knarsse^ as hja fen 'e stoel scil. En nou 't der al 
wer in jier forroun is en wy yn 'e doar stean fen 't nije 
hûs, dêr de cifers 1889 op skildere binne, nou tinkt it 
âld-minske by hjar sels : lit ik nou foaral en bilieawen 
net öer my sels prakkesearje ; hwent ho scil ik mei myn 
krukje de greate gongen fen det freamdehûs troch komme? 

Né, nou wol ik allinnich prakkesearje oerjimme, myn 
fleurige, drege, fix útboude Fryske fammen ; dêr forjit 
ik myn egen bryk ûnderstel en gammel boppe-ein by — 
en nou wol ik jimme ris in nijjierswinsk tobêste jaen , 
dêr jimme fordeald to nacht yette fen drome scille, as 
jimm' er mei twa pear earen nei harkje woUe. 

Ik winskje den alle Pytsjes in Piter, dy klinkt as in 
klok ; alle Wytskes in Wytse , dy-t in fin mear het as in 
bears ; alle Jeltsjes in Jelle, dy-t hier op 'e tosken het; 
alle Hoatskes in Hoatse , dy-t der útsjucht as in lôge ; 
alle Saepkes in Sape, dy by 't frijen sa dimmen is as in 
laem, en in kearel yn syn wirk ; alle Saekjes in Sake^, 
dy-t net foar ien gat to fangen is ; oan alle Sv tskes in 
Sytse, op fjouwren bislein ; oan alle Riemkes in Riemer, 
dy-t yn alle silen mak is, ensft. , ensft. — oan jimme 
allegearre : in feint as in wolken ! 

Fierder winskje ik, as jimme sels tige fornimstich binne, 
det jimme foarrider ek aerrich fyn ynlein wêze mei : oars 
kenne jimme him oer en komt er der ûnder , en det 
heart sa net. 

En oarsom: as jimme de stompe kant neist binne, 
moat hy net al to skerp wêze; hwent min moat elkoar 
sahwet stean kenne, tinkt my. 

Hwet it uterlike oangiet, winskje ik jimme gjin al to 
tsjeppe feint ta : hwent dy habbe al to foUe aerriehheid 
oan hjar sels. Wol hoopje ik, det er net biheind of 
kreupel wêze scil ; mar lieawer bryk fen bûten en rjucht 
fen binnen, as oarsom en dy-t sahwet ûnsjuch binne 
fen efteren en sahwet gammel op 'e skonken , binne faek 
de fleurichsten en snedichsten yn 'e mûle. 

For jimme hoopje ik , det jimme hwet jild mei bitrouwe; 
mar in kop forstân jowt mear as in kynsen rijksdael- 
ders, rekkenje dêrop. Folle jild scil 'k jimme ek mar 
net tawinskje, hwent sa-t ik de tiden ynsjuch, wirdt it 
mei koarten in skande neamd, om der hvvet waerm yn 
to sitten, as het min it sels den ek mei skreppen for- 
tsjinne. Dêr komt yette by, det in hopen boeren en 
boargers lang gjin wille hawn habbe nefifens it jild , det 
hja yn 'e goede tiden fortsjinnen. In hopen binnen do 
sa weelderich wirden as in fôlle, dy-t lang mei swier 
foer op 'e stâl stien het — en o , hwet ha dy letter 
freamde sprongen makke , inkelden alhiel oer 'e kop^ sa, 
det hja nea wer op 'e poaten talânne komd binne. — 
Mar wol hoopje ik , det jimme de krapte bûten doar 
hâlde kenne ; hwent in leech spyn en in hôlle mage binnc 
de.deakisten, dêr min alle lok yn to hôve bringt. 

As jimme wille mei enoar ha scille, hinget meast fen 
jîmme sels ôf. Siektens en suchtichheden winskje ikfen 
jimme ôf: wês mar net to fij fen kâld wetter en litte 
jimme manljue mar net al to slij wêze nei det gûd, det 
fen 'e wylden fjûrwetter neamd wirdt. Ek winskje ik , 
det jimme net allinne de gong, de flier én de striette 
glêd en skjin hâlde; mar sels ek altiid kreas en'himmel 
yn 'e klean wêze scille. Der binne frouljue , dy-t min 
mei gjin tange oaiireitse scoe en dy jeije , mei hjar man, 
it lok ta de doar út. 

Ik hoopje ek, det jimme net al tofoUe fyndoekspoepen 
op jimme hiem krije; wit, frouljue, det dy de Satan yn 'e 
marsse habbe. Waermmiehînders scoe'k ek mar net oan- 
hâlde , hwent dy hâlde jimme mar fen jimme wirk en 
as jimme troch hjar praetsjes de himel yntsjoend wirde 
moatte^ den is 't dochs mar heal spil. Det moat út 

jimme sels foartkomme — en ik leau, det allinnieh de 
goede dieden , mei in suwer herte bidreann, jimme bringe, 
dêr-t jimme wêze moatte. 

Sneins sjuch ilc jimme lieafst yn 'e tsjerke ; mar sjueh 
den net al tofollc nei de nije kyps fen jimme bûrwiif! 
En den winskje ik ek, det jimme de tapassing fen 'e 
preek nea net op in oar, mar altiid op jimme sels meitsje. 

Ik winskje jimme safoile bern , as jimme greatbringe 
kenne; en kenne jimm* fen jimmc jonges gjin boer meitsje, 
meitsje er den in fix hantwirksman fen. As jimme der 
sa oer tinke , kenne der net sa gau tofolle komme. 

•Hwet ik jimme binammen tawinskje, is in fredich sin, 
Yn 'e minne tiid, dy-t wy bilibje, is dy waer tige op- 
slein. Hoedsje jimme sels en litt' jimme manljue hjar 
ek hoedsje for it nije ewangeelje fen 'e ûntofredenens ! 
Det makket it brea , det jimme ite , toar en hird — en 
ha jimme gjin brea, den makket it de honger dûbeld 
skerp! It jowt gjin brea, mar lijen! Wachtsje jimme 
for de nije apostels ! 

En myn lêste winsk is, fammen, det jimme âlde Foek 
net forjitte meije ; komme jimme to Heech , stek den altiid 
efkes oan: yn disse slimme tiden komt in bliere troanje 
nea net fen ûnpas ! 



IN SOARTE PEN MIGGEN. 

Der binne minaken, dy ieze altiid op in oarmans fûl. Hja binne 
krekt oarsom , as 't heart; hwent hja rinne it moaüe spytgnjskjend 
foarby en laitsje bliid, as hja hwet ûnhuers fen in oar fine. 

Sokken lykje lokkif^e mînsken to wêzen. Hwent troch det der 
folle mear forkeardens as moaijens op 'e wrâld is , kenne hja foUe 
faker laitsje as in oar. Ek ha hja dit foar , det hja it moa^e langer 
net ienris mear sjean kenne, troch det hjar eagen fol smoargens 
komme. Sa sjugge hja alles smoarch , habbe gjin lêst mear fen 'e 
moajjens en kinne dos altiid wille ha. 

Mar hjar laits is it gegnysk fen 'e Satan en yn 'e hel heart hjar 
wille thús. En om 't hja altiid op *e kjitte omflugge , binne 't mig- 
gen, dêr min de wiere namme sa net fen neamt. 

Fortraepje se yn 'e modder, as jimme se ûnder 'e foet krjje; hwent 
op hjar wjukken drage hja de bismettelike siekmen troch 't lân. 

PIETER JELLES. 

3vi Scwveaz^^- 

^icicv dcCCcx 



I. 

üjip , djip yn 'e sé is it * wetterpaleis 

Fen Walja, de sékeninginne ; 

De séwiven komme 'r en sjonge eltse reis 

Fen in lâh fol fen fleling en minne. 

Hja sjong' fen 'e sinne , dy-t weidûkt yn 't wiet , 

Fen 'e moanne en 'e stjerren it lieaflikste liet. 

Hja sjong' fen 'e séman , dy-t swalket , fler wei 

Oer de sé, mids troch stoarm en gefaren; 

Dêr harket de séprinses Minja den nei, 

In faem , blank as *t brûs op 'e baren. 

En sjong' hja fen laitsendp boartsjende bern, 

Den kriget hja langstme , om dy wûnders to sjean. 

— „0 mem, lit my gean, hwêr it silweren Ijocht 

Fen 't moantsje sa blinkt op 'e weagen, 

Hwêr in leger fen stjerren yn 't wetter delsjocht, 

Klear en fjurkjend as blierkjende eagen ; 

Lit my tsjean nei it strân, hwêr det bernegûd djoeit, 

Lit my driuwe nei 't lân , hwêr det sinneljocht gloeit. 

»It minske wol 'k sjean meî de fiéling yn 't each 
En de libbene siele yn it herte ; 
Wy habbe gjin siele en ús iwich blau each 
Het gjin triennen for wille en for smerte. 
Hwêrom is ús herte sa kâld as in stien? 
Myn libben wol 'k jaen for ien inkelde trien !*' 

— ,0 bern, wês dochs bliid mei de lokkige rêst 
Hjir ûnder yn 't rêstleaze wetter ; 

In fielende siele jowt oars net as lêst ; 

In hert lyk as uzes is better. 

Faek hoopje om *e nocht — machtleas stribje nei God — 

Heech wolle en leech bliuwe — det 's 't minskene lot." 

— „0, lokkich it minske yn dy iwige drang, 
Dy 'm jimmer omhe^ens wol tille; 

sillich dy siele yn syn wird, yn syn sang, 
Dy siele yn syn leed en syn wille. 
Dy godlike minsken , o mem , wol ik sjean ; 
To, lit my hjir wei nei det wûnderlân tsjean!" 

— »Né bern, 't ken net wirde; dou witst it to goed: 
Hjir ûnder, hjir ûnder mast bUuwe. 

Ik scoe dy biwarje tsjin ûnk en tsjin noed ; 

Dou mast al dy dreamen fordriuwe. 

Dou biste de sékenmg Skolper syn faem; 

Siz, woest' net, myn fanke, det hy mar werkaem?" 

— »Hear Skolper is kâld", seit it minlike bern , 
,En wififer fen sin as de weagen; 

Me ken yn syn wêzen de fieling net sjean, 

Gjin lôge, gjin lieafde yn syn eagen. 

lokkich it minske mei fieling yn 't hert ; 

In minske ken 'k lieawje — in oar lieawje 'k net !" 

Do skodde frou Walja it glinstrige hier 
En de séwiven krieten en âllen; 
Hja glûpten forheard yn 'e wâlden fen wier , 
Wylst de weagen fen kjeltme n't mear rôllen, 
In eangjende stiltme krong troch yn 'e sé , 
In tsjustere fieUng fen oanboazjend wé! 

II. 

De jountwierkes boartsje oer it dreamende djip 

En 't Westen stiet lôgjend to gloeijen ; 

Leit dêr op it wetter in poarperen skip? 

Of is it in toas ûnder 't bloeiîen ? 

De wyn hellet oan, aeit it blinkende wiet, 

En de baren, ûntwekke, sjong' brûzend hjar liet. 

Det heart de jongfeint, dy dêr mimert oan 'tstrân, 

In feint , kant as d' yp yn 'e wâlden ; 

Hy draecht rmforskilhch de harp yn 'e hân , 

Dy-t wend is, it spyltúch to hâlden. 

Hy fierket oer 'twetter, as socht er dêr eat, 

Hy digert swiersettich , as foun er dêr neat. 

D^n taest er yn 'tspylark: in wâljende klan^ 

Rûst skolperjend roun yn 'e snaren ; 

Det heart earst sa lieaflik by d'iwige sang, 

^t lenteanige Uet fen *e baren ; 

Mar 't spyljen wirdt wyld as de hearstwyn, dy giert 

Troch 't iepene wâld en den sjongt er syn liet : 

De hîmel het syn iwich Ijocht ; 
Mar tsjuster is myn hert ; 
Nei trouwe lieafde hab îk socht - 
Ik foun , ik foun se net. 

Rjue kroeze baren het de sé, 

Dy boartsje as berntjes om ; 

Rjue bUde dreamen hie myn hert — 

Hja binn' forwaeid ta skom. 

Moai bloeit it fjild mei blom by blom 
En 't Ijurkje sjongt er bly ; 
Myn hert is kâld , myn hert is stom ; 
Nin blomke bloeit for my. 

Myn hert is stom , myn hert is kâld — 
siz my, djippe sé, 
Dou wide , wylde , wûndre wrâld : 
Hwêr fyn ik lieafde en fré ? — 

Sa song er — dêr driuwt op it brûzende wiid 

In faem , as de moanne sa blinkend ; 

Mei sniewite boarsten en Ijochtglânzich hier, 

Mei útsprate earmen him winkend. 

De krollige weachjes spatte op by hjar lea — 

Hy stoarret forwêzen ; sa'n faem seach er nea. 

Hja dûkt as in wetterblom op út it skom 

En wiggelt as waeijende reiden, 

En driuwkelt , as dodde hja , wei yn 'e slom , 

En laket as 't famke ûnder 't meiden ; 

Hjar bringe de baren al tichter oan 't strân ; 

Dér bh'uwt hja en sjongt hja en wjuwt mei de hân 

Minske mei dyn lieawjend herte, 
Kom doch harren , hjir is rêst ; •• 
Kom en 'k scil dy wolkom hjitte : 
Alle smerten, alle lêst 
Scistou oan myn hert forjitte. 

de sé is sa djip en sa koel en sa soun, 

En sa wyt is de groun 
En ús hûs is sa klear as it wetter; 

Is *tlân dy ûnrom, 

ForUt it ; o kom , 
Hjirûnder, hjirûnder is 't better ! 

Minske mei dyn Heawjend herte , 
Kom doch harren , hjir is rêst ; 
Kom en 'k scil dy wolkom hjitte: 
Alle smerten , alle lêst , 
Scistou oan myn hert forjitte. 

Yn 'e tunen, dy-t pronkje om myn âlderlik hûs^ 

Bloeit blomt' by de rûs 
En dy gUnsterje as goud en juwielen ; 

't Is lij yn it wiet ; 

It séwive liet 
Riist Ueaflik út tûznen fen kielen. 

Minske mei dyn lieawjend herte , 
Kom doch harren , hjir is rêst ; 

Kom en 'k scil dy wolkom hjitte : 
Alle smerten, alle lêst, 
Seistou oan myn hert forjitte. 

Al svvypkje de stoarmen it brûs oer de sé , 

Dêrûnder is fré ; 
Gjin ûnwaer, gjin kjeld scil ús lette. 

Dêr bistou by my 

Sa soun en sa bly — 
Dêr triuw ik dy djip oan myn herte ! 

Hja swijt en in wûndere krêft driuwt him oan ; 

Hy scil yn 'e wâljende weagen ; 

Mar de himel bilûkt en it byld is forstoarn , 

En'de sé spjalket op foar syn eagen; 

Mei tong^rlûd boldert de byljende sé : 

„Det 'sSkolper syn breid ; wé, ûnlokkige, wé !'* 



III. 



Hear Skolper, in kening fen 't wâljende wiet, 

Waerd ba fen it doarmjen allinne ; 

Hy tocht oan twa hppen , sa roazige swiet , 

Oan twa eagen, sa blier as de sinne. 

Hy teach op in moarntiid nei Walja 'n-hjar ta 

Oan 't haed fen syn feinten — syn breid woe er ha. 

— „Mar fanke, hwet steane dyn eagen dochs flau; 
Hwet binne dyn wangen biklonken ! 

Siz, hieste sa'n langstme; hiest twiivle oan myn trou, 
En wier dy it moed al ûntsonken ? 
Stek op nou dyn holtsje , sa blank en sa prûs — 
Nou nim ik dy mei nei myn keninklik hûs." 

It fanke, forwêzen, sloech d'eagen foardel : 

It leed woe hjar 't herte tobrekke ; 

Dêr neij're frou Walja; hjar each fjurke fel : 

— „Siz, koeste gjin wolkomswird sprekke? 
Hear Skolper, och nim it myn famke net kwea, 
By jo wirdt hjar troanje wer glânzich en rea." 

— „Kom Minja'', sa spriek er, ^'t wirdt feest yn 'e sé, 
Mearminnen scill' blier for ús sjonge ; 

Hja makken dy 't kostlikste troukleed al re , 
Mei pearels en barnstien bihongen ; 
_De freamdste anemoanen sciH' bloeije yn iL hier 
Fen myn keninginne — o , laitsje ris blier ! 

„Hark, hark yn 'e fierte det wûndre muzyk : 

Us trousang, op séhoarnen spile. 

It lokket sa lieaflik dy mei nei myn ryk , 

Dêr nea net nin blomke forwile ; 

Hwêr d'iwige simmer sa myld yen omaeit 

En 't Ijocht alle blommen mei goudglâns oerklaeit. 

„Dêr wit ik in hérntsje yn myn silweren hûs , 

Hwet spil 't dêr smout sitte togearre ! 

De skreau fen *e sémeau en 't stoarmegerûs , 

Me ken se op det plakje net hearre. 

Dêr bring ik dy hinne as myn triljende brcid ; 

Dêr wirdste myn wiif; wiste, faem, hwet det seit?" 

Mei slacht er it fanke syn earm om 'e mil — 

Hja folget, de dead op 'e wangen. 

De séfrouljûe slagge hjar 't kleed om 'e lea 

En reauntsje hjar lokjeiide sangen. 

'tMuzyk strûst foaroan — Hwêr de breidsljuwe gean, 

Dêr bliuwe de séminsters drôgjende stean. 

IV. 

De wolken oan 't swirk jachtsje yn skoftige feart, 
As wierne s' in kloft skrille meauwen , 
' Of skimmen , opjage út it ryk fen *e dead 
Troch 'tkwea, det hja ienkear bidreauwen. 
Near boldert de séwyn yn 't hôlst fen 'e nacht ; 
Gjin frede is op ierde, oan 'e himel gjin Ijacht. 

Oan sé stiet de sjonger; gjin rêst het er hawn , 

Sint Minja him rôp oan hjar herte; 

Hy doarme al dy tiden forwêzen oan 't strân: 

— „0 faem, hwennear scil 'k dy wer mette?" — 
De wyn keilde yn 't wetter det kleijende wird, 
De sé heinde 't op , wâlle'r skatt'rjend mei foart. 

Dochs driuwkele, as seach er yn 't tsjuster hjar net, 

De faem mank de skolprige weagen ; 

Hjar mûlc stie stom en fol langst wier hjar hert; 

Om him, om him sochten hjar eagen. 

En as hja dy kleijende frage fornaem, 

Bliid read waerd hjar troanje; hjar ûnrêst bikaem* 

— ^En bin ik al kepple oan in minster, sa kâld 

As de weagen, dy-t kâld my omspiele , 

Dou bliuwste myn nocht en dou biste myn hâld, 

Dou minske, dou godlike siele; 

Dyn ynwaerme lieafde ; for ieri amery , 

Is mear as it iwige libben for my. 

»0 mocht ik mar kommé oan det lokkige strân , 

Den scoe ek myn fieling ûntweitsje , 

'k Scoe gean troch de fjilden mei dy hân yn hân, 

Mei dy libje, skrieme en laitsje ; 

As w^aerd ek myn libben fol 't swierste fortriet , 

'k Joech dêrfor al 't lok fen dit sielleaze wiet." 

Sa suchtet de faem, wylst hja swijende driuwt 

Nei de brânning, net fier fen 'e sjonger, 

En den, as de wearljocht it wolknefliues kliuwt, 

Mids it rôljend gegrom fen 'e tonger — 

Dêr sjucht er it byld wer — ho wyt en bistoarn ! 

Mar glimkjende en wjuwende stoarret se'm oan. 

Hy stoarmet yn sé en hy wraxelt tsjin 'twiet; 

Eitse weage is in dam om to kearen ; 

Mar hy brekt him in paed, wylst it liuentsjende liet 

Fen Minja bim reauntet yn d'earen. 

En ho't eltse baer him ek dwersdriuwe mei, 

Hy wraxelt foarút en komt neijer en nei. 

Mar tsjuster is 't — grounleaze nacht om hjar ta ; 

Ho siikje, ho fine s'elkoarren? 

„Hwêr biste?" ropt hy, en „hwêr biste?" ropt hja, 

„Hâld moed, o myn lieafste, kom harren !" 

Del stipet him wol ; mar it waer boazet oan 

En hôl bromt de sé : „foar de wille .... forstoarn." 

Mar né — efkes brekke de wolken — it Ijocht 

Fen 'e moanne falt bleek op 'e weagen. 

In skreau fen 'e faem — is it eangstme, is itnocht ? 

Hja fynt him — hy iepent yet d' eagen. 

Hja tilt him omheech — efkes sjucht er hjar oan 

Mûle khbbet op mûle — — den is er forstoarn. 

Hwet himelske fîeling kringt hjar trôch de lea ! 

Hwet hilhge freze yn hjar herte ! 

Hwet rûst yn hjar om : is 't in sang , is 't in bea ? 

Hwet in djippe , hwet sillige smerte ! 

De siele, dy pas oan it minske ûntteach , 

Dy amme fen God bringt hjar triennen yn 't each . 



For it bern fen 'e sé is gjin ein , is gjin dea ; 

Syn lot, lyk as 'tbrûzen der weagen, 

Is iwich itselde — mar bart it ris ea, 

Det in trien him opwâllet yn d' eagen , 

Den forwirdt er ta damp — . mei dy inkelde trien 

Js it bern fen 'e sé yn 'e loften forgien .... 

Nowimber, 1888. 



OÂNSIIK. 

Beammen dy wjuwe, 
Stjerren dy kliuwe, 
Ingeltsjes driuwe 
— Wost it wol leauwe ? — 
Nou om ús ta. — 
Faem, mei 'k joun bliuwe ? 
D. 

JONKER EPEMA 



OF 



DE DRINKHOARNEN FEN HERWEY. 

T. E. HALBERTSMA. 



It wier yn it lêst fen Gêrsmoanne fen it jier 1626. 
De protters songen hjar jounliet yn it hege beamte om 
it slot fen Herwey to Ternaerd. It wetter yn de brede 
grêft en de ruten fen haed en bygebouwen keatsten en 
wjerkeatsten de strielen fen it to sliep geande sintsje en 
brochten in wjerskyn fen roazeread en sinnegoud yn de 
ienfâldige keamer fen de túnmanswente. 

Swopkje, de beuzige húsfrou, spoun hjar tried, mar 
liet nou en den de wiele stean om efkes by de hird to 
kypjen en it jounmîel, al nei it to hird of to sunich 
kôke, in keat twa op to heljen ot sakje to htten. 

Jelmer, hjar man, wier yet bûten doar, en mei de 
foarjiersdrokte wirdde it de lêste dagen wol ris hwet 
letter mei him, as gewoan wei. 

„'t Is in diwekers lijen, as min net krekt wit,hwen- 
near min Jelmer mei 't iten forwachtsje moat", sei it 
soarchsomme wyfke, det sont hjar trouwen dêr op út wêst 
wier, om hjar warbere man syn wiet en droech op 'e 
tiid to jaen. 

„Mar, och , dêr is neat oan to foroarjen", seit hja 
wer; „de singels, de tunen, de hôwen , hja jowe mai- 
tiids hwet to forhakstûkjen ! Is it simmers pielen , yn it 
foarjier is it skreppen for de âlde baes. Dêr kaem nou 
d'et slachtsjen hjoed yet by ! Ik wit wol , hj hat der 
gjin hân by út to stekken ; mar om oarder op it ien en 
oar to stellen, ken hy der dochs net by mist wirde en 
ik leau , wrachtich , det er mei de dei yet kekener wirdt 

en min it him mindep nei it sin meitsje ken. Nou, ik 
mei it lije; mar it is tige forfeelsoni; as min sa lang 
wachtsje moat. Hy komt joun foar saunen net binnen 
doar, of it scoe my tafalle." 

Sa redenearre it golie wyfke , Avylst it lieawe jounljocht 
hjar frieunlike troanje yet minliker makke en de tried 
oansettende, mimere hja fierder : „Fen moarns fiif ont 
jouns saun ! It giet op syn jierren egenlik to bot. , 
hwet hie ik wol in noed en soarch, do-t de bern yet 
lyts wierne en hy for fiif mûlen, yn pleats fen for ús 
beiden , hie to soargjen. As hy der do by wei rekke 
wier , ho scoe it mei my komd ha ! De Jonker hie my 
wol net hielendal forlegen litten, wol ik leauwe; mar 
it scoe dochs net to rûm for my soppe ha. Lokkich, 
det wy de bern great krigen, en det hja sa goed troud 
binne. Jan, hwa scoe it tocht ha, wirdt my dêr, 
wrachtich , yet ta eksteur makke ! 't Is in deales moai 
baentsje, en hwet weinje de jongeljue kreas ûnder it 
rjuchthûs ! Ik wol leauwe, det Jiidert en hjarre earst 
hwet jaloersk wierne, det de grytman him, as âldste, 
foarby taeste; mar hy hat neat to kleijen yn syn brou- 
werij. Né, goed bisjoen, mei ik gjin swierrigens ha, 
en ik scoe my ek wol deljaen kenne, as Jelmer it op 
de âlde dei mar sa bânnich net hie. Hy ûntsjocht him 
ek gjin diweker en seit mar, det hy it yet bêst dwaen 
ken. Ik siz , lak , hear ! Hy hat wol tAva fêste arbei- 
ders ûnder him , mar der is sa folle to forstriken ! Min 
scoe ek sizze, hwerom Mynhear him net fen de boerke- 
rije ôfmakket. Wierne wy det spil* kwyt , den wier der 
folie mear lins. Om my koene wy gji^ koubist mear 
op it hoarnleger bergje. Sa'n hiele boerkerije út lieaf- 
habbery, jowt dochs gjin bean*' 

Dêr wirde de efterdoar iepen dien en Jelmer kaemyn 
de keamer. 

,Ho is it, âlde'', seit er. „Wer in min sin, lyk as jister- 
jbune , om-t ik hwet let slachs bin ?'' 

^Nou, in min sin just net : it helpt mydochsnet, eft 
ik op jou prottelje ; mar wit-je, hwet ik yn myselssei? 
De Jonker moast de boerkerije oan'e kant dvvaen, det scoe 
in bulte noflU^er for ús wêze. Dou hest it my tsjin- 
wirdich al to swier. Mar , hwet scille wy nou ha ? 
Foar iten yet mei de fûken oan 'e gong ? Jo scille dochs 

wizer wêze ! Sa krije jou ommers nea heljoun ! Kom , 
moarn is der wer in dei !'* 

„ïk moat wol om jo laitsje, Swopk. Jo jowe jo sels 
nea gjin lins en nou binne jo bang , det myn hannen sa 
lang net mei kenne, as myn skonken. Wirgens îs gjin 
iammens, fanke ; det hâldden jo de bern ommers altiid 
tofoaren ? Mar hwet ik dwaen wol , is ek gjin lea- 
brekkend wirk. As it om it iten ken , scoe ik yet graech 
efkes breidsje wolle. 

Nei it miel bifalt my licht de lea, en as ik dêr joun 
net mei foart far, krij ik de fûken net ré, foar 't de 
jonge hear wer thús komt en det scoe him wol ôfifâile. 
Dêrom yet in beuzich setsje , âlde ! • Ik hab it dûbeld en 
dwers for it golle keareltsje ocr en jou ommers ek ? 
Witte jo, hwet er jister moarn sei? „Jelmer, sei er , 
^nou bin ik yn nije wike, as it Swopkje lijar jierdei 
is , yn Holwerd. Koe it raâlder ? Ik scii de tritichste 
fen dizze lykwols net foarby gean htte, sûnder oan jimme 
to tinken. As it goed waer is, kom ik in rintsje oer."'' 

„Ik woe him det ûntriede , mar koe der net folle tsjin 
sizze , om-t er den hûndert wirden klear hat om jo to 
priisgjen en to biwizen, det er op sa'n dei der egenlik 
nedich by wêze moat. Wûnder, ho-t er oan jo 
hinget ! 

Mar ôm oer hwet oars to praten : jo seijen niis fen 
de boerkerije oerjaen. Ja, it is wier, it scoe nofliker 
wêze; mar bitink ek ris, ho'n ûngeriif wy krije scoene. 
Mâlke hawwe wy nou, sa folle wy nédich binne, en 
bûter en tsiis for it meitsjen. Ik wit wol, jo hawwe 
der jou drokte fen; mar jo scoene it ek yn de pong 
flelC; frouke, as jo dy spillen allegearre keapje scoene ! 
Moarn krigen jo for fêst al gjin nij kouweflesk, leau 
det mar ! Jonge , it bist sjocht der sa skoan út ! It 
scil in nocht for my wêze, as ik de Ternaerder arbei- 
ders der moarn elts in poun of tsien fen bring. Jo 
hawwe it listsje ommers goed biwarre, dêr de nammen 
fen de Ijue opsteane, dy-t hwet hawwe moatte ?'' 

„ Ja , it leit by jo yn it tafellaed. Mefrou hat it der 
fen *e moarn sels dellein." 

„Wit jo, hwet ik hjoed tochte ? Us âlde Jonker is 
egenhk folle lieper as de grytman. Hy wit wol , det der 
in buUe yn de gritenije binne, dy it grou op syn soan 

hawwe en det doraeny dêr gjin goed oandocht, wit er 
ek. Nou wol er dizze pyk sette en Ht út namme fen 
de grytman in fet koubist útdiele ! It kostet him syn 
duiten , mar hy hat der syn wille for. Hy koe domeny 
nea mear pleachje, en wolie je wol leauwe, det dit for 
de grytman in bulte goed makket ? It flesk komt yn 
de magen to lânne , mar it moat de herten foarby en ik 
doar wêdsje , det it dêr ek goed docht , mear as it skel- 
len, kettermintsjen en fordomjen fen ús preker. Domeny 
mei him hwet skamje , det er de boargers tsjin hjar hear 
opset. As hy 'ris bitocht, hwet de Aylva's sa al for it 
doarp digen en ho-t hja hjar altiid oan de tsjerke gele- 
gen leijen , den scoed er him stil hâlde , tocht my. 

Hwêr is it nije oargel bygelyks weikomd ! Hwêr de 
moaije banken yn 'e tsjerke ? Hwa lieten dizze fen bin- 
nen en fen bûten opkreasje op hjar egen kosten , as de 
opbringsten fen de lânnen to koart skeaten ? Wierne it 
de âlde en de hjoeddeiske grytman net? En den del 
gekreauw ! Ik ken der lilk om wirde, as ik my dêr'goed 
ynjow. Yn *e tsjerke hat det folk fen swartrokken de 
mûle fol fen lieafde en frede en dêr bûten binne it ear- 
ste fjûroansetters. As hjar hoanne gjin kening kraeije 
ken, ûntsjugge hja gjin middels, om yn it tsjuster , ûnder 
de mantel fen hjar hilligens, kwea to brouwen en hjar 
partii der ûnder to krijen. It binne sa war rare feinten 
fen ús Lieawenheare ! As it my oangyng, makke ik mei 
in hiele bulte binnen it jier Maeije !" 

En Swopkje, dy ek ai krekt sa foUe oan de famylje 
op it slot hinget, as hjar man, stimde mei dizze yn en 
wyls de wiele snûrre , it iten op de forghmmende koalen 
súntsjes prottele en de âlde klok syn freedsomme , rês- 
tige tik heare Het, forwonderen de âldsjes hjar al mar 
oan, ho-t min tsjin oer sa folle goeds, sims sa'n bulte 
kwea sjocht. * 

Lit ús ûnderwilen sjean , hwa de grytman en syn heit 
binue. De lêste , Ernst fen Aylva, wirdde koart nei de dea 
fen Pibo fen Haerda , de Wettergeus , egener fen Herwey 
en tagelyks grytman fen WestdongeredieL Hy bleau dit 
oan 1586 ta, do-t hy bineamd wirde ta lid fen 'e De- 
putearde Staten fen Fryslân en opfolger fen Ritske fen 
Ringia. Do-t dizze yn 1618 de holle for altiid dellei, 
wirdde Douwe, de- soan fen Ernst , grytman. De âlde hear, 

hy libbe yet, brocht de measte tiid troch op Hania, it 
moaije en greate slot to Holwerd; mar sînt de dea fen 
syn wiif út-fen-hûze hy faek wikenlang by syn bern op 
Herwey , det troch Douwe , de grytman , mei syn wiif en 
'syn ienichst bern biwenne wirde. Det bern wier in 
jonge fen in jier âlwe, toalwe , hiet Douwe, lyk as syn 
heit, en wier it hertlapke fen syn pake. 

In minne en sleauwe foargonger op to folgjen is troch 
de bank folle makiiker as in knappen en bitûften. Det 
ûnderfoun de grytman ek. Ringia wier dea , mar syn 
dieden hbben by it folk yet foart yn in tankber oan- 
tinken. Ho bêst de fen Aylva's ek yn de Dongeredielen 
oanskreaun stiene, Ringia wier net forgetten. Douwe moast 
it dêrom knap meitsje , om it syn foargonger yn it regear 
en de omgong mei syn folk ôf to winnen en, hwet 
spitich wier, dêrta tsjinne him syn aerd, net bjuster. 
De baes wier wûnderbaeriike opleappend, en ho'n goed 
ynsjuch hy yn saken hie , ho-'t er ek by de pinken wier 
as der him neat yn de wei kaem , syn aristokratisk bloed 
brûsde op by it minste skeel, det min mei him krige , en 
den lîtere hy him op in wize , hwerút min de edelman 
priuwe koe, dy greatsk is op syn komôf en den dreau 
er troch , hwet him syn lilkens ynjoech. 

Dêrfendinne spoun it twisken him en domeny ek sok: 
raer jern ; dêrfendinne it lêst , det hy ûhderfine scoe as 
Deputearde. Jelmer hie ûngelyk, as er miende, det 
domeny allinne' skild hie. Wj witte allegearre wol , det 
de geestelike macht faek de baes spylje wol , mar wier 
Douwe net sa koart oanboun wêst en hie hy it driuwen 
fen de preekhear hwet better witten to lieden, den hie 
er mear wille yn syn Ubben hawn en wier mûlk biwarre 
bleaun for it ûnk, det him as lid fen it provinciael 
bistjûr wachte. Lit ús lykwols wer nei de túnman syn 
wente gean. 

Nou , Jelmer en Swopkje wierne for inkelde dagen de 
iennichste biwenners fen Herwej. De hearen moasten as 
Deputearden de gearkomsten to Ljouwert byweinje en 
wierne de moarns ôfreisge ;- mefrou , dy-t hjar fammen, 
det Ternaerders wierne, in dei tvva frij joun hie om by 
de âlden to útfenhûzjen , wier mei Douweman nei Hania 
tein om dêr, op de âide baes syn forsiik, dizze syn hús- 
hâlding 'ris troch to noaskjen , en sa lang as de gear- 

komsten dûrren for de foroaringe hwet to Holwerd to 
bliuwen. Mei in pear dagen scoe de âlde Ernst fen 
Ljouwert komme en wier den op Hania by syn folk to 
forwachtsjen. Sa hiene hja ôfpraet. 

Jelmer-om hie dos it ryk allinne. Fen mefrou wier 
him hjitten , om deis 'ris nei Douwe syn toarteldouwen 
en nei de kanarje to sjean. Niis hie de âlde det dien , 
en do-t er yn 'e hûs kaem, de kaei fen de foardoar 
neist de rûstige fen 'e poarte , dy sint in jier of hwet 
allinne mar skoattele wirdde, oan de spiker, njunken de 
keamersdoar hinge. 

It wier njunkelytsen skimerjoun wirden, en sa as 
Swopkje oerein gyng om de tútlampe mei in swevelstôk 
by de hird op to stekken, bigoun Juno, de jachthoun 
fen de grytman, dy, nou-t it slot leech stie, by Jelmer 
útfenhûze, en it op de pleat neist it prefytsje krekt sa 
goed nei 'tsin hie, as oars yn de koken by defammen, 
to gnoarjen. 

j,Hwet scille wy nou yet hawwe!" sei Jelmer. „'t Is 
krekt as der in reau de reed opkomt: ^Kûst, Juno!'* 

Mar dizze , yn pleats fen him stil to hâlden en de kop 
wer op de poaten to Hzzen, bigjint oan to slaen, det 
de pânnen op de skoarstienmantel dinderje fen syn swiere 
stimme en hy trapet al byljende wei nei it efterhûs, eft 
er sizze wol : »Kom mei , en sjuch , hwet der is.'* 

Jelmer diich de efterdoar iepen. 't Skimere al tige ; 
mar de túnman koe sjean , det der in weintsje, in faitonne 
mei in brún hynder der foar, foar de poarte stil hâldde. 
In man sprong der út, diich de doarren, dy-t yet fen 
Jelmer skoattele wiiide moasten, iepen en it reau ried 
der troch. »Dêr lykje to minste twa yn to sitten", sei 
Jelmer by him sels en gyng it spil tomjitte, det op it 
slotplein stilhâldde. It wier sa, as de baes tochte: der 
kaem in twadde út de wein, naem de jaling en lei him 
op de brúne. 

It wier in man yn in donkere, wide mantel mei in 
brede krage. Hy droech in grize filten hoed , hwer fen 
de bol boppe it smelste en de rânne unbidich great wier. 
In pear fearren , dy der al hwet slûk by del hingen , 
wierne der for de pronk oan , wylst lange krollen ûnder 
de hoed wei op de wiid útsteande tulen krage ôfrôUen en 
in knewel mei in flokje bird de wol hwet smelle, mar 

oars tsjeppe troanje in foarsser oansjean jaen moasten. 

In koarte, wide forwjelen broek mei poffen, dy-t oan 
de knibbels ta rikte, en dêr mei linteii en gaspen fêst 
makke wier , platte skoen mei hege , smelle hakken , in 
degen , dy-t ûnder de raantel wei stike , sjea der de man 
klaeid, en wol as in edelman út dy tiid. 

Syn kameraet wier mear sljuchtwei hinne, en hie in 
pak oan as in fetsoenlik arbeider sneins yn 'e stêd droech. 

Hwet Jelmer der fen tinke moast, wist er net. In 
hear mei sa'n suterich reau! Ho forbjustere hy lykwols 
ek wier , de âlde forgeat net , de mûtse ôf to nimmen 
en yn de hân to hâlden , sa lang it mynhear bilieawje 
scoe , om him oan to sprekken. Nou , det dûrre net lang. 

„ Wolle jo ris gau yn it slot gean en tsjin mefrou sizze, 
det Jonker Epema fen de Sweach der is, dy-t in boad- 
skip fen de grytman for hjar hat?" sei er. „Mar ikha 
lieafst, det jo hwet oanmeitsje: it is al let en ik moat 
joun yet to Dockum wêze." 

»Det scoe ik jerne dwaen woUe, Jonker", wier Jel- 
mer syn biskie , mar mefrou is to Holwerd op Hania en 
bliuwt dêr licht in dei of hwet. Jonker Douwe is dêr 
by hjar en de grytman is , sa-t jo witte scille , to Ljou- 
wert en dêr is syn heit ek : sadwaende stiet it slot leech." 

„Ho deale nou, den scoe ik in reis Dm de nocht dien 
ha? Jo sjugge der my to fetsoenlik ta út, om to mienen, 
det jo my forrifelje scoene ; mar leau ek , as ik det for- 
naem, scoe it jo wol ris sûr opbrekkekenne!" Hysloech 
by det sizzen de hân op de degen, det dizze rinkele, 
en bearde, det er him út de skeef helje scoe. 

„Mar siz ris'', sei er fjirder; „as der den gjin ien thús 
is , ho stiet it , as ik hjir myn âld hynder in ûrke op 'e 
stal útrêste liét ? Scoe det kinne ? Yn it búthûs is dochs 
wol in plakje oer, net? Myn foerman" — en hy wiisde 
op syn maet — „ken him wol hwet fretten jaen en by 
him bliuwe, wylst ik, foar-t wy fjirder reisgje , hwet 
mei jo by de hird gean. *t Is moai kâld op 'e joun, tinkt 
my: ik bin to minste mar tige skreausk.". 

Jelmer , dy-t der neat tsjin yn to bringen hie , om't 
skûrre en bûthús op him sels stie, hie de hân al oan 
de girlle, foar-t de jonker útpraet wier en it dûrre net 
lang, ef de Docknmer foerman , sa-t hy fen 'e Jonker 
fjirder oan syn ienfâldige gasthear bikend makke wirde, 

wier mei it hynder ûnder tek en Jelmer teach mei de 
hege gast yn 'e hûs. 

* 
Swopkje, dy-t mei de earmen^op de ûnderdoar it spil 

ôfwachte , seach forheard op. Det er hwet bûtenwenstichs 

wier , hie hja mei de nea forleugene nijsgierrigens fen de 

frouljue ringen fornommen; mar dit hie hja net tocht. 

In freamde hear op 'e lette joun ! Oars wol wend om 

greate Ijue to wird to stean — hja wier op Herwey berne 

en hie dêr jierren as faem tsjinne — wier hja by it yn- 

kommen fen de jonker dochs hwet biteutere. Dy forle- 

genens dûrre lykwols net Jang en mûlk wirde det net 

ienris mirken. Jelmer makke hjar bikend, hwa-t de 

gast wier, en de frieuniike Jonker hie de slach derfen, 

it ienfâldige wyfke for him yn to nimmen. In praetsje 

oer it waer, foroare yn in petear oer de kreaze en ge- 

ryflike went , en do-t dit oerslein wier , earst op it knappe 

húsrie en einliks op 'e hechtens fen *e gastfrou, dy-t nea 

gjin acht en fyftich jier wêze koe, mar mear fen in fiif 

en fjirtiger hie yn mynhear syn eagen , do wier it kastiel 

ynnommen. Jelmer sei letter, det er nea net ien oantroffen 

hie , dy-t sa'n slach hie om mei frouljue om to gean en 

forwondere him der oer, ho it wêze koe, det de jonker 

de moaiste en rykste faem fen it lân net mei gemak frijd 

en boaske hie. Dy idelheid , dy idelheid ! Ho hielendal 

oars moat min in man dochs oankomme, as min him 

bilêze wol ! 

»Ik ha hjoed by de grytman to Ljouwert west en . . . . 
mar haw in pear minuten gedild : ik scil yet efkes nei 
de wein rinne: dêr ha-k hwet yn forgetten,'' sa forfolge 
de jonker en briek ek wer ôf, wylst er op in hountsje- 
draef de keamer út en nei bûten romi. 

De âlde Ijue hiene it dos efkes togearre. „It liket in 
alderaerdichste kearel, Jelmer; mar ha jo ea fen in Jonker 
Epema heard? Sa lang my hûget, is hjir nea net ien 
oan it slot wêst'* sei Swopkje heal lûd, krekt as skamme 
hja hjar, det der yet in swym fen fortinken yn hjar 
opkaem. 

,In jonker Epema? Né, fanke, ik hearde der myn 
libben net fen ; mar dêrom ken it wol ien wêze, hwêrom 
net ? Mynhear de grytman scil wol mear kinde ha, dy-t 
hjir nea net oan it slot wêst is. Wy moatte mar ris 

ôfwachtsje, hwet er yn syn marsse hat/' wier Jelmer 
sjn biskie; mar hielendal op syn gemak wier de âlde 
yet Jiet. Hy woe dit Swopkje lykwols net skine litte en 
do-t dy bigoun to krimmenearjen oer it iten, dêr hja 
sa'n greate hear dochs net bêst op nedigje koe en det 
hja dêrom kâld wirde litte moast, bêdde hy hjar del. 

„Hy scil net sa lang bliuwe, liea. As de guds hwet 
bikomd is, scil de man wol wer ôfsakje wolle. Gean 
hinne Swop, en waermje ús in pear krûken bjier. Sûpe 
kin min sa'n jonker net presentearje en it is oars sa 
keal. Wy kenne " 

Jelmef rekke net útpraet. Epema like hwet fen ^bier'' 
heard to hawwen, hwent do-t er de keamer yn stapte, 
sei er : 

^Goede frieun, jo miene it bêst. Jerne scil ik hwet 
bjier mei brandewyn *) by jo drinke, mits ik de bran- 
dewyn jaen mei. Dêrom wier it just, det ik yet nei de 
wein moast. Sjoch 'ris , hjir ha ik in flesse , sa as jo 
se yet nea preaun ha. 't Is echte frânske , sa pûk, ken 
ik jimme sizze , det ik him oan mefrou as in presintsje 
for de âlde hear , dy-t er nei de grytman syn sizzen sa 
folle fen hâldt, jaen woUen hie, as hja thús wêst wier. 
It ken wêze, det ik hjar to Holwerd sprek; mar min 
wit der neat fen , hwet der yen twisken Herwey en Hania 
oerkomme ken , dêrom it wisse for it ûnwisse ; wy scille 
him de mûtse 'ris ôflûke. Ik scil de skippers wol 'ris 
ien for de âlde baes mei jaen. 

Mar, hwet diweker'', bigoun er op in oare toan, as 
woed er meitsje, det Jelmer him fjirder stilhâlde scoe 
oer it slokje, dêr for hy nou Heafst de brândewyn 
lewere, „it giet raer mei ús út de ein : wy prate al 
oer in sûpke , wy scille mûlk eltsoar bidrinke , en jimme 
witte yet mar heal, mei hwa jimme to dwaen hawwe. 
Lit ik my dochs earst 'ris better bikend meitsje. Swop- 
kje ken wiiens hwet klearichheid meitsje." Hy ging oer- 
ein om syn mantel út to sjean en oan in spiker to hingen. 

„Mei jou wolnimmen, Jonker", kaem it wyfke dêr op 
yn : „it Hket my ta, det jo rein ûnderweis hawn ha. 



*) Sjoch oer dizze drank: Ter Gouw, De oude Tüd. Dr. Schotel, 
Het maatschappelgk leven onzer vaderen en Dr. E. Halbertsma, De 
Jonkerboer. 

Jou mantel komt my neat to droech foar. Jow him hjir 
efkes, den scil ik him hwet oer it skerm hingje." 

^Asjeblieaft, frou. It is, sa-t jo sizze : it ding ishwet 
dof. Drui it mar hwet; mar den scii ik der lykwols 
dizze boartersdingen earst út krije", en hy helle twa 
pistollen út de bûsse. „Hja binne laden, en min wit 
net , ho't ken." 

De Avapens wirdden op de taf^l lein en de jonker gyng 
wer op syn plak. „Ik hab op reis lieafst sok ark by 
my'*, sei er : „min hat den hwet mei to sizzen , as it 
der op oankomt", en hy forfolge : 

„Ja, Jelmer, ik bin sont jierren in frieun fendegryt- 
man. Wy gyngen mei eltsoär op de stúdsje to Freantsjer, 
moat jo witte, en kamen sa yn de kinde. Ik hab altiid 
in bulte fen 'e man hâlden en det doch ik yet, oarshie 
ik hjir hjoed net komd. Myn wiif wit net ienris, hwêr 
ik bin, sa hommels bin 'k hjir hinne rekke, en hja scil 
xjoun net bigripe, hwêr ik bliuw ; mar det moat syn hert 
ophelje. Ik miende, det it myn pHcht wier om mefrou 
bikend to meitsjen mei de omstandichheden, hweryn hjar 
man forkeart en ik fielde, det nimmeh det sa foarsich- 
tich dwaen scoe kenne, as ik." 

»Der is dochs gjin swierriggens ?" frege Jelmer. 

»Nou, hwet scil ik sizze ! Swierrigens is der just net 
mear; mar it hat min genôch stien. Hy hatyndeniten 
sitten, det siz ik jimme ! Mar Ht my lieawer bidaerd 
fortelle, hwet der jister bard is. 

Jimme witte fen sels , det de Jonker Ud is fen it hege 
regear fen Fryslân en det syn reizen nei Ljouwert binne, 
om dêr de gearkomsten fen it bistjûr by to weinjen. 
Nou giet it yn de hûshâlding fen 'e provinsje ek al krekt 
allyk , as yn eltse oare : min ken it net altiid lyk fine. 
Myn wiif en ik htte der nea in nacht oerhinne gean, as 
wy 'ris oan it kiessebiten wêst binne , mar yn 'e Staten 
giet der in oare wiize op. Forbyld jimme, dêr tsjiere 
hja jierren oanien ! Yn 1623 is it al bigoun, en howol 
de kwesje nou hwet oars is, as do, — út it iene komt 
faek it oare foart — min iggewearret yet mar aloan 
troch. *t Is nou al yn 't trêdde jier ! Der wierne gûds, 
dy seijen : de gritenijen bitellen to folle lêsten neflfens de 
stêdden. Dêr hawwe hja oer hersenskrabbe , man, det 
it in griis wier, en do-t hja it einliks lyk founen, diich 

der him al wer in oar skeel op. It wier op 'e nij oer 
de duiten en wol , ho-t dy yn 't forfolch ynfoardere wirde 
scoene. 

Jo moatte witte , det eltse provinsje , as d\e\ fen *e 
republyk, jiers in somme jild opbringe moat, hwêrmei 
saken bikostige wirde , dy-t yn 't bilang fen de saun 
gewesten mei eltsoar binne. Nou , is it faek in heislik 
lijen for de Staten-generael , ôm det jiid bitelle to krijen 
en as it rike Hollân der net wier, om nou en den 'ris 
hwet foar to scjitten , den roun it spil fêst : det skoart 
net út. De iene provinsje is gjin hier better as de oare ; 
elts stiet yn it kryt en lit er de jildscjitter for opstrûpe ; 
min moat se twinge om to biteljen. 

Hollân der bûten rekkene , den moat Fryslân neffens 
de oare provinsjes, tofolle jaen, det is wier; mar sa 
lang as de wetten net oars binne , moat min bitelje , hwet 
min ienkear oannommen hat to dwaen, oars? Op it 
platté lân is it net sa slim ; dêr wol it folk yet al for it 
quotuMy sa as min it diel yn de algemiene lêstenneamt, 
oan de ûntfanger ôfskouwe ; mar yn de stêdden spant it 
deales en de Slaten-Generael Avisten der oars gjin ried 
op, as de lêsten mei geweld op to easkjen. Hja skreau- 
wen der oer oan Deputearde Staten fen Fryslân en yn 
in gearkomste fen det CoUegie is nou yn it koart bislet- 
ten, om freamd krychsfolk to Ljouwert to lizzen en dit, 
as it nedich is , to brûken. 

Jo kenne bigripe , det de stêdsjers pûr binne, om 't hja 
ynsjugge, det hja nou bliede moatte. Foaral op de 
Deputearden fen Eastergea en Westergea hat min wear- 
lichs it grou en op jimme grytman yet it measte. Som- 
Hken fortinke him der fen, det hy der greef Ernst Gasi- 
mir tige op oanstien hat, om de freamde soldaten yn 
Fryslân to loadsen, en do-t it Ljouwerter gemien, mûlk 
troch kwea frieunen opstokele, dit jister yn 'e noas krige , 
wier it spil geande. Dêr wier gjin hâlden en kearen 
oan. Douwe, dy-t as feint for gjin fiif forfeard wier, 
siet nou raer yn de lytse loege. Ja, mar dit hoechtjo 
gjin ny to dwaen, Jelmer ! It folk wier sa op ien ein , 
moatte jo tinke, det ik net oars tocht, ef jou hear syn 
lêste ûre hie slein. 

Min bilegere it Statenhûs. De Koermakkersstrjitte, de 
Twiebaksmerk en de Hearregrêft wierne sa swart fen min- 

ken, det min wol op de hollen gean koe. En aloan 
kamen der mear en wirdde it krinken slimmer. Rounom 
wei kaem min opsetten. De smook- en sûphûskes rounen 
leech en út dc winkels .fen timmerljue , kûpers, smidden, 
ensfh. kaem in soadsje, det by wize fen kriichsliet de 
smoarchste sankjes ophelle en forsjoen wier fen allerleije 
ark , det as wapens tsjinst dwaen moast. 

Op 'e hoeke fen *e Piperstriette kaem ik in liereman 
foarby, dy wrachtich al lietsjes op 'e grytman hie en se 
song. len dêrfen bigoun : 

^Burgers, hoar ris na myn liet , 
't Is fen falske Douwe : 
Hy ferraat it hele lan; 
Mar it sal him rouwe ! 

'kMien Äm, út Westdong'redeel , 
Douwe bargestruper ; *) 
Ons wil hy oek an 'e húd: 
Late we him fersupe !" 

Hwct der fjirder folge is my forgetten; mar as de 
grytman it fyftichste part oerkomd wier fen it jinge de 
hereman him tawinske, den hiéne jimme himneawerom 
sjoen. Hearé , it stie der sa raer foar ! En den de frou- 
Ijue ! Jelmer, it is sok aerrich gûd, sa lang it goed is; 
mar, jonge, jonge, dy-t ik dêr seach, liken wol tiger- 
innen ! De manljue hiene mûlk tofreden wêst, as hja de 
grytman mei eltsoar êftér slot bringe kend hiene; mat 
my tocht, de frouljue woene him wol deid hor Jo scille 
lykwols fetsje ; det der allinne gûds fen it alierminste 
slach by wierne. 

Koartom, it stie der bryk foar. De útstâllingen for 
de winkels wirdden ynhelle; de goudsmidden digen de 
blinen ticht en skoattelen de doarren ; pakhuzen wirdden 
sletten ; somUke rinteniers bidobben hjar jild yn de hird- 
dobben en krûpten fen binaudens yn 'e kelder. In âlde 
jiffrou, yn de Hearestriette , stie yn hjar doar, en do-t 
ik hjar foarby kaem, sei hja: „Myn hewe menhear , ik 



*) Bargestrûper is ommers de skelnamme fen de Ternaerders. 

bin so raar in 't lyf ! Al wist ik, det de wereld op slach 
forgaan suud, dan kon ik ni^t naarder weze. Ken myn- 
hear der niks an doen ?" 

Om hjar to treastgjen, andere ik hjar: ^Jiffrou, ik sal 
't perbeare,'' en ik stapte mei in troanje , dy-t sizze woe : 
„ik sciP jimme diwels krije, as jimme net meitsje, det 
jimme thús komme", op de sé fen minsken ta. Ja, ik 
siz fen sé, en it hie der in bulte fen; mar sa, as er 
him by stoarm waer sjean Ht. 

0, Jelmer, as ik bitocht, det der yn det gebou in 
minskelibben to rêdden wier, den foriike ik my by 
immen, dy-t yn need waer op de sédyk stiet eri sjean 
moat; dei de siedende weagen as wylde bisten om it 
skip springe, om der in ynlieawe broer as bût ôf to heljen, 
sûnder det er it keare kin. 

It wier my net mûlk, in stap fjierder to kommen en ik 
moast der dos yn birêste, om de rin fen saken stikom 
ôf to wachtsjen. 

Det scoe lykwols net lang dûrje. Hommels kaem der 
foroaringe. It wier, eft de wyn yn in hoazige tongerloft 
roun, en de wolken, dy-t niis om eltsoar draeiden en 
tsjin eltsoar opkamen, mei krêft foar him út dreau. Ik 
hie der oan, om stean to bUuwen. Oan foarút gean wier 
net mear to linken : de stream fen minsken wier net to 
brekken, mar naem alles mei yn syn feart, of roun it 
ûnder foetten , en ik wier needsake, my oan syn rin oer 
to jaen. 

De reden fen de foroaringe fette ik earst net; mar dêr 
hearde ik op iens: „de fûgel is flein ! De bargestrûper 
is it Statenhûs útUtten. As de diwel him siikje en habbe 
scille wy him, as lei er yn syn grêf!'' 

It wier sa, as de woestelingen seijen. De grytman 
wier mei help fen de siktaris en de fiskael efter ta it 
gebou útkomd en troch de Hearestriette en de Lommert- 
stege oer de Brol in hûs ynfluchtte , hwêr in goede kinde 
fen him wenne. 

Mei gauwens wist it plëbs lykwols, hwêr-t er skûle, en 
do bigoun it spil fen nijen oan. Min easke him op. Det 
raesde en gûlde; det skelde en ketterminte; det hune 
en flokte ; det fordomde en swarde , o , Jelmer , it wier 
in geweld fen de jongste dei, en aioan hearde min scjitten 
eri it rinkeljen fen ruten ! 

Lokkich hie lykwols ús greef Ernst Casimir sjoen , 
hwet it eintsjebislút wirde scoe. Lang, sa lang as it 
lije koe , hie er wachte , om fen syn macht brûkme to 
meitsjen; mar nou moast er. Hy stjûrde twa faendels 
skutters, om it hûs to dekken en probearre fierder, om 
it frjeamde krychsfolk , det bûten de poarte yn it blokhús 
syn kertier hie, jti de stêd to loadsen en de strietten 
skjin to meitsen. Det wier lykwols oalje yn 't fjûr. Hie 
min oan-t nou ta allinne mei it gemiene folk to dwaen 
hawn, de boargerije sei, det it tsjin alle wet en rjucht 
wier, om freamde soldaten binnen de mûrren to heljen 
en mei de wapens yn *e hân kamen hja op en twongen 
de foarst, de bisettinge de wapens ôf to nimmen. 

Jo bigripe; Jelmer, ho-t de Nassauwer yn demytsiet. 
Twiske twa stoellen yn de jiske, man , om sa to sizzen. 
Einliks — hy moast út in sûre apel bite — joech er oan 
de eask fen de boargerije ta , mar ûnder bitingst, det hja 
helpe scoene , om it gemien , det al oan it rôven en plun- 
derjen slein wier, to kear to gean. Min ûnthiet it; mar 
jo kenne tinke, dit wier earder sein as dien. Bring in 
razende bolle ris op slach ta him sels ! Larie , man ! It 
plebs wier net to hâlden, focht tsjin de boargerije en 
diich tagelyks syn bêst om sa folle bût to krijen , as it 
mar koe. 

Nou witte jo it fornaemste fen de story , dit wol sizze, 
fen det jinge , hwet ik dêr fen wit ; hwent yn 't hjitste 
fen de striid hab ik my klear makke, om hjir hinne to 
tsjean, en ik bin jisterjoun mei it lûkskip fen Ljouwert 
reisge mei it wyt om mefrou to warskoagjen. Do-t wy 
to Birdaerd wierne , forbylden wy ús , det it to Ljouwert 
barnde; hwa wit dos, ho raer ît dêr letter yet om wei 
gien is. 

As der neat ûndef komd wier, hie ik hjir in dei 
earder wêze kend ; mar do-t ik yn Dockum kaem , wier 
der gjin tinken oan om fjierder to kommen. Ik scil jo 
dalik fortelle , ho bryk it er dêr foarstie ; mar lit ús earst 
ris yntapje. Swopkje hat my niis al warskôge, det it 
bjier waerm wier. As hja nou yet in pear bekers hie , 
woe ik ris in sûpke klear meitsje. 

Swopkje , goesloof , dy al hwet forbouwereare wier fen 

. 't jinge hja hearde, krige sûnder diggeljen, hwét de 

jonker frege út it âlderwetske glêzekastsje , hweryn al de 

presintsjes , dy-t hja foar en nei fen mefrou krige hie , 
to pronk stiene, en sette it op 'e tafel. 

„Fij,'* sei hja, »om de wierheid to sizzen, ikbinhwet 
fen streek. De lea stiette my oan. Drint jimme hwet 
mei eltsoar ; for my scil 't it bêste wôze , det ik hwet 
lizzen gean. , jonker , hwet tinkt jo , ho scoe H mei 
de grytman wêze! Och God , de earme man !" 

Epema diich syn bêst om it minske ta bidarjen to 
brîngen en fortelde , det de Ljouwerts ûnder rôven en 
stellen net mear om fen Aylva tochten en det dizze 
hielendal bûten gefaer wier, do-t hy — Epema — út de 
stêd teach. 

Wylst hy ef kes nei 't hynder seach , gyng de húsfrou 
to bêd. It wyfke hie it krap. Do de gast wer yn 'e 
kaem , lei hja fen hjar sels. 't Wirdde Jelmer slim ge- 
noch, mar de Jonker spriek him moed yn. »Och'', sei 
er , do-t hja teikens joech , det hja njunkelytsen wer by 
kaem, „ha dêr gjin ûnrêst oer. It siet hjar op hjar 
nervus audüorius^ sa-t de perfesters to Freantsjer seijen. 
Myn wiif hat it forline wike ek yet hawn. De rottelwacht 
brocht my op in joun thús, do-t ik tsjin de regel ris 
hwet letter as oars út it weardshus kaem , troch de glêdte 
op striette foel, en hja tsjin de faem, dy-t de doar op 
diich , seijen , det ik myn skonk britsen hie. H ja brochlen 
my yn de efterkeamer; mar myn wiif hie genôch heard 
en do fleach it hjar op deselde nervus, as Swopkje nou. 
Lokkich, det hja mar gau fen hjar sels rekke ; en my 
dos net seach: oars hie it hjar mûlk ek yet op hjar 
nervus visorius set , moatte jo tinke ; hwent it lichem fen ' 
de frouljue — fen in stêdsfromminske binammen — sit 
fol nervus. De dokters sizze , det it fen it stilsitten komt, 
fen to min beuzichheid en ek fen it thédrinken, hwer 
min yn de stêd mei bigjint. Swopkje skynt der ek hwet 
fen to hawwen ; mûlk om 't hja sa folle mei greate Ijue 
forkeart. Dizze kear scil hja lykwols ringen fen de set 
opkomme. Hark mar : hja bigjint to gapjen. Nou krycht 
hja it op de nervus gustatorius, wit je ? Det is in goed 
teiken, hwent dêr scjit it spil wer út, moat jo bigripe. 
Probearje mar ris , eft hja net in mûltsje fol drinken ha 
wol.'' 

En Jelmer , dy-t it binaude swit op de foarhoUe stie , 
liet it wyfke drinke, en howol hy neat fen de hiele 

^ert;î(5-kwael fetle, hy wist syn tankberens oan de ge- 
learde Jonker gjin ein , do-t er wer teikens fen libben 
seach. Och, heare, Swopkje gappe, det hjar de kake- 
minten út it lid reitsje koene ; mar Epema sei , det it 
tige bêst gyng, .en det er hjar nou fjierder mar rêstich 
lizze Utte moast. Hy krych gelyk ; hwent do-t er Swop- 
kje yet ris sein hie, det de grytman bûten gefaer wier, 
lei de âlde mei fiif minuten yn swiete slom. 

„Sjea sa, âlde baes, nou in hertsterkinkje ! Wy hawwe 
it wrychtich wol fortsjînne. It bjier scil wol hwet ôf- 
koelle wêze, mar dêr is ried foar." 

De frânskman wirdde nou de mûtse ôflitsen en de 
swietrook fen de fine drank forspraette him oer de kea- 
mer. It bjier wier ringen wer hjit, en de slok wirdde 
klear makke. Jelmer, dy-t seach, det syn wiif rêstich 
sliepte, rekke nou ek wer op streek en forgeat ûnder it 
kreftige sûpke al gau de soargen. 

^Hâlde jo ek fen smoken , Jelmer ?'* sei de jonker. Det 
er der net fen hâldde, koe de âlde baes net sizze. Hy 
hie al 'ris in pypke fen de grytman prezint krige; mar 
dochs brûkte er net folle tabak. Yn de skearwinkel hie 
min him sein, det der roet fen yn 'e hersens hingjen 
'bleau, en yn 'e tsjerke hie er fen de stoel heard, det 
^tabak te drinken of te zuigen een afgodisch verzinser' 
wîer en det er dêr dos de diwel mei tsjinne. Joun woe 
hy lykwols dochs *ris smoke : de jonker scoe wol hwet 
goeds ha, tocht him, en it dûrre net lang, as de twa 
manljue sieten yn de blauwe wolken fen de varinas. 

„Nou, ja, Jelmer,*' sei de gast , wylst hy de iene skonk 
oer de oare lei en maklik yn de briedstoel hingjen gyng, 
»ik scoe jou fierder fen myn reis fortelle. Kearel, ik ha 
sa'n rare dei hawn ! Bigryp ris oan , do-t ik yn Dockum 
kaem, wist min dêr al , hwet der to Ljouwert geande 
wier , en de âlde stêd wier hielendal op stelten. De Syl 
wier swart fen minsken , moat jo tinke. Ik sei tsjin de 
skipper, det in Ljouwter wier: ^Scoene hja de kreeft 
los hawwe en him ris hwet forloftigje? Ik miende oars, 
úet hja det op »swyp forriden" digen.'' 

„Ik woe wol", sei de skipper, „det wy mei in kreeft 
to dwaen krigen, sa as de Dockumers op in kear; mar 
wy scille it mei bare diwels to rêdden krije , liket my ta. 
Hark, dêr scjitte hja wrychtich al !" 

Wy kamen oan 'e wâl. Krekt hie mîn it hûs fen de 
boargemaster mei balstiennen bombardearre en nou gyng 
it op de ûntfanger los, hwaens jildkisten min ris nei- 
sjean woe. 

Do-t ik ait it skip kaem , roun ik út nijsgierrigens nei 
de Syl. Mar de deale, det briek my sûr op ! Yn in 
omsjuch wier ik omsingele. Min woe witte, hwa as ik 
wier en hwer ik hinne scoe, en do-t ik det sei, wier 
it: »Ha, in frind fen de landforraider ! Dailik met him 
nair it hounegat!" 

In stik of fjouwer kearels , elts mei in pyk yn de hân, 
wirdde sein om my dêr hinne to bringen en Jonker 
Epema — ik moat der yet om laitse — dy-t jierren lang 
syn faendel commandearre , wirdde opbrocht troch fjouwer 
bienbitige Dockumers. ^Wacht mar, baeskes, tocht ik 
lykwols , as wy strak yn in stille striette komme, scil ik 
wol oar bjier taepje!" 

Wy hiene yet mar in pear hoeken omslein , en wierne 
sa hwet krekt op de Legewei, do-t wy in man fen in 
fjirtich jier foarby kamen, dy der gammel útseach en sa 
meager wier, det der wol in mosk yn syn hûd nêstelje 
koe. Mei al syn rûpskens hie er lykwols in deftich en 
earwirdich oansjean *). Hy siet foar syn hûs op de 
stoepebank , en fen it kwea , det dêr jinsen broud wirde^ 
neat wittende, fielde hy him noflik yn it moaije foar- 
jierswaer. Us oankommen sjeande, hke er binijd to 
wêzen oer it stoefe wêzen fen myn lieders. 

„Baas," sei er tsjin de iene, det in skoenmakker wier,. 
„waar zal dit zoo haastig heen? En wat gedruisch is. 
dat daar ginds ? Al was de graaf in Dockum , het kon 
er niet drukker toe gaan. Wat is er te doen ?" 

„Is domenij dan in freemdeling in Jerusalem ?" sei de 
oanspritsene, Hiel Dockum is op *e bien. Ljuwt het fan 
morgen it foarbyld gewen; dair slain se it spul fen de 
lanopfreters kort en klien en misskien branne se de hiete 
stad wel plat: it rookt dy kant út te minsten al moai 
en nou binne wy hier in Dockum ook mair ris bigonnen. 
It het Jandori lang genoech duerd^ dat wy te feul bi- 



♦) Ds. Dirck Rafaëlz Kamphuijzen , yn 1586 to Gorichem beme, 
yn 1637 stoarn, brocht syn îêste libbensjierren ûnder sukkeljen to- 
Dockum troch en socht dêr syn skriel bistean mei weven en it 
dichten fen psalmen. 

tailden: wat segge jou, ouwe ?" en hy seach ien fen de 
kameraten oan , det in skroar wier. 

^Wat ik seg? Ik seg,*dat de magistrait jin teugens- 
woardich letterlik it march út de bonken suecht, seg ik 
loar de wearhch ! Det pikt en pikt fen morrens fieren 
ain awens achten en ik kin myn húshouwing wrachtich 
niet bihoarlik mainteneere en er skiet noait in stuwer 
foar in krükje bier over. Fan morren heb ik myn laiste 
kroan nair ontfanger brocht, dy slokt it bloedgeld op, 
mair strak scil ik him weerom haile, of ik hit gien 
Klais Jans!'' 

^Baas, een beetje bedaard!" sei domeny. — De mea- 
gere roan wier eren domenij wêst, moat jo witte. — ^lk 
raad je aan om rustig te zijn en je niet te verzetten 
tegen de wettige macht. Heb je die kroon te veel be- 
taald , beklaag je dan over ontvanger en in onze goede 
stad is, goddank nog wel zooveel recht , dat jehem terug 
zult krijgen en zoo niet, welnu, dan geef ik hem je. 
Zeg mij liever eens," en hy wiisde op mij — „wat man 
is dit? Dat is vast geen Dockumer: ik ken hem ten 
minste niet." 

„Dit, domenij, is ook al ien*\ andere de skoenmakkef 
„dy-t ons it fel ower de nekke haile wil. Hyisfamylje 
fan de grytman fan Westdongeradeel, de bargestrûper , 
dy-t min fan daig to Ljuwt forskeurd het, om 't hy 't 
met de Hollânders houdt en de graif ainraiden het om 
freemde soldaiten in 't lân te hailen. Hy is de dans ont- 
sprongen" — baes miendemynou wer — „en met it trek- 
skip flucht; mair wy scille him hier wel opsitten leare. 
Nair it honnegat scil er , en as er niet wil , dan scil ik 
him rippe, jandori , of se magge my ophange." 

De kearel sei it en helle syn skoenmakkersmês út de 
bûsse. len fen syn kameraten boarste lykwols út fen 
laitsen, do-t er det seach en sei : ^Wat diwel nou, bais? 
Suden jo snije? Wairfoar hê je dan in pykkregen? Jo 
hê der noch gien ferstân fan om oproer te maiken !" 

Dominij koe it glimkjen hast net litte, det seach ik 
wol ; mar do-t de Dockumer útpraet wier, sei er op in 
statige toan, wylst er de skoenmakker by de earm kriich: 
„»Steek uw zwaard in de schede, Petrus , want velen , 
die het zwaard nemen, zullen door het zvvaard vergaan,"'' 
en wiles naem er bacs it mês út de hân, smiet it oer 

de huzen en treau der in sechsteheal for yn 't plak. 
,»Mannen"", sa bigoun er tsjin de oare trije, «ik ken u 
allen als brave en verstandige lui. Laat je toch niet 
opruien door enkele belharaels, die het in de wereld 
nooit naar hun zin krijgen , omdat ze er liefst zonder te 
werken door willen. Ga naar uwe vrouwen en kinderen, 
die zeker in doodelijke ongerustheid zitten wachten en 
laat mij uwen gevangene hier. Heb je morgen nog klach- 
ten, kom dan bij mij en wij zuUen overleggen, wat wij 
voor je doen kurinen. Denkt het gerecht van Dockum, 
dat het Jonker Epema" — ik hie myn namme ûnder de 
bidriuwen oan domeny sein — ^noodig heeft , ik zal hem 
tot morgen gevangen houden en. men zal hem dus bij 
mij kunnen vinden. Ik sta zoo lang voor hem in.'* 

„Do lieten de smychten jo los, net jonker?" frege 
Jelmer, „De dominij , hwer jo sa lokkich by oanlânnen, 
wier ds. Kamphuzen , sa-t hja him neame. My tinkt , det 
ken net misse. Hy hat krekt sa folle en sims mear oer 
it folk to sizzen as de boargemaster mei syn hiele skut- 
terije, moat jo witte. Mar, de deale, jonker, jo wierne 
fêst net op jou gemak, do-t dy forninige skoenmakker 
det skerpe mes úthelle , n't wier ? Foi , de grize scoe 
yen oer de grouwe gean !*' 

„Och, hwet scil ik sizze ? It wier mar in himmeltsje, 
de kearel. Hy hie gjin mear flêsk as in hin, dy-t trije 
wiken sitten hat to brieden en hy hie in kleur as in 
wytling ; mar flêsk hie er dochs en dos hwet , det min 
reitsje koe, as min mei him oan 'tfjuchten kaem. It 
hoegde dos net to gean, as m man to Harns my lêsten 
fortelde, dy-t yn it gefjucht wêst wier mei Koarthakke. 
Wol tsien kear hie er miend , det er de baes dwers troch 
stiek, mar der kaem nea gjin drip bloed en hy wier op 
't lêst sa wirch wirden, det er it mar ap in akkoartsje 
smiten hie. Jo bigripe wol , hwet dêr fen kaem ! Ik 
hoopje mar, det ús maet my mei rêst litte mei. 

Mar lit ús , yn pleats fen mear oer de Kweade to pra- 
ten, wer by de brave domeny sjean. Ik rekke mei him 
yn 'e hûs en scoe jo in bulte fortelle kenne, fen hwet 
de froede man en ik sa al forpraetten, mar dêr is de 
tiid nou to koart for. Jelmer, Jelmer, ik woe, det ik 
dy man yn myn lêste ûre by my hie ! Hy soe wol rn 

goed wird for my dwaen kenne by ús Lieawenhear, en 
den gyng ik de iwichheid in bulte gerêster tomjitte. 

Ik ha in nacht by him útfenhûze en hy woe my net 
earder reisgje litte as jouns. Earst hat er my yetholpen 
oan it âlde reau — gjin minske woe hwet goeds oan my 
forhiere — dêr ik hjir mei bin, en do hat er my sel- 
skip hâlden oan de Ealsumer poarte ta. Altiid wier er 
yet fol noed, moat jo tinke, det der my hwet oer- 
komme scoe. It is in kostlik âld man, det moat ik 
sizze, as heart er den ik ta de swartrokken, dêr ik 
oars in bytsje fen hâld.'' 

^Nou, Jonker, it wier mar moai, det jo him metten: 
troch him rekken jo út de myt. De Dockumers hiene 
jo krekt sa goed oan it keatting lizze kend, as hja it 
de kreeft dien ha.'* 

,Ja, Jelmer, mar ik ha noed, det it gefaer yet net 
foarby is. As it ûnwaer hjir mar net hinne driuwt. Hiel 
Fryslân is yn ûnstjûr. Wy kenne hjir de stêdsjers bêst 
'ris krije , as hja yn Dockum genôch rôwe en plundere 
hawwe. Domeny Kamphuzen krige fen de moarne in 
brief mei it skip. Dy wier fen syn neef út Freantsjer en 
dêr spoke it ek al raer. Sok spil hinget oan as de pôk, 
moat jo tinke. Myn boadskip, det ik oan mefrou hie, 
wier den ek allinne , om hjar to warskôgjen en hjar oan 
to moanjen, om in tritich, fjirtich feardige en goed 
bitroude kearels binnen de poarte fen Herwey to heljen. 
Nou-'t hja net thús is, scil ik strak nei Holwerd tsjean 
en den ken hja Hania forsterkje , wylst jo it hjir dogge. 
Min hat it tige op de grytman en syn heit forsjoen. Hwa 
wit, eft wy de Galgelappers hjir net krije. WoUe jo wol 
lieauwe, det ik hjir den lang net feilich wier? Nou-t 
hja ienkear witte, det ik in frieun fen mynhear bîn, 
moat ik it krekt sa foUe ûntjilde, as hy. Mar wy scille 
it bêste der mar fen hoopje en net koarje foar *t^vy wé 
binne : hja binne hjir yet net." 

„Jo wolle joun yet nei Holwerd, jonker, seinen jo. 
Nou , yn it bilang fen mefrou , scil ik jerne habbe , det 
jo it dogge , al ho'n biswierlike reis it sa let op de joun is. 
Wier it winter , den scoe ik sizze : bliuw ont moarnier ; 
hwent al ho min ik jo bêdsje ken, ik scoe jo den net 
gean Htte. Wit jo, it bart den sims, det min hjir by 

3 

nacht troch kwea folk oanhâlden wîrdt. It is nou lyk- 
wols maitiid , en min scil jo wol reisgje litte/' 

„Ei nou, for in pear kearels bin ik net bang. Soa, 
den doar min soks hjir winters wol 'ris weagje ?" 

„Ja, jonker, forline winter in jier, hearde min der 
alle wiken hast fen. Nou wier der ynbritsen ; den hie 
min ien ôflein. Do wier der in binde , dy-t alles ôfstrúnde 
en raer hwet weagje doarst. By ien boer to Brantgum 
en by twa to Hantum brieken hja op ien en de selde 
nacht yn, en, ik ken jo sizze, in wike of trije letter 
bounen hja de stille wacht, fjouwer man sterk, dy-t op 
hjar roun, elts op in oar stik lân, sa fêst oan de dam- 
peallen, det min hjarren de oare deis forlosse moast. 
Ha jo it ea sa heard ? 

Einliks hat min de haedman fen 'e kliber krige en 
do-t min him mei in pear fen 'e bizen yn it tichthús 
hie, is de binde forsjaggele, alteast min hat der dizze 
winter net fen heard.** 

,Witte jo ek, ho-t dy haedman hiet, Jelmer?'' 
»Ja, it wier in Japik Geales, of in Geale Japiks , dêr 
wol ik ôf wêze. Ik lieau, det er fen Birgum wier.'' 

„De deale ja, nou, den wol ik leauwe, detjimmehjir 
lêst hawn ha. Dy dogeneat ken ik wol. In biis üt de 
bizen , moat jo tinke ! Hy wier foar forhne winter al 
'ris út it tichthús bruid ; hja hawwe him wer oppakt, 
mar ik wit, det er letter wer útbritsen, en det hy yet 
los is. De kearel is de diwel to slim ; en mûlryp , det 
ha jo nea sa heard ! De skirk is oars fen goede komôf 
en ien, dy-t wol hwet leard hat ; mar hy skynt tige djip 
sonken to wêzen. It kin my den danich om sokke Ijue 
bigreatsje. Mar eft er útsliept is ! Yn 't koart hearde ik 
yet in moai staeltsje fen him. Hy stie foar it rjucht ; de 
procureur generael frege him út ; mar Japikman woe gjin 
wird sizze. Einliks stelde min de frage sa, det hy mei 
ja of 77é to sizzen anderje koe. Hy hâldde him lykwols 
stil. De procureur wirde hagels. „„Diwelske keafel" 
sei er, „praet den, of ik lit dy giselje ! Siz ja of wéf.'"* 
,„Jo kenne it moai bitinke, mynhear,"" andere nou 
ús maet : „„op somlike fragen moat min lykwols swije."" 
„„Soa/'" mynhear wer, ;,»dou hast ommers mar it 
ien of it oar, ja of né to sizzen.'"' 

„„It ken wrychtich net, bêste mynhear!"" 

,»Sa bryk is it yet nea west, of der koe ja of n^op 
sein wirde.'"' 

;,»Mei ik mynhear den 'ris hwet freegje? Stean my 
dy ginst 'ris ta !''^* 

De procureur seach de oare rjuchters oan, en nei 
in toantsje sei er : „„To den mar, skirk, it is tastien. 
Freegje op !"" 

„„Akkoart,"" sei Japik. En hwet bistie de dryste 
kearel do ? Hy frege : „ „ Lit mynhear him , as rjuchter , 
yet wol 'ris omkeapje? Siz dêr 'ris ^a of né op."" 

Myn bêste Jelmer, hwet hearden de toalwe oare rjuch- 
ters do raer op , en de procureur ? De man krige in kop 
as in amer eii hy seach as in ûle. Ha, ha !'' 

„Mar de rjuchters Htte hjarren dochs net omkeapje 
wol, jonker?'* sei Jelmer , dy de heechste achtinge for 
it rjucht hie. 

„Ik fortel jo allinne mar, hwet Japik Geales frege. 
Hie de procureur Ja sein, den hie er bikend, deterhim 
omkeapje liet; hie er né andere, den moast in oar 
ommers tinke, det er it him tofoaren dwaen liet. De 
rjuchter sei boe noch ba, wit jo, en yn syn plak hie 
ik my net freegje litten. Japik sette him pyk. Mûlk 
hat er dêr 'in pear moanne langer for ûnder de blauwe 
pannen moatten." 

Under it fortellen wei hie min swiet oanpreaun en it 
iene krûkje bjier nei it oare , moai swier mei brandewyn 
mingd, nei binnen slein. Yn 't earst wier Jelmer sanou 
en den ris nei 't bêdsted gien , om nei Swopkje to sjean ; 
mar do-t dy aloan mar swiet foartslomme, hie de âlde 
al ringen de soarch oer hjar forgetten en him rêstich yn 
syn stoel flijd. 

»Is de jonker hjir wol 'ris earder wêst op Herwey ?'' 
frege er nei in amery stilte. »Myn wiif noch my hûge 
it, jo ea sjoen tohawwen." 

„Né, Jelmer'*, andere Epema, „en dêrom moeititmy 
sa foUes to mear, det ik mefron net thús tref. Hania 
ken ik fen bûten en fen binnen : krekt sa goed , as myn 
egen slot, moat jo tinke; mar Herwey ha ik nea bisjoen. 
It trof altiid, det de grytman to Holwerd wier, as ik 
him opsocht. It is bidrôfd , om 't der yet al hwet rop 
fen dit slot giet. Ik hie der my sa op forgappe. Ho 
lang is it nou al yn de famylje wêst?'\ 

^Det is — lit my 'ris sjean — om-en-by de fiif en 
fyftich jier , jonker. De heit of de pake fen de grytman , 
dêr wol ik ôfwêze, hat it fen 'e erfgenamen fenPibofen 
Haerda koft, dy hjir eren grytman wier, mar yn de 
tiid fen Alva mei de Wettergeuzen nei Imden teach en 
syn slot nea wer seach. Hy is yn 1569 op Amelân tsjin 
de Spanjaerds omkomd; mar leit hjir yn ús tsjerke 
bigroewen. 

Yn 1592 hat de âlde grytman — jo kenne him ommers 
wol — it slot hielendal fornije litten en yn de steat brocht, 
hweryn it yet is." 

^Nou, it is den bisûnder! Jonge, Jelmer, scoe it net 
kenne, det wy, foar 't ik foart gean, it ris efkes troch 
rounen? Ik scoq den to minsten altiid sizze kenne, det 
ik yn it hûs wêst wier , hwer Pibo fen Haerda , de edele 
geus, wenne. Q man, ik ha sa foUe fen him heard en 
lêzen ! As jo net wisten, hwa ik wier, scoe ik der jou 
net op oanstean doare ; hwent ik bigryp bêst , det jo dêr 
oars gjin ien yn litte scille. Bin jo lykwols bang, det 
jo der kwea oan dogge , bisondigje jo der den bilieawen 
net oan, hear ! Det scoe my moeye.** 

„Né , jonker , nei al it jinge ik fen jou heard ha, scoe 
mynhear syn sin net ha , as ik net oan jou winsk foldien 
hie. By al de noed, dy-t jo for de grytman ensynfolk 
steane, scoe it tige min fen myn kant wêze , as ik jo dit 
wégere. Leau my lykwols , mei in oar scoe ik it net 
bistean doare.*' 

„Nou, âlde, jo moatte witte, hwet jo dogge. Ken it 
om jo, den graech." 

Jelmer gyng oerein om it skynfet op to stekken. 

„Wachtsje efkes", sei de jonker. ^Earst yet ris goed 
priuwe !" 

Der wirdde yet in kras mingseltsje ré makke en mynhear 
forsocht de túnman, om mei him to drinken op it wol- 
wêzen fen Herwey en syn biwenners. 

„Lang scille hja libje, en jo ek, jonker!" rôp de 
gasthear mei dûbelde tonge en dronk tagelyks op de hege 
gast. De âlde hie sont de brilloft fen sjn jongste soan 
sa fleurich net wêst en roun hielendal mei de gemien- 
somme jonker wei. 

„As ik nou aenstouns foart bîn, en jo krigen ris 

bisiik út de stêd , Jelmerom ; ho scoene jo det den rêdde, 
âlde?" frege dizze, 

^Dêr meiisje ik my net bang for, mynhear. As jo 
der út binne, komt de poarte goed ticht en sjuch hjir 
ris**, — in bytsje stoitsjende gyng de baes nei in kast — 
,hjir stiet in feint, dy-t raer gûd opjowt, as ik wol,*' 
en hy liet de jonker in nq gewear sjean. „Ik hab dit 
forline winter fen de grytman presint krige , en nou ken 
ik de hazzen wol út de koal hâlde, detsizikjo! Kaem 
der fen nacht ûnrie, den scoene wy ris sjean, eft ik ek 
hazzen mei twa skonken reitsje koe, leau det mar!'* 

„Jonge, ht ris sjean ! Sikerwier, in moai 

gewear! Is it laden?" 

;, Wrachtich ! It stiet altiid klear , en dêrom wol 
Swopkje it yn de kast ha to stean." 

Epema bisjucht it scjitark, tipelt hwet mei de hoanne 
en de fjûrstien om en set it al kâltsjende oer oare saken 
yn de hoeke fen de keamer, ticht by de doar. 

^Stek nou it Ijocht op, en den moasten wy efkes yn 
it slot sjean. It wirdt sa njunkelytsen myn tiid." 

Jelmer diich it en ûnderwilen joech Epema yet in 
eintsje fen de woarst oan Juno, hwer it bist to mûk al 
earder in stikje fen hawn hie. In goed minske hat om- 
mers ek hert for de bisten ! 

In amerij letter wier it slot bisjoen en makke de jonker 
him ré for de reis. Nea hie Jeïmer in gast hawn , sa 
great, sa heech pleatst yn syn each, en tagelyks sa ge- 
miensom. It wier in man , dy-t herten stiel. De âlde 
hie mear frieunlike greate Ijue spritsen; mar dochs hie 
er altiid fiele kend, det hja om him út de hichte wei 
kamen. Dizze jonker Epema hie der slach fen om to 
meitsen, det rang en stân wei foel. 

lenfâldige , bêste Jelmer ! It gyng dy, as sa foUe oaren. 
Dou waerdst ynpakt, âlde , mar dou bist de lêste net wêst. 

Hja kamen wer yn 'e hûs. De mantel , dy-t sont lang 
al droech wier en oan de spiker neist de keamerdoar 
hinge , wirdde dêr troch de egener weinommen en Jelmer 
holp in hantsje om him oan to tsjean, wyls mynhear 
yet altiid praette oer it moaije slot , hweryn Jelmer stam- 
merjende meistimde. 

^En nou goên nacht, Jelmer! Sliep wol! 

Mochten jo ris op de Sweach komme , den net forjitle 

ris by jonker Epema oan to sjean , hear ! Jo scille it 
bêst by my hawwe, leau det mar. Doch Swopkje de 
groetenis ! Ik bin bliid , det it jouns sa goed mei hjar 
skikt is. Moarnier tinke jo der om, in tritich man binnen 
de poarte to nimmen, n't wier ? It bêste !'* 

„It bêste, jonker" en dit sizzende sette Jelmer him yn 'e 
skrep, om de jonker yn it reau ta de poarte út to loadsen 
sûnder to strofifeljen. Nei 't dy foart riden wier, skoattele 

er de doarren. 

* 

* * 
Do-t er wer yn 'e keamer kaem , bigoun him alles to 

draeijen, en hy ging mei de rêch tsjin it hoekspyn oan- 

stean. It wier, eft er hwet út de eagen en fen de foar- 

holle strike woe^ eft er as in sinleas minske de hân 

optilde om him, nei-'t er him healwei hie, wer sakjeto 

litten. 

Hy wit net, ho-t er it hat. De âlde klok, de spegel, 
Josef en Potifars frou, Aäron en de rots, hwer dizze 
wetter útslacht , it giet allegearre mei him yn 'e rounte, 
as wier it yn in skots op Ternaerdermerke. Josef, yn 
pleats fen as in jonge hillige to fluchtsjen for it leidige 
wiif, jowt de moaije jififrou de hân en Aärön tilt dri- 
gjende de stôk yn 'e hichte , krekt eft er sizze wol : „heite, 
der ôfbliuwe, joun is it mines!'' Hwet wearlich, it is 
eft de stoellen de tafel ta knikke en dizze niigjende »dei" 
hwerom seit. 

Mar hearo, hwet is det? Iningel! Swéwjende komt 
dy op him ta en leit de earm om syn âlde hals. En 
hwet in earm ! Blank as in leelje en sêft as ferwiel. 
Hy is klaeid yn in sniewyt kleed en hâldt him mei de 
oare hân in glês oan *e mûle, hwerfen de ynhâld him 
smakket , as de ealste wyn. As er genôch dronken hat, 
wirdt it glês op de dounsjende tafel set. De ingel pakt 
him nou om de mil, as wier it him ek om in skotske 
to dwaen; mar yn pleats derfen troant er him mei en 
as breid en brêgeman , dy-t fen de brilloft weiglûpe , 
geane hja foart en in amerij letter snoarket de âlde ûnder 
de wol. 

* 

Nachtlike stilte yn it túnmanshûs! Dizze scil lykwols 
net langer as in pear ûre dûrje. Den wirdt Swopkje 
wekker troch in akelich gegûl. It komt út it efterhûs ; 

mar hwet it is, wit hja earst net. Nea hearde hja sok 
skreauwen ! Dêr korat hjar yn 't sin , det it Juno wêze 
ken. Hja giet der ôf , strûpt hwet klean oan en — ja 
it is sa — de earme houn, dy-t kermenjende mei de 
poaten tsjin de ûnderdoar oanklaut, jowt bliken, det er 
der út wol. Swopkje docht de doar op en it bist fljucht 
as in razende op de grêft ta en drinkt. 

't Is tsjuster bûten doar en it lûkt kâld. It wyf ke 
wirdt der huwerich fen. Kreunjende komt de houn by 
it wetter wei en jowt him wer yu 'e hûs. Swopkje giet 
him efternei , tinkende oer it freamde fen 'e joun en scil 
sa oer de drorapel stappe . . . Hea, hwet is det? . . . . 
Is dêr Ijocht yn it slot — yn 'e grytman syn keamer ? 
Krekt de selde forljochte plakken troch de herten yn 'e 
bhnen , as hja hûnderd kear sjoen hat. Ho is it mûlk! . . . 
Scil hja dêr hinne gean en sjean, hwet ît is? . . . . Mar 
God, as dêr ris kwea folk wier! 't Is sa'n rare tiid ! 

Hja stiet al foar Jelmer syn bêd. Hja ropt him; hja 
skoddet him, hja knypt him, en einliks, ja einliks, dêr 
skrillet de baes oerein. Forwyldere sjocht er roun; mar 
sliepdronken , wol er der wer hinne sige , as er op 'e nij 
skodde wu*dt. Swopkje bidt him, dochs goed wekker to 
wirden en hira to klaeijen: der is ûnrie, it ken net misse. 
Yet aioan gûlt Juno. Jelmer heart det nou dochs ek. 
»Hwet skeelt it bist,'' freget er en tagelyks wol er witte , 
hwer-t er sels is. 

;,Jo binne op jou egen bêd, Jelmer; mar kom dêr as 
de wearlich ôf.'' 

„Ho bin ik der opkomd?" 

.Jelmer, hwet docht det dernouta! Jo wierne skeef, 
en ik ha jo der ophyst, dêr wit jo it; mar nou as de 
bUts de klearn oan: yn it slot is it spil net yn 'e heak." 
„Ho nou, wol jo sizze?'* 

„Der ôf! siz ik dy, en kom mei nei de efterdoar, den 
ken jo sels sjean! Hear dy earme houn ris! Dy hat 
fêst hwet forkeards ynkrige! God, det gûlen forjitik 
nea ! It giet my troch ieren en sinen ! Mar det is it 
slimste net. Der ôf! Jelmer, der is Ijocht yn it slot !'' 
„Ljocht yn it slot ? Dou dreamst , Swopk ! 't Is net 
mûlk !" 

„Bist wekker, kom den mei om sels to sjean. Wrach- 
tich , drôgje net ; leau my !'* 

Einliks ja, dêr is er klear, en giet er mei. 

Syn hoUe bounset him geweldich en docht him sa sear, 
det er hast net sjean kin. Hjia geane troch it efterhûs 
Jmio foarby, dy-t sa krekt de lêste siken útblaesd hat; 
mar Jelmer docht him gjin tiid, dêr by stean to bhuwen. 

jjSjuchst it?'* freget Swopkje, nei it slot wizende. 
„'t Ken net misse, dêr binne gûds.*' 

„Hear yn 'e himel !" wylst de skrik him op 't liif falt, 
de eangste him om *t herte slacht; j,dou hast gelyk, 
Swopk! En sûnder mear to sizzen, fljucht er wer 
yn *e hûs. 

,It gewear!" ropt er. „Hwêr is it gewear?'* 

AUes wirdt ôfljochte^ rounom socht : it gewear is wei. 
Ho diwel, is it mûlk ! Nimmen bigrypt it. 

„Klaei jo better , en as jo doare, den as de reek nei 
't doarp om de bern to heljen." 

„Myn lîeawe man, ja, ik doar wol , mar ikken fen 'e 
alteraesje net út it steed komme," stammert it wyfke , 
^vylst hja yet in rôk oer de hoUe smyt en hjar de lea 
oanstiette, det Jelmer net litte kin , om wer oan de nervus 
to tinken. Alles moat der nou lykwbls op weagewirde, 
en as it hwet ken, moat hja der op út om help. 

;,En hwet scille jo? ropt de soarchsomme húsfrou. 
^Der dochs net allinne hinne? Heare, Jelmer, min ken 
net witte .....!" 

„Harkje ris, Swopk^ as wierne alle diwels út de hel 
ek yn it slot , ik scoe der dochs hinne gean : it is myn 
plicht.'' 

De âlde giet ûnder dit sizzen nei it sket om de kaei 
fen 'e spiker to krijen .... De kaei is der net , it 
steed is kâld. 't Is , eft de túnman in slach foar de hoUe 
kriget. Gewear en kaei , beide wei ! Hy bleauwt mids 
oer de keamer stean , leit de hân op de foarhoUe en alles, 
alles, hwet dêr de jouns bard is, komt him wer yn 't sin. 
De jonker hat syn gewear bisjoen , de jonker hat sels de 
mantel fen 'e spiker krige, hwêr de kaei oanhinge .... 
It is , eft er him in spinreage fen de biroaide hersens 
litsen wirdt. 

„De diwel hat ús gast wêst, wiif!'' ropt er, en hy wringt 
him de hannen, det de fingers knappe. ,Mar wy scille 
sjean ! Swopk , stean fêst yn 'e skoen ! As jo kinne , 
den as de wearlich nei de bern ! Earst nei eksteur , dy 



Digitized by LjOOQiC 



41 

moat perfoarst mei. By Jildert sitte mûlk gûds yn de 
brouwerije; dy is den net op bêd; lit him en syn mingers 
hjir mar hinne tsjean. En nou foart! Net wer fen dy 
sels falle!'' 

Swopkje wier al by de efterdoar. »Mar ^o/' rôp hja 
yet, „jo scille der'dochs wylst net allinne Kinne gean?*' 

„Né, wier Jelmer syn biskie, »ik scil sa lang oppasse , 
det hja net ta de poarte útkomme mei de bût. Foart 
nou ! It jildt myn eare , myn post ! Hwet scoe myn- 
hear fen my tinke, as ik him bistelle liet !" 

De âlde wier lykwols lang net fen plan de help út de 
bûrren ôf to wachtsjen. It scoe lang dûrje kinne , foar *t 
dy opdage , binammen as Swopkje de Ijue út it bêd 
klopje moast. De tsjeawen koenen der hjar saken wol 
birêdt hawwe. Mar hwet scoe er allinne bigjinne ? It 
gewear, syn bêste wapen, wier er kwyt en as er mei 
de jonker to dwaen krige, den ko er op twa pistoUen 
en in degen rekkenje, det wist er. Och, hwet biklage 
de baes him ! Hwêrom hie er de poarte ek net earder 
skoattele en de loebes dêr foar keard ? Mar ho wier er 
der letter yn komd ? Hie der goed sjoen , det de foer- 
man yn 'e faitonne siet , do-t de jonker foart ried ? Sa 
redenearre er yn him sels , wylst er om in wapen socht* 
Hwet scoe er nimme ? Der scjit him yn 't sin , det de 
greate bile it bêste wêze scil fen it jinge er bitinke ken* 
Hy stout mei it skynfet yn 'e hân nei it hok, hwer it 
barnhout trochstrings oploege en it túnmansark birgen 
wirde : dêr moat de bile lizze. De doar giet kreakjende 
iepen. De baes giet der troch , mar , ôfgriislik ! Hy 
tûmelt fen skrik werom. In monster , hielendal bloedrich, 
mei greate hoarnen op 'e kop , wirdt troch it giele Ijocht 
fen it skynfet bistriele en grymt him oan. Wierne den 
yn dizze heislike nacht alle pleachbisten der op út, om 
him in loech ôf to sjean ? Hy stiet stil en docht syn bêst 
om to tinken , howol it herte him bounzet , det hy it 
heare ken, Njunkelytsen komt er hwet ta him sels en 
it dûrret net lang, ef hy laket om syn bangens. Ho koe 
er sa raer ? Hie er net sa foraltereare wêst fen it jinge 
der foarôf gien wier, hy scoe dalik om it.koubist tocht 
ha, det dêr de deis slachte wier. 

Dêr komt him hwet yn 't sin. Dy kouwehûd scil syn 
wapen wêze ! In pear hoarnen ! In stirt ! Hy bitinkt, 

hwet de jonker fen Koarthakke sein hat. 't Is to pro- 
bearjen. Hy is birêdt 

Mei it bloed makket er him ûnkenber. De troanje , 
de earmen — hy strûpt dje mouwen oan de earmtakken 
ta op — en de hannen wirde bistritsen. De hûd wirdt 
omslein en de bile yn 'e hân nommen. Sa stapt de baes 
op de slotdoar ta. 

Sjueh, dêr stiet wrachtich deselde faitonne, dêr de 
jonker mei kaem; it hynder is der yet foar en oan in 
beam boun. Teantsjende komt er by de foardoar. De 
kaei sit oan de bûtenkant. ^ In domme slach fen hjarren" 
tinkt er. Scil er se bislúte en help út it doarp ôfwachtsje? 
Mar jonge , as hy se allinne^ hiel allinne, ris op 'e rin 
jeije koe ! Bislute kin er se ek altiid dwaen, as hja al 
fornimme mochten, hwa-t hy egenhk is. Ashydenmar 
oppast, det er earder as hja by de doar is . . . . Hy wol 
bisiikje, hwet er ken. 

De doar giet súntsjes iepen. Gjin knier heart min 
knersseii. HoasfoetUng giet er lâns de gong mei de moar- 
meren flier en hâldt de siken op , mar sjucht mei eagen 
^ as dy fen in rôffûgel , as woe er de tsjokke tsjusternisse 
trochboarje. Dêr ^ op it ein fen 'e gong, falt lykwolsin 
Ijochtstriel troch in skreef , en dit is for him in wyt , 
hwer hy op oanhâlde kin. Hy hoecht nou net bang to 
wêzen, det er hjir of dêr tsjin oanstjitte en de skirken 
yndachtich meitsje scil. 

Ut de keamer fen de grytman komt in gedrús, det 
beart as it fyljen fen izer en it roundraeijen en rinkeljen 
fen kaexjen. Lichtfoettich , as in kat, is de âlde lâns de 
gong komt en foar de doar stean bliuwende, heart er nou 
klearder, hwet dêr binnen bart. 

Hwet scil der bigjinne ? Ho it oanUzze ? Sa de keamer 
ynspringe en probearje, eft hja fen de skrik stouwe 
wolle ? Mar jonge, as hja yn pleats dêrfen ris mei blauwe 
beane bigjinne ! Dêr scoe-d er -sa goed net oerkenne , 
as hy , hwer 't er for spilet, en min scoe him sûnder 
rekkeninge op syn ûnstearfeUkens mei de earste postnei 
de iwichheid stjûre. Hy moat it Ueper oerUzze en him 
net sa foUe bleat jaen. As er him ris heare Uet? Mar 
op ho'n menear? De diwel het er nea heard en hy 
moat dos sels in tael kieze. Dy fen it bist, hwaems 
hûd hy om hat, Uket him de natuerUkste ta, howol it 

him ûnbikend is , det Koarthakke dy ea brukte. Lang 
tiid fen bitinken is der net. Binne de ynbrekkers sa fier, 
det hja it jild rammeljen heare , den heare hja in krychs- 
muzyk, dy hjar oanfûrret om it tsjin de hiele hel op te 
nimmen. 

Hy giet de doar in eintsje foarby. Sjea , sa , nou mar 
'ris ynsette ! Hy hellet de siken goed op , set beide 
hannen for de mûle en dêr trillet it troch de hôlle , 
lange gong as de toan út in contrabasse .... Moe ! 
Moe ! Moe ! Moe ! 

Hy moat 'ris pûste ! . . . . It hat al fortuten dien. 
Yn de keamer is it nou stil; mar nei in pear tellen 
bigjint it wirk op *n nij 

„Mûlk tinke hja, det it de wyn is**, mient Jelmer. 
„Ik scil der in bytsje mear foarsje efter sette", en dêr 
dûnzet er wer 

It fyljen hâldt op en it komt him foar, det er it lús- 
terjen fen skrutele minsken heart. Nou , det hja net op 
hjar gemak wêze scille , kin er bêst bigripe ! Yn in 
freamd , great slot ; yn it hôlste fen 'e nacht , en den 
by sok raer wirk ! Brrr ! 

;,Trijeris is skippersrjucht'*, tinkt er en bromt slikom 

oan. De selde útwirking as niis As hja net tige 

eang wierne, scoene hja der wol 'ris útkomme, tinktde 
diwel 

It is nou sa stil , det er neist him yn it sket de * 
harloasjetik heart en boppe yn 'e gong it gounzjen fen in 
langskonk 

Dêr giet wrychtich de keamerdoar iepen. De boppeëin 
fen in kearel mei in skynfet yn 'e hân, sa't de tseawen 
troch de bank brûke, komt der troch. Jelmer, howol 
hy fêst forwachte, det de jonker yn de keamer wêze 
scoe, krycht in skrik, nou-'t hy sjocht, det it dizze is. 
De rakkert Ijochtet lâns de gong mei in skrutele troanje, 
mar altiid nei de foarkant, en sjucht sa de diwel net, 
dy-t him wol birikke ken. De doar giet wer ticht. 

Nou lit de túnman de bizen earst in pear minuten 
mei rêst. Hja lykje it dêr binnen krap to hawwen, 
alteast it wirk wirdt staekt. Op ny dos oan 'e pûster, 
Hy bigjint piano en einet fortissimo ! 

Dêr heart er de stimme fen de jonker, dy-t nou net 

lústert, mar lûd op seit: »Der ha jo it wer for den 
diwel ! Sjoeh dou ek 'ris*', en de doar giet iepen. 

't Is nou de troanje fen de foerman , dy-t , it skynfet 
yn de hichte hâldende, troch it tsjuster digert. Dêr falt 

it skynsel op „Lieve God !" skreauwt de Doc- 

kumer wylst er it Ijocht fa!le lit ^wj binne ferloaren. 
De kwaide, de kwaide!** en hy stouwt de gong lâns en 
de doar út. De jonker flucht him as de reek efternei 
en foar min it tinke kin , stiet Jelmer op 'e stoepe en 
draeit de doar yn it slot. 

De bizen snije der út , eft hiene hja ús maet op 'e 
hakken en foar de túnman fen it hoarnleger is, hearter 
hjarren al rinnen op 'e wei, dy-t foar it slot lâns nei 
Dockum giet. De âlde ken net litte yet syn deun ris op 
to heljen , en hy skoddet dêrby mei de holle , det him 
de hoarnen om de troanje giselje. 

* * 

In ketier letter wier it allegearre drokte op it foarplein- 
fen Herwey. Eksteur, Jildert, dizze syn bûrman de bak- 
ker, Swopkje hie se de iene nei de oare út de fearren 
fitere. Dêr stiene hja , en goed wapene ek ! De brouwer 
yn syn sarjens ûnderbaitsje mei tinnen knopen^ hie in 
roestige sabel hwêr hy simmers syn flearhage mei snoeide; 
de bakker mei syn blauwe sliépmutse in loete, en eksteur 
droeg twa piken en in gewear. 

Jelmer , yn syn kouwehûd , diich forslach fen saken 
by it spoekhaftige Ijocht fen it skynfet en formoanne 
Swopkje, om hjar dochs goed to hâlden en it net wer op 
de nervm to krijen : al det bloed wier mar kouwebloed. 
Dêr wirde oerlein en ringen wier min it iens^ hwet min 
dwaen scoe. 

„Hjir ha jou it giewear, heit," sei eksteur, „baes, krij 
jo dizze pyk yn pleats fen jou loete en do , sweager , 
bliuwst hjir by mem. Ik ha, as 't der op oankomt, yet 
in pistol by my, mar ik leau net, det wy bang hoege 
to wêzen : dy-t for spoeken op 'e rin geane , steane der 
oars ek net foar.** 

^Jonge," sei Jelmer, wylst er syn soan by de earm krych, 
„det hie 'k wrychtich hast forgetten! Sjoch hjir ris ! 
IDêr hêst de faitonne, hwer de stjonkerts mei komd en 
dy-t hja yn hjar eangste foarby flein binne ! 

Hwet tinkt dy derfen , as wy dy rîs brûkten om hjarren 
efternei to jeijen ?*' 

It like eksteur goed ta. Hy makke it âlde hynder los 
wylst Jelmer en Swopkje in mantel biseagen, dy-t yn 
de wein lei, en krekt like op dy, hokker troch it mei- 
Igende wyfke by it hirdfjûr droege wier. De trijeman- 
Ijue stapten yn, en dêr gong it, — de âlde de leije, — 
sä hird as de knol rinne koe, op nei Dockum ta. 

Hja hiene yet mar goed fiif minuten riden en wierne 
op it plak , hwer de wei hjar bûrfrou, de Ternaerderfeart, 
forlit , om as in boartlike en nijsgierige jonge, dy-t únder- 
weis allerleije tûkelteamen hat en alle hoeken en hernen 
ôfsneupt, nei Hantum opdraeit, do-t Jelmer eksteur oan- 
stompte en nei de reed efter Sjolkeherne set wiisde, hwer 
hy troch it heal tsjuster fen de stjerkleare foarjiersnacht 
twa kearels op in hikke sitten seach. 

Hja hiene it drok oer deloech, dy-tKoarthakke hjarren 
sa krekt ôfsjoen hie en tochten net , det it reau, dêr op 
*e dyk , de foarst fen 'e tsjusternisse op in nîj sa ticht 
by hjarren brocht. 

Lit ús ris harkje , hwet hja sizze : 

„It moeît my dochs tige, det wy der op ôf gienbinne. 
Ho diwel , koest it skynfet ek falle litte ! As 't der op 
oankomt, bist gjin oartsen wirdich! Hwa wit, hwetst 
sjoen hast! Mûlk in âlde rydjas fen de grytman of in 
rôk fen syn wiif. En den mar daUk to skreauwen fen 
„wy binne ferloaren, de kwaide , de kwaide !'* Krekt hwet 
foar in Dockumer ! Hiest it Ijocht mar net falle litten , 
den hie ik yet ris better roun sjoen ! In koalle , ast dou 
biste, ken min nearne ta brûke !'' 

„Ja, bais, det segge jo nou. Mair ik fraig, waîrom 
liepen jo my dan in kwartier feer achterna? Je wairen 
séls so bang as *t hontsje. As je deure , gain dan weerom; 
ik kom dair foar de grytman syn hiele kaptail niet weer. 

Fg , it hat slait my nog as in lammesteertsje ! 

Mair kyk de dyk ris út ! Komt dair niel in reeu ain ? 
It is wairliken krekt, of it stain blyft!" 

„Det forbyld ik my ek," seit de earste, dy-t jimme 
wis wol for Jonker Epema hâlde, „mûlk; det dêr hwet 
stikken is." 

^Suden jo dêr niet ris bykike, bais? Wie weet as 
der niet hwet by to hailen was." 

„Sjuch sels ! Wy scîUe yet genôch to dwaen krye 
mei ús egen reau. As de dage oan 'e loftkomt, moatte 
wy wer nei 't slot en as 't woest of net , dou scilst mei, 
siz ik dj. Wier it ús maet al , sa ast mienste , by dei 
hoechst net bang for him to wêzeii, den spilet er de 
wyk, krekt as de ûlen. Jonge, jonge, as dy âlde snaek 
fen in túnman strak wekker wirdt en it spil dêr fynt, 
den is *t nei de wearlich, sa grif as twa en twa fjouwer is.'^ 

„Kenne wy it niet makliker hewwe , bais. 

Kyk ris, lait ons sien, dat wy dit peerd en waigen 
krije, den kenne wy in ein út de rook wêze, foar min 
te Ternaird de slaip út het. It peerd is licht so goed,. 
as onzes." 

»Nou ik moat sizze , detst bjuster liep biste ! Hwet 
scoene wy mei in stikken wein , okse !'* 

„Lait de waigen stukken wéze. It peerd is misskien 
driemail so feul weerd, as de ouwe brúne, en dan gaine 
wy dair met ons beiden op! Lait ons teminsten reis- 
kike !" 

„Ik mei dy op it selde hynder ! Dou moast it net 
moaijer útstelle , det siz ik dy ! Tink der om , hwa ast 
foar heste ! Dou kenst my, en 

»Ja, en ik ken dy", rôp der ûnforwachte ien efter him^ 
dy-t him in trewinkel mei de kolf fon^in gewear joech, 
det er foaroer yn de smoarge reed tûmele en sa lang as 
er woechsen wier, Uzzen bleau. »Ik ken dy , en do scilst 
my net ûntkomme , dou falkse loebes , ast biste !*' 

It wier Jelmer. De âlde syn lûd wier heask , sa lilk 
wier der. Sa fluch , as in jong baeske út in hynstespil, 
kleau er oer de hikke en smyt er him op syn fîjan ,. 
dy-t mei help fen eksteur binnen de minút de paternosters 
oan hie. De Dockumer woe fen ruten spylje ; mar de 
krêftige stimme fen eksteur kaem baes bakker, dy it om 
syn grouliiwigens mei rinneji net tsjin de linige biis- 
bisette.ko, to help. 

»Jow dy oer, skirk," tongere it, „of ik jei dy in kûgel 
troch dyn hersens," en poem ! der gyng it pistol ôf. In 
twadde, det de jonker ûnderwilens út de bûse helle 
wier en ek yn de loft ôfsketten wirde, diich de glûpert 
mûlk tinken, det er mei de hiele Dockumer skutterije to 
dwaen hie en hy joech bilies. De bakker kriich de eare 

om him to fetsjen en mei hjar trijen bounen hja him 
krekt as syn baes, de hannen op 'e rêch. 






It moat in moai toaniel wêst ha, do-t de wein mei 
de fangst yn Ternaerd kaem. De dage, dy-t ûnder de 
bidriuwen troch, oan de loft komd wier, wearspegele 
syn poarperen Ijocht yn de ruten fen de Nijbûrsterhuzen. 
Sape en Sibrichje , Douwe en Durkje makken hjarren 
klear for de drokke dei , ieten hjar brea en dronken hjai' 
sûpe — thé en kofje wirdde der do fen de arbeiders yet 
net brûkt — mar stoauwen oerein en rounen mei fjou- 
wer haster nei de foardoar om it reau nei to sjean , det 
op sa'n ûngelegene tiid lâns de dyk ried. Hja digeren , 
hja stoareagen ; mar koene de man mei de bloedrige 
troanje, dy-t it hynder mende en foar op 'e stuit siet, 
it freamde hynder en de weinnet. Hwet moos^ det reau ? 

It omstik wirdde forgetten en nijsgierich roun min it 
spil, det einliks for it gritenijhûs stil hâldt, efternei. 

Hwet in freegjen ! Ho glûpt min yn de wein op ! 
Dêr wirdt lykwols net foUe tiid ta jown. Eksteur sûn- 
der de dryste frégers to anderjen , fart foart, jowt hjir 
en dêr in wink oan hjarren, dy-t him hânlangje moatte 
en it dûrret net lang, ef Jonker Epema en syn feint sitte 
ûnder it rjuchthûs efter slot. 



* 



By de torjuchtsitting kaem it út, hwa de ynbrekkers 
wierne. It spriek fen sels, det Jelmer gjin hege tink 
fen de Ijue hie, mar hy wirde dcr lykwols kJelfen,do-t 
hy hearde, det Jonker Epema nimmen oars wier as 
Japik Geales^ de selde , hweroer hy it mei syn gast hawn 
hie ! Sont in pear moanne wier dy op ny losbritsen ; 
hie dêrnei in toarn yn Drinthe omstrúnd en wier de deis 
foar it oproer yn Ljouwert komd , hwer hy him mei syn 
oangroeid hier . en bird , wer ûnder de eagen fen de 
polijsje weage. Dizze wier yn dy dagen yet lang sa 
goed net foarenoar as nou, det moat min wol bitinke, 
en hie it bûten det yn dy rûzige dagen fiersten to drok 
mei oare saken om folle acht op immen to jaen, dy-t 
yn 't tichthûs hast forgetten wier. 

Hwet de stjonkert fen it oproer oan Jelmer fortelde , 
wier for it greatste part wier. Allinne forswijde er,det 
er sels tige mei oan it rôwen en stellen wêst wier en yn 

Dockum it spil op stelten brocht hie. It smeulde dêr 
al, do-t hy der kaem, det wier sa ; mar troch syn 
biweginge hie hy de brân der ynbrocht en it sa makke , 
det it der tige bryk kaem foar to stean. 

Det de glûpert by Kamphuzen útfenhûze hie, wier 
koal, det bigripe jimme; yn pleats derfen hie der yn 
ûntfanger syn kantoar húshâlden en dizze syn jildkisten, 
mûlk wol mei Kleas Jans en oaren, neisjoen. 

Eft er kinde oan Douwe fen Aylva hie,freegjejimme? 
Ja, frieunen. Japik Geales wier ien fen dy minsken, 
dy-t mei de bêste oanliz for alles hwet in minske moai 
gtiet, en de greatste talinten, troch det er op de earsten 
by de opfiedinge net sjoen wirdt en de lêsten ta in for- 
keard wyt brûkt wirde, sa djip mûlk sinke. Hy wier 
fen goede komôf en hie mei de grytman studint to Frean- 
tsjer wêst. Dizze koe er dos ; mac yn pleats fen frieun-, 
sMppelik mei him to forkearen, hie fen Aylva liimaltiid 
skoudere , as roekte er , det de feint , dy-t sa knap fen 
lea, sa glêd fen tonge wier, op in ôfstân bliuwe moast 
fen him, hwaems wyt ît wier, de heechste trimenfen de 
maetskippelike Ijedder to siikjen, en dochs ek . . . . gjin 
edelman wier. It siet net yn de jonge aristocraet om 
mei in feint, howol net earm, mar dochs fen boarger- 
like komôf, as syn gelykes om to gean. 

Ho dit ek wier — Japik Geales moast, nei-*t er twa 
jier oan 'e stúdsje wêst wier, de stêd tomûk forlitte 
om skulden, dy-t er makke hie , en sûnder, det minde 
earste jierren to witten kaem, hwer hy bleaunwier, hie 
hy him as soldaet yn Hollân forhierd. Dêr ko min de 
baes op in dûr lykwols ek net brûke, en mei in jier of 
hwet lânne er wer yn Fryslân oan. 

Sont dy tiid sonk er djipper en djipper en nei in bulte 
ûndogenske fiten wirdde er einliks haedmanfendebinde, 
hwerfen Jelmer fortelde en hwerby hy dos de greatste 
rol spile. Ho-t er de earste kear to rjucht stie, en de 
procureur generael it bloed nei de holle jage , — alteast 
as it wier wier, hwet hy fortelde, — hwer ik oan twi- 
welje, — fortelde er jimme sels. 

Syn set op Herwey wier de lêste. Det hy syn feint , 
do-t hy skynber nei Holwerd ried, opit hoamleger bliuwe 
het, om letter de poarte foar him to ûntskoatteljen , hoech 
ik net to sizzen en ek net, det hy mei syn smoarch 

gewisse net folle hier op 'e tosken hie, oars wier der 
ommers net for in spoek op *e rin gien. Hy stoar yn 
de finzenis, nei-'t erin jier of fiif sitten hie; en yetfaek 
flokte hy yn de iensomme klus op de diwel fen Herwey, 
hwermei hy âlde Jelmer miende. 

V 

Douwe fen Aylva kaem de eärste wiken net thús. Hy 
hie it sa bot makke, det er him net yn it iepenbier sjean 
litte doarst en him fen it regear ûnthâldde, 

Syn heit kaem lykwols nei in pear dagen op Hania en 
foart tonei yn Ternaerd by Jelmer. Ho forhearlike hy 
de âlde, trouwe túnman en syn wyfke ! Wol koe er net 
litte om de drege Fries in bytsje to pleagjen mei de pyk, 
dy-t de glêdde Japik Geales him set hie; mar tefifens wist 
er net, hwet goed er dwaen scoe. 

Hwet er diich ? Ja folle mear as der nei myn ynsjean 
fortsjinne wier — Jelmer hie ommers neat mear dien , 
as hwet syn plicht wier — mar hwet de kroane op de 
âlde hear syn rynskens sette, wîer, tinkt my,dit, det er 
mei in wike of fjouwer twa drinkhoarnen , mei silwer 
bislein en fen ynskripsjes forsjoen, op Herwey kamen. 
De iene wirdde troch de âlde grytman sels by Jelmer 
brocht en dizze wirdde forsocht him alle jounen folbjier 
to skinken op kosten fen 'e jower en him to leechjen op 
it wolwêzen fen syn wyfke. 

Dizze scoe dêr op in dûr net folle oan hawn ha, — 
alles wirdt ommers op it lêst gewoante , det hie mynhear 
bêst bigrepen — mar hja kriich ek hwet for hjar sels .... 
in fêst sit yn in tsjerkebank. 

De oare drinkhoarn bleau op it slot as in oantinken 
oan de krigele túnman. It wierne de hoamen fen ît 
slachtbist , yn hwaems hûd Jelmer ienkear for diwel spile. *) 

Ternaerd, 11 Nov. 1887. 



*) Lês oer de wize , hwerop Jelmer de tseawen út ii slot jage; 
de .Ërzählungen des Kûsters zu Danderyd.*' 

4 

W©T d@ S^s'Sk. 



Us âlde Bles. 



Us bles het mannich prizen woun : 

Nin hynder koe sa rinne; 
Gjin belter guds wier fier yn 't roun : 

Gjin ien koe 't fen him winne ; 
Nou is er âld en stiif en blyn 

En ken gjin fracht mear lûke; 
Der sit gjin fleur en tier mear yn; 

Wy kenne *m net mear brûke. 

Der kaem in filder oan de doar, 

Dy woe it bîst wol fille ; 
Us heit dy naem syn bod net oan: 

It wier him net to wilie. 
Mar heit dy sei : ^Yn woi en wea 

Het disse guds my tsjinne, 
Ik scil him foerje ta syn dea, 

Det het er wol fortsjinne. 

Nou ken ús âlde, trouwe bles 

It nearne n't better krije ; 
Hy noasket om yn 't wiete gers , 

Of lit op 't strie him flije ; 
Mar as er heite stap mar heart , 

Den ken er blibkje en wrinsgje ; 
't Is krekt as seit er: „Boer, hab tank, 

Ik ken 't net better winskje/' 

NEAT KRIGE EN TIGE BILEANE. 

(FOR DE FAMKES). 



Jimme breidzje fêst allegearre al , net , famkes ? Det 
scoe 'k mar ris tige leare ; 't is in tige skoan ding. As 
de jonges dêr al ris om laken , oeh hear it en hear it 
net en sljuchtsje mar oer ; jimme scille letter, as jimme 
âlder binne , yette wol ris oersljuchtsje moatte. Lit de 
jonges mar greatsk yn de kûten slean ; sy fornimme wol 
ho 'n bêste saek in pear waerme , nijbreiden hoazzen 
binne. Priemme — en ek prikkebreidzjen is hjar foech 
net. Hja witte net iendris faek , det in hoas yn trijen 
is : de boerde , de boppe-ein en dc foetling ; fen greate 
en lytse hakke hawwe se gjin bigryp ; fen nearjen of 
minderjen net en fen wiidzjen net. En as in naedtsje 
twa omgongen het en in omgong trije priemmen en hwet 
knopkebreidzjen bitsjut — né, ek net. Mar jimme nam- 
mers to better. 

Maeike, Foeke sisterke, koe ek knap breidzje. Tagelyk 
koe hja tige boartsje en den , om nou earUk to wêzen , 
wîer se wol ris hwet wyld en gysten , sadet mem hjar 
ienkear in great , nofteren fanke neamde ; fij mem , ho 
mocht mem it hawwe ! — Det kaem sa : mem hie it 
famke in silveren eariisderke op 'e holle set en dit ding, 
scoe *k hast sizze , misstie it bern, en it wier alteast in 
stan-yn-'e-wei by 't toudounsjen. Nou hie Maeike iendris 
hjar tiid fêst hwet forboarte ; de moanne wier al op en 
yet scoene se ris : beamke-forwixelje. Op oare plakken 
neamt min it stuverke boartsje ; jimme witte wol : fjouwer 
beammen, twa tsjinoer twa ; by elke beam in famke en 
midden op de rûmte twisken de beammen ek in famke; 
en sa fjirder. Greate Jan , Maeike broer , helle hjar yn 
hûs, mar — hja miste it eariisder. De oare deis hinge 
it yn de flearhage ; der hie hja it hinge, om mar hwet 
mear fleur fen 't boartsjen to hawwen. 

De deis dêroan — wer sa'n histoarje. De skoalle 

wier út en dêr hearde se musikanten op striette ; blaes- 
poepen , seine de jonges. Nou scoe se mem earst det 
nijs mei boarstend gewelt fortelle ; sa foel hja de keamers- 
doar yn en mei komt hja oer de drompel to stroflfeljen 
en — falt mei de tosken yn heite skearbekken. Heit 
het den ek sok wreed , stoppelich bird , det er noait it 
skearbekken ûnder it skearen yn de hân het , mar dit 
altiten earne fêst set. Sa rekken der twa tosken út (of 
de kroanen brokkelen der ôf, leau ik hast wol) en it 
wier ien bloed, al bloed ! Fy ! 

Mem waerd efkes fortrietlik en snoarre hjar egentlik 
hwet ou, mei in foars wird : „Ik scil dy in fêst, sittend 
plak jaen, dou flarde ! dêr, breidzje !" 

Maeike snikkere , mar die memme sin dochs en , fen 
sels, dêr is ek gjin preat fen : dit moat ! 

Om hjar lykwols hwet del to setten, sei mem : »Hark 
ris, det pear hoazzen breidest my mar ris tige sljucht en 
kreas ôf en den ûnthjit ik dy dit : Dou krijste neat for H 
hreidzjen en scitte dochs tige bileane wirdeP^ 

Freamd ; al ? Neat krije en tagelyk tige bileane wirde ! 

It famke koe der net by. 

— „Mar ho den, mem ? Neat krije en tige bileane wirde ? 
Ei to ; siz it ; nou ?*' 

— ^Né , absolút net ! Do wiste wol hwet forraskjen 
is , oars ?" 

Nou , dct wist se al en se wist it net. It kaem sa 
Ukernôch op itselde del , tocht hjar sa , as det tsjin sau- 
nen jouns heit fen 't wirk kaem en Foeke heit den ,bi- 
triek" , to sizzen : Foeke forstoppe him den yn in kast 
of sa en heit foun Föeke. 

Maeike den flitich oan *t breidsjen. Mar eft it wier , 
det forraskjen allinne de fleur net yn 't wirk hâlde koe, 
of det it famke , nou 't de lippe net mear blette , wol 
foart woe — ik scoe 't net sizze doare ; mar hja bigoun 
to broddeljen op it lêst en het stekken falle. Lykwols 
mocht se in toarn oerein en s/wjr^e ris nei det moaije mu- 
syk , dêr 't oaren nei hearden . . . och , Foeke hie ek al 
mocht en hja woe sa graech ! 

Mar de oare dagen sa by twiskentiden plakte mem 
Maeike wer nêst hjar del en nou hîe hja ridlik fluch de 
iene hoas sletten en al sechtich stekken op 'e priem for 
ît opsetten fen de oare. 

Yn fiif dagen wîer it pear hoazzen ôf. 

Hja wierne dy deis krekt bj goêkinden to Sumar. 

Do 't hja wêr nei hûs liken to scillen , foel mem der 
sa yn: 

»Kom wyfke ! it is wol yn de winter en der leit ek 
al jachtsnie ; mar de wei is oars noch al aerdich reisber, 
nou 't de trijehoek fiks baen makke het ; det wy scille 
noch in omstapke meitsje , kom mei !** 

It famke koe der gjin bigryp fen krije, hwet mem woe, 
en mem liet hjar net neijer út. Maeike sjuttele mar mei. 
Dêr kamen hja by in earmtleke wente fen Sumarder 
Harstei In lytse jonge stie by in keninehok ; hy en it 
kenyn wierne allike meager en as 't net skoaf en skande 
wier, it to sizzen , scoe 'k hast útflapt hawwe , det hja 
beide troch it rib foerre wirde koene. It stimperke stie 
op bleate foetten yn de klompen ; nou wier dêr wol hwet 
skieppehea yn de klomp , mar och , dy klompen-sels 
wierne ek al rattelmansreau , en mei blik en lear sahwet 
by enoar hâlden. 

It famke skrille tobek. Mem wier oandien. 

— » Ho nou sa , lytse feint ? Moat er de hoazzen 
net oantsjen ?" 

— »Ja, frou !" sei it jonkje , „mar mem stoppet se 
en ik haw mar ien pear.*' 

Mei roun er yn 'e hûs en tsjinne de Ijue op syn egen 
wize oan : „Mem , der binne freamdeîj !'* 

It wyfke seach binijd op , al hie hja ek al foar in 
lyts jier disse minsken kennen leard. 

Hja hiene efkes praet en do sei Maeike mem: „Sjuch, 
dyn nij pear ôfbreidene hoazzen hie 'k meinomd. Scoe 
Maeike dêr nou ek in goê plak for witte ?" 

Maeike kipe nei it jonkje en seach dêrnei mem free- 
gjend oan. Mem knikte goedlik. 

En nou joech Maeike frieunlik-wolmienend it pear nije 
hoazzen oan it lytse bôike. 

— »Och, heave tiid !'' sei it bern. „Sokke waerme 
hoazzen ; mem , mem , sjuch ris ! Hja binne fêst spik- 
splinternij en krekt sa ôfbreide, as mem breidstoppen set 
oer in kopke ; mem breidet en stoppet ek altiten sûnder 
rânnen !" 

Dêr waerd noch mear jown , om 't der safolle brek 
wier. Yn disse hutte kaem it sa skoan to plak. 

Foeke en Maeike mem die, hwet se koe en hja hinge it net 
oan de greate klok. Dit hie hjar to min west, om to dwaen. 

Maeike wier sa. yn 'e es det witte jimme net ! Hja 
hie in deugd dien yn 't stille en det op de rjuchte wize. 
Hja hie wille fen hjar dwaen en ek tige wille. 

Hja hie : neat krige en wier dochs tige hileane, Bi- 
gripe jimme it ek , famkes : Neat krige en tige bileane. 

As 't ris sa utkomt — nou , Maeike het it paed just 
net for 't earst oanwiisd : it paed, dêr 't ynwiere noft to 
smeitsen falt. — Ja , goê dwaen , bern ! is ek in ding. 

Siz noait : dy earmtlike wenten binne goare , smoarge 
nêsten en neam se gjin beijers, Fij , fij , it scoe jimme 
moeije ! Doch lieawer for dy earme stimpers, hwet jimme 
dwaen kenne. 

En dochs het Maeike letter hwet lean krige ; mar ik 
woe it al sa lieaf in oantinken neame. Do 't hja fen 't 
maitiid ris to-wekker waerd en út it bêd scoe , seach se 
yn 't finsterbank in moai frisk maendroaske stean yn in 
aerdich blompôtsje. „Hwêr is det wei , mem ?'' — „Det 
scitte wol net riede, Maei ! It is fen Japik, de earme jonge.'* 

— »A1?** sei Maeike en tochte : het mem my for 't 
soaltsje of net? — »Ja, it is sa", sei mem. „Nêst in 
ûre kaem hjir de hounekarreman fen Suwâld , det is Ja- 
pik syn omke. Hy hie it ora 'e nocht meinommen en 
Japik joech it boadskip derby , det hy scil yet in moai 
houten stekje meitsje for dyn bellebeamke" (fuchsia). 

As jimme nou ris by Maeike-en-hjar komme , scille 
jimme sjean , det Japik det ek al, in hiel skoft lyn , bi- 
soarge het. 

G. POSTMA. 

It selde ; mar hwet oars : 

Op it Snitser skip — dêr siet in snip — dy snie mei de 
bek — it spek fen H spit. — Der wie — gjin ien snip noch 
skrie — dy det die — dy H spek mei de bek fen H spit ôfsnie. 

Dit is it selde as op bl. 241 fen *e earste jiergong. 
Sa-t it dêr stie , hiene wy it heard fen in man út *e Tryn- 
wâlden ; sa-t it hjir stiet , het Fôkke Zeldenrust fen Grou 
it ús sein. 



Digitized by LjOOQiC 



LOU UNaELOK. 



Klaes en Sjurt hjar jonge, Lou, 
Is in baeske , tsjok en grou ; 
Altiid sjokt er slûch derhinne, 
Hwent hy ken omtrint net rinne 
Troch syn lompe , plompe lea: 
't Is „it Ungelok" fen *t gea, 

Binn' we oan 't soukjen — Lou docht mei; 

Mar — hy rint ús efternei ; 

En as wyi 't iis stikken meitsje, 

Moat hy wol yn *t wetter reitsje , 

En den giet er mei ;,hoera" 

Nei syn blide memke ta. 

Kinsten, op 'e glêdde baen, 
Wol ús Lou faek ek meidwaen ; 
Mar'hwet moat de stimper lije; 
Hwent hy ken gjin minske mije, 
Om 't hy grif yn barsten sit ; 
Of — hy rydt rjuchtút yn 'tbit. 

As wy, jonges, maitiidsdei 
Ljeppe , den docht Lou ek mei ; 
Mar it alderlytste spronkje 
Is to great for 't flugge jonkje , 
Of hy truzelt jo om neat 
By de wâl del yn *e sleat. 

Is de moanne April yn 't lân, 

Den hat Lou it for H forstân 

Det er aeijen binn' to fineU; 

En de sinne is krekt oan 't skînen , 

Ef hy wrot de fearren út, 

Strûst fol moed nei 't lân om bút. 

Ein en slob en skriis en lip, 
Tsjilling, strânlip, tsjirk en snip, 
Earme bisten, dy 'tjimm' binne, 
Wol him dochs dy wille ginne; 
Sjoch mar net sa tige taei : 
Lou fynt dochs gjin inkeld aei. 

As hy rîs oan 't skriuwen is 
Yn 'e skoalle , den is 't wis , 
Det er altiid yn syn pinne 
Trije, fjouwer hierren binne, 
Of syn bûrman hompt him oan - 
Jimmer is syn skrift bidoam. 

Ek yn 't topjen is 't in baes ; 
Hwent hy keilt faek mei geraes 
Top en tou glêd troch de ruten, 
En sok wirk docht fiks fortuten 
For de ferwersbaes , dy nou 
Hiel wol ophat mei ús Lou. 

Altiid is 't mei Loubaes mis — 
As er net oan *t iten is ; 
Al ho sleau yn oare dingen, 
Fen it iten swit er ringen ; 
Lou forslacht den elts mei glâns, 
Ek de fluchste hat nin kâns. 



E. ZWART. 




Dêr rydt yn 'e felle gleaune sinne 
In donkergrize ruter hinne , 
Dy-t sa fêst op syn hynzer sit,' 
Det hy him lieawer deaslaen lit , 
As det er fen it hynzer gjit : 
Hwet ruter is H? Siz H, dy it wit. 

U. 
In lichem sûnder skonken ; 
Gjin flesk, oars net as bonken. 
Mar ien each yn 'e holle , 
Hwa scoe sa'n feint ha wolle? 
Dochs hinget omkoal , blyn en stom , 
Hast altiid by de frouljue om. 

Htva is omkoal ? 



*) De anderten to stjûren foar 1 Feb. 

De riedlingen lit *e fjirde jefte binne goed ret fen : 
Martha Draaisma, efter de flôven , to Ljouwert, Piter van der 
Hoeht to Ryptsjerk, Aukje Wartena, to Jirnsum, Henderika deKoe, 
to Seisbjimim, J. Hoekstra, to Balk, Teake Huitema, to Holwert, 
Japik Kooistra, to Grou, Saekje Hoeneveîd, to Aldeboarn , Joeke Bröl- 
sma, to Stiens en Hitsje Brunia to Eastersé. Sytse de Jong^ to 
Rewert ûnder Huens en Theunis en Jan Zwart, to Wergea, hiene 
de 2 earsten goed. For de skoallebern to Easterein het Jan Jac. 
Timmenga ús de anderden stjûrd. Hja binne : 

X. In dryste en healwize kearel is 't, dy-t op in bamend skip 
stapt, om de lêste rôt to finen, dy-t ûnderyn om 'e nocht bisiket 
om der libbensliif út to kommen. XI. In hynstebeane. XII. Grif en laei. 

Tabe Gedles de Vries fen Stiens hie 't seil diss' kear wakkere heech 
oplitsen. Hy kaem der oan mei dit ferske: 

Ho minhear ek skreppe mei 

Troch slimme riedsels^ âfd of nij , 

Om H boekje mar to hâlden; 

Hjir binn' de anderden op nij , 

En *k hoopje , H boekje is for my. 
It moit lis lykwols for ús jonge frieun , det er yn riedling X in 
flater makke hie en for XII, lyk as forskate oaren, in sniebui foun hie, 

Ja Tabe, in boekje krigest ek; 

Mar . . . hiesV it ek fortsjinne ? 

Dy sniebui, âlde , wier hwet gek; 

Hwêr hellesf dy fendinne? 

Mar skrep dou H nije jier mar wer 

Om Hfoar en oar to kr^en; 

Doch jimm* jimnC bêst op H riedlingspil , 

Wy m>eitsje aloan wer n^en. 

En nou yette in wirdke oer de boekjes. Hwa-t alderearst ien 
fortsjinne habbe , det binne Martha Draaism>a , Henderika de Koe, 
en de skoallebern to Easterein, dy alle 12 riedlingen goed ret habbe. 

Dissen krije elkmes twa boekjes en de fjouwer bern út Easterein, 
dy-t lis de anderten stjûrd habbe, elkmes ien. Det binne: Jeîle, 
Jantsje en Jan Jac. Timmenga en Lutske Hornstra. 

Dochs habbe iolle oaren hjar ek sa ward mei it rieden, det hja 
wol in boekje fortsjinne habbe en dêrom het Nynkmoi bisletten, 
om oan elk, dy mear as seis ret het, for disse kear mar ris ien to 
stjûren. Det binne : Tabe de Vries , Piter van der Hoek , Äukje 
Wartena , Hitsje Brunia , Teake Huitema, Japik Kooistra , Saekje 
Hoeneveîd en Theunis en Jan Zwart. 

. Wy forwachtsje nou fen de bern , dy-t in boekje fortsjinne habbe 
det hja ús toar 15 Jan. op in briewekaert efkes witte litte, hokker 
fen disse trge boekjes hja habbe wolle: 

1. Eor de bern^ fen (J. Wielsma. 

2. Heîje op! Selskipssangen fen H. van Warners. 

3. lÂedjes voor schooî en huis, tweestemmig gezet door T. E. 
Halbertsma. 

It twadde is einliks mear tor de greaten. 

En hjirmei winskje wy jimme in lokkich ngjier ta. Doch yn 1889 
mar wer flink jimme bêst. 

H. VAN WARNERS. 



In postwein ried foart mei acht hearen der yn: 

't Wie fleanende kâld en niidswinter. 

Elts triile fen kjeld en elts tocht om syn ik ; 

De wyn hie al fluitsjend in bjusteren skik; 

It frear , det it ongle ; 't wie wrammels in skrik ; 

It iis yn 'e feart wie twa stientsjes wol dik. 

Hja sieten oan d'earen yn dnffel en bûnt , 

En riebosken sa mei hjar achten ; 

En hearde min al ris , det immen hwet sei , 

Den wier 't oer 'e kjeld meast in danich geklei. 

Ja, ja, sa op reis, op in iiskâlde dei, 

Wie wrachtich net alles ; mar 't fak brocht it mei. 

Kâld wieren s', ynkâld, mei de kragen omheech; 
Acht noazen, dy koe min just telle. 
It waer wie sa wreed en it is den mar wier, 
For Ijue fen komôf is det lang gjin plezier. 
Min seach sa biferzen , forklomme en skier ; 
Hwent jûkelbird siigde sa troch eltse kier. 

De postwein siet fol; né, ien plak wie yet leech, 
Dêr koe ommers moai yet ien sitte , 
Sa tochten de hearen, en kaem er nou ien, 
Min joech minhk graech him det plakje to Uen. 
't Joech waremte en elts wier sa kâld as in stien ; 
Fensels, op sa'n kjeld het gjin ien it sa grien. 

It ien mei it oar makke 't lijen sa swier : 
Stil siet min to suchtsjen en kleijen 

Mar sjuch ! hwet moat dit ? Hâldt de foerman net stil ? 
Ja , wrychtich. Hwet is yn dit waer nou op til ? 
Elts kipet syn kraech út en freget : „Hwet scil 
Us ûnk nou wer wirde ? Brekt tichsel of tsjii ? 

Dêr stie oan 'e wei in earm wyfke, tin klaeid, 
Fen kjeld en fen honger to triljen. 
„Och nim, Gonducteur, nim in eintsje my mei: 
Ik bin sa ta'n ein, och, it giet my sa nei !" 
En sjuch, de trompetter, do 't wyfke det sei , 
Joech 't plak twisken him en de foerman gau wei. 

Dêr klonk de trompet en foarút gyng it wer : 

Ho'n niget hien' d' acht oan dy story ! 

Dy kearels, jandorie, dêr foar op 'e bok, 

Nimm' 't op for in bidler , as wier 't in gelok , 

Det bidlers 'er binne. In runethek trok 

Min 't wiif oer 'e skouders — sa binn' seV net tsjok. 

Wier 't goed of wier 't tsjoed , hwet ornearen dy acht? 
Net ien — min wie skrousk — sei syn miening; 
En 't wie oan do punt fen in noas net to sjean ; 
Hja hâldden hjar kûs, nimmen sei er hwet len ; 
't Wie krekt, as hie elts nou syn mûle forlern. 
Min wie ek ynkâld. Kaem dêr 't swijen fen denn' ? 

Dêr klinkt de trompet! „Kom, de postwein gau út; 

Hjir ha wy in halt!" wirdt er roppen. 

Nou sjucht min sa fleurich, strak seach min sa sûr; 

Mar 't is ek gjin niget : Sa'n reis is in toer. 

Elts kin him nou waermje by 't barnende fjûr ; 

Det ha s' alle acht tige goed yn 'e loer. 

De kraech komt hwet del; raear as noas sjucht min nou; 
De mûle docht mei ! Hwet in Hbben ! 
„Kop kofje, goed waerm!" ^Hjitte pons mat ikha!" 
„In grocje for my!'' „Bring my dit, my det ta". 
't Giet deales er troch , — ja nou fleurje se sa , 
Det Kobus ûntteit en it hert ek , ja , ja ! 

It hert ek : wy hear it. Dêr seit ien fen d' acht : 
„Trompet! jo ha 'n plomke fortsjinne. 

Det wier, sa 'l it heart. Doch de doar dêr gau ticht! 
Dy wyn is sa kâld! Ja, det wie neat as pUcht, 
Om 't minske to helpen en as 't hjar foriicht , 
Nim fierder hjar mei ; hwent sa'n lieafde dy sticht. 

Det tochten ek d'oaren, 'tBigreate hjar ek, 

.Om't wyfke forlegen to litten ; 

En d' iene nei d' oare , hja seüen sa froed : 

Sa'n woldied die 't eareme minske wol goed ! 

„Hui !" rôp de trompet, „jow for my oan dy bloed 

Hwet kofje, hwet brea ek, det jowt wer hwet moed!" 

Dêr foelen wer alle acht mûlen op 'tslot; 

It praet woe net mear, as to foaren. 

Min seach , sûnder erch , hwet nei bûten , en nou . . . 

Dêr rint krekt in pottewiif, rimpen en gau: 

Hja sjucht by de postwein dy eareme frou . . . 

deale , hwet flokt se ; ho sondich en rou ! 

„Hwet diwel; moat dit sa? Sa ken ik 'tnet oan : 
Jo rinn' yn dit waer fierst to neaken, 
En det mei sa'n kjeld ; nou , al hwet hjir ek ken , 
Dit scil sa net mear ; hwent dit mei ik net sjean. 
Hwet blinder, ik binn' om ien rôk net forlern: 
Jo moatt' ien fen minen ; hwet tinkt jo dêr fen ?" 

£n flap , ien fen trije glydt del ; en nou is 't : 

„Pak oan nou en klaei dy, to gau, ju ! 

It waeit hjoed om dea en it giet tsjin 'e nacht; 

To gau , hwent ik leau , det de foerman al wacht'.*' — 

„Ynstappe !" — sa ropt nou de foerman mei kracht ; 

„Foarút mar", sa skettert trompetter foar d' acht. 

Dêr sieten de hearen yn dufifel en bûnt. 

Earst woe it petear net rjucht flotsje; 

Mar do, nei in hoart, wier er ien dochs, dy spriek : 

Him tocht, op sa'n bok waerden manljue net siek ; 

Mei frouljue wier 'tfaek, sa H min letter ûntdiek, — 

Troch kjeld , - det er wol 'ris hwet kwea efter stiek. 

De twadde dy opp're, ho skoan it wol wie 
For 't wiif , det it ophold fen waeijen ! 

De trêdde orneare, det hoefde noch net ; 
De wyn moast hwet krimpe ; det waerde do set. 
»Né !" sei wer de fierde, „det ha je net ret : 
Hwet klean moat se ha ; dêrfen hat se forlet." — 

De fyfte dy tocht : it wie net sa-t it heart : 

Dy earmen , dy koene noait ride ; 

De postwejt moast oars, hwent sa as it nou wie, 

Den wist hy for al sokke earmen gjin rie ; 

Hy miende to witten, sa as it nou stie, 

Wier 't bêst , det for 't folts it regear ris hwet die. 

Him tocht, by sa'n wein paste hiel goed in hok, 
In hokje for sokk' earme stakkers ; 
It wie for sa'n stimper, as nou mei hjar rieA, 
Hwet skoan , det se den yn sa'n hokje mar siet ; 
Dêr waerd se sa kâld net ; dêr waerd se net wiet ; 
Sa moast min it meitse . . . . Hy praette sa swiet ! 

^Ja nou!" sei de sechste, »jou doel is oars goed ; 
Mar d' earmen yn hokken to stopjen : 
It binne gjin baergen of kij fen in boer ! 
Né ! 't binne ek minsken ; ik tink er sa oer : 
In bywein wie better; de fracht mar in stûr; 
Det wie to biteljen, roun net út it roer." — 

Nou kaem ek de saunde út 'e hoek mei syn rie; 

Dy lieawert moast ek wol hwet sizze : 

De wein wie net fol, er wie plak noch for ien, 

En joech min nou 't minske det plakje to lien , 

Den wie troch hjar achten sa oan it gemien — 

't Wie net tsjin to sprekken — in woldied dochs dîen. 

„Ja fix'', sei de achtste ; hy koe, ^twier in lust, 

Fen alles , hwat lieaflik is , prate ; 

,Nim hjar yn 'c wein, hwent de frouljue binn' tear; 

Wy scille bitelje en it wyfke is klear; 

Fen elts krekt în botsen ; de fracht is net mear ; 

Ik hâld fen sa*n foarbyld, în inkelde kear. 

,Nou", seîjen do de oaren, „det liket net slîm; 
Dy botsen dy scil ús neat lette, 



s^ 

Det binne we iens ; wy forsteaue elkoar ; 
^Maaaar!" sei nou de iene ; ^maar'', sei nou in oar, 
„Min hat oars wol earmoed foart njunken yens doar — 
Dit wiif is yen freamd , maaaar" . . . dochs wie min er foar . 

En do, sûnder kleijen, sa seit min, hat elts 

For fracht gau in botsen ôfsondre. 

It wier ek gjin waer , 't wie gjin waer for in houn . . • 

Min tikke oan it glês nou; de fracht wirdde jown , 

En nou wier in koart amerij mar forroun : 

By Ijue fen komôf waerd in biddeler foun. . 

Sims ken ús trompet of de foerman 't gefal 
Mei geuren en fleuren fortelle. 
Fen stikje ta bytsje komt den op in baen , 
Ho'n woldied it is, om acht botsens to jaen. 
Ho rou dochs , om soks mei de gek to bislaen ! 
Sa giet it sok reaU; dêr is neat oan to dwaen. 



STEAN FÊSt ! 

Stean fêst by 'tbodsjen, wirkjen, striden, 

By libbens leed en lêst; 

Al is dyn hert yn djippe rouwe, 

0! det dy nea de krêft bijowe, 

Wêz krêftich en — stean fêst! 

Stean fêst as libbensstoarmen bylje, 
En jow *t net moedleas op : 
Bûch as in reid by touwerfleagen , 
Mar, as de stoarmen hinneteagen, 
Stean den wêr krêftich op. 

Der komt in tiid: den komt de wémoedy 
Ek fleur'ge herten yn ; 
Tink den , nei 't wylde winterwaeijen 
Komt 't simmerkoeltsje ús wer omaeyen : 
Nei rein komt sinneskyn. 

Lit troch gjin smerte dy oerwinne, 
Al jowt ek 'tlibben lêst; 
Elts het in rots om op to bouwen: 
De hope ; bliuw dyn God fortrouwen ; 
Wêz sterk den en stean fêst! 

2. 



Digitized by LjOOQiC 



In krappe winter en hwet dêr út foartkaem. 

IN FOLKSFORHAEL 



FEN 

J. TROELSTRA. 



L 

It wier op in Snieun to joun, yn 't bigjin fen October 
1847, det Jan Kwast en syn wiif Wytske wer tsjin elkoar 
oer , yn hjar stille wente plak nomd hieden , lyk as hja 
det altiid nei ôfrin fen it deiske wirk wend wieren , om 
de joun rêstich troch to bringen. Mar al like 't oan 't 
uterlike krekt, as alles by H âlde wier : immen, dy goed 
mei dit húsgesin bikend wier , scoe al ringen merkbiten 
habbe, det er hwet oan mankearre. 't Is dochs al lang 
oer saunen en al sa pikke tsjuster, en yette het Wytske 
de lampe net oan stitsen, en oars meitsje hja de skimer- 
joun sa lang net; hwent Wytske het altiid wol naeijen 
of breidsjen en Jan is in lieafhabber fen lêzen en dêrom 
ek nin great frieun fen in lange skimerjoun. En yn 
pleats, det hja oars it heal ûrke bitwisken Ijacht en 
tsjuster koartsje troch in gol petaer, dikert Jan nou mei 
in mistreastich each troch it finster yn de tsjokke grouwe 
loft. Hwent dêr bûten hinget in swiere mist, hwêrefter 
de stjerren hjar biskûl hâlde : en nin inkeld wyntsje 
waeit er, om det tsjokke klaed út enoar to skûrren. En 
lyk as it dêr bûten is, is it ek yn syn gemoed. In swiere 
mist fen soargen het syn libbenssinne fortsjustere en 
de stjer fen de hope , dy , ho tsjuster it oars ek weze 
mei , yette altiid in skynsel fen Ijacht op it libbenspaed 
fen it minskebern fâlle lit, liket yn dit amery sels for 
him ûndergien to wêzen , sa det er yn in neare nacht 
rountaest. 

En Wytske, howol hja oars net sa swiersettich is, as 
hjar man, liket nou allike forbûke as hy. Ek hja kipet 
yn de tsjokke loft en liket er tsjin oan to driigjen , om 
de lampe oan to stekken en hjar wirk wer op to nim- 
men, om 't hja hast net wit, eft it hjar wol mear barre 
mei , in lampe to barnen en ek om 't hja eanget , de 
mistreastige troanje fen hjar man to sjean, dy-t hja dochs 
net troch in wird fen moed en hope wit op to klearjen. 

En sa wier, dy minsken habbe reden om fen 't set to 
wêzen, en wy scille det dalik bigripe kenne, as wy witte, 
det Jan dy deis hjeljoun krige het. 

Nin wirk — en de winter foar de döar : hwet in tins- 
byld for in earlike, krigele arbeidér ! 

Wylst wy Jan en Wytskc yn skimerjoun oer dy greate 
swierrichheid mimerje litte, wolle wy ús hwet neijermei 
dit húsgesin op de hichte bringe. 

Jan wier yn de lêste simmer 48 jier wirden. Hy wier, 
lyk as syn heit en oarre heit, ferwersfeint. Dêrfendinne 
det hja yn de tiden , do-t Napoleon hjir de baes spile , 
de fan fen Kwast oannomd hieden. As wier er mar in 
arbeider, sa achte 'r him sels as minske neat minder as 
in oar en koe er net fele , det immen him hounsk bije- 
gene. Mar derom just wier er tsjin elts end ien frieunlîk 
en foarkommend en biskôge 'r en bihandele 'r it wirk , 
dêr er mei bilêstige waerd, as gyng it him sels oan, det 
nimmen eat mei rjucht op him to sizzen habbe koe. 

Nin wûnder, det syn baes tige mei him op hie, en de 
minsken , by hwa er op krewei stjûrd waerd, him jerne 
Iqe mochten. Dêrtroch, en ek om *t Jan syn wirk master 
wier, fortsjinne 'r, binammen by-H simmer, in goed dei- 
hier ; en as it wirk krap wier, scoe hy dochs de lêste 
fen de feinten wêze, dy-t syn baes hjeljoun joech. 

Sa fier wier it lykwols nea net komd. Wier it wirk 
yn de winter soms danige slop , de baes hie him , de 
hele 30 jier lang det er al by him arbeide hie , dochs 
yette altiid oan 't wirk hâlden. 

Wytske wier trije jier jonger as hjar man. Hja hieden 
yn de maitiid de silweren brilloft al fierd , dos hja wier 
jong oan de man rekke. Dit wier den ek nin wûnder ; 
hwent yette wier Wytske in tsjep frouminske, sa det min 
wol neigean koe , det hja yn hjar jeugd nin brek oan 
frijers hoegde hawn to habben. Dêrby wier hja as faem 

altiid himrael en kreas wêst. Moarns yn it wirk hie hja 

în haekte mûtse op en it glêdde swarle hier, dy pronk fen 

în frouminske, mei in skieding lâns de foarholle stritsen ; 

end op de neidei — det koe net oars — moast it sil- 

weren earizer op. Mar det wier den ek silwerskjin, en 

it pakje, det hja den oan hie , slutte hjar om de slanke 

lea, as wier it er om getten. As húsfrou wier hja aUike 

kreas en tsjep bleaun. Hja hie 't goed foar it forstân , 

det hjar man hjar net nomd hie , as hja in slons west 

hie , en hja wist , det er in mier hie oan dy greate 

blauwe doeken en dy fyskaften jakken , dy alle uterhke 

moaijens weinimme of alteast net útkomme litte. En it 

wier hjar siikjen , om net aliinne troch hjar deugden , 

mar ek troch tsjep en kreas foar 't Ijocht to kommen 

„hjar man mear en mear oan hjar to binen , om sa it 

houlikslok to forgreatsjen. Mar ek soarge hja, for sa 

fier it fen hjar ôfhong , for de wolfeart fen hjar húsge- 

sin. Hja hâldde de ponge. en Jan mast er for wrotte ; en 

dérom achte hja oerliz en kloekens in earste plicht. Hja 

woe for. hjar jild sa foUe mûlik keapje , en dêrom kaem 

hja altiid mei ré jild yn de winkel en helle hja sa min 

as 't koe by ûnsen of heal ûnsen en by fearntsjes en 

healfearntsjes. As hja op de wike helle- — sei hja — 

om snieuntojouns ôf to rekkenjen , wier hja altiid in wike 

yn 't binefter en net frij om to gean , hwêr hja woe ; 

en helle hja by de lytse miette , der wier hja altiid oan 

de djûrste merk. En om 't hja winters lang sa foUe net 

yn to kommen hieden as simmers , bigong hja mei it 

foarjier alle wiken in goune of in daelder yn de sparbank 

to bringen en frege it tsjin de winter wer op , om hwet 

yn to slaen. Hja hie den in aerdige stûr jild by enoar 

en gau sa folle rinte makke , as hwêr for Jan yn de 

winter in heale wike arbeidsje mast. En hwet wier hjar 

det to pas komd yn üden fen siektme en kreamery ! 

Hja hoegden den dalik net forlegen en nimmen lêstich 

to wêzen. Hwent howol hja for swiere en lange siektme 

sparre wieren : Jan hie dochs wol ris in pear dagen for- 

sûmje moatten en bern wieren er sa foar en nei ek al 

korad. Hja hieden fjouwer op it tsjerkhôf: trije lieawe 

famkes — det koe Wytske hast net meî droege eagen 

sizze — en ien jonge, en twa jonges wieren yette yn lib- 

-5 

ben : îen fen sauntsîen en ien fen sechstsien jier. De âld- 
sle , Sjouke , wier by de smid; de oare , dy Sjoerd hiette, 
arbeide by de selde baes as syn heit. 

Wy binne nou sa hwet mei disse Ijuwe yn kinde 
komn ; en elts scil bikenne matte , det Jan en Wytske 
tsjeppe en krasse arbeidersljue binne , dy de achtinge fen 
elts-en-ien dûbbeld fortsjinje. 

Mar ek sokken binne net feilich for tsjinspoêd en ûnk. 
De; simmer fen '47 siet hjarren forearst al yn de lea. 
In heal brea kostte do acht en njuggen stûren ; ierdapels 
wîeren sa djûr , det er for in arbeidcr hast nin oankom- 
men oan wier , en earte en beane, moal en groat wieren 
alHke bûtenwenstige heech yn priis. Hja hieden it al 
mei beanbrea eij swart moal bisocht ; mar det koeden 
hja hast net ite. Spek of flesk hieden hja al yn nin 
wiken op de tafel hawn. En Wjtske hie , sa as wy wol 
tînke kenne , dy simmers neât yn de sparbank bringe kend. 

Stie it er al sa by de oanhâldende djûrte tsjin de 
hearst net to rûm foar , om 't hja for de winter , sûn- 
der skild to meitsjen , neat opslaen koeden : hja treast- 
gen hjar mei it tinsbyld , det Jan alle winters yette wirk 
hawn , hie : en to simmer wier de baes yette in great 
kreweî ûnthietten , det er yn de sloppe tiid ôfdwaen 
koe , sadet hja dochs net to foHe êfterút reitsje scoeden. 

Mar de jouns fen de dei ; hwêrmei wy ús forhael bî- 
goun binne , hied de baes Jan it wykjild for it lêst út- 
bitelle. Under it úttellen hie er sein : ^Jan, it moit my 
„tige , mar ik mat jo ek hjeljoun jaen. Jo wisten , it 
jjWirk wier net rûm ; mar wy hieden yette hwet yn 't 
jjfoarútsjuch , sa wy mienden. Det krewei wirdt lykwols 
jjforsteld troch de minne tiid , dy it oars just sa ne- 
^dich makket , det er foUe wirk for de arbeiders wier. 
„Ik hab er tige tsjin oanskoarre , om it jo to sizzen ; 
„nea .hab ik jo earder hjeljoun hoegen to jaen ; en nou 
Just ! Leau my , det ik er tige mei to dwaen hab." 

En det wier de man wol oan to sjean. 

It wîer, as Jan troch de groun sonk , do-t him disse 
tynge dien waerd. It kaem him as în tongerslach oer. 
Dêr hier 'r alhiel net op rekkene. 

Mei de holle foardel en hast stroflfeljende roun er lâns 
de bûrren ; hy scoe elts wol ûntwike wolle. 

Hy fielde 'm hast krekt, as wier er for skelm weijage. 

Sa foUe jierren , det er nin dei forsûme hie , as 't net 
om siektrae of sahwet wier , en nou just , nou alles sa 
djûr wier , nou it er sa tsjuster foarstie , waerd him sein : 
,Jo hoege forearst net wer to kommen !" — Hwêr scoe 
er syn wiif en bern fen ûnderhâlde ? . . . . Help freegje 
fen de fâlden of de diakenrje ? . . . . Mar det koe er net 
dwaen; op kosten fen in oar to Ubjen, det wier er net 
wend, dêr wier er to krigel ta. En hwêr scoe er mei 
syn liddige tiid hinne; omrinne, neat to dwaen to habben! 
o minder wier er net to bitinken for in wirksom minske! 

Sa mimerjende wier er by syn hûs komd. Hy eange 
hast, de klink fen de doar op to tillen, nou-t er syn 
wiif sok nijs to bringen hie. Hy die syn bêst, om syn 
troanje in oare ploai to jaen en like fleurich as er wend 
wier syn oars sa lokkige wente yn to stappen ; mar det 
woe him net slagje. Do-t er syn wiif de hân joech en 
moeite die, ora hjar mei in blier wêzen goê-joun to sizzen, 
krongen er in pear greate triennen yn syn eagen en de 
wirden bleauwen him hast yn de kiel stykjen. 

Oan Wytske koe dy oandwaning net ûntgean. »Hea- 
jjrink Jan" — sei hja , wylst hja syn hân fêst hâldde — 
jjhwet is 't nou , hwet binne jo oandien , hwet mankearet 
„'£T oan?'' 

— ;,„Ei neat fanke'"' — andere 'r mei en pynlike 
,,laits — „hjir is myn wykjild ; . . . jo matte nou mar 
^^sjean, det jo dêr in moanne^of fjouwer; fiif, mei ta- 
,„komme.'''' 

— ^Bwet sizze jo, in moanne of fjouwer; fiif? .... 
3,mar don mocht-myn ponge wol allyk wêze oan 't moal- 
,fet fen de widdou fen Sarphat !'' 

,„Ja'"' sei Jan, en nou mei în tige earnstich wêzen — 
„„det wier tige , tige nedich!"" 

Wytske bigong de saek nou yn to sjean. „Hwet" — 
sei hja forfeard — „Jo habbe dochs net hjeljoun krige?'' 

— „;,Ja bern, sa is it ; it wirk is op'*", andere Jan 
mei in mistreastich lûd. En nou forhelle 'r, hwet de 
baes sein hie. 

Nin wûnder , det Wytske op dy ûnforwachte tynge ek 
alhiel forslein wier. Jan en Sjoerd dochs sûnder wirk ; 
neat yn de Sparbauk ; nin brânje op souder en nin iten 
yn de kelder; alles twaris sa djûr as oars ; ja , wy kenne 

bigripe , det dy minsken in lange skimerjoun nedich hie- 
den, om wer hwet ta hjar sels to kommen. 

Mar sa as it ûnder älle ûnk en swierrichheit giet , sa 
hjir ek. Op de earste oanfal rekket it yen it fûlst. As 
min earst de greatens fen it kwea wit en er hwet gemien- 
sum meî wirden is , kriget allinken-oan it forstân wer 
de oerhân. Min bigjint de saken fen alle kanten to bisjean 
en alle kânsen to birekkenjen ; en yn de nacht fcn soargen 
bigjint min wer de frieunlike stjerren fen hope en for- 
trouwen to biloaitsjen , dy-t njunkelytsen trochbrekke ; 
en er komt wer moed yn *t hert en min fielt wer krêft, 
om to wraxeljen tsjin it lot , det yen sa falsk bidragen het. 

Mar det gyng by Wytske flugger as by Jan. 

Do-t hja ta hjar sels komd wier en sa hwet plannen 
for de neiste takomst makke hie, briek hja de stiltme 
ôf , troch Jan to freegjen , as hja de lampe mar opstekke 
scoe , dêr er op andere : det hy it wol lije mocht. 

Do naem hja hjar breidsjen op en Jan seach skean 
efterom , sa '.t Hke mei it doel , om in boek to krijen ; 
mar hy Het det foarnimmen ek wer farre. 

Wytske makke hjir brûkme fen om op in petear to 
kommen. „Habbe jo de boeken fen 'e bibUotheek ai út 
lêzen" frege hja. 

— »Né, ien yette net alhiel." 

— „Den masten jo it al útlêze, den koe Sjoerd se 
foartbringe." 

— »Ik scil 't mar Utte; ik ken er dochs myn hoUenet 
byhâlde." 

— »Och, ik scoe 't mar ris bisiikje; wy matte ús troch 
„dy swierrichheid net alhiel delslaen Utte. Sa mannich 
»ien, dy mei ús yn 't selde Ujen is ; en den binne wy 
»er yette lang net it sUmste oan ta. Nimmen mat hwet 
»fen ús habbe , en de earste wike kenne wy ús yette rêdde, 
„Ek is ús húshâlding sa great net en wy binne aUegearre 
,soun. Dêrby is it ús egen skild net, as wy yn 't Ujen 
„komme , en det is siker in greate treast," 

— „In greate treast ? ik fyn it in skriele treast ! Leau 
j,mar, as wy nin iten krije en nin turf habbe om to 
„barnen, scU de honger en kjeld ús aUike goed pleagje, 
j,as det wy er tröch egen skild brekUjemoastenr* 

— ,Det is wier , mar wy woUe hoopje, det it sa fler net 
komme scil. Mar al kaem it sa fler, scoe it den yette 

net in great ein skele as, hongerich en forklûme as wy 
wieren, it gewisse ús ek yette pinige troch de angel fen 
't sels-forwyt ?*' 

— ,0 né !" — fprfolge Wytske mei fjûr — „ik scoe 't 
lijen net drage kenne , as ik it oan egen skild to witen hie!" 

— „Nou ja bern, det wit ik wol ; mar it foroaret oan 
de saek dochs einliks neat" andere Jan op in toan , dy 
genôch tsjûge, det er allyk tochte as syn wiif. 

— „Det ken 'k jo net alhiel tastimme. Hwent nou 
,kenne wy de holle opstekke en tsjin de minsken sizze: 
,Wy woUe en kenne arbeidsje en wy habbe al ús libben 
jjbliken dien , det wy eariike en warbere Ijue binne. Hwa 
„het wirk for ús ?" 

— „ ^Mar myn stimper , det is it krekt : der is gjin wirk !'"' 
Nou hie Wytske hjar man krekt , hwer hja him habbe 

woe. „0p dit stuit net for jo" — andere hja — ^mar 
,scoed er ek gjin wirk for my wêze ? Ik hab seis bern 
„hawn en dêrom scoe min my as kreamheinster brûke 
,kenne. Ik bin soun en sterk en nimmen het ea hwet 
aOp myn krassens en sindelikens to sizzen hawn ; en 
jjdêrom scoe 'k, tinkt my, in goede arbeidster wêze.'' 

Jan seach nei disse wirden syn krigel wiif oan mei in 
loaits, hweryn tagelyk smert en lok to lêzen wier. Sa 
fier wier it den komd. Great 25 jier hie er for syn wiif 
eh bern de kost fortsjinje kend, en nou scoe hja, dysa 
folle mei hjar húshâlding op hie , dy er wend wier aîtiid 
thús to sjean , yn hwa's ôfwêzen , al wier 't ek mar for 
in ûre, hy him iensum fielde , er dagen en dagen útmatte , 
om him mei oan 't brea to helpen ! 0, dettinkbyld die 
him sear ; syn manlike fieling fen ear kaem er sa tsjin 
op ! En dochs — it scoe wol matte ; er wier nin kar ; 
en hy mast er syn wiif to mear om achtsje en lieawje , 
det hja sa yn ienen biret wier, om hjar egen gemak er 
oan to jaen, om hjar húsgesin for ûndergong to hoedsjen. 

Oerstjalpe troch dy fielingen swijde er in amery, foar't 
er syn wiif biskie joech. 

„„Myn bêste", — sei er dO; wylst er in trien út it 
each fage — „»jo binne er ôfwend, om in oar to 
tsjinjen."" 

— „Ja" — - andere hja — »mar dêrom bin ik it 
;,yette net forleard. Wol min it by in oar goed habbe, 
„den mat min bigjinne, mei sels goed to wêzen. 



Digitized by LjOOQiC 



70 

jjleau mar , det ik dêr neat tsjin opsjuch. It slimste is , 
^det ik jo lijir sa allinne litte 'mat en jo je danich for- 
^fele scille ; mar och, wy wolle hoopje, det er ringen 
^útkomst komme scil." 

Dy wirden fen moed en hope , it koe net oars , mas- 
ten Jan hwet opfleurje. 

Do-t hja den einlings ek oerein gyngen om nei bêdto 
gean, treau Jan syn krigel wiif oan syn boarst, en 
mei in laits op 't wêzen en in trien yn 't each patten 
hja elkoar mei in hillich fjûr, det der barnde yn hjar 
heawjende herten en in inerlike tankbea wier oan de 
lieafhabbende Alfader for it lok fen hjar lieafde , det hja 
yn hjar ûnk nammens to better fielden, en det yn nin 
wirden utere wirde ken. 

Hja rekken ridlik gau yn 'e sliep; mar dy sliep wier 
net bare rêstich. Hja koeden it ûnk fen de dei sa mar 
net fen hjar ôfskodsje, do-t hja lizzen gyngen. Sa kaem 
it, det hja deroer dreamden. 

Jan dreamde , det er nei Hoatse boer , in healûre bûten 
de bûrren, to ferwjen mast. Hy hie de ferfpotten en 
it fjirder ark by him en moedich teach er op wei. Do-t 
er in ein roun hie, krige 'r Hoatse boers vvent al yn 
't each ; mar nou like 't wol , det er it hûs net neijer 
komme koe. Hwet hirder as er roun , hwet meâr it efterút 
wykte. En al hirder roun er en al mear skrepte 'r, om 
foarút to kommen. It swit briek him fen alle kanten 
út; mar alles wier om 'e nocht. In kliber jongfolk, det 
fen 't field kaem, gniisde him út, om't er him sa om 
'enocht warde. Sa hie 'r al ûren en ûren roun, marit 
hûs bleau like fier ôf en al hirder rôun er en al mear 
warde 'r him. Einlings woun er ; hy seach de hamei al 
en de weinen, dy op 'thiem stoeden. Yette in hoartsje 
en hy gyng om de hikke en op it hûs ta. Ho bliid wier 
er , det er it einlings woun hie ! Mar sjuch , mei 't er 
yn 'e hûs stappe scil; komt syn baes út in keamer. Hy 
sjucht tige brimstich en lilk en seit, det er wol werom 
gean ken , om't it wirk al dien is ! 

Wytske wier yn hjar dream by domeny's jiffrou to 
kreamwarjen. It wier yn de ;iacht. Jiffrou wier swak 
en de lytse lêstich. Sadwaende hie hja al twa nachten 
yn 'e baen west. Hja wier det net wend en nou siet 
hja mei de lytse op de skerte. Mar hja wier sa slûch 

en de waerme stowe makke hjar yette dodziger. Hja 
die, hwet hja die , mar hja koe de sHep net üt de eagen 
hâlde. En wyist hja sa siet to dodzjen en to knik- 
keboljen , waerd hommels de doar opdien en stie (Jomeny 
foar hjar. Hja waerd dêr sa forset fen en hja skamme 
hjar sa , det hja fen kjeltme it bern út de skerte glide liet ! 

Do-t hja de oare moarns opstiene , wier it in moaije 
hearstdei. De sinne hie de mist weifage en kipe sa frieun- 
hk troch it feinsler en skeat hjar strielen yn alle hernen 
fen de keamer en yn dy strielen Ijochten en dounsen 
tûzenden stofkes en de kenarjefûgel tsjottere en floite en 
de moskjes op de lislgoatte tsjilpen sa njuefol , det it 
net oars koe , ef de sinnestrielen , dy alles om hjar hinne 
fleur en glâns joegen , masten ek hjar herten forrûmje 
en for in amery de takomst , dy hjar driigde , forjitten 
dwaen. 

Hja klaeiden hjar oan , om nei tsjerke to gean , sa as 
hja det Sneintomoarns wend wieren , en do-t hja lâns 
de bûrren gyngen , koe nimmen oan hjar sjean , det hja 
in krappe winter tomiette gyngen. 

En dy gong nei tsjerke hoegde hjar net to moegen. 
Al dahk , do-t hja sitten gien wieren , bigoun it oargel 
to spyljen , en de sfeatlike teanen , dy ta moed en for- 
trouwen útnoêgen , raenden to gear mei de sang fen de 
gemeinte ; en niei in from hert songen Jan en Wytske mei : 
"0 mijn ziei , wat buigt ge u neder ? 
Waartoe züt ge in mij ontrust? 
Voed het oud vertxouwen weder; 
Zoek in 's Hoogsten lof uw lust , 
Menigwerf heeft Hij uw druk 
Doen verand^ren in geluk. 
Hoop op Hem ; sla 't oog naar boven ; 
Ik zal God , myn God nog loven. 

Disse ynlieding wier yn oerienstimminge mei domeny's 
tekstwü-den. Hy hie dêrta nomd psalm 37 fers 19: j,De 
oprechten zullen niet beschaamd worden in den kwaden tijd 
en in de dagen des hongers zullen zij verzadigd worden,*^ 

Nei 't er de tekstwirden forklearre hie , sei domeny : 

,Wy habbe sjoen , det er yn Davids tiden minskea 
wieren , dy it mei in wranterich each oanseagen , det 
sa folle om hjar hinne it better hieden as hja ; en hja 
gyngen dêr binammen oer to kear, as dy Ijue forkeard wie- 

rfen en it er op ta laeijen , om hjar mînderen yette mear 
yn 't lijen to bringen. Mar ek habbe wy oanteand , det 
it lok yn oerfloed allinne net sit , mar det David meî 
rjucht sizze koe: f,Het weinige dat de rechtvaardige heeft 
" is heter dan de overvloed der goddéloozenJ'^ Fierder het de 
skiednisse fen minsken en folken ús oertsjûge , det it 
kwea wol for in tiid lang de baes wêze ken , mar det 
it einlings wike moat for de ynfloed fen it goede. Dêrom 
is der nin reden , om dy jinge , dy mear habbe as wy , 
mei nidige eagen oan to sjean. Boppedien , it wier yn 
Davids tiden al sa , det de iene meâr hie as de oare ; 
en del scil altiid sa bliuwe. Det is in wet , dy like ûn- 
forbrekber is , as de wet , hwermei nacht en dei mal- 
koar ôfwixelje. 

Mar nou komme de tiden fen earmoede , tiden fen 
tsjinspôed en ûnk. It bart , det er nin wirk is , det al- 
les djûr is , lyk as nou , det manichien hast net wit , 
ho-t er fen de iene dei ta de oare komme scil. Ken 
min yn sokke tiden ek yette rêstich wêze en yen treastje 
mei to tinken : de froeden scille net biskamme weikomme 
yn de kweade tiid ? — Ja , ik scoe hast sizze , just yn 
sokke tiden , hwêryn in hopen minsken lije , just by sokke 
algemiene rampen ken min det. Hwent den binammen 
stjûrt God syn rûken út , om de hongerigen brea to brin- 
gen. üt kriten , dy foar it ûnk biwarre bleauwen , komt 
den , wy habbe dit sa faek al sjoen , help opdaegjen en 
binammen bliuwe dy net binefter , dy it lijen fen neiby 
sjean en sels sa lokkich binne , det it ûnk hjar net birikt. 
Mei den ek de neiste takomst for in hopen tsjuster 
wêze : God scil soargje , det er waerme herten en iepene 
hannen foun wirde, om de earlike earmoede to stypjen. 
Lit dy jinge , dy-t yn earmoede komme , mar net troch 
in forkearde krigelens tobek hâlden wirde , om to dwaen , 
hwet hjar hân fynt om to dwaen , en as in minske- 
frieun de earm útstekt , om hjar to helpen en tp styp- 
jen , lit hjar den de hân gripe , dy hjar oanbean wirdt 
en it biskôgje , as waerd dy hjar troch God sels tastitsen. 
En sjean wy ek net jamk , det tsjinspoed en ûnk de 
krêftichste twangneilen binne, om ús lot to forbetterjen ? 
Men leart yens krêften yn to spannen ; min siket oare 
middels en útwegen en min is nei de tiid jamk mear 
mânsk as tofoaren. Ja, eltsé bisikinge het syn nut , en 

ek disse krappe i^iid scil it habbe ; en letter, as er foarby 
is , scil mannichieii God tankje , det syn loksinne ûnder 
gyng, mar om letter sa follesto heger to kliuwen ! 

Mei moed en bitrouwen den de takomst tomiette ; 
mannich Ijachtstriel scil yn de tsjusterste dagen yette op 
jimme libbenspaed falle. Ja — sa bisleat domeny de 
preek — as is jimme brea den ek hwet tin en it mid- 
deimiel skriel : dochs scille jimme letter sizze kenne : 
„De oprechten zullen niet beschaamd worden in den kwa- 
den tijd en in de dagen des hongers zullen zij verzadigd 
worden.^^ 

Hjirnei song de gemeinte : 

Wie maar den goeden God laat zorgen 
En op Hem hoopt in 't bangst gevaar , 
Is bij Hem veilig en geborgen, 
Dien redt hij god'lijk, wonderbaar. 
Wie op den hoogen God vertrouwt 
Heeft zeker op geen zand gebouwd. 

Treëdt vroolijk voort op 's Heeren wegen 
En neemt uw plicht getrouw in acht, 
't Wordt eindlijk alles u ten zegen , 
Wanneer gtj biddend daarop wacht ; 
Wie steeds geloovig op Hem ziet, 
Begeeft, verlaat Hij eeuwig niet. 

Do-t Jan en Wytske út 'e tsjerke gyngen , striele it 
frieunlike Ijacht fen de hope wer oer hjar libbenspaed ; 
en do-t hja thús kamen, makken hja mei in rêstich ge- 
moed, hjar plannen for de neiste takomst. 

Wytske scoe sjean, det hja arbeidstershuzen krige of^ 
yette lieawer, det hja as kreamheinster tsjinst dwaen koe ; 
en Jan scoe eltse wike mei de glêzekast de boeren lâns 
en den ek sjean , det er hwet ferfwirk krige , det er yn 
'e hûs ôfdwaen koe. Hja scoene den yette wolnetroun 
komme kenne, om H hja oars nin fêst ynkommen hieden 
as de daelder , dy Sjbuke by de smid fortsjinne ; mar 
as 't den net oars koe, masten hja foar en nei hwet op 
de boarch helje , om it yn 'e simmer wer ôf to dwaen. 

En nou-t hja sa hjar plannen makke hiene, gyngen 
hja de krappe winter mei in forrûme hert en in fêst 
gelowe tomiette. (Tonei mear). 

It Nijlân 

FEN 

M. MIEDEMA. 



Hy dy-t fen Snits nei Ljouwert giet, 
Dy sjucht dêr oan syn rjuchterhân 
In krite , dy nou 't Nijlân hiet : 
In griene en fruchtbre hoeke lân. 

Dêr heart min foarjiers 'tblide liet 
Fen *t Ijurkje, det omhegen kliuwt, 
De skrille rop fen skrie en griet 
En fen 'e Ijip, dy-t wjukt en driuwt. 

Det leit dêr by de simmerdei 
Allyk in tekken grien en blier 
En bûnt fen blommen alderlei : 
In byld fen lok en libbenstier. 

En, faek al foar 't de sinne komt, 
Klinkt dêr de klop fen 't seinestiel , 
Of haflfelt twisken gers en blomt 
Us Fryslâns bêste fé nei 't miel. 

Dêr skript de boer mei 't swylfolk deis 
By 't barnen fen it sinnefjûr ; 
En, binn' hja jouns nei hûs op reis, 
Swiet rûst hjar sang de fjilden oer. 






Dy-t foar in foech achthûndert jier 
Detselde paed ris lânsgien wier, 
Dy hie do yette foar syn eagen 
It rôljen fen *e sâlte weagen. 

Dêr op det moai biblomme sté 

Lei do de wide Middelsé, 

Dy keilde hege bergen wetter 

Mei wyld gebear tsjin d* ich topletter. 

Ja, jamk klonk oer det sâlte wiet 
In lûd, sa weinjend, fol fortriet ; 
Det rôlle mei dy swarte weagen 
Foarút, wylst det s' omfierens teagen. 

Dochs klonk ek jimmeroan fol moed 
Oer 't wylde wiet in tongerlûd ; 
Dêr rûsde 't dryste wird oerhinne : 
jjBy God ; ik scil de striid hjir winne !" 

Al spatte 't wetter himelheech , 

Al stau him 't sâlte wiet yn 'teach, 

Al gûlden stoarmen, driigden weagen — 



Hy hâldde fêst syn wyt foar eagen 






De wolken jeije wyld ; de stoarm gûlt öer 'e diken^ 
En fiert it wetter op ta bergen himelheech ; 
Det keilt er tsjin 'e dyk, as twong er him, to wiken, 
En brekt to lêste Iroch — en 't tongert nei omleech. 

Nou fluchtsje minske en djier ; hjar jaget wyld it wetter 
Fen dy ûndambre sé nei terpen en nei wier ; 
Sjuch alles dêr forgean — de woeste ! alles het er 
Lösreage fen syn sté, weispield en treaun omfier. 

Dochs stean' hja ûnd're loft by 't âljen fen 'e winen , 
By 't bold'rjen fen 'e sé , by *t rûzend wetterlûd ; 
Hja wraxelje yn 'e nacht mei helske hertepinen , 
En kleye skril ta God : ^Hear, wei is fé en goed." — 

Mar jimmer fetten hjâ wer moed , dy stoere mannen , 
Us foarfaers , wiid forneamd as from en rjucht en sljucht ; 
De skoppe en leppe wierne it kriichsark yn hjar hannen : 
Sa fochten hja tsjin 't wiet , de fynn' dy-t neat ûntsjucht. 



y^ 

len stie hjar jimmer by , mei drege lea en spierren , 
Al ieuwen , ieuwen âld , mar iwich stoer en fêst. 
Hy telt gjin tiid by dei , by moannen of by jierren , 
Mar bliuwt yet altiid jong , arbeidsjend sûnder rêst. 

Hy liet by 't stoarmgerûs , by 't bold'rjen fen 'e weagen, 
It weake slyk opwâlje út 't djipste fen 'e sé , 
En spiele op 't strân , tsjin d* ich , by gjalpen en by fleagen , 
En wykte er nea net wei , >tie jimmer weitsend ré. 

In djûre eed hie 'r sward : 'k Scil nea disse ich forlitte , 
Foardet dêr 't weachgebrûs syn tiid úttsjinne het ; 
It wetter hie er flokt ; de sé , dy liet er witte , 
Det dêr nei ieuwen 't plak oan 't kouweblomke heard'. 

„Hjir scil'', sa spriek de Tüd, wylst det syn each opflikk're, 
,,Ienkear forrize in griene en frucht'bre hoeke lân , 
Mei gers en blomt oerstruid , bigrepple en biïkre , — 
En dou , fordearrend wiet, dou bringst det sels ta stân !" — 

En jierren fleagen wei en ieuwen teagen hinne , 

It nije kwynde wei en 't âlde kaem toreach ; 

De sé wykt jimmer oan , ken nea dy flok ûntrinne , — 

Hwent hen : dêr blierket blier it Nylân ús yn 't each. 

Nou sjucht min net mear 't weachgebrûs , 

Mar wol det yn it wyngerûs 

It gers en blomte weagje ; 

Hwêr eren swarte weagen gie'n , 

Dêr rôlje hja nou bûnt en grien, 

Sa fler as wy mar eagje. 

En hwêr foar ieuwen 't selskip dreau , 

Mei noed de tsjustre weagen kleau , 

Wylst wite koppen rôllen , 

Dêr weidet nou it tierich fé , 

Öf sjucht min 't gers by swé oan swé 

Foar glêdde seinen fallen. 

Nou raest en beart dêr ek net mear 

Dé sémeau akelik en near 

Fen dead en fen fordearren ; 

Mar sjongt de Ijurk syn foarjiersliet , 

Swiet driuwend oer de laitsjende ierd , 

Opkliuwend ta de stjerren. 

In goare sédamp , skerp en kâld , 
Hong iwich oer det wetterwâld , 
Yn d' âlde middelieuwen ; 
Nou riist nei mylde simmerdei 
De dauwe er út 'e sleatten wei , 
Om *t fjild blier oer to driuwen. 

neiteam , dy det lân dêr sjocht , 
Forjit it net , bitink mei nocht : 
't Is 't erfskip fen ús âlden ; 
Bitink , det hja troch drege moed , 
Troch 't aeflferjen fen swit en bloed , 
Dy groun for ús bihâldden. 
Wynmoanne , 1888. 



DE FOKDILDIGE MAN. 



In man , dy-t op 'e neidei wirch thús kaem , scoe 
graech in brogge mei lierre of oars hwet derop hawn 
habbe ; mar it wiif , dy-t de broek oan hie, hie de kaei 
fen 't spyn yn 'e bûsse en wier by in bûrwiif op bisiik. 

Hy stjûrde dêrom de faem en de feint nei hjar ta, 
earst de iene en do de oare , en liet sizze : ,De frou 
scoe thúskomme of de kaei fen 't spyn meijaen." Hja 
joech mar aloan dit biskie : ,Ik kom aenstouns, hy moat 
yet efkes tiid dwaen.'* 

Do-t lykwols syn gedild al mear en mear ynkromp en 
syn honger al mear en mear útsette , dêr ropt er syn 
feînt, nimt mei disse it spyn op en draecht it yn 'e hûs 
by it bûrwiif , dêr syn wiif op bisite wier , en seit : 
,Frou , doch my it spyn efkes iepen en jow my , aste 
woste, in stik brea, oars hâld ik joun noait ut." 

It wiif lake en snie him in brogge en die him der in 
jstik lierre op. 

Nei U Dútsk. 

De Frânsken to Makkum. 



Yn 'e lêste wiken fen it jier 1794, saforhelleúsbeppe, 
siet min yn ús lân al wakker yn ûnrêst , om 't de Frân- 
sken al neijer en neijer kamen en mei in úthongere leger 
fen soldaten, dêrfen de measten gjin hoazzen of hele 
skoen oan hiene, al yn Brabân omsneupten en roafden. 

Ta ús great ûnk bigoun it al yn Decimbermoanne sa 
hird to friezen , det hja oer alle fearten en marren hinne 
rounen. üs Prins, Willem V, naem de flecht nei Ingelân 
en twa dagen letter wier de opperste fen it Frânske leger 
al yn Amsterdam. In bulte fen ús folk , dy ús Prins net 
luchtsje mochten, wierne dy Frânsken al tomiette tein 
en spilen nou wakker moai waer mei det foltsen, en 
praetten hjar nei fen „fryheid, hkens en broerreskip." 
To Ljouwert waerd de fryheidsheam plante en dêr dounsen 
ús Fryske feinten en fammen omhinne mei de Fransken, 
dy seine , det hja ús de fryheid bringe scoene. fanke, 
hwet kaem ús dy fryheid djûr to stean: netgenôch, det 
ús lân hundert miljoen goune oan hjar jaen moast, wy 
kriggen oeral ynkertieringe , om det leger fen hûndert en 
fyftich tûzen úthongere en yn flarden en bellen klaeide 
Frânsken de kost to jaen. 

Wy kriggen in kaptein mei syn oppasser; do-t dy kamen 
mei hjar freamd praet wier ik danich forbouwerearre ; 
mar jimme pake skonk dy forklomme minsken gau in 
romerfol brandewyn , dêr de kaptein wakker mei yn oarder 
wier. Yn 'e pronkkeamer , dy wy him ta syn foldwaen 
joegen, hie ik gau it iten ré set en, om 't ik sa for- 
bjustere wier, net ienris in tafellekken oer *e tafel lein. 

De kaptein seach prot ; hy skodholle en sei hwet , mar 
ik forstie him net. Do roun er gysten op it oppronke 
bêd ta en plôke oan it bêdlekken en ik daelk nei 't kam-f 
menet, om ien fen dy damasten tafellekkens eninservet 
to krijen, dy yette fen 'e Frelle wierne. Sa makke ik 
de boel yn Ojarder. Hwet wier dy man do op syn dré: 

hy striek mei de hân oer it glêdde servet. Dêrnei wier 
de kaptein mei alles tofreden en sa frieunlik , as mar hoegde. 

By ús Albert, jimme âldomke , hiene hja net sa'n goed 
man. Jeltsje hie gjin flesk yn 'e hûs en sette grou-earte 
mei bret spek for hjar Fourier op tafel. Mar dy bigoun 
to foeterjen, det it hûs dreunde en rôp mar al fen 
^Viande^ viander ^) en fen „Soupe, smipeP^ ^), sadet 
Jeltsje skjin forlegen nei de boer roun en skriemende 
rôp ; ,D Albért , hwet is 't nou ellindich ! dy man docht 
neat as flokken en skellen fen fijanden! en hy het my 
de panne mei bret spek foar 'e^ foetten smiten en ropt 
ek om sûpe, dy lûzige Franskman !" Mar ús Albert, dy 
jîmmer sa bidaerd wier , sei : „ Och Jel , dy- Ijue binne 
net wend om spek to iten , tink ik ; kom, ik scil ris 
sjean". ;,Ja to,*' sei Jel, „en den nim ik in kop fol 
sûpe mei." 

Do-t hja yn 'e keamer kamen, seach ús Albert dy 
Franskman ris earnstich oan en wiisde nei dy fette boel 
op 'e flier en op syn wiif en skodholle ; den wiisde er 
op 'e man sels , krekt eft er sizze woe : „ Bja net , mar 
jo kenne det himmelje." Do bidarre de Frânskman al 
hwet ; mar do-t er dy kop mei sûpe seach en syn finger 
dêryn stipt hie , rôp er : „Ah bah , carriot ; ah bahP^ en 
smiet de hiele kop mei sûpe by it spek oer 'e flier. 

Albert-om naem nou de Fourier mei nei de skûrre , 
wiisde op in hin en den op in panne. Do wier 't : „Ähay 
poule^ poule ; oui, ouiP'' En mei in toarn siet de Fourier 
oan syn hinnesop mei grou-bôlle ; mar do-t de boerinne 
de boel letter weiberge , seach er al-gedurigen nei it spek 
en de sûpe , dy oer 'e flier laei. 

De oare deis waerd it al wer better mei it iten î 
Albert-om hie dy moarns tige grouwe iel yn syn fûken; 
det wier trewes en ús kaptein krigge der ek fen : dô 
oppasser moast se oän 't spit briede. Dy jouns — en 
sa alle jounen — kamen de fourier , de korperael en de 
soldaten by de kaptein, om, wylst dy op 'e fioele spile, 
to dounsjen en to sjongen en hja hiene yn ús terskhûs, 
by *t Ijocht fen 'e lantearne , in bulte nocht. 

Sa kaem de fourier mei in moai luftige trêd yn 'e hûs 
en , net ■ tinkende om it spek en de sûpe dêr oer 'e flier 



1) Flesk.- 2) sop. 

by de tafel yn syn hoeke, glied er út en foel, mei de 
bannen en foetten yn 'e hichte , yn dy fette wiete plasse. 
Jlei flokken gyng er wer oerein. Albert diich , eft er der 
neat fen fornaem ; Jel gau de keamer út en de faem hjar 
efternei , om it yn 't bûthús út to gûlen fen 't laitsjen. 
Mar it hie holpen ; hwent de oare moarns kaem de 
oppasser fen 'e kaptein , dy it for him ophimmele fen 'e 
flier en syn klean skjin makke. 

By Geartsje, de widdoa fen Pake broer , wier in kor- 
perael, in goed keareltsje, dimmen en bidaerd. Dy gyng 
net, lyk as de oaren, alle jounen nei dy gearjefte ynús 
terskhûs ; mar hie aerrichheid oan it lieaf lyts famke fen 
Geartsje-en-hjar, hjar iennichst bern. Hy bitsjutte Gear- 
tsje, det er yn syn lân wiif en bern hie, en ek sa*n 
famke as lytse Jouk, fen seis jier. Sa eang as it bern 
wier fen omke Manus, de healbroer fen hjar heit en do 
destiids arbeider by Geartsje, sa mâl waerd it al gau 
mei dy frieunlike korperael ; hja learde him Fryske wir- 
den, en as er den syn bêst die, om hjar nei to praten , 
den dounse it bern fen nocht en sei ; ,Mem, nou ken 
korperael-om al sizze fen kou, skiep^ hynder'\ det haw 
ik him yn 't bûthús bitsjut ; mar tsjin 'e bargen seit er 
fen pork.^^ 

Mar op in moarn , do-t Geartsje fen 't bêd kaem , 
seach hja, det it kammenet wiid eh waech iepen stoe 
en do-t hja taseach, Avîer it út trompke mear as träe- 
hûndert goune weinomd, wylst hjar goud en silwer der 
allegearre yette laei. 

„Nou", tocht hja dalik, „scoe dy Frânskman . . .? 
mar det ken ik net leauwe !" Hja rôp de faem, dy-t 
ek yn 'e pûskoken shepte , wekker ; dy hie neat heard , 
krekt as de boerinne. Do rôpen hja de feint derby^ en 
dy wist ek fen neat , mar kipe efkes yn 'e keamer nei 
de Frânskman. Hy kaem lykwols dalik wer by de frou 
en sei, det dy man yette rêstlik laei to sliepen. 

Nou bigounen hja mei it wirk en it die hjarren sa 
nij, det Manus net kaem, lyk as oare moarnen. To 
healwei achten kaem Manus' Pierk skruten by de frou 
en sei, det hjar man de nacht de koarts krigge hie en 
yette to bêd laei. ~ »Nou", sei Geartsje, „en my is 
tonacht ryklik trijehûndert goune ûntstellen út it kam- 
^ienet ; en freamd : oars bin ik sa tinsliepich en nou haw 

ik sa fêst sliept, det de kaei fen it kammenet, dy 'kyn 
'e roksbûsse hie, dêr ik ús Jouk, dy yn 'e weach neist 
my laei, mei bidilsen hie, der útnomd is, en yn 'epûs- 
koken is alles birêdden , sûnder det ik en de faem wek- 
kêr waerden. 

Pierk waerd wyt om 'e holle en koe gjin wird útbringe; 
mar krekt kaem de korperael út 'e keamer ensei : „koete 
morje, koete morje : ikke kom late, ikke keslaap." 

„Ja, wy sliepten ck sa fêst'*, sei de boerinne, „en de 
dief het him sa skoan oân tiid dien , det er fen de panne 
mei strou, dy op it boerd boppe de bûtdoar stoe, dy 
mei spek eryn der útnomd het eh fen 'e oaren ôfiten , en 
do het er de lampe by de foardoar útbliesd — en sjuch 
je, korperael, út dit kammenet is my jild omtstellen." 

Pierk wier as in kat it hûs útslûpt, wylst Geartsje sa 
praette. Geartsje-moi wier alhiel forslein ; hwent as hja 
alles neigong, wier 't net oars, as Manus, dy jisterjoune 
sei, det er net, lyk as oars wol, bliuwe koe to kofje- 
drinken , moast, wylst er allinne yn 'e pûskoken wier, 
hwet sliepgûd yn 'e kofjetsjettel moflfele ha, om hjar yn 
'e nacht yn 'e fêste sliep to witten. It goede minske 
spriek er net mear oer , brocht it ek net by 't gerjucht 
oan en forbea hjar folk, om deroer to praten. De oare 
deis stjûrde hja de feint nei Manus : „det, as er gjin 
koarts mear hie, scoe er werkomme" — en do-t dy 
ûngelokkige werkaem, wist de frou, by hwa de skild 
wier. Hy wier dêrnei folle flitiger en paste mear op 't 
spil, út djip birou. 

Det wier bard op Coarnwier, neist uzes. De Frân- 
sken wierne by dit gefal tige bliid , det de korperael of 
ien fen hjar folk net fortocht waerden ; en as wierne 
hja for ús in swiere pleage, hja hâldden hjar yet al 
goê ; hwent hja hiene it by de boer yette folle better , 
as to Makkum yn 'e bûrren. Dêr kamen de measten 
by arbeidersminsken en de boargers bistelden hjar by dy 
Ijue út. Dou kenst tinke, bern, det hja dêr net alle 
dagen viande en soupe kriggen ! De soldaten bigounen 
dêr to kleyen, det hja min iten krigene, en do hawwe 
de haden in âld hús ta harah ynrjuchte, dêr sop en 
potage sean waerd ; den koe elts soldaet dêr middeis syn 
poarsje mar helje en de pôtten dêrta hiene hja mar út 
*e pottebakkery to heljen. 

6 

Yn dy pottebakkery hiene hjä krekt in bulte fen dy 
giele maeikmoaijen ré stean en de Frânsken kaem det 
slach, tocht hjarren, to pas: moai djip en mei in ear. 
Elts naem ien mei nei de barak ; mar det wier in spek- 
takel , to Makkum nea .net fortoand : dy Frânsken elts 
mei sa*n maeikmoi fol hjit iten efterenoar de bûrren lâns. 
De bern gûlden 't út fen nocht , hjar efteroan ; de fam- 
men op 'e stoepen oan 't gnyskjen, de húsfrouwen gir- 
dyntsjes ophippe en de manljue mei de lange pipe yn 'e 
brân er oer hinne kypje. Dy slowen fen soldaten wisten 
net, hwet hja deroan hiene en mienden, det de fammen 
hjar oanlakene en lakene mei hjarren; mar de measte 
fen dy fammen bleauwen letter wol yn 'e hûs. 

Do-t dy soldaten better foer krigene en de greatsle 
droktme for hjar haden of superieurm foarby wier en 
allegearre wer gnap yn 'thabyt, waerd der in fryheids- 
beam plante by de slûs en de fammen en feinten fen üs 
doarp, dy net wisten, hwet it bitsjutte^ dounsen en son- 
gen mei de Frânsken, lyk as to Ljouwert , en de bern 
hiene nocht en sels âlderen rôpen fen : Vnjheid, gelijk- 
heid en broederschap ! 

Wy op Goarnwier hoegden fen al det mâltierjen neat 
to hearen en to sjean. 

Jimme Pake krige al mear mei ús kaptein op, do-t dy 
hwette fen 't Hollânsk forstean en ús hwet fortelle koe 
fen syn lân. Oer generael Bonaparte koe dy man sprekke 
mei sa'n fjûr, det by him gjin minske dêr binei kaem ; 
ja , dy wier mear as minske , hwent , sei er , yn it felste 
fen 'e striid wier er foaroan , „en tok, Bonaparte kan ni kapotV* 

Ho lang , as dy ynkertiering dûrre het , is my ûntgien; 
mar do-t it earste leger wer nei Frankryk oproppen wier, 
stjûrden se ús for dy goed fiede en klaeide soldaten wer 
25000, dy-t heal forhongere en heal neaken wierne , krekt 
]yk as de earste 150,000; manfolk, sa it lietsje seit : 
„de élleboog door de mouwen en H haar al door den hoed,^* 

Us kaptein hat, do-t er foartgyng, ús bitanke for de 
frieunlike bihanneling ; hy naem ús jonkje yet eris op 'e 
earm. Ho min tochten wy, hwet it bern oer 'e holle 
hinge ! Yn 1812, do-t ús iennichste soan 22 jier wier , 
waerd er oproppen for de tsjinst , om Bonaparle , dy nou 
keizer fen Frankryk wier , to folgjen op dy freeslike tocht 
nei Ruslân ; mar do-t er om ien fen syn fingers ôfkard 

waerd , koene wy for in slompe jild ien for him yn't 
plak stelle. 

Troch al dy oarloch gyng alles efterút ; de Ingelsken 
hiene ús lân en skippen ûntnomd en lieten ús koflfen mei 
waren net yn frede farre en ús fiskers net fiskje. Sa 
waerd alles, hwet wy út freamde lânnen hawwe moas- 
ten, ûnbidige djûr. Yette yn 1817 gou in poun kofje 
in seausk ryksdaelder ; sûker trije goune , tobak itselde 
en de granen sa djûr , det earme minsken hjar mei bean- 
brea bibolpje moasten. 

It wier in slimme tiid; mar nei de oerwinninge by 
Waterloo yn 1814 koe min wer op 'e hael komme. 
Napoleon wier skielik flnzen en ús lân ringen ûntslein 
fen 'e Franske tyrannije. 

Mar ús Albert sei yelte faken : ^As ik oan dy Fran- 
sken tink, den keart it hert my yn't liif om !" — en sa 
giet it my ek. *) 

B. K. - V. S. G. 



YET HWET OER HIRDRIDERS. 



Op blêdside 75 fen de earste jiergong fen For hûs en 
hiem freget de útjower nei nammen fen fryske hirdriders 
en rydsters, en eft der ek gûds^oerslein binne. 

Om dêroan to foldwaen , scil ik sa fry wêze en diel 
jimme yet inkelden mei ; 't scil spanne fen allegearre , 
om *t ik gjin oanteikeningen hâlden hab en yn alles in 
birop dwaen moat op myn ûnthâld. 

Ik wol den mar bigjinne mei 1844. 

Op de list , meidield troch W. K. to Warkum , op 
bledside 183, fine jimme ûnder nûmer 31 de namme fen 



*) Dit is de earste rispinge op in ryk fjild : de Frânsken yn Frys- 
ïân. Der libbet yette in bult ûnder it folk , hwet as oantinken oan 
dy tiid biwarre is. Hwa wit mear sokke forhalen , út pake of beppe 
mule ôfharke ? Wy sjugge út alle oarden fen Fryslân gûds tomiette. 

Arend Hedzers Gastelein to Tytjerk (nou rintenier to 
Huzum). Dizze hear mei net forgetten wirde op de 
greate list, om 't hy in deimennich tofoaren de priis fen 
100 goune to Ljouwert mei glâns woun. Jan Johannes 
Dykstra by Dockum krige de preemje en Lútzen Johannes 
Dooper to Hommerts kaem op *e trije. 

Det Aen in drege kearel wier, tsjûgje de Ijuwe, dy de 
Snitser hirdridery bywenne habbe ; ommers , hy moast 
earst jin Jan Teakes Westendorp fen Exmorra; dizze 
himmele hy er ôf yn fjouwer reden. Do jin Fedde 
Woudstra fen 'e Lemmer; dizze moarde hy er wer ôf 
yn fjouwer reden. Do krige hy Jacob Dirks Talsma (de 
Bakker) fen Stiens. Letter to Aldtsjerk ; det gyng wer 
de selde wei , mei dit ûnderskie , Aen dy rekke der ôf , 
hy wier op. Letter woun hy prizen mei ElizaJDeth Kas. 

W. K. to Warkum het gelyk, det Melle Castelein net 
forgetten wirde mei ; hy het sa hird wol kend as syn 
broer Aen , mar wier sa dreech net. Hy woun yn 'e 
winter fen 6 op '47 de priis fen 100 goune to Snits, det 
is ommers genôch, om hirdrider to hjitten. Dy selde dei 
hie Theunis Bruchts Epema fen Wergea him net ynskriuwe 
litten, om 't er just tofoaren de priis fen 100 goune to 
Ljouwert woun hie. Knobbe krige do de preemje en 
Melle die in kampreed tsjin Theunis. 

Op de 25ste Jannewaris 1847 woun Theunis de priis 
fen 150 goune to Harns ; dêr het er dy deis al de ge- 
learden slein en net in reed forlern. Sjoerd Spykstra 
fen WarLen krige de preemje fen 30 goune. 

W. K. to Warkum rept yn 't foarbygean efkes fen de 
greate priis to Dockum, bihelle troch Ulke Brinksma fen 
Toppenhúzen. Det wier yn de tiid, det Theunis kening 
wier ; mar troch det is dy deis teiwaer wier , en it iis 
tige weak , koe Theunis , dy om ende by twahûndert 
poun woech , him net rêdde. Ulke koe dêr better mei 
torjuchte en woun de priis fen 130 goune. Theuhis 
krige de preemje fen 30 goune. 

Mei hûnderttritich goune in greate priis neamd wirde 
en wier dy for Dockum neat bisûnders , er bistiene 
do ter tiid gjin lisclubben of forienigingen for folksfor- 
meits, lyk as nou. Dochs pronke Dockum yn de Ljouwter- 
krante mei in priis fen 13Q en in preemjefen 30 goune; 
den moasten de oare stedljue noch skoaye , ora in priis 

fen 100 goune by elkoar te krijen ; ja , hja wieren der 
to D. sels sa gau by, det it iis hast net sterk genôch 
wier en faek yette fol wjekken. Sa binne der foar in 
foech fjirtich jier in pear weardige jonge kearels op 'e 
weromreis fen de Dockumer hirdridery fortuteaze yn in wjek. 

In jier twa letter woun Evert Huites Schaap fen Roor- 
dahuzum de priis fen 130 goune. Talsma (de Bakker) 
krige de preemje. Twa dagen letter to Ljouwert woun 
de Bakker de priis en Evert de preemje. 

Fen Theunes en Evert ken ik mei iens meidiele , det 
it ek kearels wieren op 'e baen mei frouljue. 

De 15 Jannewaris 1848 woun Evert mei Sjoukje Pibes 
de Jong fen Jirnsum (letter to Roardahuzum) de priis 
to Harns en Theunis mei Grytsje Hindriks van der Wal 
fen Wirdum de preemje. Twa dagen letter, de sauntiende, 
wounen hja de priis en preemje fen 200 goune to Ljou- 
wert ; do wier Theunis de winder ; hja habbe letter fry- 
hwet prizen en preemjes opswile. 

Ljouwert liet dy winter sjean , det hja ek wol hwet 
koene : hwent de Directie noege de oare deis alwer de 
32 bêste hîrdriders út , om to tingjen nei in prîis fen 
150 en in preemje fen 50 goune, dy hja by elkoarsjean 
woene op 'e 24ste dêroan. Ja, de Ljouwter dichterlike 
ek al yn fjûr to wêzen ; lês it ferske, det op 'e list stie, 
do Theunis en Griet de priis wounen : 

Men hrenge lof en roem aan al , wat volksfeest heet , 
En wat me in stad of land in Nederland ooit deed ^ 
Hetzij harddraverij , of rennen , schieten , kaatsen , 
Neen , wat het ook moog^ zijn , het haalt in geene zaak 
Bij H hooggeroemde feest van ^t vroolijk ijsvermaak , 
Des wedloops om den prijs en roem en eer 'op schaatsen, 

Ja Friezen , roemt hierop , slechts éénig in zijn soort 
Is H feest , dat gij thans viert : ivant ziet in welk een oord 
Dat buiten Friesland ligt , mocht men toch ooit aanschouwen 
Een volksfeest zôô als dit , dat immer vreugde biedt , 
En waar men op het ijs ën kracht ën vlugheid ziet 
Van jongeling en maagd , van mannen en van vrouwen. 

It gyng yn dy tiden sa drok net mei de hirdriderijen 
lijk as nou yn de lêste tiden ; de iene stêd wachte syn 

bar ôf, nei det de oare syn priis kwyt wier. Yn de wenst 
ried Doekum earst , lieafst op in Tongersdei ; den Ljou- 
wert; den Snits en sa forfolgens Froantsjer, Boalsert en 
Harns. Sa hie min kâns , om de bazen byelkoar op ien 
baen to sjean en dêrtroch seach min den by in hirdri- 
derij 3 — 4 ja sels 10 kear sa foUe taskôgers as yndizze 
tiden. Hwêrom is det sa foroare ? Alear koe min bet- 
ter rekkenje op iis ; as de winler er yn foel , ei nou , 
it teide wol ris ef kes for in dei of twa , mar den wier 
it meastal wer klear. It wier den ek yn sa'n hiele win- 
ter mar om in stik saun , acht riderijen to dwaen , to 
sizzen fen losse manljue en den de bazen. Wier er den 
occaesje , den bigoun min 32 út to noegjen, of fen man- 
Ijue en frouljue. Mar nou ? Faek fen de tsien winters 
ien , dy in bytsje hingje wol. As 't iis in skierrûk drage 
ken , den sjocht min yn de kranten kolommen fol hird- 
riderijen oankondige , en yn de measte gefallen reitsje 
dy plakken de prizen kwyt , dy op läniisriderij hâlde 
kenne. Fâlt it er for in kear yn , for in heale of in 
hiele wike , wol nou , den moatte alle stêddên en doar- 
pen tagelyk , sadet yen de occaesje ûntnomd wirdt , om 
de biropsriders byeltsoar to sjean. 

Dêr fendinne komt it ek, det de riders hjar tsjinwir- 
dich oanjowe for in hirdriderij , en den stil weibhuwe : 
hja jowe hjar rounom oan en geane dêr hinne, hwer hja 
neflfens hjar miening , de measte kâns fen slagjen hawwe. 

Det wier for de lieafhabbers in lilke bril , en min socht 
al dalik nei middels, om äet to biletten. Der is wol 
rie for, namentlyk : dy det ienkear lapt, mei net wer 
komme. Den : det forwinske parten , it is ûnmoochlik , 
om det alhiel tokear to gean ; hwent de riders fen birop 
lykje net langer om de eare , mar allinne om jild to riden 
en troch det hja alle dagen werodin moatte, mije hja 
hjar safolle as hja kenne, en dêrtroch giet de lieafhab- 
bery fryhwet forlern. 

Troch det min alle dagen, en tichteby , kâns hat , sa'n 
soarte fen liirdridery te sjean , sprekt it fen sels , det de 
opheapinge fen taskôgers lytser is, as foarin tritich, fjir- 
tich jier. 

Lit ús nou mar wer tobek gean nei de persoanen , dy 
as hirdriders op de greate list forgetten binne. Dêr ha 
jo b. g. Wopke Barteles Castelein to Suwâld , letter nei 

syn trouwen mei Grytsje Hindrik van der Wal wenne 
hy to Wirdum ; dizze koe de greate prizen net krije , as 
de bazen der allegearre wieren ; wol faek de preemje, of 
op de trije of fjouwer ; mar mei syn wiif (Theunis Epema 
wier do al útdien) hat hy fry hwet prizen en preemjes 
opswile. 

Evert, Sjoukje en Grytsje habbe al lang hjar libbens- 
baen ôflein. 

Theunes en Wopke binne yette fleurige keardels. Den 
Jacob E. Sikkema ('t houten hantsje) fen Bûtenpost. 
Dizze hear mei alderminst forgeiten wirde , om 't hy in 
tiid lang kening wêst is , ont er to Snits slein waerd 
yn twa reden fen D. Keizer fen Freantsjer ; Sikkema teach 
. nei hûs en wy habbe de ear net wer hawn , om him 
op 'e baen to sjean. 

Franke Annes de Jong fen Toppenhuzen woun dy deis 
de priis , dizze namme heart ek op de list ; hwent hy 
hat wol mear woun en D. Keizer krige de preemje. 

Yn dy selde tiid libbe Johannes Reinders de Vries fen 
Twellingea. 

Wibe Dykstra fen Bûtenpost hat de priis fen 100 goune 
woun to Ljouwert; do krige Hindrik Ipes Ringnalda fen 
Wirdum de preemje. 

Japik Ipes Ringnalda fen Waexens en Bouwe Ipes 
Ringnalda fen Ljouwert , ûnder de namnie fen Ipe Bou- 
wes jonges fen Wirdum , koene ek alle trije in priis fen 
hûndert goune winne en habbe rjucht , op 'e list pleatst 
to wirden. Den fierder habbe wy kennen leard as hird- 
riders yn dy klasje : Wouter S. Schaap to Broek (of 
Legewâlden oan de Snitserkant). 

Gerben Dotinga yn de Legegeaën of dêr earne , ek oan 
de Snitserkant , is *t ek Dearsum ? 

Feike Âlgersma to Wergea ; dizze hear het de priis 
woun to Wolvegea en to Wergea; yn 1870 de priis fen 
100 goune op it Hearrenfean 'en fen de 32 liirdste de 
preemje to" Ljouwert. Fierder : 

Gabe Sjoukes van Essen to Aegum en Sake Sitema to 
Grou. 

Klaes Wiltsjes de Vos ken ek neamd wirde as hirdri- 
der , howol hy in bytsje woun hat, Ulbe van Dyk stie 
him altyd yn 'e wei : hy koe yn syn tiid op ien nei hirdst. 

Sikke Hindriks van der Wal , earst to Wirdum en let- 

ter to Wergea , syn namme het oanspraek op in plak 
op 'e list: hy woun de priis fen 100 goune to Freantsjer 
en op folle plakken mear en hat , det foaral net forget- 
ten wirde mat , ülbe van Dyk er ienkear to Ljouwert 
ôfriden ; hy wier yn syn tiid in achtenswirdige boarger 
to Wergea , mar is al lang , krekt lyk as Schaap en 
K. de Vos , fen de baen wipt wêst. 

Feike libbet noch just. 

Dizze trije lêste knapen habbe yn in ûngelokkige tiid 
libbe ; hja sieten altiid ûnder de ûnfornielbere Ulbe van 
Dyk. 

Neffens 'de folchoarder hab ik forgetten fo sizzen, det, 
do-t 0. de Vos en Otte van der Wal to Ljouwert strié- 
deh om 't masterskip yn 1847 , Rintsje Tabes Annema 
fen Ikkerwâlde de preemje woûn. 

Den moatte yette neamd wirde : Hantsje Speerstra fen 
Akfcrum , Pier Thomas Stornebrink to Wytgaerd en 
Hessel Schaafsma fen Akkrum , forneamde hirdriders yn 
't bigjin fen dizze ieuw. 

Nou is er noch ien klasse fen hirdriders , mar det is 
slimmer om op tojaen: de klasse fen manljue mei frôu- 
Ijue. Greate bazen habbe wy kennen leard as pearen , 
en komme se losbândich , den binne, hja net yn steat , 
om. in pryske to winnen. Hwet dêrfen to meitsen is , 
dit lit ik mar oan in oar oer. Lykwols wol ikletterdêr 
myn wirk noch wol ris fen meitse. Nou, hear Troelstra, 
• dêr binne yette in mannich ; binne der gûds forgetten , 
ik hab it net mei sin dien. Binne jimme oer myn 
skriuwen tofreden, wol nou den ik ek. *) 

Wergea, 81 Bloeimoane 1888. 

H. J. KOOISTRA. 



*) Wy binne tige tofreden en sizze Jo tank. Witte Jo of in oar 
faeK setten fen hirdrydsters, den scille wy dy graech opnimme. 

NIJE BOEKEK 



Twa Ijeave jonges aef Oan hwa de skild ? Toanielstik 
yn fjouwer bidrjuwen fen Lieuwe Heerinoa. Op 'e Jouwei' 
by R. P. Zylstra. 

Al wer in nij toanielstik — en al wer in niie Fryske skriuwer. 
Wy leauwe alteast, det Lieuwe Heeringa , bûten in inkeld rymke 
yn 'e wirkjes len it Frysk Sélskip, yette neat útjown hie, foar 't 
dit toanielstik yn 'e wrâld kaem. 

Och, hie er dit stik ek mar binêfter hâlden! Hwent hwet jowt 
it, in toanielstik to skriuwen, dêr mîn tr^e útkomsten efter enoar 
hast neat yn sjucht, as IJuwe, dy-t by enoar sitte to thé- of tokof- 
^'edrinken? En hwet nijs sit der yn in stik, det alhiel draeit om 
in text, dy-t sa âld is, as de wei nei RomeV 

It is hast net to dwaen, om de 100 blêdsiden fen dit toanielstik 
lit to lêzen. Neat komt der yn Ibar, det „pakt"; gjin snedi^e set, 
op syn bêst in pear mislearre grappen , en gjin inkeld toanieltsje , 
det ta yens hert sprekt. Alledeiske minsken mei tige alledeiske 
lekken en brekken heart min hwet mei enosiY praten — sjea dêr alles. 

Hjirûnder in koart relaes fen de ynhâld fen it stik : 

Foarste Bidriuw (hwêrom brûkt de skriuwer it fryske wird út* 
komste net?) 

De wenkeamer fen keapman Siedsma , 'dy-t mei syn wiif by de 
thétafel sit, hy mei in lange piip yn 'e holle, hja oan 't breidsjen. 
Hy torwyt hjar, det hja en hjar mem hjar beide bern fordearre en 
hja wit net better , as det hja se opliedt „nei de eask fen 'e tiid en 
yn 'e stân dy 't wy fiere." In âlde kwael , dy-t al faek yn Fryske 
toanielstikken gisele is , ûnder oaren troch T. G. v. d. Meulen , J. S. 
V. d. Steeg en 0. Stellingwerf, en altiid gâns skerper, snediger en 
earnstiger, as yn dit stik. 

It doel fen it toanielstik is , om to meitsen, det frou Siedsma en 
hjar mem, troch mear achtinge for Siedsma to kriien, him better 
bitrouwe scille en hjarbern — meinamme Halbe — ek mear achtinge 
for syn heit ynprate scille. Det der sokke hynstemiddels nedich 
binne , om it safier to bringen , is , tinkt my , gjin biwiis , det Siedsma 
folle achtinge fortsjinnet: m .fix man wier ommers sa mei syn wiif 
fen 'e streek gien, det hja him dalik, fen de earste dei len hjar 
trouwen ôf , wol achtenearre hie. It doel fen 'e skriuwer is dos al 
mis en al wier dit doel goed útwirke , den scoe it stik yette in flatef 
wêze. 

Hwermei as de dochter fen Siedsma, Renske, fordoarn wirdt, bi- 
gryp ik net. Hja is net nei de stêd stjûrd om to learen — en det 
is oars de greate kwael fen 'e maetskippije , dêr hjar heit — en de 
Hear Heeringa sels — tsjin opkomt. 

,0 Rimmert", seit de earste op bl. 76. „it kin wêze, dat ik mis 
sjoch , troch dat ik yet hwet mear fen 'e âlde stimpei bin ; mar ik 
leau, dat it in kwael is hwêr ús maetskippije oan lit en meidetiid 
yette mear lije scil, dat safolle âlders sûnder rekken to hâlden mei 
de geskiktens fen hjar bern, noch er oan to tinken hwêr dy bern 
ienkear to lânne komme moatte, de iene by de oare nei de stêden 
fen hûs stjûre to learen." 

Ho fjrnt de lêzer dit priuwke fen Fryske wirdfoeging ? ! 

As Rimmert dêrop andert , det ien , dy-t letter yn 'e handel scil , 
dochs hwet mcar leare moat as him yn m hopen doarpenjown wirde 
ken, seit Siedsma, det dit ek sa is, mar det de kwael him den ek 
minder sit yn it foartstjûren fen 'e bern nei de stêd , as yn 'e mie- 
ning fen 'e âlden, det hja, as hjar bern dêrhinne binne, de hannen 
der ôf waskje kenne. 

Hwet de kwael einliks is, det liket de skriuwer sels net dúdlik 
to wêzen ; hwent it lêste is wer hiel hwet oars, as it earste. Mar 
det is dêr oan ta; ik scoe lykwols tinke, det Siedsma syn egen 
jonge, do-t dy yn 'e stêd wier, wol hwet yn 't each hâlde kend 
hie — en nou *t er det net dien het, is it forkeard fen him, omalle 
skild fen 't f ordearren fen syn soan to smiten op syn wiif en hjar 
mem. 

Det is al wer in flater , net yn 'e útwirking , mar yn 'e grounge- 
dachte fen it stik. 

Det Halbe yn 'e stêd fordoam is , blykt yn 'e earste útkomste, hwer 
er de faem wegert , om in brief oan syn heit to bringen , om 't er 
dêr to greatsk ta is; as syn heit him letter hjit, detbrief op 'epost 
to bringen, set syn mem Halbe oan, om det net to dwaen. 

Yn it oarde hidriuw komt , bûten 'e faem — det in bekstik is , 
lyk as alle blyspilfammen , mar net snedich ofaerrich — de âldfeint 
ribe op, dêr len sein wirdt, det er it sims tnar aerrich sizze ken; 
mar ho-t min it stik ek trochnoasket , min fynt gjin wird fen him, 
det op in aerrichheid liket, bihalwen meiskien op bl. 97, hwer-t er 
seit, det er oj> taksaesje oergiet nei de njje baes. Dêr komt de 
twadde ^ljeave jonge'* yn op, Van Kerven, in keapman út 'e stêd, 
dy-t wakker yn 'e smaek fen Renske mem en oarremem falt, stedsk 
praet, Renske graech habbe wol om hjar jild, en faillyt slaenmoat. 
De f rouljue wofle Renske oan him plakke ; mar hja het sin oan Rim- 
mert, hjar heite boekhâlder, dy earm en oprjucht is. Itâldelietdos! 

Yn it trêdde bidriuw wit Siedsma al, det it mei Van Kerven svn 
saken forkeard stiet,*mar hy biwarret it ta 'tlêste bidriuw, om det 
tsjin syn wiif-en-hjar to sizzen. As er dy by him yn it kantoar 
komme lit, blykt it, det Halbe /"600 út syn heite brânkas nomd 
het , om se oan Van Kerven to lienen. Op bl. 80 kri^et Van Kerven 
it iild en op bl. 85 komt it úfc: dos tige gau. Dit is oars de ien- 
nichste died yn it stik, dy-t der yette nwet libben yn bringe kenne 
scoe, wylst min, sa-t it stik nou is, gjin amery yn noed sit, ho-t 
it dochs komme scil. 

Van Kerven kriget fen Siedsma det jild , om dêr mei út to striken ^ 
nei Amerika. Ho-t Siedsraa dêrby komt, is iia in riedsel. 

Rimmert kriget Renske fen sels en de frouljue en Halbe krije ach- 
ting for Siedsma en fiele , det hy altiid it bêste for syn húsgesin op 
it ea«h hat. Halbe ûnthjit betterskip en scil mei Rimmert yn 'e 
eaek. De lêste ropt út: „Ik bin boppe mjitte lokkich. Ik, dy 't 
allinne yn 'e wrâld stie, krij nou in Heit, in Mem, in Oaremem, in 

Broer en in Ijeaf wyfke!" — Nou, as min sjoen het, hwet 

minsken dy Mem ensfh. binne, den forgint min Rimmert syn lok net. 

Sytske de faem freget: ,Nou, en ho komt it mei my,Rimmert?" 
Disse jowt hjar de hân en seit: ,Dou biste ús frjeundmne, wy alle- 
gearre neame dy: üs Sytske." En ,de oaren" litte dêr allegearre 
op folgje: ,Ja, ja, det is moai sein!" — Wy binne it net mei dy 
oaren lens. 

Det de skriuwer syn stik net mei de nedige soarch biärbeide het, 
blykt op pag. 95 yette, hwer Pibe seit: „Rimmert hat niis sein dat 
Sytske ús Sytske bljuwe scoe" — wylst dy wirden sein binne troch 
Rimmert op in stuit det Pibe net ienris op ittoanielis. ünderoan 

op bl. 90 stean dy wirden en op bl. 91 ûnderoan komtPibeearstyn* 

De lêste 10 bledsiden fen it stik binne net to spyljen, om 'tmin 
dêr neat oars op lêst, as in sjou complimintsjes fen de iene tsjin 'e ^ 
oare. Dy 10 blêdsjea fol tofredenheid binne wol de forfeelsomste , 
dy-t yn it hiele boek stean, en det seit hwet! 

As min ús freget : is der den neat gjm goeds fen to sizzen ? — 
moatte wy bikenne, det wy dêr gjin oar biskie op jaen kenne, as 
dit: wy habbe socht sûnder to finen: mar it komt ús foar, det Hee- 
ringa yette gjin toanielstikken meitse kin. Det is gjin skande; 
hwent howol eïk-en-ien tsjinwirdich mient, toanielstikken meitsje to 
kennen en útjaen to moatten, is der gjin letterkindich wirk, det 
safolle easket fen in skriuwer , as just in toanielstik. Minskekennisse 
en toanielkennisse moat min der beide ta habbe; in hert, det fiele 
ken mei alle minsken; in forbylding, dy-t minsken en tastânnen 
bitinke en helder foar eagen habbe ken; in pinne, wolfürsnien en 
in greate kennisse fen *e sprektaol. Dy minskekennisse ûntbrekt by 
foUe skriuwers ; it meast lensels binammen by de jonger ein ; dy toa- 
nielkennisse fynt min hast net; det fîelen mei oaren, ja, for oaren, 
is in jefte , f en 'e natûr oan mar inkelden jown ; dy forbyldingskrêft 
is hast freamd oan 'e Fryske skriuwers ; dj wolforsniene pinne easket 
fen in hopen jierren fen stúdsje ; dy kennisse fen 'e sprektael freget 
in skerp ear en stúdsje fen 'e boeketael. 

Hwa het dit ailegearre tagelyk? Det der safolle toanielstikken 
útiown wirde, is den ek in blyk, det by de Fryske skriuwers de 
sdskennisse for in great part ûntbrekt. 

Wy hoopje, det dit skriuwen de Hear Heeringa, dêr wy wol ris 
is goed f ers fen lêzen habbe , ta stúdsje en selskennisse oanfiterje 
scil. De earste stap, om sterk to wirden, is, det min wit, hwêr 
yens swakke steden sitte. En as den nei forrin fen jierren deselde 
skriuwer, nei drege stúdsje, dy-t mei it lêzen fen in gewoan skoalle- 
taelboekje bigjinne moat, yetteris mei in toanielstik op in baen 
komt, hoopje wy hwet nijs en hwet goeds to sjean. 



It Pikelfleisfet. Bîvspiî mei sang yn ien hidriuw , fen 

TJEEBD VELSTBÄ. Joure, B. P. ZyUtra. 
Yn dit stikje wirdt in âlde gek yn in pikelfleisfet bikûpe en det 
ffiet sa yn syn wirk, det der wol om lake wirde scil. De taél yn 
ait stikje is goed, alteast hwet it Frysk oangiet. It Hollânsk fen 
Grleistra is ûnmoochlik Hollânsk, sa-t min it nea net heart. Fen 'e 
sankjes, dy-t der yn foarkomme, foldocht ús it ûndersteande it bêst. 
Wize y^Hoepla:' 

Hat in feint gjin sin oan my, 

Hy giet fr^ myn doar foarhy^ 

Foart mar, foart mar, foart mar, foart! 

Mar dy Hik net lije mei. 

Wiis ik ek deseldê wei, Foart mar, ensfh. 

Ja , élts syn sin , en frv 

Yn 't slach fen frijen ; 

Is Hsin der net goed hy, 

H Is meast aî îkjen, 

Jiîd, rang en stân en ear , 

En aî dy dingen mear ^ 

Binn' neat hy hwet min îieafde neamt, 

Feinten, fammen, doch jimm' sin, 

Dy't jimm^ net hihaegje kin^ Foart mar , ensfh. 

Gjin jaîoerskens ea aêr hy , 

Aîtiia îike hîier en hîy , Foart mar , ensfh. 

Yn it Paradys alear, 
Frijde ^t^arste minskepear, Foart:, ensfh, 
Letter aîles twa hy twa 
By ús Pake Noach , ja , Foartt ensfh. 
Wis alîes op ús wrâïd 
Woî pearje en minne ; 
En krêft fen H heechst hiwâîd 
Driuwt eîts dêt^ hinne, 
Äî hwet aüinne stiet 
Forkîommet en forgiet, 
En priuwt it swiei fen 't îihben net. 
Dêromj feinten, fammen, krü 
Eîkoar heet en hoaskje frij , Foart, ensfh. 
Gean oer 'tierdryk pear hy pear , 
Lihje sa nei hertshigear^ 
Foart mar , foart mar, foart mar , foartï 
Dêr sitgeast, libben en' ôlwixeling yn dit stikje en it scil, as 
't spile wirdt, wol foldwaen. 



Aîderîieafde. Toaniéîstik yn fiif hidriuwen fen F. G, 
LOOIJENGA. Joure, E. P. Zyîstra. 

Do-t ik oan it lêzen en recensearjen fen boppenaemd toanielstik 
ta wier, sei ik tsjin myn wiif: „Nou hoopje ik d^n dochs ris, defc 
hjir hwet goeds fen to sizzen is !" — tl went it is min wirk , om 
aloan lekje to moatten; jt is net allinne forfeelsum for yen sels, 
mar de lêzer moat op it lêst hasfc tinke, det min in swarte brii op 
hat en fen in oar gjin ^oed sjean ken. 

Lokkich, niyn winsk is neikomd! 

Det de Foarsifcter fen 'e Jouster Krite in bêst toanielspiZcris, wist 
ik ; mar as toanielskriuwer hie 'k him net kennen leard. Syn earste 
stik docht bliken , det er greafce oanliz hat , om h wet goeds to lewerjen. 

De ynhâld fen dit stik komt hjir bp del : 

Sytse en flanne ha lokkich troud wêst, mar binne sintdedeafen 
hjar iennichst bern alhiel yn 'tôfgean, troch det hy syn leed yn 'e 
drank forsûpt. Syn bûrman Japik, in kwanseler, hat him binam- 
men op ifc forkearde paed brocht en dy syn wiit Fokje — in skep- 
sel, det hjar siele alhiel oan 'e jiiddiwel forkoft het en dy-t mostcr- 
îik teikene is — het alles koffc, hwefc Sytse en Hanne yn 'e hûs 
habbe, op hjar trouring, in kastje en it portret fen hjar dea bern nei. 

Dy trouring hellet Sytse hjar fen 'e finger, en forkeapefc er ek; it 
kastje wirdfc fen him ek oan Japik-en-hjar forkoffc, as er healdron- 
ken is, wylsfc ifc porfcrefc fen hjar bernderynleifc,sûnderdet er itwist. 

As det bard is forlit Hanne hjar leech hûs ; gjit nei hjar sweager 
Stiensfcra ta, dy-t oannimmer is en syn wiif op hjar deabêd ûnt- 
hjitten hefc, om for Sytse en hjar to soargjen, en wol fen 'e man ôf. 

Ötiensfcra dochter Antsje hat in feint , Karel , dy-t troch it notaris- 
exaraen is en nou lieafst dalî'c it jawird hie fen 'eâlde baes. Disse 
is dêr net hjit op , om't er Karel einliks nefc to goed fortroufc. 

Stienstra en Antsje binne ifc iens wirden, defc it iennichsfce middel, 
om Sytse yefcte to bihâlden , is, de wente fco keapjen dy syn bûr- 
Ijuwe Japik en Fok yn hier habbe ; hja ornearje , det disse fcwa den 
gjin plak mear yn 'tdoarp fine kenne en wol opdrosse scille. 

Difc kriget Fok yn 'e lampe ; hja mient lykwols , defc hjar hûs koffc 
wirdt, om der for Karel en Antsje ien fen to bouwen en om det to 
bilefcfcen, moafc dy trouwery net fcrochgean. Dêrom wirdfc der in 
brief opmakke, dy-t in hânlanger :en Fok to Grins oerskriuwe moat 

en hwêr yn to lêzfen stiet, det Karel yn dy gtêd fifreat mei in faem 
is. Dit brief moat dy hânlanger nei Stienstra stjûre en dy scil den 
ayn tawird net jaen woUe. 

Dit slagget yn 't earst oan. 

Underwiles binne Karel en de kommissaris fen pelysje Liepstra op 
in jountiid yn arbeidersklean by Japik en Fok binnenkomd , keapje 
dêr in slokje (sûnder det dy Ijuwe for^unning en patint habbe) en 
forkwanselje oan hjarren in earizer, det hja saheare stellen habbe. 
Fok lit hjar dêrby ûntfalle, det hia soks wol mear dogge. Op dy 
wize wirdt for dy twa Ijuwe in plakje yn it tichthûs ré makke. *) 

Yn it lêste bidriuw bringt Japik dêrtoboppe yn syn dronkenskip 
yette oan *t Ijocht , ho-t it spil mei det brief yn enoar sit en geane 
de pompieren fen Karjel by Stienstra in great ein yn 'e hichte. 

En as Sytse , dy-t kâns sjoen het , om it portret fen syn bem wer 
yn 'e fingers to krgen, by Stienstra's komt, om disse en Hanne 
farwol to sizzen , dêr 't er foart wol , om in nij libben to bigjinnen — 
den bringt det portret — of lieawer: de âlderlieafde — man en wiif 
wer by enoar en hja lizze op 'e nij de hannen yn enoar. 

Antsje en Karel wirde fensels ek in pear. 

Min sjucht út dit droege relaes, det dit stik al ien preate deugd 
het: der hart in hiele bult yn. Gjin praetsjes^ mar dteden! Det is 
de earste eask fen in toanielstik. 

len ding moit ús: it stik docht ús tofolle tinken oan Hylkema's 
^Tsjamke jurkje'^ Hwet dêr it jurkje docht, docht hjir it portret. 
It toalfte toaniel fen it fyfte bidriuw jowt yen hast it selde to sjean, 
as Tsjamke furkje. It is hjir koarter, natúrliker, oandwaenliker — 
mar al mei *t ek better wêze, as Tsjamke jurkje, it bliuwt der in 
neifolginge fen. 

Det moit my nammersto niear, om 't ik it tige ûnnatúrlik fyn, 
det in heit troch de dea fen syn bern oan 'e drank komt. Ik leau 
net, det sa'n stik folle fortoand wirdt yn it deiske libben. Detleed 
is, mien ik, te hillich, fiert in minske syn tinzen tofolle omheech ^ 
om him oan'e drankdiwel oer to jaen. 

Der is mear to lekjen en ek mear to priisgjen yn dit stik. De 
boekstavering is „sa sa"; de tael faek ûnsuwer; mar dochs komme 
der ek echte sizwizen yn foar en prate de measte persoanen sa , as 
hja neffens hjar ynboarst en libbenswize moatte. 

Wy winskje Looyen^a dos fen herten lok mei syn fix toanielstik , 
det bliken jowt fen minskekennisse en oanliz. En wy leauwe , det 
^Alderlieafde^' in tankber stik wêze scil , om it op to fieren. 

In pear wirdkes yette. Alderearst oan 'e útjower fen boppeneamde 
wirkjes , de Hear Zylstra. Sint dy him útleit op it útjaen fen Fryske 
wirkjes , binne dy aer gâns tsjepper bigoun út to sjean. Papier en 
letter binne fix en roijael en dogge syn printerge eare oan! 

Den yette hwet for de Fryske toanielskriuwers. Fine jimme it 
echt-Fryske wird útkomst(e), for hidriuw, net moai enôch, om it to 
brûken? It is in âld, echt-Frysk wird; och, hâld it in bytsje yn 
eare. As de Fryske skriuwers dy âlde stimpers net de hân boppe 
de holle hâlde, hwa scil 't den dwaen? — En den binne der in stik 
mannich toanielstikken útjown (Giet it Sa? fen 0. Stellingwerf, 
Keapman Rouke, fen v. d. Steeg , myn Oan 'c Sédyk^ ensf.) der is it 
wird toaniél net yn brûkt , mar dêrfor yn 't plak set in n^j-makke 
wird, det suwer Frysk is en by ús like foile rjucht fen bistean het 
as yn it Dútsk it wird Auftritt — en det is it wird : opkommen. 



*) Bit mient de skriuwer aïteast. Ik leau lykwols, det it fof in 
uhiékaet gjin sUm toirk wêze scoe, om hjarren fry to pleitsjen ! 

I. 

Yn 'e tjirde jefte, le jiergong, fen ús tiidskrift komt disse fraech 
foar fen h\ Dr. de B.: 

,Myn âldste sisters songen wol ris fen: 

,Rypstermerke wier yn 't lân" en 

,Frieunen stean ris efkes stil, 

Hark ris hwet ik sjonge scil," 
en fen in feint , dy by in faem yn 'e sliep rekke. Ken jo my ek 
sizze, hwêr as dy steane?" 

It earste ferske joegen wy yn dyselde jefte, de beide oaren waerden 
ús nou stjûrd fen ü, B., dy-t se foun het yn 'e .Boeresjonger", Ny 
frysk lieteboek for feinten en fammen , opmakke fen . Waling Dyk- 
stra, útjown to Freantsjer by T. Telenga, 1857. 

Yn 1860 is fen 'e selde skriuwer útjown: y,Mink mei *t oargeP', ek 
in frysk lieteboekje, en yn letter jierren in oarde printinge fen 'e 
-Boeresjonger", hwerfen de ynhâld do^ bistie út 'e measte fen *e stik- 
Ken, earst yn beide neamde lieteboekjes opnommen, en inkelde wei- 
litten. Under 'e sangen dy-t net wer opnomd binne yn disse oarde 
en ek net yn 'e yet letter útkommene tpêdde printinge, hearre ek 
de beide sankjes dêr hjir nei frege wirdt. „Derom", seit ü. B. ^habbe 
wy se útskreaun en stjûre se hjirby oan 'e samler fen ,For hûs en 
hiem" om der mei to dwaen, sa 't him goedtinkt." 

Hjirûnder jowo wy it earste sankje. It oäre wirdt ta de twadde 
jefte biwarre. 

Mei elgen spot nei bêd. 

Wize: Levi Mozes Zadok. 

Frieunen, stean in bytsje stil; 
Harkje hwet ik sjon^e scill 

Ho 't in faem, Nei *k fomaem, 

Raer to skande kaem. 
Saep de dochter fen baes Wopke, 
Och , dat wier sa'n pronkepopke , 

AUe sneinen waerd er sein: 

Wel, hwet is dat famke kein! 

Alle sneinen waerd er sein : 

Hwet is dat famke kein. 

, h ja wier sa prot en wiis ; 
Altiid seach se like fiis . 

En hear ear, Lei sa tear. 

Dat betoand' se klear. 
Ond'r 'e tammen wie'n forskaten 
Hjar to min om mei to praten; 

Faken gniisd' se ta bislüt, 

Sokken yet ris fyntsjes út; 

Faken gniisd' se ta bisliit 

Dy yet ris fyntsjes út. 

Mannich früer, dy hjar seach, 
Sloech op Saepke wol it each; 

Hwent hja wier Aerdich blier; 

Mar ek tige tier. 
Feinten earst hwet oan to heljen, 
En mei skande to biteljen 

Troch in blauke hiar to jaen, 

Det mocht Saepke graech ris dwaen. 

Troch in blauke hjar to jaen, 
Det mocht se graech ris dwaen. 

Mannich feint hald'se op 'e tocht; 
As dy den op 't lêst forsocht 

Om hjar trou, krige er gau 

Fen de frj'ster blau. 
Mocht er den al grine en prate, 
Det koe net in grevel bate; 

Saepke dy formakke hjar 

Mei syn lammetearjen mar. 
Saepke dy formakke hjar 
Den mei syn kleijen mar. 

En sa is it mannich ien 
By dy falske Saep forgien ; 

Wit ho lang. Hie dy slang 

Soms ien yn bitwang. 
As er tocht: ik scil 't wol winne, 
Stjûrd' se op 't lêst him koel wer hinne, 

En fortelde yet yn 't gea 

Den fen sa'n ien alle kwea. 
En fortelde yet yn 't gea 
Fen sa'n ien alle kwea. 

Japik wier to sleau en slûch; 
Sipke wier in earste sûch; 

Greate Lou, Bot en rou 

Kniep hjar omtrent flau. 
Hessel Koe gjin praet bitinke'n 
HaeÄe hie to folle flinken; 

Ane Fiip, det deade skiep, 

Foel by 't frijen yn *e sliep , 
Ane Flip, det deade skiep, 
Foel by hjar yn 'e sliep. 

Lomme wier to slûk fen hier 
Rouke hie de mûle yn *t kier ; 

Lytse Sjoerd, Och dy bloed 

Hie nin grevel moea. 
Hans det wier sa'n laffe koalle; 
Kein dat wier sa'n eamelskoalle , 

En de soan fen grouwe Dirk 

Praette altiid oer 't f roulju's wirk. 
En de soan fen grouwe Dirk 
Dy praette oer 't froulju's wirk. 

Sa hie hja mei elk syn lek 
Mar yn 't iepenbier ae gek. 

Mar op 't lêst Roan it fêst; 

Elk liet hjar mei rêst. 
Feinten lieten Saepke sitte; 
Nimmen woe mear fen hjar witte. 

En hja rekke, 't wachtsjen sêd, 

Yet mei eigen spot nei bêd. 
En h ja rekke , 't wachtsjen sêd , 
Mei eigen spot nei bêd. 

Mei in alde kromme fint, 
Troude se einlings om syn splint. 

Wille en tier Of plesier 

Het se nou gjin sier. 
Neat as kibjen alle dagen 
Het se fen him tb fordragen. ^ 

Elk seit nou: dy grommelpot 

Is it lean for al hjar spot. 
Elk seit nou: dy grommelpot 
Is 't lean for al hjar spot. 

As ik jimrae riede mei, 
Fammen , folgje hjar net nei ! 
Wes net fiis, Eio^enwiiä, 
Mei sa'n laf gegiis. 
Dy in oar de ^ek oan stekke, 
Ken det wol ris sûr opbrekke ; 
Reitse faken , ier of let , 
Yet mei eigen spot nei bêd. 
Eeitse faken , ier of let , 
Mei eigen spot nei bêd. 
Waling Dykstra'sels skriuwt ús oer dy frage yette: 
,Oan de freechster F. Dr. de B. ken ik meidiele, det de fryske 
sangboekjes Doaitse mei de Noardske halke en Fryske Sang yet to 
krgen binne by de boekforkeaper A. A. Fijnebuik, to Freantsjer, en 
det it sankje , det bigjint mei de rige : ^Frieunen stean ris elkes stiP* 
to finen is yn Mink mei H OargeV' 

n. 

Der is ús frege, hwet min ûnder „reade waech" to forstean het. 
Us frieun Wielsma jowt dêr dit biskie op: ^ 

Reade Waech is in soart fen blanke tooak, dy-t sa hjit, omdet 

op de pûden mei in reade kleur ôf bylde stiet de âlde Snitser Waech. 

Sa is er ek Swarte Waech. Beide soarten binne al fen âlds bikend 

en wirde makke by A. Veen en Zoon to Snits. 



' BRIEWEBOS. 

Fen goedginstige side waerd ús tastjûrd de Weser Zeitung , dy 
útkomt to Bremen, fen Tongersdei 15 Nov. 1888, hwer de Hear B, 
Brons Jr. út Emden yn it Diitsk werom jowt, hwet de Hear Johan 
Winkler yn 'e 3e jefte fen For hûs en hiem skreaun het oer de namme 
fen Franjebûrren. Wylst wy de frieunlike tastjûrder fen dy krante 
tank sizze, miene wy, det it for de lieafhabbers fen it Frysk tige 
aerrich wêze moat , to f omimmeiî , det de Fryske taelbiweginge ek 
yn it bûtenlân achtslein wirdt. 

S. K. Feitsma. Jou earste pear learzens komme yn 'e twadde jefte. 
Wy ha der foUe wille mei hawn en sa scil 't de bern ek wol gean. 

Wylde hierren lizze ré ta de 2e jefte; yn disse wier nin plak, ek 
net ioT Marswier. 

Gdbe fen Grouwergea. Hwêr bliuwt jou stikje? 

Mefrou v. S. G. Tank for Jins stik , det wy , lyk as Jo sjugge , 
pleatst habbe. Ek tauk for Jins goede winsken. 

Fen Dr. L. G. Murray Bakker, Mefr. y. S. G, en S. Langeraap 
kamen anderten yn op de fragen fen Friesema, dy-t yn 'e 2e jefte 
opnomd wirde. Oan 'e earstneamde binammen ús greate tank for 
pyn dreech stik. 

ifîalef ta Ludgw. 



PIETER JELLES. 



For somlike lêzers scoe 't mûlk net mis wêze, det ik fen it ien 
en oar, det yn dit stik foarkomt, ûnder op 'e blêdside, dêr it op 
stiet, in forklearringe joech. Dy oanteikeningen midden yn in stit 
binne lykwols net sa noflik by it lêzen en dêrom ha 'k it better 
fonn . dy loarôf gean to litten. 

Earst hwet oer de Noardsk-Fryske goadeleare, for safier det ta 
goed bigryt) fen it stik nedich is. 

De Noaraske goaden hearden hast allegearre ta it romrofte laech 
fen de Azen ; mei hjar toalwen wennen hja yn 'e toalwe stinzen fen 
it himelpaleis Asgard. Dêr stiene hjar toalwe rjuchtstoellen en 
midden-yn de heechste stoel for Odinoî Wodan, yn 't Frysk Warn, 
Wern of (yn 't âld-Hynljippers:) Worn, yn 't Hollânsk Woden^ 
Woeden , Woên. Dêrfendinne de nammên f en 'e doarpen Wams , 
Warnsveld (by Zutlen), Warnsdorf (yn Anhalt), ensfh. en fen Warns- 
dei, Wernsdei en i âld-Hynljippers :) tFoms<îet = Woensdag yn'tBoU, 
Weda is de Noardfryske Warn. 

Warn (de r mei by 't útsprekken net heard wirde) is de heechste 
god ûnder 'e Azen ; út 'e JfiiwtV-wel het er alwysheid dronken, mar 
dêr het er syn iene each by ynsketten; h}^ is de eod fen it waer . 
fen 'e \cyn, fen 'e striid en fen 't spil. Hy sit midden yn it MVal- 
halla , ae himel fen 'e helten , dy-t troch it swird stoarn binne 
(Einheriën) op in hege troan , de Hlidskialf, en sjucht dêr fen dinne 
oer de hiele wrâld. „Som8 een wilde jager, die op zijn wit nevelros 
„door wolken en stormvlaag vaart, is nij bovenal krggsgod. Dan 
jtreedt hij majestueus daarheen , toegerust met zwaard en speer , 
,leider van den slag, beschikker van de zegepraal. Maar die een 
„woedende is in het onstuimige zwerk en oorlogsgeweld, heeft niet 
,alle trekken van vriendelijker aard verloren; somtijds daalt hy 
,neder onder de stervelingen , wanneer het vrede is in hun midden. 
^Dan heeft hij zijne schitterende wapenrusting verwisseld met een 
,»graauwen manteï en hoed, en als de god van 's menschen wensch 
^verleent hij zijnen gunstelingen wijsheid, den schipper voorspoedigen 
„wind , den speler ^oede kansen , den landman ruimen oogst." 
(Moll, Kerkgeschiedems, Bl. I). To Warns wit me yette to fortellen 
fen in man op in wyt hynder, dy-t dêr simmes yn 'e nacht trochrydt 

De God fen wearljocht en tonger is Thorr, Thunaery Donar^ I)on- 
der; Tonger yn 't Frysk. Syn namme yette yn Tongersdei , âldfr 
TJmnresdey. Hy het in read bird en keilt syn fijnen dea mei de 
Miölnir , in hammer, dy-t jimmeroan delkomt, hwêr-t er him op 
roaid het en út him sels wer weromkomt yn Tongers hân. 

Op 'e Noardfryske (licht ek op ús Fryske eilânnen) waerd Forseti 
tsjinne , in soan fen Balder en Nanna. Inkelde skriuwers neame 
him Fosta en min omearret, det syn namme bitsjut: Foarsitter. 
Hy is in gewiksten rjuchter. Wy habbe syn namme boekstavere as 
Foarsetf. 

De f jirde God , dy-t min omearret, det yn Fryslân lorearret waerd, is 
Stavo. Hy scoe in timpel to Starum hawn habbe en de wûnder- 
teikens út it Reaklif scoene syn wirk wêze. Min wol ek habbe, 
det Stavo de Fryske Donar of Tonger wêze scoe. 

I)e ^oaden waerden hildge meiaeffers ien bisten en minsken. „By 
de Friezen waren inzonderheid de menschenoffers laat in gebruik, 
zelfs nog ten tgde van Radbod.*' (Mr. Van den Berg, Proeve van 
eenr kritisch woordenhoek der Nederl. MyÜhologie.) Hwêr ik yn dit 
stik in minske-aeffer biskriuw , hâld ik my yn safier net oan 'e 
histoarje , det minsken net op it alter slachte , mar ophongen , yn 
sé smiten of troch kampfjuchters ombrocht waerden. in 'e î<e ieuw 
kamen hjir yette minske-aeffers loar. Sjuch hy V. d. Berg, hl.25éfgg. 

Min wit, det mounts it Fryske wird is for nionnik; hwêr ik praet 
fen prester, en net fen preester ofpryster, tink ik oan 'e presterikker by 
Feanwâlden. 

Ik sprek yn it stik fen so&dehyîdent en dêrby scil 't inkelden yn 
't sin komme, det, neffens hjar skoalleboeken, de Friezen en oare Ger- 
manen der nin bylden fen hjar goaden op nei hâldden. V. d. Berg 
op bl. 243 ten syn neamd wirk, fortelt, yn neifolffing fen Grimm, 
det der houten, stiennen, eamen, ja, sims gouden goadebylden 
wierae, en de kwesje wirdt fen him op bl. 77 fgg. wud en breed 
bihanle. 

Yn 'e timpels wier boppe det in stiennen alter, en de sindelingen 
habbe der greate skatten út helle. Om 'e timpel hinne wier in 
hillich plak, dêr de godsfrede op rêstte; yn 't âldfrysk: sziurchove , 
ús tsjerkhofy dêr ek op aeffere en wiersein waerd. 

It swirdspil, dêr myn stik mei ynset, wier folle by ús heidenske 
foarfaers yn swang. 

De libbensstory fen hudger yhiskresbun fen Altfridus{Vita Ludgeri), 
dy-t yn 840 stoara is,. hab ik oernomd út it boppeneamde wirk 
fen Moll. 

I. 

It wier yn it jier 780 in freamde tiid for ús heitelân ! 
Njuggen jier tofoaren hie Karel de Greate de Frankiske 
kroane op 'e holle krige ; fiif jier lyn hied er Fryslâns 
kening , Radbod II , dy-t yn syn lân net mear bankje 
koe, mar nou út Denemarken wei mei helpe fen 'e Saxen 
de Franken bikampe, for de twade kear nei Denemarken 
werom jage en in jier letter , do-t de Saxen him yn *e 
rêch oanfallen hiene , hied er hjar sa stryps jown , det 
hja ûnthjitten , it kristendom oannimme to scillen en det 
in hopen fen hjarren hjar ek dalik doopje lieten. 

Yn Fryslân hiene forskate sindelingen al arbeide , om 
it ta in hiem fen it nije gelowe to meitsjen ; mar yette 
gjin fiifentweintich jier wier it lyn , det Bonifacius by 
Dokkum det wirk mei de dea bikeapje moast. Dochs 
wier it sie op folle plakken siedde, en, kaem it net rounom 
like goed op , der wierne ek fen dy herntsjes , dêr de 
frucht al bigoun to kommen, as wier it ek, det man- 



Digitized by LjOOQiC 



99 

nich-ien , dy Kristen yn syn hert wier , him út freze for 
syn heidenske lânsljuwe yette hwet eflerút haldde. 

Midden yn it doarp Holwert stie dytiids in alde hege 
linebeam en dêrûnder in bank , hwêr de aldsten fen it 
doarp byenoar plichten to kommen , om oer ald en n\j 
to praten — en net fier fen dy bank wier in dobbe , 
hwer de frouljue it wetter út helien, om it fé to boarnen, 
it ark to himmeljen en sa foart hinne. De huzen en 
hutten fen it doarp legen troch enoar om det plak hinne, 
heal efter de beammen wei , en in eintsje fierder op 
stie de timpel fen Warn, dêr Nothgrim, de alde heiden- 
prester , yette trou it aeflfer yn bitsjinne en dy fen for- 
skate Holwerters yette yn eare halden waerd. 

* * 

It is in bliere simmerdei. Op 'e bank ûnder *e line- 
beam sit Bernlef , in feint fen likernôch tritich jier , de 
wolforneamdo Fryske sjonger , dy-t foar syn tweintichste 
jier al songen het foar kening Radbod , do-t dy op 'e 
flecht wier nei Denemarken. Hy is oars net folle by 
honk ; meastentiids swalket er mei syn spyltúch , de 
Noardske balke , fen stins ta stins , fen gea ta gea, en 
koartet mannich edelman de lange jounen en tsjoent 
triennen yn mannîch blier famme-each. Fen Friso sjongt er 
en fen Adel , fen Adgild en fen Radbod , en net allinne , 
det er wolkom is by edelljuwe oan 'e hird, né, ek de ge- 
woane hûsman heart him graech, en de feinten en fammen, 
dy-t it hert yn ûnrest is , harkje mei saun pear earen , 
as er ophellet fen frijerg en trouwerij. 

Det Bernlef nou by honk is, het syn reden. DeFran- 
ken strune troch it lân, om yn *e alde timpels de goade- 
bylden om to smiten of fen 'e mûrre to heljen en dêr 
in kriús mei in oar byld for yn 't plak to setten , en , 
slagget hjar det net, troch de tsjinwar fen de heidenske 
Ijuwe , den keile hja de hiele timpels del. Sadwaende 
îs for in man allinne it reisgjen net to weagjen; hwent 
howol de Frankiske soldaten, as hjar oersten of de presters 
der by binne , yen gjin kwea dwaen scille , is it dôchs 
mar bêst , om hjarren út 'e wei to bliuwen. 

Sadwaende îs Bemlef by syn sister thús. Hy is drok 
yn reden mei fjouwer jonge feinten , dy-t by de dobbe 
dwaende binne , om hjar swirden to himmeljen. By de 
döbbe stean ek twa jonge frouljue : Hîlda, Bernlefs sîster, 

en syn faem , Reinou , de dochter fen Nothgrim de 
prester. Hjar wetterkrûken stean op 'e rânne fen 'e dobbe, 
dêr hja mei de earmtakken op lizze. Troch de tichte 
twigen fen 'e linebeam falt hjir en dêr it sinneljocht en 
smyt wiflfe plakken Ijocht oer it fleurige tsjeppe sauntal 
hinne , wylst Bernlef for hjarren disse sang sjongt: 

Wulfran , de wize prester , dy woe 
Radbod , de rouwe kening , wol riede , 
Det er him foar syn dea yet doopje scoe : 
Oars scoed er , sei er, yn 't helske fjûr briede, 
Hwet in bikearde net oerkomme koe. 

't Doopfet waerd set yn 'e tsjerke fen Heechwalde; 
Mar as de kening er syn rjuchterskonk yn hie, 
Frege er oan Wulfran : „Siz, hwer binne d' alde 
Keningen komd , dêr myn folk ûnder wie? 
Binn' s' yn 'e himel, dêr de doopten yn binne , 
Of is de hel for dy heidens allinne ?" — 

Wulfran , de wize , spriek do de wirden : 
^Leech yn 'elôge, dêr 't net is to hirden , 
Barne yn *e hel for iwich dyn heit 
Mei alle heidens." — Radbod dy seit: 

^Lieawer mei rike kenings omleech, 
As mei dyn skobbige Krist'nen omheech. 
Hwêr det myn heit heart, dêr hear ik ek." — 
- Dêrmei loek Radbod syn rjuchterskonk tobek. 

Laeitsjende habbe hja nei dit preauke fen Bernlefs 
sjongkinst harke. 

In hoart letter het det stille toaniel gâns in oar oan- 
sjean krige. De fjouwer jonge feinten habbe elkmes hjar 
swird mei de punt yn 'e groun stitsen , sa tichte by 
elkoar yn in fjouwerhoek, det in minske der nauwerneed 
troch kringe ken. Heal neaken , as hja klaeid binne , 
rinne hja dêr earst súntsjes mei hjar fjouweren troch 
hinne. Al hirder bigjinne hja — hja swinke en swaeije 
linich om elk swird hinne — hja roppe derby , hja 
slaen mei earmen en skonken — en de fammen, dy-t dît 
spil oansjugge en de bern en de frouijue, dy-t út 'e hu- 

zen rinne , om del to oanskôgjen , gûle 't sims úi , deil 
fen kjeltme , den fen wille. En sims , as it krekt liket 
eft hja dvvers troch de blinkende swirden hinne rinne , 
sa fluch kenne hja 't dwaen , heart min in skreau troch 
it doarp , dy-t wer oaren út 'e hûs lojcket. 

^Hwet scille wy nou ha !" roptdêr hommels in foarsse 
stimme , en in ald griis man , de stoere Warnsprester 
Nothgrim , kringt hastich troch de rige minsken , dy-t 
njunkelytsen om it swirdspil ninne gearhokke binne. 
^ Jimme boartsje mei de swirden , yn pleats fen se op to 
nimmen tsjin hjarren , dy-t ús en ús goaden fortraepje ? 
Of witte jimme net , det de Franken op ús tasetten kom- 
me — wol fyftich warlike manljue — en in prester rint 
dêrby mei in kriús, om lîs allegearre, dy-t yet binne, hwet 
wy jimmer wêst habbe , ôfifallich to meitsjen !" 

Hwet in foroaringe jowt dit inkelde wird yn it doarp ! 
De hiele kring spat út enoar; frouljue gûle, bern wirde 
kritend fen 'e groun krige en nei hûs tôge en yn in om- 
sjuch binne allinnich de fiif feinten mei Nothgrim mear op 
it plak by de linebeam. 

„Nou giet ús timpel der oan !" suchtet Bernlef. 

^Sa lang ik libje , net !" ropt Nothgrim , „myn plak is 
dêr en ik rop alle manljue op , dy-t yet Friezen hjitte 
woUe , om ús timpel to warjen en hjar heawer deaslaen 
to litten , as de freamde hounen de doar iepen to setten ! " 

^Gean jimme den mei jimme fiwen dêr hinne" — seit 
Bernlef. „lk helje al , hwet fjuchtsje ken, byenoar en de 
leflferts , dy-t út hjar sels net mei wolle , scil ik twinge 
om mei to gean !" 

flastich rint er foart en Nothgrim mei de fjouwer fear- 
dige jonge feinten geane nei de timpel ta. Dêr steane 
hja : deun tsjin 'e doar fen it tsjerkhôf, det allinne sûnder 
sprekken bigien wirde mocht, stiet de alde prester, in ûn- 
bidich great swird yn 'e hân. Syn wyt hier, det floddert 
yn 'e wyn , de stoere hoUe , dy-t er rjucht oerein stekt, 
mei de skerpe , djippe tearen yn 'e hirde troanje , de 
gleaune lôge , dy-t út syn eagen spat — det alles sprekt, 
better as wirden dwaen kinne , fen syn fêst bislút , om 
nin krimp to jaen. 

Njunken en foar him de fjouwer jonge feinten. Gjin 
izeren pleaten dekke hjar blanke , geve earmen en skon- 
ken en gjin pantser keart fen hjar boarst de pilen of de 

swirden ôf. Gjin helm habbe hja , op 'e holle ; mar ît 
krollige Ijochte hier wallet yn 'e wyn , om 'e blike troanje 
hinne. Stoer en stom steane hja dêr — it swird yn 'e 
hân , de lippen taknypt , foar de yngong fen it hiiiige 
timpelplak. 

In ein fen hjar ôf bliuwt in ploechje Frankiske solda- 
ten stean. Hjar gleaune piken glinsterje en hjar helmen 
blinke yn it Ijacht fen 'e sinne ; stielen pleaten habbe 
hja op earmen en skonken en tsjin *t wammes sitten en 
hjar hirde forware troanjes meî it swarte hier en de 
fjurrîge donkere eagen sprekke fen 'e woeste striid tsjin 
'e hirde Germanjers , dy-t hjar deisk bidriuw útmakket. 
Hja laeitsje spotsk , as hja de fiif Friezen by de timpel- 
poarte stean sjugge. Dissen forwege gjin spier — mar 
dôchs sjucht Nothgrims each de kant út , hwêr Bernlef 
mel syn maten fen dinne komme moatte. 

Nei in amerij komt in twade ploech Franken de hoeke 
om. Foarop rint in prester mei bieate hoUe , in lang 
kleed delhingjend oan 'e knibbels ta , in great wyt kriús 
meî in Jezus-byld yn 'e hannen. 

Allinnich rînt er foarút , op 'e Friezen ta , wylst de 
kriichsljuwe in eintsje biside bliuwe. 

„Jimme moatte ús hjir ynlitte , frieunen ,'' seit er yn 
'e Fryske sprake tsjin Nothgrim-en-hjar , ,it kriús fen 
Jezus moat hingje op it plak, dêr nou Warns byld stiet ; 
de diwels, dêr jimme jimm' ûnder deijown habbe , scil îk 
út 'e tsjerke jeije en hjar ynwije ta in timpel fen 'e wiere 
God , dy-t jimme allegearre sillich meitsje wol," 

Min koe efkes op dy fiif troanjes sjean, det hja binîjd 
Wîerne , út dy mûle hjar egen sprake , ja , hjar egen 
tongslach to hearren. Mar Nothgrims wêzen bilûkt yette 
mear , as er mei syn djip lûd de mounts tagrânzet : 
„Hwa bistou , detste ús kringe scist fen it plak , det ús 
alden en foaralden ús néilitten habbe? Dyn tonge îs 
Frysk ; dou biste dos oerroun nei de fijan en heste de 
godstsjinst fen dyn folk forret. It wier dy better , hînne 
to gean en fol skamte by dyn egen Goaden werom to kom- 
men en hjarren to formoedsoenjen mei it bloed fen skiep 
en kij en trije dagen en trije nachten lang foar Warns 
alter del to lizzen — better , siz ik dy, wier dy det, as om 
dyn skande greater to meitsjen en de wrake fen Warn 
to fergjen , troch dyn lânsljuwe fen syn alter wei to ban- 

nen en for him dyn earme sonder oan 't kriús yn 't plak 
to setten." 

„Ja," seit de freamde, »in Fries bin ik en ikhamyn 
foik lieaf en dêrom wol *k it forlosse út 'e kloeren fen 'e 
Satan. Hy, dy-t mansker is as Warn en Tonger, Foar- 
sete en Stavo mei enoar, het my hjir hinne stjûrd; jou 
hirde wirden stuitsje ôf tsjin it skild fen it gelove, det 
my dekt. Hy wol jimme riker cn lokkiger meitsje en it 
iwige libben wol Er jimme jaen; mar jimme woile net 
hearre. De tsjusternisse het it Ijocht net fette; mar ik 
siz jimme, de oerhearrigen scii de nekke bûgd en de 
forlerne skiep scille by enoar brocht wirde — en ik scîl 
jimme , forblinen, in Ijocht skine litte , dêr gjinien de 

eagen for slute ken Yn namme fen de iene en 

wiere God hjit ik jimme : set jimme timpel iepen." 

„Ik bin hjir prester, en dou net," is it koarte biskie 
fen Nothgrim. Ennei de kriichsljuwe wizend, seit er : ;,Dy-t 
my ien trêd neijer komt, scil dit swird ta Hela's tsjus- 
ternisse wije." Dêrop , de earmen en it swird oerein 
stekkend, ropt er: „0 Warn, sterke God , forgriem dyn 
fijnen ; waei se wei , dou woeste wynbiwalder ! En dou, 
o Tonger, keil se dyn hammer op *e holle, det se mids 
tonger en lôge jimme wrake fîele !'* 

„Jo roppe om 'e nocht jou goaden oan, myn frieun", 
seit de mounts ; „hja forgeane as snie foar de sinne for 
it oanskyn fen Him , dy jimmer wier en is en wêze scil 
yn iwichheit. Jou Warn lit syn wyn net waeije, om 
ús to fordylgjen en Tonger tongert ús hjir net wei , as 
roppe jo ek tûzenkear om help en wrake !" 

De alde prester sjucht syn jonge fijan oan mei grimi- 
tige eachloaits. Hy bitinkt him ef kes en sprekt den : 
„Jo habbe geiyk : hja litte hjar trou folk yn 'e need, ús 
Goaden ; hja lykje ús strafife to wollen for it kwea , det 
jimme hjar oandogge. Mar siz my , hwet teiken docht 
dyn God , om fen syn almacht bliken to jaen ? As Dy 
my op dit stuit delsmyt tsjin 'e groun en de lea lam 
slacht, sa , det ik Warns timpel nA mear warje ken , 
den scil ik oan him leauwe.'' 

De mounts digert omheech en seit den mei mylde 
stimme : ,Net mei sokke teikens wirket myn God. 
Mar syn hiele leare is in wûnder; hwent fen de deade 
hjir oan 't kriús giet oer de hiele wrald nij libben út. 

Sûnder uterlike teikens forkringt er jimme goaden , dj 
hast rounom al dttsjinne habbe — dêr yn docht de krêft 
fen ús God just bliken. En dy-t Him dwersdriuwt, leau, det 
Syn wrake net útbliuwe scil. Hjir op ierde net, mar ietter 
scil Er hjar treflfe en iwich scil Syn straflfe dûrje ! Kom, 
alde lânsman, gean dêr wei : hwent it is ús net om jimme 
bloed en hbben to dwaen.'' 

„Wy bUuwe , hwêr-t wy binne^" klinkt it biskie út 
fiif mûlen. 

^Razenden", formoannet de mounls yet iehkear, „wij 
jimme siele sa net oan 'e dea. Wolie i'imme stearre , 
bikear jimme den earst ta Him , dy-t ek for jimme stoarn 
is. leau my, jimme wittenet hwet jimme dogge; hwent 
hwet ik jimme bring is it Hbben for de dea." 

ünderwiles is it kriichsfolk tige ûnrêstich wirden. 
Hja sjugge mei driigjende eagen nei de fiif Friezen en 
rinkelje mei de swirden, dy-t hja hast net yn 'e skie witte 
to haiden. De mounts fornimt it. „Byn se fêst,'' sa 
hjit er syn kriichsljue, „mar gjin bloed mei er ûnnedich 
falie troch jimme skild !" 

Ho kletterje dêr de swirden fen dy fiif tsjin de groate 
oermacht ! De alde liket in Ueuw mei wite moanjes; reu- 
zich sterk stiet er yette oerein by de timpeldoar en de 
wearljocht scjit út syn eagen. len fen 'e Friezen is ringen 
ûnder 'e foetten en út syn side rînt bloed; mar de oaren 
forwarre hjar yette tsjin 'e fijnen. 

Hwet skreau heart min dêr ? It is ien fen de Franken, 
dy-t in pile út syn skonken hellet. Hwa het dy der yn 
sketten ? 

Hja sjugge forheard om hjar hinne. Dêr komt Bernlef 
mei in kloftsje fen tsien manljue oan, allegearre mei pile 
en bôge wapene. As de Franken hjar sjugge, stiette hja 
in wylde skreau út ; in tweintichtal rint de Friezen to 
miette , wylst de oaren foartgeane mei de yngong fen 'e 
tsjerke to bimasterjen. 

En Nothgrim, as er sjucht, det de Friezen mar mei hjar 
tsienen binne , kreunet fen smert. Sa wierne er mar 
tsien echte Friezen mear yn 't doarp to finen west ! 

Einlings is de striid ta'n ein. 

Nothgrim en trije fen syn maten lizze , út forskate 
wounen bUedend, oan earmen en skonken fêstboun , op 
'e groun en by hjarren sitte Bernlef mei fiif fen syn 

Ijuwe; de oaren lizze krimpend fen 'e pîne oer de groun, 
en ien fen de jonge feinten het in slaeh fen în swird 
krige , dy-t him de breinpanne togruzele het. 

Forskate frouljue bînne wer út 'e hûs komd. Neare 
jaramerklachten rize op nei de himel. De mounts giet 
alhnne op 'e frou'jue ta en winkt hjarren, om tichterby 
to kommen. Inkelden rinne gûlende tobek, as hja hîm 
oankommen sjugge ; mar oaren bhuwe stean. As er 
tichternôch by is , om fen hjarren forstien to wirden, ropt 
er hjarreh ta, det hja komme scilie mei wetter en flarden, 
om de Friezen dy-t it nedich habbe, to waskjen en to 
rêdden. Dêrop giet er mei syn kriichsljue de heiden- 
timpel binnen. 

In wûnder oangripend toaniel is ît dêr bûten. De frou* 
Ijue lizze op 'e knîbbels by de oerwoune Friezen, dy-t gjin 
pîne fiele as yn hjar hert en dy de greate roune triennen 
oer de wangen rôlje. Allinne Nothgrims eagen binne 
droech — dy stoarret mar rjucht foar hîm út — en as syn 
dochter op him takomt^ skriemende en snikkerjende , om 
de wounen , dy him slein binne, ôf to waskjen, den lústert 
er hjar ta, det hja him gewirde Utte mat. Sa heas eji 
rou is syn lûd , det hja kjel lobek skriliet. Hja wol him 
drinke httjB , mar hy skoddet mei de holie , wylst er de 
eagen slút en syn boarst wyld op en del giet. 

„Hja stjûre de frouljue hjir om ús de gik oan to stek* 
ken," ropt ien 'e Friezen en hy bisiket om 'e nocht om 
oerein to kommen. Mar de oaren jowe him gjîn biskie; 
hja sjugge, ho-t twa frouljue delsitte by it lyk fen de 
jongfeint, dy-t yn it gefjucht de dea foun het. En as 
ek de oaren hjar snîkkerjen en skriemen hearre en sjugge, 
ho-t hja, de mem en de sister, delfalle oer de deade , 
den heart min in tôch neat, as suchtsjen en kreunjen. 

Dêr konit út 'e timpel in steatlik het — in earnstige 
tsjerkesang — in kreftich 

TE DEUM. 

Almachtich God , Jo priisgje wy — 
Jo , Bear en Heît , bikenne wy ; 
Fen poal ta poal , oer hiel de wrald , 
Ha Jo , Heare , 't heechst biwaid. 

Wy roppe 't hillich trije kear , 
God Zebaoth, 't is ta Jou ear. 

De himel het Jou iwich Ijocht, 

En 't hert het rêst , det frede socht. 

De lofsang fen itKristendom dêr binnen, — detriennen 
fen it heidendom dêr bûten — ho skrii komt det hjir by 
enoar ! freamde tiid , hweryn it gelowe fen 'e lieafde 
yette mei it swird preke wirdt ! As ienkear det gelowe 
de wrald forwint, scil it net to tankjen wêze oan det 
swird , mar oan 'e libbene kreft fen 'e lieafde, dy-t yn 
it gelowe wennet ! En dou , earme Fryske groun, yette 
heal yn it tsjustere heidendom weisonken , hwet fruchten 
scistou ienkear jaen, as de nije sînne dy ieuwen en ieuwen 
biskynd het? Scii den út elke drip heidenbloed in roas 
fen lieafde en broerresin opsketten wêze ? 

Do-t de tsjerke wijd wier , kamen de mounts en in- 
kelde kriichsljuwe wer nei bûten. DaUk makken hja de 
touwen los , dêr hja de Friezen mei boun hiene. As dit 
bard wîer, namen de lêsten de deade op fen 'e groun en 
droegen him stil it doarp yn. Inkelden fen hjarren koene 
net allinne gean, mar strampelen de oaren eftemei, wylst 
de frouljue yet snikkerjende folgen. 

11. 

Nou-t der in kristentsjerke wier, kaem it oan 't Ijocht* 
det Holwert en de krite dêrom hinne mannich kristen 
ryk wier. Hiene de kristenen hjar tofoaren net safoUe 
op hjar gelowe foarstean litten , earst , om de haet fen 
hjar heidenske lânsljue to ûntgean en oard, om 't hja yn 
hjar krite gjin tsjerke en gjin prester hiene , nou haldden 
hja hjar net mear erterút; bisochten trou de tsjerke en 
stipen de kristeneprester , safoile hja koene, by syn wirk. 

De namme fen dy prester wier Ludger , en de skriu- 
wers habbe fen syn libben safolle for ús biwarre , det it 
ús like klear foar eagen stiet , as hied er yn lettere tiden 
libbe. 

Yn 'e earste jierren fen 'e 8e ieuw , do-t Radbod de 
Earste yette kening fen Fryslân wier , wenne der yn 
noardlike contrijen fen ús lân in rike grouiiegener, Wur- 
sing mei namme , in man sa heech yn oansjean, det er 
it weagje koe , de kening sels de foet dwers to setten , 
as disse him oan 'e rjuchten fen syn ûnderdanen for- 
gripe woe. Disse man hîe him de haet fen 'e kening q 

'e hals helle , sadel Radbod him syn goed ûntrowe en 
him nei 't libbe stie. Dêrom naem Wursing de wyk nei 
't Frankenlân , dêr-t er frieunlik opnomd en al ringen 
dope waerd. Syn wiif Adalgarde waerä dêr de mem fen 
njuggen bern, hwerfen de twade, in soan, Thiatgrim yn 
713 nei Fryslân werom reîsge , nei-t Radbod syn heit 
útnoege hie om werom to kommen, syn erfgoed wer yn 
bisit to nimmen en as frij boarger ûnder him to libjen. 
Nei de dea fen Radbod kaem Wursing sels ek werom mei 
syn húsgesin, en krige fen kening Karel in goed by Utert. 

Thiatgrim wenne op syn goed to Wierum en troude 
dêr mei in dochter fen kristne âlden , mei namme Liaf- 
burch. Liafburch wier in fromme kristin , en hja hie 
alle reden , om it ald getowe to forfiîen. De sede ûnder us 
foarfaers brocht faek mei , det pas berne bern , ,as hja 
yette gjin iten of drinken hawn hiene, om 't libben brocht 
waerden. Do-t Liafburch berne wier, hie hjar heidenske 
beppe , lilk , det ît wiif fen hjar soan allinne famkes to 
wrald brocht , sa tel net sjoen , det dit al wer in fam- 
mebern wier, ef hja waerd fen doel om it to fordrinzjen. 
Dêrom liet hja it bern to-mûk yn in tobbe mei wetter 
smite ; mar in bûrwiîf , dy-t dit merkbîten hîe , helle ît 
bern der út en dripte H hwet hunîch yn 'e mûle. Do-t 
in hoart letter în feint fen it ald heîdenminske kaem, om 
it deade bem út *e tobbe to heljen , lîet hja him sjean , 
det it al hwet hawn hie en dos , sûnder oan de seden 
fen it lân to-koart to dwaen , net mear deamakke wirde 
koe. De tsjinstfeînt doarst syn frou det net sîzze ; mar 
meî meiwitten fen 'e alden , waerd de lytse Liafburch to- 
mûk opkweke , ont de dea fen hjar beppe ta. 

Thiatgrim en Lîafburch krigen yn 744 in soan, Ludger, 
dy in eare for syn hûs en heitelân en in seîne for de 
goede saek fen biskawinge en godstsjînst wirde scoe. 
Al dalik , do-t er yette in lyts boike wier , koe min oan 
him sjean , det der hwet oars yn stiik as sljucht hinne 
en wer. Syn greatste wille wier net , — lyk as fen oare 
jonges — om it swirdspil nei to dwaen , to hynsteriden 
of mei op 'e jacht to gean — mar lieafst swile er stikjes 
parkemint of beambast op , boun dy by wize fen in boek 
byenoar , en gyng den sitten as îen , dy-t lêst of skrîuwt, 
sa-t er det fen Bonifacius of oare presters , dy-t by syn 
folk yn 'e hûs wêst hiene , ôfsjoen hie. Do-t mîn it bern 

ienkear frege, hwa-t him lêzen en skriuwen leard hie, sei 
er: ,Godr' — 

Do-t Ludger hwet alder wirden wier, frege er syn al- 
den , om nei Utert stjûrd to wirden en dêr ta prester 
leare to meijen. It wier abt Gregorius , dy-t syn hear- 
like oanliz heech op priis stelde en him op Ludgers op- 
lieding mei stúdsje útlei. Sa kaem der in jongfeint fen, 
dy-t útstiek boppe syn maten en dy troeh syn frieunHk 
wêzen en syn skoan forstân by elkenien heech oan- 
skreaun stie. 

Yn 778 waerd er to Utert ta prester wijd en waerd 
him de krite , dêr-t en berne en greatbrocht wier , Eas- 
tergoa, oanwiisd , om dêr it wirk fen Bonifacius en Wil- 
lehad foart to setten. Om 't min him lykwols yn Utert 
by it skoalle-ûnderrjucht net alhiel misse koe , moast er 
dêr de trije hearstmoannen fen it jier altiid hinne , om 
dêr op syn bar de jongeren to learen. 

Dit wier de man , dy-t de tsjerke to Holwert wijd hie. 
Sêft yn 't oankommen , mar fêst biret , as der for de 
eare fen syn God hwet dien wirde moast en as Fries de 
ein , dy-t er beet hie , fêsthaldend, wier hy wol de man, 
om de Ijuwe fen egen krite ta it nije gelove to bikearen. 
By dit wirk stipe him de greate kinde , dy-t er oan 'e 
Hegeskoalle to York opdien hie, fen de stjerrekinde ôf 
oan de geneeskinde ta. En rounom wist min al ringen 
wûnders to fortellen fen de wize prester út it Noarden. 

Wierne it alear de kristenen , dy-t hjar efterút haldden, 
sint Ludgers komste wier dit njunkelytsen foroare. It 
wierne nou de heidens , dy-t in foech ûre bûten it doarp 
vn 'e beammen tomûk hjar aeflfers diene en dy-t min út 
*e hûs mei de holie foardel rinnen seach. De alde prester 
Nolhgrim hie de timpel net lang oerhbbe. Ho t syn 
wounen him ek pinigen en ho ek delbûgd troch it ûnk , 
wier er mei de holle omheech en de eagen nei de loft , 
sûnder in teiken fen leed of pine nei hûs ta gien — en 
dêr hied er him sels in swird yn it hert stitsen. Sa 
kaem er, nefifens de alde Noardske leare, yn it Walhalla, 
de himel fen 'e helten , dêr allinne hja bilânnen , dy 
troch it swird stoarn wierne. Op it plak bûten 'e bûrren 
naem nou ien fen 'e jonge timpelwachters it presteramt 
waer — mar lyts wier it tal geiowigen , en it wier , eft 



Digitized by LjOOQiC 



109 

hja yn 'e beammen de rûzende stimme fen Warn net 
raear fornamen. 

Mar yette wier de miette net fol. In slimmer fijan as 
de Franken kaem út it Suden op Fryslân ta; in minster, 
glûpsker as de fox en roppiger as de wolf; in spoeksel, 
bleek as de dea , mar forskrikliker ! Hy waerde romi , 
sûnder det min him seach As er der west hie , for- 
naem min , det er him by yen ûnthalden hie ! It ald 
wiif oan 'e spinwiele bleau stykjen yn 't wirk, as hy kaem, 
lei de tried dei , goarre in dei om en waerd ringen út 
'e hûs droegen nei 't tsjerkhôf ta. De jongfaem, dy-t 
mei hjar biiere , reafallige troanje en hjar gleaune eagen 
sa mannich feint de holle op 'e rin brocht , wier binnen 
in pear dagen in ougryslik skepsel , as hy hjar oanroerd 
hie ; de flugge jagersman kaem thús mei syn bût , lei 
syn ark del en wier binnen in dei-mannich sels in bût 
fen dy tûke jager út it Suden ; de húsman , dy de fette 
kluten snie mei de ploege , foel del en waerd sels in 
wêzenleas stik modder , as dy helske pioege út it suden 
oer him hinne jage ; de edeiman , dy-t oan 'e hird syn 
bjierkrûk útgeat yn 'e stiennen biker, fornaem to let, det 
er him in deadsk fenyn brouwe litten hie. En alle eare 
fen 'e wrald en alle rykdom en alle wysheid en alle 
frydom — it blykte neat te wêzen as stof en skyn , as 
dy goare hân út it suden deroan west hie. 

Dêr wier de rike man, dy-t mei eare opgarre en mei 
flyt arbeide hie — yn oansjean wier er komd troch 
egen warberens en hy droech de holle heech, om 't 
er alles oan him sels to tankjen hie. In gleane koarts 
fleach him yn 't bloed en sea him troch de lea — en de 
dea lake om syn flyt, húnde syn warberens en smiet him 
del fen 'e hichte , dêr-t er op stie , yn it tsjustere grêf. 

Boppe syn kûle gûlden de kiokken, om de kweade 
geasten út 'e loft to forbâljen. Hja namen de flecht ; 
mar dy iene geast bleau : — de pest , dy freeslike pleage 
en hy skeat fen 'e warbere rike man yn 'e earme^ loaye 
bidler en brocht se beide allike smoarch en ûngedien byien ! 

Oer de wrald fleach in tongerlûd, dêr elk-en-ien fen 
forbûke wier , en det lûd rôp yen skril ta , det alles hwet 
it minske wol en tinkt en leaut en bout — idel is en 
forgonklik — en det hy , dy-t syn sinnen op it stof set , 
in earme dwaes is , dy biskamme weikomt. 

Yn 'e kristentsjerke riisde dei op dei de bea ta God om 
help en útkomst — mar tefifens hearde min dcr de treastfolle 
leare : „Hy, dy-t ús bisiket, is in Heit, dy wit hwet lîs goed 
is — en hwa steart yn Syn tsjinst , wirdt sillich. Forjit 
al it lok fen de ierde , det neat is as skyn en slach de 
eagen op nei de himel , dêr alle lok fen dinne komt. 
Dy-t oan My leaut scil sillich wirde en it iwige iibben 
habbe. Loksillich hy , dy-t îer en bytiid ta Myn wente 
(^roppen wirdt; hwent neat as lijen jowt de ierde en 
iwige frede wennet by My !" 

Yn it beamte biskûl , by it stiennen alter fen Warn, 
waerden bokken slachte en oxen deastitsen en út 'e yn- 
gewanten waerd opmakke , hwet. de geweldige God mei 
syn folk foarhie. Mei ynlik needgerop en lûde klachten 
waerd der frege , hwerom Warn syn trouwe feinten net 
sparre ; mar de wiersizzers koene gjin nijs sjean út 'e 
deade yngewanten en op in nacht, do-l de nije jonge 
prester de heechste God krekt oanroppen hie om seine 
op it aeflfer, waerd er hommels fen 'e freeslike siekme 
oantaest en moast er fen it alter weidroegen wirde. 

Sa Hke it , det de alde tiid , de tiid fen it heidendom, 
de mem wirde moast fen 'e nije tiid fen it kristendom , 
en det hja det bern ûnder wea en smerte to wrald 

bringe scoe. 

* * 
* 

Rounom , hwer de pest kaem, wier Ludger ek to finen. 
Gjin hûS; 't sy fen Kristen of Heiden, ef hy waerd er 
ûntbean , as de grime fijan him der fortoand hie. In 
inkelde wîst er yette foar de pest to biwarjen; mar de 
measten stoaren him ûnder 'e hannen. As den de lêste 
ûre kaem , waerden de Kristenen fen him bitsjinne en 
gyngen hja, mei in fredige laits op 'e troanje, de dea yn 
en de Heidens waerden, sa lang hjar earen yet hearre 
koene, mei frieunlike, mar kreftige wîrden fen him for- 
moanne, om hjar yette to bûgen for de iene en wiere 
God. Gjin sliep kaem de prester yn 'e eagen : bliik 
as in skynsel gyng er roun ; mar út syn troanje 
spriek in inerlike frede, dy freamd ôfstiek by de djippe 
eangstme, dêr oaren mei omrounen. 

* 
Yn Bernlefs wente, dêr alear sa faek in fleurige sang 
fo hearren wier, wier it yn disse dagen stil en tsjuster. 

Hy koe it leed hast net drage, det him it boarst toknypte, 
it hert trochflime, hwet mear er neitocht oer de ûnmacht 
fen Wam, dy-t syn folk sa yn 't lyen liet. Wier Rad- 
bod net, nei sa faek om 'e nocht bisocht to habben, om 
it alde ryk werom to kryen, nei Denemarken forballe, 
weistaet fen syn heile troan ? Hwerom wier al syn bod- 
sjen en wramen sa om 'e nocht west en liet Warn it ge- 
wirde , det de Frank syn erf ûnder *t sim hie ? En hwer 
wier Wams alde kreft dochs bleaun , det al dy trouwe 
tsjinners, dy-t syn leare en hjar heitelân yette yn eare 
halde woene , mei ûnk en leed, mei siekme en dea bisocht 
waerden ? 

Al lytser en lytser waerd it tal gelowigen, dy-t yn it 
wald oan it stiennen alter by enoar kamen en sint 
de jonge prester oan 'e pest stoarn wier , wier der gjin ien, 
bûten Bernlef , dy-t it aeflfer bitsjinje woe. Nou gyng 
Beralef eltse joun nei it plak ûnder 'e hege iken beam , 
dêr, boppe it alter , in Warnsbyld hinge ; mar de for- 
neamde sjonger , dy-t oars nea net om syn wirden for- 
legen hoegde to wêzen , bleau sels sleau en kald by it 
hiliige wirk. 

Dêr hie de alde wiersizzer, op in kear, do-t hja in 
hynst aefifere hiene , in iepenbiering fen Warn , de ge- 
weldige. Wyld rôllen him de eagen yn 'e holle , do-t 
er mei de beide hannen omdolde yn 'e hjitte yngewanten; 
it swit briek him út, hy trille oer al syn lea eu it brûs 
kaem him op 'e mûle. 

Bernlef en de oaren stiene skril om de alde heiden 
hinne en wachten swyend ôf, hwet er iepenbierje scoe. 

Dêr frege Bernlef, as prester: aHwet wirdsprekt Warn 
ta syn fôlk ?" 

,Warn ropt om wrake ! Hy wol waerm bloed op 
syn alter en hy stunet, om 't him al langer as fyftich 
omgongen fen 'e sinne syn rjuchtfirdich diel ûnthalden is.'' 

„Hwet ? En alle dagen rikket op Warns alter it 
waerme bloed fen hynzer, oxe, kou, skiep of bok !" 

„Warn wol minskebloed !" 

Do-t dit wrede wird der út wier, skrillen alle onistân- 
ners tobek. In minske-aefifer ! Det hiene hja yette nea 
net by wenne ; mei ôfgriis hie me der wol fen grútsjen 
heard ; mar de nye leare hie ek ûnder 'e heidens wol 
safolle fortuten dien , det de minskeäefifers yn *e lêste 

fyftich jier de wrald úi liken to wêzen. It wier allinne 
de alde wiersizzer, dy-t yn syn jongfeintetiid soks sjoen hie. 
,Warn is formoedsoend mei syn foltsen, as injonges- 
bern fen tsien jier op syn alter slachte wirdt/' sa rôp 
de wiersizzer fierder. De geiowigen scille in bern fen 
. krisine-alden nimme en ^eflferje it op dit piak by Ijocht- 
moannc waer om midsnacht. Op syn wite hynst scil de 
heechste God öer de fjilden ride, as dit bart en hy scil 
syn fûgels, de swarte rûken, stjûre om it flesk to iten, 
det trije dagen en trije nachten ta hjar foldwaen hzze 
raoat! Alsa sprekt Warn de wynbiwalder." 

Bernlef wier wyt as in doek, do er dizze wirden hearde. 
Dôchs rôp er mei foarsse stimme : „De trouwe tsjinstfeinten 
fen Warn habbe syn sprake fornomd en hjoed trye 
dagen , as it folle moannQ is , scil it soenaeffer brocht 

wirde , det ús de frede , it woldîjen en it lok weromjowt. 

* * 
* 

De trije dagen wierne om. Op it alter ûnder de iken- 
beam foel troch de tûken it bleke Ijacht fen 'e moanne 
en de tweintich heidens , dy-t dêr by enoar wierne, liken 
wol swarte spoeken. Efter it alter stie Bernlef, wyt en 
triljende, en dêr foar laei in lieaf boike fen tsien jier , 
oan hantsjes en foetsjes fêst boun en in prop yn 'e mûle, 
det it gjin lûd jaen scoe. Njunken it alter stie de alde 
wiersizzer ; de eagen wierne him read biroun en ôfgriislik 
wreed stie syn ronfehge troanje. Op it alter laei itaef- 
fermes , dêr Bernlef , as prester, it bern de earste stek 
mei jaen moast. En oer det hertbrekkende toaniel hinne 
Het de alde ikenbeam syn swiere krune hingje, wylst yn'e 
foarsse tûken de nachtwyn reaunte fen lang forline tiden^ 
do-t ditselde bidriuw hjir ok ôfspile wier. 

Yette wier midsnacht net oanbritsen en hja wachten 
mei ôfgriis en kjeltme yn it hert op dy neare ûre , as 
Warn op it hynzer foarby ride scoe. En as hja it each 
sloegene op det earme berntsje, den wier der, bûten 'e 
alde wiersizzer, gjin ien, dy-t it herte net tichtknypt waerd. 

Dêr heart min yn 'e fierte de hastige draef fen in 
hynzer; hwet neijer it komt , hwet hastiger it giet : ja, 
it Hket wol út in fjouweren to gean — mear hynzers 
lykje der efter oan to drawen — it hiele wald skoddet 
en wjerklinkt yn 'e stille nacht fen hjar geryd. Binijd 
^jugge de Heidens op elkoar — hja skrilje en riboskje 

fen kjeltme. Hy komt , de hege God , hy komt by syn 
lijend folk. Hja scille him sjean , de wylde , de wrede, 
dy-t hjar forgrieme ken , as er wol. Mar hy is nel al- 
linne — scoed er de oare goaden , Tonger en Stavo en 
Foarsete by him habbe ? Hwet scilie hja sjean ? 

De alde wiersizzer stiet heech oerein njunken it alter ; 
hy liket to waechsen, al greater en greater; en syn eagen 
stoarje stiif foarút nei de kant , hwer it lûd fen dinne 
komt. En Bernlef wevet hinne en wer efter it alter , 
nou-t hy komt , dy-t him ît moardnersark yn 'e hannen 
trcaun het en him aenstons twinge scil , it tsjin det 
ûnnoazele bern to brûken ... — — 

In skreau fen 'e Heidens — dêr bHuwt mids foar it 
alter in wyt hynzer stean — hja falle allegearre op 'e 
knibbels foar de man mei de grize mantel , dy derop 
sit — de alde wiersizzer scil it bem fen 'e groun krije — 
Bernlef nimt it mes , mar it glydt wer út syn triljende 
fingers wei — dêr springt fen it hynzer de Kristen- 
mounts , Ludger , en mei heldere stimme ropt er : „De 
iwige straflfe yn it helske fjûr for him , dy-t in hân oan 
dit bern slacht !'' 

Yette het er dit wird net sein , as it hiele plak is fol 
fen manljue op hynzers; Ludger tiit it bern fen 'e groun 
en jowt it oer oan in man , dy-t skriemende mei it bern 
delfalt , it ûnder syn triennen bidobbet , en it snikker- 
jende aeiket en tutet en 't heawe namkes jowt. It is 
syn heit. 

Gjin ien , dy-t de eagen droech bh'uwe kenne by dit 
oandwaenlike toaniel. Hja helpe allegearre om it lytse 
stimper de lea los to snyen : en as hja dêr ré mei binne, 
is der gjin heiden mear op it plak to bikennen — djip 
biskamme binne hja nei alle kanten út enoar sloud. 

* * 
Bernlef wier it earst wei wirden yn it wald. Ho 
brûsde it yn him om ; ho wyld rôllen him de tinzen yn 
syn bounzjende holle troch enoar ! Yette moast er for 
him sels tobek skrilje , as er bitocht , det er niis yette 
ré stie , om in ûnnoazel bern to deijen ; den wier er 
bliid , det Ludger him yn det moardnerswirk hindere 
hie. — Mar ek wier it him heislik yn 'e wei , det dy 
Kristen him just biwarre hie for in died, dêr-t syn hiele 

natûr hîm tsjin forsette , al ho-t er syn best ek die , 
om himsels wys to meitsjen , det Warn sels it him 
hjitten hie. 

Mei alle pinen fen 'e hel yn it hert doarme er de 
hiele nacht twisken de alde beammen om — syn lûde 
suchten rûsden troch de loft , as er him yette sa graech 
fêstklammerje woe oan it ald gelowe fen Warn en dôchs 
fielde , djip , djip yn syn hert , det dêr de Warnstim- 
pel ek faei bigoun to wirden. Hy koe it net litte , om 
to grizen fen dy God , dy yen ta sok ûnminsklik wirk 
oansette koe — en de hieltiid seach er Ludger yette op 
syn wyt hynzer , in Warns hwet it uterlike oangyng , 
mar sa fol iwer tsjin ailes , hwet hird en rou wier yn 
hjar heidensk gelo^ve en sa sterk yn syn bitrouwen op 
dy freamde God, dêr-t er fen sei, det Er alle minsken, 
dy-t yn Him leauden , frede jaen scoe. 0, frede . . . 
frede . . . Hwer wier dy for him to fmen? 

V 

Sa kaem er tsjin 'e moarntiid wirch en ûngedien thús. 
Syn sister hie him al lang tide en waerd kjel , do-t hja 
fornaem , ho flau syn eagen stiene en ho-t de lea him 
oanstaetten. 

„0 Bernlef, hwet mankearret dy!" rôp hja him da- 
lik tomjitte. 

„Ik wit net , meiskien ek de pest/' 

„0 , forsiikje de Goaden net , Bernlef !" — 

„De Goaden forsiikje ? Hwet kenne dy oars mei my 
dwaen , as my 't libben nimme ? En det meîje hja my 
nimme — ik werzgje fen dit hbben." — 

„En Reinou den , Bernlef; dyn faem, dy nei de dea 
fen Nothgrim sa allinne oerbleaun is en alle hope op 
dy set het?'' 

„Hwa wit, as hja moarn yette libbet? Wy lykje alle- 
gearre wol opskreaun ; sint de Kristen hjir is , is alles 
for ús fordoarn. En wylst er wirch öp in sit del- 
falt , leit er de earmtakken op 'e tafel en steunt mei 
de holle yn 'e hannen. „De kalde goarre grypt my 
oan ," — kreunet er den en hy ribosket oer al synlea. 

»Den nei bêd ,'' seit Hilda — en hja helpt hjar broer, 
dy dof en ûnforskillich mei him gewirde lit , yn it bêd , 
jowt him hjit bjier to drinken om him waerm to krijen 

en as er to lange lêsten stil dêrhinne leit, rint hja der 
út , om Reinou to warskôgjen. 

Hja het gjin tsien stappen dien , dêr komt Ladger 
oan — earnstich , mar blier sjucht er om him hinne, yn 
'e hannen it kriús mei it Jezusbyld om de stearrenden to 
treastgjen , en as er it fanke sa forheard rinnen sjucht , 
freget er : „Hwerhinne, myn dochter ! Der is dôclis gjin 
ûnk by jimmes bard ?'* 

„Myn broer ," stiet hja der skruten út. 

,Siek?'' — „Ja, — o, kenne jo him genoze?" 

aGean mar mei werom nei jimmes ta ,*' seit Ludger, — 
en in bliid read ferwet syn wangen, wylst syn eagen fjûrkje. 

As hja yn 'e hûs komme, fine hja de sieke oerein 
sitten , de eagen yn 't wiidst iepen. Hilda giet op it 
bêd ta. , Jow dy nou del , Bernlef. Hjir is de wize 
man fen 'e tsjerke , dy-t dy helpe scil." 

Mar Bernlef heart hjar net. Hy stoarret wyld om him 
hinne en sjongt in alde sang : 

„Warn komt op it wite hynder , 
Skiere mantel om 'e lea — 
Rûken fleane foar syn foetten ; 
Warn komt op mei ûnk en dea ; 
Wylde stoarmen lit er waeije — 
Tonger jowt syn blits derta — 
Bûch , o minske , leech de holle — 
Wrake , wrake wolle hja !" 

As er dy leste rige sjongt , skoddet er hinne en wer 
en it binaude swit brekt him út. En wylst hy de heiden- 
ske sang fierder ophellet , mei heal britsene stimme , 
sinkt Ludger op 'e knibbels foar syn bêd del , haldt it 
kriús omheech foar de dwyljende , en docht in ynlik 
gebet oan 'e Heare, om de kweade geaslen út disse un- 
lokkige wei to bannen. 

Ho wûnder rane dy heidenske wrakesang fen dead en 
fordearren , útbrocht troch de dwyljende , en dy bea 
fen de k^ibbeljende mounts yn enoar! Al suniger wirdt 
de earste útbrocht en al lûder en ynliker rûst de lêste 
op nei de Himel. 

Hilda is — sûnder to witten hwet hja die — njunken 
de prester op 'e groun del fallen en skriemt stille trien-^ 

neu , wylsl dy bea fen it bern oan syn Heit útspritsen 
wirdt. Troch de iepene doar falt it moarnsread yn 'e 
keamer en spraet syn blier ijocht oer dy trije hinne. 

Einlings en to-n lêsten is de sieke stil. Hy het it 
kriús beetkrige en haldt det tsjin syn boarst. Sliepende 
leit er sa dêrhinne. Hilda scil him it kriús ûntkrije , 
mar Ludger seit : 

,Lit it him mar halde. It scil him treastgje , as er 
better wirdt; hwent de pest het er net. En dou, myn 
dochter , sjuch ek folle nei det kriús, hwent hy, dy dêr- 
oan hinget, is stoarn for dyn sonden en mines en bringt 
ús allegearre frede mei God en lieafde by de minsken." 
— Dêrop giet er hinne en Hilda sjucht him drôgjend 
nei. — Hy hket dêrhinne to sweewjen yn it moarns- 
Ijocht, det om syn Ijocht hier in kroane tsjoent fen 
poarper en goud. 

III. 

Bernlefs siekme haldde lang oan. Dei oan dei kaem 
Ludger by him , en as de skerpe rook fen it gûd, det er oer 
syn klean struide , om de iucht fen 'e pestsiekme net oer to 
bringen, de sieke yn 'e noas kaem, libbe syn troanje op. 
Ek Hilda wier bliid , as de mounts de doar mar binnen 
kaem en as er den hjar broer , dy-t as in bern dêr hinne 
laei, fortelde fen al, hwet er sjoen en bilibbe hie yn oare 
contrijen , den harke de faem mei saun pear earen ta en 
hong him oan 'e lippen. 

Det de dochter fen 'e heidenprester hjar heit yn 't grêf 
folge wier (de siekme hie hjar yn twa dagen weinomd) 
doarsten Ludger en Hilda de sieke forearst yette net 
sizze, út freze, det him det in to greate tobekstuit jaen 
scoe. Freamd wier it , Bernlef wier , nei lang dwile to 
habben, einlings wer by syn sinnen komd ; mar hy hie 
nea net frege , ho-t it kaem , det Ludger sa faek by him 
wier ; ek hied er der net nei fornomd, ho-t it kriús, det 
er jimmer by him hawn hie yn syn siekme, sa yn syn 
hannen komd wier. Nei syn faem, nei Reinou, doarst er 
net fornimme ; hwent hy fielde, det hja ek fen 'e pest 
oantaest wier, en wier hja yette sparre — hwet net sa 
wêze koe , om 't er hjar den wol by him sjoen hie — 
den hied er hjar dochs net mear tasyn wiiffreegjekend, 

salang syn eagen, dêr er sint syn siekme yette net mei 
sjean kend hie, it Ijocht net werom hiene. 

It wier op in jountiid, det Hilda en Bernlef togearre 
yn hjar hutte sieten. Hy hie de blyndoek yette foar de 
eagen. 

,Hwêr is Ludger ?'' freget er. 

,Hy scoe joun yette oankomme,'* is 'tbiskie, ,om to 
sjean, honear aste de doek fen *e eagen ha meiste." 

aHwêr Reinou bliuwt?*' suchtet de sjonger. Hilda swyt. 

35 To, siz it my mar," sa fart er foart ; »de siekme 
het hjar ek weinomd?" 

Op dit stuit komd Ludger binnen. Hy kriget Bernlef 
by de hân beet en freget : 

,Komme yn it Walhalla de sielen, dy-t elkoar lieaf 
habbe , wer by enoar ?*' 

Bernlef stekt de holle oerein. 

,Dyjinge, dy-t as in helt stoarn binne, komme yn it 
Walhalia", is syn biskie. »Dêr fjuchtsje hja alle dagen 
mei enoar en as de kriich oan 'e ein is, komme hja alle- 
gearre soun en fleurich oan it kostlike miel, dêr Iduna*s 
gouden apels stean en it swiete bjier hjarren to drinken 
jown wirdf 

^Hofolle lokkiger is den myn himel", seit Ludger, „dy-t 
ienkear alle oprjuchten by enoar bringt en dêr dyn bliere 
breid, dy-t it deabêd net ôfwachte het , om hjar fen my 
doopje to litten, dy mei langstme wachtet." 

It is stil nei dy wirden. Hilda sit oan Bernlefs foetten 
del, mei greate eagen sjeande nei de prester. — Disse leit 
syn hân op it skouder fen 'e sieke en seit : 

^Der giet in skerpe ploege oer de ierde , myn frieun. 
Lokkich de herten , dêr de foerge yn ploege wirdt, dy it 
kostlike sie fen it iwige libben biwarje scil." 

Bernlef jowt gjin biskie. Hy sit stil dêr hinne — de 
holle hinget him moedleas op it boarst — it wicht fen 
it ûnk y howol it him net hommels oerfalt, is sa great , 
det er , allyk in blom yn wylde touwerfleagen , him 
nei de ierde bûcht. AUe haldfest is him ûntsonken — 
alles hwet er bard is, het him de ûnmjitlike kreft fen in 
iwich biwald kennen leard en de prester is for him de 
drager fen it greate geheim , det oer it wiflfe minskelibben 
hinne hinget en oer yens lok en ûnk biskikt. 

^Wiste wol,'' freget Ludger nei in hoart , ^hwetdyyn 

dyn sieknie, aste leiste 1o dwyljen, oerlitten oan 't gewelt fen 
helske boaze geasten, jimmeroan wer tarêstbringekoe?'' 

,Ja," is it biskie. ^O, jo witte net, hwetderynmyn 
siekme yn my omgien is ! . De hieltiid laei ik yn 't tsjuster 
en sjean koe ik neat. Om my hinne bilen de stoarmen; 
de rûken krasten fen dea en fordearren en dêrtroch hinne 
rôp de stimme fen Nothgrim de Warnsprester omwrake 
for de hege God , dy-t hongere nei it bloed fen minske- 
bern. Simmes kaem syn troanje sa deun tsjin mines , 
det ik him yn syn gleane eagen sjean koe. Den wier it, 
eft er my yn 't tsjuster de knibbel op it boarst sette en 
de kiel takniep , wylst er my yn 't ear lústere , det ik 
stearre scoe. 

Mar den kamen jo yn it tsjuster op en om jo hinne 
skynde in sêft Ijocht. Jo haldden my in wyt kriús foar 
de eagen , dêr in minske oan hong , dy-t yn 'e dea sa 
freedsom wier en sa blier — en as ik det seach , den 
bidarre it byljen fen 'e stoarm , de rûken krasten net 
mear en Nothgrim bûgde mei my del foar det kriús. 

„Ik scil dy de skiednis fen det kriús fortelle", sei Ludger : 

»Der libbe foar jierren yn it Easten in folk, det ienkear 
mansk en great west hie. Just net troch ierdske krêft 
wier it great ; rnar suwer wier syn leare en boppe oare 
folken stie it yn blankens fen seden. Sjongers en wizen 
hiene syn stoarje for de neiteam biwarre en op dy stoarje, 
dêr frijdom en ûnderhearrigens elkoar yn ôfwixelen, 
mocht it greatsk wêze , om 't it jimmer him sels , en 
yn 'e slawernije yette frij bleaun wier.'* 

„Lyk as it Fryske folk", seit Bernlef. 

„Ja, en ek, lyk as it Fryske folk, hong it mei hert en 
siele oan syn alde seden, en de God, dy it tsjinne, wier 
it trou bieaun. Mar njunkelylsen moast it syn frijdom 
kwyt. Freamde hearen brochten it ûnder 't jok en it 
bloed , det it for syn frijdom forgeat, die gjin fortuten. 
It kaem ûnder Rome , de keninginne fen 'e wrald. Ro- 
meinske stêdhalders bistjûrden it en mei de oeralde frij- 
dom forlear it teffens syn blankens fen seden. 

Syn presters hongen oan it úterlike aliinne ; hja lieten 
it folk mei syn lijen nei lichem en siele yn 'e need, en 
gjin útkomst seach me mear. Mar nou wier der yn 'e 
alde kroniken fen det folk in wiersizzerij fen wize mannen 
biwarre, det ienkear ûnder hjarren in greate kening opstean 

scoe , dy de eare fen syn folk wêze en it wer ta syn alde 
gloarje torêch bringe scoe — en yn disse jammerlike tiden 
wier elk herte fol blide forwachtinge fen dy greate kening. 

Hy waerd berne, dy kening ; net yn in keningshûs , 
mar yn in krêbbe , yn in stal. Mar by syn to wraid 
kommen waerden er ingels oan 'e loft sjoen , dy-t songen 
fen heafde en frede op ierde , en fen fîerrens kamen wize 
keningen. Hjar wier troch in Ijochte stjer it paed nei sines 
Aviisd en knibbeljende foar it bern earen hja it mei aeffers. 

Yn ienfald , ja , yn earmoed woechs hy op , dy ien- 
kear de kening , net fen syn folk allinne, mar fen alle min- 
sken wêze scoe — en foar 't er de Avrald ynteach, gyng 
er yn 'e woestine , iet en dronk net en brocht de kweade 
geast , dy-t him lokje woe , derûnder. Do fielde er him 
dreech-enôch om for syn folk to fjuchtsjen : net , allyk 
in Radbod , mei it swird ; mar mei de geast. Hy woe 
syn folk oerein helpe , net út wraldske ellinde , mar út 
'e slawernije oan it forkearde , út *e tsjinst fen it egen 
ik ; hy woe it leare ; om yensels to forjitten en yens lok 
to finen yn it lok fen oaren. Hy learde , det min yn 
wierheid great is , troch yens sinnen fen disse wrald ôf 
to setten en yens lok to flnen yn yensels , yn in frede , 
dy-t gjin ierdske macht yen ûnthinderje kin. Hy brocht 
it blide boadskip fen in Heit , dy trou syn berntsjes 
hoedet. — Sieken makke er soun ; deaden rôp er op út 
hjar slom ; in godlike kreft gyng fen him út ; mar hy , 
dy boppe alle minsken stie , wier de minste fen hjarren 
en frege net ienris in stien om syn holle op del to lizzen. 
Hy easke allinne , det min leauwe scoe oan Him , dy-t 
him hjir stjûrd hie , en det min syn leare oannimme 
scoe : Doch oan oaren , hwetste woste , det hja dy oan- 
dogge. — Syn wrake wier : forjowing; syn haet: lieafde 
for him , dy-t him faxearre hie , en sa wier syn libben 
it hbbene byld fen syn leare, dy alie minsken ta broerren 
makket Jo hearre dochs, hwet ik jo siz?'* 

„Ja ," lústere Bernlef; „far foart , it is sa moai !'* en 
hy lei syn hân yn dy fen syn sister , dy , as in bem 
nei memme teltsjes , nei Ludgers wirden harke. In lang 
skoft praetten hja yette en do-t de pryster de wente 
forliet , wist er , det er in greate nommele manljuessiele 
en in sêftsedich frouljueshert for syn Hear woun hie. 
Wist Ludger mei syn kinde fen 't minskelichem it 

Ijochl njunkelytsen yn Bernlefs eagen werom to bringen, 
de hearlike jeften , dy-t de natûr oan 'e sjonger jown 
hie , kamen ek al mear en mear to foarskyn. Blommen, 
ûnder 'e tsjustere loft fen 'e Noardske goadeleare yn 'e 
groun wei bleaun , sprútten út , nou de waerme sinne 
fen it Kristendom dy groun biskynde , en do-t Bernlef 
ienkear ynseach , det Fryslâns folk yn wierheid great 
wirde koe , troch dy leare oan to nimmen , do-t dos 
syn heitelânslieafde mei syn gelowe hân yn hân gean 
koe , do wier 't him ynmoed wirden , om det Ijocht mei 
for syn lânsljue oan to stekken. 

Sa naem er ek de Noardske balke wer op : mar it 
wierne nije sangen , dy-t er song , fol himelwille en 
mylde broerresin 

Nou wier de greate dei der , det him de blyndoek 
fen 'e eagen nomd wirde scoe 

It wier skimerjoun. Ludger stie oerein , de iene hân 
op Bernlefs skouder , de oare op syn hoUe en Hilda stie 
triljende neist him. Oan 'e mûrre hong it kriús mei it 
byld fen 'e fredige deade — syn deadlik wyt briek de 
tsjustere skimer fen 'e keamer. 

„Bernlef,'' sei de prester , »it is nou safier , det dy 
de blyndoek ôfnomd wirde scil. Dyn eagen habbe it 
Ijocht werom krige — mar ek de blyndoek , dêr dyn 
siele salang mei biditsen wier , is ôfnomd. Yn 'e foergen 
fen dyn hert is it goede sie delfallen. In nije wrald 
giet for dy iepen ; de heidenske sjonger bistiet net 
mear; wij foartoan dyn libben en dyn liet oan 'e 
tsjinst fen 'e lieafde ; meitsje Fryslâns folk heech fen 
sin en rom fen hert ; wês der in suwer skinend Ijocht 
for , det ieuwen en ieuwen it goede paed yette wiist !" 

Do naem er him de blyndoek ôf — en do-t de sjonger 
syn eagen opsloech nei de swijende fjilden om syn 
wente hinne , hwêr de himel sa Ijocht en sa read oer 
hinne hong , sonk er skriemende del op 'e knibbel en 
foar it kriús mei de deade, dêr hommels it reade jouns- 
Ijocht op foel en dy-t yn det bliere Ijocht libbe en lake, 
leijen hja alle trije lang forsonkën yn in ynlik tankgebet. 

Januaris 1889. 



Digitized by LjOOQiC 



Us Pake Boekj e, 



FEN 



S. S. KOLDYK. 



Ik hie in âlde pake , 

Mei hier , sa wyt as snîe , 

Dy hie in hiel âld boekje , 

Det fol mei nammen stie; 

Forblikt wier de inket fen 't skriuwen , 

En giel 't parkemint fen 'e bân , 

De blêdden wierne forskronf le 

As 't fel fen ús Pake syn hân. 

En yn det âlde boekje 

Skreau hy de nammen oan , 

De nammen fen 'e minsken , 

By ús yn *t doarp forstoarn ; 

Dêr wie Pake heit mei bigongen , 

En beide forgeaten gjin ien ; 

Hwa 't rêste ûnder modder en seadden , 

Hy krigg' op dit tsjerkhôf in stien. 

' Hja stiene , hien' hja Ubbe 
For 't goede of for it kwea , 
Sa fredich neist eltsoarren , 
Dy aeffers fen 'e dea ; 
En as den de klokken wer letten , 
En Dea oan it klokketou loek , 
Naem Pake de pinne yn 'e hannen 
En skriuwde in namme yn it boek ! 

Sa kreftich wier ús Pake , 

Sa'n âlde drege Fries , 

En jong wier yet syn herte , 

Al Avier sjn hier ek griis ; 

En stien' yn det boek ek de nanimen 

Fen frieunen en sibben , sa nei , 

Syn hân mocht by 't skriuwen ris trilje : 

Syn libbensmoed naem it net wei. 

Wy lêsden sims yn 't boekje 

En seagen nammen nei ; 

Hwent folle fen ús maten 

Naem ek de dea al wei ; 

Den tearde ús Pake de blêdden 

Wol jierren tobek , en hy sei , 

Wyls det er in namme ús wiisde : 

^Sjean: dij boarte ienkear mei my !" 

De stipe fen syn âldens 

Waerd siek , en is forstoarn , 

En droawich folge Pake 

De bare mei syn soan ; 

Do wier 't , det yn 't oerâlde boekje 

Por 't earst in wyt plakje oerbleau', 

En it dûrre tiden en tiden , 

Foar 't syn hân dêr de namme yn skreau. 

En jierren fleagen hinne , 

En brochten goed en tsjoed , 

En Ueten 't ûnk forsUte , 

En joegen frede oan 't moed ; 

Hja fierden de goudene briUoft ; 

Wy laken , en Pake die mei ; 

Greatsk siet er mei Beppe oan 'e side ; 

Hwet hiene w' in wiUe dy dei ! 

Op wiUe folge lijen, 

En do 't de Dea wer kaem 

Forgeat er d' âlde Pake , 

Mar naem in bUere faem , 

Syn bernsbern! Hwet lêstte hjar 't Ubben ! 

Goed tweintich jier wier 's op 'e wrâld; 
Dq skriemde de âlde en snikkre : 
Ik libje .... en ik bin al sa âld !" 

Do naem er 't âlde boekje , 
Det fol mei nammen stie^ 
En woe de namme skriuwe , 
Dy 't ús sa lieaf wêst hie ; 
Mar 't wâlle him op yn it herte, 
Do sei er : „Ik ken it net dwaen , 
„Myn hannen dy trilje to foUe !" 
Wer moast er in namme oerslaen! 

Yet skreau er mannich namme , 
Seach hy de bare gean ; 
Mar twiskenbeiden bliuwde 
Hjar plakje iepen stean; 
En do 't wer de klokken ris letten , 
Sa earnstich oer 't winterich gea , 
Do kionk ús det bombam yn d'earen , 
As : ^Pake , ús Pake is dea!" 

Yet is det boekje yn wêzen , 

Min haldt it altiid by ; 

Yet wirdt de rigle greater , 

Stees weroan op 'e nij. 

Mar op twa plakjes wierne gjin nammen, 

En tiden dernei wier it wol , 

Do rekkeU; mei triijende fmgers, 

Dy oerbleaune plakjes earst fol. 

In krappe winter en hwet dêr út foartkaem^ 

IN FOLKSFORHAEL 



FEN 

J. TROELSTBA. 

ir. 

Sa-t wy seine , hiene Jan en Wytske twa jonges. De 
âldste , dy-t by baes smid op 't wirk wier , hie , fen syn 
earste bernejierren ôf, in danigen nocht oan lêzen en 
learen. As er oaren praten hearde oer hwet, dêr er 
sels neat fen wist , hied er gjin rêst , foar H er der êfter 
wier. En ho faek barde it , as er it mar net to witten 
komme koe , det er mistreastich nei hûs gyng en de rike 
jonges , dy leare koeden hwet hja woeden, mei oerginst 
oanseach ! Meastentiids koe er lykwols it iene of oare lytse 
boekje keapje for de cinten , dy er opgarre hie , en as er 
det dien hie , roun er ringen nei hûs , om it to lêzen. 
Sa hie er, do-t er in jier of tsien wier, in boek meitei- 
keningen koft en om 't er dy sa jerne neimeilsje woe, hie 
syn heit him in teikendoaze koft, en sont hie er lieaf- 
habbery yn det wirk krige en wier er dêryn allinken- 
oan in hiele baes wirden. 

In hear, dy-t ris by Jan en hjar ynrinnen komd 
wier , hie it met , det Sjouke meî syn lieafhabbery 
dwaende wier , en om 't dy it teikenjen leard hie en 'er 
yette foUe boeken oer hie , ûnthiette 'r Sjouke , det er 
him dy stjûre scoe. Silliger ûre hie Sjouke hast nea 
net hawn, as do-t dy boeken brocht waerden en ernei 
sin en winsk dêryn omnoaskje koe. 

By de smid foun Sjouke rjue gelegenheid , om syn 
kinst to bihoflfenjen. It wier dochs yn in tiid , det de 
kachels mear yn swang kamen , en eltse hearst brocht 

ek wer nije fetsoenen oan. Nou laei er in boek oan , 
hwêryn er alle kachels fen in oar makelei ôfteikene. En 
det die er fen oare freamdichheden , dy-t er yn syn fak 
seach , ek. Syn baes hie der al faek wille fen hawn. 
As er in ngmoadrige kachel lewerje mast , liet er it 
teikenboek fen Sjouke mar sjean , den koe min in kar 
dwaen. Wier det bard , den liet er de kachel yn al syn 
ûnderdielen troch Sjouke op in apart stik pompier nei- 
teikenje en stjûrde det nei it fabryk ; en den kaem it 
altiid goed út. Sjouke bigong dêrtroch nammers to mear 
yn to sjean, fen ho folle bilang it teikenjen for him wier, 
en dêrom laei er der him yette mear op út, Mar al 
ringen krige er it yn 'e rekken , det er yette hwet oars 
leare moast. Sa hie er faken sjoen, det, as der in hoep 
om in tsjil of in amer makke wirde mast , syn baes de 
omtrek mei en toutsje meat, om to witten to kommen, 
ho lang dy hoep wêze mast. Det gyng nou yette. Mar 
op in kear waerde baes in stoarten oaljebak bisteld, hwêr 
150 mingels yn koene. De hichte waerd oanjown en 
fjirders mast er fen boppen wider wêze, as fen ûnderen. 
Hjir koene de toutsjes nin tsjinst dwaen; en er skeat 
neat oars oer , as master to freegjen , eft dy de oare 
mjitten útrekkenje woe. Det wier for Sjouke genôch , 
om it bislút to nimmen , de mietkinde to learen. Sûn- 
der syn âlders er hwet fen to sizzen , gyng er de jouns 
nei master , mei it forsiik , eft dy him hwet helpe woe , 
den scoe der sjean, eft er net hwet fen de mjitkinde leare 
koe. Master , dy-t Sjouke koe , woe dit jerne dwaen. 
En nou gyng it er op los. Nin frîj amerijke lieterfoar- 
bygean, om hîm to hoffenjen, As er oan de pûsterstoe, 
det er mei ien hân rêdde koe , hie er yn de oare in 
boek. It dûrre den ek net mâlle lang , ef ús baes koe 
de lingte fen de hoepen nou al birekkenje, 

Mei det Sjouke nou troch syn forkear mei master 
forskate boeken lêze koe , en 'er ek in bibliotheek fen 
't Nut oprjuchte wier, wier er yn de tiid fen ús forhael, 
in for syn stân tige gnappe jonge , en stie er yn wytnis 
en kennisse folle heger, as syn âlders en syn broer. 
Hwent Sjoerd die net oan learen, howol er der Hke goed 
ta yn steat wier, as Sjouke. Mar Sjoerd hie er ninni- 
get oan ; en as syn heit en mem him op Sjouke wiisden 
en him oanfiteren, om ek syn bêst to dwaen, andere 'r : 

det er net wist, hwêr it him ta tsjinje scoe. „Ik leau", 
sei er , „det ik krekt sa goed mei dé kwast scil omgean 
^kenne, as ik in boel of in bytsje wit. Het heit den 
asa folle leard en forstiet dy syn wirk den net goed?" 

Mar de tiden waerden oars , sei syn heit ; en it wier 
dochs altiid goed , det min hwet mear koe. Al lies er 
den mar hwet for tiidkoarting , den die er dochs hwet , 
dêr er nut en nocht fenJiabbe koe. 

Fen sok petear , det yette al eris foarfoel , wier meas- 
tentiids it bislút , det Sjoerd nitelich waerd , syn heit de 
rêch takearde en mei de hân ûnder de holle op de tafel 
hingjen gyng , en brimstich foar him del seach , ont it 
tiid wier , om nei bêd to gean. 

Net better waerd it , as Wytske er hjar mei bimoeide, 
en det barde yette al eris. As ien it sei , scoe min 
oars tinke , det it genôch wier ; mar as Jan it sei , koe 
Wytske it net litte, om hjarres er ek by to dwaen, en 
faken op in heftige menear , dy , foaral by Sjoerd , dy 
koppich wier , foUe mear kwea as goed die. Dêr kaem 
ek yette by , det hja Sjouke , dy net allinne syn bêst 
die, mar ek foUe nofliker aerd hie, foartritsen en dit Sjoerd 
fiersten to folle fiele lieten. Hjirfendinne kaem it, det 
Sjoerd yn lieafde en achtinge for syn âlden hird efterút 
gyng ; det er Sjouke mei nitelige eagen oanseach en er 
him allinkenoan yn syn âlders hûs freamd bigong to fielen ; 
en dêr kaem fen sels wer út foart, det er, do-t er hwet 
âlder waerd , sjn liddige tiid mear en mear út 'e hûs 
troch brocht. En dit wier binammen sa yn disse win- 
ter , hwêryn er , sa as wy witte , sûnder wirk wier. 

Lyk as hast oeral wieren er ek yn hjar doarp in pear 
plakken , hwêr de Ijue , dy neat to dwaen habbe of mei 
hjar frije tiid thús nin ried witte , togear komme. As it 
moai waer is , is dy gearkomste meastal op de brêge ; 
is 't min Avaer , den yn de smoutte fen 't hoekhûs der 
tichte by. Op hwet tiid fen de dei min op sokke piakken 
ek wêze mei: altiid fynt min er hast manljue. Demeas- 
ten habbe in greate tobaksprûm êfter 'e kiezzen , en de 
kakebienen geane jimmeroan hinne en wer , krekt as dy 
fen in kou , dy-t oan 't wjerkôgjen is. Binne hja op de 
brêge, den hingje hja al folle oer de lenings en spye 
kringen yn 't wetter. Fitert it waer hjar nei 't hoek- 
hûs , den hingje hja meast al tsjin de mürre , mei de 

hannen yn de broêksbûssen en bikwalsterje de striette. 
It petear , det min dêr heare kën , is faek frij îenteanich* 
Op séplakken rint it meastentiids oer de skipfeart ; yn 
de bouhoeke oer it lânwirk. Sims bart it lykwols , det 
er ûnder dy Wanten ien is, dy-t hwet mear fen de wrâld 
sjoen het : in âld soldaet bygehks of in sébonke ; en as 
sa'n ien nou hwet slach fen kâltsjen het en syn ûnder- 
finingen hwet opsiere ken , wirdt er meastentiids niei 
iepene earen oanharke. 

Min ken it fen tinken avoI habbe det inkelde mânljue, troch 
skreauwende lytse bern of in nidich wiif, de doar wol 
eris útjage wirde ; mar oars scoe min sizze , det dy Ijue 
hjar Uddige tiid better en nofliker brûke koeden, as op 
de brêge of op de hoeke. As hja thiis in moai forhael 
liezen , det scoe hjar mear wille jaen as de praetjes, dy 
dêr hâlden wirde , sels al binne it ek fortelsels fen in 
âld soldaet of in rimmetikige sébonke. 

En net altiid bliuwt it dêr by in ûnskildich petear. 
Faken wirdt , krekt as op folle kofjedrinkerijen en kream- 
bisiten , de iene of de oare ris flink oer de hikkel helle ; 
of immen , dy mient , det er snedich is, jowt in foarby- 
gonger in sleauwe skampskot of het smelle praetsjes 
tsjin de fammen. 

Sjoerd wier ek in fêste bisiker fen de societeit op de 
brêge of op de hoeke. 

Nou wier der immen yn it doarp, dy min yn de wan- 
Hnge Klaes Rottel neamde , in tsjirl , dy better prate as 
arbeidsje koe. Oan dit lêste die er den ek net folle , 
hwent hy hâldde 'r in kroech op nei en dêr liet er it wirk 
yette meast oan syn wiif oer, Klaes fierde yn dy gear- 
komsten il heechste wird en dêr hie er ek al syn doel 
by ; hwent dertroch learde 'r in hopen Ijue kennen , en 
mannich stûr kaem sa yn de kroech to-lânne, net allinne 
om de drank , mar ek om Klaes ris fortellen to hearen. 

Klaes Rottel wier to Ljouwert berne en great brocht* 
Syn âlden wennen yn ien fen de stegen , bitwisken de 
Tunen en de Amelânsstriette. Mear habbe wy net ne- 
dich, om to witten, hwet soarte fen Ijue it sahwet wierne. 
Klaes hie den ek yn syn jeugd altiid for wyld omroun. 
Mei strunen , biddeljen en bonkesiikjen wier er sahwet 
oan de kost komd , en do-t er achttsien jier wier , wier 
er frywilHch ûnder tsjinst gien. 

Min woe wol habbe , det er oan syn pasboerd eat man- 
keare, om 't er kennis niei de finzenis to Leijen makke 
habbe scoe ; mar dêr wist min dochs it rjuchte net fen. 
Mar hwet min sa folie to better wiste , wier det , do-t 
syn fiif jier hjir om wieren, hy nei Prankryk sukkele wier 
en dêr tsjinst nomd hie by it leger fen Afrika. Hwent 
dêr koe er fen opsnije ! Fen 1839 ont 1845 hie er dêr 
sa hwet altiid fochten , sei er. 

De Frânsken hieden it er op set, om de iggen fende 
Middellanske sé; oan de Afrikaenske kant, yn demacht 
to krijen ; en det wier hjar al for in goed diel slagge ; 
mar yn 1839 bigong Abd-El-Kader op 'e nij tsjin Frankryk 
to wraxeljen , en yn dy tiid wier Klaes yn Afrika komd. 
Hy forhelle den dit en den det aventûr. Mar as min 
nou alles byenoar naem, den hie cr ûnder alle Frânske 
generaels fochten: ûnder Bugeaud, Lamoriciére, Ga- 
vaignac en Changarnier; den wier er nin stêd of doarp 
ynnomd, ef hy wier er by west; den hie hy Abd-EI- 
Kader einliks finzen nomd. En hwet in fiten en bys- 
feinte-streken hja net útflerd hieden ! Ja , as er dêrfen 
op 'e text wier , kaem er hast net oan in ein. En den 
smiet er der nou en den in stikmannich frânske wirden 
bitwisken, sadet it nin wûnder wier, det, sintKlaes „op 
de brêge" end „op 'e hoeke'* kaem, it tropke krinkje- 
spijers greater waerd en syn kroech er ek nin skea fen hie. 

Mar Klaes koe net allmne fortelle: hy koe ek oer in 
hopen dingen riddenearje , dêr syn hearders nea net oer 
tocht hieden. Jonge ja , it wicr sa'n knappe tsjîrl , it 
wier allike goed as hie er op de hege skoalle wêst. 
Mannîch abbekaet Avist sa folle net as hy, seine syn 
hearders. 

Foaral it „egendomsrjucht" hie er tige bîstudearre. 
For dy stúdzje hie er in natûrlike oanliz, det habbe wy 
al út syn jeugd sjoen ; hwent do naem er, hwet er krije 
koe. En dy stúdzje hie er yn Afrika foartset. Det ken 
min maklik bigripe; hwent hja wieren dêr meastal oan 
oarlogjen, — det stellen en plonderjen yn 't great — 
en nou sprekt it fen sels det , as in soldaet ek sa'n 
oarlochje for egen rekkening dwaen ken , hy it slim litte 
ken ; en dêr is den yette al eris gelegenheid for. 

Dit wîer dos de praktiske stúdzje. 

De theorîe oer 't egendomsrjucht bistudearre 'r ûnder 

de lieding fen in hiele heap fen de bêste prefesters. It 
Afrikaenske leger dochs bistie út it skûm fen de franske 
naesje , en in heap Ijue , dy-t sa hwet út hjar egen lân 
forballe wieren. iVou witte wy út de skiednis, ho folle 
wirk de frânske leechrinders fen de stúdzje fen det rjucht 
meitse en ho-t hja dêr sa hwet oer tinze. 

Sa lang Klaes nou forhelle fen syn awentûren yn Al- 
gerie , wier it wol ris aerrich , om him to hearen , en 
stiek der ek neat nin kwea yn , sels al makke 'r yn 't 
fjûr fen syn sprekken der ek in pear fjildslaggen mear 
by, en al skeat er in stikmannich pleatsen mear plat , 
en al makke 'r de heapen deaden hwet greater. Mar 
binammen yn disse tiid joech er ek les yn 't egen- 
domsrjucht , en syn wirden rounen in hopen as ly wetter 
yn 'e earen , binammen sokken , dy hwet oanliz for 
frânsk geswets hieden of oer de dingen op de frânske 
menear, det is :'sa hwet rûchwei^ tochten. Inkelden, dy-t 
hwet loai wieren , founen dy leare ek danige moai. 

Op de striette waerd it lykwols lang sa net útpluze 
as by Klaes yn de hûs. Hy seach den earst yette wol 
ris om him hinne , en goaide it prûmke earst yette wol 
ris fen de iene kant fen de mûle nei de oare. Marthús 
kaem er rjucht los , end den koeden de forsûpte stûren 
syn tahearders sims sa lit to skroewen bringe , det hja 
op de tafel sloegen , om Klaes ta to júchjen. 

Sjoerd kaem trou „op de brêge" en „op 'e hoeke*', en 
om 't er nou lang net dom wier , bigriep er al ridlik 
gau , ho-t Klaes it miende , al spriek er it sa rjucht 
net iens út. len ding lykwols like Sjoerd net goed to 
fieien : it koart bigryp fen Klaes syn leare oer it egen- 
domsrjucht, det hjir op delkaem : Min moat marnimme ^ 
hiret min hrije ken, 

De measte Ijue mienden do , det de djûrle út misge- 
was foart kaem. Kiaes kâldgnyske sa hwet , as hja det 
tsjin him seijen. „Ik wit net'' — sei er — „ik hâld it 
er foar, det er folle mear granen yn Europa binne, as 
jimme miene. Mar jimme binne nea net yn Amsterdam en 
Rotterdam wést en habbe dy greate pakhuzen netsjoen. 
Jimme kenne cr feilich op oan , det dy allegearre yette 
fol sitte. En jimme habbe ek de souders fen de bak- 
kers net bisjoen. Jimme kenne er op oan , det al dy 
greate en lytse keapijue de boel ynhâlde , en det docht 

9 

binaihmen de prizen heger wirden : al dy Ijue habbe 
foardiel by dy djûrte. De arbeiders aliinne moalte H bilije. 
En hwet docht it regear ? Dy lit alles mar fry út it lân 
bringe en det al wer in 't foardiel fen de boeren en de keapljue 
en fen sels ek fen de lânhearren. Jimme kenne er op 
oan , det er alle wiken in keppel fé en tûzenen pounen 
bûter en tsiis út Harns nei Ingelân stjûrd wirde. Nou 
sprekt it fen sels , det it bytsje, det hjir bhuwt , djûr 
wêze mast. Mar hwet hja for dy spilien raear jaen 
moatte , krije hja op in oare menear dûbel werom. Mar 
de arbeiders moatte alles djûr bitelje , en de deihieren 
bliuwe all jk. Mar ik hab den ek wol ris heard , ho 
wolstelde Ijue deroer toehten. Min mast de arbeiders 
net to folle jaen , hja moasten ûnder 'e plak hâlden wirde, 
oars lieten hja hjar net goed brûke. Mar er moat for- 
oaringe komme ; de arbeiders moatte de baes ek eris 
wirde. Min moast de frânsken dêr ris oer heare , det 
wieren earst ris tsjirls ! Dy woeden de persoanlike egen- 
dom út de wrald habbe. Jochem Wytses bygelyks het , 
lyk as jimme witte , acht boerepleatsen ; nou, dyscoeden 
hja him ôfnimme w^olie en it lân ta in mienskar meitse. 
En det greate jernfebryk fen Hofkamp scoeden hja for 
algemiene rekkening driawe Avolle. De arbeiders op det 
febryk krigen den net mear in deihier, mar hja partten 
de winsten mei enoar." 

Min ken bigripe, det sok petear mannich hoile waerm 
makke , foaral yn dy tiid , do-t alles djûr en it'wirk 
krap wier. 

Ek Sjoerd harke mei iepene earen nei 't jinge Klaes 
sei. Net tûk ernôch, oni de ynrjuchting en wirking fen de 
maetskippy troch to sjean en oerginstich fen aerd , en 
net to iverich , koe er it wiere fen it falske yn Klaes syn 
petear net ûnderskiede , en miende 'r , det Klaes it by 
it rjuchte em hie , as er de earmoed fen in arbeider net 
oan natûrlike oarsaken , mar oan in oerlein plan fen de 
wolstelde Ijue , taskreau.' 

Nin niget, det Sjoerd dêrom elts, dy hwet mear wier 
as hy , as syn natúrlike fijan biskôge ; det er noartsk en 
wranterich Avaerd , en de diwel fen niid end oerginst al- 
linkenoan mear fet op him krige. 

Der mast foroaringe komme ; de arbeiders moasten de 
baes ek ris wirde , hie Klaes sein. Ei ja , hwêcom mast 

hy just arbeidsje en in oar net? Wieren dy oaren den sa 
foUe better , as hy ? Hwêrom moatte wy de huzen op- 
férwje en scil in oar er de wille fen habbe ? Hwêrom 
moatte hja mei dy moaije weinen ride , dêr-t wy ús 
switdrippen op falle litten habbe ? Hwêrom nîoatte wy 
jinwirdich earmoede lije en habbe oaren it folop? Docht 
God det ; het Dy elts yn syn stân pieatst ? Né , det 
sizze de domenys mar , ek al wer, om ûs ûnder de plak 
to hâlden. Us ûnder de plak hâlde , ja , det is it doel, 
en det binne de rikeljue mei en-oar iens, Er moat for- 
oaringe komme , sei Klaes ; de arbeiders moatte de baes 
ek ris wirde ! — En droujend koe er de fûst yn de hichte 
stekke , as er in rikeljues hûs foarbygyng. 

It sprekt hast fen sels , det Sjoerd dy tinzen , dy him 
altiid in de holle mealden, net forsmoarje koe. 

Do-t hy en syn heit en broer op in skimerjoun by- 
en-oar sieten , en it petear oer de minne tiid roun , 
miende Sjoerd syn hert útsprekke to moatten. Mei 
it fjûr fen de niid brocht er syn egen tinsbylden en 
dy fen Klaes Rottel foar. Hy wiisde 'r syn heit op , 
ho-t hja altiid kloeke en warbere Ijue wêst hieden , dy 
fen moarns ier ta jouns let skrepten ; en — frege 'r — 
„binne jimme nou wol eat foarútkomd ? It iten wirdt 
„djûr, it wirk is op en dalik is 'tlijen! Wy binne mâl, 
„det wy sa wrotte for de greaten; hja hâlde ús de foet 
,^op de nekke en gnize ús út om ús dommens. Der 
„mat oproer makke wirde ; de egendommen moatte om- 
„part wirde ; wy moatte uzes der ek fen habbe !" 

Jan seach syn soan mei greate eagen oan : hy wist 
net , hwet er hearde. De greaten scoeden in forboun 
sletten habbe , om de lytsen to fortraepjen ? De egen- 
dommen moasten fordield, oproer moast er makke wirde ? 
Fen sokke dingen hie hy , de freedsomme man , nea net 
dreamd. Hy hie nea net op immen oerginstich wêst ; 
hy hie him altiid lokkich field ; hy hie him sels nea net 
ôfifrege : hwêrom moat ik dy keamer ferwje en moat Juj 
der yn wenje ; hwêrom moat ik dy .wein glânzje , dêr luj 
mei ride scil ? 

Jan hie net genôch leard , om Sjoerd op alles tsjin to 
sprekken of de oarsaken fen alles, hwet hy oanfierdhie, 
oan to jaen ; mar troch in natúrlike fieling, in suwer hert 
egen, bigriep er dalik, det dy oarsaken dêr net lizze 

koeden , hwer Sjoerd hjar socht. Hy fielde , det.syn 
soan it rjuchte paed bjuster wier ; det de wjirm fen de 
oerginst oan yn libbenslok knage en de njirre fen de niid 
syn fenyn yn syn hert útspijd hie. Nou wier it him klear, 
hwêrom Sjoerd er altiid sa ûntofreden útseach en syn 
brea mei forachtinge iet. Hy fielde 't : it lok fen syn 
bern wier for altiid forwoeste ; de fleurige sinne scoe 
net mear for him skine en de swiete reindrippen net 
mear for him fâlle ; hwent syn gemoed wier in tsjustere 
hoale wirden , hwêryn nin Ijochtstriel trochkringe koe en 
syn hert wier in stienrotse. En syn siele kromp fen smert , 
nou 't syn bern it greatste lok , „de tofredenens", misse 
moast; nou 't er seach, det de diwel fen niid en oerginst 
him pleage , dy-t him gemien en sljucht meitse en skande 
oer hjar holle bringe scoe. 

In dy stimming spriek er syn soan ta. »Myn jonge'' 
sei er — „it is my net dwaenlik , om dy op alles yn to 
^ljochtsjen ; mar ik fiel , deste op in dwylpaed biste ; 
^hwent dyn bigjinsels doge net. It is de selssucht, dy-t 
„dy driuwt en dou kwekest haet en niid jn dyn hert. 
„Dou mienste det elts , dy hwet mear liet as dou , for- 
„keard is , en dou scoeste it ûnrjucht , det 'er yn dyn 
^each bistiet , troch geweld forbetterje wolle. Nou is dyn 
„inerlik lok al forsteurd , nou is de frede al út djn herte 
„forballe. Mar nim nou eris oan, detste dyn doel birikke 
„koeste ; detste de minsken , dy nou in heger plak yn 
„de maetskippy ynnimme , der ôfslingerje koeste ; detste 
„in oar sines dy taëgenje koeste ; detste hjar , dy net 
„wend binne to arbeidsjen en to libjen, sa as wy, twinge 
„koeste , om for dy to wrotten : scoeste dy den lokkich 
„fiele yn de keamers , dy-t wy ferwe habbe , mar dy hjar 
^tabiheare; en scoeden hjar svviete brokken en hjar wyn 
„dy smeitse ? — of scoe der yn 't djipst fen dyn gewisse 
„net in stimme opgean dy, earst mûlik sunich , mar 
„allinken-oan lûder en lûder , bigong to roppen : dief! 
„dief! — en al woeste dy stimme den al ta swijen bringe 
„troch jenever of wyn, it scoe dy dochs net lokke;mar 
„yn dyn dronkenskip scoeden de minsken , dyste ûn- 
„lokkich makke hieste, yn dyn forbylding, yn stikkene 
„plunje en mei in meagere , úttarde troanje , foar dy 
„stean , hja en hjar bern , en hja scoeden dy drouje en 
„de fûst tsjin dy opstekke, en hja scoeden ek roppe fen : 

jdief ! dief ! en oeral , hwerste ek wierste , by dei yn de 
jTnoaije keamers en by nacht op it sêfte bêd, rounom en 
,altiid scoe 't dy yn de earen droanje fen : dief! dief ! 
,It binaude swit scoe dy oan alle kanten útbrekke ; de 
,OTâld scoe dy to lyts wirde ; en einlings , aste nearne 
,nin rêst founste , as't dy rounora to binaud waerd, scoeste 
,yn 't wetter springe , en yn dyn lêste sykheljen scoeste 
^yette it heislike wird heare : dief! dief!" 

Slot folget. 



Hwet it marke sjongt. 



't Dounsjende marke 
Klotst ûnder 't boatsje , 
Sjongt er it moaiste 

Liet , det ik ken ; 
'tLiet, det op ierde 
Rounom wjergalmet, 
Det by de widze 

Mem sjongt for 't bern. 

Hwêr de jongkearel , 
Fier fen syn alden, 
Mids yn it rûzige 

Libben om tinkt, 
As 't út 'e fierte, 
Sêft as in harptoan, 
üt himelske oarden 

Triljend wjerklinkt. 



't Liet , det it pearke 
Lústert by 't moanljocht, 
As hia ûnthjitte 

Iwige trou ; 
't Liet, det de manljue 
Driuwt nei hjar hûs ta , 
Det hja dêr sjonge 

Mei bern en frou. 

't Liet, det ús beiden 
Brûst yn it herte, 
En mar gjin mjitte , 

Gjin lûd fine ken , 
Jimmer ús eagen 
Lûkt fen it dounsjende 
Marke, om elkoarren 

Lang oan to sjean. 



't Dounsjende marke 
Klotst ûnder 't boatsje 
Jimmeroan 't selde 

Sillige liet; 
En wy bigripe, 
Hwet er for trilling 
Djip troch de lieawjende 

Herten ús giet. 



Grou. 



J. S. 

Ut Marswier. 

C. WIELSMA. 



IV. 

De Vrimdenkring is to Marswier for de doarpsljuwe 
safolle as for de boargerij op in hopen oare plakken it 
Nut, de Krite of it ^Reciteercollegie" en dy-t in bytsje 
meidwaen ken, is lid, sa goed as de alderfoarnaemste. 
De contrebúsje is net heech. Yn de wintermoannen hâldt 
de foriening twa gearkomsten, dêr-t ek de frouljue diel 
méi oan hawwe en meastal trije , allinne for de leden. 
Simmerdei hawwe er gjin forgearringen pleats, ef it moat 
wêze, det de foarsitter it nedich achtet en dêrom de 
leden opropt. It lokael for de byienkomsten is de boppe- 
seal fen Sake kastlein. Dy seal yn it Wapen fen Fryslân 
het in middelsket, det min weinimme ken of stean Htte, 
al nei de romte, dy-t er nedich is. Foarsitter fen de 
Vriendenkring (fen hjar ûntstean ôf) is notaris, in Hol- 
lander fen komôf, mar troch in mear as tweintichjierrich 
forbliuw ûnder hjarren, troch syn gol en frjeunlik wêzen, 
troch syn fix kerakter, sa eigen oan en yn oansjean by 
de Marswiersters , det mennichien , dy-t yn hjar midden 
to wrâld kaem, dêryn fier by de man efterút stean moat. 
It scoe ek in dreech stik wirk wêze, om immen oan to 
wizen, sa geskikt for it lieden fen de gearkomsten, as hy. 
De forgearringen wirde nea yn 'e krante oankindige, mar 
altyd by de ieden oansein troch de boade fen it selskip 
mei namme Wytse Doekes, dy-t ûngemakkelik greatsk is 
op det baentsje en er suver in aparte hâlding en stap 
op neihâldt for „it funksje", lyk as hy it neamt. Nou 
moat er sein wirde, det Wytse it plak fen boade, dêr-t 
mear oan fêst is as omsizzen, ek knap skjin makket. Syn 
iver for de bilangen fen de Vriendenkring wirdt troch 
de leden algemien op priis steld. Hy het er ek like lang 

for yn 'e skrep wêst as notaris, to sizzen sint 1872, 
hwent oan it Aprilsfeest fen det jier het de foriening hjar 
ûntstean to tankjen hawn. Oer dy pretmakkery winskje 
'k nou it ien en oar mei to dielen. 

Wiken en moannen foarôf hiene de kranten en tyd- 
skriften al fol stien mei forhalen oer it greate feest , det 
oansteande wier. Er wieren boekjes yn it Ijocht komd 
mei feestsangen , dy-t de bern yn 'e skoalle learden en 
fen sels ek yn 'e hûs en op 'e bûrren ophellen. Er waerd 
hast altyd en rounom, hwer-t min kaem, sa drok oer 
de saek redenearre, det op it lêst bynei elk toMarswier- 
de holle er fol fen hie. Lykwols hiene ek forskate man- 
nen de klok Ueden heard, sûnder det hja wisten, hwer-t 
de bingel hinge. By mennichien bistie yn wierheid bi- 
langstelling yn de oanUeding ta it feest; oaren bearden 
in bytsje mei , mar sin oan in pretsje hie bynei elk. Yn 
'e brêgeried waerd it ding ek bipraet ûnder it foarsitter- 
skip fen Boukc Tanema (Bultsek), yn dy dagen al ien fen 
de foarnaemste wirdfierders op 'e brêgebank. Dêr spile 
Sipke Stanizer do ek net swak by, immen , dy-t hwet 
koart oanboun wier en fol sîet fen swiere forhalen oer 
oarlogjen en dy dingen. Hy hie yn 1831 deBelsenmei 
yn 'e faxen sitten en syn krychsmakkers fen dy tiid for- 
wieten him neijerhân wol faek, det er eL in Bels mept 
hie. Dêr woe er gjin praet fen hearre en dy t er hwet 
rykUk fen sei, hie him gau op ien ein. Ho-t it der 
eigentUk mei siet, wit ik net en it scoe ek sUm wêze om 
de wierheid dêrfen út to meitsjen. As Sipke goed los- 
rekke oer Leuven en det spil , den wankte er hwet ! 

Sahwet mids Februwaris fen it jier '72 wier yn it 
middeisskoft de ried wer forgearre en bihannele waerd it 
Aprilsfeest , det do hird neijer kaem. Tsjin de iene stile 
fen de brêge oan siet in great pompier plakt, ûndertei- 
kene troch notaris en yet in pear boargers fen oansjean. 
Er stie op to lêzen, det elk, dy-t er bilang yn stelde, 
forsocht waerd om de folgjende jouns yn it Wapen fen 
Fryslân to kommen. Dêr scoe it feestfieren yn it bysûn- 
dere bipraet wirde. 

Wopke skoenmakker Ues it en spriek : 

„Dêr scil 'k moarntojoun al by wêze, as 't in bytsje 
Uket. Det ken skieUk ris in echt moaije dei jaen for it 
algemien , hé , hwette ?" Nou ja , sa tochten de raeasten 

fen it selskip er ek oer. Det it moai wirde scoe , stie 
by it greatste part eigentlik al fêst , mar ho ^ dêr koe 
hast nimmen hîm in tinkbyld fen meitsje. Djurre houne- 
giselder sei ; „Hja scille Bonneparte wol forbarne , det 
heart er sahwet by; sa gyng it by âlds ek mei sokke 
feesten. Dêr hct ús heit by syn libben faek fen op 'e 
text wêst." Sjouke slachter tocht, min mocht yn alle 
gefal wol in mennich tartonnen opstoke; mar oaren kaem 
it foar, det it saek wier om net to folle mei fjûr. to 
boartsjen ; it mocht ris tinken wirde. Sipke Stanizer 
joech as syn mîening to kennen, det er nedich in foech 
fjildslach fortoand wirde moast en bigoun wer alderhande 
staeltsjes út Brabân op to heljen. „By Hasselt en by 
Leuven ha se stryps hawn, dêr kenn' jimme op oan. 
Rounom hwer-t wy kamen, spilen wy for master op. 
Wy rounen by de Ijue oan tafel ta en hiene it lekkerste 
miel iten for it kommandearjen ; de kammenetten hellen 
wy ûndersté boppe ; dy trapen wj fen efteren yn en 
den wier de Brusselske kant for it gripen. De measten 
binne thús komd mei de bûssen fôl. Op Leuven ha wy 
sketten, det de kûgels yn 'e tsjerke to lânne kamen, mar 
do wieren se hastich klear mei de wite flagge." Wopke 
jage de bom er yn troch de wirden : „Dy-t it lêst for- 
teld het , libbet yet." Do stau Sipke op. It hie dalik 
wol oan oarlogjen ta komme kennen, mar Bouke wist de 
frede to biwarjen. ,Hark ris , mannen, hjir gjin deilisskip ! 
Mar ik moat sizze , det Djurre en Sipke beide bûtenslagge. 
De iene het de Frânsken by de kop en de oare de Bel- 
sen, mar gjin ien fen dy twa wier do ús tsjinpartij. It 
wier mei de Spanjolen to krijen , safolle wit ik er yet 
wol fen." Do foel Wytse Doekes yn : „Nou, ik moat 
freegje, nei-t ik wiîs bin, mar honear is det spil nou 
eigentlik bard, dêr-t wy feest fen ha scille?" Wopke 
sei : „Det is bard yn it jier ien , do-t Koarthakke yet in 
lytse jonge wier." Dêr laken gûds om en oaren founen 
it flau; mar Bouke holp de freger op 'e hichte en fitere 
elk oan om de oare jouns foaral by Sakes to kommen ; 
dêr scoe notaris it saekje wol kleardernôch útlizze, hwent 
det wier in kearel mei in kop. 

Twisken de sextich en sauntich man kamen de folgjende 
jouns byien, ryk en earm troch elkoar, hwent yn dy dagen 
wieren to Marswier de stânnen yet lang sa skerp net 

skaet, as del nou op in hopen plakken it gefal is. No- 
taris fette it wird en laei yn 't koart út, hwet de oan- 
lieding ta en it doel wier fen de forgearring. Det er 
feest fierd wirde scoe, stie fen sels sa fêst as in mûrre; 
mar hie nou ek de iene of oare fen de oanwêzigen yn 
him omgean litten, ho-t it ynheakke wirde moast? Do 
kamen er alderhande foarstellen foar it Ijocht. Er wieren 
gûds dy woene hirdsile Utte , oaren like draven of 
keatsen of ringriden better ta, ek hiene inkelden tocht 
oan priisbiljerten of skutjassen. Al dy mannen waerd 
oan it forstân brocht, det sokke dingen nou net oan de 
oarder wieren. Master hie al ris prakkesearre oer in 
historiske optocht. Notaris laei him lykwols út, det dêr 
gjin jildriedensein oan wier. Hwent jild moast er fen 
sels yn de earste pleats komme en dët moast foun wirde 
út de bydmgen fen de hiele boargerij. Er kaem ek in 
útstel om in biskermhear to bineamen ; dy scoe wol goed 
ôfskouwe; mar in biskermheîir for in ding, det ien dei 
dûrre, wier nou ommers to gek om oer to praten. Twis- 
ken al dy redenaesjes yn hiene Sake en yet in taper tige 
de hannen fol om de Ijuwe to bitsjinjen. Hwet mear 
as er preaun waerd, hwet mear as de tongen los kamen. 
Min krige plannen to hearren, dy-t suver unútfierber 
wieren. Yn ien opsicht wier de forgearring op it lêst 
al frij ienriedich, to sizzen : Er moast altyd it ien of oar 
barre, det yen tinken die oan de le April fen it jier 
1572 en dêrby scoe min safolle mogelik roeije mei de 
rimen, dy-t min hie om al to greate ûnkosten to mijen. 
Om nou mar koart to gean , min brocht it dyselde 
jouns yet 1a oan it fêststellen fen dit programme. 
I. In skoallefeest. 
11. It foartbannen fen de hartoch fen Alva. 

III. It ynheljen fen prins Willem. 

IV. It ynnimmen fen den Briel. 

V. In gesellige byienkomste, hwêryn opfiering fen 
in toanielstik. 

De forgearring bineamde in feeslcommisje fen fiifleden 
en dêrfen waerd notaris praeses. Dy commisje koe hel- 
pers freegje om to soargjen , det alle nûmers fen it 
programme bihoarlik ta útfiering kamen. It feest scoe 
hâlden wirde net op 'e le, mar op 'e 2e April, hwent 
de le trof krekt op Peaskemoandei en min achte itbêst 

om Sneinen en hjeldagen er bûten lo litten. For derol 
fen prins wieren lieafhabbers genôch; mar for Alvawier 
net sa mak'lik iinmen to finen. Do-t min einlings 
skaette, stie it fêst, det ien en deselde man , to sizzen 
Wytse Doekes , for in goed deihier en frij drank fortoane 
scoe : Alva , prins Willem I en de âldste boargemaster 
fen den Briel. 

Wytse waerd dos sahwet de haedpersoan fen de dei 
en wier for aî dy roUen ek wol ridiik geskikt, lyk as 
bliken dien het. Hwent rêddich wier de man en det is 
er yette, mar Wytse Doekes fen do en fen nou binne 
suver twa. Nou is er skearbaes , omropper en opropper , 
kastleinsbitsjinde en wit hwet mear, de oppassendheid 
sels en rêdt him goed troch de tiid. Do wier 't eigent- 
lik hwet in wylde bruijer, just gjin forkeard man, mar 
as kostwinner for in wiif en fjouwer bern fiersten to 
ûnforskillich. Er koe destiids mei rjucht fen him sein 
wirde, det er lieaver mei in moai praetsje as mei arbeid- 
sjen troch de tiid woe. Yn it earst fen syn trouwen 
foer er mei in âld potskip, of lieaver : dêr laei er hiele 
skoften efterien mei op it selde sté. Nou is 't oer it 
algemien wier, as de seilmakkers it hawwe moasten fen 
potskippers en hjar gehkens, den mochten se de stôk 
wol yn 'e hâls triuwe ; mar Wytse makke it him sels 
dochs hsvet tige mak'lik. Langlêsten waerd der yn 'e 
skearwinkel yet ris oer praet. len fen de klanten liet 
him ûntfalle : „Jy hawwe jo yn dy tiden eigentlik for- 
skrept , baes !'' Hy gekjage er hwet oerhinne en sei : 
„Ja, man, hja hiene my wysmakke, det it potskippers- 
swit sa bûtengewoane djûr wier , de drip in dukaet wier 
it sizzen. Ik tocht er myn fortún mei to meitsjen en 
gearre mei alle soarch hwet by elkoar yn in fleske. Do 
bin 'k nei Ljouwert tein om it oan in aptheker to for- 
hanneljen , mar lieave deugd ! hwet wier er mei det 
saekje in heljen oan 'e klink. It gûd moast skeikindich 
ûndersocht wirde en do bliek , mines wier lang it rjuchte 
soarte net. De aptheker fornaem dahk wol, det it er 
mei arbeidsjen útkomd wier en it echte , det eigentlik 
wearde het, moat foar it Ijocht komme, towyl de man 
op 'e rêch op 'e lúken leit to sintsjen. Mei sokke for- 
haeltsjes wit er him er tröch to slaen, as syn âldo sou- 
nen sims opikkere wirde. 

Yn 1872 wenne Wytse mei syn húsgesin yn in arke, 
dêr-t er al hwet op in freamde menear oan slagge wier. 
It âld potskip wier troch him nea nei eask ûnderhâlden. 
Hy hie alles skjin útsloere litten en op it lêst waerd it 
sa min , det it mei gjin pompen of motsjen *) boppe 
wetter hâlden wirde koe en op in goede dei nei de kelder 
gyng. Do moast er mei wiif en berntsjes tsjin wille en 
tank syn taflecht siikje yn „de Timpel fen Jeruzalem*' 
(sa hjit in âlde greate keamer yn in efterôfsteechje fen 
Marswier, de went fen sokke Ijue, dy-t tidehk gjin ûnder- 
kommen hawwe, op it slimst fen in stik of trije liúsgesinnen 
tagelyk). Dêr foldie it him tige min en hy hersenskrabe 
by Ijocht en tsjuster oer in middeltsje om er wei to 
kommen. Op it lêst koft er in arke , dêr-t er gjin cint 
for hie en dy-t earst bitelle wirde moast, foardet er deryn 
mocht. Do het er in omgong hâlden. De notarisklerk 
îs imm^n , dy-t folle oan rimen docht en it yn it Frysk 
ryklik sa goed ken, as Jakkele turfskipper yn it Hollânsk. 
Dy man wist er by it hert to krijen. De klerk makke 
in ynteikenlist for him klear mei in ferske er boppe en 
dêr gyng de ex-potskipper mei húske-by-lâns. It ferske, 
det nou yn in list en efter glês yn de skearwinkel hinget, 
iTier : 

Mynhearen ! ik ha 'n arke kocht , 
En ken dy net bitelje ; 
En derom hie 'n wy mar bitocht : 
Ik moast hwet by 'n oar helje. 

Myn keapman wist it lieave jild 
Foarôf wol to bitingjen ; 
Ik ken 't net jaen, al waerd ik fild, 
't Komt swier er yn to hingjen. 

En *t wier dochs ek jimme ear to nei , 
As immen mei in arke , 
Dy-t net bitelle wier, hjir lei , 
Of det er dêr mei farke. 



*) Om âlde skipkes driuwende to hâlden wirdt wol ris m koerke 
fol turfmot oan in stok ûnder it flak optreaun , yn de hope, det de 
jiaden ticht reitsje scille. Det wirk hjit motsjen. 

Dêrom , mynhearen ! stel ik foar : 
Jaen hwet , dy wolle en kinne. 
Ik siz : (is 't saekje foar elkoar) 
^Ald Timpel, flean mar hinne !" 

En tsjin myn Wimke : ^Lieave sloof, 
Myn skat, myn byld, myn snútsje, 
Hwet sitst' nou, op dyn waerme stoof, 
Prinshearlik yn 't kajútsje ! ' 

En it jild kaem er , hear ! Er skeat in dikkop jenever 
en for in stûr segaren oer. It ferske hie fortuten dien 
en it praetsje, det er by hâlden waerd, net minder. Mar 
hwet it measte holp : de Marswiersters binne moai goe- 
derjowsk en mei al syn lek en brek hâldden se oars dochs 
wol fen de man. Det is er mei de jierren yet better op 
wirden. 

Hwet hiene de Ijue it drok mei alle tarissing for de 
greate dei fen it feest ! Sipke Stanizer, op syn âlde dei, 
krige tweintieh jongkearels ûnder syn kommando. Det 
wieren Wettergeuzen , dy-t den Briel ynnimme seoene. 
Hy learde se de exercysje, for sa fler as er dy ûnthâlden 
hie út de jierren fen 1830 en '31 en den net mei ge- 
wearen, mar mei âlderwetske piken, dy-t oars altyd yn 
it brânspuitshúske laeijen to roastjen. „Wel , Sipke ,^' 
frege notaris , „ho make je rekruten 'et?'' „Nou, min- 
hear,'* antwirde Sipke (en sette frij hwet in krop) ;,it is 
eigenth'k in soartsje, lyk as de divel sei, do-t er mei in 
kroade fol kikkerts op 'e wei wier. Min ken 't er sa 
ôfskeppe , det se nea gjin krûd rûkt hawwe." En do 
wier it : ^Geef . . . acht ! Rechtsom . . . keert ! Voor- 
waarts, marsch !'' Dêr boxele de hiele compagnie in slach 
of hwet om it biljert hinne. Unforwachts rôp de kom- 
mandant : „Halt ! !'' mei sa'n foars lûd , det ien Geus 
fen 'e skrik syn prúmke trochslokte, hwet rare gefolgen 
joech. Sake boppekeamer wier it exercysjefjild en dêr 
swaeiden grouwe wirden, as 't Sipke net nei 't sin gyng. 
Det heart sa ûnder tsjinst. Op oare jounen waerd op*e 
seal repetysje hâlden fen it toanielstik. It wier de earste 
kear, det eigen doarpsgenoaten komeedsjespylje scoene. 
De spylders wieren freeslik efterhâldend mei namme en 
ynhâld fen it stik. Nimmen, dy-t gjin rol hie, mocht er 



Digitized by LjOOQiC 



141 

hwet fen wilte. Er waerd allinne úllilten, det er fjuchterij 
yn foar kaem. Ek Wytse Doekes krige ynstruksjes, ho-t 
er him hâlde en drage moast as Alva, as prins Willem 
en as boargemaster fen den Briel. Miende sims notaris 
of in oar , det min yn it iene of oare opsicht ôfwykte 
fen de skiednis, dy waerd to hâlden jown, det it sa nau 
net stiek ; dy-t dêr op sjean woe, wier eigenthk in kniesear 
en wilie meitsjen it foarname doel. De skoallebern stu- 
dearren wiles mar trou hiar sankjes yn en de masters 
forgearren nou en den mei.it jongfolk, det hjarren bi- 
helpsum wêze scoe en hja riedplachten oer it regeljen 
fen it skoallefeest. „Hofolle sûkelade kin deUeavejeugd 
bihimmelje ? Hofolle koekc ? Hwet prizen moatte wy 
keapje en hwet scille de bern derfor dwaen?" Mei it 
jild kaem it net krap om ; de list brocht wol aerrich op. 
Under al dy drokte forfleagen ringen de mennich wiken, 
dy-t min earst foar de skinen hawnhie. It wier Peaske- 
moandei , hast foar-t min er om tocht ; mar alles wier 
ek klear , op den Briel nei. Dy moast de oare moarns 
ier en bitiid opboud wirde mei man en macht. As it 
nou mar goed bislaen mocht mei it waer ! Dêr hie 
mennichien frij hwet pine yn 't liif oer. Alle foroaring 
oan 'e loft waerd mei soarch neigien ; nea hie min safollev 
acht joun op it waerglês. It almenak fen Jongbloed sei : 
„Betrokken." De moanne wier yn it lêsteketier. Sipke 
Stanizers Jannichje hie it de lêste dagen wakker yn 't 
kriús hawn. Det barde wol faker, mar den wier er nim- 
men dy-t er him folle oer bikroade , sels hjar eigen man 
net; nou lykwols winske elk it âld sloof fen hertenbet- 
terskip. De measten gyngen de jouns ier op bêd om 
hwet yn 't foar to sliepen; mar it wier lang elkenien net 
jown om dalik de sliep to fetsjen. Bouke het efternei 
op 'e brêge forklearre, det Heabel him de nachts twaris 
fen 't bêd praet hie , om yn 't waer to sjean. Hja wier 
sa wanich, det se hast gjin wink yn de eagen krige. 
Hy kaem er roun for út ; as elk sa earlik opbycht hie , 
scoe min licht wol slimmer staeltsjes heard hawwe. Do-t 
it mar just bigoun to daegjen wieren al frij hwet minsken 
yn 't spier. It waer like hwet treurich en do hiene wer 
gûds in swiere mûtse op, mar oarenseijen: „Det is net 
sa slim ; donkere moarnen jowe faek moaQe dagen.'* 
En hja krigen ek dizze kear gelyk. It waer het him de 

hiele dei bêst hâlden : it wier net kâld, net to winich 
en er foel gjin drip reinwetter. 

Om seis ûre hinne wier min al drok yn 'e skrep mei 
den Briel. Nêst de trochreed fen Sake kastlein is in 
foech kampke lén for de hynders. Dêr waerd oan de 
iene kant in stek foar lâns slein fen hwet peallen en 
skalen; er kaem in doar yn en yn dy doar in skúfke. 
It hiele krewei wier yn in pear ûre birêdden. Det stek 
moast den Briel forbyldsje of eigentlik de mûrre fen de 
stêd, dy-t der den efter hjitte to wêzen. Nou wier er 
yndied neat efter it stek en sadwacnde wier den Briel 
eigentlik neat. Det wier yn ien opsicht mar skoan, hwent 
nammersto minder oprêdden foel er mei foar. 

Do-t de klok acht ûre lette wier Marswier alhiel 
yn 'e pronk mei flaggen. Njunkenlytsen kamen de bern 
op 'e lappen. Hja seagen allegearre like bh'er, hiene de 
sneinske klean oan, strikjes fen read — wyt — blau of fen 
oranje op it boarst en elk in flachjeyn 'ehân Erkaem 
dy moarns gjin ien to let yn 'e skoalle ; njuggen ûre 
wier alles binnen. 

Yet foar skoalletiid waerd Alva it doarp út reage , 
hwent det moasten de bern foaral sjean, hie min oarnearre; 
den bleau it hjarren libbenslang by. , Min het yn de lêste 
jierren frij hwet praet heard oer in skilderij, det to Am- 
sterdam en licht ek yn oare greate stêden tentoansteld 
wirden is en hwerfen forskate tydskriften in útbylding 
joun hawwe, to sizzen : Alva's laatste rit langs den bui- 
tenkant te Amsterdam. Nou, dêr hie Wytse Doekes syn 
reedtsje al in bjusterbaerlik bytsje oerienkomst mei. Hy 
siet op in âlde meagere knol, hie in great buffelsk jas 
oan en in súdwester op, Sa kaem er by Sakes út de 
trochreed setten en op dy forskining gyng er in alder- 
mâlst gebear op ûnder it folk, det dêr gearhokke wier en 
elkoarren hast forkrong om alles goed to sjean. Min 
hearde roppen : „Foart mei Alva ! Brui him yn 'efeart, 
dy loebes !'* Dêrby krigen man en hynder fen de greate 
jonges safolle gêrspollen efternei, det se er hast ûnder 
bidobbe rekken (Alva hie bitinge, det er net mei stiennen 
toarke wirde mocht.) Fen al it geraes en de gêrspôllen 
waerd it âld bist kjel en sette it op in rinnen , sa hird 
as syn stive bonken talieten. It hobbele er mâl hinne. 
Wytse wier gjin bêst pikeur ; det hie er op it potskip 

net leard. Hy laei plat foaroer op it hynder, houde him 
oan de moannen fêst, sfau de brêge oer en it doarp út 
de kant nei Flaexum op. Do-t er ai üt it gesicht wier, 
kaem er oan it laeitsjen yet hast gjin ein. Mar do mak- 
ken de frouljue ek hastich, det se wer by hjar wirk 
kamen, hwent elk woe it iieafst ier dien hawwe en de 
measten wieren er út roun , as Lot üt Sodom , sûnder 
earne nei om to sjean. En sa wier den it earste nûmer 
fen it programme ôfroun. 

Likernôch healwei alwen bigounen de skoallebern în 
kuijer troch de bûrren, twa oan twa en ûnder lieding 
fen de masters en hjar helpers. It wier in rige fen bi- 
lang, mar de.oarder liet neat to winskjen oer. De âldste 
- jonge gyng allinne foarop mei in soarte fen in faendel , 
dêr-t op stie : 

1572. 1 April 1872. 

Hulde aan de Watergeuzen ! 

De oaren hiene flachjes fen doek of fen pompier. It 
wier in moai gesicht. De memmen gyng it hert iepen , 
foaral as se hjar eigen lytse beukerkes of famkes yn it 
each krigen, dy-t frieunlik knikten en sims oanstriid blike 
lieten om op mem ta to rinnen, mar det mocht fen sels 
net. In inkeld keken wyfke wier it yn 'e wei, det de 
Ijochte pakjes en de wite skerldoeken hjir en dér hiele 
wapens fortoanden fen de sûkelade. Op it plein foar it 
gemeintehûs waerd in greate kring raakke en ophelle it 
Liedje van Koppestok, den veerman : „In naam van Oranje 
doe open de poort !" ensf. It klonk sa moai, det forskate 
greaten er suver oars fen waerden. Dêrnei mocht elk 
gean, hwer-t er woe, neidet de masters hjarren om twa 
ûre wer yn *e skoalle biskaet hiene. Hvvent den moasten 
se tsjin elkoar yn it striidperk mei hirdhoepjen, toudounsjen 
en oare priiskrigerij. 

De bûrren wier de hiele dei sa fol minsken as op de 
drokste dei fen Marswierster merk. Kertier foar toalwen 
bigoun de klok to lieden, in tige ûngewoane tiid en det 
lette mar for it faderlân wei. Dêrmei waerd oan itfolk 
to witten dien , det fen de toer ôf de prins yn 't gesicht 
wier. • 

Wytse wier de moarns it Flaexumerein út fjouwere 
en , lyk as det ôfpraet wier , yn de earste de bêste her- 
berge liet er syn knol stean, koft in romerfol (det 

net ôfpraet wier) en raakke do to foet in omwei om it 
doarp hinne. Hy liet him oer de feart sette en kaem 
sa wer op 'e púnwei to lânne. Destiids wenno Jelleboer 
(deselde, dy-t nou yn 'e bûrren rintenieret) yet op 'e 
pleats. Dêr waerd er forwachte. Er stie al in fix stik 
spek en brea for him ré, det spielde er mei in pear 
pantsjes kofjc er troch en dêrnei wier Alva mei gau- 
wens yn,prins Willem foroare. Kostuem : In buiskeen 
in koarte broek , beide fen swart forwiel , wite hoäzzen , 
readbûnte tripen pantoflfels en in sloppe roune hoed mei 
in pauwefear er op. De prins krige in baes hynder 
ûnder him, det goed yn 'tflesk siet en dochs sa mak 
wier as in skiep. In earewacht fen seis boeresoannen 
ried efter him oan. 

It gyng op it doarp ta, stadich en steatlik. Min koe 
oan Wytse syn hiele hâlding sjean , det er nou net op 
gerspôllen rekkene. Det hie er ek goed bigrepen. By 
de yngong fen it doarp wier it suwer swart fen mins- 
ken, min koe op *e hollen gean. In eintsje foar de 
brêge wier in soarte fen in- earepoarte oprjuchte , for- 
sierd mei flaggen en it bytsje grien, det er to krijen wêst 
hie. Do-t de prins mei syn gefolch der ûnderlroch ried 
kaem er hast gjin ein oan it gerop : „Oranje boppe ! 
Hoera for de prins ! Lang scil er libje î" en oan it 
swaeijen raei hoedden, petten en bûsdoeken. It bigoun 
by in hopen wrichtich hast tinken to wirden ; hja for- 
geaten, det it deselde man wier, dy-t se de moarns 
foartjage en neipieuwd , dy-t se foar in mennich alme- 
naksmoannen út de timpel forlost en oan in arke holpen 
hiene. De greatste skreauwers hiene al mear hawn as 
for in stûr en hja stieken oaren oan. De prins bûgde 
en niigde mar trou nei alle kanten. Foar it Wapen fen 
Fryslân waerd hy mei syn selskip ûntfongen troch de 
feestcommisje en do gyng it nei binnen. It wier krekt 
bittertsjetiid en Wytse hie frij gelach. Dct wier ien fen 
de oarsaken, hwertroch it officiëele al gau in bytsje fen 
de saek of gyng. Net det de man just ûnbekwaem waerd , 
mar fix fleurich. Er wieren mear dy-t aerrich ynnamen. 
Jelte seilmakker , oars de bidaerdens sels , hie nou de 
hân hast net fen de romer ôf. Earst wier er ütlitten, 
alhiel yn 't mâlle, in skoftsje letter bûtengewoan stil. 
Hy seach tige glêzich , hy dampte út in kalken ein , dêr-t 

er de tsjettel fen weibrocht en do rookte er yet allike dapper 
út de slâlle. Wytse sei, hy wîer ^nederîch dronken." 
Ora twa ûre hinne hawwe in pear raan him nei hûs laet 
en hy het fen it hiele feest neat mear sjoen. 
Mar ek oaren, do-t se drippende wei nei hûs sakken, 
omdet it itenstiid waerd , koe min it oansjean , det se de 
prins wol for goed spritsen hiene. Sokken wieren sa 
forstânnîch om nei iten in bytsje to knipperjen, al for- 
sliepten se den ek for in part of hielendal de saneamde 
„.volksspelen", dêr-t de bern mei beuzich hâlden waer- 
den twisken twa en fjouwer ûre. 

Er wieren hjir en der peallen yn 'e groun slein en 
linen skeard om al to nijsgierrige taskôgers to kearen. 
It jongë folkje toande kriich genôch en oer it gehiel hiene 
de greaten gjin minder wille as de lytsen. Somlike frou- 
Ijue lykwols koene hjarren net bigripe, det it earlik yn 
syn wirk gyng , omdet hjar bern it net wounen , raar 
do-t in inkelde fekke oer de bûrren kraeide : „Hjaha\\(we 
it rayn jonge of myn fanke ûntskelme !" waerd er hwet 
oer hinne lake. 

It útdielen fen de prizen hie pleats yn 'e skoalle. It 
waerd hwet koart ôfbreide en dêrnei it skoallefeest bi- 
sletten mei yet in pear kopkes sûkelade en in sankje. 
De masters hiene yn 'e skoalle tynge krige, det it oan- 
gean scoe mei den Briel ; de Geuzen wieren al net fier 
mear ôf. 

It leger kaem er oan yn in boUeprean). In eintsje 
foar de pream seach min in roeiboatsje mei ien man er 
yn, dy-t oan de rimen siet. Dy man wier Age Reistra , 
do skippersfeint en yet ûngetroud. Hy stelde op det 
stuit Koppestok foar. De Wettergeuzen wieren nou 
yn it gehiel trije en tweintich man sterk t. w. Sipke , as 
oanfierder , de twcintich jonge knapen , dy-t troch hinî 
drild wieren en den yet Tabe Doaitses en Sjouke Slach- 
ter. Tabe hie in âlde tromme foar it liif hingjen , de- 
selde dy-t Wytse tsjinwirdich yet brûkt by it omroppen. 
Sjouke stie klear mei in greate trompet yn 'e hân, dy-t fol 
dûken siet en for dizze gelegendheid tige glêd skûrre wier. 
Hy wier de ienichste man út it doarp , dy-t yet hwet in 
skikkelik lûd út det ding wist to krijen. It leger wier 
net yn soldateklean , det hearde er ek net by. Mar hja 
hiene hjarren in bytsje forstrûpt, elk in lange pyk yn 'e 

hân en in heale moanne fen forguld ponipier foar op 'e 
pet. Sipke sette in gesicht , krekt as hinge it lot fen ds 
hiele lân oan dizze ûndernimming. By de brêge laei de 
pream oan. Koppestok wier al in pear minuten earder 
oankomd en hie dalik de stap set nei den Briel. Hy. 
moast in boadskip fen de Geuzen oerbringe oan it bistjûr 
fen de stêd. Wapens hie er net, det stie nou al in 
bytsje keal , dêrom naem er de iene rym yn 'e hân, den 
postuerde it hwet better. 

Yn den Briel stie de âldste boargemaster, Jan Pieters 
Nikker, mei acht man klear. Wytse wier wer moai yn 
'e pronk. Hy hie in swart lekkensk pak oan, in fiifkop 
op en in baes sabel op 'e side. It pak wier foetten en 
fiemen to wiid neflfens de man. Oni dêryn to forsjean 
hie er dûbeid ûnderklean oan en in great kjessen foar 
it liif, det mei galgebannen oer de skouders hinne fen 
efteren oan de knopen fen de broeksbân fêst makke 
wier. Det joech him in echt foarnaem oansjean, hwent 
in tsjokke bûk stiet dochs tige boargemasterhaftich en 
oars seijen de kweajonges : ,'n Dure houding en geen 
buik !" Nou, Koppestok kaem foar de poarte en houde 
der wakker mei de rym op om. It skúfke waerd opdien 
en ien fen de Brieïlenaren frege, hwet det leven to bi- 
tsjutten hie. Koppestok sei, det hy nedich de mannen 
fen it bitsjûr sprekke moast. De skúf gyng wer ta en 
waerd in skoftsje letter op nij iepene. Do stie de âldste 
boargemaster , de „erentfeste'' Nikker yn eigen persoan 
er foar. Op syn frage , hwet de bisiker woe , joech dizze 
it biskie, det hy kaem út namme fen de Wettergeuzen 
en mei de eask om hjarren de stêd oer to leverjen. De boar- 
gemaster sei, det it miskien mar praetsjes wieren en frege:: 
„Ho ken ik witte, feint, detstou fen de Wettergeuzen 
stjûrd biste V" Derop treau Koppestok liim in gouden 
ring ûnder 'e noas en spriek : „Dy scille jo fêst wol 
kenne, oars net ?" Det hiele petear wier fen sels yn 't 
Hollânsk hâlden om de staesje. Nou hie de boargemas- 
ter yn de lêste dagen syn rol fix ynstiidearre. len fen 
de skoalmasters hie him in tsjok boek liend oer de fader- 
lânske histoarje, om him goed mei de saek op 'e hichte 
to helpen. Wytse hie er ek tige yn om lêzen en er aer- 
rich hwet fen ûnthâlden. Det brocht er nou al hwet op 
in freamde menear oan de man. Mar as min bitînkt , 

det er de hiele dei frij tarre mocht , de foarmiddeis 
knap oan it bittertsje en nei iten goed oan it bjierwêst 
hie, den is 't net sa'n great wûnder , det er him mei ai 
dy drokte nou ris in inkelde kear forsinde. Hy stiek 
syn sabel troch it gat fen 'e doar en sei fix biredt : 
,,Hier is mijn degen ; eet mij maar op ; maar de stad 
overgeve ? Dat nooit ! Dan hever in de lucht , zei van 
Speyk." Nou, dêr koe Koppestok mar mei opdrosse en 
det die er ek. Hy brocht det biskîe oer oan de mannen, 
dy-t him stjûrd hiene. Yn 'e pream waerd krychsried 
hâlden, mar elk bigriep, er wier gjîn kar, min moast oer- 
gean ta geweld. De Geuzen stapten oan 'e wâl en stelden 
hjarren op kommando yn gelid en postuer. Tabe bigoun 
ûngenedich op 'e tromme om to fegen. Sjouke biaesde 
op 'e trompet, det er blau om *e holle waerd en draeide 
dêrby it wyt fen de eagen foar. Sipke rôp wer: ^Voor- 
waarts, marsch !" en do sette it leger de stap. Sjouke 
spile in wize, dy-t min of mear op Wilhelmus like. De 
Geuzen foelen mei alle foarsje sjongende yn : ^Wilhelle- 

mus al fen Nassouwe Dy en hwet den folget. By 

den Briel wîer it : ^Halt !" De oanflerder mûskoppe in 
bytsje mei syn folk en do joegen fiif fen de mannen hjar 
piken oan de oaren yn biwaer. De earsten pakten dêrop 
mei elkoar in great peal oan, dy-t fen to foaren ré lein 
wier. Hja gyngen er in trêd monnich mei efterút en do 
op in draefke op 'e doar ta om dy út elkoar to ramaeijen. 
Det hoechde mar in kear of trije probearre to wirden , 
do bigoun de doar him al to bijaen. Earst stouden er 
greate spHnters ôf en op it lêst fleach er kreakjende út 
elkoar. Op det gesicht skreauden de Geuzen út alie 
macht : Hoera ! en de saneamde fordedigers fen de stêd 
setten it op in rinnen, It wier eigentiik jild wirdichom 
de boargemaster skarreljen to sjean. Dy sloech în rare 
mars. Der wirken ûnderskate omstannichheden ta mei. 
Forearst wier de man sa stiif as in bok fen it hynste- 
riden, for him ûngewoan wirk ; den hie er tige hinder 
fen it wide pak en fën al syn ûnderklean, yet it measte 
fen it kjessen foar it liif en derby scoe 'k er lang net for 
ynstean doare , det er spiernochteren wier. Hy hie net 
sa'n hiel lang ein ôflein, do woe it ûngelok, det it kjessen 
losskûrde fen de galgen ; it sakke yn 'e broek en foar de 
knibbels ên it gefolch wier, det de boargemaster ûnder 

'e foetten rekke. Dêr laei er to spinfoetsjen en it scoe 
op det stuit maklik wêst havvwe om him krychs- 
gefangen to meitsjen , mar ta syn gelok waerden de fijan- 
delikheden staekt. De Geuzen holpen him sels oerein , 
hja namen him mei nei Sakes ; dêr waerd er hoflfene en 
de skrik mei in glês bier weispield. Den Briel wieryn- 
nommen. As biwiis dêrfor waeide er nou in oranjeflaggge 
oan de peal, dy-t min by de mûrre fen de stêd oerein 
sel en fêstboun hie. 

Feesten as dit hawwe yn de regel in liddich skoft, to 
sizzen twisken de pret by deiljocht en dy by de lampe. 
Sa gyng it nou ek : do minsken hiene gjin earlik bistin- 
dichheid om yn 'e hûs to bliûwen en der bûten foel yn 
dy tiid net folle sûnders foar, al dangele er îrq hwet folk 
op 'e striette om. Yn 'e herbergen wier it oanhâldend 
drok ; it folk roun ôf en oan. Foaral yn it Wapen fen 
Fryslân en by Dirkjomoi yn it skippershûs gyng frij hwet 
om. Mear as ien kaem op 'e lappen mei it wiete seil. 
Under oaren hie Wytse Doekes him knap om. Twisken 
seizen en saunen kaem er út it skippershûs en siette koers 
nei de arke. Do-t er fornaem, det it swier sylde, laei 
er it op syn menear fyf oer. Foar de huzen op dy streek 
het min op 'e rige ôf fen dy gewoane wyt ferwe lat- 
stekjes. Der gyng er mei de rêch tsjinoan hingjen en 
avensearre er swietsjes wei by lâns. Det koe geskikt 
en it gyng ek bêst, krekt sa lang, as er by in doarke 
kaem , det los stie. Hy rekke er mei efteroer , waerd 
tige kjel , mar bisearde him gelokkich net. Det barde 
foar de doar fen Sibe mâlker. Sibe en hjarren namen 
ús freun yn 'e hûs en pijden him hwet kofje en in stik 
iten ta. Hja woené him dêr yet in skoft hâlde om to 
bikommen; mar hy moast nedich nei it wiif, sei er. Do-t 
er oerein gyng, wier it wikkerdewik, ef de tafel scoe om 
wêst ha. Yn 'e winkel bleau er efkes stean, hy krige 
in knik yn 'e knibbels en woe him hâlde oan ien fen de 
muddesekken mei earte en beanne, dy-t dêr op in stel- 
ling iepen nêst elkoar stiQne. Mar Wytse rekke om en 
krige de sek mei griene earte oer him hinne. ,Och , 
heargen, hwet in boel !" sei er. „Ja," sei Sibe, dy-t in 
noflik sin hie, „in hiele mudde." Nou wier it den : yn 
den Briel ûnder 'e foetten, by it stekjedoar ûnder 'e foetten 
en yn de winkel ûnder 'e foetten. ^Driemalen gepleegd'* 

scoe de rjuchter sizze. It waerd tiid, det ús maet 
op 'e koai rekke, Sibe brocht him nei hûs, Wimke hoip 
in hantsje raei om him yn de arke sakje to litten en do 
wier it : goenacht ! 

It bigjin fen de geselHge byienkomste wier steld op acht 
ûre. Al dalik hie min ûngeriif fen Wytse. Hy moast 
by de doar sitte en nimme de kaertsjes oan, dy-t byde 
ynteikene^s for it feest oan hûs bisoarge wieren , om 
hjarren to tsjînjen as biwiis fen tagong. Mar er kaem 
boadskip, det de ^bureaulist" snoarke as in baerch en 
nou moast in oar syn baentsje waernimme. Er wier gjin 
minske, dy-t him it gefal kwea naem ; elk wist hwet 
swiere dei as er hawn hie. 

It wier de jouns eigentlik to fol op 'e seal, binammen 
yn it bigjin. It toaniel naem yet al hwet romte wei en 
dy koe net oars brûkt wirde , as nei de opflering fen it 
stik. Nou sjucht de komeedsje to Marswier út hiele oare 
eagen, mar for dy earste kear wieren foarklecd en sker- 
men fen bihang. It kleed waerd net oprolle; hja hyssen 
it mei in tou troch in pear krammen tsjin de souder oan. 
Notaris iepene de forgearring mei in moaije oanspraek. 
Hy gyng yn 't koart de rin fen it feest yet ris nei, hy 
wiisde er op, ho-t de greate forwachting, dy-tdemeaste 
oanwêzigen er fen hawn hiene, net biskamme wier, hy 
fortroude, det de joun allike moai wirde scoe , as de dei 
wêst hie. Den koe letter de hiele boargerij mei wille 
torêch tinke oan dizze 2e April fen 1872. 

Derop folge ien fen de sangen, dy-t for dizze gelegend- 
heid makke wieren. Do hâlde master in foarlczing oer 
„De feiten , die we op dezen blijden dag mochten her- 
denken." Dy lêzing joech forskate minsken folle klearder 
foarsteiiing fen de saek, as se ea tofoaren hawn hiene. 
Min helle yet ris in sangkje op en it wier oan it komeed- 
sjespilen ta, dêr-t in hopen sa nei langhâlzen. 

Opfierd waerd „Een hedendaagsch duel", in stik op 
rym (det sei makUk op) en yn twa bidriuwen, hwerfen 
it earste ryklik fiif minuten dûrret en it oarde in lyts 
ketier. It toaniel stelt yn 't earste bidrjûw foar in keamer 
en yn it twadde in boskje. Dêrom hie min bihangpom- 
pier útsocht mei greate blommen en bledden. De per- 
soanen , dy-t yn dit stik foarkomme , binne seis Leidske 
studinten en in kastleinsfeint. It kostuem fen de Mars- 

wierster studinten wier: elk syn eigen bêste klean en in 
strieën hoed. Fjouwer fen hjarren hiene in gongelstok 
yn *e hân en hja smookten allegearre segaren fen in botsen 
it stik. De kastleinsfeint wier yn in Ijocht boesgroen. 
Hy dampte út in piip mei in slop ; op 'e tsjettel stie mei for- 
gulden letters : Vivat de boeremeisjes ! De tael fen it Heden- 
daagsch duel is fen sels Hollânsk, mar detwirdtöfwixelemei 
Frânsk, Ingelsk, Dútsk, sels mei Latyn. De ynhâld is yn it 
koart, det ien studint foreale is op in smidsdochter; in twadde 
stekt him dêr de gek oer oan. Det makket de earste sa brein- 
roer, det hy nûmer twa to liif giet m^i in stoel. Mar 
de oare fjouwer komme krekt op tiid, om hjarren to 
skieden. Deh wirdt er ôfpraet detde hearen ^duelleere" 
scille mei pistollen. Det scil wêze yn it twadde bidriuw; 
hjar tjouwer frieunen binne de tsjûgen fen wearskanten. 
len fen dizze nimt stiltsjes de kûgels fen de pistollen. 
Sadwaende scjitte de hearen , dy-t beide al moai yn 't 
gat bibiten binne, mei los krûd en det yet op in bihoarlike 
distansje. Lykwols mient de frijer, det er yn 't hert 
rekké Is ; hy ropt: „0, hemel, 'k sterf !" en fâlt plat foaroer. 
Det stearren dêr komt fen sels neat fen , mar as er for- 
nimt , det hja him forrifele hawwe , grypt er in degen 
en syn tsjinparty ek. It giet wer efkes op in fjuchtsjen 
sûnder to reitsjen en den komt de kastleinsfeint mei in 
brief fen de smidsdochter oan de „verliefde jonkraan" 
yn antwird op in skriuwen, hweryn hy fen hjar ôfskie 
nommen het. Hja skriuwt, det hy syn libben bilieaven 
net weagje moat om hjar, hwent fen fjuchtsjen scil er 
wol neat tofolle forstân ha en hja is lang al ôfpraetmei 
hjar heite feint om de lappen by elkoar to smiten. De 
fjuchtersbazen fûskje nou ôf, hja sjonge dêrop mei hjar 
seizen en it kieed fâlt. 

It stik waerd knap spile nei it sin fen de forgearring. 
Er wier eigentlik mar ien flater , dy-t hwet to bitsjutten 
hie. 'De bitsjinde kaem mei de brief , hwertroch oan de 
hiele saek in ein makke wirdt , do-t it der yet hyn of to 
nei net oan ta wier. Det wier in bidoeiing en itbrocht 
alle spylders yn 'e war. Hja seagen elkoar tige forbou- 
werearre oa», nimmen wist hwet er dwaen of sizze scoe. 
Dizze waerd read om 'e hoUe, dy wyt, hja switten fen 
binaudens. It publyk wier yn ^spanning", mar ien fen 
de studinten hakte de knoop troch. Hy sei , det it ûx 

oer de seal klonk : „Utpiikje, mannen !'* De akteurs namen 
de flecht efter de skermen en lieten hastich it kleed sakje. 
Mar in minút of hwet letter klonk de skelie en it kleed 
gyng wer omheech. Hja spilen it twadde bidriuw yet ris 
fen foaren ôf en do sa glêd as in klontsje. By 't ein 
waerden se werom roppen en hiene sa alle eare fen hjar 
wirk. Yn 'e krante stie in pear dagen letter , hja wieren 
„ jeugdige krachten, die voor de toekomst veel beloven." 

Op dizze toanielfoarsteiiing folgen toasten , de iene efter 
de oare; er waerd yet ris mei elkoar songen en do slútte 
de foarsitter de byienkomste, mar min skaette dêrom 
net. Er waerd skotst , det it gebou dindere en twisken- 
beiden walsten er ek in mennich pearen. Minsken, dy-t 
oars de holle hast net tille koene fen swiersettigens , dy-t 
lijden oan alderhande kwalen of bynei forgongen fen 
segryn, sprongen nou souderhichten , sa goed as de fleu- 
richsten út it hiele doarp. Hja hiene mei elkoar wille as 
wetter, it roun allegearre like fredich ôf en er kamen forskate 
nije pearen. It lêste folk gyng nei hûs, do-t it al dage. 

In wike letter laei de feestcommisje hjar rekken bleat 
for elk , dy-t it mei oangyng. Det barde wer yn in 
greate forgearring by Sakes. Elk siet yet fol fen it feest 
en ek dy hiele wike lâns hie min hast oars gjin praet 
heard , as déroer. Ja , 

Wiken fen tö foaren , 
Wiken ek er nei , 
Wier det feest by follen 
't Praetsje fen de dei. 

Allinne Jeltebaes woe er neat fen witte. Dy hie nei 
syn sin sa'n rare piip smookt by it ynheljen fen in nei- 
makke prins , det nimmen him eftemei om in echten ta 
doarren út krüe kinnen hie. For Wytse wier it in gelok, 
det er wol trije roUen op ien dei hawn hie , oars hie er 
licht in bynamme opdien , hwent der binne de Marswier- 
sters oarnaris gau by. 

Op dizze ôfrekkenjoun waerd fen mear as ien de 
winsk utere , det min faker sokke frolike dagen bilibje 
mocht. Nou, dy wieren fen sels net sa mar for it wins- 
kjen ; mei nou en den ris sa'n moaQe joun koe min foar- 
earst ek al ta. 

Do is den de Vriendenkring oprjuchte en dalik in 
bistjûr bineamd. Fen dy tiid ôf rekkent notaris syn 
foarsitterskip en do is Wytse Doekes ek oansteld as boade. 

Tonei mear. 



Digitized by LjOOQiC 



W©^ â@ M®^^^ 



De wylde Kou. 

NYNKE FEN HIGHTUM. 



Der wier ris in moâije prinses dy , om't hja sa pronksk 
wier , troch in tsjoensler omtowere wier yn in kou. In 
ûnsjuch, skrael bist wier it, de bonken stieken hjar amper 
troch it fel. Sa kaem hja op in goede dei by in earme 
arbeider oanrinnen op in lyts heidedoarpke , en om't dêr 
gjin ien like to wêzen , dy-t de kou tahearde , mocht 
er it bist hâlde. It earme bist hie dêr gjin bêst libbeo, 
hja waerd deis trijeris molken en moast sels mar by de 
wei hjar iten siikje. 

Nou wier der ien bitingst, hwêrûnder de prinses, hjar 
âlde gedaente werkrije koe en det wier dit : hja moast 
in bern, det alhiel fordoarn wier, wer better meitsje en 
den moast sa'n bern yette safolle fen hjar halde , det it 
hjar út himsels de earmen om 'e hâls sloech. 

Nou wierne der yn det doarpke ondogense bern by de 
rûs; om skoalletiid hinne wierne hja dêr jimmer-oan to 
finen en den setten hja alderhande fiten út. Jimme kenne 
tinke, ho-t de kou op hjarren ioerde. Faken hie hja 
der al ris ien fen útkeazen en den siet hja dy efternei, 
sa lang en sa wyld, det de Ijue hjar de namme joegen 
fen »de wylde kou." 

Dochs wierne de bern alhiel net bang fen hjar, hja 
wierne der al gau ta wend. As hja ien fen hjarren efter 
'e boksen kaem, den pakte sa'n ien it bist by de hoar- 
nen en yn in omsjean siet er hjar op 'e rech to laitsjen, 
sadet dêr neat mei to bigjinnen wier. 

Dêr kaem ek yette by, det der ek gjin ien fen dy 
bern alhiel fordoarn wier, as wierne de measten den ek 

sa ondogens, det de ein der fen wei wier. Detfornaem 
de kou den altiid wol, as hja tichte by hjarren kaem.en 
den liet hja se stil wer rinne. 

Sa hie ús prinses wol tige, tige lang in meagere, 
ûngelokkige kou biiuwe kend , as de greate stins, dy tiehte 
by it doarpke stie , gjin nije biwenners krige hie. Dêr 
kaem in ûnbidich rike minhear to wenjen mei syn wiif 
en twa bern. It âldste fen dy twa wier in jonge en det 
wîer sa'n forkeardenien , as min mar komselden fynt. 

Tink ris oan , bem : to'n earsten woed er neat leare , 
det hoegde net for sa'n greate mynhear , tocht er ; to'n 
twadden bihandele er syn heite boaden krekt ef wierne 
it mar bisten en egentlyk achtteer alie Ijue, dy net sa 
raoaî yn 'e klean wierne as hysels , ek net folle heger. 
Hy die mar krekt , as wier de hiele wrâld sines en as 
wier hy de baes fen alies. Hy steurde him oan gjin ien 
en wier der hwet , det him oanstie , den naem er it mar , 
krekt as hie hy der allinnich rjucht op. En , hwet it 
alderslimste wier, hy houde neat fen syn heit en mem. 
As hja him rôpen , den wier it him net ienris de moeite 
wirdich, om him om te kearen. 

Dêrby wier er ougriislike ioai, en koed er lige as er 't op 
in brief ke hie , flokke as in Switser en rabje as in ekster 
en it wier in greate swietekou. Fiesk en ierappels woed 
er lang net ite, hy moast altiid fen alderhande swiete 
krouskes en liflafkes ha. De earste deis, do-t hjä der 
wierne, woe Jan, sa hiet disse lieawe jonge, him dalik 
ris yn al syn gloarje sjean litte. Hy kuijere troch it 
doarp mei syn sisterke en mei in greate liwreiknecht seis 
stappen efter hjar oan. 0, hwet stapte er greatsk meî 
syn moai gongelstokje mei de gouden knop ! In hoed 
hied er op mei hoannefearren , fine skoentsjes mei hege 
hakken oan , in ferwielen kyltsje mei in milbân fen goud 
en fen side en in gouden haloasje yn 'e bûs. Oan it 
keatling dêrfen bingelen alderhande lytse goudene pronk- 
stikjes , dy-t elk wol seis sekfollen ierappels wirdich wierne. 

Det wier in hiel feast yn it lytse doarpke. Alle bern 
rounen gear om it wûnder oan to sjean , mar o wé , do-t 
ien fen hjarren him hwet al to ticht by minhear weage, 
krige er sa'n dust mei de gouden knop fen it moaije 
gongelstokje , det it bloed him út 'e noas spatte. 

Hie dy greate kearel der mar net efteroan roun , den 

vvier it jonge hearke der net sa goed oukomd ; rnar nou 
doarsten de earme bern hîm net heal oankomme. De 
wylde kou, dy just dêr tichte by yn 'e sleatswal in 
inkeld gerske opkôge, hie dit aiiegearre mei oansjoen en 
hja hie dalik yn 'e gaten , det hjir to finen wier , hwet 
hja sa lang socht hie. Mei ien sprong wier hja by ús 
maet en just, do-t dy him yette ris nei it earme jonkje 
omkearde om him út to laitsjen , naem hja him op 'e 
hoannen , dy-t er yn syn kjeltme stiif beetpakte , en siingere 
him sa op 'e rêch. It gongelstokje foel him út 'e hân 
en de hoed stoude der nei, sa gyng it der oer. Ut in 
fjouweren fleach de kou mei it bern foart. De oare bern 
laken derom en de greate hearefeint roun it bist efter- 
nei, mar hy hie like goed krijoan boartsje kend mei in 
locomotief. 

Op 'e stins gyngen hja dy jouns op bêd , sûnder det de 
jongehear werfoun wier. 

Underwiles roun de wylde kou altiid mar fierder en 
fierder foart. As in wjerljocht fleach hja doarpen troch, 
marren troch en bergen oer. 

„Ho scil ik disse jonge nou better krije V*' tocht hja by 
hjar sels : ^Hy is sa forkeard wirden , trochdet syn âlden 
him sa fordoarn habbe en him altiid alles mar jown ha 
hwet er habbe woe. Syn libbensmenear moatte wy dalik 
mar net al to folle foroarje. Faek wirdt er al gau hwet 
better, as er mar allinnich ris fielt , hwet as it is, om 
yens âlden to missen. Dêrmei lei hja him del yn in 
moaije tiin, tichte by in great kestiel, det yette folle 
moaijer wier as syn heites. 

It wier skimerjoun. De Ijue fen it kestiel kuijeren 
yette ris troch it tún. Hja hiene ien bern , in jonkje , 
omtrint sa great as Jan. Hja seagen nuwer op, do-thja 
dy jonge dêr yn hjar tdn lizzen founen. De hear tilde 
him op ; mar hy wier binei net ta himsels to krijen. 

„Och hearink, dy stimper'', sei de (Jame, „hwêr scoed 
er fendenne komme?'* 

,Nou'\ sei de hear , „min ken alteast wol sjean , det 
er fen goede komôf is , as binne syn klean den ek nei. 
in oare moade makke , as wy hjir by úzes ha." 

„Sjuch ris, mem!" rôp de lytse jonge , ^hy docht 
de eagen al iepen !" En jawol , hy hie gelyk , ús 

Jan bîgoun wer by syn stik to kommen. Mar hy hie 

it net dalik foar 't forstân , det er net mear thús wier. 

- ^Hwêr binne myn gongelstôk "en myn hoed ? rôp er lilts. 

,Och ja ,*' sei de dame, „sjuch ris oan, dylytseswal- 
ker het neat op 'e hoUe. Kom Dirk , helje him gau ris 
ien fen dyn âlde petten.'' 
. Wylst Dirk derom foart wier , fregen hja him , hwer 
as er wei kaem en ho-t syn heit hjitte; mar de kou hie 
him sa fier foart brocht , det syn heite namme dêr net 
bikend wier en de namme fen it doarp , dêr hjar stin 
stie , wist er sels yn syn dommens net sa krekt , sa. 
det hja neat wizer waerden. 

Do 't er forhelle fen de kou , dy-t him op 'e hoarnen 
nomd hie , koed er wol fornimme , det hja der neat fen 
leanden. 

,Nou ," sei de dame , ^hwêr as er den ek weikomt 
en op hokker menear , it is altiid in aerdige lytse spyl- 
feint for ús Dirk , dy-t hjir oars gjin ien kameraet het." 

En sa namen hja him mei nei it kestiel , hwêr de 
âJde bernefaem him op in lyts keammerke ûnder 'epan- 
nen nei bêd brocht. It minske wier lilk , det hja nou 
yette mear wirk to dwaen krige, as hja al hie en sa- 
dwaende skûrde hja him al hwet rimpen en hird de 
klean út. 

„Dou ondogense faem", rôp Jan , ^wiste wol , hwa as 
ik bin ? Wost my wol ris hwet better bihannelje?'' 

^Nou noch moaijer ," sei de faem. »Nou wol sa'n 
bidlersjonge my hjir ek yette in lexom jaen. Pas op 
mar , heite , ef ik scil dy oars tamtearje !'' 

En mei iens smiet hja him op it bêd del en die de 
keamersdoar op it siot. 

Jan koe earst fen lilkens net sHepe ; mar op 't lêst 
krige it sânmanlsje him dochs to pakken. 

De oare moarns stie de faem al wer bytiid by him 
foar 't bêd. 

„Kom heite , der ou ," rôp hja , „ús Dirk wol mei dy 
boartsje!'' 

»Lit him mar allinne boartsje ," grânsge Jan , ^ik ha 
de sliep yette lang net út.'' 

Mar dit wier mis. Hja skûrde him der handich út en 
yn fiif telien wier er yn 'e broek. Do seach er wol , 
det der neat oan to dwaen wier. Hy klaeide him fjir- 

der selsoan en do gyng er stil mei de faem nei ûnderen 
yn it lún, dêr Dirk al op him wachtte mei alderhande 
moai boartersgûd. Nou , dêr hie ús maet hielwol aer- 
riehheid oan en sa rekken hja oan it boartsjen. Det 
gyng krekt salang goed , ont Dirk sin krige oan Jan syn 
moaije blinkende milbân. Hy woe ruilje mei syn egen 
learene milbân , mar dêr wier Jan lang net fen thús. 
,Mem ," rop Dirk , „nou wol dy freamde jonge my syn 
milbân net jaen!" 

„Ei ja, ju ,'* sei syn mem , „dy scil ér dy aenstouns 
fêst wol jaen wolle , dou heste him jisterjoun ommers 
ek al in pet fen dines jown." 

Dêrmei gyng hja wer yn 'e hûs ; mar de bernefaem , 
dy tige mâl mei Dirk wier , hie dy wirden heard. Hja 
fleach dalik op Jan ta en skûrde him syn milbân ou , 
om him oan hjar jongehear to jaen. Jan seach woi , 
det der nou neat oan to dwaen wier , mar hy tocht : 
,lk scil dy wol wer krije , jonkje !" Sa lokke er Dirk 
al fjirder en fjirder fen hûs ou en do-t hja alhiel efter 
yn it tún wierne , efter in boskje , fleach er him oan 
en bigoun der ûngenadich op los to slaen, Dirk warde 
him tige , mar hy wier net sa sterk en sa scoe Jan wol 
baes wirden wêze , as de kop fen de wylde kou net 
twisken de beide fjuchtersbazen yn komd wier. Yn in 
wip hie hja Jan wer op 'e rêch en draefde wer méi 
him foart; hwent hja seach wol , det er dêr op dét 
kestiel net better wirde scoe. „Wy scille itrismeihwet 
oars bisiikje ," tocht hja en sa smiet hja him , nei in 
lange reis , del op in heap balen en tonnen, yn it pakhûs 
fen in lytse keapman yn 'e stêd. 

»Hwet dochst dou dêr, dou dogeneat?*' rôp de keap- 
man , wylst er al syn balen ris goed biseach , as der ek 
hwet útstellen wier. En mei iens knypte er ús maet , 
dy yette dûzich wier ^ fen 'e lange reis , sa fuleindich 
yn it ear, det er it ûtgîîide en hommels oerein sprong. 

„Och , minhear,'' frege er tige bidest. „Doch my dochs 
gjin kwea , de kou het my hjir delsmiten.*' En do for- 
telde er de hiele story wer ; mar de keapman leaude 
him alHke min as de Ijue op it kestiel. 

„Fortel sokke reltsjes mar oan jimme beppe,'' sei er , 
^hosle hjir komd biste , det ken my einliks ek net sa- 
folle skele. Dou bist hjir nou ienris en nou bliuwst hjir. 

Kom mar harren , den scille wy der ris mei de frou 
oer prate." 

Nou , de frou hie der earst net folle ein oan ; mar 
hja wier in bytsje gjirrich en do-t hjar man der fen 
prale , det it sa foardelich wier , hwent det hja oars 
dochs in jonge ha moasten dy-t in deihier fortsjinje 
moast , do kaem hja al hwet by. En do-t er derfen 
prate , det disse jonge den moai hjar egen soan syn 
boeken nei skoalle drage koe , do wier hja der tige mei 
ynnomd , hwent hja wier net allinnich gjirrich , mar ek 
greatsk en it ' like hjar moai ta , det hjar Nicodemus in 
tsjinstfeint ha scoe mei in ferwielen pak oan. 

Syn moai haloazje namen hja him ou ; det paste 
better for Nicodemus , sei it wiif. 

Dêrnei waerd Jan oan 't wirk set. Der waerd him 
in feger yn 'e hannen treaun en dêr moast er it hiele 
hûs mei oanfeije , fen ûnderen ta boppen. 

It bern wier alhiel forbjustere ; hy fielde wol , det er 
der neat tsjin dwaen koe. Syn ear barnde en sloech 
him yette fen de keapman syn kneep en dêr hie er it 
net wer . op bigrepen. Nou, de man wier oars net sa 
Ulkaerdich en it barde den ek net wer; dy earste kear 
hied er ek tocht det dy freamde jonge him bistelle woe. 
Do-t syn nije learjonge mei de feger yn 'e hân wer by 
him yn it pakhús .kaem, krige er him wer efkes by 't ear, 
mar nou foUe frieunliker. 

„Dou moatst mar moed hâlde, feint", sei er, »ik bin 
ek al as learjonge bigoun en sjuch nou ris, ho fier as 
ik it brocht ha." 

' De man tocht fêst , det er hast oan 'e kening allyk wier. 
By disse Ijue moast Jan nou bliuwe en, aiteast for sa'n 
fyn jonghearke, hied er dêr in hird libben. As hied er 
moarns ek lang sliepe wold , det hied er dêr net kend ; 
hwent hy lei sa mar op in striesek op 'e souder, mid- 
den twisken de balen mei stokfisk en fen dy lucht hîed 
er moarns ier en bitiid al genôch, sadet er altiid foar 
dei en dage by de wirken wier. Mei it iten kaem it 
dêr ek al net to rom om. Flesk krige er net ienris alle 
dagen en hy tocht wol faken om de tiid, do-t ierappels 
en flesk him to min wierne om to iten. To'n-earsten 
stelde er him yette wol ris in inkelde kear greatsk oan , 
binammen tsjin de Ijue , dy-t yn 'e winkel kamen ; mar 

det learde de frou liim gau ou, troch him den de jouns 
sûnder iten nei bêd to stjûren. Sa krigen hja him alhiel 
lyts. Hy hie it de hiele dei sa drok, det er alhiel for- 
geat om, lyk as fen tofoaren , altiid oan himsels to tinken. 

Jouns, as er him deawireh op it neare souderke, 
midden yn 'e stokfisk to sliepen lei, o, den kamen him 
de triennen faken yn 'e eagen, as er derom tocht, ho 
goed as syn egen heit en mem altiid for him wierne, 
en ho foUe as hja fen him houden. 

It alderminste wirk, det er dêr to dwaen hie , wier 
it boekedragen for Nicodemus. Sint dy jonge in tsjinst- 
feint hie om syn boeken to toaijen, scoed er se-sels 
mei gjin finger mear oanroere. Hofolle wirk as Jan oars 
ek to dwaen hie, for det boekedragen moast al it oare 
wike. De tvva jongens wierne gjin frieunen, hwent Nico- 
demus wier fensels fiersten to greatsk om mei syn tsjinst- 
foint to praten. Disse mocht ek foaral net njunken him 
rinne, mar altiid seis stappen efter him oan, krekt sa 
as er it sels froeger hawn hie mei dy greate Uwreiknecht. 
Hy tocht der wol ris om, det Nicodemus den ek 
krekt sa greatsk foarút stapte, as hy yn âlde tiden dien 
hie, en nou bîgoun er earst yn to sjeaU; det him 
det net sa moai stien hie. — Nou , en hiene dy reizen den 
mar nea net langer oanhalden as fen hûs nei de skoal- 
ledoar eri werom, mar o heden, det hke der neat nei. 
Nicodemus tocht raar om ien ding, en det wier om 
knikkerts. Dêr wier er sljucht nei en de skoalle , dy hied 
er net folle yn 'e rekken. In eîntsje fierder as de skoalie 
wier in iepen plak en dêr wier Nicodemus folle to finen 
en altiid wier er den mei de jonges oan it knikken en 
it dûrre faken ûren lang , ear 't er dermei ophâidde. 
Den moast de earme boekedrager dêr mar stikom stean 
to wachtsjen op syn hear en master, dy-t him nea net 
earder de boeken ounaem as by de skoalledoar. 

As Jan dêr sa stie, kaem it him faken yn 't sin, det 
hy de boaden ek altiid sa lang op him wachtsje Htten 
hie, sims ûren efterien, en det for neat. Mar dêr koed 
cr ek net aloan oer neitinke en sa forfeelde er him den 
wol ris danich. Sa bigoun er op 'tlêst út forfeling yn 
de boeken to lêzeri^ dy-t er drage moast. Earst foun 
er dêr wol net safolle oan, mar njunkelytsen krige er 



Digitized by LjOOQiC 



159 

der in bulte mei op en hy hie altiid mar sin om mear 
to lêzen. 

^Nicodemus !" rôpen de oarc jongens den wol ris, 
^sjuch ris oan , dyn tsjinstfeint lêsl yn dyn bocken !" 

„Lit him mar lêze, dy earme swalker", wier itbiskie. 
„It ken him yet wol ris fen pas komme , det er hwet leart." 
Krekt ef woed er sizze , det sa'n fornaem hear as hysels 
soks net nedich hie. 

Sa wier der in fearnsjier forroun. Jan wier al gâns 
in bytsje op it goede paed komd, mar rjucht goed wier 
er yet lang net. Det er him sa flink hâldde, kaem dêr 
allinnich fen , det er bang wier om biskrobbe to wirden. 
Yn syn hert hie er yette altiid fiersten tofolle aerrichheid 
oan himsels. 

Op in moaîje hearstmoarn stie er wer mei de boeken 
ûnder 'e earm op syn lytse baes to wachtsjen en disse 
wier sa drok oan 't knikken, det er alhiel net mear 
nei him omseach. Do koe Jan it net langcr úthâlde. Hy 
moast syn egen baes ris efkes wêze, Mei de boeken 
yette ûnder 'e earm roun er de stêd út. 0, hwct foun 
er it wer rnoai en hearhk yn it rqmme fjild; it wier 
krekt, ef hied er dit alear nea net sa sjoen. Det wier 
hwet oars, as al dy stjinnen fen 'e stêd en dy akelike 
stank fen stokfisk. En hwet seach er freamd, do-t er de 
^wylde kou'* der ek yn ienen yn 'e kiker krige, dy-t yn 
in greide roun by de wei en him meilijich oanseach. 
Earsi woed er op 'e rin gean ; mar syn tsjinstuiten _ 
hiene him moediger makke en sa stapte er lyk op hjar ta. 

„Hwet wost mei my?" frege er. „Ast faeks sin heste 
om my wer op dyn rêch to nimmen , den kenste det 
fry dwaen , hwent ik ha hjir skjin myn nocht." 

Al it lijen , det er dêr hawn hie , stie him op det 
stuit sa klear foar eagen , det er for fêst it bislút naem 
om der nea net werom to kommen. De ûntankbere 
jonge fielde yette net, det er dêr dochs al foUe better 
wirden wier. 

»As ik dy wer meinim , myn stimper , den scilste it 
net folle better krije , tink dêrom ,'' sei de kou. Mar 
Jan woe foart ; hwêr as er den ek bidarje mocht, 
it wier den dochs altiid wer hwet oars en hy hoegde 
den tominsten Nicodemus syn tsjinstfeint net mear to 
wêzen. 

Hy kladdere sel& op 'e kou hjar rêch en dêr gyng il 
hinne , for de trêdde kear. Hja bigounen nou hwet 
mei elkoarren bikend to \virden en sadwaende wier dit 
reiske fleuriger en plezieriger as dy twa earsten. 

,It giet net sa wakkere hird hjoed , dou likest net 
foUe hast to habben , âlde !*' sei Jan. 

„Och né", sei de kou, »it is disse kear netsafierou, 
wy scille it mar bidaerd opnimrae. 

„Mar ik krîj sa'n honger !'* 

^Den moatst mar hwet fen myn mâlke drinke , oars 
wit it der net op." 

Nou , det die Jan. Lekker wier de malke fen it 
meagere bist just net , mar it holp for de honger en hy 
fieide- him der sterker troch en do-t hja wer op reis 
wierne , seach er fleurich om him hinne en hy makke 
him net ûnrêstich oer 'e takomst. Hja reisgen yet bi- 
nei de hiele dei troch , mar it forfeelde him net, sa 
moai foun er de wrâld. Sims woed er hast wol sjongc; 
mar do tocht er oan syn âlden , hwet dy wol sizze 
scoene , as hja^ him sa freamd reisgjen seagen , sûnder 
det er sels wist, hwerhinne. En do rounen derin pear 
triennen út syn eagen. 

Tinke jimme ek net , bern , det er al aerrich better 
bigoun to wirden ? 

It bigoun al moai to skimerjen en de kou draefde 
altiid mar foart. Op it lêst, der hâldde hja stil foar in 
lieaflyts heidehutsje mei in greate rûchskerne foar de doar. 
Min koe by it skynsel fen 'e moanne sjean , det it fen 
plaggen opset wier en det der in lyts lapke groun efter 
laei mei in âld brekfallich sket der om hinne. 

^Hjir moatte wy wêze !'' sci de kou. 
. „Hjir?'' frege Jan forheard. „Det mienste lest net. 
It is hjir al to smoarch." . 

„Lit dy mar fen myn rêch ouglide. Ik scil hjir mei 
dy wenje.'' 

As hie Jan oars ek al in«bytsje frieunskip opfette for 
3yn kou , dit like him net goed ta en hy bleau stil sit- 
fen. Mar hja sprong fen siden en smiet him ou , sa , 
det er just middei^ op 'e rûchskerne delplofte. 

Op it gedrús , det hja makken, kaem der in great 
houn byljende ta de hutsje-doar út en dêr efteroan in wiif. 

„Hwa is dêr?" rôp hja. „Hwet het dit hjir to bi- 
tsjutten , sa let op 'e joun?'' 

„Och , frou ,*' sei Jan, wylst er fen 'e rûchskerne op- 
stie en him sa goed as er koe hwet ouhimmele , „scoe 
ik net by jimmes siiepe kenne ?" 

„ Hwet tinkste wol , det ús hûs in herberge is ? Kom 
ris harren , Jetse , hjir is in jonge minhear , dy wol by 
uzes sliepe." Wylst hjar man der mei de lantearne op 
ta kaem , wier Jan deun tsjin 'e kou oankrûpt , sa bang 
wier er fen de lilke houn. 

„Dou moatst hjir bliuwe, hear !'' lústere hja him ta. 

be man , dy der nou by kaem, wier in greate , sterke 
kearel dy der net wakkere meilijich útseach. 

„Ik wol hjir gjin bidlers yn 'e hûs ha'', sei er, „mei- 
tsje mar gau, deste foartkomste mei dyn meagere kouf 
oars krigeste mei my to dwaen.'' 

„Dou moatste hjir dochs bliuwe!'' lústere de kou Jan 
yet ris yn't ear. Jan gyng op 'e knibbels lizzen. 

„Och, bêste minsken" bea er, iit my " 

mear koed er net sizze , hwent dêr kaem in greate jonge, 
sahwet like ald as Jan , mar folle foarsser en sterker , út 
'e hutte setten en dy holp him mei. 

;,Och tO; heit en mem, nim det jonge hearke maryn 
'e hûs, det hket my sa moai ta, ik woe it sa greach !'' 

Jetse en it wiif seagen elkoarren ris oan. — »Nou'*, sei 
de man op it lêst, „kom der den mar yn, omdet ús 
Fokke it sa greach wol." 

De doar waerd efter hjarren tichtdien ; de kou socht sels 
it paed nei it hok , dêr-t hja neat oars foun as in lyts , 
neazich hynderke mei ien each. 

Lyk as de kou al tsjin Jan sein hie, krige er dêr net 
folle makhker libben as tofoaren; mar dochs Hke it him 
dêr al gau foUe better ta en wier er bliid mei de foroaring. 

De oare moarns teach it wiif him dalik syn moaije 
klean út; hwent, as wier fen it ferwielen pak itmoaiste 
den ek al ou , dêr yn dy hutte hke it yette moaijernôch 
for in prîns. It wiif himmele it ou, sa goed as hja koe, 
en do waerd it mei it oare fine gûd yn 'e kast weibirgen, 

^Hwent sjuch", sei hja, „det is to moai hjir op 'e 
heide , det scille. wy allegearre for him opbiwarje." 

Do krige er in skierketoenen himd fen Fokke sines oan 
en de oare klean ek, alles tige ienfaldich, mar himmel. 

11 

Hy wier der net sa forkeard to plak komd, it wierne 
bêste minsken , as liken hia den yn it earste oankommen 
ek hwet rûch en hird. Hja joegen him, hwet hja hiene. 
Earst fielde it jonge hearke him al hwet freamd yn syn 
nge plunje, dy him ryklik rom en great wier. 

Binammen fen de klompen hied er folle lêst. Syn 
teare lytse foetsjes waerden alhiel iepenskaefd troch it 
hirde hout. Mar dêr wist it wiif rie ta. Hja treau der 
hwet strie yn en do wier det kwea wer út 'e wei. Bû- 
ten det rekke er yn in pear wike alhiel ta de klompen 
wend. Sa gyng it ek mei it iten, det er dêr krige. Neat 
as ierappels mei mosterstip en roggenbrea , det like him 
oars earst mâl ta. 

Syn bêd wier ek net fen 'e moaiste soarte, mar det 
foldie him dochs better as dêrjinsen twisken Ae stokfisk. 
Hjir wier tominsten friske loft. Hy sliepte op it strie, 
yn it hok. Jouns, as er lizzen gyng, stiik de kou him 
hjar kop yette ris ta, om efkes streake to wirden. De 
houn slikke him de hannen yet ris en it wier krekt, as 
seach de alde happe him ek tige frieunlik oan méi syn 
îene each. 

Ho faek lei er den yette in set mei de hân ûnder 'e 
holle oan âlde tiden to tinken. Mar hy prakkesearre 
nou net safolle mear oer al it moaije en hearlike , det 
er dêr hawn hie ; mar folle mear oer syn bêste âlden , 
dy-t him sa lieaf hiene en dy fêst wol tige ûnwennich 
fen him wêze scoene. Hy biklage syn lot ek net mear; 
hwent hy fielde sels wol , det er better waerd en it wicr 
ek krekt, ef wier der in stimme, dy-t him ynlústere , 
det er wol bileane wirde scoe. 

It dûrre net lang , ef hy wier alhiel thús yn 'e âld hutte. 

Hiene de Ijue him earst hwet rimpen en bluistrich 
tahke, hy fornaem al gau, det det mar úterlike skyn 
wier ,^ en det it de bêste minsken wierne , dy-t min mar 
fine koe. Binammen tsjin de man, dy net Iblle sei, mar 
nammensto mear die. seach er heech op. 

Ek fen it wiif hâldde er in bulte en dy fortsjinne det 
ek wol ; hwent hja bihannele him as wier er hjar egen 
bern. 

Fokke mocht er ek ^wol lije , as koe dy him yn 't earst- 
oan wol ris hwet hird oankomme. Det kaem , omdet er 
safolle greater en sterker wier en der gjin erch yn hie , 

det er syn kameraet sa gau sear die. Do-t er det lyk- 
wols fornaem, waerd it dalik better en sa waerden hja 
greate maten. 

Sa 't jimme yette wol witte scille , hie , Jan de boeken 
fen Minhear Nicodemus yette ûnder 'e earm, do-t er de 
stêd útroun. Dy boeken hied er raeinomd en dêr siet 
er folle yn to learen en do-t er fornaem, det Fokke net 
lêze of skriuwe koe, bigoun er him dêr les yn to jaen. 
De learmaster wier sels oars ek net sa wakkere gnap ; 
mar hja learden mei elkoar en sa kamen hja aerrich 
foarút. As it stilsitten hjar forfeelde , stouden hja de 
doar út en derbûten , yn 't frije fjild , wier Fokke de 
learmaster. Hy learde him sleatsjespringen en beamke- 
kladderjen en ek makke er him bikend mei it lânwirk. 
Fokke wier sels in flinke; handige jonge en hy mocht 
heit graech hwct helpe en Jan , dy-t him alles neidei , 
bigoun dêr ek al gau mei en o, det foldie him sa skoan. 

Do-t er op in moaije dei sa beuzich oan 't dollen wier 
yn it lytse plakje groun efter it hûs, det er net ienris 
seach, hwet er om him hinne barde , waerd him hommels 
in greate swiere hân op it skouder lein en dêr stie Jetse 
efter him , dy al m poaske tofreden nei him sjoen hie. 

„Moai sa, lytse feint," sei er „dou bist aerrich op 'e 
wei, om in flinke keardel to wirden." 

It wier Jan , as waerd er in palm greater , hy waerd 
der read fen om 'e holle, sa bliid wier er mei disse 
wirden fen dy greate, sterke man, dêr er safolle fen 
hâldde. Dêr krige er de kou yn 't each, dy dêr tichte 
by stie en , krekt ef woed er it hjar fortelle , roun er 
lyk op har ta en — sloech hjar de earmen om 'e hâls. 

Der waerd er hommels amper oan blynslein fen in helder 
Ijocht en yn pleats fen de meagere âlde kou, stie der 
de moaije prinses foar him en do-t er ris by him delseach, 
fomaem er ek yn ienen, det er sels ek yn ferwiel en 
side klaeid wier, yn pleats fen yn Fokke syn pakje. 

„Dou hest ús beide forlost , myn jonge ,'' sei de prin- 
ses »en nou scil ik dy dalik nei dyn âlden bringe, dy-t 
op dy wachtsje. Dyn frieunen hjir scilste gau wersjean, 
mar nou allerearst nei jimme heite kestiel." 

Mei naem hja him yn hjar earmen en hja fleagen 
togearre de loft yn , hwent dy wûnderkreft hie de moaije 
prinses. 

Op it kestiel wier it dy deis allegearre treurigens en 
fortriet. It wier krekt in jier lyn, det Jan weirekke wier 
en dêr m^asten syn âlden de hiele deis oan tinke. 

„0/* rop syn mem skriemend , „hwa scil my myn 
bern werombringe ?'' 

„Ik ! ! ! !" andere de prinses , dy hommels mei Jan yn'e 
keamer stie. 

Hwet wier my det dêr in blydskip, det kenne jimme 
tinke ! Syn mem moast mar al op him omtútsje en 
útroppe , det er sa great en sa sterk wirden wier en syn 
heit seach him mei greatskens oan, hwent hwet seach 
syn jonge hiel oars út syn eagen, as do-t er byhjarren 
weigien wie. It wier him nou oan to sjean, det der in 
fikse man fen groeijé scoe. AUe boaden kamen der 
op ta om it wûnder to sjean en de greate liwreiknecht, 
dy altiid yet miend hie det it syn skild west hie, siet 
yn in hoekje to skriemen as in bern , sa tankber wier er. 

„En hwêrsanne is de wylde kou nou keard ?'' frege 
Jan syn sisterke. 

„Dy ha wy togearre opiten,'' ändere de prinses lai- 
tsjend , wylst hja ôfskie fen allegearre naem , om wer neî 
hjar egen lân torêch to gean. 

Nei Jean Macé. 



MYN EARSTE PEAR LEARZENS. 

/n ielisje úi Ald-omke berneiiid. 



It mei my yet skoan tinke, det ik as jonge (ik wier 
do sa'n jier of fyftsien , sechstsien ald) ris op in kear mei 
ús heit nei stêd wêst ha, en ho-t ik dêr op 'e Brol in 
pear healbizige learzens hzzen seach, dy my, om sa to 
sizzen, wakker d'eagen útbieten. 

Jimme moatte witte , det ik al lang in danige'n smicht 
hawn hie cp in pear learzens ; mar ik wist wol, nijedy 
slingeren oan : ús Baes skoenmakker , dy ik er al ris 
nei frege hie , sei, dêr gang in goune of trije mei hinne. 
Trije goune ! det wier om't eflfen nin bytsje. Ik ken 

oars net sizze, det de priis my bigreate; mar ik seach 
gjin kans , om safoUe jild byenoar to skarreljen , — 
dêr siet de oast. En as iK: er thús oan toarnde, den 
wier't: „Hwet scoestou mei learzens? Wachtsje dêrmar 
mei, detste earst in pear fortsjinne heste, dou kostest' 
ús oars al genôch !'* Dêr koe'k den mei hinne gean en 
halde my fierder mar stil , mar dêrmei wierne my de 
learzens net út H sin. Ja , ik prakkesearre dêr sa faek 
en safoUe oer , det ik er jamk nachts net om sliepe koe , 
en as ik den einhng en to'n lêsten it fel oer d' eagen 
krige, seach ik yn 'e droom neat as learzens fen aller- 
hânne greatte, priis en fatsoen en forbylde my yn 'e 
slîep , det ik in pear keape ; mar as ik den de pong út 
'e bûsse helle en bitelje woe, wier er altiten hwet to 
min, sa't de baes se werom naem en my it gat fen 'e 
doar wiisde. En den waerd ik gûlende wckker en 
biskrobbe ús mem my, det ik sa oangang yn't bêd. 

Det steezoan forgees winskjen nei learzens makke my 
op 't lêst noartsk en nijsgjirrich en ik foel by dagen ôf. 
Mem wier de earste, dy dit ealge, det it mei hjar lieaf 
soantsje net doogde, howol hja net bigriep, hwet de reden 
dêrfen wier. Alteas, op in joune, det ik al op bêd laei 
en sabeare slepte , hearde ik hjar tsjin ús heit sizzen : 
Us Japik het hwet, dêr 't er oer maelt , dy jonge wirdt 

sa ûnsjuch det ! en hy is oars ek wol söun Aste 

Freed nei stêd gieste om in baerch to keapjen , maste 
him ris meigean litte, det scil him de sinnen faek hwet 
forsette." 

Nou, om mar koart to gean, det gang oan, en by 
dy gelegenheid seach ik , lyk as 'k niîs sei , op 'e Brol in 
pear learzens, dy op in bytsje nei as for my makke 
wierne. De foetlingen hiene moai krekt de langte fen 
myn foet ; wol wierne se hwet rom op 'e teannen , mar 
det wier mei in topke wolle gau to helpen. De boppe- 
einen wierne hwct ryklik lang, sa't se my, op it each 
skat, oer de knibbels rikke scoene ; mar dêr koe wol 
hwet ôf, dy sieten dôch onder 'e boksen. Koartom, de 
learzens stiene my oan. 

Dô't ús heit him eflfen omdraeide , koe 'k net htte om 
to freegjen : Hwet jilde dy learzens ? 

— »Nah", sei de keapman, „vijf en twintig stuwers , 
omdat jou it^ binne ; se binne nog soo goed as nij ; ik 

ferkoop fandaag uut , weet-je , omdat ik ower 'n week of 
feertien dagen na Amerika fertrek. Anders, se binne 
maklik 'n daelder weerd!" 

— „Nou", sei ik, „ik kom aenstons wer, den moalte 
wy mar ris sjean." 

— „ As se dan maer niet fut binne !" andere de keapman. 
Ik waerd er suver kjel fen , do er det sei ; de wier- 

heid is, det ik yet nin goune ryk en fen sins wjer,'net 
föar de oare wyks wer to kommen. Dêrtoboppe moast 
ik den yet sjean , it jild er for to kryen en oars gang 
it noch oer. 

Mismoedich gang ik mei Heit op 'e weromreis, en 
it stik keallepoat, det er my únderweis tatreau, wier 
net ienris yn steat, my in blierder sin to jaen. Dôch 
hie 'k yet in heimlike hope , det de learzens yet in wike 
ûnforkoft , en de keapman salang yn 'e stêd bljuwe scoe 
en det ik op d' iene boech of 'd oare it jild erfor ek 
wol byenoar skikke scoe. Fiif-en-tweintich stûren wier 
dôch alle wereld net , en as 't net heger of leger koe^, 
den wpe 'k Mem (om , Heit doarst ik er net om oan- 
komme) sjean to bilêzen; det se my dy bysette, howol 
dêr soarge ik ek al tsjin oan. Doch — komt tiid , komt 
ried — seit in sprekwird, en dêr boude ik dizze kear 
net om-doch op. 

De oare wyks wierne wy frij fen skoalle eii kaem er 
in lânmietter yn ús doarp. Er scoe in spoar lein wirde 
fen Ljouwert nei Grins, sa waerd er grute, dêrom wier 
dy man hjir komd ; ik wit nou net , ef min it dêr mei 
by 't rjuchte ein hie, hwent det spoar is er earst in 
jier-mannich letter komd ; mar dit wit ik wol , det dy 
lânmietter by syn wirk ien ha moast, dy him it miet- 
kealling efternei tôge. Det wier nou krekt in skoane 
gelegenheid for my, om hwet to fortsjinjen en to-mear, 
it koe my nou wachtsje. Ik teach de dryste skoen oan 
en gang nei Mynhear ta om to freegjen,. eft ik liim ek 
helpe kenne scoe. En ja man, det wier rekke. Mynhear 
naem my yn't wirk en ûnthjitte my in skelling ta deihier. 

Ik hie nou al in dei of fjouwer mei Mynhear op en 
út wêst en wy wierne yn dy tiid al aerdich gemiensom 
mei enoar wirden , hwent de man wier goedlik fen bistean 
en ek gjin spier greatsk; Ik frege him dos dy joun — 

it wier Tongersdei — drystmoedich om myn fortsjinst, 
sei, det ik d' pare deis graech nei stêd woe en Mynhear 
wier mei beide tofreden. Hy joech my in goune en in 
fiifstûrstik , in stoer mear as ik fortsjinne hie en krekt 
genôch om de learzens to keapjen. 

Ik gahg bliid nei hûs en sliepte dy nachts as in roas : 
it wier my fen 'e wike den dôch bysûnder meiwarre ! 

De oare moarns ier-en-bytiid naem ik de wei nei stêd 
wer ûnder 'e foetten. Ik hie er thús neat fen sein, hwet 
*ik fen doel wier , om ik tochte : as ik earst de learzens 
mar ha , den scille ús folk er wol mei tofreden wêze, of 
tominsten mei tofreden wêze moatte. En as it op it slimste 
bitearde , den hie 'k er ek yet in wântsje bruijen for oer, 
det scoe sa hird net oankomme. Hwêr-t ik meast' oer 
yn noed siet, det wier , det de learzens faek al foart 
wêze scoene. 

Dôch, einlings op 'e Brol oanlânne, fyt, wel man! dêr 
laeijen se yette; De keapman wier er nou net , mar syn 
wiif al ; dos det wier for sa fier allike folle. 

— ,Hwet jilde dy learzens?" frege ik op nij. 

— ,'nGulden, jongkerel !" wier 't antwird. 

Hwa nou mient, det dit antwird my bliid makke^ is 
glêd mis. Det hja der in kwartsje minder for frege as 
hjar man de foarige wyks, makke my wantrouwich for 
safier, det ik tochte, it scoene deselde learzens net mear 
wêze. Do 't ik goed taseach, mirk ik lykwol fen al; mar 
nou 't ik it jild er for yn 'e bûs hie, wier 't krekt as 
se my, op 'e keper bisjoen, net tafoelen. 

— »Nou, hoe is 't?" frege de keapfrou hommels , 
.wi-je se koope en anders gooi maar neer !" 

— „Ik jow er jo fyftsien stûren for" , sei ik , »en ik wol 
yet heawer frij !" foege ik er by , op myn wize tige snoad, 
om se mar to krijen. „Ik leau, hja scille my ek wol to 
great wêze." 

— „Bah ! det sal fanself wei wat bedrage !" andere it 
wyfke. „Fyftien stuwers , segge-je ? Nah ! omdat jou it 
binne, en geef je nou maer of." 

Det die 'kek, en mei de learzens — myw learzens — 
ûnder 'e earm pandere ik nei de Amelâns-strjitte. 
Dêr keape ik in kom kofje mei in boltsjé , teach de lear- 
zens oan en mei de klompen ûnder 't baeitsje wer op 
hûs yn. Det gang to'n earsten in skoftsje goed, ik 



Digitized by LjOOQiC 



168 

stapte as in prins mei niyn „nije" learzens, mar 'twier 
in koarte freugde. Eflfen bûten 'e stêd kaem my în 
kearel tsjin, dy frege my : „Is jimrae pake dood ?" 

— ^Hearink, né ! ho komme jo dêr by, raan?" 

— »Och, dat docht ik mar soa", forfette de man, sûn- 
der syn wêzen to forlûken, ^omdat jou syn learzens 
anhebbe. Maer miskien hebbe je se maer soo lang to lien?" 

— „Wel, dou keale stêdsjonker !'' rôpik, ^stekdysels 
de gik oan !" 

— „'k Sal 't waernimme, boer !" andere de man dimmen 
en mei in bizich glimke , krekt as hie 'k sein : De groe- 
tenis thús ! 

Det wier nou noch det , mar de learzens bigounen 
my sear to dwaen en ribbelen my 't fel fen 'e knibbels, 
It wier net mear to fornearen. 

Ik seach to-mûk om my hinne ef ek immen my 
achtsloech, gang biside yn 'e beamkes fen 'e ûnderwal 
oan 'e kant fen 'e wei , helle it poepeknyft út 'e bûsse 
en snie de boppe-einen fen 'e learzens ûnder 'e knibbels 
ôf, mar tagelyk ek (det krige ik nou foar 't forstân) de 
ludzen, dêr me se oan oplûke moast. Nou diene se 
my op 'e knibbels net sear mear ; mar njunkelytsen krige 
'k in iepene hakke en in grouwe bh'er ûnder 'e bal fen 
d' oare foet, dy my't gean bihyplik makke. Ik stram- 
pele lykwol fierder en kaem mei alle lijen in eintsje 
foarby it earste tolhek as me nei Grins giet, by /t far- 
wetter de Bonke. Hjir gang ik oan 'e kant fen 't wetter 
sitten om hwet to rêsten en haldde myn onderdienen er 
yn, om myn foetten hwet to kpeljen en de learzens hwet 
to weakjen. Do krige ik hwet lichten en koe 't einling 
bisiikje om fierder to gean. Mar, o frede en gjin ein ! 
do-t ik de iene foet út it wetter loek, seach ik, det de 
lears op 'e tean troch de wiette alhiel los gien wier en 
nou gâns like op 'e bek fen in greate snoek , dy nei de 
siken gappet. Ik bisocht om 'in út to lûken, dôch it 
wiete lear woe net glide en bleau my mûrrefêst om 'e 
skinen sitten. Op in nij krige 'k it knyft út 'e bûs 
(hwent ik wier nidich woar'n ûnder 't gefal) en — ritsdy ! 
dêr fljucht de lears, fen ûnder ta boppe opsnijd en mei 
in linige hân bistjûrd , yn 'e Bonke. Ik wol 'in d' oare 
efternei stjûre , mar dy koe 'k net ûtkrije, sels nei 't er 
opsnien wier, sûnder in lape fen 'e hoas mei to nimmen , 

dy oan 'e binnekant fen 'e soal fêstplakt sitten hie. In 
klobbe pik, faek foar minske-gehúch yn dy lears lor- 
getten , wier troch de waermte fen myn foetten raend 
en klibbe dêr nou oan fêst. 

Einling , nei folle skrippen om dôch , wier 'k fen beide 
forlost en peasge mei seare foetten en yn 'e klompen nei 
Hirdegeryp, dêr wy dy tiids wennen. Ik gang op bêd 
en bearde, ik wier net goed en ik skriemde yn stillens 
om it skoane weismiten jild en de blierren oan myn 
foetten, dy ik yn ruil dêrfor werom krige hie. 

Det wier de straffe for myn oerhearigens, en ik moast 
by my sels yet bikenne, det ik se net stelien, mar wol 
earlik fortsjinne hie. Sont haw ik as jonge nea hwet fen 
bilang ûndernaem, sûnder it earst mei myn folk oer to 
lizzen of hjar tawird to habben, en dêr ha'k my altîid 
bêst by bifoun. En sa moatte jimme ek dwaen, berntsjes! 
Det is de ried fen jimme Äld'Omke. 

S. K. FEITSMA. 



No. 1 fen 'e Riedlingen, opjown yn 'e foarige jefte fen lis Tiid- 
skrift liket wol hwet slim to rieden, om 't de meastepart fen 't Jonge 
Folkje, dy er mei to-set wêst ha om it antwird to nnen, dêrnetop 
fallen binne of in antwird oan ús tastjûrden, det net haldt, lyk as 
jimme sizze, Bem! as by 't boartsjen er hwa is, dy him net oan 
'e ri^el haldt. — Mar 't stiët ús dôch omraek oan, det er sa'n war 
op dien is. It rjuchte antwird op no. I is brims. 

Gerlof- en Teatske Haîbertsma to Ternaerd, dy it wol goed ret 
ha, mar de Fryslce namme fen it bistje.net neame, teikenje hjir- 
bj^ oan: — „Hv byt de hynders süns danieh en sit sa fêst, det 
min him maklik deaslaen kin" .... en fierder : „ . . . det dizze 
mich de wite aeikes leit, dy-t min wol ris yn 'e nloanjes fynt 
fen hynders, dy-t by sleauwe boeren thús hearre. Ut dy aeiies 
komme tige by tige fîne maeitskes, djr-t it hynder oan 'e hals 
nnder 't hier krûpe. Hja jûkje it bist heislik en slikjende wei hellet 
„happe" se dêr len dinne, en den komme hja yn s^n mage. Hjar 
forpopje dêr [lyk] as rûpen en sette hjar oan 'e binnekant fen 'e 
mage îfest. Dit kostet somlike hynders de krage." 

It antwird op it twadde riedling, to sizzen: nidle is ek troch 
beide boppesteanden ret. 

Fierder nawwe goede antwirden ynstjûrd op I en II: 

Klaes D. Grasma to Ternaerd, en Taeke Huitema to Holwert, 
De earste moat der lykwol om tinke, det „paardehorzel" (Frysk: 
brims) en „hynstebiter", ek „wartebiter" neamd, net itselde dier is. 
De „nynstebiter" (HoU. alazemdker) sûcht nin bloed, mar libbet fen 
lytse michjes, dy er, krekt as it swealtsje, yn 'e flecht fangt. — 
Freegje nou Master mar ris! — 

Barmen Sytstra to Dunegea op No. 1. As de lytse Harm sa gau 
al mei 't Frjsk bigjint , ken er tfer letter krekt sa'n baes yn wirde 
as syn Pake. Fierder en einlinga op No. 2 : Engbert lest to Ure- 
terp; Tabe de Vries, Joh. Hoekstra en Jolke Broïsma, alle trije to 
Sttens; E. Fennema to Snits; Fier v. d. Sîuis to Bakkefean; B. 
Steensma to Nijlân; M. Draaisma to Ljouwert; Aukje Wartena to 
Jrnsum; Benske Bobrocfi to lesumasyl en Anna Bakker to East- 
mahorn. 

Ta eintsje-bislút yet in wirdtsje oan allegearre, dy net mear as 
ien riedling goed ret ha: — De measte fen hjarren habbe op it 
earste as anoert foun : skaed ; mar in skaed ken him ommers net 
deaslaen litte, bem! — like min as de man op in ruterstânbyld, 
lyk as in inkelde oare'n it ret hie. Somlike oaren hawwe for it 
twadde in biennen breiskie; det scoe nou ^oed wêze as in breiskie 
in each hie ; mar ik ha noait heart , det it gat , dêr me de priem 
yn docht, sa neamd waerd. Mar in nidle het yn wierheid in each, 
al kin er dêr net mei sjean. — Det jildt net allinne fen in stop 
nidle, mar feh alle soart nidlen; dit lêste hie Pier net ona tocht 
fensels , mar oars wier syti andert goed , en sa litte wy 't ek jilde. — 
Doch mar fierder jimme bêst, jonges en famkes, om de nijen to 
rieden ! 

Aukje Wartena het forline jier ek alle riedlingen foun en dos 
twa boekjes fortsjinne. 



1. 

Fiif letters meitsje de namme út fen in doarp yn 
Eastdongeradiel. Lit me de trêdde letter der út en set dy 
foaroan , den kriget me de namme fen in doarp yn Dan- 
tumadiel. Hokker doarpen binne det ? 

2. 

lenris a en twaris b 
lenris i en twaris e 

En den yet in m er by 
Makket mei enoar in wird , — 
Dy nou wit , hwet as 't bitsjut , 
Stjûre it antwird wer oan my. 

3. 

In earmeljues-wyfké woe hjar berntsjes mei Peaske 
ris útstrike. Do se 't théwetter oan 'e soad hie , die se 
stiltsjes trije aeijen yn 'e tsjettel , en lei dy , do se nôch 
wierne , op in panne. — Elk fen hjar trye bern krige 

do in aei , en do-t elk sines Jiie , laei er dôch ek yet 
ien yn 'e panne. Hoe koe det ? 



De riedîingen út 'e foarste 'jefte ha faék for de measten hwet to 
slim wêst. Dêrom bigjint it pnisrieden fen dit jier mei de riedlingen 
út disse jefte. De anderten moatte ynstjûrd ivêze foar 1 Juny. Dyjinqe, 
dy-t alle riedlingen út de 2e, 3e en 4e jeften fen disse jiergong rieat , 
en der de bêste Fryske briefkes by skriuwt, ken in presintsje nei syn 
sin freegje , det op syn meast in ryksdaelder jiîde moat. 



Nije Krêft, 

FEN DIRK TROELSTRA. 



Do hat hja my ûnthjitten, 
My nea wer to foriitten, 
En , wylst ik hjar bekinde , 
Ho tear det ik hjar minde, 
Wier 't, eft hjar trouwe eagen 
In himel iepen seagen , 
Hwer-t nije stjerren blonken, 
Dy-t frieunlik tsjin hjar wonken; 
En d' inglen songen sangen, 
Fen eal en djip lorlangen ; 
't Wier alles Ijocht en wille ... 
En hiel de skepping trille , 
Do 't wyntsje nei de blommen, 
Hjar tawird hinnedroech. 

En einlin^s gyng ik hinne .... 
Nou bin ik wer allinne , 
Nou bin 'k net mear bidwelme 
En kom wer ta myselme ; 
Ik tink oan 't deiske stribjen 
En winskje goed to libjen, 
Hwent 't rûst my nou tomjitte : 
Fortsinje moast hjar yette! . . . . 
Ik ha det wird fomommen, 
Wyl 't hert my heger sloech. 



Nou brûst my it bloed wêr sa krêftich troch d' ieren ; 

De himel dy heart, ho-t ik swar: 
Ik scil hjar fortsjinje, nou-t lieafdé my stipet; 

Foarut yn it libben! — For hjar! 

Ljouvvert. 21 Januaris 1889. 

WYLDE HIEKREN. 

Kloai en mâl út H Grinzer Studintelibben. 



IV. 

FRIEUNEN EN SIBBEN. 

(Forfolch fen bleds. 268 , le Jiergong,) 



Hjirûnder folget în brief, det Sierk in dei mannich 
letter nei hûs skreau : 

Bêste heit en mem ! 

Ik moat jimme efkes skriuwe, mei myn hert moat ik 
efkes thús wêze; hwent jimme witte net, ho 't min hjir 
pleage wirdt! Yet bounzet my d,e holle, eft er boarste 
scil , en wylst ik my delset , lieawe âlden , om oan jimme 
to skriuwen, rinne my de eagen wer oer. Siz net, det 
ik lef of berneftich bin ; it binne triennen fen skamte en 
lilkens , dy-t my hjit oer de wangen rôlje ! Ik forflok 
dy ellindige grienery, dy-t nearne goed ta is, as om de 
âld-studinten wille to jaen en ús wille to bidearren, Ja, 
dy tiid is allinnich útfoun, om ús as gemiene hounen 
traepje en skoppe to kennen. Minder as bisten wirdt 
min hjir bihânle — det it sa slim wêze scoe, hie 'k net 
tocht. 

Mar ik scil jimme fortelle , hwet der bard is , om dêr- 
troch hwet rêst en treast to finen. 

De âld-studinten hâlde 'er de sleauwe aerrichheid op 
nei, om yen middeis om trije ûre, as min op 'e kroech 
komt , de jassen omkeard oandwaen to litten. Dêr wirde 
wy den allegearre mei omkearde jassen troch enoar fitere; 
de iene moat sa op 'e flier swimme ; oaren moatte op 
in tafel stean to roppen of to sjongen; wer oaren sitte 
op 'e flier foar de stoel fen in âld-studint, dy-t him oer 
alles en noch hwet freget — en it is in gegûl en lawaei 

fen wûnder ! — Mar hast eltse griene moat de jas om- 
keard oan ha ! 

Dêr habbe wy den in stommen mier oan , om 't it sa 
akelike sleau is. 

Nou hiene wy jisterjoun grienejoal ; det is in joal fen 
'e grienen ûnder enoar, dy-t de jouns om âlwe ûre 
bigjint. Dêr giet it altiid mâl om wei — ik ken net 
sizze, det ik der folle aerrichheid oan ha; mar it is de 
iennichste wei, om elkoar hwet kennen to learen. It 
wier al aerrich let en wy wierne tige oerdwealsk wirden 
nei in speech fen ús praeses, dy-t fol forflokkingen tsjin 
'e âld-studinten wier. Dêr kriget ien de ynfal , om, ta 
în biwiiS; det wy de gek habbe mei det omkearren fen 
'ejassen, allegearre de jassen om to kearen en sa nei 
de kroech to gean. Mei in wyld hoera! waerd dy oer- 
slach oannomd. 

It wier yette gjin healwei trije; de kroech siet fol 
studinten. Dêr komme wy binnen , by twaën, mei omkearde 
jasseU; ûnder it sjongen fen it lö vivat, det lykwolsgau 
yn 'e kiel stykjen bieau , do-t wy al dy forbaesde koppen 
seagen. Min liet ús stil nei ús tafel gean ; mar pas sieten 
wy dêr, do wier it allegearre studinten om ú hinne. 

Earst sei de Praeses fen 'e kroech , det wy handich 
ús jassen wer goed oandwaen moasten en det er ús oars 
fen 'e kroech smite Utte scoe. Yn trije tellen wier det 
bard. Do waerden ús de boekjes ôfifrege. 

Nou moatte jimme witte , det in kêst yn 'e wet seit : 
de âld-studint mei in griene de jouns nei tsienen net as 
griene bihânlje. De âld-studinten hâlde hjar mar inkeld 
oan 'e wet en as wy ús derop biroppe , ha wy mar nam- 
mesto mear lêst. Mar de kop wier de measten fen uzen 
dy joune gjin jelne lang en inkelden seijen, det hja 't 
fordomden. Det is it gewoane wird, om to kennen to 
jaen , det min it mar ris- fêst bigrepén het, om net to 
dwaen, hwet min fen yen freget. Der wierne ûnder dy 
inkelden wol sâltsekken, dy-t krimp joegen; mar in stik 
mannich — dêr ik ek ta hearde — bleauwen op 't stik 
stean en hja koene neat mei ús bigjinne. 

It iennichste , hwet ik sei tsjin de âld-studint , dy-t 
myn boekje habbe woe, wier, det hy him likegoedoan 
'e wet to hâlden hie , as ik — en det ik ris bisiikje scoe, 

eft de wet net like goed for studinten as for grienen 
skreaun wier. 

Gleaun en pûr joech er it op 't lêst oer. »Ik scil dy 
nioarn wol krije, great mispunt", grânze er my by 't 
foartgean ta. 

Wy bleauwen sitten — de drysten nl. — en dy-t de 
moed yn 'e hakken sakke wier, dripten ôf, nei hûs ta. 
Om fiif ûre kaem ik op *e keamer, moai ûnder wetter , 
det ken 'k jimme sizze. Oerdei , do-t ik de Hearestriette 
troch stapte , om nei de kroech to gean , waerd ik yn- 
roppen fen in pear studinten , dy-t op 't finsterbank fen 
in studintekeamer sieten. Sokke strietten binne altiid 
tige noedlik , om troch to gean ; hwent rounom hingje 
studinten ta 't finster út , om grienen op to pikken. 

Ik de treppen op. Ik koe de studint, dy dêr wenne, 
net ; mar ik like in alderaerdichst kearel. Hja namen 
my dêr hwet yn 'e maling oer ús set fen jisterjoun ; mar 
net slim. It einbislút wier, det ik in ferske oer dy jasse- 
histoarje sette moast yn in boek , dêr dy âld-studint alle 
grienen hwet yn skriuwe lit. Ik sette dit der yn : 
In dronken groen : 
Kan soms vreemde dingen doen ; 
Ik geloof, dat het ook de dronkenschap was , 
Die ons gister op de kroeg hracht met omgekeerde jas. 
Maar misschien is schrijver dezer regelen mis , 
Omdat hij zoo vreeslijk katterig is. 
In pear minuten letter stie ik foar de tsjustere treppen 
fen 'e kroech. It lawaei en de dranklucht , dy-t my to- 
mjitte waeiden, makken my near en akelik. It wier my, 
as stie ik yn 'e yngong fen 'e Hel , der Dante fen seit : 
Äl hwa-t hjir hinnen komt litte alle hope farre! 
Fjouwei* fen 'e greatste, stoerste kearels stiene my boppe 
oan 'e treppen op to wachtsjen. Myn hoalen! ! De âld- 
studint fen jisterjoun wier derby. Hja rôpen my ta, do-t 
ik midden op 'e treppen efkes stean bleau : „To gau 
mar — wy wachtsje dy al !'' alles mei flok- en skelwirden 
bikrêftige. 

Hwet dêr yn 't earst-oan mei my barde, wit ik net 
mear. Yn mind'er as tsien tellen hiene hja my de jas 
omkeard oantein ; de boksen opstrûpt , it hier yn 'e eagen 
stritsen en ien fen myn hoasbânnen losmakke en my om 
'e hâls dien en sa fierden hja mei fen 'e biljertkeamer 

yn 'e kroechseal. De fiif reuzen — hwent det wierne H — 
gyngen elk sitten op in senatorstoel oan 'e roune tafel 
foar jn 'e kroechseal, dêr allinne de âldste studinten sitte 
meije, en sa yn in kring om my hinne, wylst ik djip bi- 
skamme en triljende fen eangstme en lilkens op 'e flier 
siet. It sûzde my yn 'e earen en ik forstie mar heal, 
hwet hja tsjin my seijen. 

It roun fensels oer de jasse- en boekjehistoarje fen 'e 
jouns tofoaren. 

^Hwêrom woeste my dyn boekje net jaen , pedant 
skepsel ?'' 

„It wier nei tsienen, minhear !" / 

^Meistou my nei tsienen den dyn boekje net jaen?'' 
In pear stompen yn 'e rêch fen 'e Ijue dy-t êfter my 
sieten — wylst ien fen 'e oaren my it hier hwet better 
yn 'e eagen fage. 

„Det hoecht net , minhear. De wet seit — '' 
„Rin dou hinne mei dyn wet ! De wet seit , deste 
»achting en eerbied" for de âld-studinten ha sciste. For- 
stieste ? achting en eerhiedy 

„It binne der wol kearels nei , om der „achting en 
eerbicd' ' for to habben , tocht ik yn my sels. It like 
wol, det hja det tinken op -myn troanje lêze koene; ien 
fen hjarren, de man fen it boekje, rôp alteas : 

„Heste achting ^ri ecrbied for my?'' — Hja stoarren 
my allegearre mei forskürrcnde eagen oan en elk like to 
sizzen : „Pas op, aste né seiste !'' 

Mar it wier, eft der in lûde stimme yn my rôp :- 
»Né, né !" — ja, in diweltsje like der yn myn holle 
om to springen, dy-t my earst yn 'e breinpanne de 
harssens trochenoar smiet, det it soun forstân ûnder en 
de domme mâllens boppe kaem , en det diweltsje sprong 
fny fen 'e breinpanne yn 'e mûle, gyng my foar op 'e 
tonge stean , skoude mei beide earmen myn boppeste rige 
tosken op, kipe do tige brutael en lilk ta syn doarkeút 
en gûlde it út det de fiif wyldemannen der hast kjel 
fen waerden : „Né, né en yetteris né !" 

En do-t dy skarlún det sein hie, naem er hakken op 
en spile de wyk en liet my mei 't gefal oanpiele. 

En de lawibes, dy-t Äy fortsjinne hie, krige ik — hwent 
de âldstudint joech my in himelfeart , det it sta sei — 
en do kaem fordeald det selde diweltsje werom en ki- 

dele my yn 'e earmen en hannen en geat my barnende 
oalje troch de lea en kribele niy sa yn 'e skonken om, 
det ik oerein fleach en de man , dy-t my rekke hie , to , 
liif scoe. 

Nou mem, hwet der do bard is, det wit ik net; mar 
ik siet gau wer op 'e flier en hja sieten mei hjar fiven 
om my hinne, allegearre wyt om 'e holle, en hja namen 
myn boejcje en skreauwen dêryn , det ik de jouns fen 8 
ta tsienen komme moast by Blink — det wier de stu- 
dint; dy-t my in trewinkel jown hie, en hja seijen,den 
moast ik op 'e bleate knibbels oan Blink freegje, eft dy 
my de skande, dy-t ik him oandien hie, forjaen woe. 

Nei 't hja my yette hwet narre hiene moast ik midden 
op *e roune tafel sitten gean. Hja gyngen dêr mei hjar 
fiven om hinne, en do-t ik hwet sitten hie , joech de 
man, dêr ik mei de rêch nei ta siet , my in stomp mei 
syn gongelstok yn 'e rêch en sei : „Dou hest dochs fêst 
wol safolle fetsoen leard , deste net mei de rech nei 
immen tasitten gieste , wol ? Ala ! wês ris hwet fet- 
soenliker.'* 

Ik kearde my hwet om , sa , det ik heal nei him ta- 
dreid siet ; mar do siet ik wer mei de rêch nei in oaren 
ta ; det wier wer itselde boadskip. Ik wier wer sa goed 
net , as ik moast my wer omdraeije ; do siet ik mei de 
rêch' nei no. 3 ta. As ik der op it lêst de brui het fen 
jown hie , hie 'k as in top yn 'e rounte draeije kend , 
midden op. dy roune tafel ; mar ik steurde my op it lêst 
net mear oan hjar gerop en gestomp , en joech hjar op 
al hjar praet gjin biskie. Ik wier den ynwindich ek sa 
pûr en ellindich , det ik der gjin wird útbringe koe. 
Sadwaende lieten hja my op it lêst wer fen 'e tafel gean. 

„En nou de wide wrâld mar wer yn'\ grânzen hja 
en trapen my sahwet by hjar wei. 

Ik glûpte wei en scoe nei de griene tafel ta , do-t in 
foarsse stimme rôp : ^Hjir komme !'' 

It wier Pa — myn pake , sa-t er sels sein hie — dy-t 
syn eagen yn 't wiidst opskûrd hie en , do-t ik ef kes stean 
bleau , mei de fûst op 'e tafel sloech en yette lûder rôp : 
„Sciste hjir komme of net?" 

,Gean hjir nou mar hwet sitten", sei er sunich , do-t 
ik by him wier ; „ik hab in bitterke for dy bisteld en 

den maste hjir mar hwet bikomme. Hja scoene dy sljucht 
meitsje !'' 

En wylst er my tige lilk oanseach , om myn fijannen 
net blike to litten , det ik it goed by him hie , die er 
syn bêst , om my wer hwet ta my sels to bringen. 

It stie er min mei my foar. Ho scoe det de jouns 
komme ? ! Op hleaie knibbels om forjowing freegje ! , 
det scoe *k net dwaen kenne , as scoe 't my *t libben ek 
kostje'! En hja scoene it fen my easkje , dêr koe 'k op 
oan. Hwet toanielen scoene dêr den wer út foartkomme ? 

It wier krekt , eft ik de hiele Joustermerk yn 'e holle 
hie , sa sûsde 'i yn my om. Ik seach my sels al 
by Blink op 'e keamer ; dy fiif ûnminsken om my 
hinne , dwaende om my op *e bleate knibbels for Blink 
delfalle to litten. Skamte oer sa'n bijegening ; lilkens 
oer de skande , dy-t my oandien waerd en bangens for 
de gefolgen , dy-t myn tsjinwar dy jouns habbe scoe — 
det ien mei it oar makke, det ik net mear wist, hwet ik die. 

„Hjir, drink ris'*, sei Pa , wylst er in romer bitter- 
jenever foar my op tafel sette. 

Ik scoe de romer nei de mûle bringe , dêr sjuch ik 
Blink wer foar my ; it kaem my foar , det it brûs him 
op 'e raûle stie : hwet er sei , wit ik net mear ; al it 
leed fen dy moarns kaem yn my op ; ik seach neat mear ; 
ik gûlde 't út fen lilkens en skamte ; hja krigen my beet 
en droegen my foart en do-t ik wer ta my sels kaem 
wier ik yn 'e senaetskeamer , der wy ús as grienen oan- 
jown hiene en Pa , Sixma en Verstralen by my. 

Sixma houde my in glês wetter foar de mûle. Do-t 
ik him seach , koe 'k my wer net hâlde ; mar it wierne 
nou oare triennen , as tofoaren. Dochs snikkere ik wer 
sa forheftich , det Pa de kjeltme om 't hert sloech. 

^Det wetterspil jowt neat'*, hearde ik him sizzen en 
dêrmei gyng er foart. 

^Kom âlde", sei Verstralen , wylst er my syn brede , 
rûge hân op 't kouder lei, „nou hwet bidaerd. De kop 
er foar hâlde ; hwet deale , dou bist dochs gjin kost- 
skoallefamke ?'' 

Wylst hja sa mei my dwaende wierne, kaem Pa werom. 
Hy hie op in bledsje fiif romers bitter-jenever. 

„Hwet sciir wy nou ha?" sei Sixma. 

„Det wetterboeltsje jowt neat", wier Pa 's biskie; „lit 

12 

dy jonge in pear glêzen jenever efter enoar nei binnen 
slaen , en 'k ha for ús elk ek mar ien meinomd. Hjir 
jonge , sûp mar op ; aâ fundum , to mar." 

^Ei , det wisf doch woP', lake Verstralen ; „Pa wol 
alles mei drank geneaze. Nou , Ht him dy t\va romers 
mar opnimme ; to mar, Sippema, dêr scil dy gjin kwea 
fen oerkomme." 

Ik die , hwet hja my seijen en bifoun my dêr goed 
by ; ik kaem alteas wer by myn sûpe en stút. Sixma 
hie my myn ûnderwiles myn boekje út 'e bûs helle en 
ornearre, det ik de jouns mar ris hwet rêst nimme moast, 

„Mar ik bin by Blink bisteld", sei ik. 

^Hwer stiet det?*' 

Ik wiisde it him en wiles er dy bistelling trochskreau, 
joech er my frij , om by Blink wei to bliuwen ; as pa- 
troan mocht hy det dwaen. 

Dou komste joun yn pleats mar ris hwet by my to 
thédrinken'^ sei Sixma ; „ik ha hjoed dochs gjin sin oan 
myn wirk en den kenste ûnder in romer wyn dyn leed 
forjitte, âlde jonge." Dêrmei sloech er my op 't skou- 
der en do stapten hja op. 
En nou scil ik jimme yn 't koart yette fortelle , hwet 
bryk stik as ik meimakkc ha , do-t ik. tomiddei om heal- 
wei seizen fen *e kroech gyng. Ik seach der sa opset 
lît en wier sa read om 'e eagen , det ik my skamme , 
om nei ús studintetafel ta to gean. Ek hie 'k der gjin 
smucht op, det de jiflfrou my sjean scoe. Ik wierlieafst 
sa gau as 't koe earne op in stil plakje , der ik allinnich 
hwet ta my sels komme koe. 

Tichte by de kroech wennet ien fen myn mei-grienen, 
in forwend stedjonkje út Harns , lang en slop ^ mei in 
mûle sa skerp as in skearmês , in praet for twa en in 
moed as in hazze. Ik ken him yette fen it gymnasium. 
Hy wier dêr forneamd om de attesten fen 'e dokter, dy-t 
er jimmer mei nei skoalle naem, as er wer to loaiwêst 
hie om syn wirk ôf to meitsen en dêr de hearen den yn 
lêze koene , det er siek west hie. 

Oars in gewikst keareltsje, dêr ik tige bêst mei oer- 
wei ken. Nei syn keamer gyng ik en dêr hie 'k hwet 
op 'e canapé lein , do gyng de doar iepen en kaem hy 
binnen. 

De middeis op 'e kroech hie 'k wol sjoen, det hja 

him ek tige yn 'e maling nomd hiene. Hy wierdejouns 
to foaren ek net op syn mûltsje fallen wêst en hie in 
steil wird hawn , troch det er stiififol wyn wier. 

Gjin ien fen twaën sei earst in wird , do-t er de doar 
efter him ta dien hie. Dêr bigoun hy : 

,0 , hwet is dit in libben ! Hwet miene dy ûnmin- 
sken, dy tigers, dy barbaren, det myn Pa my hjir hinne 
stjûrd het , om my fen hjarren mishandelje to Utten ? 
Haw ik dêrom fiif jier lang op it gymnasium gien , mei 
iwer en flyt studearre , om my fen dy bloedhounen op 
'e nekke sitte litten ? Myn Pa het sein , ik moast knap 
wirde ; dêrom bin ik hjir komd , en net om my fen dy 
healwize sûpkeallen knoeije to litten. A-a-a ! !" Mei dy 
lêste útrop sloech de earmen yn 'e loft , stroflfele in ein 
yn 'e keamer op, draeide oer 'e wjuk en kaem op 'e flier 
tolânne. Ik sprong fen 'e canapé en seach^ ho-t erdêr 
hinne laei ; hy lûkte mei earmen en skonken en draeide 
de eagen op in freeslike wize yn 'e holten hinne en wer. 

Hwet scoe ik dwaen ? De man like wol in set to 
habben. Ik om wetter siikje ; dêr seach ik op 'e tafel 
in flesse mei brûswetter stean. Dy flesse to nimraen ; 
it kraentsje del to triuwen en do de earme Simens it 
brûzende wetter yn *e iroanje to spuitsjen , det wier 
allegearre yn ien tel bard. Lokkich kaem er op dy wize 
wer gau by ; mar ik wier fen dy set sa ûntdien , det 
ik myn egen leed for det pas alhiel forgeat. 

En det is nou ek sa. Nou 't ik jimme wer skreaun 
hab , myn bêste heit en mem , bin ik wer alhiel opfleure 
en mei in blier sin gean ik nou nei Sixma , om hwet 
mei him to praten oer Fryslân, oer ús doarpke en oer 
jimme. 

Jimme soan^ 
SIERK. 

in Feesijefie 



ÏA DE 



NJTiggentichste Jierdei 



FEN DE HeAR 



meiwirker oan „/i Lieteboek" en it „Nij Frysk Lieteboek", 

TO Draghten, 

disse 13cLe fen Gersmoanne 1889. 



Troch it libben , nomm'le grize , 
Troch de keale wraldske fjilden, 
Mids 't gekreau om jild en eare 
Het J' in frieunlike ingel laet; 
Oer det platte wraldske libben- 
Oer dy swarte stoppelfjilden 
Het det bern út heger oarden 
't Sie fen heger wille spraet. 

Dêrtroch , hwer Jou foet ek trape, 
Rounom mette 'r bliere blommen , 
Moaije planten , himelfruchten , 
Opkomd út det ingle-sie; 
Swietrook swewe 'r om dy blommen , 
Kleuren glânsgen op dy planten , 
Dêr Jou each , for 't heechste iep'ne , 
Wiere , ynsiH'ge nocht oan hie. 

Oer Jou hoUe swewe in hillich 

Koar fen keine himelsangen ; 

As in symphonye rûsde 

't Libben oan Jou ear foarby ; 

En de laits fen lokkige ûren, 

En de trien , skriemd yn 'e stiltme , 

Hiel Jou libbensliet toraende 

Ta ien súwre harmony. 

Yn Jou herte , nomm'le grize , 
Wier in wel fen 't klearste wetter ; 
Fen det herte wâlle in bliere 
Stream fen sangen oer ús lân ; 
En as Jo de snaren poenden , 
Wier ús egen siele 't spylark , 
Det him foege yn klang en mjitte 
Nei it triuwen fen Jou hân. 

Sjonger , prester fen it hege , 
Dy mei 'n wiereekwalm fen toanen 
XJt it stof, út tsjusternisse 
't Minskehert omhegens fiert , 
Nim de tank oan fen dy Friezen , 
Dy-t as bern Jou sang al songen 
En hwaens bern wer rûze litte 
Oer Jou grêf detselde liet ! 

Grize frieun ! Jou jierren kliuwe ! 
Yn 'e fierte hearr! J' it oargel 
Fen 'e himeltimpel spyljen — 
H Rûst , in wolkomstsang allyk. 
Tankber , as iry for Jo binne , 
Sciir Jo wêze ta dy ûre , 
Det Jou bleke lippen yette 
Lústerje for 't lêst : Muzyk ! 

TJt heechachtinge en tankberens 
Jins frieun , 

PIETER JELLES. 

IKKE EN MINES. 

H. VAN WARNERS. 



't Is nou forskate jierren lyn , 
j^o boaske batske Jan mei Tryn , 

In fûle , boaze kribbe. 
Hy waerd do boer troch Nynke splint. 
Hja wie hwet fits. Hy wier in fint , 

Dj-t hwet parmantich libbe , 
Mar hy wier oars sa goed as brea 
En wol hwet bang for Nynke-liea. 

Ja , Jan wier goed , mar teflfens ek 
Yn 't praet hwet nuwer fen bistek, 

Det moat ik net forjitte : 
Jamk det er fen dy praetsjes hie , 
Hwerby it ik en mines wie ; 

Det koe de man net Utte ; 
Den like er wol de baes fen 't spil , 
Al wier er faek in gr^ate nul. 

Tryn wier oars wol mei Jan op 't skik , 
As hy mar sei : „myn wiif . . . . en ik", 

Det mocht hja hiel wol hearre ; 
Mar eamle er fen : myn lân , myn fjild , 
Of fen myn hûs , of fen myn jild , 

Dêr koed er 't mei bidearre ; 
Hwent Tryntsje sei den : „Wel fordomd ! 
Is 't jild net fen myn alders komd?" 

Mar Jan dy hie gjin erch er yn ; 
Det dûrre krekt sa lang , det Tryn 

Wer tige op him groude; 
Den krige Jan 't wer foar 't forstân ; 
Mar oars den wier H : ik koft myn lân ; 

Myn hûs ek , do-t ik troude ; 
Do koft ik for myn jild myn kij 
En al, hwet mines is , derby." 

Tryn sei den wol : „Do boasken wy , 
Net Jan? Ik wie der fêst ek by. 

Of is dy det forgetten ?" — 
,Ei jV\ sei Jan , ^det is ek sa"; 
Mar sjuch, den mme er dochs mar ta; 
* It like 'm neat to letten. 
Uo faek it wyfk' er hwet fen sei, 
't Bleau ikke foar, en mine^ nei. 

In koart birie wier goed birie: 
Do-t Jan wer hwet to praten hie , 

Do scoe de bûter jilde. 
Tryn bearde yn de hjitte hei 
Sa lûd , it like nearne nei , 

Det alles skodd' en tilde. 
Jan swîjde foar hjar lûd gerop 
En socht it bêd yn 't bûthús op. 

It lexum wier hast al to kra? , 
En d' oare deis , do stie 't kompas 

Mei 't wiif net folle better. 
Hy kaem mar net by Tryn op bêd ; 
Hy wie it hbben hast al sêd 

En tocht om tou en wetter ; 
't Wier nou gjin mines mear mei Jan ; 
Hy wier for'goed de lytse man. 

Tryn hie hjar sin , hwent omkoal die 
Nou krekt , eft hy net mounich wie ; 

Hja koe neat mear bitingje ; 
Jan sei nou fen : ús broek , ús pet ; 
De stakker wist de miette net ; 

Hy üet de moédfear hingje, 
En Tryn dy bleau ek wol by 't stik, 
As Jan mar sei : „myn wiif . . . . en ik." 

Ja Tryntsje-Uea bikoelle ek , 
Hwent Jan wier nou in tak tobek , 

Dy woe him skikk' en flije. 
En gyng h ja út , Jan mocht den mei , 
As hy den mar tsjin Nynke sei : 

Wol jo ús hoed 'ris krije?*' 
,Wy hald' ús kûs , den'giet it wol", 
Tinkt Jan. Hy hat „ús" mage fol. 

Hy is in warber man mei gâns in húsgesin ; 

Syn wirk is dreech en swier, syn ilen skriel en min; 

Jamk giet er, slieprich yet, en mei in hôUe mage, 

Nei d' arbeid op it fjild foar d' opkomst fen 'e dage, 

En boddet ta de joun for 't sober stikje brea. 

Den giet er wer nei hûs, troch-wirch oer al syn lea , 

En het gjin sin, om lang by wiif en bern to sitten ; 

Mar om yn swiete slom syn moeiten to forjitten. 

Sa moat er moarn de dei wer krekt allyk as hjoed 

En het er *t eltse dei fen 't libben like goed, 

Of lieawer: like min. Mar as him siektmen treflfe, 

Of brek oan wirk him nypt — gjin oar ken rjucht bisefife , 

Hwet den syn lijen is, om, is 't mei d' arbeid dien, 

Den hâldt ek 't iten op ; hwent lins en brek binne ien. 

Hwêr scil er, is er siek, de master fen bitelje ? . . . 

Wol hy nin ûnderstân , hy moat it mar wer helje , 

Sa goed en tsjoed it giet en wer oan 't bodsjen gean 

For 't húsgesin, sa gau er 't efkes út ken stean. 

Syn berntsjes sjugge oan him en lykje 't al to witten , 

Det hjar de takomst ek neat betters skynt t' ûnthjitten. 

Hja sjugge in hopen tiid, ûnsjuch fen wêzen, ta, 

Det, ho 't hjar heit ek wrot, hja net to biten ha, 

Ont se einling op hjar bar allyk as d' âlden wrotte. 

Hjafineop 'tmoaist hjarbrea;binn* meastoan'tbrekforknotte, 

Wyl 't jieiteam, det er komt fen hjar wer op 'e wrâld , * 

Itselde lot meast dielt en like krap it hâldt , 

Sa 't hja net ienris mei it útsjuch hjar formeitsje, 

Det faek hjar bern ienkear mear hbbenswille smeitsje. 

S. K. FEITSMA. 

BeJcnopte Friesche Spraakkunst voor den tegenwoordigen 

iijd door Mr. Ph. van Blom. üitgegecen door het „Seîskip 

for Fryske tael- en skriftenkennisseJ* Te Joure bij B. P. 

Zijlstra. 

For disse jefte het Dr. F. Buitenrust Hettenia in recinsje fen bop- 

peneamd wirk rémakke, dj-t w^ lykwols lizze litte moatte ta de 

3e jefte, om 't wy der yn disse nin plak for habbe. 

Friesche Volksdlmanak voor het jaar 1889, Leeuwarden, 

A. Meijer, flrnia H. Kuipers en Wester. 

Wy krigen dit wirkje to let, om it yn 'e foarste jefte al to bi- 
sprekken. En nou habbe wy net genôch romte, om der safolle fen 
to sizzen, as wy der lieafst fen sizze woene. Min heartjder fen pra- 
ten , det dit wirk net safolle forkoft wirdt , as min f orwachtsje scoe. 
As det sa is , den leit it oan 'e Friezen , dy-t licht net witte , det yn 
'e flVolksalmanak" safolle moais en dreechs foarkomt, det elk-en-ien, 
dy-t hert het for syn lân, syn tael, de âlde seden en menearen, 
âlde klean en wapens ensfh. niget oan habbe moat. Ek is it wirkje 
net to djûr: f 1.25 for great 200 bledsiden. En om nou de Friezen, 
dy-t de „Volksalmanak' net kenne, ris goed oan 't forstân to brin- 
gen , hwet hja forsomje , troch him net to lêzen , wolle wy der mear 
fen sizze, as wy nou plak jaen kenne — dêrom komme wy der yn 
disse jiergong yetteris op torêch. 

De aochter fen de ald soldaet. Fen Waling Dykstra^ Joure, 

B. F. Zijlstra. 

Dit forhael, det spilet yn de striid twisken de Skierin^ers en 
Fetkeapers . ha wy mei nocht lêzen. It jowt yen in dúdlik byld 
fen dy ûnrêstige tiid, hweryn in edelman út Faesma's laech mei de 
dochter fen in âld-soldaet, tagel^k wûnderdokter , troch it lân 
swalket, om hjar sa syn wiif to krijen en letter , as er for de gryt- 
man fen Freantsjerdiel daegd wirdt, bitige fen silvergûd stellen 
to habben, dêryn de heil fen syn faem fynt en sa lokkich is, hjar 
as in dochter út it hûs fen Rodmersma oan ithert triuwe tomeijen. 
Wy kenne ús lêzers oanriede, for sa fier hja dit tsjeppe boekje 
yette net habbe , it to keapjen : it is , hwet de ynhâld , it inerlike 
en it uterlike oangiet, in pronkwirkje, det de skriuwer en útjower 
beide ear^ oandocht. 

Ferreng an ömreng stacken üb riinen ütjdenn fan J)r. Otto 
Brenier. Halle, Max Niemeyer, 1887. (Föhrer en Amrumer 
stikken op rym, útjown fen ensfh.J 

^Hirr ha jam nü an Buck , wat ün jammens aanj SjDriak skrew- 
wen as , (*)" mei disse wirden wirden wirdt dit lytse ^irkje fen Dr. 
Otto Bremer, „privat dozent der germanischen philologie" oan 'e 
Hegeskoalle to Halle, oan syn lansliuwe oanbean. „Ju aanj mamm- 
spriak, thankt mi, blaft doch allewen wat beders ari skall uck 
arkenän miear leff ha üs a främ spriäk," (*) seit de útjower fen 

*) Hjir ha jimm' nou in boek, det yn jimme egen (ein) sprake 
skreaun is. 

^) De (aldfr. diu) egen memmesprake , tinkt my , bliuwt doch al- 
tiid hwet betters en scil ek elk-en-ien mear lieaf ha as in freamde 
sprake. 

disse rimen. Min sjucht út disse wirden, det de tael fen disse 
„Nord-ender" (Noard-einers, sa neamd, om 't hja oan 'e Noard-ein 
wenje) en ús (west-)frysk net sa botte fier út enoar rinne, al mei 
it ek wêze, det hja, de biwenners fen Föhr, Amrum, Sylt en Hel- 
ffolân, hjar sels gjin Friezen neame, mar dy namme jowe oan 'e 
biwenners fen 'e Noardfryske halligen en de Friezen fen it fêste 
lân. Min fynt yn it Amrummer en Sylter Frysk forskate Deenske 
en Dútske wirden, mar dochs is it net 6ars as in tongslach fen üs 
âlde. Frjske sprake. Yn inkelde sizwizen komt it siDskip fen dy 
tael mei uzes ek lit. En út de ienfaldige stikjes üt dit boek: sprekt 
ek deselde heitelânslieafde, dy-t min to uzes yet fynt, dy fen âlds 
de Friezen egen wier en makte het, det it âlde folk, no ek for- 
spraet, sa lang syn egen sprake biwarre het. 

Min sjucht út de útjefte fen dit wirkje, det yn Ddtsklân, lyk 
as to uzes , ek it libbene Frysk yette bihoffene wirdt en net allinne 
it âld-Frysk. 



FRAECHBOS. 

1, 

Nei oanlieding fen de saunde fraech yn 'e freachbos fen For hûs 
en hiem , jiergong 1888 , side 287 , lit ik hjir in biskriuwing fen 't 
keaten of keattespil folgje. 

In fol keattespil bistiet út 80 keaten en 2 skrinkels. 

De keaten knget min út it onderste diel fen in kouwepoat; yn 
eltse poat sitte der twa. De skrinkels sitte twiske de hakken en 
de knibbels fen de kouwepoat : it binne dy bonken , dêr de jonges 
wol mei hynsteboartsje. 

De keaten wirde by it spil rjucht oerein set en me moat se mei 
de skrinkels omsmite. len fen de beide skrinkels dêr min mei smyt, 
binne faek de hulten en buLten op 'e einen ôfslipe , om se better 
sloeije of rolje litte to kinnen. Min brûkt in foarste en in efterste 
ekrinkel , mar ek wol jamk de beide efterste skrinkels , om 't disse 
hwet swierder binne en , as se bislipe binne , better sloeije wolle. 
As me tinkt , dat de skrinkels to licht binne , wirdt er wol'is in 
gatsje yn boarre , det me den fol lead jit , hwer troch. se fensels 
swierder wirde en minder huitsje en stuitsje by 't spil. 

It spil is it bêst fen fjouwer persoanen to spylfen , omdet den 
for elts 20 keaten opset wirde kinne en sadwaende it hiele spil. De 
keaten wirde by rigen fen 20 útset en sahwet trije fierde parten 
fen in skrinkels-langte fen enoar. Hjir njunken wer in ri^e îen 20, 
mei enoar dos fjouwer sokke rigen , en eltse rige wer mei twiske- 
romte fen ^/4 skrinkels-langte. Sadwaende kriget min in fjouwer- 
kant fen keaten , det min in park neamt. 

Min siket for dit spil in sljucht plak út , lieafst by in mûrre, om 
foar to kommen, det de skrinkels by it smiten not to fier foarút 
fleane. 

As it park nou stiet , giet min der in trêd- of seis fen ôf en set 
dêr in dwersstreek : de miet , dêr me mei de foet , dy me by 't 
smiten foarút set , op stean mei. 

Om út to meitsjen hwa 't earst smite scil , siket me fjouwer strie- 
Kes fén on^eiikenske langte klear en lit elk der ien litlûke. Dy it 
langste strieke lûkt is earst , en sa forfolgens. Ek smyt me wol in 

skrinkel lit, dêr elk mei in keat nei smyt; dy syn keat it tichts*^ 
by de skrinkel to-lânne komt is earst , en sa foart. 

Elk moat om bar en fen de miet ôf mei de beide skrinkels de 
efterste keaten omsmite ont it spil op 'e roef brocht is , det wol 
sizze, ont fen eltse rige fen 20 keaten 4 stean bleaun binne. Wirde 
er lykwol fen de roef ien of mear keaten omsmiten . den set min 
dy wer oerein ont salang eltse rige op 'e roef brocht is. 

De kinst fen it keaten is , det me de efterste keaten omsmyt , 
fiûnder det er ien of mear yn 'e rige omreitsje. 

De efterste keaten, dy fen in spiler omsmiten wirde, binne for 
him en hy berget dy salang op ont it folgjende spil. ) 

Smjrt immen op syn bar keaten yn 'e rige om, sonder de efterste(n 
to reitsjen, den moat er for eltse keat, dy omrekke is en dy 't 
noch stiet , oan 't ein ta , in heale cint bitelje 

Smy t er mei de twade skrinkel yn in oare rige wér gûds om , 
sûnder de einlin^ske keaten tc reitsjen, den bitellet er ek fordisse 
rige de heale cmten. Mocht er troch it stuitsjen fen in keat ien 
yn in oare rige omreitsje , den moat de smiterek for disse en dy 
er efter stânne de heale cinten bitelje. 

In misse smeet neamt min ktcea. 

Smyt in spiler mei de earste" skrinkel kwea en ken er mei de 
twade de nocn kwea-steande omtrûzelje , den hoecht er gjin heale 
cinten to biteljen. 

It kwea jild , det immen bitelje moat , troch det er kwea smiet , 
moat of 7nei er dellizze by ien fen de keaten , dy noch stean , like 
foUe by hokker , al is 't ek by in röef-keat. 

As nou in oaren ien , dy nei him smyt , de keat , dêr de cinten 
bylizze , omsmyt , binne de cinten for dizÄe spiler. 

Is 't op 't lest sa fier hinne , det al trije rigen op roef stânne 
en by d' oare roef is noch in keat of sa , den haldt me sa lang oan 
mei smiten , det dizze ek op 'e roef is. Smyt me de roef mei de 
keat , dj er noch by is , om, den is soks gjin kwea , mar den wirdt 
de roei wer opset, de cinten bliuwe by de roef en de oerstallige 
keat is for de spiler. 

Sa gau it hiele park op roef is , wirdt de miet twa tred efteriit 
lein en dy 't den oan bar is , smyt op 'e roef. Dy moat nou yn 
ienen of jn twaën dy tjouwer roef keaten omsmite ; dizze binne den 
mei de cmten , dy er bylizze , for him. 

Immen mei ek , as er ken, twa roef yn ien bar omsmite , en den 
is alles det er omsmiten het, ek sines. 

Smyt er kwea op ien of mear roefen , den is bitelje de boadskip 
op 'e wize lyk as earder útlein is. 

As it spil lît is , set me dit op 'e nij op en moat hy , dy minder 
as tweintich keaten hat , dv fen in oaren er by keapje en for eltse 
keat, dy er sa keapet, in healtsje bitelje. 

Dy by it foargeande spil svn bar it wier om to smiten , smyt by 
it twade spil earst en sa forfolgens. 

Haldt min op fen keaten , den moat elk syn 20 keaten wer oan 
'e keatte-halder ynlewerje, mar hat er to-min , den moat er fen dy 
makker , dy oer het de to-koart kommende bykeapje. 

It keaten wirdt meast yn 'e ^reidhoeke dien , — trochstrings 
bûtendoar, mar is it waer to ûnlijich , den ek wol ûnder yn 'e bûte. 
Yn 'e bouhoeke ha 'k dit spil noait spyljen sjoen. 

J. J. V. D. GEEST. 
II. 

Andert op fraech III, en yet hwet, side 378fen „ForhCis enhiem" 
j.g. '88, ynstjûrd fen Dr. L. C. Murray Bakker. 

I. Poatterich. Men seit: det hout is poattericli, dy houten drom- 
pel fen 't doarskezyn is poatterich, is rottich. „It bigjint er mei 
Joute-baes poaterich uet to sjen : it huws uet 'e ferwe de ruten mei 
skoalskriften biplakt. it giet suentsjes nei 't ein mei de man, de boel 
is forsliten." Éimen en Teltsjes fen 'e broarren Halbertsma, 1871 , 
side 250. „De dokter sloech en kel, Wirdt scrousk en kald en poat- 
rich." R. i. T. side 170. It lit him licht bigripe, det in dokter by 
nacht en ûntiden jamk nei in swiere dei, út syn bêd helle, earst 
wol hwet sloech en kald en poatterich is , mei oare wirden fry bi- 
roerd yn syn lea en „út 'e liken^' is , onlekker scoe in Hollânner sizze. 
Poatterich bitsjut dos yn 'e earste pleats : rottich. forqien, en fierder 
yn oerdrachtelike sin: stikken^ to'n dn^ forsliten, enas 'tfenminsken 
sein wirdt , is 't safoUe as : lani yn ^e leaj út 'e liken^ biroerd. It wird 
poatterich scil wol komme fen 't latynske puter, putris. op syn Ingelsk 
putrid, fransk putride. Nou moat me net tinke, det dit to fier socht is, 
né , alhiel net : ommers lampe (Zampas), foarke (furca), tafel (tabula), 
kandélaer (candelabrum), poarte (porta), hroek (braccae), sek {ssiccns) 
binne, om mar net mear to neamen, allegean-e fen latynske koniôi. 

Fen poteres , in ald hoUânsk wird, forbastere út podagreus. mei 't 
poatsje oanhelle, scil poatterich wis net útskaeid wêze, tinkt ús. 

II. Hute groun. Sa as dy twa wirdtsjes dêr stean, sûnder mear, 
kin min er alles fen meitsje en nin byt; binne se goed boekstoaid? 
moat er ek lêzen wirde , bygelyks út 'e groun, of hutte groun ? út 'e 
groun komme, bi*ûze by groeisom waer; hutte-groun. det koe de 
groun wêze , hwêr 't in hutte, in klinte, opsteankin of stoe. Nou 't 
ik det net útmeitsje ken, wol 'k er mar ris op eigen manne-boet in 
raem nei dwaen en beare det er stiet to lêzen : hûde groun. As in 
stik lân, in stik groun, foar en alear it bisiedde wirdt, bygel^rks 
mei flaex, net omploeid wirdt, mar yn pleats dêrfen hjerstmis tige 
djip omeide en omskûrd wirdt, den hjit det hûdegroun. Asdeboe- 
ren in stik lân húdsje, den wirdt de hûd, de boppekoarste fen 'e 
groun en hwet in bytsje djipper leit, omraek omskûrd en trocheide 
yn pleats fen ploeid. 

III. It koarn wirdt bat. As it terske (tirsken) koarn yet in 
wantsje-mannich mei de fleile (swingel) of mei de terskrolle krijt , 
den hjit soks batte. It koarn mei syn koamangels het dit batten 
wol fen neden om de mountzen, dy er faken yn sitten bliuwe, goed 
út 'e stikjes ier wei to kryen. Batte is s'aen, bûtze en komt ôtfen 
it Latynske batuere; de fransken sizze : battre, de Ingelsken : to 6a^- 
ter ^ beate. Min seit ek wol fen: Yn 'e modderige diyK omhatte, ensf. 

Troch dat batten geane de koarnangels der ôf , wirdt it koam 
sjugger en ek swierder yn wicht. Mountzen (= monniken) wirde 
ek wol neamd stikjes fen lege , útterske weetieren , djr 't tige lestich 
for de hynzers binne as hja yn de yngewanden reitsje en dêryn 
heakjen bliuwe as ^mouwekrûpers." 

IV. Faxen , itselde as hier, hierren. Immen yn 'e faxen sitte is : 
immen yn 't hier sitte, by 't hier krije, by 't hier lûke, en yn oer- 
drachtlike sin bitsjut it : immen it fjûr oan 'e skinen lizze. Faxfang 
is op syn aldfrysk it lûken oan 't hier, it hier útskûrren. 

V. Wreid. Er nin wreid fen witte, wol safolle sizze as: er nin 
spier, nin gêrsspierke, nin grewel, nin byt fen witto, pas un &Wn , 
fransk. H'm'd scil wol bisibbe wêze oan it wirkwird wreidsje en 
útwreidsje, det bitsjut neialle siden ryklik woartels, ivoartelspierkes, 
woarteltriedden (HoU. wortelvezels) útscjitte, lyk as gors en nôtdet 
dwaen. By Salverda „ Hjiljuwns-uwren", blêds. 110 stiet to lêzen: 

„ det de grient; 0, sype 't op syn kald gebient ! To better 

tiert en wreydt. ' 

Sadwaende scil ivreid bitsjutte : in woartelútrinsel (wortelvezel), 

in ding det net folle om 'e hakken het. It Ingelske wird wreath , 
det safoUe is as „in krol, in krinkel, in blommeslinger" en ek wol 
brûkt wirdt for it krinkeljen fen opgeande reek, en vn 'talgemien 
hwet danich troch elkoar slingere sit , scil mûlk wol hwet bisibbe 
wêze mei ús wreid. 

Sjuch : Sam. Johnson-Todd : Dictionary of the English Language. 

VI. Mank. Hy is er mei mank. De feinten binne jisterjoun oan 
't strúnjeijen west, Gabe het ek tige meidien, Gabe wier er ek mei 
mank. Dy ierdapels bini^e oars moai ridlik goed fen deugd , mar fen 
sels er rint wol ris in sieke mank. „Oan 'e kleurfen 't bloed to sjen, 
scoe min sizze, det er ek wyn mank wier, Domenij." Broarren 
Halbertsma, R. i. T. side 96. ^Jonge boeren, dy de hjouwer yet net 
alhiel forroun hiene, kamen er ek al mank. — É. i. T. side 187. Mei 
niank wêze is dos itselde as er by wêze, er ûnder mingd wêze, 
among scoe de Ingelskman sizze. Mei mank , krepel , kwels, het dit 
ús mank (among), leau ik, neat út to stean. 

VII. Och lieatve sauntsien bitsjut net lieawe 17 , mar is safolle 
as lieawe santen^ lieawe sancten, — och lieawe Hilligen; tink mar 
ris oan „de hiele sante petiek = sainte boutique (frânsk). 

VIII. Yn 'e hjitte he%. Yn 'e hjitte hei hwet dwaen,faltnetaltyd 
allike goed út. Mei folle poehei, mei gebalt en gegei, yn 'e hjitte 
hei , fleach det dronkene sûpkeal de bûrren op. „Mei in hei en in 
bei" stiet te lêzen yn Rinze Posthumus syn toanielstik : „Asjimme 
it lije meije", — det is mei hei roppen, mei gegei, mei kloklieden, 
as min 't sa nimine wol ; nammers bekjerje is kîoKlieden. In heigertsk 
libben útjaen, wirdt ek wol sein; det sjucht den op it heislik ge- 
balt en remoer, det er alear yn 'e beijerts fen 'e gasthûzen útjown 
waerd. Yn 't wird heibeijich ha wy hei en bei by elkoar, in hei- 
beijige hûshalding, seit me bygelyks. Heibei is yn 'taldholJânsk 
in fekke, in heUeveeg; — sjuch by A. C. Oudemans, Middel- en Oud- 
Nederlandsch woordenboek , Dl. III , side 67. „ Hei , heila is er hwa ? 
Hospes kom ris harren: en jow ús in lyts sûpke en de gudzenhwet 
foer." Sa ropt min de kast'lein, as dy net yn 'e tapkeamer is. 
Hei en heisterje hawwe wis ek wol sibskip mei elkoar ; ommers roppe 
en in bulte drokte útjaen, komt dêr trocnstrin^s by to pas. Yn 'e 
hjitte hei is dos mei hei roppe ; mei rimpenens it ien of oare dwaen. 

IV. Sa ticht as üinten, aet wol sizze, nei myn miening, sa ticht 
yn elkoar sitte, alhiel sonder gatsjes (pories), sa hird wêze as fjûr- 
stiennen, as balstiennen. Er wirdt ek wol sein: hy skout de flint^ 
d. i. hy sakket stiltsjes ôf, rint ûngemirken wei, krekt as immen, 
dy in balstientsje sefkes al rinnende wei mei de foet foarútstaet. 
„Der stoe er nou yn d' ounderklean. Ho graech scau Murk de flint." 
R. i. T. side 187. — Flint is safolle as fjûrstien, batstien. De East- 
friezen en Dútskers hawwe ek it wird flinte, de Ingelsken flint yn 
'e selde bitsjuttenisse. 

X. Onhúrsk oï ûnhurich is: smoarch, goar ûngedien. 'tls mear 
stêdsk- as lânfrysk ; ûnhuer is gearlitsen út ongehuer. „ A. C. Oude- 
mans , Woordenb. Dl. V , s. 182 en Ev. Wassenbergh , Taalk. Bijdra- 
gen. Idioticum frisicum pa^. 64. 

XI. Ungânzen. „Bijke siket de on^anzen op" — Halbertsma. 
Uwt fen huws bv de boer. Ongans hjit hwet net hiel, net geef, 
mar stikken is of bidoam. Yn 'e earste pleats binne ûnganzen de 
britsene fnichtfluezen, „it fûl", hwer it keal yn sitten het. Fierder 
is 't alle ôffal fen 't slachtsjen , deade kringen , ensf. Sjuch by Ev. 
Wassenbergh. 

XII. Biboskie = ridele-bosse , ridele-bossekje (frequentatif), gear- 
litsen = riboskje, d. i trilje en skodsje as immen , dy kald is ta yn 
syn binnenste gebiente, of lyk as immen det oerkomt, dy it mei 

de goarre, de oarde of trêdde deis tsjinst to rêdden het en de koarts- 
kjeld bigjint, Fen kelte, fen skrik kin imnien ek wol riboskje. Det 
wird ha 'k al faken fen alle kanten bisjoen. My tinkt it is gear- 
steld út ridelje en bosse. Bidelje, rydling, ridelich = trilje, triiling — 
triljen, trilderich, det binne wirden, dy eltse Fries wol kin en hoefb 
net fierder hjir bipraet to wirden. In bosser, witte wy allegearre 
nt ús boartersjierren, is in nút of in bakkert, hwer me mei op in 
rige nuten of bakkerts bost, scjit om er gûds út to staten, to bossen. 
Sa seit min yn oerdrachtlike sin : Immen út 'e Ried , út 'e Keamer, 
üt it bistjûr bosse = stiette. Wolnou , as immen de kalde koarts, de 
goarre oankomt, den ridelje , bosse — staette al syn lea, dy binne 
ridelich en stjitterich, den ribosset, ribosket (frequentatiif) sa immen, 
Yn 'e sin fen bossen hawwe de Dütskers it wird boszéln, det kegeljen 
bitsjut. Boskje yn 'e sin fen boskich lân , in boskige finne, kin net 
by riboskje to pas makke wirde, en oars wit ik net, det er in oar 
wirkwird boskje yn 't frysk foun wii-dt. 

XIII. Unhiermlik = hwet net út to stean, net to düdsjen is : 
unhiermelike smerte , ûnhiermelik fortriet , — det net to Jiiermen , 
to hiermjen is. Hiermen, Gysbert Japix, Dl. II, s'81. „Svdedroaf- 
heid net langer hierme kinnende , kaem her mei begâlae wangen 
for her man delliszen." 

XIV. Loddrich immen oansjen ; loardich immen ompakke = om- 
earmkje. Loddrige eagen binne eachjes mei in bulte wyt er yn, dv 
sahwet driuwe yn minsjuchte dauwe en dy yen sizze : „nou hear, ik 
sit lieawer oan 'e griene side fen myn hunin^pop ,as by de ald baerch to 
weitsjen." „ Loddri^e Swobk laei yn 'e mieden" — det moat in faeni 
west ha , dy-t op m tiîtsje mear of minder net seach , en as 't net 
bêst oars koe , hjar mûlk ek wol fen 'e stoel falle litte woe. In 
faem Ijoardich beetkrije, omearmkje, scil wol faker üt grienens en 
minnenocht barre as út lilkens, tinkt lîs. Loddrich en Ijoardich is 
krekt beide it selde , de r is hwet forskoud en de .; er ynset om in 
b}^lûd , ^Dyklank oan 't wird to jaen ; det sjucht min faker yn fryske 
wirden. Me seit yn 'e Dongeradielen earte, yn Wûnseradiel jerte, 
as er Holl. ertvten bidoeld wirde ; 't komôf fen loddrich en Ijoardich 
scil wol foun wirde kinne yn it Diîtske „lodern" : yn 'e brân stean, 
gleaun wêze. 

III. 

FRAECHBOS, JEFTE 4. 

Fortutearsje = as in tutte , iwich op 'e ears , op 'e stoel slûch en 
sleau to sitten en sadwaende de boel forslofje to litten. Yn 'tHol- 
lânsk oerset, scoe men sizze kixme „verdutaarzen/\ Fortutearsje komt 
net fen „fortuten", ommers fortuten is forgrymmanke út it franske vertu, 

Bolbjirken, net bombjirken, ha 'k aet wird altiten ütsprekken 
heard, en in frieun fen my, dy op 'tlân greatbrocht is, en yet 
dêrop forkeart, seit it ek sa. Bolkfirken is derten, útlitten, brike 
sprongen dwaen Ijk as it fé maityds as it út 'e stymjende stal yn 
it nijgers komt; it wirdt ek wol sein fen oerdwealsk jongfolts, as 
hja hwet oer hjar bjirke binne en as hja roerich en balstjûrich 
flboalje" (Lexicon Frisicum fen J. H. Halbertsma) en ^dounsje as 
hokkelingen to Maityds yn it lân", lyk as 'tsankje seit. It kin 
hiel wol wêze, dat eigentlik bolbjirken yn 'e earste pleats jildt fen 
derten jongfolk, det tofolle bjirke slabbe het, en forfolgens op bis- 
ten, op it djier tapasselik makke is. De alde Germanjers ommers 
wierne, sa as by Tacitus biskreaun stiet, al „bjirkeswiet", net in 
bytsje. Tjeme by Gysb. Jap. hoecht him den ek net sa bot to 
skamjen as er sizze moat: „0 bôle dy gean koe, het derthetscirt 
myn sconken , de hoUe (poale) rint my om. Ik bin forsyker dron- 

ken." Lang foar him wierne er al gûds , dy holbjirken , it paed net 
rjucht halde koene. „Feinten, feinten, foi sok bôljen, Mei de fam- 
men so to rôljen Yn dat nije , griene hea , Bring dy earme djier net 
dea", stiet to lêzen yn 'e fryske Akkrumer Boerealmenak for it 
jier 1671. Sjuch friesche Voltsalmanak 1854 pag. 58 — Bôlje is 
sadwaende al in hiel ald wird (tydwird). 

Tsjalskonkich , nei 't my foarstiet , det ik earne lêzen of opskreaun 
ha , mat hwet tsjal oangiet bisibbe wêze mei it wird tsjalk , fêst om 
'e krommens fen de stjûn." 

„ Wile, wile, wafrjle, Frij fen skoalle'\ ho komme wy oan det wird 
wile wa(r)le V Det sit sa , tinkt my : wilewarle is widze, wilewarlje 
of hinne en wer slingerje , det docht de widze , det dogge de fûgels 
ek as se bygelyks yn 'e wjuk sketten binne. ^Bolsert, wer ues 
mamm' ek my , yn 'e wylwarl' scommele, My bak en bôlle krommele." 
Salverda , Hiljouns uwren, bleds. 34. — As de bern frij fen skoalle 
krije , det jowt hjar wille , wille en yetris wille , den draeije hja fen 
nocht oer 'e wjuk en tcilewarlje. My tinkt de oergong fen wille , 
îüille yn uile icarle leit foar 'e hân, en me sjucht al wer út det îct7e, 
ho de fryske tael altiten swietlûdieh hast fen sels wirdt. 

Nou scille wy er mar ris for dit pas in spjeldtsje by stekke. Ta 
eintsje-bislút yet disse fragen: Hwet is in reil, hwet hinne reilen. — 
For Hûs en hiem", 4e jefte, pag. 380. — In loskeat is in iepenekeat, 
ek wol poepekeat neamd , dy ken 'k ; mar reilen net , — is 't boere- 
reau , binne 't silespillen V 

Tûkelteam, y,tûkelteamen ha as in boartlike jjnge", For Hûs en 
hiem 1889 , jefte I , side 45 , hwet is det ? it selde as in poartteam , 
det me brûkt by hynders dy-t hird yn 'e bek binne ? is 't in team 
mei takkels, mei wjerheakken ? lyk as in heatûke dy ek het V 

Healloun , babbelgûchjes en healloun , skriuwt Nynke fen Hichtum : 
Teltsjes yn skimerjoun , side 22 . Is det healloun bisibbe mei halunke^ 
in Dútsk wird V 

Dr. L. C. M. B. 

BEIEWEBOS. 



Ta de trêdde jefte (sa-t wy hoopje en forwachtsje) moasten lizzen 
bliuwe : 

Feitsma^s ophingersstoarje , dêr by-t winter op safolle plakken om 
lake is; Dr. F. B. H. curiosa en boekskôginge ; Freark Helfrichs 
stik ïd 'é Fransl'e tiid; de koartsmiddeîs fen Van der Geest ; in stik 
fen Johan Winkler, dêr wy him tige tankber for binne en inkelde 
fragen. 

Éixt fen 't Oerd hiene wy lieafst yn disse jefte set; mar it koe 
net. Om 't der al lang in great rymstik fen S. S. Koîdyk ré leit, 
det nou yn 'e 3e jefte komt , scil Rixt ta de 4e lizzen bliuwe moatte. 
Wy ha soarch , det it stik ûnrym fen M. M. der ek net earder yn- 
komt. 

S. L. syn stik scil ek brûkme fen makke wirde ; as er de anderten 
fen Dr. M. B. lêzen het, scil er üs net kwea nimme, det wy sines 
net apart opnomd habbe. Tagelyk scil er sjean, det syn anderten 
meast ek goed wierne. 

Fisher to Milford, (Indiana). It stik, det jo tastjûrden, scil fen 
Nynke fen Hichtum forfryske wirde. Us tank derfor! Ha jo mear 
sok spil, hâld it den net binêfter. 

Oan Frisia to Amsterdam, Utert, Grins en Delft ús tankforhjar 
nommele Fryske sin! 

Oan Friesema scille wy ringen skriuwe. Der lizze yette stikken 
fen H. V. W. M. M., B. S. H, J. S., de Ljouwter faem , Geale, deâîde 
dame út L., F. Z., W. K.. G. P. en oaren, dy-t wy, sa gau as 't 
ken, in plak jaen scille. Sa ek Omheech fen A. B. 

len dmg freegje wy fen üs achte meiwirkers: hab hwet gedild 
mei ús; wy nioatte net allinne for fixe stikken soargje, mar ek for 
forskaet fen stikken en it sprekwird y^dy-t earst komt earst meaW^ 
ken î)y ús altiid net tapast icirde. Sa koene wy diss' kear ek net 
in great stik fen ^Wylde hierrcn'' opnimme. 

Der is üs frege , ett wy ek ynstjûrde stikken opnimme. Ja wis , 
as hja lis mar geskikt foarkomme for ús tiidskrift. It gewoane lean 
for de stikken is 50 ct. de bledside. It lean wirdt per postwixel 
oei*makke , dalik nei 't de jefte útkomt , dêr it opnomde stik yn 
stiet. 



«^vS):^' -VMV^'^^S^J 

^e cÄox^wvcii>ïcz^ |ei4' V €X(t>C^OU^. 



S. S. <}(oCbu\l. 

— ^.^<4— 

Yn Ljouwert stiet in âlde toer, 

Bikend by jong en âld ; 

Syn swiere doflfe klokslach klinkt 

Oer stêd en fjild en wâld; 

Hwa ken him net, dy stoere reus, 

Troch âldens skier en grou, 

Skûrd fen de stoarmwyn en de rein, 

Bineamd as d' Aldehou ? 

Al ieuwen lang hat hy dêr stien ; 

Foel mannich hûs yn pún 

En mannich minskelaech yn 't grêf , 

Hy stekt syn alde krún' 

Yet altiid like stoer omheech; 

Syn klokslach dreunt yn 't roun 

En sprekt yet d' âlde Fryske tael 

Op d' âlde Fryske groun. 

En as de wyn mei foarske kreft 

Ut 't hege Noarden raest , 

Den kreunjend , den wer byljend lûd 

Oer d' âlde souders blaest , 

Den is 't, eft eltse skreef en skûr 

In stimme het yn 't koar 

Det sjongt, mei 't âlde balkgebynt 

En 't mûrwirk ta' gehoar. 

As den de wyn wer efkes sêft, 

Mar den yet fûler waeit , 

Sadet de hoanne , heech omheech , 

Al kreakjend keart en draeit , 

Den slaen de klokken triljend oan , 

Den sjonge hja in sang , 

In skiednis , nimmen mear bikend , 

Forlyn al ieuwen lang. 

De greate klok dreunt swier en bang, 
As *t toalef op him slacht; 
De stoarmwyn draecht it swiere lûd 
Troch 't tsjuster fen 'e nacht ; 
Mar as de neidreun den yet lang 
Troch 't âld gebou ommealt , 
Brekt wer syn lûd de ienlikheid : 
De greate klok fortelt ! . . . . 

En hwet de klokkestimme seit? 

Hwaens skiednis het er 't oer ? 

Hark ! hy fortelt út d' âlde tiid : 

Fen 't bouwen fen 'e loer ; 

Fen Japikbaes , dy , siedend lilts , 

In oarmans libben naem ; 

Fen 't ûnk , det oer syn dochter kaeni , 

Dy bliere; tsjeppe faem. 



„ Wy moatte 'n tsjerke bouwe , 
„In tsjerke , ta Gods ear ; 
„In bliuwend blyk fen trouwe , 
„Fen heafde ta de Hear; 
„Ho mannich ûnwaer kearde 
„Hy fen ús stêd net ou? 
„Kom ! bouw' we , ta syn eare 
„In hearlik tsjerkgebou ! 
„Dernêst moat den forrize 
„ In hege , hege toer , 
»0m séljuwe oan to wizen 

,In beaken for hjar stjûr ; 
,In hichte, om dêr fendinne 
„Us Fryslân oer to sjean , 
»In wirk , ús ek ta eare 
»By neiteam en by bern !" 

Sa spriek de boargemaster 

De rie fen Ljouwert oan , 

En seach do om him hinne, 

In Kening op syn troan. 

»Det 's wier !'* sa spriek in riedslid 

De boargemaster ta ; 

,'t Is wierheid , hwet Jo sizze : 

„In tsjerke moatt* wy ha, 

„0m fol ûntsach for 't Heechste 

;,Syn doarren yn to gean ; 

,Mar siz my den: hwerearne 

^Scil disse tsjerke stean ?" — 

„ Ja !" sei de boargemaster , 
,Wy ha gjin macht dêr oer; 
„Hwêr as ús tsjerke stean moat 
^Litt' w'oer oan 't Godsbistjûr ; 
„Sjoch dêr ris, út det finster: 
»Dêr komt in ûnwaer oan , 
»Det scil it steed ús wize 
,Mei 'n teiken fen Gods troan ; 
,Mei strak dit ûnwaer yette 
,Oer disse krite gean, 
,Dêr den de fjûrstriel delscjit , 
,Dêr scii ús tsjerke stean/' 

Foar it finster fen it riedhûs 

boarten slil twa lytse bern ; 
Sûnder om gefaer to tinken , 

sûnder nei de loft to sjean ; 
't Jonkje en 't famke boarten fredich 

yn hjar lytse bernerûs ; 
't Wierne weeskes , allebeide 

sûnder sibben, sûnder hûs; 
Swijend sjean dêrnei de riedsljue, 

eagjend nei hjar wille en nocht , 

Den wei' digerjend nei boppe , 

nei de tsjokke , swarte loft. 
Yn 'e fierte fâlt it wjerljocht 

slangescjittend nei de groun; 
't Fûgelliet is ek forstomme , 

stil is alles yn it roun : 
't Is hast , as de swiere tonger 

't minskeb^rn yn d'earen bromt : 
,Fâl, sonder, op 'e knibbels: 

„'t oardiel fen 'e Himel komt 1" 

Sjuch dêr dy wolken , dy-t tsjin' noar waeije , 
Den wer as kolken hjar yn 'noar draeije ; 
Om den enoarren yn wylde feart , 
En mei in foarsje dy-t nimmen keart , 
Ta grús to stictten ; hwet op hjar paed 
Komt , wirdt in aeffer fen wylde haet : 
Hja nimme huzen en minsken mei , 
En skûrre beammen út d'ierde wei ; 
En stekk' yn 't wetter hjar swarte kop , 
En sûge roppich de weagen op, 
Oin s' út to spijen oer lân en groun — 
Sa fljucht de wynhoas oer d' ierde r(jun. 

Sjuch dêr dy grize en bleke loften , 
Dêr niis de bliksems fen boppen ploften , 
Dy , hast wol slangen fen fjûr allyk , 
Op d' ierd oanfleagen út 't Himelryk ; - 
Foarút al witt' hja , hwer 't doelwyt is , 
En roaije 't jimmer , gjin striebreed mis ; 
Fordylgjend , deijend en ûnk oandwaend , 
Mar dampkring súvrjend, wer seine jaend'. 
En is it Ijocht wer út d'eagen wei , 
Den komt in stimme , in machtwird nei , 
Det steatlik 't minskdom yn d' earen klinkt : 
„Wol Ik it habbe , de wrâld forsinkt ! 
^Bitink, o wiermen, ûnthald it, Hwa 
»As jimme 't wêzen to tankjen ha ! 
^Bitink, de Heare dy-t alles jowt, 
als goed for immen dy-t op Him bout ; 
^Fordylgje en meitse , 't is Syn gebod , 
^Troch alle tiden de Almacht .... God /" 

Swier wier it ûnwaer; as de nacht 
Sa tsjuster wier de dei , 
Yet wier it waer net op it heechst : 
It kaem de stêd al nei. 

De beide weeskes , dy dêr niis 
Yet boarten fol fen nocht, 
Habbe yn 'e stoepe fen 't stedhûs 
In plak to skûljen socht. 

„Sjuch!" seit de boargemaster , »sjucb 
„Dy beide berntsjes oan ; 
„Hja habbe neat mear op 'e wrâld , 
„Hjar âlden binne stoarn. 

»Wy binn' ek âlders ; scoene wy 
„Us egen lieawe bern , 
„As iens de deaklok for ús slacht , 
„Net graech forsoarge sjean ? 

„Kom ! nimme wy dy berntsjes oan , 
„As berntsjes fen 'e stêd ; 
»Hwa jowt hjar brea oars op 'e wrâld ? 
„De rûken bringe 't riet." 

Hy sprekt : it Ijochtet fen omheech , 
'lt tongert swier en dof; 
In striel fen fjûr scjit nei de groun : 
Yn 't riedhûs komt in plof ! 

»Der út! Der út!'* ropt elts en ien, 
;,Oars fyn' we hjir ús ein ! 
„It waer sloech del; der út! der út ! 
„It îs yn 't riedhûs slein !'* 

Hja rinne 'r út; mar nuver, sjuch ! 
Der is nin fonk to sjean 
En roerleas lizze oer 'e groun 
De beide lytse bern. 

As sliepend lizze dêr dy bern ; 
Yet wareïh binn' de lea ; 

Mar 't himelfjûr foel op hjar del : 
Hja binne beide dea. 

,0!" ropt de boargemaster , ,sjuch! 
„Ho fredich is hjar rêst ; 
»Wy tochten 't hjarren goed to jaen 
„6od wit for hjarren 't bêst. 

^Hjir wiist ús nou in heger Tiân 
»In sté for 't tsjerkgebou ; 
»Hjir bouwe wy de tsjerke en toer , 
,De toer fen Aldehou !" 



Yn 't midden fen syn feinten , 
De passer yn 'e hân , 
Stiet Japikbaes to mietten : 
De Ljouwter timmerman. 

Ta spyt fen sextich jierren , 
In spegel for in oar , 
Giet hy mei rie en dieden 
Syn stoere feinten foar. 

Sterk is syn hân : as izer , 
En dreunjend swier syn tred , 
En wirdt syn hier al grizer , 
Syn each fortsjustert net. 

Gol , frieunhk is syn wêzen ; 
En op syn troanje is 't licht , 
Om hwet hy is , to lêzen : 
In man fen ear en plicht. 

„Heit!" ropt in stim fen binnen , 
In frieunlik frouljues lûd , 
„Hjir wier in boade by my ; 
„De rie forgearret hjoed. 



Digitized by.LjOOQlC 



V 199 

„3o moasten dêr forskine , 
»Jou rie to bêste jaen ; 
,De boade koe net sizze , 
^Hwer as 't om wier to dwaen." 

„'k Wyt, fanke ! hwet hja woUe , 
„De hearen fen 't bistjûr : 
jjHja woUe 'n tsjerke bouwe , 
„ln tsjerke mei in toer/' 

Mei seach er nei syn dochter , 
Dy-t alles for him wie , 
En dy-t sa frieunlik laitsjend , 
Sa bloeijend, foar him stie. 

Hja wier syn skat , syn alles , 
Syn ienichst' sint de dei 
Det hy syn wiif to rêsten 
Op 't tsjuster tsjerkhôf lei. 

In lieaflik byld , mei 'n kûltsjen 
Yn 't kin , en kante lea , 
Echt Frysk yn al hjar wêzen , 
De tsjepste faem fen 't gea. 

Wier 't nuver , det baes Japik 
Mei greatskens nei hjar seach ? 
Det hy fen Hike haldde , 
As 't appeltsje yn syn each ? 

»Heit !" seit hja, ^moatt' jo dêrom 
„Forskine foar de rie ? 
,De boade koe net sizze 
^Hwet as it boadskip wie, 

„En nou scoe 'n Jo det wite ? 
»Leau det ik 't wûnder neam !" 
j, Ja bern !" seit hy , »*t is nuver ; 
,Mar 'k seach it yn in dream. 

»Dy leit yet op myn siele , 
,As wier 't in swieré stien ; 

„Ik scil him dy fortelle , 
»'t Forlichtet my meiskien. 

,Ik dreamde, 'k wier allinnich 
»Yn 'n woest en wyld lânsdöu ; 
,En stil wier 't om my hinne ; 
»De loft wier skier en gröu. 

,Do spriek in foarsse stimme 
^En 't daw're d'ierde tr-och : 
^Unthâld al dizze dingen , 
^Baes Japik , hear en sjuch ! 

„It spriek , en op det machtwird , 
„Dêr skûrde 't swarte swirk , 
,En ik hie foar myn eagen : 
„In great en hearlik wirk. 

^Dêr stie , rounom biskynd fen 
„In glânsjend siniiefjûr, 
„Syn spits omhegens stekkend : 
„In kinststik fen in toer 



„En 't wier as waerd it hiel gebou 
„My yn myn tinzen treaun ; 
^Hwent eltse miette , sprong en list 
^Stiet yn myn holle skreaun. 

,Mar freamd wier 't , nuver , mar dochs wier ^ 
„Jk seach it tige bêst : 
„De heechste helt fen 't toergebou 
aSiet net oan d' oare fêst. 

„Hy sweefde heger , 't liket freamd , 
»Mar neat , dêr hy op stie , 
»As wier 't in sterke ûnsjeanbre hân , 
„Dy-t him dêr fêstset hie: 

»Do seach 'k nei ûndren , en al wer 
„Krige ik hwet nijs yn 't each , 
,Do-t ik ît freamde fûndemint 
»Fen 't toergebou oanseach. 

„Ik seach gjin peallen yn 'e groun, 
„Gjin fûndemint fen stien ; 
^Mar fjouwer mannen, reuzich great, 
„0p ellse hoek* stie ien. 

„Dy droegen alles , krekt as wier 
v,It mar in lichte lêst, 
„En op hjar skouders stie 't gebou 
„As op in berch sa fêst. 

„-„Sjuch Japik ! sjuch dy mannen oan !'"' 
„Spriek do de stimme wer : 
„ „It binne Ijue fen ear en plicht , 
»»Yn hjar is gjin bidear. 

^„Hjar goede trou en earlik sin 

„ „Is dit gebou op set ; 

„ ^Hwent hien' hja skild of sonde dien , 

„„Den droegen hja it net.*'" 

^Mei seach ik wer de reuzen oan , 
„En 'k skrille 'r fen tobek : 
„De iene reus hie yn syn hân 
„In swiere , swarte sek. 

„En yn dy swarte sek , dêr wier 
;,Dy man syn skildelêst , 
^En^kreunjend ûnder 't dûbeld wicht 
^Hald' hy de sek dochs fêst. 

^Do seach 'k nei boppen , en ik seach : 
„De helt, dy-t heger wie , 
„Dy sakkc sêfkes nei omleech , 
,Ont hy op d' oare stie. 

„Det wier de dea for d' earme man : 
„Wol stinde 'r , al syn bêst , 
„Mar 't dûbeld wicht wier âl to swier, 
„Syn krêft biswykte op 't lêst. 

„Hy foel dêr hinne; teflfens foel 
^'t Gebou syn side oer • . . . 



Digitized by LjOOQiC 



202 

»En do forfleach myn dreamgesicht , 
»'k Seach reuzen mear noch toer. 

„Mar 't freeslik lûd kionk yn myn ear 
„En daw're d* ierde yn 't roun : 
» 'k Hab woegen mei rjuchtf jirdich wicht : 
„vlly is to licht hifoun! 

„^Hark Japik !"" ^spriek de stimme yet , 
„,De Ljouwter rie konit moarn ; 
, „Hja wolle 'n nge tsjerke en toer ; 
„„Jo seagen ! tink dêr oan ! 

„„Dit siz ik jo , ûnthald it goed : 
, »It mûrwirk fen 't gebou , 
»„De fjouwer hoeken , moatte stean 
„»0p earlikheid en trou. 

„ ^Hwent mocht it barre , det in hoek' 
^„0p kweade trouwe stie; 
„ »lt sakjen fen *e toer wiist oan , 
„^Hwaens hân net earlik wie."" 

^Do waerd ik wekker , mar dy dream , 
«Ik sjuch him yet sa klear ; 
^lt is my , as dy geastestim 
»Yet neirûst yn myn ear. 

»Ek hab ik yn my sels bitocht , 
^Hwet sin myn dreamjen hie , 
„En 'k wyt nou , hwet ik sizze scil, 
^Hjoed foar de Ljouwter rie. 

„Ik wyt , det swiere soargen my 
^Bidriigje fen rounom ; 
„En hwet ek for my weilein is , 
„6jin rôslige âlderdom. 

^Wêz dou my, fanke , stipe en treast, 
„Forlit dyn heit dochs net , 
„Mar stean my by yn noed en lêst , 
„Lyk as myn dochter heart. 

„0 heit !" seit Hike , »wêz gerêst ; 
^Myn lieafde bliuwt jo by, 
»Yn tiid fen wilie , yn tiid fen rou , 
^Stypje en bitrou op my. 



» 



/k Unthjit jo, heit ! ik rik gjin man 
„De hân fen trou er ta , 
^Salang as Jo , by wille of striid , 
»Myn Ueafde nedich ha !" 



»Ik hear , myn fanke, 'k hear dyn eed , 
»Foar God , en foar Syn soan , 
„Dy-t alles heart en alles sjucht , 
,Nim 'k dyn ûnthjitten oan !*' 



<5)e ftccDcftilty fcn ^\ow\vczt. 

^Hjir bin ik, o hearen! ik wyt jimme boadskip : 

»0m Ljouwert in toer en in tsjerke to jaen , 

»Sa prachtich en great , as er ea ien mei wêze ; 

»En jimme woir habbe, det wirk scii ik dwaen." 

Sa klinkt Japiks wird yn 'e riedseal fen Ljouwert , 

En stom fen 'e niget sjucht elkmes him oan. 

„Wy tochten,*' bigjint nou in froedsman to sprekken, 

„'t AUinne to witen , ho wyt jo 't sa skoan ?" 

^ Ja 't liket wol raer; mar 'k wyt alles, o Jiearen , 

,Ik seach 't yn in dream, troch de Himel my stjûrd , 

„Dy joech my in plan, it stiet skreaun yn myn hoUe, 

„En for it folbringen hab 'k krêften en moed." 

„Mei blydskip" sa sprekt nou it haed fen 'e boargers, 

„Hab ik, o baes Japik, jou wirden fornomd , 

^De seine fen boppen scil rêste op lis stribjen , 

» Wy kenn' him forwachtsje , hwent siker : hy komt !" 

„Yet ha 'k", seit baes Japik, „hwet earnstichs to sizzen: 

,Wy moatte ús hoedsje en wachtsje for kwea, 

;,Gjin haet mei hjir wenje , hwent mâl scil 't den komme, 

„For bouwen komt : brekken ; for libben : de dea. 

,Den moatt' fjouwer mannen, rjuchtfjirdich en earlik, 

»De hoekstiennen lizze, dêr 't mûrwirk bigjint ; 

„It kweade is gjin groun , om in hûs op to bouwen ; 



Digitized by LjOOQiC 



204 

,It goede is aliinnich in fêst fûndemint. 

^Hwent mocht it ris wêze, det ien fen dy mannen 

^Net altiid de deugd ta syn liedsman hawn hie, 

»Den scil ús det biike : 't gebou scil 't ús sizze , 

»Hwa 't earlik him foardie , mar ûnearlik wie : 

^De toer scil forsakje en scil hingje oer de side , 

;,Bigoun mei it wirk fen in dogeneats hân . 

„Sa tel as wy den oan it boppest' bigjinne , 

„Den scil er forsinke , forsakje yn it sân. 

»0 leau my dochs, hearen! en doch nei myn wirden^ 

^Bineam fjouwer mannen, rjucht , earlik fen hert, 

„Sjoch goed út jhnm' eagen , of wachtsje it oardiel : 

»Den bouw' wy de toer hjir yniwichheid net!" 

Stil wier 't , de boargemaster seach earst de ried yn 't roun, 
Nei al dy achtbre mannen , troch stêds bilang forboun ; 
Den seit er, mei in stimme dy yet fen iver trill't: 
„Siz op nou , rie fen Ljouwert ! myn oardiel seit : sa scil 't.** 
En allegearre rize hja tagelyk oerein, 
En 't klinkt út alle mûlen: „Us mieninghab jo sein!" — 
^Kom!'* seit it âldste riedslid, ^bisprekke wy it den.: 
„Hwa wyt for 't stiennen lizzen in from en achtber man ? 
»Wy moatte er fést op wêze; forsinne wy ús net , 
„0m immen út to finen, dy-t al dy deugden het.'' — 
»Myn rie is'', seit in oaren, ^hald' w* iepen rie den moarn , 
„0m dêr 't bislút to nimmen; 't giet hiel de stêd dochs oan. 
„Lit ús de Himel bidde, (en dy is 't tabitroud) , 
„Det hy it folts fen Ljouwert in rjucht bigryp ynjowt." — 



't Is folksforgearring dizze dei ; 
Ik folk det streamt al oan, al wei , 
Lâns paed en wei en steech en strietten ; 
D'e feint, dy-t fluch dêr hinne rint , 
De grize , dy-t oer 't stokje stint , 
Gjin ien wol hjoed hîm wachtsje litte ; 
Hja wirde troch ien tinkbyld dreaun , 
En earnst stiet op elks troanje skreaun. 
Elts wit it , hwet de redens binne , 

Hwêröm^de rie hjar roppen hel , 
It is ta eare fen 'e stêd , 
Dy-t elk sa lieaf is , dos dêrhinne ! 
De neiteam sprekt oer tûzen jier 
Fen hwet der hjoed to rêdden wier. 

En 't sintsje skynt sa blier en blij , 

As hie ît hocht oan dizze dei , 

En jit syn Ijocht oer elkmes wêzen , 

En laket d' alde gevels ta, 

En brekt yn alle kleuren sa 

Op d' eang binypte finsterglêzen. 

't Is fol op 't plein, mar elts is stil 
En wachtet ou , hwet komme scil ; 
Min digert nei dy froede mannen , 
Dy-t achtber , from , en wol fen tael , 
It folts lit stêds forgearringsseal 
Bistjûre mei hjar sterke hannen : 
Hja , 'altiid earlik , wiis en rjucht , 
For hwa-t it kwea fol eangstme ûntfljucht. 

De boargemaster riist oerein , 
En elkmes each is op him slein, 
Den sprekt er kreftich: ^Goedé Ijuwe, 
^Rjucht moat er wêze yn 't Fryske lân ! 
„Oer bosk en greide , klaei en sân , 
„Sa lang de Friezen , Friezen bliuwe , 
„Sa lang de sé syn strân bispielt , 
„En 't sinneljocht syn fjild bistrielt ! 
^Jimm wite , folts fen d' alde stamme , 
„Wy weitse hjir for plicht en wet , 
^En for de wolfeart fen 'e stêd , 
„Wy sprekke rjucht, yn jimme namme; 
,Mar wy binn' minsken , en ús rie 'n , 
»Ho ek nei 't bêste witen dien , 
„En ho biret , kenn' mis biteare ; 
„En dêrom, mannen, from en froed, 
^Help ús to rieden , trou en goed , 
»En ûnder opsjean nei de Heare ! 
„Det is jimm' rjucht , biried jimm' nou 
„Mei earlik hert , en Fryske trou." — 

Hy swijt : hwent sjuch ! towyl hy *t sei , 

Dêr wirdt it tsjuster ; mids op dei 

Komt dêr de nacht oer d' ierde hinne ! 

In oare sinne , swart as roet , 

Binimt de sinne al hjar gloed ; 

len reade stjerre , lykme allinne , 

Dy skynt, as wier .'t it Alsjeand Each, 

Det op 't forbûke folts delseach. 

En eltse alde geveltop 

Stekt spoekich yn it tsjuster op ; 

De needrop gûlt troch alie strietten 

Mei klei en sucht en flok en bea , 

En elts forwachtet ûnk en dea : 

Dêr giet ien , 't needlot wachtsjend , sitten ; 

In oaren rint nei hûs, as 't ken 

To stearren by syn wiif en bern; 

Hwent fêfft , nou moat de wrâld forsinke ; 

Dêr riist Oriön , stoer en steech , 

Mei kneppel en mei swird omheech ; 

Dêr stiet de greate Bear to blihken ! 

De dei fen 't oardiel komt oer d' ierd: 

^Untferming , Hear ! dc wrâld forgiet !'* 

Mar as elts trillet for it wé , 

Den stiet dêr as in rots yn sé 

De rie fen Ljouwert , 't each nei boppen, 

En sûnder freze , en dêr nêst 

Baes Japik , ek yn 't hert gerêst ; 

En hark ! dêr heart min 't lûde roppen , 

Wylst elk yet skril omhegens sjucht: 

„Godtank! Godtank ! der komt wer Ijocht!" 

En sjuch ! it skaed , sa swart en rou , 

Strykt sêftkes fen 'e sinne ou ; 

Hjar strielen sciette wer fen boppen , 

En Ijochtsje yn 't forbûke hert, 

Forjeije gUmkjend leed en smert 

En boartsje op 'e geveltoppen. 

Al fierder strjkt it skynsel wei , 

En einling is 't wer Ijochtskyn dei. 

It folts , det niis sa kjel dêr stie , 
Tocht , as 't meiskien in dreambyld wie ; 

Yet stean hja dêr , raei stoarjend' eagen; 
In inkle ropt : „It is for fêst, 
, 't Is klear , det lok noch seine rêst 
„0p hwet wy wolle. 0! wy seagen 
„It goed : sa drôwich stie it swirk , 
„God jowt gjin seine op dit wirk !" 

^Lytsleauwich folts !" ropt fol fen fjûr 
Baes Japik, ^kenn' jimm' 't Albistjûr 
^Trochgrounje ? en syn riedlings sizze? 
„Syn iwich Ijocht oerwint de nacht , 
„Sa haldt Er for ús wirk de wacht; 
„Syn hân scil seinjend. op ús lizze. 
„0p Him bitroud ! en op ús bea 
„Bout hy it goede útitkwea!" 

Sa sprekt baes Japik fol fen moed ; 
Syn wêzen blinkt fen fjûr en gloed ; 
„Ja!" seit de boargemaster , „mannen 
„Fen Ljouwert , wier is 't , hwet er seit : 
;,De eare fen ús Himelheit 
„Is 't hwet wy wolle , en yn Syn hannen 
^Bitrouwe wy ús wirk , 't is fêst , 
„Det ek Syn seine op ús rêst !" 

En H folts , mei nye moed yn 't hert , 
Ropt : „Ear sy God ! wy binn' biret !" 

sTank!" seit de boargemaster nou ; 
„ Jo , Japik ! man fen rjucht en trou , 
„Hwa moat de earste hoekstien lizze ? 
„ Jo , dy-t de Hear to witen die , 
jjHwet as Syn doel mei Ljouwert wie , 
„ Jo komt it ta , it earst to sizzen ! 
„Ik freegje dos : biried jo den j 
„En neam ús in rjuchtfjirdich man !" — 

Wer riist baes Japik op , en seit : 

„Ik tankje , eale boargerheit , 

„Jo foar jou miening ; 't mei den wêze , 

„Sa as it wol , ik neam jo ien 

„For 't lizzen fen de earste stien. 

^,Wol ken 'k net yn 'e herten lêze , 
,En binne w' altiid yn 'e noed ; 
^Mar jimme kenne froedsman Sjûrd : 
,Hy brocht it iens fen neat ta folle ; 
^Gjin ien, dy-t ea sa warber wie ; 
^Fen sauntich jierren leit 6e snie, 
,Fen neat bismodze , op syn holie ; 
,Hy is in help for eltsenien : 
,For froedsman Sjûrd de earste stien !" 

En krekt binn' mar dy wirden sein , 

Ef midden út de rieden 

Riist d' alde froedsman Sjûrd oerein , 

Forgriîsd troch libbens striden ; 

„0 folts !'' sa sprekt er , „hear nei my , 

„As ik dy stien wol lizze mei ! 

,Hast sextich jierren fleagen wei , 
«Det my hwet biet oan 't herte , 
„Hwer det ik net om tinke mei , 
,Ef -t jowt my nije smerte ; 
„In died , yn jongesrûs bidreaun , 
^Stiet bloedread yn myn siele skreaun ! 

»Yet jong hie ik myn heit forlern ; 

„Mem hie my mar allinne ; 

„Ik wie hjar oanhâld op 'e wrald ; 

„Stil libben wy dêrhinne ; 

„My goed to dwaen wie hjar bistean , 

»En ûntank krige hja ta lean. 

^Hwent 'k wie dôfhûdich, woest fen sin, 

„En 'k joech om bea noch wirden ; 

„Sa lake 'k hjar yn 't antlit út ; 

„Det koe hja net mear hirde ; 

„Hja sloech my; 't die my tige sear, 

„Mar 'k wyt nou , hjar yet foUe mear. 

„En do fleach my it bloed omheech ; 
„En do : o djippe smerte 
»Ts 't my , al mear as fyftich jier 
„Tobyt it my it herte ; 

^Do — 0, 't mankearret my oan stim — 
„In ûnminsk wier 'k : ik sloech myn mem ! 

„Nou, Ijue fen Ljouwert, hab ik sein ; 

»It scil my jimmer rouwe ; 

„Myn hân , dy-t mem yn 't wêzen sloech , 

„Dy kenn' jimm' net bitrouwe ; 

„Né ! foar to gean is my forbean ; 

„Myn deugd ken lang gjin toer op stean!" 

„De1 ken it wol !'' ropt nou it folts , 

„Nea scil ús det birouwe , 

»In libbenstiid , sa goed bisteld , 

;.Kenn' wy gerêst op bouwe ; 

„Jo ha jou skild to neate dien ; 

„Wy freegje jo : liz d'earste stien !" 

„0 Boargers'', seit er, „tank derfor", 
Ropt Sjûrd mei blide stimme , 
„Den scil ik mei in biddend hert 
„De stien yn hannen nimme ; 
^De Himel scil myn skild forjaen , 
„Det is myn hope ! ik scil it dwaen. 

„Mar stean my dizze winsk den ta: 

„Mei ik de oarde oanwize ? 

„Ik wyt ien , op hwaens eariik hert 

»In berch sels ken forrize : 

„Us boargemaster is 't , dy 'k mien ; 

„For him , o folts ! de oarde stien !" 

En krekt as 't folk syn echo wie , 
Om 't elk deselde miening hie , 
Sa klonk it dawerjend oer 't lân : 
„It bart troch boargemasters hân !" 

Nou giet it haed fen Ljouwert stean , 
Lit d' eagen oer *e minsken gean , 
En elkmes het it each op him ; 
Den seit er mei in kleare stim : 

14 

„0 ! ik tankje jimme , mannen , 

for it blyk det jimme jaen , 
,Det jimm' my der goed for hâlde , 

om sa'n hillich wirk to dwaen ; 
,0m dy opdracht oan to nimmen , 

is for my in djûre plicht ; 
,'t Haed moat d'oare boargers foargean , 

falt him 't swicr of is 't him hcht. 
,'k Hab wol kwea dien yn myn libben , 

mar hwet minske sondicht net? 
j,En de Hear forjowt safolle , 

N 'k hoopje ck my, Hy ken mynhert t 
^Hwent it kwea , det 'k oaren oandie , 

die 'k faek sCtnder det ik woe , 
„En myn bêst die 'k , wier 't forrjuchte , 

' det 't yn goed foroarje scoe ; 

„Ja ! ik scil in hoekstien hzze , 

ik scil yn de skealjen gean ! 
„En ik hoopje , 't swierste mûrwirk , 

scil er fêst en sterk op stean.'*^ 

„Mar hwa," sa spriek in froedsman nou , 

„Scil den de trêdde Uzze? 

„ Hwa ken ús yet ien sizze , 

„In man fen ear en trou?" 

„Hwa," seit in oaren , „wyt sa'n man? 

„Hy komme hjir, en sprekke den !" 

Den neamde d' ien ien , den wer d' oar, 

En elk hast neamde Ijuwe , 

Dêr koe min op bitrouwe , 

Hja wierne goed derfoar ; 

Mar fregc min , gjin wic biret , 

Elts sei mar : „ik fortrou my net !" 

De jongste út 'e rie seach mei langstme en smerte , 

Eft faek net ris immen him oanwize scoe ; 

Sa 'n eare , sa 'n rom , wie de winsk fen syn herte , 

Hy doarst it folbringe , hwet nimmen hast woe . 

„0 boargers !" sa sprekt er — hy ken net mear swije — 

^Bitrouw' jimme my , om sa 'n wirkstik to dwaen ? 

3OÎ leau my , 't gebou scil der ek wol op dije , 

^Myn hân scil der fêstens en draechkrêft oan jaen ! 

„Die 'k ea immen kwta? lit him komme en sprekke ! 

^Gyng ea wol in earme ûngetreast my foarby ? 

,Nin minske is troch my yn it ûngelok rekke , 

;,En dêrom , o boargers , fortrou it oan my/' 

»Feint!"sprektfroedsmanSjûrd, »feint! owyt, hwetjosizze, 

„Wy âlden nimm' 't op ús mei biddend gemoed , 

,6au binne w' ûntslein , as s' yn 't deafet ús lizze , 

„Dêr wyt' wy fen 't kweade sa min as fen 't goed. 

»Mar jo binne jong yet , en hofolle sinnen 

„Stean jo to biskinen? en och ! op yens paed 

„Strúnt jimmer de kweade as in spoek om yen hinne , 

„Rounom yen biloerend , út tsjuster en .skaed. 

;,Rjue minsken, dy-t altiid it goede bigongen , 

„Seach 'k ietter it paed fen 'e sonde bigean; 

„Fen efteren falsk troch it kweade bisprongen: 

,Hja rekk'ne to fallen , en mienden to stean ! 

„Jo hearden myn wirden , o ! wol deroan leauwe , 

„Ef haet en forachting wirdt ienkear jou lean: 

„De toer scil it sizze , as jo sonde bidriuwe , 

„En 't byld fen jou skande bliuwt iwich bistean !'' — 

„Ja froedsman!" is 't antwird, „ja, wier binn' jouwirden, 

,Mar sterk fiel 'k my selme , nea socht ik it kwea ; 

„Hwer det mar bistie, wier 't for my net to hirden ; 

„'k Forkies boppe sonde en skande de dea !" — 

„Wy scil 't!" seit it haed fen 'e rie , „Jo bitrouwe ; 

„Mar bid oan 'e Himel , det Dy om jo tinkt ; 

„Mei Dy jo biwarje for letter birouwen , 

„En det Hy jo net yn forsikinge bringt ! — 

,En nou yet de lêste : ik wyt ien to neamen : 

„De bouhear , baes Japik , wol ik dêr ta ha ! 

„De Himel wist wol , hwet er dic mei det dreamen , 

„Dy bringt er gjin tsjoedcn en kweadwaenders ta: 

»Baes ! Jo binn' bitroud om de lêste to lizzen ; 

,Ik fiel it , nea wirdt ús jou wirk ta in spyt, 

„Hwa wyt fen Jou Ubben in misstap to sizzen ? 

„'t Is trochbrocht yn eare en yn earnstige flyt !*' — 

Reuzich great , as 't byld fen d' alden 
Ut in foartiid lang forroun , 
Sa forriist de Ljouwter bouhear 
Fen de grienbiwoechsen groun. 

„Folts !" sa sprekt er, „wol my hearre, 
,0! fortrou jimm' dit oan my? 
jjMar ik sjuch hjir yet safolle 
„Ljuwe , 't better wirdich, by ; 
^Nimmen skynt him to fortrouwen ; 
„Ik fortrou my ek al net ; 
»Mar ik freegje, troch hwaens hânnen 
„Wirdt de lêste stien den set ? 

„'t Is în wirk ta heger eare ; 
„Great en hearlik is it wyt , 
„Det wy neigeaU; en de Heare 
„Het syn nocht oan minskeflyt ; 
„Syn birie en Almacht blinke 
„Yn 'e wirken fen syn bern ; 
„Hy scil my de krêften skinke , 
„Det myn wirkstik trochgean ken ! 

,Ja ! ik scil in hoekstien lizze ; 
^Jozef! timmermans patroan , 
„Lit dit wirk my goed folbringe , 
„Nim it yn Jou tasicht oan ! 
„Soan fen God , dy-t iens op ierde 
„Timmerman , as ik bin , wie : 
^Stypje my yn soarch en striden, 
„Jow my moed en kreft en rie ! 

„Wol my bystean alle dagen 
„Oan dit greatske Godsgebou , 
„En ik scil se iwich drage , 
„'t Skildewicht en d' Aldehou ! 
„0 ! ik bid : mei dit sa wêze ! 
„En myn greatste rom is 't den , 
„Mei de neiteam fen my lêze : 
„Japik wier in earlik man !" 

Mar hen , in âlde , dy dêr tsjin in mûrre stie , 

Dy skoddet mei syn holle , wyt as snie , 

By al dy droktme yn 'trounomme. 

En mei syn stokje wizend' op ît sté , 

Dêr niis it Ijocht fortsjustre , ropt er: »Wé! 

„Wé ! trijris wé scil oer ús komme ! . . ." 

Blier gyng de sinne omheech, it kleed fen damp en mist 
Wier út'noar skûrd , hast foar 't d'untweitsende ierde 't wist 
En hong yn drippen oan 'e bledsjes en 'e blommen ; 
Fen 't suden fielde min in simmerwyntsje kommen , 
Det as in sigentsje oer 'e griene fjilden striek, 
De blomkes roike en al de knopkes iepenbriek ; 
Omhegens yn 'e loft, dêr lytse fûgeltongen 
Hjar moarnsliet ta de ear fen d* Alderheechste songen , 
Der sûze 't, as de stim fen in Unsichtbre geast: 
Tsjoch, Skepping, pronkklean oan: His feest, in hearlik feest !" 

De stêd wier drok en fol, rjue minsken seach min rinnen, 
Eits yn syn sneinske klean , en elts mei bliere sinnen ; 
En mannich freamde , dy-t de poarte binnen kaem , 
En al dy droktme en dy heechtiidsklean fornaem , 
De flaggen , heech fen kieur , dy-t hast fen alle pealien 
En hûzen waeiden , troch gjin minske hast to tellen , 
Dy frege 't folts forheard : „Hwet droktme is detnou?" 
Min sei den: „D'earste stien wirdt lein fen d'Aldehou." 

Wol wier 't in steatlik feest , in kostelike dei , 
Do 't achtbre fjouwertal de earste stiennen lei. 
Dêr steane hja nou ré , de troffel yn 'e hannen , 
It wite skoatsfel foar , biboun mei swarte bannen ; 
Elts stiet al by syn hoek' , en yn it midden stiet 
De prester , dy-t it wirk yn Himels hoede biedt. 

De tsjinder fen it Wird bigjint mei kleare stimme : 
jjHear boargemaster, kom ! wol d'earste hoekstien nimme.'' 
Dy nimt de hoekstien op , en as er him den leit 
Meî fêste , sterke hân , den riist er op en seit : 

„Loft, dy-t om ús hinne is , 
't Sy yn Ijocht of tsjusternis^ 
Dy-t it Hbben ús forling't , 
En ús suwere amme bringt ; 
Dy-t ús sêft it wêzen aeit 
Of ús woest tomiette waeit , 
Dy den sûzet , gol en myld , 

Den wer âllet , woest en wyld ; 
Loft ! ik freegje en bid it jo : 
Sparje , sparje dit gebou !" 

De boargcmaster swijt en de alde froedsman Sjûrd 
Leit nou de twadde stien to plak , en seit den lûd : 

„Wetter, iwich rinnend wiet 

Fen de Himel en fen d' lerd' , 

Det it hiele minskdom drinkt , ^ 

En det elts forkwikking bringt , 

Det den east fen boppen del , 

Den yn drippen sûnder tel , 

Hwer 't mei wêze op 'e wrâld , 

Ho 't mei wêze , swiet of sâlt : 

Wetter , 'k freegje en smeekje it jo : 

Sparje , sparje dit gebou !" 

Hy het syn plicht folbrocht , syn meihd nimt de stien , 
En leit him op syn steed , en sprekt for eltsenien : 

^Read en helderbarnend fjûr, 
Knetterjend it ierdryk oer , 
Fjûr, det yn it hirdsteed barnt , 
Fjûr út 't ierdryks yngewant , 
Fjûr, det yn 'e tsjusternis 
As in Ijocht for d' eagen is , 
Fjûr, det út 'e tongerloft 
Kronkeljend op d' ierde ploft ; 
Fjûr, ik freegje en smeekje it jo : 
Sparje! sparje dit gebou !" 

De trêdde hoekstien leit. Baes Japik komt foarút , 
En sprekt , wylst det syn hân it hillich wirk bislút : 

„Ierde ! ierde ! fîer yn 't roun , 
Unforoarlik fêste groun , 
Draechster fen ús wol en wé , 
Eilân yn 'e wrâldske sé , 
lerde, dy-t ús iten jowt 
En hwerop min húzen bout ; 

As dit wirk syn spits forheft , 
Draech't , mei ûnbiswykbre krêft . 
lerde ! 'k freegje en smeekje it jo : 
Stypje en sparje d' Aldehou !" 

Baes Japik het it dien , en stiltme is yn 't rounomme , 
De prester nimt it wird , en docht de hannen gear , 
En klear wirdt troch it folts syn earnstich wird fornommen, 
Hy bidt om help by 't wirk , om seine fen 'e Hear : 

^Hege Heit, mei hwa syn wil, 
Alles is en wêze scil , 
Dy de wrâld , sa-t dy bistiet , 
Makke yn seis dagen tiid , 
Jo habbe yn Jou Albistjûr 
lerde en wetter , loft en fjûr ; 
Great Almachtich Opperhear , 
BUuwe ús stribjen Jo ta ear : 
Heare , oan Jou Heitetrou 
Wije wy dit tsjerkgebou !" 

En alle Ijuwe yn 't roun , dy-t Presters wird fornamen, 
Forienigje hjar stim en sizze earnstich : „Amen." 



clfiUvC. 

„'k Ken der my net tsjin forsette ; 
Ik, dy nea nin lieafde socht , 
My der altiid tsjin birette , 
Nea net om de frouljue tocht : 
'k Fielde rekke my yn 't herte , 
Do-t ik yn hjar troanje seach ; 
'k Fielde 'n huningswiete smerte 
By it bUerkjen fen hjar each ! 

„Mar hwet smert, 'k ken hjar net krije : 
Twisken ús in brede daem ; 
'k Moat de wreedste pinen lije , 
Lije om dy , bhere faem ! 
Wierstou fen in hege stamme , 
, for fêst , ik naem dy den ; 
Mar dou hast in boargernamme : 
Dochter fen in timmerman ! 

^Dochs ken 'fc sûnder dy net wêze ; 
Hwent by dy is 't sinneskyn ; 
Dochs wol 'k yn dyn eagen lêze , 
Eft ik dêr ek lieafde yn fyn ; 
! to lyts is my myn wente ! 
Kom ! foarút ! de strietten iroch ; 
Swiet is strak wer myn bileanning , 
As 'k fen fieren Hike sjoch !" 

Hwa 't sa spriek ? For koarte tiden 
Lei er d' earste stiennen mei ; 
't Is de jongste fen 'e rieden ; 
Rirlgen giet er nou op wei ; 
Hastich rint er troch de strietten , 
Om nei hjar , nei hjar to sjean ; 
Mooglik komt er hjar to miette , 
Hike , bouhear Japiks bern. 

Einlings komt er, dêr alearen 

't Ald stedhûs fen Ljouwert stie ; 

Sels siet hy dêr mannich kearen , 

As in lid fen Ljouwerts rie ; 

Nou wier 't wei , om plak to meitseu 

For de nije tsjerke en toer , 

Dy-t omheech kaem ûnder 't laitsjen 

Fen in strieljend sinnefjûr. 

Klibers fixe wirkljue bouden 
Oan de tsjerke en oan de toer , 
En hja skrepten , en hja sjouden : 
't Like hast in bijekoer ; 
Eltse dei dochs kaem min heger ; 
Wier de iene wer ta 'n ein , 
Den forriisde 'n oare steger , 
Ringen yn elkoarren slein. 

Rounom seach min minsken rinnen , 
Meastal wirkljue , sterk en dreech , 
Opperljuwe sjouden stiennen 
Fen 'e groun ôf nei omheech ; 
Kreakjend kreunden skyf en blokken , 
Under frachten , tige swier , 

Fen 'e greate hirdstienbrokken , 
Brocht út lânnen wit ho fier. 

Mei de troflfel yn 'e hannen 
Leijen mitslers stien by stien , 
Foegden s' as mei sterke bannen 
Troch in fêst cemint oanien ; 
Smidden sloegen gleaune fonken 
Ut it reade izer wei , 
Swiere mokerslaggen klonken, 
En de echo spriek hjar nei. 

Timmerljuwe hamm'ren , seagen , 
Makken fen it ikenhout 
Byndten , balken om to dragen , 
Sterk oanien mei bout by bout ; 
En as haed oer al dy Ijuwe , 
Hjar bistjûrend allegearr' , 
Bar om bar it wirk biskriuwe , 
Sa stie bouhear Japik der. 

Oan syn side stie syn dochter , 
't Antlit blier as 't kleare swirk , 
En hjar kommen , o ! it brocht 'er 
Him faek nije moed by 't wirk ; 
Striek hjar hân him oer 'e holle , 
0! den wiern' de soargen wei, 
't Wier as brocht hja wit ho foile 
Wytnis oer it wirk him mei. 

En de froedsman sjucht fen fierren 
Nei de twa , dy-t hân oan hân 
Dêr sa stean , en yn syn earen 
Siedt en brûst it as de brân ; 
En syn stoarjend each sjucht nimmen 
Fen dy aîlegearr' , as hjar : 
Under ai dy lûde stimmen , 
Heart er oars gjin ien as hjar. 

H Wirkfolk groetsjend giet er fierder ; 

Eik seit frieunlik him goêndei ; 

En syn herte slacht al hirder .... 

Einlings is er hjar binei ; 

„Dei !'' sa seit er , „dei togearre'*, 

Japiks groete heart er net ; 

Hy ken Hike alünne hearre , 

En hjar lûd forkwikt syn hert. 

„Hear!'' seit Japik , „scoe 'n jo 't bouwen 
„Fen 'e tsjerke en toer bisjean ? 
„Sjuch ! jo kenne fêst fortrouwe , 
^Det .it wirk net better ken ; 
^Siz my , wier *t sims det Jou eagen , 
;,Hwer jo kamen , oan hwet strân , 
„Ea sa 'n wirk as dit hjir seagen ? 
^lenich is it hjir to lân ! 

„'t Is ek klear , det Himels seine 
„Oer dit hiele kinstwirk leit ; 
„'t Is my , as dy stiennen seinen : 
„Dit 's in wirk for d' iwichheid ! 
„Mei 'k it iens oan d' ein ta liede , 
„Mei 'k it iens folmakke sjean ? 
„Hwent, it is my 't neist op ierde , 
/t Alderlieafste , nei myn bern ! 

„Dêrom fiel ik ek niyn hert^ 
„Tankber for de hearen slaen , 
„Dy-t my hjir ta master setten , 
;,0m dit wirk nei d' eask to dwaen. 
„'k Scil 't folbringe , hjar ta eare , 
„Jowt my 't libben goed of tsjoed , 
î,Under opsjean ta de Heare 
„Aefiferje ik myn swit en bloed ! 

„Mar 'k moat foart , ik leau , dêr jinsen 
„Bin 'k wer nedich mei myn rie 'n , 
„Rounom falt hwet to bitinzen ; 
„'t Minste is yette lang net dien. 
„Dos, ik ken gjin tiid forlieze — 
„Wol jo 't wirk ris neisjean, den 
„Ken myn dochter 't jo wol wize : 
„Hike wyt er ek wol fen." 

Hj giet foart en komt al ringen 
Dêr , hwer 't folts him nedich wie , 
Om der Ijocht en help to bringen , 
Foar to gean mei died en rie ; 
En de froedsman bliuwt aliinne 
By hjar , dêr syn sin op leit , 
! sa neist hjar foart to rinnen , 
Jowt him lök en siliichheit. 

KostHk mei it wirk wol wêze , 
Det sa stoer omhegen wiist , 
't Ken syn sinnen net bilêze : 
Hjar allinne , dy 't him wiist , 
Sjucht er ; by hjar bliere wirden 
Falt al 't lûd gehammer wei ; 
Mei in langstme , net to hirden , 
Giet er hjar lans 'tbouwirk nei. 

EinUngs binne hja togearre , 
Hwer gjin ien hjar hearre scil ; 
't Is de feint , as scoed er stearre : 
*t Bloed stiet him yn ienen stil; 
„Hike", seit er , „hwêrom biste 
„Sa fol fjûr for 't wirk fen stien ? . . . 
„Tinkst' oars nearne 'nt om ? . . o witste 
„Net, dou keine faem , hwet 'kmien?. 

„Is or net in stimm' fen binnen 
„Yn dyn herte , dy-t dy seit : 
^Lieafde is op diss' ierd allinne 
„d' Alderheechste sillichheid ! 
„6eal sjongt blier syn wiif tomiette , 
^Doflfer koert syn douke ta ; 
„Hwa wol lieafst allinne sitte? 
„Elk wol graech syn oanhâld ha !" 

,Oanhald , hear ! jo moatte tinke'', 
Sprekt hja mei in mylde stim , 
„Dy wol 'k heit aUinne skinke, 
„Hy oan my, en ik oan him; 
„Jimmer wierne wy togearre^ 

„Mem hab 'k , jierren lyn, forlern ; 
„'k Wol allinne him bihearre; 
^'kSwarde 'thim as ienichst bern T' 

^Faem ! ho kenste soks dochs tinke ! 
^Fielste den net yn dyn hert 
^Djipper langstme ? — siz my , winke 
„Dy gjin swieter wille en smert? 
„0 , dou mast , dou scist it witte : 
,Dou, dou bist myn siele en sin ; 
„Wol my dochs net wreed forstiette ; 
„Siz , det 'k dy ek dierber bin !" 

»Hear ! ho scoe det wêze kenne ? 
„Jo , sa eal en sa fornaem , 
„Moatt' ien , dy-t Jo liket , nimme : 
„Edelman heart edelfaem ! 
„Graech scoe mannich mei jo wolle , 
„Lyk by lyk, en stân by stân ! 
^Frouljue binne der safolle 
;,Yn it alde Fryske lân. 

„Ien as jo^ fen hege slamme , 
„Past in boargerdochter net ; 
„ 't Hiette 'n kladde op jou namme , 
„'t Brocht ús beide leed en smert ; 
„Ringen scoe jou kar jo spite , 
^Lieafde 's rûs is rêd foarby ; 
„Wol myn rie dos net forsmite , 
„'t Is ta bêst, forjow it my!'* 

„En d^chs , fanke ! wirdstou mines , 
^Altiid is dyn byld my by ; 
^For my ken gjin sinne skine , 
„Is gjin Ijocht mear , bûten dy ! 
„'k Ken der my net tsjin forsette , 
„'k Wird aloan wer nei dy dreaun , 
„Hwent dyn byld stiet yn myn herte 
,As op stiennen tafels skreaun ! 

„En gjin Himel en gjin Helle !'* 
Ropt er , stoarjend woest en wyld , 

^Scil dy oan myn macht ûntstelle , 

„Alderhearlikst frouljuesbyld ! 

„'k Wol net langer libjen bliuwe^ 

„As ik dy net habbe kin ; 

'k Wol dy oan myn herte triuwe , 

„As wier hiel de wrâld my tsjin !" 

Woeste driften stean to lêzen 
Yn syn eagen , lûd en hird 
Klinkt syn stimme , op syn wêzen 
Strielt de wierheid fen syn wird ; 
Rea fen lilkens giet er hinne , 
Hike sjucht him triljend gean , 
En hja bliuwt forbûke allinne , 
't Herte fol fen eangstme, stean. 

Flymjend skerpe , djippe smerte , 
Oer in takomst , near en wreed , 
Knoeit en pinicht hjar it herte , 
As in foargefoel fen leed ; 
Stil en earnstich giet hja hinne , 
Niis sa fleurich yet en bliid ; 
Sa komt ûnwaer nei de sinne , 
Nei de frede hjitte striid. 



De sinne is yn 't westen forsonken , 
Stil is it rounomme : 't is nacht ; 
It swirk stiet to glânsgjen fen fonken 
Yn earnstige , steatlike pracht ; 
In twierke roiket de beammen , 
De fûgeis , it kopke yn 'e plom , 
Forjitte hjar kieltsjes to stimmen: 
De wrâld leit yn fredige slom. 

Mar , hwa as ek sliepe en rêste , 
De boumastersdochter dochs net ; 
Hjar pleagje yet soargen en lêsten , 
De eangstme binypt hjar ît hert ; 

It bounset hjar lúd yn 'e holle , 
Biswierd as mei leadswier wicht ; 
Forjitte ! ho graech scoe hja 't wolle : 
Hja ken 't net : gjin each foel hjar ticht. 

En dêrom forliet hja de wrine 
En digert nei 't Himelske Ijocht ; 
Dêr wier jimmer frede to finen , 
For elts dy 't nei sielsrêste socht. 
Sa sit hja , de hân oan 'e hoUe , 
Op d' ald iken briedstoel dêr del , 
Hja mimert en tinkt den safolle , 
En 't hert is forbûke en kjel. 

Hja keart hjar al om en al omme 

En bidt : „Wier de nacht mar ta 'n ein! 

Sims is hja in bytsje yn 'e slomme , 

Mar fljucht deh forheard wer oerein ; 

En wiles kipet nei binnen 

De tûzeneagige nacht, 

En 't sûzet en rûst om hjar hinne : 

„Rêst fredich ! Gods ingel haldt wacht !" 

Wer is hja sa 'n bytsje yn 'e slomme 
En fâlle de eagen hjar ticht , 
Mar rêstige sliep wol net komme : 
Nei 't iene wer 't oare gesicht ; 
Den sjocht hja hjar mem yet ris Hzzen 
— Hjar eagen fen triennen sa fol — 
Op 't stearbêd; hja heart hjar yet sizzen: 
„Bliuw earlik, myn bern , en farwol !" 



Hja dreamt ; mar : dêr neijert hjar immen ^ 
Ho 'n freeselik spoeksel dochs is 't ! 
Hja ropt al , mar dof klinkt hjar stimme : 
„Hwet dochste ? hwet woste? hwa bist?" 
Untrinne , ho graech scoe hja 't wolle , 
Mar 't spoeksel folget hjar nei , 
It leit hjar de hân op 'e holle 
En nimt hjar de siken hast wei. 

Hja wringt hjar, mei deadseangstme yn 't herte; 

It iiskalde swit brekt hjar út ; 

Hja kreunet fen eangstme en len smerte , 

En : ^help !" wol hja roppe ; dêr slút 

Syn hân hjar de mûle , dêr rekke 'r 

Hjar boarst oan , en triuwt it sa swier ; 

Hja wirdt mei in needgjalp to wekker: 

Himel ! hjar dreamen binn' wier ! 

Foar 't finster , dêr stiet er ; syn wêzen 
Is earnstich en tsjuster as roet , 
Hy digert en sjucht troch de glêzen 
Mei freeslike striid yn it moed ; 
Den triuwt er it finster nei boppen , 
En driigjend en woest sjucht er roun ; 
En hja het gjin krett om to roppen : 
Hja stict dêr as neile oan 'e groun. 

len sprong ! En it khnkt hjar yn d' earen : 
„Wêz stil , ef dy wachtet de dea ! 
„Ik swarde : gjin machl scoe my keare ! 
„Swij fanke ! ik doch dy gjin kwea ! 
„'k Biswar dj yet ienkear : wird mines , 
„Ik klaei dy yn side en forwiel ; 
„Myn jild en myn skatten binn' dines 
„En 't hearlikste lok wirdt dyn diel !" 

„0 hear ! wol my ringen forhtte !" 
Sa bidt hja mei skriemende stim 
En rikt him de hannen tomiette , 
En fâlt op 'e knibbels for him ; 
;,Né fanke ! dou scilst my bihearre ; 
„Ik wyt , det 'k hjir bin , is in kwea ; 
^Mar moat 'k yn dyn earmen ek stearre , 
„Ik kar yet boppe alles sa 'n dea !'' 

Mei triuwt er hjar woest oan syn herte , 

En slút hjar de mûle forwoed; 

Hja wart hjar , en kreunet fen smerte , 

Gjin ien heart det kleijende lûd. 

Allinnich de stjerren dêr boppe , 

Sa folle millioenen yn tel , 

Hja stoarje , al ken hja net roppe, 
Sa earnstich en stil op hjar del. 

Hja bidt al ; hwet helpt hjar it bidden ? 
Hja wraxelt mei deadseangslm' yn 't hert ; 
Hy seit mar fen : „ Mines scist wirde ; 
»Kom mei my, hjir helpt gjiii forset ! 
„0, lit dy , lieaf famke, bilêze, 
„De wrâld is sa moai en sa rom ! 
^De wrâld yn ; dyn stipe scil 'k wêze , 
„By dy is myn lok; fanke , kom !'* 

Der riist út it fanke hjar herte 
In needrop , sa near en sa rou , 
Fol neameleas leed en fol smerte , 
En dawert troch 't stille gebou , 
Wjerkeatsend yet ytlike kearen .... 
Baes Japik wirdt wekker , en raer 
Klinkt him det gerop yn de earen : 
Op fljucht er : syn bern driicht gefaer ! 

Hy swaeit mei syn reuzige hannen 
In flymskerpe bile yn it roun , 
Dy-t ghnstert yn 't Ijocht fen 'e moanne ; 
En swier dreunt syn foetstap yn 't roun ; 
Dy rop klonk troch ieren en sinen : 
Syn bern driicht gefaer ! en forwoed 
Springt hy , as de lieu der woestinen , 
Hwaens jongen de jager biloert. 

O Himel ! ho scil dit biteare ? 

Syn hier stiet fen Hlkens oerein , 

De doar ken gjin eachwink him keare, 

As wie 'r ek mei izer bislein ; 

En eang is de riedshear to moede : 

Hwa keart Japiks reuzige krêft? 

Hy komt! tilt mei freeslike woede 

De bile yn 'e hichte .... en treft ! 

Biswime leit Hike dêr hinne; 

Hy sjucht it; en stil stiet him 'tbloed . . . 

Himel ! hwet scil er bigjinne ? 

Hy ropt hjar, earst sunich, den lûd! . . . 
Yn d'ein docht hja d'eagen wer iepen , 
En freget yet skril , hwet it wie : 
„0 heit ! ha 'k binaud lein to sliepen? 
„En wier 't sims in dream, dy-t ik hie ?" 

In dream ? Och ! ho graech scoe er 't wolle ! 

Hja sjucht it to klear ; hwent dêr leit , 

In gapjende woune yn 'e holle , 

De froedsman, forslein fen hjar heit. 

Syn each, niis fen woeste bigearte 

Yet strîeljend, is glêzich en stiif; 

Syn troanje forwrongen fen smerte , 

En 't hert stiet him stil yn it liif. 

En bûrljuwe en folts komme rinnen : 
Hja hearden det aeklike lûd , 
En trêdsje de sliepkeamer binnen , 
En sjean dêr det lyk en det bloed ; 
Mar Japikbaes riist yn 'e hichte , 
Sa freeslik , hast elkmes ta skrik , 
En seit : ,Dy dêr leit, dy is rjuchte ; 
„En dy-t him forslein het , bin ik ! 

^Kom boei my , sa tel jimme kinne !" 
Sa ropt er forwyldere en lûd ; 
„Kom,, dei my, hab ik it fortsjinne , 
„En nim for syn libben myn bloed ! 
„Mar wyt: neat forwyt my myn herte: 
„ 'k Wier rjuchter, gjiu moardener^ hear ! 
„Gjin neibirou hab ik of smerte ; 
„As 't koe , 'k deide'm yetteris wer ! 

„En dou den, myn bern, om hwaens wille 

»Dy man as in deade dêr leit , 

„Scoestou my foroardielje scille ? 

„Siz Hike ! hwet kwea die dyn heit?" 

En hja slacht hjar eagen nei boppe : 

„Né heit ! 't wier gjin moard; mar in rjucht; 

„Mei elkmes jou skande útroppe : 

„De toer bringt jou ûnskild oan 't Ijocht !" 



15 

Lykme allinne en djip ûnder 'e groun , 
Dûbeld mei keatten oan 't mûrwirk forboun , 
Sit dêr baes Japik , en freeslike smert 
Is yn syn siele en tofiket syn hert ! 

Jister sa heech yet yn eare, en hjoed 
Sit hy dêr hinne , mei wé yn it moed ; 
Hwet jowt syn sterkens en reuzige kreft , 
Nou-t hîm it needlot sa heiselik treft? 

„Alles op ierde is nou for my forlern ," 
Sucht er, „myn wirk en de ear fen myn bern. 
Die ik den sonde ? ik strafte it kwea ! 
As ik it dwaen koe ; yet sloech ik him dea !'* 

„Mar hwa ken 't sizze , hwent hwa wier derby : 
„„Japik die rjucht, hwent it kwea strafte hy?'"' 
„Hwa het, hwet hy oan myn bern die, fornomd? 
„Hy koe it sizze: syn mûle is forstomd. 

„Hear yn 'e Himel, dy-t alles oansjucht, 
„Jo bringe ek ienkear myn ûnskild oan 't Ijocht ! 
aJo litte 'tblike, al is 't ek nei myn dea : 
„Japik die rjucht , hwent hy strafte it kwea!" 

„'k Sjuch yn 'e takomst it roettsjuster lot , 
„Det my forwachtel : de dea op 't skafot ; 
^Sjuch ! hwet in folts ! hark, hwet roppe hja lûd : 
„„Japik, de moardner, dy rjuchtsjehja hjoed!'"' 

„Skandelik stearre, né! det wol ik nea ! 
„'k Frees net for pine en for lijen en dea: 
„Sels meitsje ^k lieawer in ein yet er oan , 
„As op 't skafot en troch boalshannen stoarn ! 

„Heare hjirboppe! wol' Jo for myn dwaen 
„My for Jou rjuchtstoel myn kwea wol forjaen? 
„Jo kenn' myn libben, Jo wite myn leed, 
„Mei ik my deije, ik doch it út need ! 

^Heare! ik wyt det ik sonde bidriuw' 

»As ik my selme de deawoune jow. 

aMar 'k hab Jo tsjinne! Jo lêst dien hab 'knea; 

„Wêz my genedich ! forjow my dit kwea ! 

„Mar den myn dochter? sa raer al oerstjûr, 
,Hja bliuwt fen elkmes forlitten den oer. 
^Skoud fen 'e minsken, hja sizze den : „Hen, 
„Dêr giet baes Japik de moardner syn bern!'' 

„Ken ik it helpe ? myn tiid is ta'n ein ; 
jjHike ! de rou om de holle nou slein ! 
„Is 't ek, det elkmes hjir kwea fen my seit : 
»Do wiste better, dou skriemst om dyn heit !'' 

»As 'k mei dit stiel nou myn ieren Irochsnij , 
„Is yet myn aîderlêst tinken om dy; 
»Komt oer myn eagen it skaed fen 'e dea, 
„Yet is for dy, o myn dochter; myn bea. 

„En den myn kinstwirk ! myn eare meiîën , 
„'k Mocht it wol lije, hîe 't nea net bîstien; 
„'t Fêst foundemint is der nou ûrider wei, 
„Nou het de Kweade syn hannen derby. 

„'k Slút den, o Heare ! myn rekken' meî d' ierd ; 
„Bring m' op de wei, dy-t nei sîllichheit liedt; 
„Jo, Heare Jezus ! oan 't kriús for ús stoarn : 
„Yn Jou genede bîtrou ik my oan !" 

Nou nimt er 't wapen mei biddend gemoed, 
't Snijt troch syn ieren : omheech spat it bloed ; 
Fredich , de earmen nou oer eltsoar slein , 
Sît er dêrhinne , sa wachtet er de ein . . . . 

Faek wol sjucht îmmen dy 't libben ûntgiet, 
Klear hwet er bart yn takommende tîid ; 
't Swarte gerdyn , det de takomst yet dekt , 
Falt faek foar 't each wei, det stearrende brekt. 

Sa het ek Japik nou dîngen foar 't each , 
Dy-t yet op îerde gjin înkelde seach ; 

't Strielt op syn wêzen, de Geast sprekt út him, 
Kreftich forheft er for 't lêste syn stîm : 

,,0 trilje, Ijue fen Ljouwert ! 
^Hwent Himels oardiel komt. 
^Hark de bazún al klinken, 
„En 't fûgellûd forstomt ! 

^Hark 't kriichsgewoel ris dreunjen, 
„De helle skattert lûd : 
„Wé ! dûbeld wé oer Fryslân ; 
„De loft is read as bloed ! 

„Hear, ho-t de rûken krasse, 
»0p bút en kringen fel ; 
„Hwent oan de galgen hingje 
„De liken, sûnder tel. 

„Sjuch de skafotten rikjen 
„Fen read, ûnskildich bloed; 
„Wé ! trijris wé oer Fryslân , - 
»En rouwe yn elts gemoed ! 

„En al det wé scil wêze 
»Yn namme fen 'e Hear , 
»En al det bloed scil streame , 
„Sa-t hjit, oan Him ta ear ! 

„Bûg Friezen ! for det needlot, 
^Sa aeklik en sa fel, 
»De holle; gean den sitten 
„Yn sek en yeske del. 

aDou, wirkstik fen myn hannen, 
„0p dy rêst ek gjin sein , 
„Dou bliuwst' op heale hichte : 
„Nea rekkestou oan d' ein ! 

„De sonde het dy oerfâllen : 
^Forsakje scil de groun ; 

,6ei, machten fen 'e helle : 
»De Kweade het it woun ! 

,6jin tsjerke scil dêr dije ; 
»Tel îs hjar glâns forstoarn; 
^Hja scil yn lôge opgean 
^Troch fjûr fen Himels troan ! 

,Mar d'Aldehou scil bliuwe , 
„Mei ieuwen ek forgean , 
^Allinne as byld fen skande 
^Ta 't fierste slachte stean. 

„'t Is om 'e nocht, ús wrotten : 
»It lok forkeard yn rou ! 
»Forflokt ! troch alle tiden 
^Forflokt; is d' Aldehou !" 

En Japikbaes swijt : wirch en loai yn 'e lea , 
Sa sit er dêrhinne en wachtet de dea ; 
Al licht wirdt syn holle, hy fielt it al goed : 
Syn Ubben rint wei mei it streamende bloed ! 

Mar hark ! hwet is det ? hwet in droktme en gebear 
Klinkt dwers troch it mûrwirk him nouynitear? 
Min iepent de doar fen syn hok, en dêr kïinkt 
De tynge him tsjin, dy-t de frijdom him skinkt. 

,In teiken ! In teiken ! in wink fen omheech !" 
Sa ropt min , ^De toer is forsakke omleech ! 
„De Himel het treflik jou ûnskild ús sein : 
„De stien is 't, troch him dy-t forstoarn îs, iens lein!" 

»Stean op den^ baes Japik! jo binne wer frij ! 
„Jou ûnskild mocht bUke; gean ringen dos mei !" 
Mar hy sjucht hjar oan , flymjend wé yn it moed, 
En wiist hjarren stom op it rinnende bloed ! 

^Folts!" sprekt er, ,'t is blidens en Ijocht yn myn hert; 
,'kMoat stearre, mar sa is it stearren gjinsmert; 
»Myn ûnskild mocht blike yet foar det ik stear; 
„Licht falt my it skieden : myn eare ha 'k wer. 

Mar — hwa rint sa ringen it folts dêr foarby ? 
't Is Hike ! Hja ropt : ^Heit ! o heit ! jo binn' frij ! 
En den : o ! hja sjocht it ; hwet flymjende smert ! 
Hja fâlt oer him hinne : ,o Hear! 't is to let !'' 

„0 bern!" klinkt syn stimme, »myn lieafste op ierd, 
^lk moat dy forlitte, mar 'k stear ûnbiswierd ; 
„Gjin minske wiist nou mei de fîngers dynei; 
„Myn namme is yn eare, myn rom is net wei !" 

En swak wirdt syn pols , en al stiller syn hert , 
Hja aeit him it wêzen , hy fielt it hast net ; 
Yet sprekt er : »Myn Hike, dou wierste for my 
In lieafhabbend bern : al myn seine is for dy !" 

Den ropt er yn ienen , sa heislike rou : 
^Forflokt is myn toer en it hiele gebou !" 
Den bûcht er de holle , den rekt er de lea ; 
Den brekke syn eagen . . . baes Japik is dea ! . . . 

En wyld , mei in gjalp dy-t de siele trochsnijt , 
Falt Hike foaroer op it lyk fen hjar heit ; 
In kjeltme giet hjar troch de lidden fen smert : 
Hja leit tsjin syn boarst mei it stilsteande hert. 

Stil leit hja dêrhinne , bigien komm' de Ijuw' 
En nimme hjar sêfkes fen Japikbaes ou ; 
Hwét wirde hja kjel , hwent de siken binn' wei : 
Hja wier ek fortige , hjar heit efternei. 

En triennen yn d* eagen en rouwe yn it hert , 
Sa sprekt min for hjarren in earnstich gebet ; 
En fredich , biwarre for leed en for lêst , 
Leit Hike neist Japik yn d' iwige rêst .... 



En nou swijt de klokkestimme : 

*t Forhael is dien 

De stoarmwyn skynt it to fornimmen , 
En raemt de stien 

Fen d' âlde mûrren , 
Blaest wyld en rou 
Mei foarske skûrren 
Om d' Aldehou. 

En de neare stimmen dreunje 

Hjar earnstich liet , 

En hja suchtsje wer en kreunje : 

Jt lok forgiet!" 

En sjonge 'n deadsliet 

Mei wyld geraes , 

Fen 't ûnk fen Hike 

En Japikbaes. 

En 't klinkt út d'ûnsichtbere koaren 

Troch 't âld gebou : 

^De flok fen 'e boumaster hinget 

Oer d'Aldehou V' 

En as den 't ûnwaer 

De bynten skokt, 

Den skattert alles : 

Forflokt ! forflokt ! 

Den rêst wer de stoarmwyn ris ef kes ; 
't Gebear is in amery dien ; 
En de klok mei syn izeren stimme 
Slacht d'ûre: Jenr 



Groü, 1887. 

Frisk end Flaemsk. 

As en taheake op 't jinge oer 'e frîske sprake to lêsen 
stieth op bledside 186 fen 'e forige , end op bledside 96 
fen disse jiergong fen dit tiidskrift — end ho 't ús tael 
ho langer ho mear by taellearden end by Ijeafhabbers 
fen 'e folkssprake în oansjen komth , ek achte end eare 
wirdt în hir greate wirdye , mei 't folgjende hjîr yette 
meidield wirde. 

Net alinne in Hollând end binammen în Thiútsklând 
end Ingellând , mar foaral ek în Belgenlând wirdt ús 
sprake tsjintwirdich acht slein , end fen de taellearden 
bihoffene. End nin' wûnder ! De Flamingen ommers 
habbe de selde striid út to fiuchtsjen as wy , om hjar 
tael wer în 'e hichte to wirkjen, end hir de hege pleatse 
wer înnimme to litten der 't hiu alle riucht op heth. 
Lîkwol mei dit ûnderskie det de flaemske taelstriid folle 
heftiger end kreftiger fierd wirdt as ús frîske taelbivve- 
ginge , omt it der ek oer folle îngripender end swier- 
wichtiger folksbilangen gieth , as to uses. Der is yette 
en oare sake, hwerthruch de Flamingen oanfitere wirde 
ús sprake acht to slaen , end hir , în taelkindige sin , to 
ûndersiikjen end út to plûesjen. Det is de greate h'kfor- 
migens , de greate oerienkomste în lûden , wirden , for- 
men dy oan beide spraken egin is. Binammen it egint- 
like ald-flaemsk , de westflaemske goasprake , de aldste 
end süverste , de minst forsHtene , de rîkste end de wol- 
lûdichste mant alle oare leeg-thiútske goaspraken, stieth 
ús friske tael thige nei. Hjirut bUkt ek (as men it oars 
ek al net wiste út 't jinge de skiedkindigen út alde skrif- 
ten end ûrkûnden biwise) — hjirút bhkt ek det en diel 
fen 't westflaemske folk , binammen det oan 'e sékant 
sit , fen Slües în Staets-Flaenderen ont Dúntsjerk, ja ont 
Kales (Calais) in Frankrîk ta , fen friske ôfkomste is — 
lik as it ek în wierheit sa bistieth, Derom skriuwth ek 
en wollearde Flaming, d' earwirde Hear Jul, Glaerhout , 
în sîn thige bilangrîk opstel : De Franken , de Friezen 
en de Saksen , det in it gentske tiidskrift Het Belfort , 

jiergong 1886, bledside 37 en plak krige heth , oer 
disse sake H folgjende : 

„Er bestaan woorden die in de Nederlandsche tong- 
^vallen niet te vinden zijn en die in 't Friesch en in 
^'tVlaamsch voortleven. 

„Eenige eigenaardige letterverwisselingen kenmerken de 
„beide spraken. 

„Van sommige klanken , die anders luiden in al de 
„de andere Nederlandsche gauen , komt de uitspraak 
^volkomen overeen by de stamverwante volkeren." (Hjir 
mei binne Flamingen end Friesen miend.) 

»Vele oude vadersnamen zijn meest in Friesche maag- 
^schapsnamen en Vlaamsche plaatsnamen bewaard gebleven. 

»Een merkwaardig taalverschijnsel is 't, dat wij in 
^vele der oude gedaanten onzer plaatsnamen den uitgang 
„inga tegenkomen , die op zijn Friesch de afstamming 
„aanduidt in de vadersnamen , welke in *t meestendeel 
^onzer plaatsnamen verscholen zitten en die als grond- 
„steen van den waren taalkundigen uitleg onzer Vlaamsche 
^plaatsnamen moeten geleid worden." ^). 

Wol men en inkel byspil habbe fen d' oerienstiaiminge 
twiske Frîsk end Westflaemsk , sa wiis ik op 't wirdke 
ont (in 't hollândsk tot , tot dat , tot aan) , det oan beide 
taelformen egin is^, mar oan nin oare. Wy sidze : „ik 
jjscil by dy bliuwe ont it thiûster wirdt." End sa ekde 
^Flaming : ik zal bi je bluve ont et duuster wordt." 
Wy sidze : „fen Feanwalden ont Birgum is 't ollegeärre 
^sând" ; end de Flamingen : »van Oostende ont Nieupoort 
.is 't ol duunzand." Sa skriuwth ek Gumo Gezelle, 



^) Byspil: Tetinga heim (it is to sidzen : hiem , wensté fen 'e 
Tetinga's, fen it neiteam fenenman, dy Teie hjitte) is de alde namme 
fen en doarp in Fransk Flaenderen , dy tsjintwirdich 2is Teteahem 
skreawn wirdt. Thetlnga is ek de namme fen en ald-frisk skaei, 
der Thetinga-state to Wieuwert yette fen oer is. Fjirders Tetekum 
(aldtiids Tetinkheim , in saksiske form it selde as Tetingaheim in ald- 
friske end aîd-flaemske) sa hjit en h'tse bûrren by Ltidinghausen in 
Westfalen; Tetebül, en bûrren by Hatsted in Noard-Frieslând, endsf. 

Bellingalieim is de alde namme fen en doarp m West-Flaenderen, 
hjoeddeisk Belleghem neamd. BelUnga is en ald-friske skaeinamme, 
dy 't yette in Grinslând end in Kast-Fl-ieslând libbeth. Bellingaweer, 
en bûrren by Winsum in Grinslând , end Bellingawald (Bellingioolde), 
en doarp m Grinslând tjin 'e merken fen East-Frieslând oan. Fjirders 
Beïlinkhof, en bûrren by Wierden in Twinte ; Beîîinghoven, en doarp 
by Erkelens in 't prüessiske Rinlând, Beîîingdon m Buckshire, end 
Beîîingham in Nôardumlerlând, Ingellând, ênd foUe mear. ^ 

de flaemske dichter , in sin hearlike forflaemskinge fen 
LoNGFELLOw's Soîtg of Hiawcttha : (^) 

»Zoo zy kampten daar te gader, 
„In 't te Gode gaan des zonlichts , 
„Ont het avond vverd en donker. 

Hwer in 't ûrspronkelike stieth : 

,So they wrestled there together 

,ln the glory of the sunset, 

„Till the darkness fell around them.'' 

Oer dit wirdke ont heth. Guido Gezelle in *e ^Äantee- 
keningen'' efter sîn Hiawatha-sang , en bulte allerbilang- 
rikste en allermerkwirdichste saken skreawn , in tael- 
learde sin , end d' alde ûrsprong der fen oan^viisd. It 
moit my det ik , om 'e romte , dy oanteikening hjir net 
ôfskriuwe end printe litte kin ; mar nou mei it de lêser 
oanfitere om selfs (jezelle*s Hiawatha-sang hin oan to 
rieden. 

Lîk as ont , sa is by de West-Flamingen ek ús wird 
Selle , for Februari , bikend end în brûkme. End sa 
foUe mear. 

De namme fen Dr. Gumo Gezelle (^) bringt my wer 
by de frîsk-flaemske taelbiweginge tobek. Ommers disse 
earwirdige man , en ienfaldich Preester to Kortrik in 
Flaenderen , end , hwet ús miene sprake oangieth , wis 
de greatste taellearde fen sîn lând end folts , end fen 
uses der by — en man sa rîk în taelwittenskip as în 



(') The song of Hiawatha overgedicht in H Vlaamsch door Guido 
Gezelle. Kortrijk, E. Beyaert, 1886. (Uitgave van het Davidsfonds, 
N^ 50.) De priis is 2 franken, det is en goune. 

(') Egintlik hjit de man, fen riuchts wegen as Flaming, Wyten. 
Guido is mar en forWaelskinge eft forfranskinge derfen , 'Jik as foUe 
by de Flamingen in brûkme is. Wyten is de flaemske form , lik 
as Witte de ald-hollândske (men thinke oan Witte van Haemstede, 
end oan Witte de With), end Wyte eft Wyto de ald-friske. Wy 
habbe disse namme nou meast in 'e forklienform (dimimitimm) as 
Witse eft Wytse , egintlik Wit-tse, det is {ts eft tsj = k. tsjerke 
eft tserhe = kerk) Wit-ke, de h'tse Wite. End fen Witse yetteris 
forkliend, habbe wy ek de frouenamme Witske, Wytske, aid-frisk 
Wita. 

ienfald end minlike biskiedenheit — disse man stieth oan 
't haed fen 'e west-flaemske taelbiweginge în 't gemien. 
End hy is ek de man dy earst (mei my , sa moat ik om 
'e wierheit der by sidze), dy earst d' oerienkomste twiske 
West-Flaemsk end Frisk fûnd end oanwiisd heth. End 
d* earw. Jul. Glaerhoüt is , mei îth'ke oare flaemske 
tael- end skiedkindigen , sîn folgeling în disse sake. 

GüiDo Gezelle heth în sîn talrike skriften, end binam- 
men în sin taelkindich tiidskrift, det er ûnder 'e latînske 
namme fen Loquela útjowth(^), faken op 'e bilangrikens , 
ja op 'e needsakehkens fen 't bihoflfenjen der frîske sprake 
for 'e west-flaemske taelkindigen wiisd. Hy docht ek 
hwet er kin om 'e frîske tael oan sîn lândsljue mear end 
mear bikend to meitsjen , end hy-self is ús sprake mach- 
tich wirden, al heth er ek nea nin foet binne ús lânds- 
pealen set, end al bin ik (nei 't er net better wit) d' 
ienichste Fries dy 't er ea spritsen hetlî , eft der 't er 
ea mei în briefwixeling stien heth. In sîn tiidskrift nimth 
er jamk 't iene eft oare op, det ûrspronkelik în 't Frîsk 
skreawn is , end hy set den sîn forflaemskinge der nêst, 
om sîn lêsers d' oerienkomste twiske beide talen düdelik 
sjen to litten. Ja , sels heth er ien fen dy frîske ny- 
jîerswinsken , as briefkaerten foar îtlike jieren útjown 
(ik mien fen Waling Dykstra), oerprinte litten, mei de 
forflaemskinge der ûnder , end sa oan sîn migen end 
friunden to nyjier tastiûrd , alles to eare fen ús friske 
tael. Lesth'n joech er by sîn Loquela en bledsje út, der 
op ta; der hied er en stik út en frîsk skrift , en ^Sé- 
stoarm^' fen E. Gerdes (R. Zylstra) op forflaemske. Der 
stoe it Frîsk mei it Flaemsk der ûnder , rigle om rigle. 
Hy skreau der by (end hy koe det mei wierheit dwaen) : 
„In dit kleen staal van friesche sprake komen weinîg 
^woorden die eenen Vlaming moeielijkheid kunnen baren." 
Letter priisge er în en bybled fen Loquela sîii lêsers de 
Jiimen ind Tdtsjes fen de broärren Halbertsma oaii. Hy 
die it mei disse wirden: ^Een prachtig octavo boekdeel, 
^calîco band met goud versierd , het eigentlijke volks- 
„boek der vrije Friezen , XXX en 435 tweespondige 



(*) Sont Maie 1881 komth der alle moanne fen Loqueîa en bled 
út fen fiower dûbbelde siden , by Jul. de Meester to Rousselaere 
in West-Flaenderen, end de priis der fen is 2V2 frank, det is 1 goune 
end 5 stûren i'n 'tjier. 

^bladzîjden , met eenen ynhald ofte inhoudstafel. Met 
„het blad Frie^ch, ^'w Séstoarm^\ onlangs als toemate 
„uitgegeven door Loquela^ voor klauwstok in de hand, 
^kan iedere Vlaming deur die Bimen ind Teltsjes gerBken, 
„in zulker voegen toch dat hîj er groot genot uithale 
^voor zijnen geest , en groote bate voor zijne vlaamsch- 
^friesche taalwetenschap/' 

Wis ! GüiDO Gezelle, en útman , en soan fen 't flaemske 
lând, docht mear for ús sprake end hir tier , as mannich, 
mannich Stând-Fries docht , ja thinke mei ! 

Ik doch den ek neat mear as 'tjinge ik, as Fries , 
forplichte bin to dwaen , as ik min lêsers hjir op Dr. 
GüiDO Gezelle end sîn wirk opmerksum meitsje , as ik 
allen Friesen in 't gemien sîn boppe neamde forflaemskinge 
fen LoNGFELLow*s Hîawatha^ sa swietlûdich în hir flaemske 
folkssprake end derin ús Friesen sa nûver egin, thige by 
thige oanpriisgje, Hk as ek sîn ûrspronkelike dichten ^). 
End binammen ek sin Loquela , sa rîk în folksaerdige 
taelwitlenskip , oan alle frîske taelljeafhabbers. 

GüiDO Gezelle heth în disse frîsk-flaemske sake al folle 
neifolgers fûnd ûnder sîn lândsljue , end net alinne în 
Flaenderen , mar ek in oare krilen fen Belgenlând. Sa 
krige ik hukkerwîks en oanfrage fen en mûnts, út en 
kleaster în 't Walelând. Disse learde man woe hin , sa 
skreau er , biflitigje om 'e frîske tael to learen , end 
hy frege hwet for boeken as er der mear for brûke end 
rieplachtsje moaste. Nammers hied er de wirken fen 

GySBERT JaPICX , WlARDA , EpKEMA , VON RlGHTHOFEN , WaS- 

6ENBERGH , dc Halbertsma's , DE Haan Hettema eud Bende 
Bendsen (Noard-frîsk) al bihoflfene end trochwirke, skreau 
er. Ik koe de * man net folle taelboeken mear oan 'e hând 
dwaen , mar ik koe him dochs wise op *e , jammer ge- 
noch ! ûnfolmakke , egintlik mar earst bigûne spraekkinst 
fen Sytstra , op dy fen Colmjon , letter în 't liacht kom- 
men , end op *e nyste, dy fen Dr. jur. Ph. van Blom. End 
fjirders yette op 't wirk fen Dr. F. Buitenrust Hettema, 
Bloemlezing, uit Oud-j Midden- en Nieuwfriesche geschrif-* 
ten. Jk wier blid det ik him disse wirken yetle oan- 



*) Liederen, Eerdichten et réliqua, Leuven en Bousselaere, 1880; 
Dichtoefeningen , Leuven, 1878; Gedichten, Gezangen en Geheden, 
Leuven en Rousselaere, 1879; Kerkhofblommen , Leuven en Rous- 
selaere, 1878; Driemaal XXXIII kleengedichtjes j Rousselaere, 1881. 

riede koe , mei itlike oare east- end noard-friske , end 
det ik hini net hoechde to sidzen : Jou habbe end witte 
alles al ! — Ik hie my oars hast skamje moatten, end it 
wier dochs al to sleau west, oars net ? det en freämde man 
al mear fen ús tael wiste , end derin better bislein ten 
îs kaem , as mannich Fries self. 

Ek forskint der, sont 1885, to Hasselt in Belgisk- 
Limburg en tiidskrift , ûnder 'e namme fen : H Daghet 
in den Oosten. Derin wirde în 't bisûnder belgisk-lim- 
burgske folkssaken forhânle , lik as de folkssprake în 'e 
forskate kriten, de folkssagen end mearkes, folkssangen, 
alde lieten end rimen , berne-boartersrimkes , alde ried- 
lingen , folksbrûkmen — koartom alles hwet me tsjint- 
wirdich ûnder 'e ingelske namme fen folklore bigrîpt , 
end det for ús Frieslând al for en great diel forsamle 
is fen Waling Dykstra end T. G. van der Meulen în 
hjar forthiënstêlik boek In doaze fol alde snypsnaren. 
Nou , det belgisk-limburgske tiidskrift wit ek fen ús frîske 
tael end fen ús taelstriid. Nammers heth it as enleuse 
eft kenspreuke op sîn titelbled disse wirden fen Gysbert 
Japigx : To eere fen uivz triesche tonge , dy me beschild* 
get , dat me him mey nin lett'ren Uivt-'byîdje schoe kinne. 

Sa bliuwth den ek Belgenlând net binefter by Thiútsk- 
lând end Ingellând end Hollând hwer 't it jildt om ús 
frîske tael d'eare to jaen dy der mei alle riucht oan 
ta komth as oan ien fen de aldste, de sûverste, dewol- 
lûdichste der alde germaenske talen, ja as de merkwir- 
dichste ûnder dy allegeärre. Binammen Flaenderen, thank 
oan Dr. Guido Gezelle end sîn folgers , West-Flaenderen 
stieth în 'e foarste rige for disse sake, sa earfol end 
forblidend for eltse Fries , dy sîn frîske herte op 't riuchte 
sté heth. 

Haerlem. JOHAN WINKLER. 

IN NIJE KEITE 



FEN DE 



Fryske Lânbou-Maetskippij- 



Wy binne yn it weardshûs „de Swan" to Hegevvier , 
ien fen de greatste doarpen yn ús klaeihoeke. 

Om in langroune tafel , mei ythke forlingstikken twiske 
de poaten sa lang makke , det hja great-ernôch is for it 
selskip , sitte in foech tritich boeren , mei in pear Ijue 
der mank , dy-t mear op hearcn lykje. 

De krekt oanstitsené lange pipen rikje as skoarstiennen 
yn in stille , friske wintermoarn ; de thé yn de treppôtten 
is amperoan brún ; de slypstiennen yn de klûntsjepôt 
blinke ús tomjitte. 

It is yn it rinnend heal ûrke , det in gearkomste foarôf 
giet. Sa nou en den komt der ien yn. 

In petear oer 't generael is der dos yet net. Boer 
Merten freget Doede , ho folle er Freed for it koarn 
makke hat ; — Melle ornearet , det der in gieltsje yn it 
fet fé is : hy hat hjoed al twaris keapljue om de oksen 
hawn , mar koe yet net resolwearje ; — Freark hat de 
rude yn 'e skiep , en det wirdt him ûnderdúmskens troch 
syn bûrman om de noas wreaun ; — Doeke hat it lijen 
yn de keallen : it iene steart by 't oare ; — Ate syn 
tersk is ôf , en hy wit hast net , ho-t er it folk oanslach 
jaen scil , ont it útwirk oankomt ; — Tseard flokt op 
de kommizen , dy-t syn nochteren keal , det hy smûkeljo 
scoe, ta hjarren nommen ha, en sjucht derby skean nei 
ûntfanger ; — it kâltet , redekawelt en hersenskrabbet , 
kleit en tsiert troch eltsoar hinne , det min yens egen lûd 
net heare kin. 

Boer Tysma , in koart , ticht mantsje fen in great 
sechstich jier , al moai fier troch it hier woechsen, mei in 
skel lüd , klaeid yn in âldmoadrich kamesoal en mei in 

nijmoadrige mûtse , hwer hy sa fier yn wei sit , det syn 
eagen , dy-t alle kanten ûtsjogge , as er hwet sein hat , 
amperoan wei binne , lyk as moileëagjes , hat in petear 
mei Doedema , in tsjokke , boarstige , egenwize boer mei 
in befke en in hoed mei in lege , platte bol. Howol de 
earste diaken wêst hat en sa op de gearkomsten fen de 
tsjerkerie wêze koe , blykt it al gau , det hy , lyk as Doe- 
dema , op in forgearringe egenlik net thús is , alteast net 
faek wêst het. 

Tysma : „De jonges hawwe sein , det ik hjir abslút 
hinne moast , mar ik freegje jo , Doedema , hwet dogge 
wy hjir ? It liket wrychtich wol , det wy yn 'e Swân 
op bisite binne ! Wy sitte hjir ien lang en twa breed, 
mar ik sjoch neat gjin avensaesje. Dokter praet nou 
net oer lân hieren. Hy koe oars wol in pûk stikje fen 
ray krije en dêr bin ik hjir, om de wierheid to sizzen , 
ek allinne om komd. Gjîn better flaechslân op de wrâld, 
moat jo tinke ; nea nin lêst fen frettinge en rost of sa 
hwet hinne." 

Doedema : „0p bisite, seit er ! Komyk , moat ik sizze. 
Nou , det komt de boeren hjar mâlle gat oars net mear 
oer. Hja kenne mar op de tomme sûge , wylst de lân- 
hearren bambesearje en it lieawe jild yn freamde lânnen 
forslampampje. Komyk , net ? Ik scjl lykwols de ein 
wol fine , dêrom net. Mar ho seijen jo , wolle jo lân 
oan dokter forhiere , Tysma? Det liket bryk ; oars hiere 
jo sels , hwet der los en fêst is. Rint it jo oer de fûst ? 
Hat dokler jo der om oan wêst ? Komyk ju !" 

Tysma : „My der om oan wêst? Wis en wrachtich , 
hat er det ! Det stie ommers yn it ding , det er ús ta- 
stjûrd hat. Jo ha fêst ek ien krige. Us Geale hat it 
der klear út lêzen en dêr scoed er den freamde weet , 
betewoartels, moankoppen en oare rare mirakels op bouwe 
wolle. It is , eft it de man yn de piasse slein is ! Ho 
ornearje jo ? Hy ken lykwols wol hwet fen my krije. 
Ik haw in.stik, det tige gadich leit for myn sweager, wit 
jo ; dy hat er my al om oan wêst , mar den krij ik gjin 
hier , det wit ik foarút wol. Den doch ik it lieawer oan 
dokter oer. Dy bern roppe yen de klean fen 'e hûd !" 

Doedema: »Hm! Yn 'e plasse slein is, seit er! Komyk 
ju ! Dokter boerkje ! To loai, moat jo tinke , om úlit 
bêd to gean , as-der by in sieke komme moat. Wit jo 

wol , ho-t er it lêsten by Hoaite Maeike lizze litten hat ? 
Jonge , sa raer biteard ! Binaud ! Komyk ! Hy rekket 
syn klandysje sa kwyt , en nou scil it mei boerkjen helle 
wirde. Wy kenne it mar amper hysse , en hwet scoe hy 
den ? It scil him sûr opbrekke ! Ik siz der larikoek op, 
hwette ?'* 

Tysma : „Nou , ik ek , hear ; mar hwet scoe ûntfanger 
hjir yn útset ha ? Dy docht oars neat , as mei dokter 
mûskopje. Scoene hja mûlk mei eltsoar hiere wolle ? 
Ik tacht oars , det ûntfanger it wol ôf koe ! In grou 
traktemint en dy geane der tsjinwirdich mar mei , oan 
ús skoalmaster to sjean. De man hat saun hûndert 
goune en de tsjerke fen sels en dy komt foar it Ijocht as 
in hear ; mar ûntfanger hat wol achttsien, leau ik. Mar, 
siz ris Doedema; hat dokter ^o net oer hieren skreaun? 
Ik tink, det er ús allegearre it selde brief stjûrd hat , 
en nou wol hy ris sjean , hwa fen ús hy it beste yn de 
pet lûke ken. „Domme boerkes", scil er tinke : „domme 
boerkes !'* Ik scil alteast mar ris hwet op myn iepenst 
wêze." 

Doedema : „Domme boerkes ! Men scoe sizze ! Hwette? 
Ja, wis en wrachtich haw ik ek in brief krige. De lyts- 
faem hat it lykwols by forsin mei de Ljouwter krante 
foartbrocht, wit jo, en sa bin ik der by troch rekke; mar 
myn wiif hat it lêzen en dy sei , det it bjustere moai 
opsteld wier , en as hja det seit , scil 't wol wier wêze , 
hear ! Egenlik is hja my yn sok spil oer de fûst, moatte 
jo tinke. Komyk net ? Do Jan fen domeny en hjarres 
studint wier, hat er wol ris sein : „Dieuwke", sei er , 
»as jo , as kyn , op 'e bewaerskoale weest waren , den 
hadden jo fast meesterke of maitreske — ik wit net goed, 
ho 't er it makke — wirdde kennen." Nou , it is den 
ek kant in aerrichheid, kin 'k jo sizze. Jo moasten de 
letterkes ris sjean , dy-t hja as faem my wol tastjûrd 
hat. As ik se lês , kin 'k der yet oars fen yn 't liif wirde." 
Tysma : »Né, myn wiif hat nea net sa bêst mei de pinne 
omgean kind. Hja moast it mei de mûle helje, en dêr 
ha wy it den ek meast mei ôflein. Soa, den haldden 
jimme briefwixel. Ja . . . .** 

Doedema : „Wy leinen it mei de mûle ôf, seit er. 
Min scoe sizze ! Né , wy hâldden briefwixel, mar aUinne 
fen it wiif hjar kant. Ik " 

De beide boeren wirde forsteurd troch in hammerslach 
en dokter is oerein rîisd. . 

De man is earder oan de lylse as oan de greate kant. 
Syn soun gestel jowt him kâns op in bûkje , dêr it bigjin 
al fen to sjean is. Syn wêzen tsjûcht fen in minlik 
aerd. Hy hat de fyftich al efter de rêch ; it hier kriget 
al sahwet de piper-en-sâlt-kleur, mar de donkerbrune 
foarske knevel hâldt him yet goed en oer it generael 
teikent syn hiele postuer in man , dy-t yet wol hwet 
mei ken. 

Yn syn krite stiet er oanskreaun as in echte folksfrieon, 
dy-t by syn drokke praktyk der yet altyd tiid wit út to 
skroarjen , om for de bilangen fen syn meiminsken yn 
de skrep to wêzen , dêrfor yn 't kryt to kommen , as it 
inoat, en hwet goeds for hjarren op tou to setten. Mei 
syn klearsjeand each yn maetskippelike saken , hat er al 
în bulte ta stân brocht , dêr-t wy him for tankje moatte, 
en mei der sims ien wêze, dy-t fen him seit, det er lieafst 
altiid for mastersfeint opspylje wol , it generael romt him 
as in bêste boarger. 

Nou den , dokter stiet dêr : hy scil in oanspraek hâlde. 
Ik ken net htte, der jimme yn dit forslach op to wizen , 
det hy him oan syn memmetael hâldt. For hearen stiet 
dit oars net. De notarissen meije it ris dwaen, en binam- 
men den, as hja efter it iene of oare akkefytsje moatte 
sjean to kommen ; mar to Ljouwert by Weidema of sa 
scille hja it wol litte : den skamje hja it hjarren. Dokter 
is oars. Hy praet troch de bank frysk, en ik leau, det 
de man sa foUe mear for syn tael docht , as mennich hd 
fen „it Selskip for fryske tael- en skriftenkennisse", dy-t 
mient troch in stikje op to stellen cn yn ^Swanneblom- 
men" of „Forjit my neV' op to stjûren, de saek to styp- 
jen ; mar dy-t yn 't deistich Ubben sa folle , as it mar 
kin, it Frysk mijt. Yn pleats fen der nij libben oan to 
jaen, biskôgje sokken it ^Frysk" as in deade taei. 

Sjea sa , det is my fen it herte , en nou fierder ! 

Hoedden en petten wirde ôfset. 

Doedema jowt Tysma in dúst mei de earmtakke , om 
him to warskôgjen. Yn pleats fen de mûtse ôf to setten, 
hellet dizze der lykwols de greate, rânnige earen ûnder- 
wei cn lústert syn bûrman ta , det er mei de bleate holie 
de roas yn 't hier kriget. 

16 

^Frieonen !*' sa bigjint dokter, ^frieonen, út de opkomste 
sjoch ik, det jimme myn briewen krige ha. Howol ik 
hjir mear forwachte hie , foldocht it mv dochs, det de 
gearkomste sa great is , as hja is. Dy-t gjin bilang yn 
de saek stelle , ken men net twinge. Wy hawwe se ek 
net nedich. Sa machtich , as wy hjir binne , kenne wy 
in moai bigjin meitse , en as ik oardielje mei nei it jinge, 
det îk fen de iene en de oare hearde, dy-t ik foarôfoer 
de saek spriek , den fortrou ik , det wy slagje scille. 
Ik hjit jimme wolkom ! 

It is bikend, det der yn ús kontrijen — de measten 
fen jimme binne dêr lid fen — in ôfdieling fen de Maet- 
skippij fen lânbou bistiet , mar jimme witte, krekt sa goed 
as ik, det it ding Hbben dea is. Hwet it eren útrjuchte 
hat, scille wy mar for goed hâlde, mar bjuster foUe is 
it net wêst. Gearkomsten binne der hâlden, hwer wiis- 
gearige lêzingen oan de man brocht wirdden , mar oer it 
generael is it dêr mei gien, as mei de measte preken : 
dizze bliuwe trochstrings yn de tsjerke, en de lêzingen 
yn it weardshûs. Bou en greide hawwe der by de measte 
leden net folle profyt fen hawn *' 

Tysma : (hy slacht de mûle der yn). „Profyt ! Itmocht 
in skyt ! Skea moat jo sizze ! Alle jierren jow ik in 
ryksdaelder oan de ponghâlder en forline jier haw ik wol 
trije tûzen goune efterút boerke. As it sa . . . ." 

Oaren: „Sst! Sst !'' 

Dokter : „Ik wol it âlde bistjûr net lekje. De Ijue 
digen goed hjar bêst , mar op hjar wize , en dy dooch 
nei myn ynsjean net. Mûlk is it , det de measte skild 
by de leden sit, mar ho it wêze mei : der is neat dien. 
Machtich moai is der praet en redeneare, mar om de 
saken yn praktyk to bringen, dôr is men net ta komd. 

Nou koe det der yn „de fette jîerren'* sa lâns, mar 
nou 't wy mei de „meagere" dwaende binne , wirdt it , 
tinkt my, heech tiid, det wy de beakens forsette ; dogge 
wy it net , den scil smertkerne efternei komme. Scoene 
jimme ek net tinke, det der ús nou al dingen ûntkomd 
binne , sa as bygelyks de bûter ? De Friezen hawwe 
dêrmei de fûgels oer it net fleane littcn. Jierren, ieuwen, 
scoe ik hast sizze , wier hja forneamd oer de heale wrâld, 
wier hja ús rom , en nou ? It scil hollebrekken kostsje 

om ús âlde nainme werom to krijen ! Wy witte it alle- 
gearre wol, en de greidboer yet it bêste. 

Oan hwa de skild ? Oan de maetskippij fen lânbou ? 
Oan ús krite ? Ik scil de lêste wêze, dy det seit. Né , 
do-t men it swirk driuwen seach, is der de boeren fen 
heger hân in line tasmiten, mar hja woene net tapakke. 

Der is fen it provinciael bistjûr jild útjown om to for- 
nimmen , ho-t de Denen it mei it bûtermeitsjen oanleine 
om ús yn dy kinst to Londen en Hull de baes wêze to 
kinnen. In commissje is der op út wêst, en do-t hja 
wer by honk wier, hat hja ús útlein , ho-t it yn Denemar- 
ken tagiet en lîs de middels oan de hân dien, om ek sa 
to dwaen. 

Lykwols der moasten earst jierren forrinne , foar det 
der hjir foroaringe komme scoe. De boerinnen hâldden 
hjar sjeande blyn en leine de holle yn de nekke. Hja 
flokten op de bûterkeapljue, op de Ingelsken, op de Denen 
en op 'e hiele wrâld. 

^Scoene dy poepen fen Denen it better witte as mem 
en beppe ?" seine hja en laken om de inkelden^ dy-t 
de nije menear ris probearje woene. 

Doedema : (hy hat al in set op de stoel om riden en 
ken him net mear ynhâlde). ^Probearje woene ! seit er. 
Scoene je myn wiif der bûten litte wolle , dokter ? Us 
bûter stiet bikend, as de bêste yn alle winkels , boarge- 
master wol oars gjin ha en domeny " 

Oaren : Stil wêze sa lang ! Sst !" 

Dokter : Det de bûter oer it generael hjar âlde namme 
net wer hat , dêr for bisteane forskate reden , mar det 
hja dy namme hwyt rekke , is mei de kinstbûter, dy-t 
as natuerbûter oan de merk brocht wirdde , binammen 
to witen oan de fryske boeren en boerinnen ; oan ús 
fryske sin om fêst to hâlden oan it âlde en ús stegens 
tsjin it jinge, det freamd is — nije moaden yn klaeijen 
en menearen net meirekkene. Ken det fêsthâlden, as it 
bygelyks ús lieawe tael en de ienfâldige libbenswize fen 
ús aeffaers oangiet , ús as in deugd oanrekkene wirde , 
as it om de wolfeart fen it folk , om ús deistich brea 
giet, wirdt dy stegen& in lilke ûndeugd , hwer wy en ús 
bem de skea fen krije scille. Oars werzich fen alles 
hwet nei twang rûkt , wolle wy twongen wirde troch 
oare folken , dy-t er hjarren op útlizze om hwet nijs en 

hwet betters to bitinken, en net earder as de need oan 
de man komt , of as wy witte , det it dûbeid fortuten 
docht , nimme wy skytskoarjend en wearakseljend oan , 
hwet hja foar ús útfounen en bisochten. 

Ik tink der yet oan , mei hofolle lijen simUke dingen 
hjir yngong founen. Dochs moasten wy ús wol hwet 
skikke en krigen nije ploegen en'eiden, foarken en gripen. 
Ho binne hja wol forkettereminte, nammenUk foardet min 
mei hjar deugden bikend wier. Oer tapiten, nijerwetske 
stoellen en pendules yn 'e pûstkoken ; oer barouchettes 
en tilbury's, hwer min de lêste jierren mei út riden gyng, 
wol ik net prate : det binne gjin dingen , dy-t bou en 
greide foärút bringe en dêr hawwe wy hjir dos net mei 
to meitsjen. Tink lykwols ris nei, ho slij min nei 't 
iene en ho fij min fen it oare wier. 

len ding wol ik yet neame. Jimme witte it aUegearre , 
ho noflik it yn wiete foarjierren, as it spil yn koarte tiid 
yn 'e groun wêze moat , is , det min in siedmachine . . ." 

Tysma : ;,Gjin botsen wirdich, dokter. De helte fen 'e 
rigels . . . ." 

Oaren: Stilte, St ! St ! . . . .'' 

Tysma (boppe aUegearre út). »Us Geale hat derfoar 
trije jier in plak mei sjidde en de hiele fjouwer hat gjin 
oartsen . . . .'' 

Oaren. Hâld jo dochs stil , âlde ! Strak meije jo ! 

Dokter. It is sa wol hwet sUm, om yens miening sizze 
to kennen. Dêr binne hjir gûds, dy-t net wirdich binne , 
det hja hjir as frije mannen sitte Hy binne aUinne yn 'e 
tsjerke to plak , hwer it hjarren oplein is to harkjen en 
to swijen. 

Ik praette oer siedmachinen en heUe se aUinne oan , 
om sjean to Utten , ho-t hja troch simUken forflokt wirde, 
wylst oaren, dy-t hwet mylder sin hawwe , der inkelde 
jierren profyt fen hiene. Hwerom wirdt der net soarge, 
det der op elts doarp ien is ? My tinkt , hja moasten der 
wêze tsjin it wetter, sa goed as de brânspüiten tsjin it 
fjûr. 

Ik scoe mear dingen néame kenne , dy-t yn oare pro- 
vinsjes sont lang mei foardiel brukt wirde, mar dy hjir 
by de measten yet yn gjin jierren in thús fine scille. 

Mannen , jimme witte it , de tiid is foarby, det min it 
spU mar op *e rongen slypje Utte ken. De striid om it 

bistean wirdt jier öan jier swierder. Yn alle fakken is 
de greatste concurinsje en wolle wy ús ûndergong ûnt- 
komme , den nioatte alle seilen der by. Sûnder alles mar 
dalik oan to nimmen , hwet it bûtenlân ús for freamds 
tastjûrt , moatte wy dochs ús foaroardiel farre Htte en 
de dingen bisiikje , foardet wy se weismite. Wy geane 
ta foetten üt, as wy ús net foroarje.*' 

Tysma : (heal oerein , mei de piip nei de sprekker 
wizende en skreauwende). Det is in wier wird, dokter! 

Wy wirde allegearre sa earm, as de mieren. Ik meitsje 
fen 't jier neat ! Trile tûzen goune bin ik sels efterút 
gien , trije tûzen hawwe de troude bern fortutearze , it 
is '' 

Oaren : Kearel , hâld je stil , of . . .'' 

Doedema: „Ja, hâld jo mar stil, Tysma ! Tsjin dokter 
is net to praten. Hy wit der neat fen en mient, det er 
aUinne de wysheid . . . ." 

Syn bûrman: (in drege , bonkige smid) „Swije siz ik, 
en oars der úl ! Jo forfele my !'* 

Doedema : „Der út, seit er ! Nou , det scil ik dahk 
ek wöl ! Komyk ju , en det fen in smid ! Min ....'* 

Dokter : »It spant om de ein to flnen. Sjoch ris, ik 
ha jimme oproppen om mei eltsoar to oerlizzen, op hwet 
wize der nij libben yn de âlde lânboukrite to bringen is. 

Wolle de âlde bistjûrsleden ús dêr ta helpe , 4et scoe 
ik graech woUe ; sa net , den moatte der oare prikken 
yn it wirk steld wirde. Litte hja de dingen rinne, sa-t 
hja ont nou ta rounen , den hoopje ik , det der oare 
mannen ûnder jimme binne , dy-t de kou by de hoarnen 
pakke , dy-t tinke : mei sizzen is it net to dwaen, dwaen 
is in ding ! Lit ús dêr oer prate , frieonen ! Ik jow it 
wird oan ûntfanger. (Dokter giet sitten). 

Untfanger : (It is in swiere , foarske man, mei stop- 
pelich hier op 'e holie en in stikeHge knevel ûnder de 
noas ; mar mei in herte , sa sêft as waeks. Dit lêste 
makket by de Ijue goed, hwet hja op syn post — net 
alle ûntfangers hawwe to rommen op folksginst — tsjin 
hawwe koene). 

^Mannen, ik ha mei nocht harke nei it jinge dokler 
sei. Friezen hawwe de namme koppich en steech to 
wêzen. Ik leau , det dit wol ris hwet oerdreaun wirdt , 
binammen yn oare provinsjes, mar dochs is dêr in bulte 

fen oan. As wy ús en de Grinslansfce boeren bygelyks 
ris neistenoar biskôgje, den sjogge wy in great skeel. 
Kin in Fries him mei lijen losmeitsje fen it âlde, in Grins- 
lander giet det ek wol sa, mar dy kin dochs net litte, it 
nijs fen de freamden ris to binoaskjen ; sjocht er dêr 
hwet goeds oan, to probearjen en foldocht it him goed, 
to hâlden en it âlde ark oan 'e kant to Hzzen. Dit is 
ta syn profyt : njunkelytsen komt hy sa heger to stean. 
Nou wol ik der op en út net mei sizze, det ús bûrljue 
mear út de groun helje as wy. Né, de omstandichheden 
hjirre en by hjarren is sa ûngelyk , det it slim is se mei 
eltsoar to forlykjen en ifc leau wol , as it der op oan- 
komt , pounsmjitte for pounsmjitte , det de Friezen it den 
mei de produksje winne , mar dêr is it net goed mei ; it 
bliuwt de frage , ef it net better , ef de groun ek mear 
opbringe ken. Hy Hjir, myn frieon Douwema (hy wiist 
op in jonge boer, in kante kearel) is dit mei ús iens, en 
ik wit fen dokter, det der folle mear sokken ûnder jimme 
binne. Mar liy is egenlik de man , yn hwa it opkomd 
is , om jimme hjir út to noegjen. Hy is hjir lykwols 
amperoan de jongste , en woe de skyn fen foarbarigens 
net hawwe , dêrom gjit it spil fen dokter út. Ik leau , 
as Douwema syn miening ris sizze woe , dêr scoed er 
goed oan dwaen : hy ken it yn dit gefal better as ik." 

Doedema: (sûntsjes tsjin Tysma). „Syn miening, seit 
er. Hwa 't al net in miening hat ! Sa'n sipel-boerke ! 
Scoe min yen de bûsse net útskûrre ? Mynhear stjurt 
syn koeken nei it proefstaetsion to Wageningen , moat 
jo witte en hy ken jo krekt sizze, hwet mâlle dingen 
der yn gúano, chiHsalpeter en oare snypsnaren sitte. 
As hy ús master wêze scil , den komt it hjir yet yn 'e 
es ! Hwa scoe tocht ha , det wy yet nei skoalle moas- 
ten , Tysma ! Komyk , net ?'' 

Tysma : (mûskopjende werom). „Ik moat jo sizze, det 
ik der neat fen bigryp. Dokter woe lân hiere , en nou 
't wy hjir binne , hâldt er ús oan de praet mei allerhande 
bûtenwenstige dingen." 

Douwema : (hy hat wilens it wird krige). „Frieonen, 
hwet ûntfanger my freget, wol ik jerne dwaen, as it mar 
net liket , det ik dit spil op tou set ha. Dokter en ûnt- 
fanger , en oars gjin ien as hja , binne der de Ijue fen. 
Troch praten , nou mei de iene fen úzes , den mei de 

oaren , hawwe hja foarútskrept en ik hoopje , det hja 
eare fen hjar wirk krije. 

Ik bin it mei hjarren iens , det wy boeren ús bêst 
dwaen moatte om streek to hâlden mei oare kontrijen 
yn 'e produkten ; dy-t wy hjir ienkear hawwe. Sjogge 
wy lykwols, det wy om de iene of oare reden bilies jaen 
moatte , sa as bygelyks mei simlike striefruchten , den , 
tinkt my , is it nedich , det wy der ús op útlizze , om 
hwet oars to bitinken en to iDisiikjen. Mei ús bûter, 
ús fé, ús sieden moatte wy konkerearja kenne. Mei de 
earste scil it njunkelytsen troch de fabriken , dy-t der 
al mear en mear komme, wol better wirde; it fé stiet 
heech yn it bûtenlân oanskreaun ; mar my tinkt mei de 
bouwerije binne wy . .. . . efterop ; wol ik just net sizze, mar 
om it sêft to meitsjen : dy giet net foarút, en ik leau 
om 't wy, of to sleech of to loai binne. 

Sa-t jimnie witte, mei ik graech ris hwet nijs bisiikje, 
en yn it ien bin ik better slagge, as yn *t oare. Do-t 
ik yn '87, ho fiks de risp ek wier, amperoan de helte 
mmder út it noat makke as foar in jier of seis, kaem it 
yn my op, om it ris hwet oars oan to lizzen. Ik gyng 
nei, hwet min yn oare provinsjes op neistoby allike 
groun forbout. Ik tocht om bétewoartels, om karwei, om 
brune beantsjes, om sipels, om grienten, om moankoppen 
ensfh. en de oare maityds wier ik biret : ik scoe yn 't 
lyts in bigjin meitsje. Sa 't jimme witte , ha 'k in plakje 
beantsjes en sipels boud. It moit my, det it troch de 
wiette fen forline jier sa min bislein is, mar ôfballe bin 
'k net. Tink nou net , det ik de striebou hjir oan de 
kant hawwe wol , det scoe to sljucht wcze om fen to 
praten en hielendal net kenne , mar dochs scoe it my 
goed talykje, om it spil hwet yn to koarten en der hwet 
oars by to siikjen. 

It is by my mar de frage : hwa scil , hwa ken dit it 
bêste dwaen? Scoene jimme ek net raiene, det hjiryn 
ús krite fen de maetskippy fen lânbou foargean moast? 
Den binne wy it iens. 

Lykwols scil hja det , den moat der foroaringe kômme. 
It giet der nou net mei , sa 't der mei gean koe, det hat 
dokter al sein, Hwerom binne de gearkomsten fen de 
leden sa lyts? Hwerom lit de krite nea net fen him 
heare , as it net fen in tentoanstellinkje of fen in moai- 



Digitized by LjOOQiC 



248 

ploeyerij is ? Koartom, hwerom is der gjin mear libben 
yn 'e brouwerij ? 

Min mei sizze, det it oan it bistjûr sit. Dit leau ik 
net. In oar jowt de skild oan de sleauwens fen de leden, 
Det scil for in diel woi wier wêze, mar ik scoe miene, 
det de oast dêr dochs net it measte sit. Ik ha sa fqlle 
bitrouwen wol op de bilangstelling fen de boeren út dizze 
contrijen yn de boerkerije , det ik in oare omstandichheid 
bitygje doar fen skild. Troch dy omstandichheid to nea- 
men wiis ik de kwael oan en ik scil sa dryst wêze, der 
dalik it middel by to ornearjen, det hjar weinimme ken. 

De maetskippij fen lânbou is oer Fryslân fordield yii 
fjirtsien kriten , sa-t jimme witte. Ta eltse krite hearre 
twa, trije of mûlk sims mear grietenijen. Ik freegje jimme : 
is dit net to folle ? As min neigiet, ho fier dy griete- 
nijen faek úteltsoar rinne, hwet de groun oangiet, den 
moat yens forstân stil stean , as min bitinkt, ho 't min 
ta de yndieling komd is, en ik mien, det in foriening fen 
sokke útienrinnende eleminten de bloei derfen yn 'e weî 
stean moat. 

Dit is lykwols it biswier net allinne. Simlike kriten 
bisteane út contrijen , dy 't bêst meienoar gean scoene 
kenne, hwet hjar mienskippelike bilangen oangiet. Hwerora 
is dêr lykwols gjin fleur ? My tinkt , de ienfâldige reden 
is, det hja to great binne. Min doar net genôch op mei- 
wirking oer en wer rekkenje : der is gjin húslikens genôch, 
om sa mar ris to sizzen. Ik leau, as de boercn fen ien 
gritenij of fen in diel derfen by eltsoar stapten en seijen : 
wy scille mekoar stypje en dwaen, hwet wy kenne , om 
ús spil foarút tô bringen, den scoene de saken better 
gean, der scoe nij libben komme , en elts der hjitter op 
wêze om op de forgearingen to kommen , dy-t min den 
makiik bireisgje koe, 

It haedbistjûr fen de Maetskippij hket dizze foroaringe 
fôsl ek goed ta en it hat hjar yn de hân wirke troch yn 
de nije statuten , dy-t it de 7e fen Wintermoanne 1888 
fêststelde , yn kêst 8, twadde lid to sizzen , det kriten 
splist wirde kenne, as in diel fen de leden det wol. 

Fen dy frîjens scoe ik brûkme meitsje wolle, frieonen, 
en mei it each dêrop hat dokter dizze gearkomste oprop- 
pen. Ik stel by dizzen foar ús krite to splissen. (Dou- 
wema giet sitten.) 

Tysma tsjin Doedema : (De snútslaggen, dy-t er hawn 
hat , ha makke , det er der de müle net wer ynslaen 
doar, as in oare oan *t wird is.) „Fetsje jo, hwet er 
wol? Det sanikt mar ai oan en praet nou net oer 
hieren. Ik woe, det ik thús bleaun wier.'* 

Doedema : ^Thús bleaun wier ! Ik woe , det ik hjir 
nea wêst wier ! As it wyske syn sin kriget , scille wy 
ús doarp yet ris útstjonke fen de sipels , tink der mar 
om ! Ik scil dêr net ta mei helpe , hear ! Kin jo de 
jongman syn heit wol ? Det moat al sa'n nijljochter 
wêze, haw ik my fortelle litten. Tink ris oan , forline jier 
diich er sâlt yn 't hea tsjin it broeijen. As min der de 
roai fen hie , broeide it mar in bytsje en it fé mocht it 
lieawer, biredeneare hy ! Nou , it is him sûr opbritsenî 
By syn saun kalveky kamen mar efkes fiif kealforlizzers 
en ús skoenmakker, dy-t lêsten de foargong hie by Kûpers 
Antsje, hat forklearre, det it fen it sâlt kaem, en jo witte, 
it skimert baes net. Komyk , n't wier ? 

Dokter: (hy jowt in tik mei de hammer). „Sjea sa, 
frieonen , nou hawwe wy in útstel. Hwet my oangiet, 
ik ken der myn stem wol ta jaen. Komt it der troch, 
den komt it der mar op oan, ho-t wy it oanlizze scille. 
My tinkt, wy scoene it fierste komme , as wy in adres 
stjûrden oan it bistjûr fen^ ús krite. Elts fen de foar- 
stimmers moat det teikeïije en der safolle nammen fen 
oare boeren op sjean to krijen, as der kin. 

Rienstra (in âld boer). „Ik ha der gjin noed mei det 
de measten fen ús net teikenje scoene. Tink der mar 
om , jimme bilibje op in dûr yet nocht oan dizze saek. 
Douwema hat der niis foardielen opneamd , dy-t der út 
in splissing fen de krite foart komme kinne en dy-t my 
talaitsje, mar ik leau, det hy lang net alles sein hat, hwet 
hy der him fen foarspegelt. Bûten det scoe ik graech 
ha wolle , det yn it adres yet inkelde dingen neamd 
wirdden en det binammen, om dy boeren mei to krijen , 
dy-t net fierder sjogge, as hjar noas lang is en dy-t earst 
twa ryksdaelders profyt sjean moatte, foar det hja ieu 
yn it ûnwisse útjowe. Sa moat der, tinkt my, net for- 
getten wirde , der yn to setten, ho foardielich it for hjar- 
ren wêze scil, as de krite ris in greate ynslach docht fen 
lynkoeken , fen guano, fen sjidsied , ensfh. Hja kenne 
den wis wêze fen bêste soarte, as it bistjûr it spil earst 

ûndersiikje lit , en yn de ponge scil it hjar tafalle. Fier- 
der scoe ik der op wize wolle , det , ho goed it der 
mei ús fé ek foarstiet , dy tastân net minder moat , en 
scille wy concurearje kenne yn 'e takomst , der soarge 
wirde moat for bêst fokfé en det is eat, hwet yn in lytse 
krite en for rekken fen dizze bêst kin. Sjoch, foarsitter, 
dit binne dingen, der jimme mûlk ek wol om tocht ha, 
mar ik miende, det ik my dochs openearje moast. Ik 
haw oars bitrouwen genôch op jo en ûntfanger en ek op 
Douwema. Ik leau net , det dizze him mear efterút hâlde 
moat, as hy docht : ik* ken sa'n jong man, al bin ik âld, 
woi forneare. Lit hy syn bêst mar dwaen. Ik woe det 
der mear jonge boeren wieren , dy-t de kij sa by de 
hoarnen pakke doare as hy , yn pleats det hja hjarren , 
as it net rjucht bûterje wol, forskûlje wolle efter „be- 
schermende rechten'', dy einhks ta skea fen ús allegearre 
wirde scille. As hja hjarren foarop stelle woene , den 
koene wy dokter en ûntfanger op gearkomsten as dizze 
missc. De Ijue steane bûten ús fak en dêrom wirdtder 
gjin bitrouwen yn hjarren steld. De measte âlde boeren 
hawwe de gek dermei , as hja oer de boerkerije prate. 

De beide hearen scille my myn sizzen wol forjaen 
wolle : hja witte , det ik hjarren tankber bin for it jinge 
hja nou for de saek dogge.*' 

Dokter : ,,Binne der ek mear, dy-t hwet oer de saek 
to sizzen hawwe ? • . . • Sa net, den freegje ik, hwa wol 
it adres mei teikenje?'' 

Der wirdt rounfrege. As it oan Tysma ta is, seit er : 
„Ik miende, det jo lân hiere woene , dokter , det stie yn 
it brief, seine de jonges ; mar hwer bliuwe jo nou ?" 

Dokter: (Nei 't hy fen herte lake hat.) „Lân hiere, Tysma? 
Nou, jo hawwe wol hwet gelyk. Ik ha praet om in proef- 
fjild oan to hzzen, mar den moat de skieding fen de krite 
earst sljagje. Tonei scille wy it dêr ris oer ha.'* 

Tysma : Soa , mar den hiene jo det dahk ek wol sizze 
kend. Nou scille wy hjir yet ris hinne kroaskje moatte 
en wit je wol , dokter , det sokke bisiten de boeren mar 
min passe ?'' 

Dokter: „Wolle jo ek teikenje , Tysma?" 

Tysma : ^Nou, it scil wol net oars kenne ; ik scil it der 
mar ris op oankomme litte. Ik ha tige geskikt lân 

Doedema : Tige geskikt lân ! Det sanicht mar fen ge- 

skikt lân en dêrmei wol hy de guano en sipelljue helpe 
om de boel út eltsoar to skûrren ! Soasjalen, dolearders, 
det binne jimme , siz ik ; dy wolle it spil ek ûnderst boppe 
helje. Do-t ik skoallejonge wier , wierne de kriten , sa 
't hja nou yet binne ; yn elts kanton wier der ien en dy 
kantons hawwe sa bistien fen Daems tiden ôf. Us afifaers 
hawwe it der altiid mei ôf kend en nou scoene jonge 
boerkes, dy-t it spil oars net hâlde kenne, se út eltsoar 
roppe woUe ! Hwa hat it ea sa bilibbe ! Gean jimme 
gong mar , far mar foart, it ein scil de lêst drage ; mar 
ik siz jimme , ef kroaden jimme de âlde krite ek nei de 
East , ik bliuw der lid fen , ik Doedema , en ik wol mei 
jimme neat mear to dwaen hawwe ! Myn wiif moat my 
der ris wer fen prate om nei in gearkomste to gean en 
dokter eare to jaen ! Ik woe lieawer ! Bou jimme mar 
sipels yn guano , wy scille ris sjean , hwa-t de kop it 
langst boppe wetter haldt !...." 

Hy stoarmet der út sûnder hoed , dy-t de hospes him 
efternei bringt , wylst de gearkomste laket, det min it op 
de oare ein fen de bûrren heare ken. 

De foarsitter hat Doedema for de aerrichheid ris út- 
tongerje Utten. As min allegearre teikene hat en ûnt- 
fanger op him nommen hat om it adres to stellen, wirdt 
de gearkomste slúten en ûnder in ôfsakkerke wirdt der 
yet swiet hwet neipraet. 

Der wirdde yet lang praet; mar ik liz nou de pinne 
del , ont ik mear fen de nije krite fornim. 

Ternaerd , 8 Maeije '89. 

T. E. HALBERTSMA. 



Digitized by LjOOQiC 



^ « o £° ^« 



In teltsje út Japan 

FEN 

NYNKE FEN HIGHTUM. 



Ha jimme wol ris fen in lân lieard , det Japan hjit ^ 
berntsjes ? Det is tîge , tige fier wei. Siikje der mar 
ris om op 'e kaert fen Azië, dêr scille jimme it oan 'c 
eastkant fine. Dêr sjucht alles der hiel oars út as by 
úzes en hwet binne de Ijue dêr freamd opklaeid ! De 
eagen sitte hjar alhiel skean yn 'e holle en ik ha my 
wol ris fortelle litten , det de jonges dêr lang hier 
ha , det bine hja den op 'e plasse mei in ein bân byenoar* 
Dêrby habbe hja in soarte fen lange sidene kilen oan , 
mei blommen en fûgels binaeid en mei ûnbidich wide 
polkamouwen , skoen mei de teannen alhiel omheech 
draeid en op 'e prinlsjes , dy-t ik der wol ris fen sjoen 
ha , habbe hja in roun plat ding mei in stalle der oan 
yn 'e hannen , dêr hja mei omwynderje tsjin 'e waermte 
en det min in waeijer neamt. Hja hjitte ek gjin Piteri 
Klaes of Hindrik , lyk as by úzes , o heden né. De twa 
jonges , dêr ik jimme hjoed fen fortelle scil , hjitten 
Kassihuma en Sakodo , as ik it goed ûnthalden ha. 

Lykwols , as binne de nammen en de klean den ek sa 
hiel oars as by úzes , it aerd is krekt allyk. Kassihuma 
en Sakodo wierne like ûndogens as alle Piters, Jannen 
en Klazen , dy hjir yn Fryslân hiar âlden en masters 
faken it libben sûr meitsje. En nijsgierrich det hja wierne ! 
Langlésten wier der in matroas, dy op Japan fearn hie, 
by úzes en dy het my dêr in moai staellsje fenforhelle. 
Hy koe dy jonges hjar heit tige skoan , sei er , hwent 

dy man hie in kantoar, dêr alle pakjes út Europa gear- 
brocht waerden en äen brocht hy se fierder by de Ijue 
dêr se thúshearden. Nou , de lêste kear , det bja dêr 
wierne mei hjar skip , hiene de matroazen der ek wer 
in hiele sjou pakken en kisten bisoarge en dêr wier ien 
Tnoai fjouwerkantich kisje by , det moast by in HoUanske 
minhear wêze, dy dêr yn det lân wenne. 

Tafallich waerd det it allerlêst bisoarge en sa stie it 
de oare deis yette allinne yn 't kantoar , do-t ús twa 
nijsgierige bazen der kamen om to boartsjen. Earst waerd 
it kreaze kisje fen alle kanten bisjoen. Hwet scoe der 
dochs wol ynsitte ? Hja skodden it earst súntsjes , do 
forheftich, mar der wier neat yn to hearen ae m bytsje 
gerissel. Jonge, jonge, hwet scoe det dochs wêze ! 

Fêst hwet tige freamds , hwent it wiev sa fier wei 
komd , mei det greate skip. It waerd yette ris skodde , 
do waerd der ris efkes oan it lid hoarte , as it faeks 
ek losgean woe , en jawol , hja koene de fingers der al 
twisken krije. Efkes stewich lûke , en hja koene to witten 
komme , hwet as der yn siet. Heil wier de hiele middei 
foart , it koe noait moaijer, en as er wer thúskaem, den 
scoe alles wer ynpakt wêze en it lid wer mei in inkeld 
^pikerke fêst Hja koene it net langer úthalde. Beide 
treauwen de fingers der twisken en det wier : ien , twa, 
trije , hoepla ! Dêr fleach it lid kreakjend yn twa stik- 
ken , mar hja mirken it net ienris , hwent hja hiene 
beide de hannen al yn 'e kiste om gau ris to sjean hwet 
der útkaem. En ried nou ris , hwet der yn siet ! Jimme 
scoene it op slach wol sjoen ha. It wier in swart ding , 
sa roun as in blompot en mei in rânne der om en hwet 
blonk it moai ! Kassihuma en Sakodo stiene mei de mûlen 
yn 'tkier, sa'n freamd ding hiene hja nea net sjoen. 
It waerd fen alle kanten binoaske en hja rûkten der ek 
al ris oan , mar det makke hjar ek al neat wizer. O 
bernfcsjes , hie ien fen jimme der mar by west om hjarren 
ta to roppen , det it mar in hege hoed wier , lyk as 
jimme heit ek wol ris op het , as er op bigrafifenis giet ! 
Mar hwet wisten hja der fen , dy stimpers. „Ik leau, 
det it in spylding is", sei Kassihuma, dy de âldstewier, 
»wy moatte der mar ris mei in stôk op slaen , den scil 
der wol muzyk útkomme." Do gyng it op in klopjen 
en hammerjen , den oan 'e kanten , den wer boppe op , 

mar it muzyk woe mar nel komme en de earme hoed 
rekke al ridlik gau fol dûken. 

Det wier singelier ! It hie dochs sa aerrich west , as 
it freamde ding by eltse slach „boem" sein hie ! Né , 
in spylding scoe it wol net wêze. Mar hwet den ? 

^Den scoe ik tinke , det it in wetterglês is," sei Kas- 
sihuma wer en yn in omsjean hie Sakodo in treppôtfol 
wetter helle, det hja der yngeaten. Mar och heden né, 
in wetterglês like it ek wol net to wêzen , hwent det 
roun der hke hird fen ûnderen wer út as it der fen bop- 
pen yngettcn waerd en de hoed waerd sa slop as in 
ald skûteldoek. 

Us maten bigoun it to moijen, det hja it kisje iepene 
hiene , hwent it like hjar ta , det it ding net sa moai 
mear wier as yn it bigjin en det it net mear sa yn 'e 
sinne blonk. As hja heit of mem mar ris freegje doarst 
hiene ! Mar hja wisten sels wcl , det hja ondogens 
wieme en den wierne heit en mem net mak. De sneins 
to foaren , do-t it krekt feest wier yn 'e stêd , hiene hja 
yette de hiele deis yn 'e achterkeamer opsletten sitten , 
om 't hja de deis fen tofoaren memme moaije goudfiskjes 
yn 'e treppôt mei hjitte thé swimme litte woene , hwer- 
troch de earme bistjes fensels dahk stoarn wierne. Fy, 
hwet wier det in forfeelsumme dei west ! Né, heit moast 
der mar neat fen witte. 

Hja hienc de hoed oer 'e flier set en seagen der mei 
lange troanjes op del. 

Dêr sprong Kassihuma hommelsop: „Nou wit ik, hwet 
as it is , ja , det moat it wêze,'' rôp er. „Scil ik it dy 
nou ris krekt sizze , Sakodo ? In blompôt is it en oars 
neat, en wy moatte der mar gau in blom yn plantsje.'* 

Sa sein , sa dien. Der waerd in plant en hwet modder 
út it tún helle en yn minder as fiif minuten stie dêr de 
hoed , alhiel yn enoar sakke , fol modder en mei in blom 
er yn. De jongens dounssen der omhinne , sa moai fou- 
nen hja it nou, mar by al dy pret fornamen hja net, 
det hjar heit yn it kantoar kaem. Kûgels wier er , do-t 
er seach, hwet as hja dêr út 'e wei set hiene. Hwet 
rôllen syn eagen him yn 'e hoUe om ! Sa gau hiene Kas- 
sihuma en Sakodo det net yn 'e gaten , ef hja spilen de 
wyk. Heit hjar efternei en dy hie hjar ek al ridlik gau 
to pakken. Do krigen hja hjar moaije lange sidene kilen 

út en waerden elts yn in linnenskc sek treaun; dy mei 
in ein tou om 'e hals festboun waerd en oa,n det tou 
bingele in laei , dêr op skreaun stie , yn 'e Japanske 
tael en mei Japanske letters, det allegearre wol krúskes 
en streekjes en fjouwerkantsjes en trijehoekjes lykje : 
,Sa komme nijsgierrige Aegjes to pas" en sa waerden 
hja foar it hûs delset. 

O , o , hwet skammen hja hjar ! Alle Ijue scoene 
hjarren sa sjean , en o , as hjar kameraten strak ris 
foarby kamen , hwet scoene dy hjar de gek oanstekke ! 
Hja woene heit en mem wol graech ûnthjitte , det hja it 
noait werdwaen scoene, mar det holp nou neat mear, 
hja moasten dêr sa de hiele dei to pronk stean. 

Sa straflfe hja de nijsgierrige jonges yn Japan en det 
dit wier bard is, wit ik, hwent de matroas dy it my 
forhelle, hie se der sels sa stean sjoen. 

Nei ü frânsk fen E. le Moüël. 



Spantsj e-r ô wj en. 

G. POSTMA. 



Jonges , ik wit in âld jonges-spil , det wy as jonges 

to Feanwâlden faek boarten en det ik jimme leare scil. 

Ik bigjin den , mei in fîguer for jimmc to teiken jen ; sa : 




II 

Dit forbyldt him nou in moai kantich stik greide, 
dêr-t de boarterije wêze scil. 

De tinne streekjes binne greppen of goatten ; de tsjokke 
streek is de skieding fen de beide partijen. Yn it fek I 
stean by 't oangean fen 't spil allike foUe jonges as yn 
it fek II en yn elk fek binne op de menear fen in cirkel 
safolle prikken of spanten yn 'e rounte stitsen , as elk fek 
)onges het. Rekkenje mar yn de rounte fen elke cirkei 
15 spanten, den binne der yn elk fek ek 15 jonges. It 
spil is sa earlik as goud , alles giet by de partijen gelyk 
op en hwet de iene partij dwaen mei, mei de oare ek. 

Nou steane dêr de jonges by de skieding, of tichter 
oan de - kanten , of by de cirkel , lyk as by 't keatsen. 
It doel is, enoar de spanten to ûntfykmanjen , mar elke 
reis mei der mar lén tagelyk helle wirde. Det wirdt den 
in rinnen fen I nei twa, en fen II nei I. Lokt it, den 
wirdt elke kear de rôwe spant by de egen spanten stit- 
sen , mar de tsjinpartij stiet ek klear , om de ûndernim- 
mer to tikjen, of sels fen de oerkant spanten to heljen. 
Rint er bygelyks in jonge fen II nei I en kriget dy sûnder 
tsjinstuit in spant , den stekt er dy by hjar egen ; mar 
hy ken ek yn park I tikke wirde en komt den yn det 
park I efter de spanten to stean. Underwiles dogge dy 
ten park II oan park I neat oars. Steane der nou jon- 
ges efter de spanten, den kenne hjar maten — ik mien 
de jonges út hjar egen park — hjar tikje en den meije 
hja wer friî werom komme en rôwje ek wer mei ; mar 
dy maten kinne hjar stean litte en nimme yn pleats in 
spant mei. Sa giet it fierder, ont ien partij al syn 
spanten mist of al sjn jonges efter de tsjinpartij hjar 
spanten stean. Den het dy partij it forlern. It is in 
hjit en krigel wirkje en follentiids yn it twiskenskoft fen 
de moarne- en middeiles koe it net iendris ôfrinne. 
Den waerd de boel salang opromd en letter foartset sa 
as it do stie. Elk for oar únthâldde det hwet mei. 

It lit him bigripe, ho-t de greide dêrfen lije moat en 
dêrfendinne krige ik ienris in lawibes fen de egner , dy-t 
my lang bybleau, howol ik letter al ridlik gau wer mei 
die. Do haw ik my sels ûnthjitten : as ik great bin , 
scil ik dy to pakken nimrae ! Mar de nou al âldske 
man het my tûzen kearen met en wy hawwe enoar yette 
net by de flarden hawn. 



Digitized by LjOOQiC 



257 

Yn Feanwâlden, de Wâl, Kûkherne of de Falom 
scille mannich en ien wêze , dy-t dit spil yette wol goed 
ûnthâlden hawwe. 



tJKi^sKni 



1. 

Yn skimermoarn , as alles slommet , 

Kraeit Bokke ús út 'e sliep al wei , 
Hy (bang fêst, det me tiid forsommet) 

Rôpt : Kukleku ! er út ,. H is dei ! 
To famkes , jonges, wol it hearre : 
Kukeleku ! gau út 'e fearren , 

To gauwer is ek 't wirk bigoun ; 
En ha jimm', ear H de dei forroun is, 
It wirk biredt , as H ier bigoun is , 

Den kin' jimm' boartsje ta de joun. 

S 1 o t r i g e n : 

Bern , dy sa blier de dage oansjogge , 
Hark , jonges , famkes ! hwet jimm' dogge ? . . 
Lyk as ús Bokke , moarns by tiid , 

Kukeleku ! 
De sliep út , H bêd of, fluch en bHid ! 
Kukeleku ! 

2. 

Mar hark , ho-t hjar de hinnen warre , 

En ho se keak'lje lûd en wyld ! 
sei ! ús bûrwiifs grouwe boarre 

Is mids yn 't hinnehok forsyld ! 
Mar Bokke-man , net gau forlegen , 
De kaem oerein , mei moed yn d' eagen , 

Seit troch syn halding : „Dou hjir wei ! 
En oars ! . ." Pûs set it op in rinnen 
En Bokke , greatsk de striid to winnen , 

Ropt lûd : kukeleku ! him nei ! 

17 

S 1 t r i g e n. 

Det's flink ! sei jonges ? hwet tinkt jimme ? 
Wol den oan Bokke in foarbyld nimme : 
Pas op jimm' sisterkes as hy , 

Kukeleku ! 
Wol ien hjar kwea dwaen , siz : „Krij my !" 
Kukeleku ! 



Ik sjuch ús Bokke ek op 'e skerne 

Oan 't pjukken, klauwen foart dêrnei : 
Hy siket drok yn allé hernen 

It iten , det er 't lieafste mei ; 
Mar ropt en noeget ek syn hinnen , 
Hy hat , sa machtich as hja binne , 

For elk graech ek in wjirmken oer. 
En sjuch ik Bokke ivrich pielen , 
'k Tink den : sa heart ek niei to dielen 

In lieawe sister oan hjar broer. 

Sl tr i gen : 
Sei , lytse famkes , dy-t sa goed ha , 
Wol for jinjm* broerkes ek sa'n noed ha , 
En wol ek lyk as Bokke dwaen, 

Kukeleku ! 
Troch hjar fen 't lekkers mei to jaen , 
Kukeleku ! 

F. 



(De briefkes yn to stjûreri foar 1 Septimber.) 



I. 

Ik wit in hûs ; it is roun en hinget heech boppe de 
groun. Fen bûten is it grien en read yn 'e ferwe en 
fen bienen wyt as snie. It hûs het fiif keamers en elke 
keamer twa biwenners. Dizze binne earst wyt en tear, 
mar mei 'e tiid wirde se brún en sterk. Hja kinne sels 

nel út hjar wente komme , mar as in oar se dêr útlit en se 
mear romte ta hjar foldwaen krije , kin elk fen hjar op- 
waechsje ta in greate en sterke reus. — Ho hjit dy 
wente en hwa binne de biwenners ? 



II. 



a 
a a 



« « Hokker sprekwird kin men hjirút meitsie? 

a a a '' •* 



a a 
aaa aaa 



III. 



Hwa geane op trije skonken en sjugge mei fjouwer 
eagen ? 

IV. 

Ho kin men in pankoek troch twa sneden yn fivm 
parte ? (mei in flgúr düdhk meitsje !) 

Der binne brief kes mei goede anderten op 'e riedlingen út 'e 2e 
jefte komd fen: 

Goasse Faber to Bears^l en 2), SaekjaT. Hoeneveld op 'e Aîde Boam , 
Joike Brolsma,* Johs. Hoekstra* en Tabe de Vries* to Siiens, Jäcoba, 
Roelofke en Janke Dykstra to Skûrregea, Tryntsje A. Knol* to Skar- 
sterhrêge^ A. Postma yn 'e Skrâns, Martha Draaisma to Ljouwert, 
K. J. Woudstra* to Aîdskoat , Gerlof en Teatske Halbertsma* to Ter- 
naerdy Teake Huitema to Hoîwert, Harmen Sytstra to Dunegea^ 
Aukje Wartena to Jirnsum, IJ. D. D. Bakker to Bozum (1 en 2), 
Grytsje v. d. Veen to Dracliten, (1 en 2), Pier v. d. Sluis, Sytske, 
de Haan en Engbert lest to Bakkefean, R. Steensma en T. Hoog- 
land to Pitershjirrum , Enno Fennema to Snits, Binnert A. Bouma 
en Japik Kooistra to Grou , Klaes van der Heide en Theunis en Jan 
Zwart to Wergea. 

De cifers efter de nammen wize út, det net aîîe 3 riedlingen, 
mar allinnich dy nûmers goed ret binne. De kriiîskes efter de nam- 
men bitsjutte, det de anderten fen dy bem der wol troch koene, 
mar det oan hjar andert op it 3e riedlinff in luchtsje wier, for sa 
fier , det it wol net forkeard wier , mar dochs hwet oars , as wy miend 
hiene. De anderten binne: lo. Anjum — Janum; 2o. Beibeam; 3o. 
De trêdde krige de ^anne derby. De kriúske-bem hiene ret, det 
der fen to foaren al in aei yn 'e panne laei en as min it riedling 
goed lêst , is det der ek wol fen to meitsjen. 

Inkelde bem litte de briefkes skriuwe fen hjar heit of in oar. 
Det mei net, hear! In oar mei wol helpe; mar seîs skriuwe! 

Ut Marswier. 

C. WIELSMA. 



V. 

Op de ein fen 'e Kikkertsteech stiet Age Lys, loazje- 
minthâlderske yn it bidlersketier ^De Gouden Floai." 
Fen dizze steech , dy-t min sahwet heal to'n oin gean 
moat om by it loazjemint to kommen , krije de freamd'- 
Hngen neat to sjen , as hja it doarp troch ride of farre 
en dêr is net safoile oan forbärd. By hjar klanten is 
Lys bikend as frou Reistra. 

Hja is fix út 'e kluten sketten. As se earst ris goed 
ûnder 'e pomp kaem en den kreas opklaeid waerd , wier 
se grif net ûntsjep. As faem wier it in eptich ding, mar 
de kriich is er dalik útrekke, 'do-t se yn de lytse bern 
kaem to sitten. Ljue, dy-t mei hjar tiid en jild gjin ried 
witte , hâlde tsjinwirdich wol tentoanstelling fen moaije 
frouljue. Mocht it skielik ris oan de slofife ta komme, 
den koe H bêst bislaen , det Lys bikroand waerd. Hja 
het nou in boppest fen in jurk oan , det fierst' to koart 
is fen mil en hwer-t se mei beide earmtakken troch sit. 
It is in ôflein kleedtsje fen in oar. Sok ding komtoan, 
sa-t hja it kriget; oer to great of to lyts wirdt nea net 
praktisearre en ît wirdt droegen sa lang, det it hjar yn 
flarden fen 't liif fâlt, Hwer-t de âld bokkebaeijen rôk 
gjin gatten het , sjocht min ûngelikenske lapen; mei de 
wollen skerldoek is 't krekt allyk. Hja het hjar egen 
skoenmakker wêst: ôfsniene skoen dogge de tsjinst fen 
toffels. De iene hoas hinget op 'e slomp. It hier stiket 
hjir en dêr mei greate protten troch de gatten fen in 
gruzige wite mûtse. Hannen en troanje hawwe in kleur, 
hwer-t yet gjin namme for útfoun is: hja binne suver 
oergroeid. Frou Reistra bringt de djûrte net yn 'e sjippe 
en om hjar hoegde de bilêsting er ek net ôf. 

Ilja stiet faek , lyk as nou , ien lang en twa breed op 
de ein fen "'e steech en lit den de soarch for it itensieden 
oer oan hjar âldste fanke , in bern fen in jier of tsien , 
âlwe. Under de iene earm hâldt se in briedpanne mei 
in hânskrobber en in dweilstik er yn. Niis het se in 
hiel skoft to siik brocht op it stalt , for de skyn om de 
panne om to himmeljen , dy-t sint jistermiddei mei it 
oanbarnsel fen it iten to weak stien het , mar yn wier- 
heid om in praetsje to hâlden en nijs bp to dwaen , hwent 
praten giet by hjar foar alles. Do-t it selskip hjar yn 'e 
steek liet , is se mei loaije stappen op hûs ta trêdde en 
hjir op it hoekje hingjen bleaun yn 'e hope, det er de 
iene of oare rattelskûte foarby komme scil. En jawol , 
hear ! Alde Anke Teut komt er oan mei de bôllekoerren, 
in pimpen frommiske en hwet rounrêgich , in echte 
moaiprater , mar mei det al in earst ystremint en ek net 
for in Ueagentsje forfeard. Dy scil mei in flaeijerich 
^Goeden moarn , Lyske !" foarby. Mar dêr is Lys net 
fen thús. Hja kraeit : „Ha je 't al heard? — Er is 
great nijs yn 'e bûrren !" — „Soa?'' seit Anke dêrop , 
en tagelyk set hja de koerren op 'e groun, slacht de 
earmen oer elkoar en los binne se. 

Sa'n libbene doarpskrante yn to Ijochtsjen is yn wier- 
heid in oppertsje for hjar en om Anke nou ris barnend 
nijsgierrich to meitsjen , moat cr earst in foech omwei 
makke wirde , foardet it oan it wichtige nijs ta komt. 
Dêrom bigjint 

Lys. Ik ken jo sizze , minske , Riuerd ferwer en hjarre 
reitsje skielik hjar kostgonger kwyt. 

Anke. Och kom , det ken net wier wêze. Dy Ijue 
binne altyd sa tige goedskiks mei elkoar. Hylke is er 
thús , as wier it egen. 

Lijs. Nou , sa-t ik jo siz , hear ! Hy rekket de doar út. 

Anke. Mar hwet sit dêr den efter ? Giet de feint 
fen Marswier ôf? 

Lys. Jonge , né. Hy bliuwt hjir yn 'e bûrren en it 
giet ek allegearre yn frede ta. 

Anke (hwet ûngedildich). Jo helpe my wol yn 'e dream, 
mar net er út , scoe 'k sizze. Hwet is er nou egentlik 
oan H hantsje ? 

Lys (komt in stap twa neijerby , bûcht alhiel nei Anke 



Digitized by LjOOQiC 



262 

oer en leit hjar efkes de hân op 'e earm). Hy scil oan 
H wiif , liea ! 

Anke (slacht de hannen yn elkoar). Wel , goede 
Grytsjemoi noch ta ! Hylke trouwe ? — Kom , kom , 
allegearre mâllichheid! Er sit gjin grevel frouljuesflesk 
oan dy hiele fortoarre fint. 

Lys. Ja , minske , ik haw al sa freamd opharke ; mar 
ik wit it fen tige neiby wei en , as 't net wier is , den 
mei ik hjir foar jou eagen libbensliif troch de groun sinke. 

Anke, Nou , sloof , ik moat jo wol leauwe. Mar hwa 
kriget er den dochs ? 

Lys. Ried mar ris ! 

Anke (bitinkt hjar ef kes). De widdou fen Halbe Ungelok ! 

Lys. Mis ! 

Anke. Hauk fen Brand Teijes ! 

Lys skodhoUet en as Anke swijt, seit hja : Nou , to 
mar , trije kear is skippersriucht. 

Anke. De jiflfer Hortense den ? 

Lys prúst it út fen laeitsjen en skodhollet wer. Anke 
jowt forlern. 

Lys. Martsen , de húshâldster fen Sibren Feikes. 

Anke. Martsen ? — Martsen , fordikje ! Ik hie altiden 
tocht , det dy er Sibren yet ris ofstrike scild hie. Hja 
is der suver oates en toates en giet oer 'e winkel, 
sa goed as de baes sels. Den het se nou de hope 
opjown om Sibren yn 't net to krijen. Hja is oars leidi- 
gernôch, hja het in tige glêdde tonge en laei de line 
wol sa moai om 't hea. De âlde het grif to fêst yn 'e 
skoen stien. 

Lys. Wis det. Mar jow er jo nou ris goed yn mei 
dy frijerij fen Hyike en hjar. Hwet scil 't him houten 
stean , sa'n ûnbiminstere knaep. 

Anke. Ja , fen sels , it is for sa 'n ien to 'n earsten 
ûngewoan wirk , mar det leart gau j ju ! En hja is krekt 
de geskikte om him er ûnderriucht yn to jaen ; hja het 
it dy skoalmaster do ommers ek al leard. 

Mar hwa scoe det nou tocht hawwe fen Martsen ! — 
Foar in jier of hwet miende se , det er yet ris wit hwa om 
hjar komme scoe. Hwet het se do wol oer Hylke lein 
to lekskoaijen ; hja woe lang gjin dwaen hawwe mei sa 'n 
minskebihelp. Sa giét it ornaris mei fammen , dy-t 
hjarren sels yn 'e jeugd sa heech taxearje ; yn 't ôf- 

rinnen fen 'e merk bigjinne se to sloaijen. Hja rekket 
nou mei hjar eigen skande to bêd en det gin ik hjar 
tige. (Mei de holle ticht oan Lys hjar ear.) Us Jets 
hie dy Hylke ek wol krije kinnen, mar dy woe er gjin 
bek op sette." 

In ûnhurige jonge komt ta de steech ût setten op 
hoasfoetlingen en mei de bleate^ holle , hwer-t it hier 
forwyldere om hinne hinget. It is de jongste fen Lys 
hjar fiif, ien fen in jier of trije , fjouwer. Hy het Age 
syn lege piip yn 'e mûle en bâlt oan ien wei : „Mêm ! . . . 
mêm ! . . '' Hy giet Lys oan 'e rokken hingjen en faget 
syn noas oan hjar skerldoek ôP. i,Mêm! hwetkrij ik? . . . 
Mêm! komt heit gau werom ?" 

Anke (freget nei de kindige wei.) Ho is 't , fanke , 
ha 'k it my forbylde , of is Age jisterneimiddei wer thús 
komd? 

Lys. Né, det ha jo wol goed sjoen , it wier tsjin 
twaën. Hy is er nou al wer op ôf, er wier in deihier 
to fortsjinjen. Hy bringt in great Grinslânder mei oer 
'e mar en licht ek wol in ein flerder. 

Anke. Nou, ik hie 't siker mei de man to dwaen , 
do-t er forline wike op reis gyng. Jy scille er ek wol 
aeklik fen wêst ha. 

Lys. Ik wier pûr op dy Goaije Fet. Dêr ha wy 't 
oan to tankjen hawn , sa-t je witte. Age hie hjar fen 
sels in foech opstopper forkoft, omdet se dit lieavebern 
sa tamtearre en dêr moast er nou in wike for bromme. 
Mar wy skamje it ús neat ; as 't om stellen en gnobjen 
wêst hie , den wier 't in oar ding, Hja sizze , min mei 
yens eigen riuchter net wêze. Den moat min yen fen 
sels mar deagoed koeijenearje litie fen sok reau. Hwet 
âlder kin 't nou oansjen , det se syn bern ôf bruije ? 

De jonge (lûkt hjar oan 'e rôk.) Mêm ! . . . . scille 
wy nei hûs? 

Lys. Hâld' op jonge ! of dou krigest in trewinkel. 
Dou scoest' yen de klean fen 'e hûd skrûrre. 

Anke. Ho hie Age it der oars hawn, Lyske? 

Lys. Ei , nou , hy is sa fen skik , moatt' jo tinke , det 
hy wol er net fen lizze to praten ; mar ik ha safolle 
wol oan de man fornommen, det ik ken jo sizze, it is 
er egentlik mar skrok fen iten en drinken. En det giet 
nou fen it great heablok ! 

Anke wit hast net , hwet hja dêrop sizze moat. It 
wirdt ek hjar hege tiid en hja nimt de koerren op. Lys 
keapet earsl yet for in stûr stuten , dy-t yn 'e skerldoek 
birôlle wirde. Den bliuwt se in skoft stean en eaget de 
âld bolrinster nei , dy-t nou dochs efkes hirder oanlûkt 
om hjar waer en nijs oan 'e man to bringen. 

Anke is yn allen gâns himmelder as Lys , mar het ek 
jimmer tiid oer om to praten en to rabjen. Min seit 
fen hjar , hja is salang ûnderweis , det it bôllegûd hjar 
âld wirdt yn 'e koer. Det is fen sels-tige oerdreaun , 
mar wier is it , del hja al ris mei âld gûd by ien fen 
hjar klanten komd is. Dêr hie se lykwols sels gjin skild 
oan ; it wier in skelmstik fen dyselde jififer Hortense , 
'dy-t hja oan Hylke Wegstra keppelje woe. Dy jiflfer is 
in rjk âldfaem , troch alles hinne earnich en dêrby ek 
moai greatsk. Hja hjit den oars Hoatske , mar det khnkt 
fierst' to plat en lompen en is dêrom foroare yn Hortense. 

Anke kaem er op fêste dagen mei de koerren. Den 
moast de faem ien er fen yn 'e keamer bringe en dêr 
helle de jififer alles ûnderste boppe ; om de greatste broad- 
sjes út to siikjen. Op it lêst dreau se it sels sa fier , 
det se er yet ek in pear ferske útnaem en dêr âlde for 
yn 't sté laei. De moard kaem dahk út. 

Op hjar gewoane dei skiüe Anke wer oan , krekt as 
altyd, mar nou mei it doel om for de klandyzje to bi- 
tankjen. De faem kaem foar cn krige it biskie mei : 
„Dou moatst' tsjin Hoats sizze , det hja yn der iwich- 
heid gjin gûd wer fen my krije ken en det ik hjar ge- 
miene streken rounom bikend meitsje scil. Hwet earder 
as se yn in forskimmele broadsje smoart, hwet lieaver 
as ik it ha. Ik woe 't wol graech forgees de bûrren 
omsizze , den helie se er d> ûnkosten yet ek by út.'' 
Der waerd fen sels neat ôfdien , hwent de faem mocht 
de jiflfer ek for hjar eagen net sjen en holp trou mei om 
de saek op 'e tromme to bringen. 

Einlings en to 'n lêsten set Lys den dochs dé stap nei 
hûs. It is krekt, as soarget hja dêr hinne. De jonge 
foettelt hjar efternei en bihimmelt ûnderwilens in heale 
stút , dy-t er mei twingen los krige het. Hy wit troch 
ûnderfining al , det de oanhâlder wint. 

Op in hopen doarpen litte de strietten yn efterôfstegen 
frijhwet to winsken oer. To Marswier skeelt det oars 

alles net, mar yn 'e Kikkertsteech leit it er akelik hinne. 
ît wirdt tiid, det it bistjûr der de hannen ris ynstekt. 
Hjir en der sjocht min greate kûlen, hwêryn gjin stien 
to bikennen is en hwer-t min by tsjuster yn noed komt 
om de skonken to brekken. By reinich waer steane dy 
dobben fen sels fol wetter. De bern bargje, er yn om 
en de greaten moatte er troch wâdsje , wolle of net. Mei 
strietskrobjen pielt der nimmen net; er wier dochs ek 
gjin eare ôf to heljen. It giet sahwet op syn Amster- 
damsk: as it in bytsje biezemskjin hjitte kin, den is 't 
al moai, De huzen yn 'e steech binne troch elkoar de 
minste fen it doarp en de biwenners de himmelsten net. 
De sleech is troch de hiele bûrren min ofte mear yn 
wanachting, om net to sizzen forspein. De Gouden Fioai 
stiet net mei de oare huzen yn 'e rige. Dy-t der wêze 
wol, moat earst yet yn in gloppe op en het den ringen 
de yngong fen it loazjemint toar him. 

„It is in raer ynsjoch!*' sei it âld wiif en do bigoun 
se to gapjen. Hja hie it sûnder gapjen wol sizze kennen, 
as se foar dy gloppe stien hie. De groun is er net floerre 
en wakker ûnsliucht. De went sels het in ûnder- en 
boppedoar lofts fen twa lytse flnsters mei forwarre ruten 
en is skjin út de ferwe. Foar ien fen dy finsters hinget 
in âld gazen kleedsje mei skurve franjes , foar it oare in 
foech biînte doek. Trije stikkene ruten binne mei pom- 
pier biplakt , twa er fen elk mei in hoeke út in krante 
en do-t Jt trêdde for in wike mennich knikt waerd, hie 
Lys net dalik hwet oars by de hân en plakte er in stik 
fen Age syn „ dagvaarding" tsjinoan ; sadet er nou mei 
greate letters foar de glêzen stiet : In naam des Konings. 
Det fâlt fen sels dalik yn 't each. By de doar stiet in 
yeskefetsjC; opheappe fol, en ek in kangrauwen maikmoi 
mei hjar ynhâld. 

As min de doar opdocht , komt min yn in great portael, 
det frijhwet in hoeke fen de keamer ôfnimt en er fen 
ofskaet is troch in sket fen skalen. Det portael is sahwet 
in rommelhaven : er stiet in Ijedder , dy-t tagong jowt 
nei de souder, en dêrefter in twa-eare-pot mei reinwetter, 
hweryn in read-stienen kop sonken is. Dy-t drinke wol, 
ken earst oan 'e earmtakken ta yn 't wetter taeste , om 
dy kop op to flskjen. Fierder sjocht min er in pear 
holpannen, in biezem , in amer, in tobbe mei smoarch 

gûd , in keats (dy-t Age meinimt , as er mei de pream 
foarlgiet to modderfarren of nei it lân to meanen) in 
pear twa âlde klompen , in heapke lange turven , ensf. 

Oan 'e riuchterkant fen it porteal is de doar nei de 
keamer, frij hwet in romte, mar tige leech ûnder 'ebal- 
ken. It bedsket het min tsjinoer de fînsters en in greate 
âlderwetske skoarstienmantel flak foar yen, as min de 
keamer ynkomt. De souder is jierren lyn swart ferwe, 
de flier is mei estrikken floerre , de mûrren binne biraept 
en fortoane alderhande kleuren. Hjir en dêr het Lys 
mei gieloker oan 't griemen wêsl, op oare plakken mei 
kalk en lakmoes; in ein, det fen roeterige stien opmit- 
sele is en* altyd trochsloech, het se yn in oprêdderige 
bui tarre. It rûkt net sa frisk yn it loazjemint en 't is 
er ek net hiel Ijocht, yn 'e hoeke efter it porteal sels op 
Ijochtskyndei mar skimerich. Matten wirde er net op nei 
liâlden ; midden oer 'e flier leit in stik fen in âld karpet 
mei in hiele boel gatten er yn , sadet it yen suver om 
'e foetten bongelt. Dêr stiet de tafel op, allyd foi rêd- 
ding, hwent de frou het de dagelikske spillen mar lieafst 
oin hjar hinne en for it gripen d.i. nêst hjar op 'e tafel 
of boppe hjar holle op in pear boerden. Dizze rêste 
op latten , dy-t tsjin twa balken oanspikere binne. De 
tafel , in heal formôgele hoekspine , in roastige kookkag- 
chel , in stikkene spegel y in klok (slypboerd) en den yet 
hwet ûngelikense stoellen meitsje al it húsried út. It 
greatste part is skansearre en alles hke smoarch. De 
keamer het in ûnder- en boppebedsté , it earste mei 
doarkes , it lêste mei in pear bihelperige, fize gerdyntsjes. 
Dêr sliept de hiele famylje , de lytste twisken heit en 
mem , ien yn 'c krêbbe en de oare trije ûnder yn 't 
krûpyntsje. 

Nou moat min yen dit bidlersketier net foarstelle as 
in hoale , det in taflecht is for gaudieven en moardners, 
lyk as det by âlds mei sokke herbergjes wol it gefal 
wier. It is in sliepsté for lietsjongers , strietmusikanten 
en kinstemakkers , for Ijue , dy-t mei it ien of oare wûn- 
der , mei hwet negoasje yn in koerke , mei in stikmennich 
boskjes hânskrobbers of trochstekkers op 'e rêch húske- 
by-lâns rinne. Er giet gjin dei foarby , det er gjin oan- 
rin is , mar yn de merke is de nearing op it drokst. De 
klanten sliepe op 'e souder yn strie of reid, hja binne 

meast op hjar eigen kost; âlde bikenden ite wol mei 
oan tafel , of krije nei hwet hantsjebakken tige om skik 
in oerbleaun krouske oer , mei it riucht om det op 'e 
kagchel op to waermjen. Under de kôkeraesjes, dy-t 
frou Reistra klear makket, moatte gleaune poatstrou en 
roggene prippert net lêst neamd wirde. In geriucht, 
troch hjar sels útfoun, het se de namme jown fen wyld 
appelsmots. For frouljue , dy-t bigien binne op it recept, 
siz ik er by, det it bistiet út moal, yettich, wetter en 
sjerp , nei smaek , seit it kokenboek. 

Ho-t it )n det húshâlden mei de iterij sims tagiet , 
blykt goedernôch út it folgjende : Op in middei , det er 
ierappels jown waerden, sei Age, wylst ef syn earste 
stik yn 'e mûle hie : „Hwet binne dy ier ap'pels sâltV' en 
Lys, dy-t se yet net preaun hie : „Soa? ikhawerdochs 
mear yn smiten as oars.'' ^Hwette?'' frege de man , 
^hestou er den sâlt yn dien ?" „Né,'' sei it fanke dêrop, 
,ikke." »Wel for den divel!" rôp Age, „den ha wy 't 
alle trije dien. Nou, hawar! sa sâlt ha'k seyet netiten." 

It fanke, howol se oars faek for kok spylje moat, krige 
nou in tige útskûrring fen hjar mem. Hja houd er de 
oare deiä de hannen ôf, lyk as Age ek en Lys forgeat 
it. Do ieten se den de ierappels mar sûnder sâlt; sa 
kaem it wer hwet yn 't lyk. Op oare tiden is 't iten 
forbarnd of heal nôch, sims ek fen beiden. Den is 't 
fjûr earst oan 't lot oerlitten en op it lêst efkes fiersten 
to hird oanstookt , sadet it ûnderste yn 'e pôt ien greate 
koarste wirdt, towyl oer it boppeste mar pas do soad 
wêst het. Alle oarder ûntbrekt. 

De bern geane faek net folle better klaeid as skoaijers; 
hja binne fen ûnderen ta boppe smoarch en ûngedien. 
Trochdet mem it net oer hjar hert krije kin, hjarren 
hwet to wegerjen en jimmer leit to fûterjen en to drigen 
mei straffen, dy-t net útdield wirde, binne se ek troch 
alles hinne dôfhûdich. Hja forsomje de helt fen 'e tiid 
de skoalle en rinne for wyld op striette om of moatte 
for in oar yn 'e skrep mei boadskippen of sjouwtsjes. 
Freget master, hwer-t hja sitten hawwe, den is 't andert 
al gau ris : „Mem wier foart !" sims ek : „Wy hawwe 
ús forsliept!'' As Age er ieremoarn op út giet om de 
fortsjinst, den bliuwt Lys faek mei hjar loaije lichem op 
bêd lizzen en sliepe hja en de bern in gat yn 'e dei. 

Hy moat den sels mar sjen , det er er in bakje kofje en 
in stik iten ré kriget. 

Age wier eigentlik befter frommis wirdich. Hy het 
altyd tige arbeidsje wollen en kennen. De measten hawwe 
him graech yn 't wirk , skippers foaral nimme him boppe 
follen for kar en hy is ek in kearel yn 't mêd. Hy 
fortsjinnet trochstrings jild genôch. Er giet wol ris in 
stûr ôf for in slok , hwent dy mei er graech , mar oars 
bringt er syn lean trou thús , d. i. yn in put sûnder 
boaijem. Hwent hwet Lys oerdei yn 'e hannen kriget , 
giet jouns al moai grif mei únder 'e tekken. In hopen 
manljue scoene sa'n frommis net goed bihannelje kinne. 
Age jowt syn wiif selden in forkeard wird. Yn de earste 
jierren fen hjar trouwen wier hy tige mâl mei hjar ; nou 
lykwols is 't griene er lang al ôf. Hy is in wakker even- 
redich persoan. Det er him to bûten gyng oan Goaije 
Fet , do-t hja de lytse jonge foartjage en knypt hie , 
wier for it greatste part Lys hjar skild. Dy hie hini mei 
hjar getsjanter de kop oranje makke. Syn straffe dêrfor 
het er ek gedildich ûndergien en er him net swiid oer 
biklage. Oer Lys hjar sloffens en hjar freamde menear 
fen húshâlden docht er it like min. It went, krekt as 
alles. Licht det er fen syn kant ek ûnforskilligens mei 
ûnder bigjint to rinnen en det er tinkt : 

Wij zijn eenmaal in het schuitje , 
En de nooddwang v'oert ons meê. 

Hwet Age Lys op 'e hoeke fen *e steech oan Anke 
Teut fornijde oer de trouwerij fen Hylke en Martsen 
wier wierheid. Hja binne nou al in pear. It gefal makke 
yn 'e bûrren frij hwet ^sensatie", lyk as de Hollanders 
op it Fransk sizze. 

De iene of oare lêzer mocht ris tinke , det it dyselde 
Martsen wier , dêr-t fen yn 't liet stiet ; dy koe nei Mars- 
Avier forsyld en nou mei Hylke yn 't houliksboatsje stapt 
wêze. Neat fen oan , hear ! Mei det minske is 't egent- 
lik mar bidroefd ôfroun. Hja wier tige slij nei Bearen- 
boarch , sa-t min wit. Det boaze geandewei mear oan 
en dêrtroch rekke se om in hoartsje út 'e tsjinst , - 
as 't merke wier grif. Op it lêst is se by de polder- 
jonges to lânne komd en mei ien er fen troud , oer 'e 
putheak fen sels. Hja slaggen dy kant út nei Brabân ta 

en , for sa fier as ik wit , het se mar ienkear wer yn 
Fryslân.west , t. w. by gelegenheid , det de Dokkumer le 
slatten is. Do wier it sa fier al hinne , det hja dronk 
it út 'e trekpot en hjar kearel mocht it ek sloardich. 
Hja wieren beide sims sa dronken as Maestricht , en den 
wier 't diveldei yn 'e arke. Nei dy tiid het nimmen 
hjir mear fen hjar heard. 

Hylke Martsen is in skippersdochter. Hja kaem as 
jongfaem yn tsjinst bij Sibren en Sjoukje. Dêr hie se 
al in jier of fjouwer wenne^ do-t Sjoukje forstoar en fen 
dy tiid ôf is se as hûshâldster by Sibren bieaun. By it 
libben fen de frou en foaral , do-t dy sukkele , hie se 
al leard, yn 'e winkel to gean. Troch det Martsen moai 
goed fen oannimmen wier , koe se hjar der yn koarten 
fix mei rêdde. Hja hie nea net op skoalle gien, lyk as det 
mar fierst to faek it gefal is mei skippersbern. Lêzen 
en skriuwen wist se net fen ; it rekkenjen gyng altyd 
mei boerekryt , mar dêrom dochs wol sekuer. Hja het 
in goed soun forstân en wol in oannimlik uterlik. 

Do-t Sibren in pear jier widner wêst hie , bigoun er 
eagen to smiten op syn húshâldster. It wier krekt, as 
de feinten dêr al rekken op makken , hwent nei de frou 
hjar dea krige Martsen hast nea gjin oansiik. Nou wieren 
er twa dingen , dy-t it houlik yn 'e wei stiene: hja 
skeelden frij hwet yn jierren ; hja wier do yn 't ien en 
tweintichst en hy al foarút trije en fiertich. Det hie fen 
hjar kant wol oersliuchte wirden-, mar Sibren koe 't net 
goed krije , det syn wiif net lêze en skriuwe scoe kinne. 
Dêr moast yn forsjoen wirde en mei det doel krige hja 
twaris yn 'e wike „privaatl^s'' fen in ûndermaster , in 
fleurige baes. Dy like er him goed op út to hzzen , 
hy seach er ek net op , det de les sims hwet langer 
dûrre en Martsen wier mei it lêzen al ringen op 'e gleed. 
Mar do-t Sibren op in kear ris* ûnforwachts de keamer- 
kedoar opdraeide om de faem hwet to freegjen , seach 
er, det master dêr smûk mei syn learling siet to frijen. 
Det wier nou op him sels sa 'n great wûnder net. Hja 
moasten wol hwet ticht oan elkoar skikke by it opsizzen 
fen de les , hja wieren beide jong en soun , en do kaem 
it oare fen sels. De lessen hâldden op , mar hja wier al 
troch it domste hinne en het it letter sunder help fen 
in oar sa fier brocht , det se hjar rêdde kin. It trouwen 

gyng ek oer , mar hja rekke de doar nel ut. De baes 
koe hjar net misse , hwent as hy deis mei it boat útgiet 
to suteljen , moat er in fortrouden yn 'ewinkel wêze. 
It ding kaem oer 'e bûrren ; min wol hawwe , det master 
it sels net swije kennen het. 

Martsen krige to nei wol wer feinten , mar hja siet 
al hwet heech yn 'e beam. Sadwaende makke hja sels 
de nearring staf en is troch egen skild âldfaem wirden. 
Nou het se Hylke hwet oanhelle en dêrby die Bouke 
Heabel hjar kinst ek fortuten. 

Koart nei det de trouwerij mei Sibren Feikes en syn 
húshâldster fortribele wier , hie Hylke de dryste skoen 
oantein en de faem frege ; mar hy krige blau en seach 
fen 'e skrik fierder nei de frouljue net om. Yn de lêste 
tiid lykwols waerd Martsen den bysûndere frieonhk tsjin 
him. Kaem er yn 'e winkel om in healpoun tobak , 
(en det barde fêst ienkear wyks) den wier se altyd sa 
praetsk en aerrich , alhiel nuver , en f en to foaren lange 
hja him mei in koart „as 't jo blieaft'' oer, hwet er frege. 
Metten hja elkoar op 'e bûrren , den sei se sa blier goen- 
dei en lake sa wyt! 

Hylke wist suver net , hwet er der nou fen tinke moast. 
Hy scoe it yet graech mei hjar weage hawwe , mar wier 
üerst' to biskromme fen aerd , om op 'e nij mei syn oan- 
siik foar it Ijocht to kommen, al kaem de faem him ek 
mear as op healwei tomiette. Hja waerd er op it lêst 
mei oan en laei syn bangens for stegens út. It bigoun 
hjar sa yn to barnen, det hja sei : „Ik moat ris hwet 
wittc ," en makke 'm boadskip by Heabel. Dy hie lang 
al yn 'e noas , hwet er omgyng, hwent it heart ta hjar 
fak, cm fen sokke dingen stúdsje to meitsjen. Hja biskaette 
Martsen de folgjende jouns by hjar oan hûs ; den scoe 
Bouke út to jounpraten nei Jilke hynsterosser. Sa koe 
it geskikt, mar dochs wier it amperoan forkomd, omdet 
Bouke him op 'e neidei net frij fielde fen pine yn 'e 
holie. It wiif praette him de doar út mei de wirden : 
„Kom , kom , det scil wol hwet forsjitte , as jimme earst 
mar goed ûnder seilbinne.'' Hja bitinge sels Age Reistra, 
om op 'e brêge ta to sjen en wipte op 'e weromreis 
ef kes by Sibren Feikes yn , om in ûns sûker to heljen en 
Martsen de knik to jaen, det it fjild rom wier. Twis- 
ken achten en njuggenen glûpte dizze by Heabel binnen, 

dy-t al op hjar siet to wachtsjen. De doar kaem op it 
kjetting en hja waerd yn de âlderwetske keamer litten. 
Dy keamer ken bisjen lîje. It is er neat net útwrydsk ; 
mar kreas en himmel. Er steane seis knappe stoellen 
bûten de briedstoel fen 'e frou, in fix ekenhouten kam- 
menet en yet blauwe pannen op 'e rigchel. Er hinget 
in moaije stoeltsjeklok mei wichten , dêr-t min yen yn 
spegelje kin. Yn in boddelerijke , hwerfen de boerden 
opsierd binne mei útknipt pompier , det er by del hinget, 
het Heabel hjar diggelgûd to pronk by in geboarteleppel, 
in pear bûnt skildere flessen en hwet romers. Boppe 
de doar sjucht min in letterdoek efter glês en yn in list 
en oars oan it sket yet twa skilderijen ; it iene stelt foar 
„Het bombardement van Algiers" en it oare it forgean 
fen in skip. Yn 'c daem twisken de finsters hinget de 
spegel mei ienfâldige brune list. Lans de kanten is de 
flier bilein met glêdde matten ; in lyts matsje leit op 'e 
plaet ûnder de skoarstienmantel en in roune Earnewâld- 
ster ûnder in stevige kantige tafel. De lampe op dy tafel 
forspraette for dit pas mar in stadich Ijocht. 

Heabel joech hjar del yn 'e briedstoel , neidet se hjar 
bisiikster in sit jown hie flak foar hjar oer. Hja sette 
in greate koperen bril op 'e noas en helle in pakje fen 
twa en tritich kaerten út it tafelslaed. Dy skolfere se 
earst fix troch en do moast Martsen er trijeris ien útlûke, 
hwet dizze mei in trilderige hân die, hwent hja wier al 
in bytsje oars yn 't liif , nou-t it op stik fen saken oan- 
kaem. De earste kaert wier hertenaes. „It hûs," sei 
Heabel. Dêrop folge klaverhear. „Ei kom," sei se. 
Nûmer trije wier hertentsien. „Det is de folie trou," 
spriek de âld kaerth'ster. Dy trije kamen wer twisken 
de oaren yn; it pakje waerd yet ris trochslein en do 
laei se de twa en tritich kaerten yn fjouwer rigels elk- 
mes fen acht op 'e tafel út. Hja digere er wakker op 
om ; Martsen hie de eagen bynei net fen hjar ôf. Op it 
iêst sei de âlde : „Nou , sjeadêr ! ik haw yn gjin tiden ien 
by my hawn, dy-t sa blier yn 'e kaert laei," — „Is 't 
wier?" frege Martsen, frijhwet forromme. — ^Jawis," 
wier it antwird, „sjuch sels mar. Dêr leit hertenfrou , 
det binne jo, en op 'e selde rige ha wy klaverhear. 
Nou is 't ommers kleardernôch , det jimme libbenswei 
ien en deselde is. Klaverhear is in persoan , fen in don- 

ker útsjuch , dy-t tige oer jo prakkesearret. As er hini 
mar better fortroude , den waerd jo mei koarten in hou- 
liksfoarstel dien , mar ta in houhk moat it ienkear komme, 
hwent dêr leit de folle trou twisken jimme yn. It hûs 
nêst klaver acht wol sizze, det jimme net safier fen it 
wetter ôf komme to wenjen. De man^ dy-t de kaert 
jo tawiist, is in bidaerd persoan en al oer it jongste hinne, 
Er forrinne nea gjin twa Sneinen oer , det jo him net 
to wirden komme Hy is ek net alhiel sûnder kaptael 
en det scil yet oanwinne , hwent jo hzze foar jild en goed. 
As troude Ijue scille jimme in lokkich libben hawwe en 
in drokke saek.'' 

Sa lichte Heabel it gerdyn op, det foar de takomst 
hinget. Martsen treau hjar in goune yn 'e han. Bja 
wist nou genôch. As se den dochs for elkoar yn 'e 
widze lein wieren, den moast it ek mar gau ha, hwent 
it jongste wier fen beiden al ôf. Hy scoe dêrmei al fiif 
en fiertich wirde en hja seis en tritich. De earste de 
bêste kear, det se wer ris mei Hylke ûnder fjouwer 
eagen kaem , frege se him , nei hwet praetsjes op 'e kant 
om , mar dryst wei, of hy yet wol wist^ hwer-t er hjar 
foar jierren ris op oansocht hie. Nou ja, det wier him 
yet lang net forgetten en it antwird hie er ek tige skoan 
ûnthâlden. „Soa," sei se dêrop, „mar in minske for- 
oaret ek wol ris, oars net ?" — Sadwaende hie Hylke 
alline mar to freegjen, eft hja den meiskien foroare 
wier en do-t er dêr wissichheid fen hie , gyng alles fier- 
der fen in laeijen thek. Tichte by de skoalle stie in hûs 
leech ; det hierden se , hwent it wier in bêste stân for 
in snobberswinkel , dy-t hja tochten to bigjinnen en dy-t 
er fen to foaren ek yn hâlden wier. As de winkel in 
bytsje öpsmiet en Martsen krige in stik twa , trije boere- 
feinten to biwaskjen en to bilaepjen , den koene se mei 
de rinte fen Hylke syn kaptaeltsje derby er aerrich lâns 
sparrelje. Hja hie in sparpotsje efterút, rom en great 
genôch om hússittende to wirden. Op dy menear wier 
al in goed part fen Heabel hjar wiersizzerij neikomd. 
In hûs , det fier fen 't wetter ôf stiet , is yn hiele Mars- 
Avier net to finen en. in snobberswinkel , tichte by in 
skoalle, is grif in drokke saek, Tonei mear, *) 

*) De hriUoft ien flylke en Martsen, dy-t hjir by heart, nioast 
ta de 4e jefte lizzen bliuwe. 

„Wat de overheid ophangt, mag de onderdaen 
niet lossnije." 

It is nou al oer de hondert jier lyn , do haldde der yn 
dizze kontrijen in dievebinde ta, om er bjar ondogenske 
fiten út to setten. Deis krûpten dy skarlunen forside by 
de feanpetten , yn 'e woeste heide of twisken it leafreid , 
det dytiids, lyk as hjoed de dei yet, yn 'e lege lânnen 
en oan 'e wettersigge by de rûs woechs , en yn 'e nacht 
gongen se op 'e strún en stielen op it hoarnleger by de 
foarname boeren, dy sa fier fen enoar ôf wennen, det 
d' iene d' oare net biroppe koe. len fen dy gaudieven 
krige min einlings yn 'e skjirre en dy waerd do to Ljou- 
wert yn 't spinhús brocht. Dêr moast er salang sitte, 
ont er sein hie, hwa 't syn maten wierne of hwêrsanne 
hjar skûlherne wier en den scoed er op it galgefjild 
oan 'e galge. Mar ho-t se de kearel ek pinigen en tam- 
tearren, hy haldde syn stege kop er foar en bleau stom 
as de takomst, dy ek neat seit. Op it lêst bigoun it 
hjarren oan to gean, dat er nei gichem gean scoe, foar 
't er ophinge wier , en sa waerd er den steld , hy scoed 
er oan, sa gau se hwa fine koene, dy it onearsumme 
hantwirk fen boal waernimme woe, hwent de boal to 
Ljouwert woe de earme sonder wol bidobje — hied er 
sein — mar opknoopje woed er him net. Hja stjûrden 
dêrom exteur der op út en dy kaem de joune ek goed 
en wol werom mei in pear omwaerders fen 'e striette, dy 
er geweken nomd hie en dy it ophingjen wol biroerje 
scoene. Dy twa gongen nou salang yn 'e herberge en 
om 't 'e hospes hjar net op bêd ha woe, bleauwen se 
opsitten en brochten de nacht mei sûpen en dobbeljen 
to'n ein. 

It mei sa amperoan hynstemiddei — ik mien toalve 
ûre — west ha, do kaem er yet in jongkearel op it 
weardshûs ta, smiet syn knapsek op 'e bank en gong 
oan 'e selde tafel sitten, dêr-t de beide ophingers 
oan 't spyljen wierne. Hy wier hjar to'n earsten pûr- 
freamd, mar it dûrre net sa mâlle lang, do wier er al 
drok mei hjar yn reden. Hy fortelde hjar den , det hy 
wier in oerwinneling fen adellike kom-ôf, mar tagelyk 
in forskoveling ; hy wier dêrom de wide wrâld yntein , om 

in flink plak yn 'e maetskippij to finen , mar det hie him 
ont nou ta yet net slagje wollen. Nou hied er sa lyk 
as earjister efifen bûten 'e stcd tafallich fornomd; ho'n 
kreweike de „hearen" hjir moarn birêdde scoene , en do 
wier er him sa hommels in foarnimmen yn 'e holle komd , 
to sizzen : om him op itselde hantwirk út to lizzen. Hwent, 
sei er, hjar kinst dêr hied er sikersonk wol sin oan, 
det wier noch al mei fen 't bêste , hwet me by d' ein 
ha koe. Mar hy moast doch earst wol ris bisiikje , eft er 
by 't ophingerswirk ek lêst hie fen lea-oanstjitten en bib- 
bertoskjen, en as him soks nou goed ôfgong, den woed 
er him by hjar bisteegje for feint en salang by hjar 
bUuwe , ont er 't ophingjen yn 'e groun ieard hie. Hou- 
nen en katten hied er wol genôch al ophinge en sa út- 
en-troch ek al ris in dier in kop koarter makke; mar 
in minske, det scoe noch wol oars hwet ynhalde. Hja 
scoene him dos in greate deugd dwaen, as se him moam 
mei 't ophingjen oanpiele litte woene , en hy woe se der 
wol graech for traktearje. Mar hja moasten der net by 
wêze , as er syn earste proefstik forrjuchte ; oars koed er 
faek skrutelich wêze en den scoed er tonei net witte, eft 
syn bangens fen 't ophingjen of fen hjar hânkykjen kaem. 
De beide deamakkers wierne mei dit útstel fen 'e freamde 
jongfeint danich op 't snjit en seine tsjin him, hy moast 
nou earst mar hwet to drinken komme htte en mei hjar- 
ren klinke en den scoed er, lyk as fen âlds de wizansje 
wier , de foroardielde yn syn finz'nis forsiikje. Det die 
de feint den ek. Hy liet in hiel fet biear komme en 
brocht de beide oaren ta en do-t hja safolle dronken 
hiene, det se it net rjucht mear del krije koene , do liende 
er fen d' iene syn read wammes , teach det oan en pan- 
dere d,êrop ineriik fornoege nei de finz'nis ta. De 
biwaerder , dy de man mei 't reade wammes for ien fen 
de beide ophingers oanseach, makke dos sonder swier- 
richheid de swiere izerne doar los, liet dy yn 't reade 
wammes er yn en do dy er yn wier , die er doar wer 
op 't slot en bleau sels er foar stean. 

Dêr binnen laei nou de earme sonder op syn moassige 
grude strie en sHepte. De moanne skynde troch de izerne 
sinneblinen op syn blîke troanje. ^Sliepste?" — sei de 
freamde yn 'treade wammes en bûgde him oer de slie- 
pende hüine , — „wird ris wekker , mar lit dy neat 
skine !" — De man op it strie kaem healwei oereiu en 

gûke de oare mei stive , stoarre eagen oan. Hy tochte , 
it wier al moarn en hja kamen al om him for de galge 
ôf to heljen. Mar yn ienen libbe syn troanje op. ^Broer! 
bistou it?" rôp er en wier mei in sprong oerein. „Stir', 
lústere de oare, „ef dou biste forlern ! Ik kom om dy 
for 't Ubben to biwarjen. Dy-t dy moarn oan 'e galge 
bringt, bin ik. Ik haw it mei de beide loebesen klear 
makke. Ik haw hjar safolle sUepgûd yn 't sûpen mjukse , 
det se ont tsien ûre ta snoarkje scille as in âld baerch. 
Dit himsel doch ik dy om 'e lea. Fen efteren is er in 
heak oan. Ik slach dy de strûp , dêr ik dy oan ophingje 
scil , sa om 'e hals, det er yn 'e heak fettet en dy de 
strôt net taknypt. Dêrop fier ik dy fen 'e Ijedder *) en 
dêr bingelst' den , lyk ast for dyn dommens fortsjinne 
heste ; mar jow nou goed acht ! Aste nou bingelste , 
bearste detst' de kram heste: dou lûkste ysbaerlike ge- 
sichten , elke tel in oar , lûkst earmen en skonken yn , 
stekst se wer út , herhellest dy maneuvels in kear-man- 
nich , mar eltse kear swakker en alles net langer as fiif 
tellen ; den litste se stadich-oan sinke , det se slop del- 
hingje , dochst tagelyk de eagen ta en skûrst de mûle op 
as in fisk op it droege. De Ijue , dy gearroun binne om 
it spil to oanskôgjen, sizze: hy isdea! en geane nei hûs , 
en de jouns kom ik en meitsje dy los." — As de iene 
dit aUegearre noch ris goed oereide , en de oare aUes 
foar 't forstân hie , makke de earste syn maet de girle 
om 'e mU fêst , sa 't de heak efter yn 'e nekke ûnder 't 
himd to sitten kaem en gong do wer nei syn beide 
ophingers-maten yn 'e herberge. Dy beide kearels leine 
plat op 'e groun en snoarken mar raek ! en hja snoarken 
yette , as d' oaremoarns saun ûre de earme-sondersklok 
bigoun to kUppen. 

De beide diefsmaten , to sizzen : de earme sonder en 
syn ophinger, gyngen nou eagenskynUk trûrich en bidest , 
mar ynwindich stil-binoege nei de galge en de hearen 
fen 't geriucht efter hjar oan. Ut 'e hiele stêd en om- 
Uzzende pieatsen wier 't folk gearhokke en stiene se sa 
ticht as reid by enoar op , om 'e galge hinne. Hjîr waerd 
't fonnis yetris foarlêzen, de beide kearels gongen byde 
Ijedder op , dy tsjin 'e galge Une, de iene dief die de 



*) Ljedde(r)t Ijerre, leider binüe de trge forskate foarmen for it 
HoUanske wird ladder, Min het dos kar. 

oare de strûp om 'e hals^ joech hini in triuw en — dêr 
bingele er. Dit moat sein wirde, de learling hie him it 
leksum fen syn learmaster goed yn 't ear knope. Hy 
sloech mei earmen en skonken , en snakte en smakte mei 
de mûle krekt as er alle liue om him hinne bite, slaen 
en stompe woe : det dûrre mar flif sekonden , do hinge 
alles hwet hingje koe fen earmen en skonken rjuchtút 
nei ûnderen en forrierde of forrepte him net , en de eagen 
gongen ta en de mûle stie iepen en de tonge hinge er 
as in read lapke ta út. Hwet scoene de taskôgers dêr 
nou yet langer stean : hy is dea ! — seijen se en gongen 
nei hûs en 't geriucht gong nei hûs en baes opliinger 
gong ek , — hwêr mei er syn bitelling krige , dy er 
earlik oan de beide ophingers fen birop ôflevere. 

En do de earme kearel oan 'e galge it weage om syn 
eagen wer op to dwaen wier alles foart en hy lykme 
allinne. „As dy forflokte sinne nou mar earst nei de 
deale wier!" grânze er yn him sels, hwent ho goed er 
nei omstannichheden yn syn himsel hinge^ in bytsje ûn- 
paslik wier er dôch. Do nei tsien ûren , dy him elk wol 
in dei lang foelen , it einlings tsjuster wirden wier , hearde 
omkoal hynder en wein oankommen. „Dy goede Freark ! — 
kreunde er oandien , — hy tinkt , det ik to swak bin 
om to gean en nou het er gau in boerereau stellen om 
my nei de kameraten to bringen." Det wier lykwol oars. 
Dy dêr oanriden kamen wier in mounler, tichte by de 
stêd wei , mei syn feint , dy oan 'e boeren dêrby-om barge- 
moal ôflevere hiene en nou mei strie en de lege sekken 
werom kamen. 

„Sâ we is ewen stil houwe?*' sei de feint do se by 
de galge oankamen , „ik mut de hond dôch oek is han- 
gen sien, fan morgen hadden we 't niet an tyd!" — 
De feint stoep fen 'e wein en ûnder 'e galge. — „Broer 
bistou it ?" kreunde in stimme boppe him. „Ons liewen 
Heare mag ons genadig weze !" rôp de feint. ^De fênt 
leeft nog. Wat er seid het ; hew ik niet ferstaen , mar 
seid het er wat." 

„Alle goede geesten!" sei de mounler , „as dat so is, 
dan is er onskuldig." Yn in geswind ried nou de mounler 
ûnder 'e galge, sa 't de dief mids oer de wein delhinge , 
en fielde oan syn bleate foetten en skonken. „Ja, so 
waer as God", rôp er , „hij leeft nog , hij is krekt so 
warm as ik." 

Meî ien ruk smiet er de jaechline oer de weinstsjillen , 
sloeeh de ophingene de beide earmen om 'e lea, de feint 
stoep mei beide foetten heech op 'e sydleider-trimen , 
krige syn poepeknyft en snie de earme sonder ios , dy 
him onder 'e bidriuwen kroandea hâldde. Mei hjar beiden 
leijen se him dêrop op it strie, bistoppen him mei in 
hcal dozyn nôtsekken en rieden do stadich-oan nei de 
mounle ta. „Sêg er mar teugen gien ien watfan,''sei 
de niounler tsjin syn feint, do se by hûs oankamen. 
„Fan nacht sal er by my bliewe en morgen froeg sâ'k 
it dahk by 't gerecht angewe." Yn 'e mounlers sliep- 
keamer smieten se in pear gruden strie oer de flier en 
droegen de man, dy net gean of stean koe, dêrop. Lyk 
as se him delleiîen, bleau er lizzen en hy sei ek neat, 
allinne helle er út-en-troch in swiere kreunderige sike 
op. Hja bisochten om him in bytsje waerms yn to jaen , 
mar it measte liet er him by de mûle delrôlje: de kiel 
hearde him dôch wol hwet forbolgen to wêzen. Hja 
pleagen him dos net langer en tochten, as ús Lieawen 
Heare it libben oan 'e galge er yn hâlden hie , den scoed 
Er 't ek op it sefte strieleger der wol ynhalde. De feint 
gong nei onderen , op bêd en de mounler gong ek hzzen, 
hwent iten en drinken wier hjar beide forgien. Mar as 
wier de mounler ek op bêd gien , sliepe koed er net. Hy 
skoude de earmtakke oer de bêdsplanke, steunde de holie 
yn 'e hân en seach nei de ûnlokkige, dy dêr seis foet 
fen him ôf , lyk tsjin him oer op 'e groun laei , harke 
ef er rêstich sykhelle en tochte nei oer de wondere rin 
fen it needlot , hwertroch al sa mannichkear skild en 
ûnskild op sa'n wonderbaerlike wize oan 'e dei brocht 
waerd. 

Er mochte sa amperoan in heal ûre forroun wêze, dy-t 
er sonder sliep trochbrocht hie, do kaem it him foar, 
det de earme galgeminske him útrekte. ^Goddank!'' 
tochte de goede mounler, „hy komt weer toe him sels !'' 
Nei in amerijke hke H de mounler ta, det er it strie al 
wer risseljen hearde en as er dêr hinne lôke, koed er 
dúdUk sjên, ho de oare him omdraeide nei him ta. „Hoe 
forsichtig leit er dat an, om my maer niet wakker te 
maken," tocht de mounler, „en so'n gefoelfol meens 
wuden se ophange!" 

It dûrre yet in amerijke, do kaem it de mounlerfoar, 
krekt as de man syn eagen in bytsje iepen die en him 

dêrby liuensk oanglûpte. Det like him dôch hwetnuver 
ta. »Wat beduudt dat?" tochte de mounler en die dêrop 
syn eagen sa wiid ta , det er dêr ek ta'n út glûrkje koe 
en sykhelle dêrby sa sunich as ien , dy djip yn 'e sUep 
leit. Der barde lykwol neat. De freamdlmg hâidde de 
mounler en de mounler de freamdling tomûk yn 't 
visier , mei sa'n ûnderskie , det de mounler yn 't foar- 
diel wier, hwent syn troanje laei yn 't skâd en d'oare 
sinen yn 'e moanneskyn. Lange tiid glûrken se mankoar 
oer en wer oan , elk for oar sa 't er miende fen d' oare 
net achtslein , do gong de freamde oerein , mar sa sunich , 
det it strie , det oars plichte to risseljen , ek neat mear 
fen him heare Het. As de freamde nou safler oerein wier , 
stied er loerkjende yet in amerij stii en harke, enkaem 
sa sunich as in skynsel op it bêdsté ta. „Dy sUept 
fêst'', sei er. Ja , det koe net oars wêze , sa moast 
immens troanje der út sjean as er sliepte en sa moast er 
sykhelje. Nou rikte er nei de mounler syn learzens,dy 
foar 't bêd stiene , en teach dy oan syn bleate foetten , 
en do er dêr alle geloks mei klear wier , naem er de 
mounler syn broek fen 'e stoel , hâldde dy yn *e iene hân 
en taestte mei d' oare yn 'e bûsse. Nou waerd de moun- 
ler dôch oars fen sins. „Aste dyn geld niet kwyt wuuste, 
is 't nou tyd !'' tochte er, taestte ûnder 't bêdstê, 
grypte de learzetrekker dêr ûnder wei en joech de gau- 
dief dêr in lawibes mei op 'e kop , det dy lang út op 
'e groun trûzele en gjin fin mear forrierde. 

„0 hearink!" bigoun nou de mounler to lametearjen , 
kaem ôf 't bêd en^ do nei de feint. „Hendrik, wat fang 
ik an ? Ik hew de kearel doodslagen. Wat fang ik on- 
gelukkig meens nou an?" 

„Nou, nou, mar stil, dat mar gien ien 't hoart", 
sei de feint , nei 't er him de hiele tadracht forhelje 
Htten hie : ^daer is gien gefaer bij , den ride wij dood 
ienfoudig na de galge en hange 'im weer op !" De earme 
mounler foel in stien fen 't herte. Rêd as de wyn 
kamen de hynzers wer foar de wein , de deade twiske 
de sydleiders yn op it strie , en dêr gong it hinne nei 
de galge torêch , en ear 't de hoanne kraeide , wier alles 
wer lyk as 't wêst hie — to minsten sa mienden ús 
goede mounler en syn feint Hindrik. — 

Heal Ljouwert hie de dief libben sjoen , do er ophinge 

waerd , d' oare helte woe him lo minsten dea sjean en 
pandere d' oare deis by kloftsjes nei de galge ta. 

,Wat het dat te beduden ?*' — seijen se , do se by 
de galge wierne. 

„Dat de fênt met leerzens an ophangen is ? Dat het 
an diz' tyd toe nog gien mode weest!" — „Wat?!" — 
lakene oaren — „jou hewwe seker nog de slaep in 'e 
oogen had ; met leerzens an ophangen is hy niet. Dan 
het er een de aerigheid had en het 'um by nacht , do 't 
tyd fan slapen waer , de leerzens an deen ; hy het wel 
guuds an. Mar dan is 't doch singelier , dat de leerzens 
nog suwer gloednij binne.*' 

„Wat ? !*' — rôpen wer oaren — ,binne se nog ng? 
dat gaat niet met rechte dingen toe, meensen, dat is gien 
suver spul." 

It nijs fen 'e learzens roun as diggelfjûr fîerder en 
kaem ek it geriucht ta earen. It geriucht stjûrde er 
daUk de bode op út, om to fomimmen, ef it him yn died 
sa tadroech. Ja wol , it droech him yn died sa ta : de 
dief hinge oan 'e galge en hie in pear gloednije learzens 
oan 'e foetten. Nou moast de geriuchtsbode op 'e hutsel 
en alle skoenmakkers út Ljouwert en omkriten by enoar 
tromje. De skoenmakkers kaemen en it geriucht kaem ek. 

, Wie fan jimme het de leerzens maekt?'' frege de riuchter. 

— »Ikke'', sei ien fen 'e skoenmakkers. 

— „Foar wie?'' 

— „Foar de mullener buten 'e stad", — sei de skoen- 
makker. — De mounler waerd ontbean. 

— „Baes, binne dat jou leerzens?" frege de riuchter him. 

— ,Ja edelgestrenge heer.'' 

— »Ho krijt de dief die dan an ?" 

— „Hy het se an deen !'' 

— „Waer het hy se an deen ?'' 

— „In myn huus !" 

— ^Wanneer het er dat deen ?*' 

— „Fan nacht , edelgestrenge heer !" 

— Kerei , nar it hooge gerecht niet! Ho kon de dief 
dyn leerzens antrekke , wylst er dood waer ?" 

— „Doe waer ie nog niet dood.'' 

— „Doe waer ie nog niet dood T' 

— „Né, gestrenge heer, doe waer ie nogniet dood.'* 

— „Hy is nou ommers dôch dood." 

— »Ja, nou is ie dood!" 

— »Jou sêgge omraers dôch, dat hy him sels de leer- 
zens in jou huus an trokken het , en hy hangt hier nou 
dôch , lyk as je siene , rustig an *e galge." 

— „Ja , dat doet er.'* 

— „Dat doet er — dat doet er ! — Meen je , dat it 
daer mar goed met is , dat jou sêgge : dat doet er? — 
Ik wii wete, hoe it komt, dat hy dat doet!" 

— „Ik hew 'm daar weer hene hongen." 

— „Jou him hene hongen?! Baes ! jou mankeart wat , 
jou hewwe seker jou ferstand niet goed. As jou 'm daer 
weer heen hongen hewwe , lyk as jou segge , dan mut 
ie earst fan 'e galge aef weest hewwe." 

— »Ja, gestrenge heer, der aef weest is ie." 

— »Hoe is ie er dan aef komen?'* 

— „Ik hew 'm der aef kregen, ik en Hendrik.'' 

— „Hendrik , wie is dat ?*' 

— nMyn knecht.'* — Nou waerd Hindrik er by helle 
en do kaem er gong yn 't spil. Dy moast nou yn pleats 
fen de mounler foar de knobus , en fortelde i^n lang en 
twa breed alles krekt sa 't him tadroegen hie , sa 't it 
wûnderbaerlike nou yn ienen opklearre waerd , nei *t min 
ek by 't ondersiikjen fen 'e deade dief it himsel mei de 
ring foun hie. 

— »Nou, hoar is baes'* — sei de riüchter, doitonder- 
siik ôfroun wier — „jou hewwe dat wel deen, maer 
jou doene dat niet weer ! Hoar je wel ? Onthoud dat 
nou 'is foar goed en jimme anderen aliegaer ook , die 
hier om hene staen. It mag nou weze wat it wil, in 
dief of in tuunpael — wat de overheid ophangi , mag de 
onderdaen niet lossnije,^'' Forfryske. 



UT DE FRANSKE TIID. 



Us heit wier de soan fen in snider, dy to Makkum 

wenne. Us héite heit skreau him F H 

Hy woe ha , det ús heit scoe H skroarjen ek leare, mar 
dy hied er gjin nochl oan ; hy woe lieawer op sé farre. 
Op in kear — hy wier do 13 jier âld — file er stiltsjes 
út. Det laei er by nacht oer, om hy slepte op in bop- 

pekeamer , sa koe det barre, sûnder det it immen fornaem. 
Hy snie in bêdlekken stikken, en liet him dêroan troeh 
it finster nei ûnderen sakje en do sette er stap nei Harns. 
Dêr laei krekt in kofskip seilklear yn 'e haven. Hy gong 
nei de kaptein en bistege him en rôp vidorie! do er yn 
sé gong. Mar krekt foar 'e tiid hied er yet in brief fen 
syn heit krige , det hy hoefde noait wer thús to kommen, 
hwêrop ús heit útrôp : Fen my noait gjin lêst wer ! 

It wier yn 'e Frânske tiid ; do moast eltse skipper 
Frânske pompieren en pas ha, mei de earn as wapen 
er op. En hy moast in eed dwaen , om gjin gûd nei 
Ingelân to forfieren ; nei Frankryk det mocht wol. De 
douanen bikloppen sadwaende de balken fen rom en roef 
om to fornimmen, ef dy ek hol wierne en de pompieren, 
dy gjin Ijocht fordrage koene , dêr ek yn sieten. Us heit, 
dy al goed by de kaptein op 'e skoalle wêst hie, hie de 
Ingelske pompieren by syn learzens yntreaun, en as de 
douanen kamen , den moast er om hwet wacrm wetter 
freegje om him to waskjen. Do er det sei, joech de 
kaptein him to hâlden : ^Kweajonge ! biste sljucht?'' en smiet 
ús heit mei in stik hout ; dêr rekke er ús heit krekt mei 
op 'e noas , de noasbonke stikken , bliede fen gewelt ! 
Hy skrieme. De douanen joegen him in mannich cinten 
en de kaptein krige in biskrobbing fen hjar. Mar ús heit 
hie it bihald fen skip en lading yn syn learzens, to sizzen, 
de Ingelske pompieren, hwent de fracht moast nei Ingelân: 
de kaptein hie Frânske pompieren foar de hân om de 
douanen to mislieden. Alle kapteins , dy nei Ingelân foeren 
inei in lading, seijen fen nei Frankryk en leijen dêr de 
eed for ou. Een gedwongen eed Is God leed ! seijen se 
(om hjar gewisse to birêstigjen.) 

Letter waerden ús heit en aliegear dy by him wierne 
fen 'e Frânsken finzen nomd ; mar hy hie in Fryske kop 
en forpofte 't, om de Frânsken to tsjinjen. Hja waerden 
yn in hûs opsletten in nacht ; mar ús heit kleau yn 'e 
skoarstien op 'e deisstokken en de skildwacht forklearre, 
det er gjin minske ûntkomd wier. Mar in man miste er 
en in Dútsker seach yn 'e skoarstien en sei : Da ist der 
HoUänder! Do brochten se him de tommen mei in skroef 
by enoar en do oan 'e stirt fen 't hynder fêst en foart 
mei him ! nei Frankryk. Dêr slútten se him yn in hok 
op; mar op in^nacht spile er de wyk. Nachts rinnende, 
hâldde er him deis yn in bosk of yn in roggefjild forskûle, 

swalke 100 ûren fier yn 'e rounte oni, en kaem op it 
selde sté út, dêr 't er syn swerftocht bigoun wier. Sa- 
dwaende waerd er wer finzen nomd. De beide foarige 
kearen wierne him de kriichsartikels net to foaren lêzen, 
mar nou waerden him dy foarlêzen. Mar Heit sei yn 
him sels : Stearre of oerwinne ! en bisocht wer om foart 
to kommen. Hy hie oanjown, det syn mem hjitte Anna 
Marie en syn heit as ûnbikind; dos det er safolle as in 
oerwinneling wier. Hy die det, om, oars stjûrden se by 
syn âlden to Makkum douanen yn 'e kost, om de boel op 
to iten. Nou kaem dêr neat fen. It lokte him op ng 
om to ûntkommen. Earst kaem er yn Brabant oan en 
moast oer in rewier. De douanen sieten yn hjar hûske 
to kaertspyljen. Hy gau stil yn 't boat en foer fen 'e 
wal. Hja fornamen him net, hwent it wier tige tsjuster. 
Mar in lyts eintsje fen 'e wai bigoun it hountsje, det yn 
it boat laei, to byljen en heit bruide him yn 'e rewier. 
Mar do foei er skot op skot, lykwol sûnder to reitsjen ; 
troch de tsjústernis wier it mis , hear ! en heit kaem 
bihâlden oan 'e oare kant en hy op 'e rin. 

— Hy hie tofoaren in learene riem makke mei fiif 
kûgels er yn en droech dy sint om 'e mil. In eintsje 
fierder mette him in douaan en dy rôp, lyk as heit forstie: 
Qui vive ? frege him syn pas ôf en heit koe dy net toane. 
Do scoe dy douaan him de tomskroeven oanlizze ; mar 
heit krige syn riem mei de kûgels en joech him dêr in 
lawibes mei, det er oer de groun trûzele en rôp : Pardon ! 

— »Ja", sei heit , ,by God pardon^ mar hjir libje en 
stearre!" en dy kearel stoar. Heitop'erin! Mei 'e tiid 
kaem er foar in flapbrêgge, dy heal ophelle wier, Hy 
er by opklaud en do er dêr boppe op stie, wier it: len, 
twa, trije yn *e Godsnamme, en kaem er op hannen en 
foetten del op it haed. Do roun er nei Amsterdam , 
stiel twa hinnen út in hinnehok, forkoft dy oan in joad 
foar toalwe stûren en kaem oan 't plak , dêr to Amster- 
dam de Lemster beurtskippers laeijen en joech oan 'e 
feinten toalwe stûren, den scoene hja him meinimme. 

Det mocht oars net, om 't er gjin pas hie , hwent hja 
mochten gjinien meinimme, ef hy moast in pas habbe. 
Mar hja forstieken him stil foar yn 'e dirk. Do-t se op 
sé wierne , seijen de beide matroazen : »Nou moat ús man 
ek mar ris foar 't Ijocht komme." „Hokker man ?" frege 
de skipper. — „Ja, in man dy syn pas kwyt is." — »Brui 

him sûnder praetsjes bûten boart !'* sei de kaptein. Do 
mei hjar trijen oan 't pleitsjen tsjin 'e kaptein. It wier 
în slim stik; hwent ien meinimme sûnder pas, wier skip, 
lading en libben forbard. Hja kamen den op 't lêst 
oerien , hy scoe stiltsjes foar yn 'e dirk bliuwe en as er 
gjin douanen op it havenhaed wierne , scocd 'er op it dek 
kloppe wirde , den moast hy er handich útkomme en 
as er op it haed stean scoc en de douanen er oankamen, 
den moast er kwantswize freegje , ef de skipper ek in 
brief fen syn sister hie. En den scoe de skipper sizze : 
Dy smoarge jonge mient, det ik alle huzen ôfrin 
om syn sister." Do-t se yn 'e haven oankamen wierer 
gjin douaan en de beide feinten holpen heit by 't haed 
op. Krekt wier er dêr, ef de douanen wierne er ek. 
Do seine heit en de skipper tsjin enoar, hwet se op sé 
al ôfspritsen hiene, en do seine de douanen : „Synsister 
kenne wy wol , det is net folle sûnders !" Mar heit 
gong gûlende foart op syn wize en roun ticht oan 
Makkum ta. Lyk as elts wyt, hiene de Prússen hjir 
do frij to arbeidsjen en to dwaen. Us heit spriek In- 
gelsk en Dútsk, joech him for in Dútsker út en krige 
wirk by de boer Atse Douwes. Heit praette Dútsk en 
de faem learde him plat boersk praten ; det koe makhk 
gean , hwent hy koe fensels wol boersk. Hy hearde 
dagcliks, det syn âlden goed yn oarder wierne , en ta syn 
bliidskip , det it er oan ta wier , det de Frânsken it lân for- 
Httc moasten ; soks wier him alhiel nei 't sin ! lenris, det er 
op 't lân oan 't arbeidsjen wier, seach er det de flaggen 
op 'e toer kamen en hy roun nei hûs ta. De faem sei: 
^Hwet rint de Dútsker, der sit fêst in kou yn *e sleat.'* 
Us heit sei tsjin 'e boer, dy mei de earmen oer de hikke hne 
op syn plat-boersk : »Nou scille dy Fransken lekker bliede.'* 
— „Mjn God ! hwa bistou?'' rôpen se. Doüsheithim 
bikind makke , koene se him skoan. En heit roun nei 
hûs nei syn folk en syn broer , dy yn 'e hûs wier. Hja 
gongen do togearrc nei Koudum , hwêr do de Patriot 
mynhear de Beer wenne en rounen by him yn 'e 
hûs. Us heite broer hie moai read hier en hy hie 
de bol út 'e hoed snijd — hwent hja droegen do allegearre 
hoedden. Hy helle it reade hier boppe ta de hoed út 
en sei : H Is Oranje hoven! „Ja'', sei my;ihear de Bear , 
„det sjuch ik; mar ik seil dy hwet oranjebloed ôftaepje", 
wiles grypte' er nei syn sabel ; mar det wier mis ! Us 

heit mei syn broer pakten him oan en smieten him op 
it fjûr — er wierne do yet gjin kachels — det hy hie 
wol for fjouwer wike genôcR. Hja brochten fierder de 
Frânsken fen pleats ta pleats ont Harns ta, en de greatste 
patriotten joegen de measte jenever. De earn boppe de 
winkels sloegen se yn grús en ús heit mei syn broer 
makken it lietsje : 

^Wel Kees , wat is dat voor een wapen , 
Daar gij zoo naar staat te gapen , 
Net of 't een roofvogel waar ? 
Weg Kees en don , 
Weg naken battaljon ! 
Veertien jaar hebben wij in druk gezeten , 
't Vijftiende hebben wij niets te vreten ; 
Wij roepen : Vivat ! Hoezee ! 
Wij leven nu in rust en vreê ! 
Op it lêst rekken de Fransken hals oer kop to Harns 
yn 't skip ; by dy gelegenheid rekke yet troch 't gekring 
in bern by 't haed del en waerd troch de biweging fên skip 
en wetter toplettere. Hjirmei is dizze wiere skiednis , 
dy-t F. Helfrigh to Earnewâld ús fornijd het, oan d' ein. 



In wirdke oer de „Béknopte Friesche Spraakkunstmor 
den tegenwoordigen tijd , door Mr. Ph. van Bîom " mei 
inkelde oanteikeningen fen 

^t. W. c^vilUmiA^t 3tctf(^iria. 

Dizze spraeklear is gjin omwirking fen Colmjon's „Spraakkunst", 
litkomd yn 1863, mar in gloednij wirk, hwêryn it paed, troch dy 
alde drege taellearde ynslein, wol folge wirdt, mar det it fen it 
alde fierwei wint. It wirk fen Van Biom is greater, net allinne 
hwet it tal blêdsiden oangiet, en better as it alde. De skriuwer 
jowt bliken fen tige bilêzen to wêzen en in skerp ear for de tael 
to habben. As mm sels wol ris mei sok wirk pielt — myn fak 
bringt det sa mei — den wit min sahwet, hwet deroan fêst sit; 
en den moat ik sizze : ik hie sok wirk wol lewerje wold. Det seit 
wol net safolle, mar dochs hwet , en de Hear Van Blom scoe, as 
det yette nedich wier, út dizze wirden ornearje kenne, det, as ik 
it yn dizze rigels rounom net mei him iens bin, net it sin om to 
lekskoaijen, mar iwer for ús tael my driuwt. 

Hwer ik it mei de skriuwer net lyk fine ken , leit dit faek dêroan , 
det ik hwet oars yn in spraeklear sjuch, as hy. By my moat in 
spraeklear mear öiskrmwe as /barskriuwe; mear sizze: sa is it, as: 
sa moat it. It brûkme (gebrûk) yn 'e sprektael moat as heechste mas- 
ter eare wirde, en earst as mm wit, ho-t min sprékt^ ken derfrege 
wirde, ho-t de ien of oare skrimct. Nimt min dit by it Frysk net 
goed yn acht , den giet it mei ús sprake faek lyk as mei it HoIIânsk , 

den komme de skriuw- en sprektael safier út enoar to rinnen, det 
hja net wer by enoar to bringen binne. Yn it Frysk binn' wy dêr 
ont nou ta for biwarre. Halbertsma is ús deryn foargien, om to 
skriuwen, sa-t 'er praet wirdt: him nei to dwaen is gjin skande. 

Dit is de skriuwer fen 'e spraeklear yn bigjinsel wol mei my iens ; 
mar it moit my, det er him dêr altyd net oan halden het. Byge- 
lyks, hwêr-t er it op bl. 173 het oer it foechwird a5, det, sa-t min 
wit , y n 'e sprektael ek brûkt wirdt for of, ef en al *) ; op bl. 93 , 
hwer de skriuwer yen to rieden jowt, yn 'e skriuwtael, as niin net 
yn 'e gemiensumme sprektoan skriuwt , yn pleats fen as yn 'e com- 
paratif den to brûken, lyk as Gysbert Japiks yn &yn tiid wol die 
en as yn 't Hollansk bart ^j; op bl 140, hwer de foarm „hy hopei" 
allinne jown wirdt, wylst min yn 'e sprektael jamk ek „hy hoopi" 
heart ^) ; op bl. 108, hwer sein wirdt, det min yn 'e skriuwtael net 
brûke mei de sizwize: Jouke-en-hjar (analogie-formatie) , mar dêrfor 
sette moat: Jouke-en-hja. 

It liket my nou de baes mar ta, om i*is inkelde bledsiden fen 'e 



*) Hwet my oangiet, ik sjuch net yn, hwêrom min net skriuwe 
scoe fen „05 wie 't den ek," yn pleats fen „«/ wier 't den ek"; „hy 
frege, as er mei mocht," for ,,eft er mei mocht." Ea rst wirdt as yn 
dy sin faker sein, as a/, en oard: yn it Grinzers wirdt als(e) (d.i. 
it Fryske as) yn 'e biteikenisse fen it Holl. al en alhoewel ek brûkt, 
lyk as ek yn it HoU. fen 'e Middel-ieuwen. 't Is dos al lang yn 
^ebrûk en scoe min it nou út 'e Fryske skriuwtael weibanne , wylst 
it yn 'e sprektael yette bistietV — En hwet as for e/*, eft oangiet: 
ef is it Ingelske if, enbitsjut Holl. twdeew, Heechdútsk îüewn , Fransk 
si. Do-t syn biteik enisse njunkelytsen ôfsliet , wirdde it net mear as 
„vooruaaraelijk voegwoord", mar as „ granimatisch verbindend (afhan- 
kelijk vraagwoord)" brûkt. „Hoe innig", seit de Vries yn it Nederl. 
Woordenb. 1 , 68 „het eene begrip aan het andere verwant is , leert.ons 
de spraak onzer kinderen, die onbewust een niemv voorbeeld scheppen, 
wanneer zij als, dat den zin van indien )voorwaardelijk voegwoord) 
heeft, ook als afhankelijk vraagwoord in plaats van o/" gebruiken 
en b. V. zeggen : „Vraag 'es aan maatje, als ik dat hebben mag." 
Volkomen als in het Fransch." Sa wirdt, lyk as yn it Fransk it 
wirdsje si , it Fryske as ek brûkt as „onafhankelijk vraagwoord!" — 
En nou „ierdappels as koalrapen"; de skriuwer fen 'e Spraeklear 
komt hjir tsjin op en wol , det min skriuwe scil : „ierappels o/*koal- 
rapen." As wirdt lykwoîs yn dissé biteikenisse yn e sprektael 
brûkt, en dêr moat min rekken mei hâlde. 

^) Hwerom is as minder as dan? Om 't sont de 17e ieuw yn 
Hollân dan sein wirdtV Mar Gysbert Japiks, it folk, de âlde Hol- 
lanners , de Dútskers en de Ingelsken brûke als en as yette ; hwêrom 
dos net yn 'e Fryske skriuwtael V Dan yn disse biteikenisse is al- 
hiel wei; it giet net oan, dit deade wird wer yn to fieren. 

3) As der forskate wirden by enoar komme , dy-t allegearre de 
stimsate (Holl. klemtoon) habbe , scil min altyd de litgong et brûke , 
mar oars wol jamk de t allinnich. It is de swietîûdigens , dy oan- 
jowt, hwet lîtgong min brûke scil, en dy wet fen de euphonie mei 
like min út 'e taeiwitenskii^ keard wirde , as bygelyks de sanaemde 
analogie-foi'matie , dy njunken oaren foiin wirdt yndefoarm „iks^ie", 
dy bistiet njunken „ik stoe." It lêste is einliks it imperfectum indi- 
cativi en it earste in imperfectum conjunctivi: de ie komt út 'e ê 
en de ê is de umlaut fen ô en de conjunctif hie yn it Frysk, lyk 
as yn it Dútsk yette , de umlaut. De indicatif net. 

Aldtiids gyng de trêdde persoan inkelfald fen alle tiidwirden op 
in lûder -^ iu t út. 

spraeklear op to slaen en inkelde fen de oanteikeningen, dy-t ik 
dêrop makke hab , hjir to bêste to jaen. De boekstoaijinge slach ik 
for ait pas oer, om dêr letter ris in apart stik fen op to meitsen. 

Side 51. Fen kâîd (koâd) komt kjeîd, lyk as fen âla (oâd) it subst. 
jeld. Hjirby wiis ik er op , det min yn 't Hynljippers seit fen kaalf 
en haalve for keal enheal. Bérnëatheimm it m.f. keallen, kjellen enhy 
heal heart it subst. (de haednamme) heîte. To Hynljippen praet min ek: 
fen kaald en aald. Hjirút moat min ornearje , det yn it âlder Fr^sk 
njunken âld ek bistean het : eald (lyk as yn 't Angelsaksiske bistiet) 
en fen det eald moat den it subst. jeîdde , letter jeîd komd wêze. 

Side 52. Lyk as yn 't Ingelsk sein wirdt fen anser (andert) , hwer-t 
min skriuwt fen answer, sa is ús anderje = andwerje = âldfr^sk 
andwerdje. Anticird stiet dêr nêst en is in nij makke wird fen letter tiid. 

Side 55. Fyân en heiîân binne, sa-t min wit, einliks dielwirden 
op -and, nou -ende. Hynsder^ forgriemmanke út hynstdier, (sjuch 
noat op bl. 55) heart net ûnder de ôfliedingen op er. 

Det der saiolle wirden útgeane op ews, komt hjirfendinne , det 
wirden, dy-t âldtiids útgongen op enesse en oaren op inge (troch 
't forrinnen yn indsje, insje, ins , ens) letter dy útgong krige habbe. 

Side 73. Min wit, det heite jette as oanrop foarkomt. 

Side 76. Ik bin it net mei de skriuwer iens, det yn it Wester- 
lauwerske Fryslân de mearfâld-útgong ar en u net foarkaem. Yn 'e 
âlde printinge fen 'e wetten fynt min yet ienris : îetar = laten , 
lyfeigenen; yn it Jus munidpaîe Fresonum komt dy útgong ek 
inkelde kearen foar. Hy is algemien Germaensk west. De útgong 
e{s) , dy-t Van Blom fen úthiemske komôf neamt , kaem oars ek aî 
yn it Gotisk foar. Mar min plakte dy s efter wirden, dêr-t er net 
efter hearde, det is de saek. 

Side 79. Breugeman scoe net mei man gearstald wêze, mar mei 
goman, seit de skriuwer. Ik mocht wol ris witte, hwet d^t goman 
den bitsjutte moat. Ik for my ornearje, det breugeman, brêgeman, 
lieawer breigeman, gearknoffele is útbreid-pom-man. (rom, it Gotiske 
gumOj Latynsk homo, bitsjut vian: det wit ik, en sa scoe min dos 
yn brêgeman it wird man twaris habbe. Soks komt lykwols yn 
skinsjefte (= schenkgifte) ek foar. Min het yn it wird breigom de 
útgong net mear bigrepen en for de dudelikens it wirdke man der- 
efter set. *) 

Side 82. Fen 'e wirden, dy-t yn 'e list steane, brûkt min yn 't 
HoUânsk ûnder oaren amper , bekaaid, grifsip, ek. Batsk .fits , stoef, 
wranterich en mear mis ik yn dy list. 'tScoe in bêst ding wêze, 
as elk-en-ien, dy mear sokke echt-Fryske wirden wit , se oan 'e Red. 
fen dit tiidskrift tastjûrde. 

Side 86. Ik leau net, det de útgongen bandich en eindich „de 
eigenschap (fen it haedwird) in sterke mate te kennen geven", sa-t 
de skriuwer seit. Losbanaich scil wol îos yn 'e bân wêze. Dochs 
komt it my foar, det dit haedstik ien mei fen 'e bêsten is. 

Side 87. „De zwakke vorm (fen it egenskipswird , bijv. nw.) wordt 
^ebezi^d, als nieer bepaaîd gewezen wordt op de eigenschap, diein 
net bi]v. nw. ligt opgesloten." — Dit is net yn e heak ; de sterke fo^rm 
just leit de greatste swierte op 'e egenskip , binammen op dy egenskip 
yn it bipaelde gefal ; de swakke foarm mear yn 't aîgeinien. Sa is t 
yn alle Germaenske talen, yn 't Frysk, Hollansk en Dútsk, yette. 
IDêrom ek nei it ^bepalend lidwoord" de swakke foarm; itomkearde 
by de sterke. Mar dit ken net alheel as in fêste wet oannomd wirde ; 



*) Sjuch yn it Dútsk: Saî-weide en Scheîî-hengst. y,Saîé'^ en ^weide'* 
bitsiut beide : wyîgenbeam en yn it middeldútsk „schëîe'' en ^hengsV^ 
beide : dekhynst. It twadde oerstallige lidtsjinnet „zur Belebung der 
alten Bezeichnung". (Kluge, Etym. Wörterb. d D. Spr. i. v.) 

it is meast in fraech fen swietlûdigens wirden ; sjuch noat 3 op side 285. 

Side 90, De n byg. yn. ^üs lieaven Heare" wirdt net, lyk as de 
fikriuwer seit, brûkt, om de biteikenisse fen it egenskipswird mear 
útkomme to Útten, mar om 'e swietlûdigens foar de klinkers en de Ä. 

Side 103 Dû of dou? Hjiroer tonei ris, as ik it hab oer de 
boekstoamnge. 

Side 104 (yn 'e noat). Jou stiet tsjinoer jû, lyk as dou tsjinoer dû. 

Side 112, Min heart net allinne : „dit binne mines, dines", ensf. ; 
mar ek ^minen, dinen", ja sims heart min fen „mineni, dinen^." 
Dit hie hjir wol efkes sein wirde kend. 

Side 115. Sa 'nen (Sjjuch hjirboppe oer hrêgeman). Sa 'n stiet for 
sa in (lenj en do-t nun dit net mear fielde, sette min der yetteris 
ien efter. Sjuch ek side 114 fen 'e Spraakkunst, hok for'n. Fen 
sa 'n ien kaem, do-t it lêste ien syn lûd ek forlear, sa 'n en. 

Side 117, Better en oarspronkeliker is it to sizzen: „it hûs, hwer 
ik fen spriek", as : hwerfen it sj)riek. It lêste heart men yn 'e sprek- 
tael nea net. Mar hwêrom is „it hûs, dêr ik fen spriek" net „taal- 
kundig juist?" It „betrekkeliik voomaamw." is fen komôf it „aan- 
wijzend vnw." en det is dêr. i n it Dútsk wirdt it lêste ek yette 
brûkt. It Hollansk hoecht ús de wet net to stellen. 

Side 118, Dwaen en de oare tiidwirden *j op n binne einliks âlde 
gerundiaj (sjuch S^raekk. side 126, 2 en A.) Wy hawwe hjir wer 
analogie-formatie (sjuch hjirboppe yn 'e noat oer stoe). 

Side 122. Streakje komt fen streak, net fen strike. Dy beide wir- 
den hearre wol by enoar; mar det is net itselde, as det hja fen 
enoar ôfkomme. 

Side 123. Yn Gelderlân ken min it „voorvoegsel" to (yn tofykje, 
ensfh.) ek yette. 

Side 124:. Wer (yn werjaen) en wear of wjer (yn wjerkôgje). It 
earste het de stimsate, it lêste net; dit hie der wol efkés by sein 
wêze mocht. 

Side 130. „Hâld' op!" scoe 'k lieawer skriuwe as „Hâlde op!" 
Fen sels „hâldt" mei net. 

Side 131. Ik set it spraekûfe&mÄ; wakkere heech en kar dos de 
rie fen 'e skriuwer, om mijena en net m^en to skriuwen , net goed. 
Hwet min mient (it „tegenw. deelw."ofitgerundium), blykt út 'e sin. 

Side 135. Nêst hieden stoe *) hieden^, en dit wirdt hiene. Sa ek 
scoeden , scoedene, scoene. 

Side 136. (Yn 'e 2e noat.) Yette yn it earst fen disse ieuw ornearre 
min , det de sterkste tiidwirden de âldste wirden fen 'e tael wierne, 
jnar nou is min dêrfen torêch komd. Sjuch it drege wirk fen Paul : 
Prinzipien der Sprachgeschichte , in probatum middel tsjin 't Volapük. 

Side 139. Folgge en traeppe, of folge en trape. G. Japiks hie dit 
better foar de geast as de spraeklearer. De de is wol gearraend , net 
ôfsliten , mei oare wirden. De c yn traejppe is net de e fen trapede , 
mar fen traepde, It dielwird einge âldtiids ek op in lûder : trapede , 
traepde. 

Stae 141. Om 't de k net yn tsj oergiet, ef der moat in e of i 
op folgje , sa moatte koaitsje , ploaitsje , reitsje , weitsje âldtiids west 
habbe : Kokia, {kôkje yette yn 'e Súdhoeke en kooikie yn Hynljippen) 
plokia {yette pîôkjej, rékia y wekia — en net, lyk as de skrmwer 
mient: koka, ploka, reka en wékka. 



') My komt it foar, det haedwird better Fryske namme wêze 
scoe for it verbum, as tiidmrd. 

') Hjir brûk ik om de ie yn hieden, lieawer stoe as stie. 

Side 143. De ie is faek út 'e ê ûntstien : iJc lied wier alear : îêd 
en de ê kaem fen cei, Holl. ei (leid-de). 

Side 144. Bîiede wier âldtiids : l)îêda ^). De ê koe ek koart wirde : 
dou bîetst. Dit bart, as der in syllabe op folget, dy-t mei in mei- 
lûder slút en as den de lûder út dy syllabe weifalt. ') Dou bîetst is 
dos = dôu bîedest. De hjir naemde tiidwirden binne einliks swdkke , 
mar troch dy lûdwixelingen habbe hja foUe fen sterke. 

Side 146. Hjir en dêr seit mm fen komd en nimd en ek kôm en nôm. 
Ik leau , det niin faker heard fen komd, nomd^ as fen kaem, naem , de 
skriuwer is foar de foarmen kommen en nommen^ en seit, det, as 
min komd en nimd brûkt, „de onvolmaakt verleden tijd dan even- 
eens komde, nimde zoude moeten luiden." Det hoecht dêrom lyk- 
wols net, om't it dielwird lang sa fêst net sit oan it tiidwird as de 
tiden. Dêrfendinne wirdt faek de forline tiid swak en bliuwt it 
dielwird sterk, en oarsom. Sa yn 't HoU. verheeîd en geweest neiat : 
verhoîen en geioezen. Min skriuwe mar, sa-t min it seitX 

De tiidwirden fen 'e „tweede groep'' habbe it dielwird gearraend 
of forkoarte. It liket det ferzen in útsondering is, mar dy lange 
ê komt fen 'e r, dy-t omset is (metathesis). 

Side 158. Stoe komt út stoede en dit wer út stunde , stonde. Sa 
ek koe , (kû). Oer stie = stê sjuch hjirboppe. 

Side 170. Bûten noch en ner het min yette it ûntkinnend foech- 
wird e/*, ae/*, oaf, sjuch For hûs en hiem I side 377, fraech IV en 
ûnder oaren Halbertsma, Rimen en Teltsjes (útj. 1881 bl. 297 en 
298) „hy wit fen tewis oaf mewis" en „fen syn jenewerjen ha 'k 
kikken oaf mikken heard." 

Sa hab ik inkelde oanteikeningen op it wirk makke en forskate 
oaren, dy-t ik meitsje koe (binammen oer de cî/*/iedm^- fen 'e wirden) 
efterút hâlden. Dochs siz ik yetteris : it is in dreech wirk , de skriuwer 
makket in fix gebrûk fen 'e libbene tael, dêr er yen folle fen mei- 
dielt, det elk-en-ien sa net wist. De ^bepalingen" en ^beschou- 
wingen" yn it wirk wol ik oer 't generael net to folle priisgje ; dy 
binne oars, as min se yn taelboeken wend is; mar ik moat sizze, 
for de gewoane lêzer wol sa bigripelik. It moit my, det de skriu- 
wer ús gjin Fryske nammen jown het for de ^rededeelen" en de 
forskate foarmen; dêr moast de iene of oare nou syn bêst al ris op 
dwaen! Ek moast elk, dy-t yn syn krite hwet heart, det ôfwykt 
fen it jinge er yn 'e Spraakkunst lêzen het, det byg. oan 'e Red. 
îen For liûs en hiem opstjûre. Sadwaende scille wy op 't lêst in 
, folsleine, goede spraeklear krije, dy-t der net ta meiwirket, om 
de taeifoarmen to forstienjen, mar dy-t mei de sprektael libbet en 
foroaret. Den scoe ek dêrtroch de ütjefte fen dit wirk for üs 
memmesprake yette fortuten dwaen. 



') De ê wier in ô mei umlaut en dy umlaut kaem fen 'e i. j. yn 
it folgjende wirdstik. 

2) Det is taelkindich net al to krekt sein ; mar oars wirdt it to 
moai ! 



It slot fen „In krappe winter'' yn 'e4ejefle. Forskate 
stikken en fragen binne lizzen bleaun ; for Fraechhos en 
Brieivébos gjin plak. 

Teltsjes om 'e Hird, 



BIARBEIDE FEN 



T. E. HALBERTSMA. 



Earste Joun. 



„Boatsman !" rôp kaptein Roarda mei in pynlike troanje : 
^Boatsman !" 

„Ja kaptein", sef de boatsman en stie yn twa sprongen , 
sa riucht as in kers , foar syn baes , „hwet is der fen 
jou biheawen?'* 

„Jow de bonke in wan ! It âlde steed stekt my, det 
in lânrôt it útgûle scoe , en dy jicht avancearret my yn 
it bii om , det ik der grimmitich fen wird/' 

„A1 ré, kaptein'', en de âld feint, dy-t as ^boatsman'' 
oanspritsen wirdde en mei it snieïge waer om 't hoartsje 
komme moast , om syn baes by to stean , naem de 
jichtige skonk , heal fen flêsk en bloed , heal fen hout , 
ûnder hannen , en wreau him mei fûl rûkend gûd , det 
baes en feint der beide fen stinden. 

Wylst dit barde, wier ik yn 'e keamer komd. ^PIeaget 
ús maet jo wer, omke?" frege ik. 

„Ja jonge", sei de âlde , „dy bonke is in neil ta myn 
deakiste , — oeke-bakke , sa kin it wol , Jakkele , hy lûkt 
wer bakseil", en de skonk wirdde as in lytsbern yn 'e 
ruften brocht en hwet oars op de stoel lein. 

„ Ja Tsjal, do-t er my ôfsketten wirdde, tocht ik: nou, jonkje, 
kin ik dy yn H forfolch net mear brûke^ dyn lykdoarnen 
scille my ek net mear pleagje ; foart mei de bringst ! 
Mar det komt oars út. Krekt op it plak , dêr-t ik de 
kûgel krige , kin der my stekke , moast tinke , det ik it 
wol útâlje scoe , as in kat , dy-t út de tonne kneppele 

wirdt , en den dy jicht yn 't âld bil der by , nou , it is 
sims in heislik lîjen." 

»Mar hwêrorai moat Jakkele de houten stompe ek 
wriuwe , omke ?'* 

^Hwerom flokstou lêsten , heite , dost sa 'n pine yn 'e 
mûle hieste ? Ik sei al : net flokke , Tsjal , det docht er 
gjin goed ta ; mar dou ketterminteste as in earm krychs- 
helt , sa det jimme moeike de doar út roun , en dou 
seiste , det it forlichtinge joech. Sa giet it my ek : as 
Jakkele it plak wreaun hat , hwer hja my rekke ha , 
fiel ik ús maet yn in set net wer. Dominy wol der op 
oan, det yn dyn en myn gefal in stik fen de ^bidoarne 
minske" op syn poat spilet. Dy seit : „oog om oog en 
tand om tand", en is dêr oan foldien , den kriget min 
romte. Ho it wêze mei , ik bifyn der my bêst by , en 
Dominy moat mar witte , hwer de ein fêst sit.'' 

^Boatsman !" 

»Ja , kaptein !" 

„Jow Tsjal syn piip ris." 

„A1 ré, kaptein", en Jakkele , dy-t allang op det sein 
wachtte hie , joech my , hwet him hjitten wirdde. 

Kaptein Roarda hie jierren fearn. Foar in jier of 
fjouwer hie in gefjocht tsjin sérôwers him de heale skonk 
ûntnommen en sont dy tiid wenne er mei Jakkele de 
Vries , dy-t fen jonge ôf oan mei him omswabbe en 
jierren lang syn boatsman wêst wier , yn in kreas húske. 

Ik wier do in jongfeint fen achltsien , njuggentsien 
jier. Snieuntojouns wier it oplein , det ik by de âlde 
hearen kaem om omke förtellen en Jakkele opsnijen to 
hearen , en as det lahgernôch dûrre hie , in kamke to 
kriúsjassen, alteast as wy de aldfaem , Hil , sa fier krije 
koene om for fjirde man to spyljen. 

Sa wier ik dêr nou ek wer komd ; mar joun scoe it 
hwet oars wêze as oars : der wirdden 7near forwachte. 
Omke wier der op ynslein; men koe det oan allessjean. 

De klok sloech saun ûre. 

^Boatsman", sei omke , „meitsje ús elts 'ris in dreech 
grogje ta , stek de piip oan , rop de skout by nacht — 
det wier Hil — en gean sitten.'' 

Gjin min-út letter wazeme de punch oan de soudér 
ta , smookte Jakkele as in ridder en siet „de skout by 
nacht" yn 'e hoeke efter omke. „A1 ré , kaptein" sei de 

boatsman. Dêr sieten wy, mar omke seach brimstich: 
^Dokter en hjarre bliuwe den iwige lang wei", sei er ; 
„ik hab it sa net bilibbe!'* 

It wier yn 'e krystwike , moatte jimme witte. Dokters 
Menso , dêr-t ik eren mei op *e skoallebank siet^ mar 
dy-t nou to Grins studearre , wier mei fakânsje thús — 
det wol sizze by syn âlde pake oan hûs; syn âlden 
wieren wei. Omke hie dokter en syn bernsbern , det 
nei him neamd wier , frege to pizeljen. „Net letter 
komme as saun ûre", wier der by sein , en nou wier it 
der al fiif minuten oer ! Dêr fen dinne kaem it , det 
omke syn moed net hie. „Fen niyn libben hab ik gjin ien 
op my wachtsje htten'*, sei de âlde, „en hwerom docht 
in oar it my nou den?' 

Ik wier bliid , do-t de foardoar iepen gyng , en de 
gasten de keamer yn kamen. Omke loek op as in fmne- 
blom nei in kâlde foarjiersnacht , do-t dokter him for- 
ûntskildige en poalshichte fen syn foik nommen hie. 
„Nou'', sei er , „mar gau sitten gean en de pipenoan!" 

Jakkele soarge op it sizzen fen omke for twa nije 
grogjes , en do-t hy sein hie : „al ré^kaptein!" hwerom 
Hil lake en him neibaude, scoe it los gean. 

In pear jounen fen tofoaren , do-t omke syn âid waer- 
glês , it bil , yet op „zeer schoon'* stie , hie dokter de 
twa sérobben by him hawn to smoken en allerhanne 
setten út hjar Ubben io fortellen en dokter hie ûnthjitte 
moatten , det er joun mei de studint komme en ek ris 
in teltsje dwaen scoe. 

^Scille wy him nou mar fen 'e helling fleane litte 
Dokter ?" frege omke. 

„Ja , jou teltsje , mynhear", rôp Jakkele. „Hwet 
krye wy?'* 

„Jimrae kenne wol hwet sizze'*, wier dokter syn biskie. 
„Ik ha jimme in teltsje ûnthjitten , dêr wol 'k net foar- 
wei , mar honear is der net by sein. Jimme meije der 
nou op longerje , det is jimme saek , mar ik moat jimme 
sizze , det ik yn gjin fjouwer dagen oer sa hwet prakti- 
searre ha troch de drokte." 

„Koal , âlde frieun , koal. Wy witte allegearre wol , 
det it for dokter net nedich is, dagen foariît to brieden 
om in teltsje for it Ijocht to bringen: hy sûcht se útde 

tomme , as it wêze moat. Helje 'ris op oer jou jong- 
feinte jierren." 

^Fortel ús 'ris in spoekestoarje", foel ik der op yn 
en ik knypeage dokter oan. 

Dêr kaem „de Skout by nacht" út de hoeke. ^Wel" 
sei er : „min scoe 't langer net sizze. Dou hoechst net 
to tinken , Tsjal heite , det jimme my bang prate koene ! 
Det. knypeaget en sjúcht dokter skean oan ; mar ik ha 
dy wol yn 'e lampe ! As it om my to dwaen is , set 
den mar yn, mynhear : ik ha wol foar in oar fjûr wêst ! 
Ik ha dy wol yn 'e ruften brocht , heite ! Min scoe 
sizze , krekt droech efter de earen, en dêr hat it oan!" 

^Jimmfe prate dêr oer in spoekestoarje", sei dokter , 
„Nou, dy scoe 'k wol dwaen kinne , as jimme det goed 
is. Den kriget de kaptein tagelyks hwet út myn studinte 
jierren.'* 

„0m my scoe *t bêst kenne", joech Jakkele to kennen, 
„mits den moat it in echten wêze", en ûnder 't sizzen 
seach er mei *t iene each nei Hil en mei it oare nei my. 
„De hierren moatte yen fen eangstme 'ris oerein komme 
dokter , en it klamme swit yen op 'e foarholle stean." 

„Wy scille sjean" sei dokter. Hy stiik in nije piip 
oan en do diich er it teltsje fen 

In grousomme naeht *). 

Jister wier ik op reis nei Pieter Jurjens , — jimme 
kenne him wol. De man hat syn earm britsen en det 
gefal brocht my eat yn 't sin út myn studintejierren. 

It wier yn 1809. De Frentsjerter hegeskoalle bislie 
yet en ik studearre dêr. In pear jier letter hat Bonne- 
parte dy acadeemje opromd , en ik bin do nei Grins 
tein ; mar det docht der joun allegearre neat ta. 

Ik wier to Frentsjer en wirdde dêr by myn stúdsje yn 
'e ûntleedkinde holpen fen in oar studint, dy-t Gaikema 
hiet. It wier it aerdige feint , dy selde Gaikema : kant 
fen liif en lea , mei in kleare kop en fol snoade setten. 
Egentlik hied er mar ien brek , as ik it alteast sa neame 
mei : hy wier nammenlik krekt , as hjir ús gasthear ; 
as er op it ien of oar wachtsje moast , wirdde er troch- 



*) Nei Bergsoë. 

strings tige noartich. As der fiif minuten oan mankearre , 
koed er flokke , det de stiennen der fen bigounen to 
switten. Ik wist det by ûnderfininge en hoede my 
der for. 

Nou scoene der op in Woansdei to joun in stikman- 
nich frieunen fen my op myn keamer komme , om mei 
my to harkjen nei it lexom , det Gaikema ús jaen scoe 
oer de earmen fen it minskelichem en fierder, om hwet 
noflik nei to praten. Op saun ûre wierne hja oansein. 
Myn hospes hie makke , det ik der goed op ynslein wier. 
Troch de bank wier der mar ien sit op myn keamer , 
mar nou wierne der in stik of fjouwer by liend ; for 
pipen wier soarge en oan giele en reade baei hoegde 
it net to mankearjen. 

Al njunkelytsen kaem it selskip by enoar , mar do-t 
de klok saun ûre sloech , miste der yet ien , en dy iene 
wier — Gaikema ! Ho diwekcr nou, seine wy: Gaikema 
to let? Det 's bryk ! It wirdde ien, twa, ja fiif mi- 
nuten oer saunen. Nou , seine wy , der mei wol ien op 
út om to sjean , eft er 't ek forjit. Do dit lykwols wêze 
scoe , hearden wy immen de treppen opkommen , de 
keamersdoar gyng iepen , en — it wier de baes. 

Wy hiene de moed net , om him to pieagjen ; hwent 
hy seach sa swart as de nacht. •Hwet is der oan , 
heite?'* frege ik. ^Hwet is jo oerkomd ?" 

„Ik bin bistellen*', wier it andert. ^Bistellen , hear , 
en for goed ek ! Mar it het gjin dief fen komaldendei 
wêst", foege hy der oan ta^ wylst er syn oerjas oan 
de mantelstôk efter de keamersdoar hinge. 

„Hwet binne jo kwyt rekke ?" frege myn bûrman 
Hania, dy-t wy troch in dei sliucht wei „Keintsje'* 
neamden , om 't er sa danige krekt oan him sels wier 
en der altiid like kwikker útseach. 

„Hwet ik mis?'' wier it biskie. „Ik mis de earmen 
fen it nije geramte , det ik lêsten fen de Hongaer krige 
ha", en hy seach, ef hie men him op it himd útklaeid 
en sa yn 'e snie set. »*t Is hjir in heidenske boel!" 

Wy bigounen allegearre lûd to laitsjen , mar Gaikema 
sei : „Kenne jimme derby ? Foart , hear ! By 't skouder 
losmakke ; kin 'k jimme sizze en hwet it freamdste is : 
mei myn âld forrikke skelet is 't it selde gefal.'' 

,Det stiet der dos bihyplik foar", sei ik. ^Wy scoene 

it jöun krekt ' oer de anatomie fen de earm hawwe." 

„Oer ^ostologie", forbettere Gaikema. ^Helje dyn 
geramte , Menso , sa fier as det compleet is , mûlk det 
wy der ús joun mei rêdde kenne." 

Ik gyng yn in hoeke fen 'e keamer , hwer myn ana- 
tomiske skatten , of it museum , lyk as Gaikema it 
neamde , efter in grien sarjens girdyn skûlen. 

Mar myn lieawe ginst en gjin ein , hwet seach ik raer 
op , do-t de earmen fen myn geramte der ek ôfmisten. 

„Ho diwel nou", rôp Gaikema. „Det hat de selde 
dien, dy-t by mines wêst het, det scil net misse." 

Wylst ik my lilk makke op 'e bitûfte tsieaf, sei Keintsje : 
„ Wachtsje ris efkes , ik scii mines helje. Sont fen *e moarn 
is der gjin libbene siele op myn keamer wêst, ef it moast 
myn hospes wêze, dy wit fen foaren net det er fen ef- 
teren libbet, en him ken men dos net mei rekkenje." 

Hy hie syn keamers tichte by en kaem dêrom al rin- 
gen wer by ús. Ik hie wol wollen , det jîmme him do 
'ris sjoen hiene. Minsken, hy seach sa sneu , wylst er 
fortelde , detv fen sines de earmen ek weinomd wierne. 
De saek bigoun earnstich to wirden. Wy brieken der 
ús de holle mei, ho-t it wêze koe en scoe , mar kamen 
net foUe fierder. 

»Lit ús ris in boadskip nei de „Jenever-oolje-koop" 
stjûre", sei ik. Det wier de Hongaerske studint , hwer 
Gaikema syn geramte fen krige hie. Hy wenne lyk for 
ús oer. 

Myn hospes wirdde der op ôfstjûrd , mar hy kaem 
mei de tynge werom , det mynhear net op 'e keamer 
wier , en det hy , al hied er by honk wêst , dochs it 
geramte net jaen kennen hie , om 't er dêr de deis to 
foaren yn in rûzige boi syn husbaes sa mei to liif wêst 
hie , det er gjin bonkje hiel bleaun wier en it yn gruze- 
leminten op 'e souder laei. 

Goede rie wier nou djûr. Wy wisten net ho-t it moast. 
Gaikema fútere en flokte en it selskip makke resolwaesje 
om te skieden , do-t er immen de treppen opkaem. 
Foart dêrnei wirdde de doar iepene en in foarske bon- 
kige feint stapte de keamer yn. 

It wier „de Taeije'', in âld studint , by ús allegearre 
wol bikend. Howol er net útnoege wier, kaem er dochs 
en wier wolkom : hy hie in fin mear as in bears. In 

freamde snoeshoanne fen in feint wier it oars. „Unia" 
skreau er him , mar ûnder de frieunen — en hy hie în 
bulte — wier it altiid ^de Taeije", nei 't min my sei : 
om 't er it studintelibben sa lang makke , as er , net- 
tsjinsteande de krimmenaesjes fen „syn âlde'', mar koe. 
It moaiste derfen wier , det er syn tiid net forslampampe 
hie , sa 't min hast tinke scoe. Né , howol syn skreppen 
gjin fortuten dien hie ont nou ta , loai hied er net 
wêst , hwent yn pleats fen for ien , wier der for trije 
examens klear , of der foar klear wêst , dêr wol ik ôfwêze. 

Hy studearre earst for 'domeny, mar de stoarje oer 
it erwjen twiske Esau en Japik sei him , det min egen- 
lik net goed theologie studearje koe , ef min moast hwet 
oan 'e rjuchten dien ha , en hy wirdde jurist. In bjuster 
gefal lykwols fen in forgifminger brocht him op it tink- 
byld , det in abbekaet , scil-d er op fjouweren bislein 
wêze , ek niediske kennisse habbe moat , en de baes , 
dy-t earst de preken ûnder de rjuchten bidobbe hie , 
sette nou de rjuchten ûnder de medisinen : hy bigoun 
to studearjen for dokter en hope , as er ienkear de 
fjouwer kriúskes op 'e rêch hie , wol promewearje to 
kennen en as fyftiger in goede praktyk to hawwen. 

Wy fortelden „de Taeije" de stoarje fen de earmen , 
en hy naem hjar tige earnstich op. ^Eltse poat hat twa 
earen , eltse woarst twa einen en de measte saken twa 
hânfetsels ; mar dizze hat trije , sei er. »In abbekaet 
scoe sizze, it is stelderije ^ of better sein , ynbraek ; egen- 
lik ynbraek folge troch stelderije. Om lykwols to stellen 
moat min der sels by wêze , mar mei de skildige kin 
dit it gefal net wêze , hwent nearne is spoar fen ynbraek 
en hy moat it dos yn ûnstoffelike tastân dien ha. Ho-t 
er dit dwaen koe , is allinne troch de mediske faculteît 
út to meitsjen en bûten dizze mei it rjucht him net fon- 
nisje. Siz nou , det de abbekaet en de dokter it den 
mar útmeitsje moatte, mar densizik „hou !" Do dominy 
komt der ek by to pas. Wy hawwe hjir ommers to 
dwaen mei de siele , en as 't dêr op oankomt , hat de 
dominy hwet mei to sizzen. Scoene jimme det ek net 
tinke? Dos wol trije faculteiten moatte der oer gean. 
As ik jimme lykwols rîede mei , pak den de saek net 
ûnbitochl oan , mar wachtsje dêr in dei twa meî , mûlk 
det er njunkelytsen hwet mear Ijocht oer komt. Ho tinkt 

myn frieun Gaikema der oer ? Binne jo it net mei my 
iens ? Goed , mar siz my jou miening moarn , en gean 
nou allegearre mei my nei myn keamer : ik wol trak- 
tearje. Jister haw ik in moai soadtsje fûgelgûd presint 
krige en ik noegje jimme út , det mei my to biplúsjen." 

Wy laken om „de Taeije^' syn oanspraek en namen 
de bisite oan. Gaikema laei dêr earst al hwet tsjin yn , 
mar syn biswieren wirdden net heard ûnder de grappen, 
dy-t de oaren makken , alteast net teld , en dêr stieken 
wy hinne , op il fûgelgûd los. 

Ik ha faek tocht , det bisiten , hwer foarôf de minste 
omslach mei makke is , en hwer de gasten de minste 
snjit ta hiene , sims de fleurichste binne. Sa wier it 
dizze joun ek. De Taeije traktéarre op fûgels , wyn en 
setten , Gaikema song syn moaiste sankjes , en Keintsje 
roun oer fen de meast fornimstige oandwaenlike stoarjes. 

It spil wîer alhiel op rôllen, do-t wy gedrús op striette 
hearden. Dêr wirdde gûid , dêr kreake hwet , rúten rin- 
kelen en immen ; dy-t in bulte pine útstie , kjirme dêr 
twisken yn. 

^Dêr sitte goeds yn 't leech", rôp Gaikema , en yn 
in omsjuch wier er by de foardoar. 

It wier sa-t er sei. Dêr wier in reau op 'e rin wêst. 
De hynsders hiene de koetse tsjin de beammen lâns de 
striette oansoald , de foerman wier ûnder de tsjillen 
rekke en syn rjuchterearm wier ticht by 't skouder britsen. 

Yn in bhts wier ús feestsael yn in hospitael foroare. 
Romers , skûtels en pannen wirdden weinommen , wyn- 
sels en hielkindige ynstriminten kamen der for yn 't plak. 
Yn pleats fen sankjes , hearde min nou it kreunen en 
stinnen fen de pasjint. Us fleurich sin wier wei. Gaikema 
skodhoUe , do-t de earme foerman op in draechberje nei 
hûs brocht wirdde. »Dy earm moat ôfset wirde'', sei er. 
„Min scoe sizze! Det is joun in hiele earme-stoarje!" 

Forbûke as wy wierne gyngen wy „It Noard'' lâns en 
scoene aenslouns ôfskie nimme , do-t de rottelwacht syn 
sankje ophelle : 

»Alve ûre hat de klok, 
De klok hat alve slein ; 
Forjit jimm' lêst en lijen , 
En dream fen nocht en lok ! 
Alve ûre hat de klok !" 

„Alve*'! sei Gaikema. »Ik is yet to ier om ûnder de 
wolle to gean en to let om langer om to strunen : wy 
geane yet hwet mei dy op dyn kast , Menso-man ! Dy 
is it tichtste by. Tinkt jimme det ek net goed, frieunen? 
Ik scoe der hast yet sin oan habbe, om hwet oan ús wirk 
to dwaen , det wy jouns sitte lieten. Mei bihelp fen dyn 
boeken, Menso , scoene wy alteast hwet útsette kenne. 
It scil spanne om foar Krysttiid ré to wirden. Diwels 
is 't dochs , det men ús nou joun jist dy earmen ôf han- 
dich meitsje moast !'* 

„As mynhear earmen en skonken nedich hat , ken er 
mear krije as er habbe wor', sei Riuerd , myn hospes , 
dy-t fêst al hwet fen de stoarje fornommen hie en krekt 
yn de doar stie , do-t wy him nei myn keamer ta foarby- 
gyngen. 

„Hwer det , Riuerd?" frege de oanspritsene forheard 
en faek tinkende , det dizze skild mei hie oan it jinge 
der mei de geramten bard wier. 

„ Ja , nou'\ wier it biskie , „det is maklikernôch, 
mynhear ! Jo moatte witte , det men er mei to wirk 
is , om it tsjerkepaed to forbreedsjen. It wier egenhk 
ek to smel for de bûrmannen , mynhear , en nou wirdt 
der in streek fen in jelne breed fen it hôf nommen. 
Mynhear bigrypt wol , sadwaende is der in hopen foar it 
Ijocht komd. Earmen , skonken en deadshollen ! — folle 
mear as mynhear brûke kin." 

^Ja , mar det helpt ús gjin byt , Riuerd", sei Gaikema : 
„it tsjerkhôf wirdt jouns yn tiids sletten , en it is nou 
al nei heal wei toalwen." 

„Hea, det 's ek sa , dêr tocht ik net om , mynhear ! 
Mar harkje ris : de deagraver is , sa-t mynhear wol 
witte scil , in âld man , dy-t allinne klûzet , en nea foar 
midsnacht op bêd giet. Hy bihofifent jouns yn syn ien- 
likens „de wierheit" en tinkt ûnder it bibellêzen om ûre 
noch tiid. Faek det er mynhear yet woi efkes de kaei 
jaen woe." 

„Riuerd , jo binne in baes", rôp Gaikema en sloech 
myn hospes op it skouder. „Hark 'ris, Menso-man, dou 
bist mei de äld man yn 'e kinde. Bisiikje ris , ho fîer 
ast' mei him komme kenst. Jowt er dy de kaei, den 
fynst raaklik in earm , dy-t net to folle formôge is , en 

wy binne ynslein. Mar gau der op los! Wy wachtsje 
sa lang op dyn keamer." 

Ik moat earlik bikenne , det ik op det stuit net foUe 
sin oan det boadskip hie. Howol heit en mem soarge 
hiene , det gjin ien fen hjar bern freze for spoeken , 
geasten en skynsels hie , wier ik lykwols yet yn dy 
jierren , det men skruten is for dea en deaden en dêr 
kaem by, det it gefal fen de stelne earmen my ek yet to 
fersk bylaei. Mar der stie tsjin oer , det ik yet foUe 
banger wier fen Gaikema syn gnyskjen en it narjen , 
det de oaren dwaen scoene , as ik sei, det ik net doarst. 
Koartom , ik joech my ôf mei in bliere troanje en wier 
al ridlik gau by 't tsjerkhôf. 

Boppe de koarte blinen fen 'e deagrawers wente seach 
ik it skynsel fen de lampe. De âlde baes wier dos yet 
net op bêd. Ik bitocht my , ho ik it by him oanlizze scoe. 
Gerk-om wier in string sedich man en net licht fen it stik 
to bringen , as it om eat gyng , hwer syn bigryp fen 
godstsjinst tsjin op kaem. De meastc kans wier , det 
er de kaei net oerjoech , det wist ik. 

De âld baes wier danige forbouwerearre , do-t er my 
oer de flier seach en skrilde út syft statenbibel , mei 
koper bislein , op. Hy seach my oan troch syn noaske- 
bril en frege , hwet ik sa let op 'e joun moast. 

Ik diich myn boadskip en brocht him ûnder 't each , 
ho-t er my helpe koe om. foar Krysttiid mei myn examen 
ré to wêzen. 

Gerk-om naem, sa-t ik al tocht hie, de saek tigeearn- 
stich op. Hwetst dêr yn 't sin hast , is sonde , heite!'' 
sei er mei de foarste finger op my wizende, wylst er mei 
de oare hân de bibel oan 'e kant skau. „De frede fen 
it grêf is hillich , nimmen mei dy steure ! Fen my kri- 
gest de kaei net , om dy for in great kwea to biwarjen.'* 

„En de deagrawer den ?" frege ik. „My tinkt de bien- 
tsjekou seit , ho 'n bytsje deaden der mei rêst litten 
wirde. Alle dagen al wer oan wirde der nije by de âlde 
set en dizze hjar biente opromd. Bûten det , hwet giet 
it der raer omwei lâns it tsjerkepaed ! En dochs libbet 
de deagrawer fredich en rêstich foart en der komt him 
neat fen oer." 

„Det komt , om 't deagrawer neat docht as hwet syn 
plicht is , myn jonge'\ andere Gerk-om , „mar hy , dy-t 

dt oerdwealskens en mei in holle , biroaid fen 'e drank , 
hillichskennisse op *t hôf ütset , dy scil syn straflfe net 
ûntrinne , en dizze scil swier wêze." 

Ik moat jimme sizze , det Gerk-om my wol yn 't ge- 
moed taestte mei syn earnstige wirden, mar oare saken 
hâldden de oerhân op my , en do-t ik seach , det tsjin- 
praten neat helpe scoe , en de âlde yn 'e bibel blêdde — 
ik tink om de iene of oare skriftuerpleats to siikjen en 
my dêrmei yn stokken to bringen — diich ik hommels 
in sprong , pakte de kaei fen 'e spiker, oan itbêdsteed, 
en wier yn în omsjuch de doar út , swarrende , it mocht 
komme sa 't woe , in earm by de frieunen to bringen 
en hjarren sjean to litten , det ik for gjin bytsje for- 
feard wier. 

Ringen wier ik by it hôf. Kreakjende gyng de hameije 
iepen en om fîerder gjin lêst fen Gerk-om to hawwen , 
draeide ik him fen de hôfkant wer yn it slot. 

Nou wier ik tige mei de âlde baes syn saken op 'e 
hichte en ik wist , det der trochstrings in skynfet yn it 
bierhok hinge. Gerk-om socht dêr troch de bank de 
wiermen mei , dy-t wy fen him kochten om to angel- 
fiskjen. Ik gyng dêrom earst op it hok ta. De doar 
wier los en al ringen foun ik, hwet ik socht , stiek him 
oan en do teach ik der op los. 

It wier ; sa-t myn hospes sein hie : it tsjerkepaed wirdde 
forbrede en de pealtsjes dêr by lâns , dy-t de grêwen 
skaetten , moasten opgroewen en forset wirde. It ien 
mei it oare joech in hiele operaesje. Ik bleau stean 
om hwet to bikommen. 

It wier in ûnlijige , stoarmige nacht. Toskûrde wolkens 
dreauwen lâns it swirk , hwertroch it tsjerkhôf nou 'ris 
yn 't folle moanljocht , den wer yn heal tsjuster laei. 
Gyng der in skûrwyn gûlend oer my hinne, den wier it, 
eft ik de deaden kreunjen hearde en hjar kleiien toraende 
mei it stinnen en suchtsjen fen it bûgende keale beamte. 
De laeijen rottelen op 'e tsjerke en de hoanne op 'e toer 
draeide knersende hinne-en-wer. 

Ik seach oan myn lofter side ; dêr foelen my wite 
dingen yn 't each , dy-t yn 'e moanneskyn as baren op 
en del liken to gean. „Lekkens", sei ik by my sels , 
^neat oars as lekkens !'' It moast net wêze meije , om 

op it Isjerkhôf to blikken. En den det spil jouns ek yet 
lizze to litten !'' 

Oan myn rjuchter side laei in heap minskebonken, gjin 
twa trêd fen my ôf. Mei it skynfet yn *e lofterhân gyng 
ik der op ta. Taestende stiik ik de rjuchter út. Dêr 

rattele it yn 'e heap , hy rôlle úi eltsoar en der 

roun hwet waerms ûnder myn fingers troch. 

It gyng my kâld oer de lea. ^Ratten", tocht ik , 
;,tsjerkhôfsratten ! Alde fette ratten !" 0, God,itherte 
sonk my hast yn 'e skoen ; mar „né'\ sei ikbymysels, 
,ik wol net bang wêze : Det is to lyts ! Den moast ik 
my sa fier net weage ha. flwer diwel bliuwt de earm ? 
AUegearre ribben en skouderblêdden !'' 

Mei koartsige hast en triljende skgnken socht ik de 
iene heap nei de oare troch. It wiffe Ijocht yn it skyn- 
fet twierre troch de wyn. Dêr — waeide it út en do-t 
de stjonkende walme fen de smoarkêrs my yn 'e noas 
kaem , griisde ik der fen. 

Dêr stie ik ! Earst neare nacht ; mar mei koarten 
wende ik oan it tsjuster en do-t de moanne op in nij 
troch de wolken briek , diich ik in stap of hwet foarút. 

Op it ein fen it tsjerkhôf stie in deafet. Ut it grêf 
nommen , wier it ûnder in treureske set. 

Ik gyng der hinne en seach , det it in âlderwetsk 
fetsoen hie , fen swier ekenhout makke en heal formôge 
wier. Dêr wier in pleat mei in ynscripsje op it lid , 
mar dizze wier ûnlêsber wirden. Op 'e iene hoeke hie 
de tiid it al sa forrinnewearre , det ik it mei it iene of 
oaro ark maklik iepenje koe , tocht my. 

Ik seach om my hinne en foun in roestige lodde. Dizze 
sette ik yn in skreef , it fet kreake yn syn foegen , in 
hoeke fen it formôge lid spatte dêr of en foel for myn 
foetten. 

Wylst* ik my omkearde stiek ik de hân troch de iepe- 
ning , taestte en foun de earm fen it geramte. Ik 
skûrde him los , mar mei him de holle en dizze rôlle 
op *e groun. 

Ik naem him op en woe him wer op syn plak lizze ; 
dêr seach ik in grienhaftich Ijocht yn de djippe each- 
holten , det by riten wei wirdde , mar den wer opglom. 
Ik twong my omheech to sjean. Sa foel myn each op 
in iensom forljochte finster , oan de side fen it tsjerkhôf. 

In lîtwrydsk oppronke fromminske siet by in heal ôf- 
barnde kers en like to slomjen. It wier folk fen Janke 
en hjarre tocht my. Ik draeide my om. De eagen 
Ijochten yet. De eangstme sloech my oan. It wirdde 
nedich , det ik in natúrlike reden for it lêste krige , det 
fielde ik. Op in nij pakte ik riboskjende de holle , mar 
nea hab ik it bidear op in heisliker wize sjoen as do. Hûn- 
derten fen dy lytse ûnharige wjirmkes, dîggelfjûr neamt 
min de skepsels , wimmelen út eltse iepening , út eltse 
naed fen de plasse en in pear glinsterjende tûzenpoaten 
kamen út de noasholte. 
Heine sei letter : 

„Ik sjoch de deaden ! 
„ „Hja lizzen yn hjar smelle wenten , 
De hannen gear , de eagen iepen ; 
Wyt is hjar kleed en wyt hjar antlit , 
De wiermen krûpe op hjar lippen.**'* 

Ofgriislik ! Mar sa wier it. Ik smiet de deade holle 
yn it fet en sûnder my tiid to ginnen , om it skynfet 
mei to nimmen , fleach ik , eft de diwel my efter de 
boksen siet , oer it hôf op de hameije ta , wosk de earm 
sa goed as it gyng yn de tsjerkhôfs grêft en joech my 
ôf nei hûs , ûnderweis myn bêst dwaende om my sa 
bidaerd as ik koe oan de frieunen foar to dwaen, hwet 
my lykwols net folle like to helpen. 

„Hwet diwel is der oan , Minse-man'Vrôp Gaikema , 
do -t er my seach. ^,Hast spoeken sjoen ? En hwet 
bist lang wei bleaun! It is al oer toalwen !" 

„Minse-man is siik'', sei Keintsje. „Jow him in mûltsje 
fol kâld wetter , oars mocht er fen him sels falle !" 

Om sjean to îitten , det ik de gik mei hjar soargen hie, 
helle ik moai greatsk „de earm'' ûnder de jasse wei en 
laei him , sûnder in wird to sizzen , op de tafel. 

„De diweker'*, rôp Gaikema , hiel end al üt de skroewen. 
„ Hwet is det foar in earm ! Nou hy mei 'ris wer, hear, 
Minse-man mei hwet forbouwereare wêze ; hy hat dochs 
wol witten, hwet er die ! Sjuch ris ho 'n moaije famkes- 
earm hy ús helle hat ! Hwet in hân ! Nea haw ik fynder 
sjoen en hwet is er yet geef ! God mei witte., hwa-t 
dy streake en patte hat.'* 

De bût gyng fen de iene nei de oare en mei de eare. 

dy-t min my joech , woechs it hekel oan my sels : in 

frouliusearm ! Hwet fromminske wier it wêst ? 

Mûlk wier hja jong en moai , de rom fen de broerren , 
de wille fen de âlden ! Foar hjar tiid wier hja forwile ; 
lieafdefol hie min hjar oppast ; hope en fréze hiene oan 
hjar siekbêd wekke. Rêstich en sêft wier hja ynslû- 
mere ; fredich wier hjar Ubbenspaed wêst , frédich moast 
hjar lêste wente wêze : dêrom dy tsjokke planken. En 
dizze hân , dy sa 'n frieunlik farrewol wonken hie, dy-t 
sa 'n hopen lodderige triuwkes jown en krige hie , dy-t 
de migen sa mist hiene , dy laei nou op — de snijtafel, 
fen tobaksreek omwolke , en men makke der grappen 
oer ! , God , ho ôfgriislik wier det ! 

„Hark ris", sei Gaikema , do-t min hwet ta stilstân 
kaem , „dy earm moat ik hawwe. As er mei chloorkalk 
bhkt en hwet opglânze is , scil it in moai exemplaer 
wêze. Ik nim him mei !" 

„Né , det scil net wêze !'' skreaude ik do. „Itwiernet 
goed fen my , det ik him fen it tsjerkhôf helle. Ik wol 
dalik wer hinne en him to plak bringe." 

Hja bigounen to laitsjen en sa lûd , det ik my sels 
net mear forstean koe. Gaikema sei : ^Menso , heite ^ 
dou bist fêst earne oan wêst. Aste net oer dyn bier 
wierst , koest sa net prate. Nou , meits mar gjin spik- 
takel mear : ho'st der ek tsjin yn leist , it bliuwt myn 
earra." 

„Det leau ik dalik yet net", foel »de Taeije*' dêr op 
yn. „Dou hast der neat mear riucht op as wy, Gaikema! 
't Is uzes mei eltsoar.'' 

„Jow elts syn diel derfen !" rôp ien üt it selskip , dy-t 
in snedige set dwaen woe. 

„Wy moatte him mar forboelgoedsje", miende de 
Taeije. „Stilte , hearen ! Mei de dea falt net to gik- 
jeijen. Ik bin notaris en dizze tsjerkhôfskaei is myn 
hammer." 

Dêrop sette hy him mei de earnstichste troanje fen de 
wrâld op it ein fen de tafel en sei mei in omropperslûd : 
„Hjirmei wirdt eltsien bikend makke, det de fiifentwein- 
tichste fen Hearstmoanne fen it jier njuggen, de nachts 
krekt kertier nei toalwen , op de studinte-kast fen Menso 
Doekes forboelgoede wirde scil in sierUke frouliuesearm 
niei tabihearren ; it iene sa foHe as it oare sa geef as 

kryt , dalik nei ôfrin to oanfarren en op in healjier cre- 
dyt. In daelder is Hbod!'* 

,In kroan!"' sei Gaikema. 

»Twa!'' rôp der ien. 

^Fjouwer ik" , sei Keintsje ! „Dy is er skoan wirdich. 
Moast ek net ris biede, Menso ? Sjoch ris, sa 'n keap-^ 
sjugge earm ! Dou hast in troanje , as sietst yn de brân- 
nettels !" 

Heal twongen bea ik der in skelling by; mar Gaikema 
laei der yet in daelder op , en do wier it út : it wier 
Gaikema syn earm. 

^Moai sa ," sei er , wylst er my in achtentweintich 
ta rikte , „det is dyn hânjild as liketsjeaf. It oarekrigest 
letter, mar ik scoe dy riede en jow it mar oan de diake- 
nije: sok jild rêst gjin seine op." 

Mei dy wirden birôlle er de earm yn in pear alde 
Ljouwerterkranten. Hja gyngen allegearre oerein en foart 
dernei skoffele it lûdroftige selskip de treppen del en de 
striette lâns. Ik brocht de oaren in pear hûzen fier en 
kearde do werom. Njunkelytsen stoar it gedrús , det 
hja makken , wei , en by my op 'e keamer wirdde it sa 
stil as yn 't grêf. 

It wier in freamde oergong. Heal fen my sels stie 
ik dêr en biskôge , sûnder to sjean , it achtentweintich- 
stik , det ik einliks mimerjende wei yn 't fesjebûske stiik. 
Holle en gemoed wierne my yet to fol om sliepe to 
kennen . en ik hie der bynei spyt fen , det ik mar net 
mei de frieunen gien wier om yet hwet to pierewaeijen : 
it wîer my ta near yn 'e hûs. 

Ik snútte de kers , krige myn boeken oer ûntleedkinde 
en tocht dêrmei hwet to bikommen. It wier my lyk- 
wols net mûlk, myn tinken dêr by to hâlden ; ho 'k der 
ek tsjin wraksele , it woe net slagje en nei in great ûre 
moast ik it opjaen : ik wier to folle oerstjûr. 

Dêr bylde ik my yn , det ik in lûd hearde as it tik- 
jen fen in klok. Tik , tik , swoeng , swoeng ! Krekt in 
klok. Yn myn keamer like min as yn dy dêr neist wier 
lykwols in ûrwirk. It lûd hâldde oan. 

Myn kers , dy-t nei it ein roun , bigoun to sparkjen ; 
raûlk hie min der wyn tsjinoan griemd. 

Ik woe oerein gean om in nijen to krijen , mar God , 
ho nou ? De kaei fen de tsjerkhôfs hameije hong 

oan it kozyn fen de keamersdoar en dy gyng hinne en 
wer as in slinger : swoeng ! swoeng ! swöeng ! swoeng ! 
Sims wier er der oan ta om op to hâlden , mar den 
wier it, eft in ûnsjeanbere hân him in triaw joech en den 
gyng er wer swoeng , swoeng ! hast oer de kop. 

Mei gleaune eagen seach ik it spil oan. It binaude 
3wit briek my út. Einliks koe ik it net langer úthâlde , 
sprong nei de doar , pakte mei beide hannen de kaei , 
laei him op myn skriuwtafel en steapele de stúdsjeboe- 
ken op him. 

De kers wier op it uterste , en nou kaem it my earst 
yn 't sin , det ik gjin nije mear hie. Fen tiid ta tiid 
Ijochte de flamme yet efkes op en makke den in spoek- 
heftich healtsjuster oer de keamer. De skaden wierne 
nou lang ^ den koart , krekt eft hja hjar útrekten en 
dounsjende lâns de mûrren gyngen. 

„0p bêd!" sei ik , „op bêd , hwet gauwer hwet bet- 
ter!'* As in blits hie ik de klean út, sette de domper 
op it eintsje kers , sprong yn myn bêd , en loek de tek- 
kens oer de noas , om de heislike gesichtcn kwyt to 
wirden. 

Dêr hie ik my lykwols mei forrekkene: meiitearyn 't 
keassen krige ik yet folle mear lêst. Al ringen wier it 
my^ as stie ik op it tsjerkhôf en hearde ik de hoanne 
op de toer om syn roestige stange knarsen ; — den laei 
ik by de grêft om myn bût to waskjen en skrilde to 
wekker , as ik der yn foel om in toarntsje letter op in 
n\j yn to dodsjen. 

Dêr foel hwet fen de souder op myn tekkens. »Boe, 
boe-e-e-m'\ gyng it oer myn holle. It wier in blauwe 
drager, dy-t by my syn winterkertier socht hie en troch 
de waermte wekker makke wier. Dêr snoerre er troch 
de keamer. Nou ris wier er by myn ear , den hearde 
ik him fen fierren : hy kaem en gyng , gounze en snoerre, 
staette tsjin de rúten en de spegel oan — it wier net 
to hâlden ! Einliks kaem er to lânne yn in sûkerpûde , 
dy-t heal iepen , heal ticht yn it finsterbank laei. Ik 
sprong oerein , roun op de pûde ta , diich dy better 
ticht en dêr siet de baes. Mar , jawol , do 'k wer op 
bêd wier , makke er yet folle mear gedrús, as to foaren. 
Ho-t ik myn bêst ek diich om to sliepen , it woe net 
slagje. 

,Ris telle , locht niy, scoe helpe. Earst oan hûndert, 
^o oan tûzen ta en ja , einliks dêr krige ik sa'n wirge fie- 
ling troch de lea: it wier it bigjin fen sliep. 

It dûrre den ek net lang , ef ik wier yn 'e slom en 
dêrmei al ringen yn in moaije tún. De apelbeammen 
bloeiden , de nagelblommen forspraetten hjar swietrook , 
flinters fleagen fen blom ta blom en it bolle wyntsje 
waeîde. Oan myn griene side gyng in lieaf jongfaem. 
Ik koe se bêst en dochs wier it my net mûlk om hjar 
namme to bitinken, krekt sa min , as ik my bigripe koe, 
.ho-t wy by eltsoar kamen en kuijeren. Sa nou en den 
iDleau hja stean om in blom to ploaitsen. Den trapen 
wy flerder, praetten en laken meienoar; en as hja swijde 
hearde ik klear , ho-t de bijkes ús foarby swierren en 
yn de blommen lommelen. 

Ho lang dit wol dûrre , wit ik net, mar einliks wier it, 
<?ft it kâlder bigoun to lûken. Ja , de wyn wier om- 
roun en der kamen sédampen opsetten. Hja teagen oer 
de tún en myn fryster huwere en wirdde bleek. 

„Wirdst dou ek kald?" frege hja my. »De iene hu- 
vvering giet my ôf en de oare komt my op. Fornimst 
it net oan my? Fiel myn wang ris ! Ik leau , det de 
dea om ús hinne strúnt." 

Ik woe anderje , mar dêr kaem in skûrwyn. De 
blôdden fen it beamte forskromfelen, de blommen lieten 
hjar holtsjes sinke en de bijkes foelen dea op 'e groun. 

„Hy komt ," lústere hja triljende. Ik woe se oan 
myn herte triuwe , mar it wier, eft hja sa njunkelytsen 
yn in ûntaestber skynsel foroare. 

Dér jage in nije skûrwyn troch de tún. Giele blêdden 
wirdden de loft ynfltere. It blomt wirdde swart , beam 
en strûk keal , en de lêsten foroaren yn serken, kriússen 
en peallen ta oantinken fen ôfstoarne frieunen , — ik 
wier op it tsjerkhôf. 

Njunken my stie in deafet fen swier eken hout en 
forsjoen fen in ynskripsje op in gielkoperne pleat. Ik 
bûgde my om to lêzen , hwet der opstie. Dêr glied it 
lid út him sels nei 't foettenein en de selde jongfaem , 
hwer 't ik mei yn de tún wier , riisde ocrein, Ik woe 
hjar bihelpsom wêzê , hjar oanhelje , mar , ôfgriishk , 
der seach ik oan hjar glêzige eagen , det it in oaren 
■^vier : hja dêr foar it finster by it tsjerkhôf. Ik wirdde 

der kâld fen. As in wyld sloech hja my de earmen on> 
'e hals en loék my mei yn H fet. It wier, eft ik smoare 
scoe ; ik skreaude om help en — wirdde wekker. 

It like tige Ijocht oer de keamer. ,.Ljocht moanne'V 
sei ik by my sels en tocht der net fierder oer nei. De 
drager snoerre yet yn *e pûde , sa lûd , as siet der in- 
hiele swarm bijen yn. In lûk fen de keamer wier 
troch de wyn opslein. Ik forbylde my , det it finster 
opskoud wier , en de kâlde nachtloft by my op bêd 
kaem. Ik sprong der ôf.om it del to lûken en nou seach 
ik earst , det it sterke wite Ijocht net fen 'e moanne ^ 
mar út de tsjerke oan de oare kant fen it plein kaem. 
Det plein hie 'k dêr nea earder sjoen. Ek hearde ik 
nou de klokken lieden , earst sunich , mar linkende wei 
al hirder en hirder , ont myn finsters fen de krêftige 
toanen , mei dy fen it tsjerke-oargel mongen , rinkelen. 
Ik seach , ik digere en koe myn eagen hast net leauwe^ 
De tsjerke stie hiel end al oars as oars en deryn wier it 
sa Ijocht as dei. 

Sûnder in whd uterje to kennen , stie ik dêr. Klokkeii 
en oargeltoanen trillen troch de loft en lâns it midden- 
paed fen 'e tsjei'ke seach ik in trein fen brilloftsgasten. 
nei it fjouwerkant ta gean. len for ien bigounen hja 
my bikend foar to kommen. Myn frieunen wierne der 
mei mank , en allegearre wierne hja tige prûs en eptich 
opklaeid , mar it measte seach ik nei de breid , dêr koe 
ik myn eagen net sed oan sjean. Hja gyng yn wite 
side en it hier hinge hjar yn folle , brune krollen oer 
de skouders. Hwet forflokte ik de sluijer , dy-t hjar 
troanje diek ! 

Oan hjar side gyng de breageman, klaeid as in officier 
mei stjirren en kriússen op it boarst. Njunkelytsen kamen 
hja foar de preekstoel , hwer in âld man mei silverwyt 
hier op hjarren wachtte. Einliks wierne hja yn en foar 
it fjouwerkant en de domeny , de âld man , sloech in 
mei forguld opsiere boek op , om it trouformulier foar to- 
lêzen. It goud fonke yn it Ijocht. 

len fen de gasten kaem nei foaren om de breageman 
de degen los to meitsjen. Do-t it lêzen dien wier kaern 
domeny fen de stoel en scoe de hännen fen de jongeliue 
yn eltsoar üzze. De officier stiek sines út , de breid scoe 
him oanfetsje , mar sonk yn ûnmacht op de groun. Elts- 

skeat ta om hjar to helpen , en — do seach ik neat 
mear : alle Ijochten gongen op în stuit út 4 de oargel- 
toanen forstommen en de heap minsken like yn in wolke 
to foroarjen. 

Bûten doar wirdde it lykwols Ijochter en Ijochter en 
de klokken — it wier , eft er nye by hongen wirdden — 
bromden al swierder en swierder. 

Mei in slach fleagen de tsjerkedoarren iepen. De trein 
kaem nei bûten en teach oer it plein. Ik woe foar it 
finster wei rinne , mar ik koe gjin fin forroere. Mei in 
forwyldere troanje stoareage ik op de minsken , dy-t 
neîjer en neîjer kamen en nei myn finster op seagen. 

Domeny hie de foargong , den folgen de jongeliue en 
do-t de breid de eagen nei my opsloech , seach ik det 
it de selde jongfaem út de tdn wier. Ik bisoude. 

Yn hjar eagen laei sa 'n drôftme , sa 'n wémoed , 
det ik se net útstean koe. Dêr mirk ik , det de rjuchter 
mouwe fen hjar mantel slop del hong. Hwet do myn 
gemoed bikrûpte , ken 'k jimme net sizze. My tocht, ik 
wier de greatste oerkommeh'ng op Gods ierde. 

Ik fielde det it bloed my nei 't herte streamde , do-t 
ik seach, det de hîele flite op my oankaem om rekken- 
skip to freegjen. Riboskjende stie ik dêr. De klok, krekt 
as er skûrd wier , lette net mear as niis ; syn sêfte folle 
toanen foroaren yn in fûleîndich , droech byljen , det 
my troch îeren en sînen gyng. 

Men wier by de foardoar. 

Ik wîst, det er yn 't slot wîer , mar freze al , det dit 
neat helpe scoe ; in izeren mûrre hie hjarren net keare 
kend. 

Foart dêrop hearde ik in freamd rûzjen, krekt as ris- 
selen der sidene klean , dy-t lâns kozinen en doarposten 
skierren , en howol ik gjin îen by de treppen op kommen 
heardC; gyng de doar îepen en - dêr kamen hja de 
keamer yn. 

Hwet mear der hjar sjean Heten, hwet greater de keamer 
Hke to wîrden. It wier eft de mûrren efterút wykten en 
yn damp en walme foroaren. Tichter en tîchter hokken 
hja mei hjar meagere , driîgjende troanjes om my hînne ; 
fierder en fierder krong men my yn in hoeke. 

Einhks Uken hja der allegearre to wêzen. It knisterjen 
fen sîde hearde ik net mear , ît wîrdde deastil. De do- 

meny , mei it selde boek , hwer ik him út lêzen sjoen 
hie, kaem op my ta. 

^Hwet bijearje jo , mynhear?" woe ik sizze. Ik fielde 
det ik de mûle iepene , mar lûd jaen koe ik net. De 
âld man moast lykwols riedé kenne , hwet der yn my 
omgyng en hwet ik sizze woe ; hwent hy stiek de hâii 
op en sei mei in wûnder djippe , hast klankleaze stimme: 
„Ik bijearje , hwetst dou nommen haste ! De rêst en 
frede fen de deaden moat yen hillich wêze !*' 

„Hillich, hillich !" klonk it út de mûlen fen al de 
oaren en it lûd stoar wei , as in ûndudelike echo yn it 
beamte. 

Ik wie libben dea. In inerlike oandrang twong my 
om to knibbeljen en om genade en forjowinge toliuen- 
tsjen ; mar it wier , eft de diwel my op de tonge siet 
en my dreau to anderjen : „Wé den de deagrawer. AUe 
dagen leit hy nije liken by de âlde en dochs libbet er 
fleurich der hinne !" 

„Dy docht neat oars , as syn plicht ," wier it biskie , 
„en nimmen scil him der in forwyt fen meitsje ; mar 
dy-t út oermoed en oerdwealskens de frede fen it grêf 
forsteurt , dy scil de straflfe dêrfor net ûntrinne !" 

„Dy scil de strafife net ûntrinne !" sei it koar , en it 
bearde krekt as de hearstwyn de toarre blêdden lâns 
de groun jaget. 

„Hwet moat ik ?'* rôp ik yn deadseangstme. 

„Jow it grêf wer , hwetst it ûnthelle haste ,*' sei wer 
de âld man. 

„Jow it grêf wer, hwetst it ûnthelle haste,'* for- 
moanne it koar , det al tichter en tichter oankrong. 

„Det ken ik net ! Ik hab himforkoft, forboelgoedsje 

litten !*' gûlde ik yn fortwiveling. „Ik hie him foun 

Fjouwer kroanen is 't bod! . . . Nimmen mear? ... De 
earm is for Gaikema !" 

Op dy ,wirden kaem in grimmitich gegûl om wrake 
en de kâlde skynsels smieten hjar op my en treauwen 
sa fûl , det ik der hast fen smoarde. It glinstere en 
fonke foar myn eagen en ik hearde in swier dompich ge- 
raes , wylst ik mei de geasten wraksele , dêr ik nearne 
hâldfêst oan krije koe. Hielendal bûten my sels trof myn 
hân de ruten ; ien fen 'e lûken sprong iepen en ik matîe 

my rö om nei bûten to springen , roppende : »Help, 
moard , min is my to liif!'' 

By de wjerklank fen myn lûd wirdde ik wekker. Ik 
stie yn 't himd foar it fmster, de iene skonk der ûnder 
troch en hâlde my kramphaftich oan de kozinen fêst. 
Under my stie de rottelwacht en stoareage forheard yn 
'e hichte, wylst de kâlde, dampige moarnsloft ta it finster 
yn streamde. Bûten laei de hearstmist en holp mei , 
om myn barnende foarholie ôf to koeljen en my ta my 
sels to bringen. Ik seach de rottelwacht oan. Det wier 
den dochs in wêzen fen flêsk en bloed ! God mci him 
syn segen jown ha. De toer en tsjerke stiene op hjar 
âld plak ; it plein wier wei en de striette der wer: de 
keamers fen de „jenever-oalje-koop" lyk foar ús oer. In 
pear huzen fen my ôf, wier Ijocht yn in bakhûs en yn 
'e fierte hearde ik in hoanne kraeijen en in smid op it 
ambolt slaen. 

Yet in bytsje fcn 'e wize seach ik om my hinne ; mar 
alles wier yn oarder. Myn trije hoedden laeijen op de 
pultrom ; de skûrde skearspegel hinge op syn plak , de 
manke tafel wier krekt sa wif as oars en de sukerpûde 
laei yet yn it finsterbank mei de drager deryn. Ik fielde 
det it dei wirdde en ik wekker wier. Dalik loek ik myn 
skonk binnendoaT en woe op bêd gean , do-t ik tsjin 
hwet oanskopte. 

Ik bûgde my, om it op it krijen, taestte yn 'e skimer- 
moarn om my hinne en dêr foun ik — twa earmen fen 
in geramte , by eltsoar boun , mei in pampier twiske de 
fingers en derneist laei in twadde pak, ek mei in letterke 
deroan. Do bigoun ik oan myn forstân to twiveljen en 
naem de holle twiske de hannen , eft ik bang wier , 
det er op de rin gean scoe. Ik wist , det it jinge ik 
sjoen hie , in dream wier. Ik wist , det ik wekker , det 
alles sinsbidroch wier , en dêr laeijen de biwizen , det 
ik dochs mis wier. Scoe it my den wrachtich yn 'e 
plasse slein wêze ? 

Riboskjende makke ik it earste letterke iepen. Dêryn 
stie allinne it wird : „Gaikema." Bibbertoskjend naem ik 
it twadde , en dêrop stie : ^Keintsje." 

Ik hie yet krêft om nei in trêdde pampier, det ik nou 
earst twiske de fingers fen in oar pear earmen seach , 
to taesten : .Menso" lies ik. 

Do swymde ik fêst , hwent fen it jinge der do fierder 
barde , wist ik letter neat. 

Do-t ik wer ta my sels kaem , stie „de Taeije'* by 
my mei in lege wetterflesse yn *e hân , hwerfen de yn- 
hâld for in diel lâns my oer de flier streamde. 

„Dêr, drink yet ris !'' sei er, „den komst wer op 
foetten ; it îs echte , âlde Jamaica rum. Ik ha sels 
earst ris preaun.'* 

Mei gleaune eagen seach ik him oan en sette de ro- 
mer oan 'e mûle. Ik dronk en al ridlik gau kamen de 
libbensgeasten wer. 

„Hwet is der bard?'' frege ik mei in swak lûd. 

„Och, det hat egenlik neat om 'e hakken", wier de 
Taeije syn biskie. „Dou wierst fen doel, dy troch dôwe- 
koal it hbben to binimmen. Sjuch; hjir stiet yet de 
dôfpoat mei it lid der ôf. De koal is amperoan alle- 
gearre forglommen. Mîn scoe sizze , hwetst dou mei in 
dôfpoat op 'e keamer dochst. Ik liket der wrachtich wol 
op , detst dyn egen brânje hâlde moast en jouns de 
sprankeltsjes by eltsoar sikest. As de skoarstien troch 
de hirde wyn sa goed net litsen hie , en dou hiest dc 
ruten net ynslein , den hiest kâld west, heite , en de âlde 
rum hie dy net wer opwaermje kend. Hjir sa , nim 
yet in slok !'' 

„Ho binne jo hjir by my komd?'' frege ik , wylst ik 
my oerein sette. 

»0p de ienfaldichste menear fen de wrâld. Chirursyn 
Waardenburg forsocht my om in diel fen de nacht by 
de earme foerman to wekjen , hwer *t ik jisterjoune by 
H nei hûs gean earst yet ris by oan seach. Om 't ik 
lykwols in skoan glêske wyn efter de knopen hie, ha 'k 
mear slîept as oppast en do-t de dage oan 'e loft kaem 
en ik ôflost wirde , ha 'k makke , det ik foart kaem. . 

Do 'k hjir njunken dyn kast wier, seach ik, ho freamd 
de bakkersfaem by jimme hûs opseach. Ik draeide de 
holle dêr ek hinne en myn lieawe ginst, dêr siet Menso- 
man yn it himd skonkje-oer op it finsterbank. De rot- 
telwacht kroaske krekt foarby en dou bîgounst: „Help , 
moard, moard !" det de âlde fen kjeltme wol trêddelfoet 
yn *e loft sprong. 

It lokte my, dyn hospes wekker to tromjen en nou 



Digitized by LjOOQiC 



311 

•wist de stoarje. Is det ek in menear om yn 't bleate 
hinid op bêd to gean ?" 

Det lexom krige ik en ik swijde. Ast' it mar ris 
wiste heite , tocht ik , ho waerm ik it to nacht hie en 
jîo ik oan it bakkeleijen wêst ha. 

„Ho komme dy earmen hjir ?" frege ik. 

„Och, rin nei de wearlich mei dyn earmen", rôp „de 
Taeije." ^Meitsje mar , detst oerein komst. Ik ha de 
dingen sels fen de geramten nomd , ast it witte wost. 
Ik woe ris in grap hawwe. Dou wist wol , ho koart- 
kearich Gaikema wirde ken , as it by de stúdsje tsjin 'e 
tried giet. Nou hie ik det fûgelgûd krige en woe dêr 
mei jimme in fleurige joun fen hawvve. Ik wist , det 
jimme oer de ostologie gear scoene en dêrom Het ik my 
op Gaikema syn keamer bislute , naem de earmen fen 
syn geramten en do-t hy bûten doar wier , kaem ik troch 
^yn hospes , dy-t it hearde det Gaikema my opsletten 
hie , wer op striette. Det selde diich ik by dy en Keintsje. 
Ik ha sa dien krige , hwet ik woe en elts kin nou syn 
>spillen hwerom krije : de adressen sitte deroan." 

„Dy haw ik lêzen", andere ik. 

„Soa ! Mar dou hast my yet net forteld , hwerom ast 
in dôfpoat op dyn keamer hast. Dêr bin 'k nysgierrich nei.'' 

„lk wit fën gjin dôfpoaf', sei ik. „Den moat it myn 
hospes s'nes wêze. Wes sa goed en rop him 'ris harren!" 

Riuerd kaem op it skreauwenfen „de Taeije", dy-t him 
oanstelde , eft er in binde wylden op 'e keamer wier , 
nei in toarntsje yn 'e keamersdoar mei de sliepmûtse 
yn 'e hân en de hoazzen op *e slomp. 

Ik wiisde op de dôfpoat en do-t de âlde him de shep 
goed út de eagen wreaun hie en it ding seach, bikende 
^r earlik wei , det er in diel fen it skoane fjûr , det yet 
op 'e hird stie , do-t de frieunen de doar út wierne , 
yn 'e dôfpoat stopje wollen hie , mar det ik,~yn pleats 
fen in ein de stêd mei op to gean , sa-t hy tocht hie , 
him oer it mat komd wier. Yn 'e hast om de keamer 
út to kommen hie er it ding stean litten en hwet it 
5limste wier , forgetten der it lid op te dwaen. Mynhear 
moast it him forjaen : hy scoe 't nea wer dwaen. 

Hy koe foart gean. 

,Sjochst nou wol , ho faei ast wêst heste , jonkje? 
My tinkt , dou moast al bjuster foralterearre wêst ha fen 

dyn reis nei 't tsjerkhôf , oars moast de walnie fornom-^ 
men ha , dost thús kaemst." 

Ik wier it hielendal mei ^de Taeije" iens, mar sei 
neat. Mei in kertier hie ik my hwet opkreaze en wierne 
wy bûtendoar yn 'e iriske moarnsloft. Op de hoeke fen 
'e Brol en de Sûpmerk skaetten wy en ik joech my neh 
de Fiwerstriette, hwer Gaikema wenne. Sûnder folle to 
harkjen nei al de biswieren fen de baes syn kostfrou , 
slûpte ik op syn keamer, hwer hy yet laei to snoarkjen. 
Do naem ik de stelne earm , dy-t yet yn 'e krante op 
syn skriuwtafel laei , dêrof , laei it acht-en-tweintich-stik 
en de earmen fen syn skelet der for yn 't plak en 
makke do , det ik op it tsjerkhôf kaem. 

Ho wier it dêr allegearre foroare ! De mist wier op- 
litsen , de glinsterjende ryp hong oan de tûken fen it 
beamte en fonke yn it Ijocht fen de earste sinnestrielen. 

De arbeiders wierne yet net oan 't wirk en stil en 
frédich wier it rounom. Ik socht de greate truereske op, 
Stilkes laei ik de earm wer to plak. Dernei slûpte ik 
foart , en do 'k ienkear de hameije efter my ticht hie ^ 
liet ik de tsjerkhôfskaei efter it blyn fen de deagrawers- 
wente falle en stapte nei hûs. — Do earst fielde ik my 
forlichte. 

* 

,En hjirmei bin 'k oan de ein,'' sei dokter. „Siet 
der dy genôch pit yn , Jakkele? Doe woest ommers ien 
hawwe, dêr-t men ris hjit en ris kâld fen wirde koe P'*^ 

„Det scoe 'k sizze , mynhear ! Ik bin derfen opfriske 
as fen in stewige noardwester. De ^Skoutbynacht" is 
der lykwols fen op 'e flecht slein. Hy hat der lang: 
tsjin oan bekke , mar do-t Menso-man de lodde yn 't 
deafet sette , roun it him út it roer en hielendal út de 
liken hat hy de fok to loewert set en sa in feilige haven 
socht. 

Hil ! Hiltsje ! Hi . . i . . i . . 1 . . tsje ! De spoeken 

binne foart ! Kom hjir mar wer ! Hi . . . i . . . 1 . . t . , 
s..j..e!'' 

De âld faem hie de hannen foar de earen dien, do-t 
ithjar to slim wirdde en, to krigel om út de keamer to 
gean , hie hja de earmtakken op tafel lein en wier sa 
nei in hoartsje yn*e sliep rekke , hwet hjar jouns wol 
mear oerkaem. 

,Nou , heite ," sei hja tsjin Jakkele , „hwet woest to 
gapjen ? Dou meist dy hwet skamje, in âld minske , as 
ik bin , to narjen. Hwet tinkst wol ! Do-t men de 
kaptein yn 'e skonk rekke , laeist dou ûnder de wolle, ha 
'k my wol ris sizze litten en as hy al syn libbensdagen 
net op dy past hie , wierst al lang nei de kelder wêst , 
stimper ast bist! Mar hjir by de hird den is er inbaes! 

En dou , Tsjal , wol ik dy ek yn de ruften bringe, 
liea? It sânmantsje komt, n't wier? Myn boi wirdt 
pisich ! Hwa ..,.'* 

„Nou, Hiitsje," heakke de kaptein der efter, ;,nouút- 
skiede: strak wirdl it bargebiten. Dou hast dy goed 
halden !^' 

„Ja,'' sei dokter, „it wier mar goed , det jo de skoat 
tierje heten en yn in flauwe bocht opskeatten, sa-t Jak- 
kele sizze scoe. Ik moast der om tocht ha, det der in 
fromminske bysiet , mar om 't Jakkele sa graech hwet 
hertliks hawwe woe , forgeat ik det. Tonei ris hwet , 
det jo haget, hear!" 

„Yn 't wolnimmen, mynhearî Ik scoe joun yet wol 
ris hwet jaen kenne, dêr Hiltsje nocht oan hie. Scil ik 
mar ris ynsette? De stoarje '' 

„Fen dy wol ik joun neat hawwe," sei Hil , ^enast' 
bigjinst , den gean ik op 'e koai." 

»Né,'' sei dokter , „joun net mear , Jakkele. It wirdt 
to^let: wy moatte dêrút''. 

„Hark ris , dokter, dêr ken ik my wol by deUizze ,'' 
andere omke, „mits Jo en Menso unthjitte wolle , det 
jimme hjir komme om it âld jier út to sitten. Ik liz 
foar anker , en as men my net piaeit, ik ken it in oar 
net dwaen , det wit jo." 

Nou , wy ûnthjitten omke , det wy komme scoene. 

Bûtedoar hearden wy , det Jakkele , dy-t ûnder it for- 
tellen fen dokter nou en den ek al ris yn 't spier moat- 
ten hie , yet ris kommandearre wirdde : 

„Boatsman , hy bigjlnt wer!'' 

„Al ré , kaptein !'' 

Laitsjende teagen wy nei hûs. 

Yn 'e wylde Oerderdunen , 

Dêr-t in Ijeap him iensum fielt, — 
Der-t de sé sa faek syn weagen 

Sûnder teani om hinne spielt, — 
Dêr-t de woeste stoarmen bylje , 

Raze en bûkje op 't hirde strân, 
Wenne foar forskate jierren 

Alde Rixt mei Sjoerd, hjar soan. 

Fen 'e fêste wal fen dinne, 

Dos, Friezînne fen komôf, 
Hie hja lang to Wierum wemie ; 

Dér lei ek hjar man to hôf. 
Hja ek winske dêr to bliuwen , 

Salang God hjar asem joech , 
Mar hjar libben waerd forgalle 

Troch in kladde , alhiel ûnfoech ; 
't Praetsje gyng, det Everts Rixtsje 

Omgong mei de kweade hie, — 
Det hja tsjoene koe as immen , 

Dy-t de swarte kinst forstie. 
Yn in boarre to foroarjen , 

. Seî min , wier hjar suver neat ; 
Mar de berntsjes to „biheksjen", 

Dêr wier hja ek ta yn steat. 
Wîer in lytse boi hwet tsjirmich , — 

Gyng in swier forkâldsjen roun , — 
Rekke 'r ien ûnsêft to fallen , — 

Hearsken mûzels of rea'houn , — 
Woe it molken mar net tsjerne, — 

Leüen bûrliue's hinnen wei , — 
Jimmer wier 't de skild fen RixtsjC; 

En sok sizzen gyng hjar nei. 

Tiet bitrape in swarte boarre , 

Dy-t hjar fisk bihimm'le hie — 
Gau de tange ! Do-t hja werkaem , 

Wier it bist sa wyt as snie. 
.Wyt of swart ! Ik scil dy fûrje ! 

'k Ha dy wer in fiskje sean , 
En hwet ribsmoar raend , rayn goud'ne ,'* 

Sei hja ^bliuw mar efkes stean." 
Dêrop teach hja oan it bûkjen , 

Skoppen , knipen jimmeroan , 
Salang pûke det forfeelde , 

Dy't hjar gnaude yn 'e hân. — 
Do waerd Tiet alhiel breinroerich , 

Skelde en flokte oan ien tried wei ; 
Pûke spile op 'e sokjes , 

Krige langskonk efternei. — 

Krekt wier Rixt fen boppen reage , 

Do-t hja turf delhelje scoe ; 
Hie hjar rjuchterfoet forknofle ; 

Min scoe sizze , ho 't sa koe. 
Griet fen Goflfes die it wirk 'er ; 

Tiet hjar man gyng krekt foarby. 
Hette frege : „Ho is dit sa?'' 

Griet forkrante 't ûnk oan dy. 
„Koar', sei Hette , „sa-t ik siz , hear ! 

Ik bigryp nou alles skoan ! 
Tietsje het ús Rîxtsje tich'le 

Yn lis herntsje fen 'e moarn. 
Faken binn' hjar skonken flarden : 

Tiet is den net om 'e nocht. 
Mar Rixt het it wol fortsjinne 

For it kwea, det hja hjir docht !'* 

't Skandlik teltsje fleach mei gauwens 

Troch it doarp as diggelfjûr , 
Troch in doarp , sa rûch en rimpen ! 

Rixt ! hwa sjucht dyn ûnk nou oer ? 
Nachts en deis siet hja in eangstme : 

Nimmen liet it minske rêst. 

Ringen waerd it sa binaud , det 

Hja de flecht mar naem op 't lêst. — ' 

't Wier Sint Jan en Wiermermerke. 

Elk-en-ien gyng keamerop. 
Hein in fier klonk spyljen , dounsjen, 

En yet fierder it gerop. 
Wierum rekke alhiel bitize 

Yn it loftich merkgewoel ; 
Det hie Rixtsje yn 'e lampe ; 

Det brocht Rixtsje ta hjar doel. — 

Drôgjend lei it Wâd der hinne ; 

lenhk wier dy nachls de dyk. 
Alles like „flecht'' to noegjen , 

Alles sei hjar : nim de wyk. 
Hânsom brocht se yn alle stiltme , 

Hwet se 't nedichst wier, oan board. 
Do forüet de pream de peallen; 

Sjoerd , dy sijûrde fiks om 't Noard. 
't BoUe suderwyntsje waeide : 

Wierum lei gau milen fier. 
Hwet wier 't Rixt do rûm om 't herte : 

Hja koe dounsje , wrammelswier. 
Lykwols , lang scoe det net dûrje ; 

Hwent de hiele loft biroun , 
Lyk as min sa faek oanskôget 

Op in soele simmerjoun. 
Mem en soan bistoaren siker, 

Waerden djip forsiein en kjel. 
Ringen waerd 't as pik sa tsjuster 

En it koeltsje joech him del. 
Mar de sé bigoun to skomjen , 

Deinde en skolpere alhiel mâl. 
„Och!'* sei Rixt , „hwet scii der barre; 

Bleauwen wy mar oan 'e wâl." 
Dêr yn ienen kaem it ûnwaer , 

Jage 't wetter foar him út. 
*t Preamke kreake yn syn houten 

As de doppen fen in nút. 
En de gleaune wjerljochtstrielen 

Makken mem en soan hast blyn 1 

Aeklich , ho de tongerslaggen 

Rat'len yn 'e hirde wyn. 
Eangstme driuwde Rixt ta bidden : 

^Heare ! hoedsje ús ! rêd myn bern ! 
Ijit de wjn en sé bidarje , 

Ef wy gonge grif forlern !" 
Mar ta Sjoerd rôp hja forheftich : 

» Jonge ! pak it roer mei oan ! 
Wy moatt* foar nin jild it gat út : 

Jinsen leit it Amelân." 
Slach op slach fordwoun it preamke 

Twisken wylde weagen yn ; 
Jimmer waerd it ûnwaer slimmer , 

Raesden fûlder rein en wyn. 
Rixt rôp : »Krûp my oan , myn jonge , 

't Stjûren jowt ús súver neat. 
*t Is bisletten : wy forgonge ! . . . 

Sjuch ! de loft wirdt jinsen read. 
Dêr by Hantum is de tonger 

Yn in pleats of wente slein , 
Faken treft hy ek ús boatsje 

En ús lijen nimt in ein." 
Lykwols op det stuit bidarre 

't Waer , sa 't like , aerdich hwet , 
Mar hja sei : „Wy bliuwe dochs net 

Ut de klauwen fen it Gat. 
Net sa bUid , myn Heawe jonge ! 

Noardsé lûkt ; ik fiel it klear ! 
't Is in glimke foar 'e dead mar . . . 

Efkes yet en den net mear !'' 
As ta andert op dy wirden 

Sloech in blauwe wjerljochtstriel 
Flak by 't preamke nei de ierde en 

Makke alles Ijocht alhiel. 
Dalik blonk in gleaune lôge 

As in fjûrwirk boppe sé. 
„0'*, sei Rixt , „der slacht de tonger 

Yn in ake op 'e ré". 

Heislik , ho det barnen like : 

Read en pears , en grien en blau , 
AI nei det it grienmank stokte : 

Pik en tarre , hout en tou. 
't Knapte en kreake , kôke en knettVe 

Lyk in fjûrwirk sikerwier , 
En de gleaune fonken fleagen 

Foar 'e wyn ou , wit ho fier. 
Ringen wier it anker losbarnd 

En sjea der , de aek stiek nou 
Op genede fen de weagwi 

As in echte barnder ou. 
Freamder hie min 't nea oanskôge : 

Sé , en aek , en loft en rein . . . 
't Wier ien gleaune , Ijochte lôge , 

Under , boppe , fier en hein. 

Einlings joech it ijûr bilies en 

Waerd it troch it wetter dwést. 
lenkear yette him forheflfe , 

En . . . hy glûrke for it lêst ; 
Do waerd H wer as roet sa tsjuster ; 

Wyn en ûnwaer boazen oan , 
Krekt as hiene dy to lang al 

Hjar formakke mei de brân. 
Fierder slingre 't boat mei Rixtsje , 

Dy-t in lûzen noeden siet. 
„Hear î jow redding ! ha genede !'' 

Wier de tale , dy-t hja kriet. 
Hark ! dêr kaem in baer oanrôljen , 

Greait en sterk , ûnfoege heech , 
Naem de boat op as in fearke , 

Smiet him do wer nei omleech. 
't Knapte en kreake lûd en Sjoerdman 

Tûmle fen syn bankjen ou; 
Mem koe 't net op foetten hâlde 

En bigrypte 't ûnk al gau : 
„Hy sit fêst", sei hja forlegen , 

„Aenslouns is it dien mei ús." 
Dêr kaem wer in sé oanwâljen , 

Sloech de pream yn alle grús. 
Driuwkjend yn it kalde wetter, 

Taestend , kermjend , fier yn 't roun , 
Kaem min fierder , ont de soan rôp : 

„Hjir sa , mem ! ik fiel al groun !" 

Mera kleau op dy wirden neijer , 

Sa goed as det slagje woe , 
Krige ek fêste groiin to pakken , 

Dy-t hja bêst bidjipje koe. 
^Godtank!" sei it froedc wyfke , 

„Sjoerd; hwer biste, myn lieaf bem ! 
Ja , God het myn bea forharke ; 

Nimmen giet mei Him forlern ! 
Nea scil 'k dizze nacht forjitte , 

Al wird ik ek hûndert jier ! . . . . 
Mar hwer binn' wy , seistou , jonge? 

, pas op , rin net to fier. 
As wy op 'e „Kalkman" ^) doarmje, 

Is üs ûnk yet net foarby ; 
Mar de Kalkman scoe op 't heden 

Under wetter stean , tocht my." — 
^Mem! ik leau, ik sjuch dêr hichten. 

Kom mar gau ! rjucht út, rjucht oan! 
Scoe 't it Oerd ek wêze kinne ? 

Den binn' wy op 't Amelân." 
H Wier sa , lyk as Sjoerdman rette. 

Foart dernei kaem min op 't Oerd , 
En in ynnerhke bea waerd 

Nei de hege himmei stjûrd. 

D' oare moarns waerd socht en fiske 

Nei it gûd , det oanspield lei; 
Lokkich waerd it measte werfoun : 

Ja , de hiele boel binei. 
Fen it houtwirk fen it preamke 

Bouden hja in foege went, ^) 
Dy-t foartoan hjar „Pella" bliuwde, 

Twa en tweintich jier omtrint. 
Saden stoppen skûr en skreven ; 

't Alde , lekke wetterfet 
Waerd as skoarstien heech forheven , 

Dêr wier min al wer mei redt. 
Trije skoane , tsjokke planken 



') De Kalkman is de Ingelskmanspleat. 

-) Alden fen dagen ha de „hutte" dêr yet wol kind , mar dy .stip 
do al tiden leech. 

Waerden spykre la m doar ; 

Lûken waerden brûkt ta banken , 

Tafel en sa 't ien nei 't oar. 

Hie it hûs nin finsters , blinen , 

En safolle dingen mear , 
Der wier gâns mear lok to finen 

As yn 't slot fen mannich hear. 
Sjoerd stiek alle dagen stéfêst 

Nei it Wâd en nei it strân , 
En hy tôge, hwet hy dêr foun 

Nei it sober wentsje oan. 
lenlik wennen dêr dy beiden: 

Buren lei in ûre fier. 
Nimmen koe it freamde minske ; 

Elts woe wite, hwa 't hja wier. 
Hoeders founen gau de klinte , 

Hiel biskûle yn it Oerd. 
len fen hjarren stoep nei binnen : 

Rixt wier krekt nei 't strân mei Sjoerd. 
Koper , ysder , dealjens , fetten , 

Tonnen , bakken , seildoek , tou , 
Klûten , lûken , blokken , heakken 

Leijen dêr in hiele sjou. 
Mar in farske minskebonke 

Slipte dêr ek sa mar xyax , 
Sa-t alteast de hoeder miende , 

En dy man gyng net for dom. 
Rimpen fleach de man nei hûs ta 

En fortelde oan elkmis trou , 
Hwet er foun hie yn 'e hutte. 

Sint wier elts it wentsje skou. 
Nimmen woe mear Rixt hwet slite 

Of gedoente mei hjar ha ; 
Dêrom stiek hja op in moarntiid 

Mei hjar soan nei Holwert ta, 
Dêr forkoft hja , hwet hja oer hie , 

Naem er winkelspillen oan ; 
Kofje, thé , al hwet hja brek wier , 

Rekke mei nei 't Amelân ; 
Hwent ús Sjoerd hie op in hearstjoun 

('t Kostte 'm al in wiete kras) 

Afar in tige bêste boat foun , 

En dy kaem hjar skoan fen pas. 
Alles wier fen Sjoerde gading : 

Lei it „rjucht'\ of lei it ^dwars'* 
Wier *t al ^mirken*' troch in fynder , 

As dy wer kaem , wier it mars. ^) 
Nimmen gyng do nei it Oerd mear. 

Dy-t dêr sochte , wier to let. 
Hwent de fêste jutter harke 

Nei it âlde brûkme net. 
Sont dy tiid wier 't strân forlitten 

Fen de Blinkert ta de Hoarn ; ^ 
Sjoerd en Rixt allinne swalken 

Op det ein fen 't Amelân. 
Freze en eangstme kearden immen , 

As er oan 'e bonke tocht , 
En yn jier en dei het nimmen 

Nea nin spoen nei hûs ta brocht. 

Lang sa dûrre *t fredich hbben 

Fen it pear yn *t ienlik Oerd; 
Mar op 't lêst kaem dêr ek lijen , 

En det lijen kaem troch Sjoerd. 
As er sa de sé oerdik're 

Nei de skippen hein en fier , 
Tocht er : „Och, wier 'k ek mar séman , 

Hwent ik bin al sauntsien jier. 
Hjir myn libben to forsliten 

Op 't forgetten Amelân ; 
Neat oars dwaen as bût to siikjen : 

'k Wird der siiver wenstich fen.'* 
Do-t er thús kaem op in jountiid 

Fen in fiere , swiere reis , 
Smiet er Mem mar foar 'e foetten , 

Hwet er mimere ûnderweis. 
„Mem!" sei hy , „it stiet nou sa mar. 



*) 't Is in great skandael, hwet mei to nimmen fen 't stran , 
det ^dwêrs" (m. o. w. heaks op 'e wetterlynje) leit, — det „op- 
brocht" (d. i. op 't droege slypt) is, — en det „mirken" is. In 
fynder slacht op in swier stik hout dadlik syn namme mei in byltsje. 
Of hy fîket dy er op mei in mes. 

') De „Hoarn" (útspraek Hon) (= Herne , hoarne) is it Eastpunt 
fen Amelân, det yn it Pinkegat foarútstiket. 

21 

Det ik net wer wol nei 't strân. 
As ik mei , gong ik nei sé ta : 

'k Ha myn nocht fen 't Amelân. 
Lit my op 'e baren dqarmje ! 

Dêr is wille ! dêr ha 'k rêst ! 
Lit my 't rûme sop bitsjinje : 

Det is H libben , det my lêst !'' 
^Sjoerd , ik ha*t al lang fornommen , 

Soks hwet gyng er om yn dy. 
Kinst' op sé dyn Mem forjitte .... 

Gong den mar gerêst dyn wei ! 
Mar as 'k âld wird , siik of gammel , 

Siz ! hwa soarget den for Mem ? 
As de kreften my bijowe , 

Moat ik fêstje ; is det net slim ? . . . . 
, ho meist' it ha , en lit my 

Oan it hirde needlot oer ! 
Bliuw by Mem dochs en forset dy ! 

Moat myn Hbben dûbeld sûr ?'' 
Sa bea Rixtsje, koel, stânfêstich , 

Mar hjar moed wier siker fol ; 
Hwent hjar hope en treast to missen : 

Slimmer koe it ek net , wol ? 
Sjoerd liet dochs syn ein net scjitte , 

Bea en smeekte as Michiel , 
Woe perfoarst syn Mem forlitte , 

Ho 't se ek kriet , de goede siel. 
't Dûrre amper njuggen wike , 

Do hie hy de striid al woun: 
Mem joech tawird , ho-t hj'ek skriemde 

Fen 'e moarne ta de joun. 

Op in iere maitiids moarne 

Lei de boat wer oan 'e dyk : 
Sjoerd naem ôfskie , gyng nei sé ta . . . . 
. Mem wier bleek , de dead allyk. 
Foartoan wenne hja alHnne ; 

Djip forgetten fen 'e wrald , 
Rekte hja hjar sober Hbben 

Mei de fynst oan strân en Wad. 
En yn lange jierren kriig se 

Tael noch teiken fen hjar bern , 

Mar op alle freamde skippen 

Miende hja hjar Sjoerd to sjean. 
Rixt waerd einliks stram en jichtich, 

Koe de reizen net mear dwaen. 
Earmoed slûpte yn 'e wente ; 

Nimmen koe fortreasting jaen. 
Do-t hja wer hwet op 'e hael wier , 

Brocht de sé hjar súver neat. 
Hwet hjar ringen foar 'e doar stie 

Wier de skriele hongerdead ! 
Hie hjar soan wol pield mei ^tsjelmen", ^) 

Dêrfen hie hja nin forstân. 
En ek strikken for keninen 

Brochten like min hwet oan. 
Ja, de hiele lange simmer 

Wier it hare earremoed. 
Moxels wier al meast hjar iten .... 

, hwet miste Rixtsje Sjoerd ! — 
' ,,As de hearst mar yn it lân is 

Mei syn fleagen , leau mar fêst , 
Det er den wol wer hwet oankomt", 

Sei hja , mar de wyn bleau West. 
It koe waeije , det it ratt'le, 

Alles dreau it Oerd foarby. 
„Is er den by al dy planken'', 

Tochte Rixt , „nin ien for my?'* 

Lykwols , al sa njunkelytsen 

Woun de wyn nei 't Noarden ta , 
Bûke op 'e Oerderdúnen ; 

Baren rounen fen komsa. 
Mar yet altiid bleau de bût wei 

En der wier dochs sa'n forlet. 
Rixt siet by de hird to skriemen .... 

Nou den ! earremoed brekt wet. — 
Rixtsje brocht in fikse planke 

En in skynfet nei it strân , 
Sloech de planke op in dún en 

Hinge 'r do it skynfet oan. 



*) ^Tsjelmen" binne strikken fen hynstehier om fû^els to fangen 
Forskate fen dy tsjelmen sitte by 'n oar op 'e rige mei prikjes yn '« 
groun. 

Mei it glês nei *t rûzich Noarden 

Skynde 't Ijocht de weagen oer. 
Séliue ! sjuch nou lit jimm' eagen ; 

Hwent det skynfet is nin toer ! 
Rixtsje stiek dêrop nei hûs ta , 

Wachte , hwet er barre scoe ; 
Mar hja koe de sliep net fetsje — 

Freamd ! det bja net rêste koe. 
Hark! hwet klinkt dcr oer it wetter? 

Sjuch ! hwet blinkt dêr ? Is der brân ? 
Wirdt der sketten? Binn' det pilen? 

Sit er den in skip op 't strân ? 
As in draek fleach Rixt nei sé ta , 

Ja, dêr siet in kof yn need ! 
Mesten , planken , tou en seildoek 

Wierne'r oanspield by de fleet. 
Inkle tellen — en de sylder 

Wier mei man mûs forgien ! 
Freeslik , ho 't de stimpers kermen ! 

Mar hja hie in hert fen stien. 
Drok gyng hja mar oan it siikjen , 

Sleepjen, tôgjen jimmeroan. 
Hwet to swier wier ; het hja Uzze , 

Of bidobbe 't yn it sân. 
Kistjes , koerren , tou en flessen 

Alles rekke mei nei hûs. 
Rixt hie mannich kear to sjouwen ; 

Der lei ommers by de rûs. 

lenkear kaem hja wer to siikjen .... 

Sjuch ! dêr lei in lyk op 't strân 
Mei it antlit nei de himel 

„0", rôp Rixt, „det is myn soan. 
O God , ik krij lean nei wirken ! 

Sjoerd, kom by! Forjow my, Sjoerd! 
Doch dyn eagen ienkear iepen , 

Sjuch ! dou bist by Mem op 't Oerd !" — 

Do die Sjoerd syn eagen iepen , 
lenkear yet en stam're : „Mem?!" 

Daedlik waerden hja wer sletten , 
't Wier for iwich dien mei him. 

Rixt stie riedeleas , forbûke , 

Wrong de hannen , skriemde lûd , 

Skûrde 't hier bjar út 'e holle , 
Kerme sûnder rêsten : ^Sjoerd !" 

Nes en Buren rounen leech hast ; 

Oeral wier it ûnk wol sjoen. 
Rixtsje rôp mar : „Lit my stearre ; 

Hwent Sjoerd het my net forjown !'* 

Ut hjar mûle kaem de skiednis, 

Dy-t ik jimm' forhelle ha ; 
Do biswykte 't minsk fen hertsear , 

Hwent hja koe net libje sa. 
Hja leit neist hjar soan bigroewen , 

En deselde ^fleurebeam", 
Dy-t se by hjar húske plante, 

Waerd hjar egen treurebeam. ^) 

Det is 't útein west fen Rixtsje. 

Jier en dei binn' sont forroun , 
Mar hja het oan hjoed de dei ta 

Nea yet rêst en frede foun. 
Séliue scille 't mei my tsjûgje : 

As hja farre lâns it Oerd , 
Hearre hja hjar faken kriten : 

^Sjoerd, myn bern ! forjow my! Sjoerd!" 
Inkeld , as de sé oerstjûr is , 

Ken min hjar ek swalkjen sjen ; 
Mei it hier wyld om 'e holle 

Waddet hja troch tsjok en tin. 

Yn 'e wylde Oerderdúnen 

Is it bard , hwet ik jimm' sei , 
Om de hiele wrâld to learen , 

Det min net forriede mei. 
Dy-t in kûle dolt for oaren ; 

Falt er sels yn , ier of let ; 
Tink om Rixt by dwaen en litten , 

, forjit myn stoarje net !'' 
Ämdân. P. J. BRAAKSMA. 



*) Dy ^treurbeam" stiet yet altiid op it „Rixt8Jemoai8dún" yn 'e 
Oerder- of Pinkedúnen. 

Ut Marswier. 

VI (lêste stik). 

DE BRILLOFT FEN HYLKE EN MARTSEN. 



De jouns fen 'e troudei waerd er ek in bytsje brilloft 
hâlden. Wy treflfe dêrby forskate bikenden oan. De gasten 
wieren Bouke en Heabel , Wytse Doekes en Wimke, Wopke 
skoenmakker en Jikke, Leendert bakker en Jilke hynste- 
rosser mei hjar frouliue Gearritsje en Dieuwke. Riuerd 
ferwer en Grytsje kin min net ûnder 'e gasten rekkenje 
en allikemin hjar soan Japik, de ienichste fen de bern, 
dy-t yet yn 'e hûs is, nou yn syn achtlsiende jier. Japik 
hie syn beide spylfeinten by him, Romke en Johannes, 
de earste in boeresoan , de oarde skriuwer op 'e sikterij. 
Hja binne alle trije arbeidsjend Hd fen de Vriendenkring. 
Den wieren er yet twa fammen , t. w. Elske , dy-t nou 
by hjar omke Sibren Feikes for Martsen yn 't plak komd 
is , en Willemke , de beppesizzer fen Dirkjemoi út it Skip- 
pershûs. Elske âlden wenje tichte by de Jouwer. Hja 
hie fen to foaren fakernôch by hjar omke útfenhûze , hie 
er hjar nou forhierd as húshâldster en wier in wike of seis 
earder oerkomd; den koe Martsen hjar earst fîx mei de 
dingen op 'e hichte bringe. Trochdet hja en Willemke 
by elkoar slagge binne as kameraedskes , het dizze part 
mei krige oan 'e brilloft. Om hjar fleurich aerd past se 
bêst by sa*n feest. 

De efterkeamer fen Riuerd ferwer is net ien fen de 
lytsten en wier dêrom geskikt kard om as brilloftsseal 
tsjinst to dwaen. Min hie de matten opnommen. len er fen 
stie nou oerein om it kammenet hinne. Fen de greate 
tafel hie min beide blêdden útlûkt en do yet twa kastleins 
tafeltsjes er by oan set. Sadwaende siet it selskip fix 
rom : de frouliue op de iene rige , de manliue op de oare, 
it jongfolk op de ein tichst by de keamersdoar en fierst 
fen de jonge liuwe ôf. 

Dy wieren beide sa kreas as in kriúsbei , mar troch-ien- 
fâldich. Hy rookte mar krudich út syn brêgemanspiip , 
in presintsje fen Elske en Willemke, Yn de earste dagen, 
det se ûnder 'e geboaden stiene , doarst Hylke dy piip 
hast net oan (hy mocht hjar ris knoffelje) mar Martsen 
brocht him ûnder it each , det al to greate soarchfâldi- 
gens faek in tige forkearde útwirking het en sint det 
lêske fielde er him better op syn gemak en hie de piip 
ek sa houten net mear beet. 

It wier dêr de jouns mar lang gjin smeldoek. De 
tafel wier tige forsjoen fen alderhande boUegûd, twiebak- 
ken, bûter, swietmolken-tsiis en Ijirre ; ek stie er in 
moaije taert , hwer-t baes Leendert hjarren de eagen mei 
útstritsen hie. In tige greate kofjekanne hie hjar plak 
op in apart tafeltsje yn in hoeke fen 'e keamer . Grytsje 
geat yn en de beide fammen brochten de kofje by de 
gasten roun. De kopkes fen it jonge pear wieren elk 
mei in roaske forsierd. De frouliue makken de stikken 
iten ré, ek for hjar manhue. Elske en Willemke moas- 
ten for de trije feinten soargje. Japik syn wirk wier it 
om de hearen fen sigaren to foarsjen. Leendert bakker 
houd' him oan de lange piip. 

De manliue diene yet al in steil wird, binammen Wopke 
en Jilke. Wytse en baes bakker binne just ek net hiel 
mijen útfallen, mar Bouke het oer sokke saken it measte 
net to keap, as Heabel er by is, en Riuerd ferwer giet 
altyd hwet stil om. It wier siker , of Hylke nou al for- 
naem, det er oan syn wiif in steun hio ; hy skynde ûnder 
it pleagjen net sa gau forlegen to wirden , as oars op 'e 
brêge. Wopke sei: „Nou scilst it den ris gewaer wirde,maet! 
ho noflik it is, om by it wiif to sliepen." Jilke en 
Wytse diene er it nedige by en de bakker ek. Hylke 
die er it laitsjen ta. Martsen en de oare frouliue hâldden 
bjarren, krekt as se fen al dy útfallen neat hearden en 
praetten tige drok. Sims tsjetteren se hast allegearre 
tagelyk ; den hellen se tsjin elkoarren út en nimmen woe 
krimp jaen for in oar Min wit wol, ho-t it giet, as er 
in stik of hwet frouliue mei elkoar yn in piesierich selskip 
bînne, krekt in einebit. 

Bouke tocht, er moast mar ris songen wirde, det koe 
better tagelyk gean as praten. Dêr wier fen sels al op 
rekkene. De feinten dielden sankjes om, dy 't hja mei 



Digitized by LjOOQiC 



328 

elkoarren útskreaun hiene. It earste wier in segenwinsk 
oan it jonge pear op 'e wize fen de Wâldsang. De 
wizen út it Lieteboek binne to Marsvvier wol bikend. 
By it sjongen spile Japik op syn greate harmonika , hwer-t 
er baeshaftîch mei toriuchte kin. De wirden wieren : 



Wis jowt it boask in himel op ierde, 
Wenje yn it hert stees de lieafde en de trou; 
Hja spriede segen myld om yen hinne, 
Stypje by tsjinspoed, -— warre dy ou. (bis.) 
Wis jowt it boask in ensf. 

As jimme foarbyld , o , jonge liuwe ! 
Ek wer dy wierheid bifêstigje mei , 
Den neamt elkien dit houhk gelokkich, 
'tWinskjen der frieunen komt den wol nei. (bis.) 
As jimme foarbyld, ensf. 

Hwet jimme jown wirdt , of ek ûnthâlden , 
Al nei de lumen fen 't wixeljend lot, 
Wês elkoar trou; biwarje de lieafde, 
Jimmer yn H hert, as dierberste skat. (bis,) 
Hwet jimme jown wirdt, ensf. 



It foldie wakkere skoan. De jonge liue wieren er hast 
al oandien fen. Nou wier it op *e gleed ; wit hofolle san- 
gen folgen nei dizze earsle. Mar as hja de wirden net foar 
hjar hiene , den spande 't , det it hiele selskip meidwaen 
koe , hwent hwet de iene fen bûten leard hie , der wist 
in oar faek net folle fen en hâldde den mei inkelde rigels 
wer op. Sadwaende bleau min sims stykjen yn de moaiste 
sankjes. Do kaem er in útstel, det elk by de rige lâns 
in ferske sjonge moast op syn cigen houtsje en sunder 
musyk. Det gyng oan en it joech frijhwet wille. Bouke 
hie it al wer bitocht; dy spile sahwet for ^ceremonie- 
meester." Hy moast nou sels mar earst , seijen de oaren. 
Do helle er mei in fixe stimme it earste coupletsje op 
fen în Het, dct makke is troch in lang forgetten Mars- 
wierster dichter „op een aangename wijs'' : 

Ik moet u eens wat singen , 

Al fan ons doarp Marswier ; 

Een ieder kan 't folbringen , 

Al die bekend is hier. 
Het is een doarp , seer hier en daar , 
Gelijk men findt beskrewen klaar , 

Ai fan ons doarp Marswier, 7 7. 

Dat is seer singulier. i 

Hy brocht it er knap ôf; do-t it út wier, klapten se 
allegearre yn 'e hannen. Dêrop folge Wopke mei : »Mijn 
hemd staat in de Lommert, skoan Sophie!'' Leendert 
mei : „Daar was laatst een meisje loos,'' en Jilke mei : 
„Jelle nijboer ried allinne.'* — Sa gyng it fierder. Fen 
de âlder ein krigen se meast âlderwetske en fen it jong- 
folk nije sangen to hearren , nou ris Hollânske , den wer 
Frysk^. Allinne Wopke Jikke forûngelokke er mei. Hja 
sette yn : „6ij komt, 0, stillen avond" ensf. It gyng 
op in freamde menear, hwent Jikke het nea gjin wize 
hâlde kinnen. Hja rekke er glêd yn wei en houde op. 
Wytse sei : „Det liket de wizc wol fen „Yn 'e Haske 
der is in bernlsje fordronken.*' De hiele forgearing lake 
om it gefal, hja sels mei en Wopke spriek : „Ik hie 't 
wol tochl ; hja wit safoUe fen sjongen , as in baerch fen 
preekjen, mar cars is er ek gjin spyn oan, hé, hwetle?" 
Martsen song : „ Ja, zooals gij ," en Hylke : „Een muîsje 
speelde dicht bij poes." Heabel spande de kroan. Dy 
het altyd in moaije stimme hawn en for hjar jierren het 
se dy yette. Hja kin yet lietsjes út hjar beppe tiid. Oer 
hjar sjongen mei se graech ris priisge wirde en dêr 
ûntbriek it net oan. Do-t min roun wcst hie joech se 
er yet twa sankjes op ta. It gyng mei in hiele boel 
draeijen. Hjar earste noemer wier : 

Kom, myn hertsje , kom , myn Toasje , 
Soetelieve Nymphje , kom ! 
Frijen wij te saam een poasje, 
Wandelen wij het hofjen om. 
Ginder bij H prieeltsje, 
Singt het phyloameeltsje . 
Noadt , soa blij , 
Dij en mij , 
Met sijn helder keeltsje. 

It oarde : 



Een bleekersmeisje, sedich en fol deugd, 
Stond op het feld haar wasch te bleeken; 
Een rijkmanssoan, in het bloeijen al fan sijn jeugd, 
Kwam daar met haar een woardsje spreken. 
Hij groette haar, — - zij groette hem, 
Maar haar hertsje was in de klem, 
Het meisje, ach! ferskrikte seer, 
Want siet, hy set sich naast haar neer. 

En it trêdde : 

Aardske goadinne , 
Maged, aangenaam en rein ! 

Doel fan myn sinnen, 
Fersacht mijn minnepijn! 

Twisken de bidriuwen wier de kofjeboel opromme en 
hja i)igounen mei de drank. De âlde moade waerd yn 
safier folge , det de silveren brandewynskop ienkear roun 
gyng. Dêrby hearde min in hiele boel goede winsken for 
de jonge liue. Fierder hie elk syn romer foar him. De 
boerejonges smakken bêst. Riuerd ferwer klage oer syn 
gebyt, hy koe de resinen net al to goed mear ginne; 
de oaren safolle to better en oars moasten de pitten er 
mar hiel mei troch, sei Jilke. 

Nou lieten de leden fen de Vriendenkring hjarren ek 
jilde; hja droegen alderhande stikjes foar. Under oaren 
song Romke : 

WOST MY HAÎ *) 

Och minsken , ik ha Sneintqjoun 

In blautsje roun, in blautsje roun; 

Det hie 'k net earder ûnderfoun, 

Net earder ûnderfoun. 

It wier by Hylk fen Homme en Jits , 

Fen Homme en Jits, fen Homme en Jits, 

In ein oan de oare kant fen Snits. 

Oan de oare kant fen Snits. 

IIs brune bles hie 'k foar de sjeas , 



*) De wize giet hjirby. De noaten en wirden ûnderoan , dy-t 
trochkrast binne, moatte net mei songen wirde. 

Hie 'k foar de sjeas, hie 'k foar de sjeas, 
It hynder jong en 't reau sa kreas, 
It reau sa kreas , it reau sa kreas. 
Ik tocht: Hwet fanke scoe 't mei d> 
Net weagje yn 't stik fen frije-rije-rije-rije-rije- 

(rije-rije-rij ? 

H Stie'r sa by; 
Alles nij ! 

'k Wier fen top ta tean 

Yn myn bêste klean ; 

Yn 'e pé, yn 'e pé, 

En dêr sei det pyst fen né. 

Ik bin op slach, alhiel forslein, 
Nei hûs ta tein^ nei hûs ta tein; 
Mar, minsken, 't wier werom sa'n ein, 
Och, 't wier werom sa'n ein ; 
It sliepen woe fordealde min , 
Fordealde min , fordealde min , 
En tink , ho 'k letter narre bin , 
Ho 'k letter narre bin. 
Nou gean 'k sims foar de spegel stean , 
De spegel stean , de spegel stean , 
Alhiel wer yn myn bêste klean , 
Myn bêste klean , myn bêste klean. 
Den siz ik : „Woe dy Hylk fen dy 
Net witte yn *t stik fen frije-rije-rije-rije-rije- 

(rije-rije-rij ?" .... 

En gjin oar 
Wier my foar, 

Hwent ik wrot noait ien 

(Det 's sa echt gemien,) 

Ut it sté, út it sté, 

Hwerom sei se den fen né ? 

Gjin minske wit hwet, my ta skea , 
Yn 't hiele gea, yn 't hiele gea ; 
Ik bin fix kant fen liif en lea, 
Fix kant fen liif en lea. 
Freegje elke faem , dy-t eagen het , 
Dy-t eagen hct, dy-t eagen het: 
„Bin ik in tsjep jongfeint of net , 
In tsjep jongfeint of net ?" 

De hannen stean my net forkeard, 
My net forkeard , my net forkeard ; 
'k Ha by ús heit it fak goed leard , 
It fak goed leard, it fak goed leard; 
My komt net licht in feint foarby, 
Doar 'k sizze, yn H stik fen frije-rije-rije-rije- 

(rije-rije-rije-rij ! 

*k Siikje in wiif, 
Net to stiif; 

Net to dom of gek, 

Net to keken ek. 

Wost my ha? Wost my ha? 

Faem , siz dou den mar fen ja. 

Min wit sims net , ef it mei sokke mannen tinken is of 
komeedsjespyljen , mar by de lêste rigels hie Romke it 
each mar tige op Elske. Hja tocht er hjarres fen en as 
min fierder de rin fen 't wirk neigyng, scoe min it hiei 
sa freamd net fine, as Sibren Feikes mei koarten wer 
sûnder húshâldster siet. 

Hwet waerd det dêr in froalike brilloft ! en in hopen 
hiene er sa'n bytsje forwachting fen hawn. It giet ek 
wol oarsom ; de wille lit hjar wol noadsje , mar net twinge. 
De iene hîe yet fleuriger sin as dc oare. Do-t it wird 
skotsen mar neamd waerd, wieren yn in omsjuch de 
stoellen en tafels oan 'e kant. Hja rekken allegearre fen 
'e groun , op Riuerd ferwer en Japik nei. Det kaem by 
de man net út stymskens foart ; hy seach it mei wille 
oan , ho-t de oaren hjarren warden, mar kin er net sa 
bêst ta komme om mei to dwaen. Japik moast woi spyl- 
man wêze, oars koe 't dounsjen neat wirde. It gyng 
him oars al hwet fen 't gat, hwent Romke slagge by 
Elske en Johannes by Willemke. Hja hawwe dy frouliue 
ek thúsbrocht en hy rekke for dy kear mei droege Hppen 
nei bêd. 

Er waerd oansprongen, hear! De manliue hîene de 
jassen útteîn en de frouliue switten de floddermûtsen 
troch. Wytse en Wopke hiene elkoar ûnder it skotsen 
de hannen op 'e skouders en stampten , det de romers 
op 'e tafel rînkelen. Op it lêst krigen dy beiden en baes 
Leendert it mar fêst yn 'e holle om to govertsjen, mar 
dêr koene hja de froulîue net ta krije. „Nou, hawar!" 

sei Wopke, „den scil 'k jimme yct ris in oar stik sjen 
litte." It hiele selskip waerd forsocht sitten to gean, en 
do dounse ús maet allinne de ^Zevensprong." Japikspile 
er wer by. Dêr gyng it hinne : ^Hei^ wie kan de seuven 
danse? Hei, wie kan de seuvensprong? — Dat's een!" 
En den weroan : „Hei, wie kan de seuven danse? Hei, 
wie kan de seuvensprong ? — Dat 's een ! Dat 's twee !*'... 
De âlde hear makke mar echt moaije ^passen ," mar hy 
brocht it net fierder as : ^Dat 's feif!" Dêrby moast er 
op 'e knibbels lizze en mei de earmtakke de flier reitsje. 
De man sels wier sa h'nich as lekken , mar for dizze set 
wier syn Sneinsk pak net birekkene. Det hie ek al lang 
mei wêst en de pit wier er út. Alteast op it selde eagen- 
blik , det Wopke sei : „Dat'sfeif!" sette er it hiele 
kriús út syn bêste broek. It kaem sa slim oan, det it 
jnei gjin brief spjelden wier by to helpen. Hy moast in 
broek fen Japik sines oan ha. Minsken ! minsken ! hwet 
waerd dêr lake ! De frouliue gûlden it út en Jilke Dieuwke 
glied by de stoel del. 

Nei al it swiet en de drokte hie in pantsje fol thé 
wol gefallichheid. Dêr waerd it feest mei bisletten ; it 
wier ek al om fjouweren en fiven. Hja brochten mei 
elkoar it jonge pear nei hjar nije went en wieren op 'e 
bûrren ek yet frij hwet lûdruftich. Neijerhân is it hiele 
selskip gearstapt en krigen Hylke en Martsen fen de bril- 
loftsgasten in fixe lampe en ek in kreas ^servies" mei 
toalve kopkes en pantsjes ta húsried. 

C. WIELSMA. 



Oaii de Lêzer. 

Hjirmei slute wy forearst de rige stikken „út Marswier." 
Net , det der net foUe mear to fortellen is , mar to 
lang it selde noasket faek op in dûr net. Dêrom komt 
it ús woi sa goed foar , om it wirk ietter ris to forfetsjen- 

De Skrimver. 

It glêzen Skipke. 

(For lyise Bern.) 



Jouns, as it berneklokje liedt, geane de berntsjes lieaf 
nei bêd en as hja den swiet slomje , bart er sims it ien 
en oar , hwer-t it sânmantsje hjarren neat fen forklappe 
wol. En hwerom net ? It sânmantsje is ö , sa mâl , 
mei lieave bern en tinkt : „Er moat hwet oerbliuwe , 
det hjarren moarn ris tige by tige bliid makket 

Den fart oer it wide wetter in sierlik skipke , folle 
moaijer yet as de moaiste skipkes , dy-t makke binne 
fen hout of fen izer , hwent dit is in skipke fen kleare- 
bare glês. Och , berntsjes , as jimme det ris kamen to 
sjen ! Dêr binne nou alle klompskippen en plankstikken *) 
suver neat by. It het al fearn fen Adamstiden ôf en dy 
tiden binne folle langer forlyn , as de bern bigripe kinne. 
It is omtrint in fetsoen as in lyts stomboatsje . mar it 
het gjin skoarstien. Ek het it glêzen skipke gjin seilen, 
gjin swirden , net ienris in mêst , mar wol in roer. It 
wirdt ek net roeid , lyk as in hopen boatsjes en skouwen , 
mar it wird skoud , bern ! altiden skoud troch twa hiel 
lytse keareltsjes. En ried jimme nou doch ris, hwet dy 

twa elk for in kloet brûke Komoan ! ik scil 't mar 

sizze , hwent it is siker hast al to slim om to rieden. 
Dy mantsjes skouwe elk mei . . . . in tige lange Dimter- 
koeke. — Siz , is 't net nuver ? En in trêdde keareltsje 
hoecht oars neat to dwaen , as it skipke to stjûren. Det 



*) Iti soarte fen skipkes yn it fetsoen fen in sloep. To Grou 
«ile de bern er folle mei. 

is fen sels de taptein en dy beide oaren binne de feinlen. 

It glêzen skipke het ek in roef, net in earste en in 
tvvadde kajút , en yn dy roef sitte de ^passagiers", alle- 
gearre vjonkjes en famkes , gjin greate bern , lyk a& 
jirame , mar fen dy lytse pjutten , yet yn it pak. Hja 
sitte moai op ^e rigel , sa rjuchtop as in kers , en hja 
sHepe wiles mar swiet , och sa swiet. Elk het in trompke 
nêst him stean en hwet dêr yn sit , witte wy net , foar 
det dy iepen komme. Mar hiel komselden wirdt îen fen 
it lytse folkje to wekker en dy jowt den in fynkriterich 
lûd , det bitsjut : „Ik wol nei mem ta !" en for de 
skippers seit it itselde , as it fluitsje op 'e stomboat , 
hwent hja bigripe er út : „Stopje, oan 'e wâl farre !" 
Den leit it skipke oan. len fen de mantsjes tilt in lyts 
boike of in famke út 'e roef (de selde dy-t rôp) en oan 
'e wâl wirde al hannen útstitsen , om it oan to nimmen. 
By elke „passagier" wirdt ek in trompke ôfjown. En de 
oare moarns binne de berntsjes , dy-t de jouns sa lieaf 
nei bed gyngen, alhiel út 'e skroeven fen blydskip , as 
hjarren forteld wirdt : „Jimme hawwe in lyts broerke 
of sisterke krige." Den meije se efkes troch it widze- 
gerdyntsje kypje , och sa efkes. Dêr leit de poppe mei 
de eachjes ta ; dy sliept wer as in roas en hja meije it 
lieave skepseltsje út of yn net to wekker meitsje. De 
bern krije elk hwet lekkers út it trompke : in bak mei 
bûter en sûker en as hja freegje : „Fen hwa ?" den 
is 't antwird : „Fen it broerke of sisterke, det to nacht 
mei it glêzen skipke komd is." 

Suver alle nachten fart det skipke ; nou ris by it 
skynsel fen it moantsje en it flikkerjen fen de stearren , 
den wer by it bolderjen fen de stoarmwyn en by tsjustere 
swarte loften. Mar it is tsjin alle waer wol bistân en 
de skipperkes sjogge er net oars fen , al rôlje de marren 
mei wite koppen ; hja sîzze laeitsjende tsjin elkoar : 
»Sjoch ris oan , nou hawwe de weagen de flodder op.'^ 
Ja , bern , alle nachten weroan fart it glêzen skipke oer 
it wide wetter , en det scil sa lang dûrje , det de lêste 
„passagier" to plak is , en dêr is H yet lang net oan ta. 

G. WIELSMA. 

.^.^. 



^Famkes , jonges , kom 'ris harren , 

Hjir mar , by de hird ; 
'k Bin sa kâld , — ik kin wol fiele 

Det ik âlder wird. 



." .^ 



„Kom , ik scil jimm' hwel forlelle ; 

Harkje goed mar ta 
En as H út is , scille jimme 

Elk hwet fen my ha. 

„Sjoch 'ris , op 'e souder dounset 

Wearskyn fen it fjûr; 
En oer jimme lytse holkes 

Leit in Ijochtskyn oer. 

„'t Is sa kûs yn disse keamer ; 

Bûten is 't sa kâld; 
D' Eastewyn bliest sa fûleindich 

Oer dy Isjust're wrâld. 

^Jinsen , yn it 'neare steegje , 

Binn' ek fjouwer bern , 
Mar dy kinne net sa nochlik 

Yn in turflfjûr sjean. 

^Tsjuster is it yn dy keamer , 

Tsjuster yn hjar hert, 
En hja trilje fen 'e honger : 

Iten ha se net. 

„Och, hja ha nel , lyk as jimme , 

Sa'n golgoede heit ; 
Mar hja skrieme, om 't hjar heit al 

Op it tsjerkhôf leit. 

^D'earme mem, — mar, skriemste , Nynke? 
Kom , ho ha 'k it nou ? 

Stil niar , droegje gau dy triennen 
Fen 'e wangen ou. 

„Hab ik troch mjn droef forteltsje 

Jimme sin bidoarn ? 
Nou , den wit ik rie en bring jimm' 

Nije nocht wer oan. 

„Nynke , Hindrik , jimme sparpot ! 

Dêr sit wol hwet yn ; 
£n ik leau , det ik yn d' oaren 

Ek noch wol hwet fyn. 

„Elk in kwartsje — det 's in goune, 

Det jowt turf en brea 
En oan d' earme , skrouske berntsjes 

Wol in waerme lea." 

Fleurich joech nou elk in kwartsje , 

Nynke wier wer bly , 
D' âlde Sint joech sels in aerdich 

Duitsje yet der by. 

D' earmen waerden earst forsoarge , 

Do kaem Sint werom 
En de golle bernehertsjes 

Wierne núv're rom. 

Do kaem Sinter Klaes syn swartsje 

Mei in greate koer ; 
Bern en pipernuten rôllen 

Do de keamer oer. 

En hja krigen folle moaijens 
. En hja laken lûd ; 
En hja rôpen faek : Hwet is dy 
Sinter Klaes dôchs goed!" 



DIRK. 

IK MERKEREIS. 



Do-t ik in opslûpen jonge , amper in jongfeintsje wier , 
scoe 'k op in kear , det it Birg'mer-merke wier , dêr ek 
hinne. Det wier nou op him sels net safoUe niget : ik 
hied er wol faker west, mar ik hied er noch noait sa'n 
opset mei hawn as dy kear , dêr ik nou fen op *e tekst bin. 

Forearst wier er tichte by uzes hwa út-fen-hûs 
komd, dêr ik kinde oan hie, troch dy wei, det wy îen 
dei yn *e wike mei enoar en mei mear oaren út 'e 
omlizzende doarpen nei in doarps-hegeskoalle reisgen , 
hwêr wy hwet mear learden as sljucht hinne en wer. 
Dy kameraet en ik hiene opsteld, det wy elkoar oan- 
roppe scoene, om den togearre nei Birg'mer-bûrren to 
kuijerjen, en dêr hie 'k myn draei oan, net det ik just 
safoUe mei dy flnt op hie , det wier 't gefal net , mar îk 
woe him dy deis de eagen ris útstrike, op 'e wize en 
om reden, dy ik strak neijer útlizze en opjaen scil. 

Earst lykwol moast ik yet for ús mem nei bûrren om 
yn 'e winkel in pear boadskippen to heljen ; mar det 
hie 'k yet skoan oan tiid, troch dy wei, det ik- de 
moarne al ier-en-bytiid yn 'e wapens wier, ik mien fen 
*t bêd en yn 'e klean. Ik koe sadwaende mei-ien ris 
sjean litte, ho'k yn 'e pé wier, eat dêr ik tige nei for- 
lange, hwent ik hie for dizze gelegenheid in nije broek 
en baitsje krige en det siet my sa kreas as in krúsbeî, 
tominsten, det sei Wytske skroar, dy it spil makke hie. 

Ik wier den sa moai det ! — allinne de pet liet it 
hwet sitte. Ik hie eintUk al lang oan in nijenien ta 
wêst en dêr wier yn 'e hûs al ris fen bommele, mar 
dêr wier 't ek by bleaun. De lêste reis, det ik *in 
ophawn hie — hwent for deisk hie 'k sa'n foege klots — 
wier wêst by gelegenheid fen in skoallefeest ta eare fen 
'e Kening, en do hie 'k er in greate dof fen oranjelint 
oankrige. Dêrtroch, en om 't ik myn nije klean do 
yet net hie, foel de earwirdige alderdom fen dy pet sa 
net yn 't each , en dos lake it iene net om 't oare, Nou 
lykwol wier er by myn oare nije spillen mar yn ienen 
to min. Ik scoe wol om in nije'n frege ha , mar ik hie 
nou al safolle koste, det ik (bang, myn bûscinten er den 

for útlizze to moatten) dit hjoed neat dwaen doarste, 
Wol hie ús mem by sokke gelegenheden for in sprek- 
wird : „Korat min oer de houn , den komt min ek oer 
de stirt'\ mar den Het ús heit der like faek op folgje : 
;.'t Kin allegear net tagelyk , wy moatte ek ris hwet 
bidije ; tink er om , Mem ! det wy mei Sinte Piter de 
lânshier ek wer bitelje moatte", en sa hwet hinne. Det 
leksom koe 'k , en dos . . . gjin sprake fen in nije pet ! 
En de alde to min . . . ho nou ? Mem , dj net gau 
mei 't spil oan wier , wist ek for dit pas wol rie ; hja 
de pôt mei boarstelferwe , dy wol faken by uzes tsjinst 
die , oer de koalien , en do de pet mar omraek in kear 
twa oerboarstelje , sa 't sels de oranjekleurige dof, dy se 
forgelten hie er ôf to toarnen , like swart waerd as de 
pet sels, Hja hinge 'in dêrop yn 'e beibeamkes foar 
hûs , lyk op 'e sinne , en mei in foech kerlier wier er 
droech , wjndroech tominsten , sa 't ik him , om fierder 
alhiel to druijen , wol opsette koe. 

Dêrop gong ik den nei de bûrren om boadskippen , 
lyk as my oplein wier. Onderweis fornaem ik wol , det 
mennich-ien , dy my yn 'e miette kaem en my net koe ; 
my mei sokke meiljdsomme eagen oanseach en taknikte , as 
woene se sizze : dy stimper ! . . . Ik koe my mar net 
bigripe , hwet bisûnders de Ijue dôch oan my seagen , 
det dy meilydsommens geande makke. Dêroer mimer- 
jende kaem ik by de winkelman , in earste bysfeint en 
dy altyd mei de hiele wâl útfoel , as er ien for 't soaltsje 
ha woe. Dy frege my dos , sûnder det er dêr in wird 
oan foarôf gean liet : „Hwa is er dea by jimmes ?'' 
,Gjin ien'\ sei ik forheard , „ik leau , jo binne net wiis ! . . .'' 
„En dy greate dof oan dyn pet?" frege er, „ik wit net 
better as det is in teiken fen 'e swierste rouwe.'' For- 
dild ! nou waerd it my yn ienen klear , hwerom se my 
mei safolle meilijen oansjoen hiene onderweis. Ik skûrde 
fen sels de dof nou fen 'e pet ôf , mar yn pleats fen 
bliid , det immen my sa wiis makke hie , wier ik tige prot. 

Det dûrre lykwol net sa lang, en ik hie njunkelytsen 
myn gewoan blier sin werom krige , do-t it tiid wier om 
nei de merke to gean. 

It wier himelsk moai waer dy deis , alhiel by útstek , 
mei 'k wol sizze , hwent op merkedagen reinde it oars 
al folle by uzes. Mar 't wier ús ek net ûnthjitten , det it 

sa bliuwe scoe hjoed , de dei wier noeh lang. Lykwol , 
det wier in ding fen letter soarch. 

Wy panderen dos — myn kameraet en ik — moedich 
flerdtr en mei in fleurich sin , lyk as by de gelegenheid 
paste. Mannichien , dy-t ús dêr sa togearre de dyk lâns 
stappen seach, scil grif yn him sels lake ha. Myn kame- 
raet wier sa*n lange slemier, like heech en licht opsketten 
as in reid , to great for syn jierren , en dêrtroch min of 
mear dûkelhalzich ; hy naem altyd irêdden , dêr koene 
mines wol yn ta foer , hwent ik wier efterlik fen gewaex, 
plat en bihindich, howol keindernôch. De fatsoenen binne 
ûngelyk , ek ûnder 'e minsken, mar uzes skeelden wol 
hwet hiel folle. Ik moast dos yn in suteldrafke rinne , 
om him by to halden, en as ik soms in eintsje binefter 
bleau , om út to pûsten , den sei myn kameraet , wylst 
er spytgnyskjend efleromseach (dy gikoanstekker !): „Kom 
nou foart , ju ! of heste de waexdom yn 'e foetten (det 
is sa'n soarte fen wirge pine yn *e skonken, lyk as jimme 
faek wol witte)?*' Det wûer in skimpskoat op myn lytsens, 
en dêr pleage er my altyd mei as wy nei skoalle gyngen 
en ik d'oaren hjar greate trêdden net byhalde koe. 

Yn gewoane tiden makke det smeulen öp myn efter- 
likens my altyd ûngemaklik , mar nou liet ik det oer my 
hinne gean , — hwent ik tochte him aenstons de eagen 
út to striken^ trochdet ik dy jounne for it earst keamer-op 
scoe en wol mei Maeike , nei myn sin it moaiste famke 
út ús krite , en dy net to greatsk wier , on\ mei my to 
merkjen , tominsten hja hie my det ûnthjitten. Det wier 
de earste en foamaemste reden west , det ik dy deis sa'n 
bûtenwenstigen opset mei de merke hie , en de twadde 
wier, det myn kameraet er op sjen en 't him fen sels 
danich bigreatsje scoe ; hwent better en swieter wrake 
koe ik , tocht my, net nimme for de gikoanstekkerij , dy 
ik fen him to fordûrjen hie. 

It waer haldde him de oerdeis goed en wy slinteren 
de kreammen lâns , ont „de joun bigoun to kommen.*' 
Do bigoun it lykwol to reinen , earst sunich , stadichoan 
mear en einlings reine, det it eazde. Wol wier 't mar 
in bui en it measte foel by ús del : mar det naem net 
wei , det wy mear as healwei trochwiet wirden wierne , 
ear 't wy earne in plak foun hiene om to skûljen. 

Fen det stuit ôf, det de bui wer oer wier, mirk 

ik , det myn kameraet iderkear gnyske , sa faek as er 
my oanseach ; mar ik ealge my det net, hwent ik seach 
út nei hjar, dêr ik dy jounne n:ei foar de fioele scoe , 
howol ik fen dounsjen Hke folle forstân hie as in kat fen 
floele spyljen. 

Myn kameraet mirk , sa 't like, hwet er yn my omgong, 
hwent jn ienen bleau er stean , draeide him nei my om, 
en sei : „sjuch dy ris om 'e holle!'' Ik seach yn 'e spegel, 
dy lyk foar my oer yn in kream hinge , en wier as bî- 
sauwe; ik waerd bang fen my sels. It swarte wetter 
wier my mei strielen fen 'e pet ôf oer de troanje roun 
en forfoigens op it wite knoopdoekje , det ik om 'e hals 
hie. Jimme kinne tinke , ho-t ik er útseach en ta oermiette 
fen leed , en as wier 'i opstitsen wirk west — lyk foar 
my stie . . . Maeike , dêr ik de jounne mei út scild hie , 
en dy my net minder as de oaren útgniisde .... 

Pûr fen skamte en nidigens fleach ik de bûrren op en 
yn 'e hûs by ús Beppe , hwent dy wenne dêr do. Dêr 
waerd ik ôfwosken en biklage , as wier 'k in bern, hwet 
my fensels net better fen humeur makke. Dôch einlings 
scoe 'k de bûrren wer op , nei 't ik , for 't uterlike alteaS; 
wer hielendal opknapt wier , en — den myn slach dwaen. 

Mar de miette fen myn ûngelok wier yet net fol, hwent 
do-t ik wer op 'e bûrren kaem en foar 't weardshûs troch 
de ruten kipe .... dêr dounse Maeike mei myn kame- 
raet, en hja laken yet en skûrden hjar de bûsse út om 
it mâlle figúl*, det ik niis, howol sûnder erch, op 'ebûr- 
ren makke hie. 

F. 



Domeny syn Aep. 



Dêr komt my hwet yn 't sin út myn jonge jierren 
en det scil ik jimme ris forhelje, berntsjes. Jonge, 
'jonge, hwet scoene jimme lake ha , as jimme dêr by 
west hiene ! 

Us domeny hie in aepke great brocht en det haldde 
safolle fen him , det it him rounom efternei roun. Sneins 
om tsjerketiid hinne en yn 'e wike as domeny nei 't 

fraechlearen moast, den waerd Jokko altiid in setsje fen 
tofoaren yn it opkeamerke opsletten , oars seoe de man 
der alhiel raei forlegen west habbe. Mar ienkear is it 
bard , det er los rekke , sûnder det domeny en jififrou 
it fornamen. Nei-H er earst în toarntsje stil efter'op 
it klinkboerd boppe de preekstoel sitten hie , kaem er 
op it lêst nei foaren ta en do-t domeny bigoun to preekjen 
makke er sokke mâlle grytsen , det de minsken hjar binei 
net bidaerd hâlde koene. De bern laken lûd op , de 
frouljue treauwen de kielbannen fen hjar kypsen yn 'e 
mûle en de manljue hâldden de pet foar de eagen. 

Domeny , dy net wiste , hwet det to bitsjutten hie , 
frege earnstieh as hja nei de preek harkje woene as net, 
mar det holp neat , yn pleats fen to bidarjen , rekkea 
hja yette mear oan 't laeitsjen. Do waerd domeny lilts. 
Alar ho mear as er him warde op 'e preekstoel , nam- 
mensto mâller die Jokko it op it klinkboerd en nam- 
mensto mear laken de minsken. Op it lêst rôp Jiflfrou , 
dy hjar ek al binei net goed hâlde soe : ^Domeny, 
sjuch dochs ris nei boppen !" En jawol , dêr siet de 
aep en do-t er dy freamde fortoaning seach , koe domeny 
sels ek it glimkjen net litte. En om 't er wol seach , det 
it bist net maklik to fangen wêze scoe en om 't de earnst 
doch al út syn hearders wei wier, hâldde er mar op fen 
preekjen en liet de tsjerke útgean. 

Jimme bigripe wol , det Jokko efternei better opsletten 
waerd. 

Neiforteld fen Nynke fen Hichtum. 



I. 

Twa skonken het er om to stean ; 

len skonk mar het er om to gean , 

Is det net snoad? 

Twa earmen het er ; 

Mist er syn fjirde letter, 

Den ha 'k him net Ueafst yn *t groat. 

II. 

Hy seit neat en hy doeht neat ; 
Hy fielt neat en hy sjocht neat; 
i Hy is sa stom , hy is sa min , 

En jaget dochs hûnderten op 'e rin. 

Hwa îvif syn echte Fryske namme ? 
Kom , fol mar yn , it is in , , . , 

III. 

Greate groutve sei tsjin lytse swarte : ^Wrotstou dêr 
wer ûnder oan myn foetten om ? Hwet in gekribel.'' 

„Ja ,'' sei de lytse, „det hab ik boppe dy foar, al ho 
lyts ik ek bin : dou kenst net fen 't steed en ik ken 
komme hwer ik wêze wol." — „Nou," wier it biskie 
fen 'e greate , ^ik scoe mar net sa 'n praetsjes habbe , 
lyts ûnding , hwet bistou by my ? Dou wrotst altiid 
twisken de stiennen om en ik stek myn holle heech de 
loft yn. Lûd kenste net jaen , en as ik myn stimme 
hearre lit, ken it hiele gea my forstean." — „Mar wiste 
hwet it freamdste is?'' sei de lytse. — „Nou?'* — „Det 
wy beide krekt deselde namme ha, greatske domkop." 
Hivet namme is det ? 

IV. 

Hwet wird meitsje jimme út de letters : s stteejr on? 
De anderten to stjûren foar 1 Decimber, 



De ûndersteanden habbe de riedlingen út 'e trêdde jefte allegearre 
goed ret: 

Sytske de Haan , Engbert lest en Pier v. d. Sluis to Bakkefean ; 
Klaes D. Grasma en Gerlof en Teatske flalbertsma to Ternaerd; 
Aukje R. Wartena to Jirnsum ; Tabe de Vries , Johs. Hoekstra en 
Jolke Brolsma to Stiens; Klaes v. d. Heide en Theunis en Jan Zwart 
to Wergea; Japik H. Kooistra en B. A. Bouma to Grou; Janke 
Dykstra to Jubbegea-Skûrregea ; Grytsje v. d. Veen to Drachten; 
Saekje T. Hoeneveld op 'e Aide Boarn ; Martha Draaisma to Ljou- 
wert ; Goasse A. Faber to Bears ; R. Steensraa to Nylân ; A. Postma 
yn 'e Skrâns; E. Fennema to Snits; Teake Huitema to Holwert; 
Harmen Sytstra to Dunegea ; Y. D. D. Bakker to Bozum en Theunis 
Dykstra to ?. 

In krappe winter en hwet dêr út foartkaem. 

IN FOLKSFORHAEL 

FEN 

J. TROELSTRA. 

(E i n b i s 1 ú t.) 

Disse kreftige wirden út in earlik alderhert opriisd, det 
fielt , det syn bern op in forkearde wei is, rekken Sjoerd. 
Hy hie 'r en kleur fen krige en syn Uppen trillen 
sinuhaftich. 

„Heit hoeft net to tinzen, det ik en dief wirde woF' 
sei er. „Ik hab mar sein, det it oars mat. Der matte 
minder earnien en minder rikcn komme. En om't nou 
de rîken de earmen de foet op de nekke sette, matte 
hja mei deselde munt bitelle wirde. It is net sa 't 
heart , det wy for in lyts deihier sa folle dwaen matte, 
en hja sa'n bulte habbe , der hja neat for habbe to 
dwaen.*' 

» Ja" — andere Jan — „ik fiel it wol : dou wolste it lot 
fen de arbeiders forbetterje , en det is goed ; mar dat 
wolste dwaen op kosten fen in oar , det is net goed. 
-0 leau mar, earst scoeste dy mûUk mei in bytsje 
tofreden stelle , mar allinken oan scoeste mear habbe 
wolle. EinUngs scoeste tinke : kom oan , hja habbe al 
sa lang wiüe fen hjar goed hawn , nou ik eris en lit 
hjar nou mar ris honger lapje. Mar den scoe 't krekt 
wer wêze as nou : er wieren den wer riken en earmen ; 
mar earmen , foUe ungelokkiger as nou. It scil wol sa 
wêze : er is in bulte yn de meatskippy det oars koe en 
ek oars mat , mar it goede scil it kweade oerwinne , 
net troch geweld , mar aUinne omdet it goed is , det is 
myn gelowe. En wy meije dêr ek wol op arbeidsje , 
mar det moat mei earUke middels gean. De maetskippy 

om to kearen en de boel to fordîelen : dy my dêr fen 
prate , stean ik net. Sokke bigripen kenne allinne op- 
komme yn it brein fen liue, dy lieafst net to foUe út- 
sette en dochs in goed libben habbe wolle. Ik wol to 
minsten wol witte , det ik net ienris bigryp , hwetste 
'er egenlik mei mienste , om de egendom ôf to skaflfen." 

^Dêr ken ik heit wol hwet fen sizze'*, sei Sjouke : 
„Der binne liue , dy wolle habbe , det nimmen groun yn 
egendom habbe seil. De Staet , sizze hja, moat alle bou- 
en greidlân yn bisit nimme , en as ik it den wol bigryp, 
wolle hja it op disse menear oanlizze : Lit ús eris oan- 
nimme , det er om ús doarp 1 000 pounsmiette boulân 
leit. It regear scil den sizze moatte , hwet dêr op boud 
wirde scil. De frucht wirdt den letter forkoft en de 
opbringsb ûnder de arbeiders fordield. Ik ken jo ek 
yette wol in oar eximpel jaen. Der is in febryk , det 
jiers /"10,000 oerwinst jowt. Dy oerwinst stekt noufen 
sels de egener fen it febryk yn de bûsse. Det wolle hja 
sa net mear habbe ; mar yn pleats , det de arbeiders 
fen it febryk nou in deihier krije , scoene hja de winsten 
mei enoar diele moatte en krige de egener neat mear as 
syn fortsjinst for syn tasicht. Hy waerd den sahwet as 
de earste arbeider biskôge.'' 

^Soa'* — sei Jan — ,en ho komt it den mei dyjinge, 
dy-t hjar kaptael yn det lân en det febryk stitsen habbe ?" 

— „Det rekkenje hja wei ; det is it krekt , hwet hja 
habbe woUe : hja woUe egenlik it kaptael ôfskaflfe.'' 

„Ha 'k fen myn libben!" — rôp Jan út — „mar den 
woe de iene for de oare sa hwet neat dwaen. De loaije 
krige den sa hwet Hke folle , as de flitige , en fen oer- 
winnen kaem den net , hwent egendom en kaptael mocht 
men net habbe , det waerd yen wer ôfnomd. En der 
scoene den ek wol ambteners en opsichters wêze moatte 
en det scoe den de iene for de oare ek wol wêze wolle , 
as hja der kinde for hieden of net. Né, ik ken mynet 
foarstelle , det it yn sa'n meatskippy goed gean scoe 
kenne." 

„Ei né '' — andere Sjouke — „det koe 't noait. As 
de iene net mear habbe mei as de oare , scil nimmen 
syn bêst dwaen. Dêrtroch scoed er fen alles lang sa 
foUe net makke wirde. Ringen scoe er krapte komme 
oan in hopen saken , dy tige nedich binne ; en sa scoe 

de hiele maetsklppy yn koarten tiid yn djippe earmoede 
sitte/' 

„En aste nou mienste" — sei Jan — „det de greaten 
de arbeiders yn de ûnderwâl hâlde , den moat ik dy 
sizze , dei ik dêr alhiel nin ûnderfining fen hab. En 
aste earlik wêze wolste , den hêste hiel end al nin riucht 
om det to sizzen. Ho folle minsken binne 'r net wêst , 
dy hjar kaptael formakke habbe oan weeshuzen, gast- 
huzen , diakenijen en oare ynstellingen ! En de huzen 
for doafstommen en blinen binne ek meast fen jownjild 
opriuchte. En hwet wirdt er net jown , as er need yn 
*t lân is ! Det habbe wy yn 1825 mei de wetterfloed 
sjoen." 

„En forjit de maetskippy ta Nut fen 't Algemien net'' — 
foege Sjouke 'r oan ta — „Hwet docht dy net yn 't 
bilang fen de mindere man ! Hja soarget , det it ûnder- 
wiis sa folle mûlk útbreide wirdt, en hja riuchtet lêsbi- 
bliotheken en sparbanken op. 

„Mar hwet ik dy ek yette sizze woe : dou seiste ek , 
det de keapliue de granen yn de pakhûzen halde en det 
it regear talit , det er sa foUe útfierd wirdt. As de 
keapliue tinke , det de prizen rize scillc , kenste 't hjar 
den wol kwea nimme , det hja net foUe oan de merk 
bringe? Binne 'r den ek nin tiden, det hja forlieze 
moatte ? Det is just it aerd fen de negotie. En scoeste 
nou mûUk ek habbe wolle , det it regear de keapliue 
twong , om hjar granen for in fêste priis ôf to setten ? 
Mar den scoe it regear de arbeiders bifoardielje ta skea 
fen de keapliue , en hja moat elts lyk en riucht dwaen, 
en dêrom moat hja hjar mei sokke dingen alhiel net 
bimoeije. 

„Ek seiste , det er sa folle om utens giet , hwet wy 
hjir sa skoan brûke koeden. Mar dêr krije wy ommers 
jild of hwet oars for yn 't plak. En det jild wirdt wer 
útjown oan allerhande dingen , sa det in hopen der wer 
in part fen krije. Mar er is yette mear. As it regear 
de útfier forbea , den koe 't barre , det de regearingen 
fen freamde lânnen det ek diene. En ho scoe 't komme 
as Ruslân en Prússen ris seine : Jimme krije nin rogge 
en weet mear fen ús ? — Den seach it er yn disse tiid 
yette folle slimmer út as nou. 

„En nou mei it wier wêze , det de deihieren hast net 

hegernôch binne, om al it nedige keapje to kinnen , mar 
det seil allinken-oan wol better wirde. Ik hab wol ris 
lêzen , det in arbeider , dy foar in pear hûndert jier deis 
in stoater fortsjinje koe , in hele kearel wêze moast. Sa 
is it nou alteast net mear/' 

— „Nou'* — sei Sjoerd — „mar karre jimme it den 
goed , det er liuo hinne , dy hjar rinten net heal fortarre 
kimie , en oaren , dy hast net to iten habbe ?'' 

— „Hwet dy lêsten oangiet'* — andere Jan — „as 
wy alles wisten , den leau ik , det er fen de hûndert 
sokken wol njuggentich it oan egen skild to witen habbe. 
Wy sjugge alteast , det wy disse winter yette nin honger 
hoege to lijen , al ho tsjuster it er ek foarstie. En hwet 
dy riken nou oangiet . dy habbe it ienkear , en wy habbe 
niis [al biriddenearre , det it net oars kin,ef de iene 
moat mear habbe , as de oare ; en nimmen scil er ek 
wol mear riucht op habbe as hja. Der mei ris in inkelde 
wêze , dy er net earlik oankomd is , mar oars kinne wy 
oannimme , det hja it fen hjar alders of oare sibben erd 
of it troch egen flyt krige habbe. Sa binne dy greate 
kaptalen by enoar kommen." 

— ;;En" — sei Sjouke — „as hja yn goede hannen 
binne , den is it for it algemien faek folle better, as det 
in bulte lytse kaptalen yn forkearde hannen binne. 
Immen dy in bulte jild het , kin ek in hopen dwaen 
litte. Yn Drinthe by gelyks is in boel heidegroun , lyk 
aste wol wiste. As nou immen mei in great kaptael dy 
heide ûntgînne lit , den is syn kaptael for tûzenen min- 
sken in seine. Siet det kaptael yn forskate hannen , den 
hie elts op him sels to min , om hwet fen bilang to 
dwaen ; en sa koe 't barre , det er fen det lân ûntginnen 
neat kaem. Sjuchste , sa kinne greate kaptaelen foUe 
nut dwaen." 

It petear waerd hjir ôfbritsen , hwent de doar waerd 
opdien en Wytske stoe yn de keamer. 

„Ho giet it jimme", sei hja, wylst hja hjar man en 
bern de hân joech en it lok hjar út hjar bliere eagen 
striele , nou 't hja wer ris in pear ûre yn hjar egen 
wente en mei hjar húsgesin troch bringe koe. 

„0 goed" — andere Jan. — „Nou binne jo yn nin 
wike thús wêst", foege hy der oan ta. 

— „Né , ik koe net, as woe *k noch sa graeeh; mar 
nou bliuw ik den ek ont tsien ûre." 

Jan hie al in waerme stove ré makke en syn wiif 
taskoud. 

-Hwet hieden jimnie it drok" sei hja , do-t hja sitten 
gien wier. 

Jan forhelle nou , hwet er bipraet wier. 

Wytske wist net , hwet hja hearde. Hja bigong op 
in fry heftige wize tsjin Sjperd út to farren , om 't er 
him sokke mâlle dingen yn de hoUe helle. Mar hja wist 
wol , hwer hy dy sliuchte bigripen opdien hie. Hja hie it 
al heard. Sjoerd stie altiid „op de hoeke'', en Klaes 
Rottel, dy gemiene kearel, hie dêr it greatste wird. 
Der waerd disse winter ek sa'n gûd wei. Linnen waerd 
fen de blikke stellen en dc boeren rekken amers kwyt , 
en hja woeden wol habbe , det it allegearre by Klaes- 
en-hjar to lânne kaem. 

„Mar dou mast nei sa*n skarlún mar harkje'* — sei 
hja — »dou mast ek mar fen him leare , ho efste sonder 
arbeidsjen oan de kost komme kinste. Hwet moatte de 
minskcn wol fen ús tinke , as hja wys wirde , hwestou 
yn 't sin heste?" 

Sjoerd waerd lilk , do-t Wytske sa útfoel. ^Klaes 
Rottel doar sizze , hwet in hopen tochten", sei er. „En 
ik bin net fen doel , om de greaten nei de eagen to 
sjen, lyk as heit en mem dogge. Ik scil wol meitse, det 
ik foart kom en jimme nin lêst fen my habbe. Sjouke 
mei syn glêdde troanje en syn wysheit is jimme hertlap ; 
det wit ik wol ; mar ik scil er ek wol komme.'* 

Sjouke waerd pûr , do-t Sjoerd det sei. Hy gyng 
oerein om syn broer in slach yn 't gesicht to jaen , mar 
syn heit krige 'm gelokkich by tiids by de earm. 

Wy kinne wol bigripe , det hja dy jouns , dy-t hja 
tochten , sa noflik troch to bringen, net folle wille hieden. 
Wytske, det sloof, stiene de triennen yn de eagen. Hja 
hied er sa nei langhalze , om eris in pear ûre thús wêze 
to kinnen , en nou biteardc it sa. Mar hja moast it 
Sjoerd dochs sizze^ miende hja. Hja koe det samarnet 
oer hjar hinne glide litte : it wier hjar bern , en hja 
moast soargje ; det hy op de riuchte wei bleau. 
. Ja Wytske , jo habbe gelyk , allinne de wize hwerop 
jo it dogge , doocht net ! 

Wytske gyng om tsien ûre wer foart. Hwer hînne ? 
Hjar dream wier nei-kommen ; hja wier by domenys 
jiflfrou to kreamwarjen. Hja Jbie domeny al forhelle, 
det hja yn de dream it bern út de skerte falle litten hie; 
mar domeny hied er ris om lake. Sok ding die hja 
allinne mar yn de dream , sei er , dêr koe der hjar 
wol for. 

Wytske wier dêr al in hiele tiid , en hja hied er in 
goed hûs oan, sei hja. 

Jan fortsjinne mei glêze setten en in kreweike , det er 
thús dwaen koe , twiskenbeiden in deihier. Sjouke brocht 
er wyks in daelder yn. Fierder wierne de wolstelde 
liue fen it doarp gearstapt , om de arbeiders , dy sonder 
wirk wieren, hwet to stypjen ; en de Commissie, dy det 
útfierde , hie Jan en Wytske ek op de hst set , en hja 
mienden , det hja yn disse bûtenwenstige tiid frydom 
hieden , 'om help oan to nimmen ; sa det hja dêr wyks 
in goune fen hieden. 

Sa sukkelen hja de winter sa hwet troch. Rom wier 
it net , mar earmoede hieden hja ek net lit. 

En do-t einlings de foarjiersmoanne yn 't lân wier en 
de sinne wer langer strielen op de ierde skeat , en de 
foarjiersblomkes de holle wer boppe de groun stieken , 
en de fjilden wer grien waerden , en de fûgels wer 
kweelden en tsjotteren , kleau ek de loksinne fen Jan en 
Wytske wer boppe de kimen ; en mei nîje moed en kreft 
naem Jan de ferfkwast wer op en himmele Wytske hjar 
keamer út , dy , sei hja , sa danige smoarch wîrden wier , 
nou-t hja der sa eang út west hie. En hjar Hbbens- 
stream sliurke werlike eflfen as tofoaren lâns de iggen en 
der hken nin beamstrûken of pôUen to wêzen , dy syn 
rin hinderje koeden. — Mar ja, der kaem dochs in 
krinkel yn *t jern. 

Sjouke hîe dy krappe winter ek net forgees trochlibbe. 
Hy wier wys wirden , ho wif it ynkommen fen in ar- 
beider is , en dit hie him ta neitinken en einlings ta în 
bislút brocht. 

De selde oarsaek hie hjir lykwols hîel forskate gefolgen. 

Sjoerd wîer , sa as wy sjoen habbe , yn dy krappe 
winter ta de miening kommen , det de maetskippy ûn- 
derst boppe keard wirde moast , sadet hy , lieafst sûnder 
al to folle drokte , în rom part fen 't ierdske goed krije koe. 

Sjouke woe sjean , det er troch ynspanning syn part 
krige. Mar nou seach er wol yn , det det net lokke 
scoe , as er yn it doarp bleau. Hwet er dêr leare koe , 
hied er al beet ; ja , hy stie yn inkelde dingen ai boppe 
syn baes. Hy woe dêrom foart , as 't koe nei in great 
febrik. Nou hied er wol ris heard , det er to Amsterdam 
ien wier , hwer hûnderden arbeiders wirk founen; en 
dêr scoeden hja him ek wol brûke kinne, tocht er. 

Syn bûsjild garre *r dêrom op ; en do-t er sa folle 
hie , det er de reis bikostigje koe , makke 'r syn âlden 
mei it plan bikind. 

Hja harken er freamd fen op , det Sjouke sokke foar- 
nimmens hie. Jan lykwols karde 't bislút al ringen goed , 
mar Wytske — „hja mocht er net om tinke" sei hja — 
sa fier foart en den yn sa'n greate stêd en den yette sa 
jong ! En hwet scoe 't hjar raer wêze , as hy der út 
wier , as hja jouns de doar ticht die sûnder det hja 
wist, det er feilich wier. „Och'' — sei hja — „ik scoe 
hjir mar bliuwe ; wy habbe hjir ommers ek altiid al in 
stik brea hawn." 

— „Hark ris, Mem!" — andere Sjouke — „det stik 
brea is my op 'en dûr net tsjokker nôch , alteast ik scoe 
der wol hwet mear bûter op habbe wolle. En forhne 
winter habbe wy sjoen , ho it komme kin. Dêrom is 
er neat oan to dwaen ; it jild hab ik by enoar , yn nije 
wike arbeidsje ik net , mar doch in plezierreiske nei Am- 
sterdam." 

En sa barde 't. 

Us forhael scoe to lang wirde , as ik ek yette de hiele 
reis en it fierder hbben fen Sjouke forhelje scoe. Dêrom 
allinne dit yette. Do-t Sjouke op it kantoar fen it febryk 
kaem , wier de egener der krekt ek. Sjouke, dy tige 
biskieden wier en in goed foarkommen hie, waerd frieun- 
lik ûntfinzen. De hear frege him, hwer er fen dinne 
wier ; ho lang er by 't smeijen west hie en as er fierders 
ek hwet leard hie. 

Sjouke joech op dy fragen biskie. Op de lêste fraech 
sei er , det er hwet fen de mietkinde ôfwist en ek hwet 
oan 't teikenjen dien hie. Syn teikeningen hie er mei 
nommen , en dy liet er nou sjean. Disse liken de hear 
tige oan to stean , alteast hy sei : Sjouke moast de oare 
moarns mar wer komme ; hy scoe him wol brûke kinne , 

tocht er. Dy teikeningen scoed er sa lang mar hâlde , 
om dy 'ris yn to sjen. 

Do-t Sjouke de oare deis wer kaem , wier de saek 
biklonken. Hy scoe syn plak habbe op de seal , hwer 
de modellen makke waerden , en him waerd opdroegen , 
om dêr de teikeningen fen to meitsen. Hy scoe foarearst 
toalf goune yn de wike fortsjinje , en den scoe min fier- 
ders sjen , ho-t it gyng. Hy koe daHk wol oan 't wirk 
gean , as him det foege.. 

Ho-t Sjouke út de skroewen wier , habbe wy net to 
sizzen. 

* * 

Trije-en-tweintich jier binne forroun. Jan en Wytske 
binne âlde Hue wirden. Jan is foar en jier of fiif fen 
de Ijedder fâllen en det het him ûnbikwaem for syn wirk 
makke. Dochs wenje hja yette yn de selde keamer. 
't Is er yette krekt as eren ; of né , er hinget in skilde- 
rijke mear , det is it ôfprintsel fen hjar aldste soan. 
Nea habbe hja it better hawn as nou. 

Det is in gefolch fen in krappe ivinfer. 

Sjouke soarget mei mylde hân for syn froede , nou 
alde en brekhke âlders. Hy is yette altiid to Amsterdam. 
Hy is in man yn de maetskippy wirden. Syn iwer en 
flyt binne bileanne. 

Det is in gefolch fen in krappe winter. 

Yn Sjoerd sieten nin goede grounen. Dêrby kaem er 
as jonge to folle „op de brêge'' en »Qp de hoeke", en 
letter to folle yn de kroech. Ik lok fen Sjouke stiek him 
en nammens to niteliger en oerginstiger waerd er. Do-t 
er tweintich jier ald wier , naem er tsjinst. Letter tei- 
kene 'r for de East , en dêr is er as sliucht soldaet 
stoarn. 

Det wier ek mei in gefolch fen in krappe winter, 

Sa habbe wy út lis forhael sjoen , ho-t deselde om- 
standigheden de lene better en de oare minder meitse; 
ho-t hja de iene ta in seine en de oare ta inflokbinne. 
Lokkich hy , dy de deugd ta liedsfrou nimt , dy-t syn 
libbenspaed mei in fêste stap ôfrint en yn tsjinspoed en ûnk, 
dy-t elts op syn bar oerkomme , de holle net sakje ht , mar 
sels út it kweade it goede to foarskyn wit to bringen ! 

Stiens 1870. 

marke, klopjend hert fen Fryslân, 

wille fen myn jonge- tiid, 
Hwer 'k hobbeljend en boartsjend groeide, 
Marsiggen, hwer 'k as 't lamke djoeide, 

For dy myn iiet ! 

As foarjiers earste mylde twierkes 

Dy kroesden 't koéle, ontteide blau, 
As protters oer dyn weaehjes fleagen, 
Mei striekes nei hjar nêstkes teagen, 
Soeht ik dy trou. 

Us heit naem my yn 't plätte skouke 

Nei sieken mei oan le of Bird; 
Dyn klotsen wier my wolkomsjongen , 
Dyn frissens krong my yn 'e longen : 
My makkest' hird. 

De Ijippen wjukten oer 'e fjiiden; 

Lûd song de Ijurk oan 't blauwe swirk; 
De koekút rôp ; de hoannen kraeiden , 
En, wylst dyn wyntsjes my omaeiden, 

Socht ik de Ijurk. 

As jonges plôken wy de blomkes, 

Dêr-t „Dokterom" sa moai fen song; 
Dêr rôllen w' yn 'e hege blommen 
En rounom waerd ús lûd fornommen, 
Sa wyld, sa jong. 

En simmers as w*, yn wier bisletten, 

De fiskjes sochten yn dyn djip, 
Loekstou fen 't dobberke ou ús eagen , 
Det hja oer 't glânzich wetter fleagen, 
Fier fen it skip. 

Hwet letter menden wy ús skouke 

En 't dounse oer \ skolprich skomjend wiet; 
Wy hongen oer dyn donkre djipten 
En oer *e weagen, dy-t we ûntglipten, 

Klonk lûd ús liet. 

Hwet lei myn skouke waerm yn H wetter ; 

Ik wier mei skou en mar hast ien, 
En haw do better as yn boaten 
Mei swirden, seilen, foarsser skoaten, 

Dyn tael forstien. 

En jouns sprong 'k yn dyn lije earmen; 

Dou hiest my lieaf, ik wist it wol; 
Myn sinen krigen nije kreften, 
Dou joeehst it graech mei folle jeften 

En heinst' my gol. 

lokkich , hwa , as jonge , sounens 
• Om , op en yn dy garje mei ; 
Hy tinkt, hwet libben ek mei folgje, 
Mei him in sé fen leed forswolgje, 
Dêr faek oer nei. 

My het de rouwe net it herte 

Oerstjalpe; mylde simmerrêst 
Wenne yn myn binnenst, en de sinne 
Ljochte om de swartste wolken hinne, 

Fordreau it lêst. 

Yet' bUder dagen kamen letter , 

Astou bisletten wierst yn iis 
En 'k mei myn famke wier oan *t riden; 
It bliere moantsje seach ús gliden 

Nei alde wiis. 

Forgetten wier dyn helder wetter 
En 't driuwkjen fen 'e simmerjoun; 

Wy seagen neat mear om ús hinne , 

Dou wist it blide lok aHinne, 
Det ús forboun. 

23 



Digitized by LjOOQiC 



354 

En dochs, 't is simmers op dyn wetter 
Yet moaijer, as myn famke en ik 

Yn 't boatsje 't sêfte klotsen hearre; 

Ho lokkich binn' wy den togearre, 
Mjn famke en ik. 

Oerskâde fen dyn wylgebeamkes , 
Bisongen troch it moskje yn 't reid, 

Leit bly de takomst foar ús eagen; 

Rounom is frede en oer dyn weagen 
In glimke leit. 

Spraet jouns de moanne oer dy hjar strielen, 

Is silver 't spegelglêdde wiet, 
Den lústerst' ús fen alde tidto, 
Hwaens dromen oer dyn wetter glieden, 

Hwaens lieafdeUet. 

Dou seachst hjar kliuwen en fordwinen, 

Miskien for altiid , út dyn each ; 
Hjar lieafde bliuwt oer 't wetter driuwen, 
Elts twierke wyt it to biskriuwen 

En eltse weach. 

Salang ik libje, bliuwst dou by my; 

Hwer ek it lot my bringe mei, 
De wille oan de iggen fen myn marke, 
De sangen, dêr 'k sa graech nei harke, 

Hja gean' my nei. 

En bin ik foart, wol den yet tinke 

Oan hwa sa folle houd fen dy; 
Sjong den oan oare jonge herten 
Fen hwa dy nea, né nea forgetten, 

En sjong fen my. 

Groü. J. S. 

De flinter socht om in vvyfke en det moast fen sels 
îeil fen 'e tsjepste blommen wêze. Hy biseach se alle- 
gearre , mar wiste net hwa as er nimme scoe. Hja sieten 
allegearre dimmen en sêftsedich op hjar staltsjes , lyk as 
it past for jonge fammen op skien pompiêr. Allegearre 
like moai en kreas , hy wier der skien mei oan. 
Do fleach er nei de kouweblom , dy hjit by de Frânsken 
fen „Margaretha", mar hjir yn Fryslân sizze se mar 
slJQcht wei fen Grytsje. Dy kin wiersizze , det witte 
jimme fêst wol. As in jongfaem nijsgierrich is , eft in 
feint smucht op hjar het , ja ofte né , den nimt hja sa'n 
blomke en roppet dêr de bledtsjes linke-ienen út, wylst 
hja by elts bledtsje lústert: „Fen herte" ^mei smerte" 
„in bytsje", as „alhiel net." Det jinge , hwet hja by it 
lêste blêdtsje seit , is it rjuchte. Elts docht det yn syn 
eigen sprake. De flinter die it in bytsje oars, as de 
fammen. Hy loek de bledtsjes der net út , mar joech 
op elts in tútsje , hwent hy wist wol , det min mei 
frieunlikens meastentiids it fierst komt. 

„Lieawe Grytsje Kouweblom !*' sei er , „dou biste it 
fornimstichste wyfke fen alle blommen , hwent dou kinste 
wiersizze. To , siz my ris , mei hwa as ik trouwe scil. 
Det woe ik sa danige graech witte , den koe ik der dalik 
op ou, om hjar to freegjen, as wy de lapen marbyelk- 
oar smite scille." 

Mar Grytsje haldde hjar stil : hja wier nytlich , om 't 
er hjar in ^^fornimstich wyfke" neamd hie, hwent hja 
wier yette jongfaem. Hy frege for de twadde kear en 
hy frege for de trêdde kear , mar do-t hja jimmeroan 
stom bleau , fortrette it him en hy teach er sels op dt , 
om in breid to siikjen. 

It wier yette yn it foarjier. Der wierne in hopen 
maerteblomkes en krookjes to finen. »Tsjep jonggûd !" 

tocht de flinter »tsjep , mar yette in bytsje to 

jong en to nochteren." 

Lyk as de measte jonge feînten, hied er syn sinnen op 
fammen set , dy-t in bytsje âlder wierne. Do teach er 
nei de bûterblommen, mar dy wierne him to rimpen en 



Digitized by LjOOQiC 



35G 

to bluîstrich , de swelleblomkes seagen him to folle om- 
hegens , de tulpen wierne to pronksk , de pinkster- 
blomraen net foarnamernôch , de linebloisels wierne to 
lyts en dy hiene ek sa'n neisleep fen sibben ; de appel- 
blommen , ja , dy seagen der lieaflik út , sa wyt en sa 
roaze-read , mar — hjoed bloiden hja en moarn stoude 
de wyn de moaije bledtsjes nei alle siden út elkoar. 
Sa'n houlik dûrre him dôch hwet al to koart. De earte- 
blom Hke him it bêst ta , dy wier glânzich en blank en 
it wier in húshk jongfaem , dy-t er gnap útseach en hjar 
dôch ek yn 'e koken rêdde koe. Hy stie al ré om hjar 
to freegjen , do-t er in lyts eartepûltsje yn 'e kiker krige, 
mei de forw^e blom der yette oan. „Hwa is det?" 
frege er. „Det is myn sister !'' andere de earteblom. 

^Lieawe sei , den wirdst dou fêst letter ek sa ûnsjuch !" 
en foart fleach ds maet. 

It earste, det er seach, wier in kamperfûlje-beamke. 
Det wier in húshâlding mei in hiele keppel jonge fammen, 
mar hja hiene allegearre lange giele troanjes en dêr 
mocht de flinter perfoarst net oer. „Hwêr mocht er den 
wol oer?" scille jimme fêst freegje. Nou , freegje him 
det sels mar. 

It foarjier gyng foarby , de simmer gyng foarby en it 
wier hearst wirden. De blommen kamen yn hjar moaîste 
klean op 'en baen. Mar hwet bruide det de flinter? — 
Hja wierne net jong en fleurich mear. Just as min alder 
wirdt , het it hert sa'n langstme nei swietrook en dy 
fynt min net by daeljes en stokroazen. Dêrom kaem 
ús flinter op it lêst by de kruzemint to lânne. „Dy het 
nin blommen", sei er, „mar hja is sels in blom f en top 
ta teil. De blêdden en de stâllen en de woartels , alles 
rûkt like swiet." 

En hy frege hjar, as se syn wiif wêze woe. 

Mar it kruzemint stie der stiif en steil hinne , en nei 
in hoartsje sei hja : „Frieunskip , oars net ; jo binne 
ald en ik bin ald. Wy kinne wol for elkoar hbje, mar 
trouwe, né, de Ijue scille de gik net ha mei ús alde 
jierren." 

En sadwaende krige de flinter alhiel gjin wiif. Hy 
hie der al to lang om socht en det is net goed. 

De flinter waerd aldfeint. 

It wier let yn 'e hearst. It reinde det it easde. De 



Digitized by LjOOQiC 



357 



wyn skodde de tûken fen *e beammen hinne en wer , 
det hja kreaken en knapten. Min koe it net mear yn 'e 
simmerklean út 'e hûs hirde. Nou , det hoegde de flinter 
den ek net , hwent hy wier tafallich yn in keamer to 
lânne komd. Dêr wier de kachel oan, it wier der sa 
waerm , det min net sizze scoe, det it gjin simmer mear 
wier , tochte er. Hjir koe min wol libje , mar „ libje 
is net genôch,'' sei de flinter. „Min moat ek frij wêze 
en den in bytsje sinneskyn en in inkeld blomke der by !" 
En hy fleach tsjin 'e ruten oan. De Ijue seagen him en 
hy waerd op in spjelde stitsen en yn in flinterkast to 
pronk set. Mear koene hja net for him dwaen. „Nou 
sit ik ek op in stâlle, lyk as de blommen", sei er , „mar 
it foldocht my net al to bêst ! My tinkt , sa moat min 
yen ek fiele as min troud is , den sit min ek fêst !'' 

En dêr treastge er him mei. 

„Det is in keale treast!'' seine de blommen yn 'e 
blompotten , dy-t yn it finsterbank stiene. 

»Mar blommen , dy-t yn 'e blompotten waechsje , binne 
net to bitrouwen'', ornearre de flinter , ^dy forkeare to 
folle by de minsken." 

Nynke fen Hichtum. Nei Andersen, 

Baes Jan nimt in slokje , 

Hy is ek sa hjit. 
In romer jenewer 

Dy droeget it swit. 

Baes Jan nimt in slokje, 
Hy is sa troch-kâld. 

In romer jenewer 
Is grif in bihâld. 

Baes Jan nimt in slokje, 
It wirk wol net rjucht. 

Dêrfor helpt in wipke, 
Den giet 't wer mei nocht. 

Baes Jan nimt in slokje, 
Al ier yn 'e moarn. 

Hy kin dêr net bûten, 
Hy is det gewoan. 

SüRiCH, 1887. 



Baes Jan nimt in slokje, 

De hele dei lâns. 
My tinkt, fen syn saken 

üntgiet him sa gâns. 

Baes Jan nimt in slokje . . . 

Syn saek stiet al mis , 
Min seit, det de drank dêr 

De oarsaek fen is. 

Baes Jan nimt in slokje 

To foUe. Syn lea 
Kin 't focht net mear féle, 

Yn 't each blinkt de dea. 

Baes Jan nciem in slokje — 
Och , hie 'r it net dien ; 

De man hie yet libbe, 
't Wier bêst mei him gien 

B. S. HYLKEMA. 

Ho-t Jonke wîîf Lysbet, troch hjar skiteldef- 

tigens^ în hûskrîús waerd for hjar man , — 

en ho-t er hjar fen dy kwael ôfholp. 



FEN 

M. MIEDEMA. 



To Rjuchtegea wennen nêst in foech tweintich jier in 
pear minsken , dy-t Jouke en Lysbet hjitten. Jouke wier 
tîmmerfeint en fortsjinne by de tiid lâns goed jild ; hwent 
hy forstie him goed op syn handwirk , wier tige rêdtsom 
en woe skoan arbeidsje. Hy hie den ek al fyftsien jier 
as fêste feint wirksom wêst by Halbe-baes , en dy man 
haldde in bulte fen Jouke en lei in hopen dingen mei 
him oer , hwent hy wiste , det er tige op syn feint ôf 
koe. — Troch dy wei , det Jouke it hiele jier lâns wirk 
hie , gâns forlsjinne en hja mar ien bern hiene om for 
to soargjen , hiene ús Ijue in aerrich goed bistean. Nou 
wier Lys ek wol in kras wyfke ; hja wist de boel wol 
byenoar to haiden en paste goed op penning sextsien. 
En om 't se yn de earste jier of hwet fen hjar trouwen 
ek goed togearre koene , libben hja in tiidlang fleurich 
mei enoar hinne. 

Mar it is nou ienkear sa op ús greate minskewrald, me 
fynt gjin goud sonder skûm , sels yn ús forljochte ieu 
net , nou-t foarijtgong en biskaving , lyk as me 't neamt, 
as mei earnewjukken de tsjusternisse kliuwe en ús sa 
nou en den in Heaf lyts skyntsje fen Ijocht sjean litte. 

En sa hîe Lyske den ek hwet oer hjar , det op him 
sels just net to mispriisgjen wîer , mar det se njunke- 
lytsen to fier dreau , sadwaende hjar man in hopen lêst 
en ergewaesje joech en him mannich amery fen Hns 
ûntnaem , sa 't der , — ho goed hy oars ek wêze mocht 
en ho skoan hja oars meî enoar koene , — wol ris în- 
kelde hirde wîrden oer en wer swaeiden. En omH Lys 

as in echte Eve's-dochter net op 'e mûle fallen, enraoai 
fits fen aerd wier, haldde hja trochstrings it lêste wird, 
en moast Jouke-man syn ein slûpe litte. 

Jouke Lys wier imnien , Lêzer ! dy-t folle mei de learne 
lape omwreau , altyd it hûs oeral hie en nea dien krige , 
it iten en drinken hast noait op 'e tiid ré hie en det, 
op it slimst, alhiel forgeat. 

Om 't de bûrwyf kes , dy-t dêr om hjar hinne wennen, 
dêr tige niget oan hiene en in party fen hjar lieawer 
in bûrpraetsje haldden as jimmeroan om to heisterjen , 
waerd Lyske wol ris tige bipraet en birabbe , en sa- 
dwaende krige se de namme fen „skjinne" Lyske. 

Nou scoe 't nei ús sin wol sa goed wêst ha , det dy 
rattelskûten hwet fen Lyske skjinnens oernomd hiene 
en Lyske op hjar bar hwet fen hjarren oernomd hie. 
Mar det giet nou ienkear sa net. Yn pleats det de iene 
hwet fen d'oare siket to learen, giet me lieawer hinne 
en wize yens bûrmans lekken en brekken as mei tomme 
en finger oan , wylst me yens eigen , dy faek tige sa 
swier weage , foarby sjucht. 

Det Lyske it fen d' iere moarn ont de lette joun sa 
bare drok hie op hjar wize , wier , — om 't Jouke op 
'e ûre thús kaem to skoftsjen , — mar ûnfoege lêstich 
for de man. Ja , dy omstânnichheid woech him faek as 
lead op it herte. — Yn 't earst fen iijar trouwen hied 
er dêr wol ris oer prottele. Mar do-t er bigoun yn to 
sjean , det soks dochs bûter oan 'e galge wier , en Lys 
nei hjar eigen holle foartgyng , haldde de goede man 
him mar stii en liet er Lys hjar wegen gean. Sadwaende 
barde it al gau ris , det Jouke mei hwet ^blauwe Jan'' 
nei de winkel rekke , om-'t Lyske it jamk net oan tiid 
hie ; om oars hwet for him klear to meitsjen. 

Nou hie Jouke altyd noch hope hawn , det Lys det 
griemen , lyk as er 't neamde , mei *e tiid hwet ôfleare 
scoe. Mar dêr hied er in misrekken yn raakke. Ynpleats 
det se it liet , boäze det jimmerwei mear mei hjar oan. 
Ja , op 't iêst kaem 't sa fier hinne , det as Jouke thús 
kaem fen 't wirk , den koed er earst syn foetsokken en 
syn alde timmerklean úttsjean en moast it hert net yn 
't liif ha , om ris oan to stekken , den stie der in heis- 
lîk waer op. En den barde it yet faek , det it hjar net 
wachtsje koe, om iten for him ré to meitsjen. Sa moast 

Jouke den , hy moeht lypje of pypje, as er netfoarby woe 
fen iten , sels mar sjean , det er hwet krige. 

Nou scoe Jouke det faek oer him hinne gean litten ha, 
as Lys hjar dêr bûten halden hie en by hjar wirk bleauw. 
Mar ynpleats dêrfen , eamele hja him den jimmeroan 
om 'e earen. — Den hied er dit bismodze, en den det 
smoarch makke ; den wier it allegearre bistoud en ûnder 
'e yeske , den hied er alles wer to-baerge . . . koartom , 
as Jouke hwet die , as wier er noch sa foarsichtich , it 
wier altyd forkeard. En Lys dy tsjantere him oan ien 
wei om 'e earen , det er alles bigriemde en bistau , det 
it himmeljen hjar gjin byt holp en hja 't sa noait yn 
oarder halde koe. 

Sa barde 't ris wer op in moarn , as Jouke fen 't 
wirk kaem, det Lys wer neat ré hie : om om 't it al hwet 
let wier , en er ien ûrc wer yn 'e winkel wêze moast , 
waerd er al in bytsje koartkearich en sei yn him sels : 
„Det 's ek in divelsk iêst! 't Is langer safier hinne , 
det as 'k hwet hawwe wol , den moat k sels mar sjean, 
det 'k hwet krfl ! Lys kriget it ho langer sa drokker . . , 
Hwer scoe hja nou wer sitte scille ?" — Hy dikere efkes 
ta 't finster út , en do-t er fornaem det hja yette drok op 
't stap oan 't skûrjen wîer , sei er : »Kom, ikmoatmy 
sels mar wer rêdde : it kin hjar dochs noait wachtsje." 

Nou, Jouke rêdte him ek. Mar 't gyng disse kear net 
sa bjustere himmei yn syn wirk. Hy helle earst de 
greate spoenkoer , dêr-t er wol ris hwet spoenen yn 
meinaem út 'e winkel , út it efterhûs wei , sette dy mids 
oer de keamer del , krige er in hânfol spoennen út , det 
de helte der bûten rûgelen , en treau d' oaren op 't 
fjûr. Do helle er hwet wetter yn 'e tsjeltel , det ek al 
net alhiel sûnder poesjen gyng en sette dy op it treeft 
oer 't fjûr , det nou al barnde , det it knapte. Forfol- 
gens gyng er nei de spyskeamer , helle dêr in holpânne 
út en sette dy oer de matte del. Einlings naem er it 
moalfetsje en rûgele dêr hwet moal út yn 'e panne gear , 
det it him om d' earen stau en 't wol like , det it yn 
'e keamer sa mar op ien amerij tige mistich bigoun to 
wirden , wylst er sei : — „Ik scil for dendivelrissjean, 
as det ek oars kin !". . . Hy krige nou en den ris wer 
in hânfol spoennen , en keilde dy op it fjûr, as scoe der 
baergeslachte wirde. — It dûrre den ek mar koart, do 

sea it wetter , det it ta de tute en ta 't lid útsteamde , 
lyk as út in masine. Do-t Jouke-man det fornaem , 
skûrde er de tsjettel rimpen ôf 't fjûr en geat do it 
wetter op it moal yn 'e holpanne , mar ynpleats det er 
do de tsjettel , dy al hwet swart barnd wier , wer op 
syn sté sette , plakte er dy mar by him op 'e matte del, - 
krige do de pôtstrourearder , en bigoun op sa'n ougrys- 
like menear yn det wetter en moal om to slaen , det it 
tsjin 't kammenet en by 't bêdsket opspatte. 

Wylst er dêr drok mei to-set wier en rearde , det er 
der oer stinde , kaem Lyske yn *e hûs. Mar det minske 
skûrde rare eagen op , do-t se Jouke dêr mids oer de 
keamer sitten seach mei de holpanne twiske de skonken , 
wylst er dêr yn det moal en wetter omsloech eft er 
sljucht wier. Hja sloech den ek de hannen gear en sei 
mei in gjalp : „Och Heare ! hwet bart hjir? . . . ." — 
„Hwet hjir bart?" sei Jouke , „det kinst sjean ! Ik kin 
dochs net foarby fen iten, wol ? Ik wol op 'e tiid hwet 
yn 'e ransel hawwe , det siz ik dy ! Sa divelsk komt 
it net . . . ." 

Lys wier ûnderwyl hwet fierder yn 'e keamer komd, 
en seach nou earst goed, ho-t Jouke-man oan U hûshalden 
wier. Mar do-t se seach , det dy swarte tsjettel dêr oer 
hjar glêd wreaune matten stie , dizze siedde wier mei 
skaefspoennen en yeske en it bisleek by tsjûk en by tin 
oan 't kammenet en oan 't bêdskird siet , do bigoun 
hja — alhiel mâl — fen lilkens to gûlen en to dounsjen. 

Jouke , al ho balstjûrich er op det stuit ek wier , bi- 
goun nou al in bytsjen oars efter syn festsje to wirden 
en digere al ris skean ta de hoeken fen 'e eagen út nei 
de keamersdoar. Mar ear 't er de birekken makke hie, 
om, as 't op in hounjen gean woe , er út to striken, 
skûrde Lys him de pôtstrou-rearder mei in feech út 'e 
hânnen , joech him dêr in lawibes mei om 'e earen, dy-t 
him net jokke en him it útsjean joech , as wier er mei 
bisleek ynsjippe. Jouke makke , sa rêd as syn foetten 
it talieten , det er de doar útkaem , wylst Lys him yet 
efternei rôp : „Ik scil dy det pôtstrou-rearen ôfleare !'* 

Jouke sette nou stap nei de winkei , en om't er den 
altyd by Halbe-baes foar de glêzen lâns moast , seach 
dy him do ek gean. 

-- ^Hea'* sei dy jin syn wiif , ^hwet komt Jouke 

op in nuvere tiid yn 'e winkel. Scoed er hwel forgetten 
ha ? — It is yet gjin healwei ienen. Det liket mâl I 
Det mat ik ris witte/' 

, Sa gyng Baes den nei de winkel , dêr-t er Jouke 
stean seach mei de rêch tsjin 'e skaefbank en de holle 
foardel , as yn djippe tinzen forsonken. 

— „Hwet is der nou oan , Jouke ?'' — frege Halbe- 
baes. „Ha jo hwet forgetten , man ?" 

— „Né!" sei Jouke toarwei. 

— „Nou , it koe sa wêze*', sei Baes wer. „Wy binne 
det oars net fen jo wend , det jo binnetiids yn 'e winkel 
komme." 

Jouke sei neat. 

Sa pratende wei wier Baes by Jouke komd , en nou 
seach de man , det syn feinte holwirk en hier wol mei 
bisleek ynsmard liken te wêzen. Do boarstte er út fen 
laetsjen , hy lake det er skodde en sei : — „Myn Ueawe 
ginst noch ta , Jouke ! binne jo faek ûnder 't skearmes 
weikomd ? — Mar den is it dizz' kear wol hwet rûch 
tagien ! — - Fij man , hwet sjugge jo der üt ! It koe 
wrachtich wol bistean , as hiene jo by Greultes foaroer 
yn 't boltsjedaei lein." 

Jouke waerd koart , en sei : — „ Jo hoege my de gik 
net oan to stekken , Baes ! De kop is my gjîn jelne 
lang , det siz ik jo !'' 

— »Né, det sjuch ik wol", andere Baes wer , ^det 
haldt mei in palm al skjin op. Mar hy sjucht er dy sa 
allerheislikste raer út , woe 'k mar sizze. Hwer hest 
dochs sitten ? of het dyn wiif dy faek de bisleekspôt 
op 'e holie leech getten?" 

Nou kaem it Jouke yn 't sin , det er him earst net 
hwet hoflfene hie , nei 't syn wiif him dy groetenis mei 
de pôtstrou-rearder jown hie. Hy striek him nou mei 
de hân om 'e hoUe en fornaem , det syn boppe-fordjip^ 
ping alhiel mei it healnôge rear-om bismodze wier. 

Baes Halbe seach nou ek wol , det er mear as in 
bytsje mei syn feint oan miskearre. Do-t Jouke opseach , 
moast Baes lykwol , as er woe of net , dôch yet efkes 
ghmkje , hwent it seach er mal út. Mar do det hwet 
bikomd wier , sei er : — Mar hwet is er bard, Jouke ? . . . 
It is net goed , det sjuch ik wol. Siz it my mar." 

It woed er mar neat n't bêst mei Jouke ilt; hystam- 

mere dêr earst al sahwet yn om en woe it al for Halbe- 
baes bidilsen halde , hwent hy skamme him tige, om mei 
de wierheid foar 't Ijocht to kommen. Mar om 't er Baes 
koe as immen , dy-t folle mei him op hie en swije koe 
as in stien , fleach it er op 't lêst by biten en brokken 
út. En sa waerd Halbe-baes dy hele stoarje , dy er de 
moarns mei Jouke en Lys foarfallen wier , wys. 

— »Nou", sei er do tsjin Jouke , „dou hest my nou 
alles forhelle , det is in biwiis , detste folle bitrouwen yn 
my stelste , en nou scil ik dy fen myn kant ek biwizen 
jaen , det ik det bitrouwen wit to wirdearjen troch hwet 
for dy to dwaen , om dy fen dyn hûskriús to ûntlêstigjen." 

— „Kinne jo det dwaen , Baes ?'* sei Jouke. 

— „Ik scil dy in rie jaen'\ sei Halbe , „en aste dy 
trou opfolgest , den stan ik er dy for yn , del dyn wiif 
wol fen hjar oanwenst om altyd to himmeljen en to 
griemen , ôfholpen wirde scil en detste hjar to nei wol 
om 'e finger woelje kinste. Mar den moatste krekt dwaen 
lyk as ik dy siz , en de kop er foar halde , Jouke !'* 

— „Och , hearken Baes !" sei Jouke. „Hwet scoe ik 
bliid wêze, as dy rie fen jo ris helpe mocht." 

— „Dy helpt grif !" sei Baes. „Aste him mar kras 
opfolgest. Mar den moatste dalik net eang fen 'e pôt- 
strou-rearder wirde en litte dy fen dyn wiif de doarnet 
útjeije. Den helpt it net ! — Mar oars ? den stan ik 
er dy for yn , det myn rie probatmn wirkje scil.'' 

— „Nou , Baes !'' sei Jouke. „Ik scil jou rie fen stikje 
ta bytsje opfolgje , det ûnthjit ik jo.'' 

— „Akkoarte!'* sei Baes. „Den scil ik 'im dy oan 'e 
hân jaen : — aste nou joun thús komste , den bearst 
mar , det er neat bard is. Dou seisleLysmar „'navend'* 
krekt as jimme sa pas in tige griene rite mei enoar hawn 
ha , en gean den mar op dyn plak sitten. Hja mei hjar 
wirk den dien ha of net dien , dêr moatst mar net nei 
sjean." 

— „Hoech ik my earst ek net to forklaeijen, Baes?" 
frege Jouke. 

— „Né ! Hwet forklaeije ?'' sei Baes. „Dêr moatst 
net ienris om tinke. Dou gieste mar yn 'e hûs en stekst 
de piip mar ris oan.*' 

— „Smoke wol hja oars ek net lije", sei Jouke wen 

— „Dou stekste nou mar ris oan", sei Baes ^ensmook 

er mar ris dapper op ta. Den scil it joun licht noch 
wol ris hwet hird waeije ^ mar dêr meiste net oars fen 
sjean ! En wol se dy to Hif , war den de slaggen ôf en 
keil it ystremint , dêr se dy mei reitsje wol , de keamer 
mar oer. En mocht det ding yn hwet diggelgoed of sa 
to lânne komme , det de spoennen er nei stouwe , dêr 
meiste gjin each om forlûke. Dou moatst deselde bliuwe. 
Hja mei alteas net oan dy sjean , detste oars of oars 
wirdste. Nou scii *t der nammers wol oan ha , detste 
hjar joun yn ienen yn 'e stokken krigest , dêr scille 
faek earst wol in dei of hwet oer forrinne moatte ear 't 
er hwet foroaring komt. Mar det 's allegearre neat ; 
aste mar oanhaldst , den is it masterskip dines , det siz 
ik dy! 

Mar hârkje nou fierder. 

As it moarnier neflfens oars tiid is, om nei de winkel 
ta, den bhuwste mar stil lizzen, sa lang as 't dy sels 
goed tinkt. Komst er einlings ôf, den stekst de piip 
mar ris oan en kypje ris hwet bûtendoar , en heste dêr 
dyn nocht fen , den giest mar wer yn 'e hûs sitten om 
op dyn alve en tritichst hwet mei dyn wyfke to thé- 
drinken. Ik wol leauwe , det scil hjar net sa wakkere 
bêst smeitsje. Der scille den faek wol hirde wirden mei 
hjar swaeije , en hja scil wol raer gûd opjaen. Mar 
dou moatste , hwet er barre mei , bidaerd bliuwe en dy 
nearne om foroarje , — al fljucht se dy ek einlings oan ! 
En dôr moatste krekt sa lang mei oanhalde , det hja 
krimp jowt en tsjin dy seit , det se graech wol , detste 
wer nei dyn wirk gieste. — Den is 't fen sels dyn bar 
om "to praten , en seist jin Lys , detste soks ek jerne 
wolste , mar net earder foartgieste as hja moat dy earst 
ynmoedich ûnthjitte en dy de hân er op jaen , det hja 
det griemen en himmeljen litte scil , en meitsje , det hja 
om iterstiid hwet for dy ré het. — En aste nou myn 
rie trou opfolgeste", sa bislútte Baes , „den stan ik er 
dy for yn , det dyn wiif fen hjar griemerskwael better 
wirde scil." 

Jouke hie , wylst Baes oan 't wird wier , mei saun 
pear earen nei him harke , en nou dizze swige , sei er : 

— »Nou, Baes ! ik hoopje jou ried op to folgjen , it 
mei den komme sa 't wol ; sa'n Ubben is dochs ek gjin 
libben aliyk. Al springt Lys ek souders hichte , ik scil 

deselde bliuwe en gean net wer for hjar op 'e rin." 

— »Nou", sei Baes , „wy scille ris sjean, ho gnap aste 
biste. Mar gean nou hinne en waskje dy ris goed om 
'e holie en tiis det bisleek út dyn hier , oars laket myn 
wiif dy aenstons ek noch út. — Fij , hvvet liket det 
mâl ! — En den moatste mar ynkomme en yt earst hwet 
mei ús , oars kinste wrychtich noch wol fen 'e bonken 
falle , ha 'k soarch.'' 

Jouke die hwet him sein waerd en rekke by Baes-en- 
hjar oan 't miel. Dêr nei bigoun er wer mei nije moed 
to arbeidzjen. 

Lykwol , — al ho moai Baes sjn rie Jouke yn de earen 
klonken hie , — do-t it fierder nei de joun bigoun to 
lûken , bigoun er dochs hwet evel yn 't liif to wirden. 
Hy skytskoarre allerdanichst tsjin 'e set oan. As er 
tocht om dy pôtstrou-rearder en dy eagen as tafelboerden , 
dy glinsteren as fjûrfonken , den bigoun him siker de 
moed al hwet yn 'e hakken to sitten , ja , de grize gyng 
him oer de grouwe , as er him der goed ynjoech. Mar 
den sei er ek wer yn him sels : „Ik haw it Baes nou 
ienkear ûnthjitten en it scil er nou ek troch ! Der ûnder 
as der boppe ! Hwet diveker nou , ik hoeg ek n't bang 
fen Lys to wêzen ! . . . Mar dy potstrou-rearder , dy 
pôtstrou-rearder !" — En sa tsjansele en hersenskrabe 
Jouke mar oan ien tried foart, krekt sa lang ont it hil- 
joun wier. — Do gyng er , nei Halbe-baes ^'navend" 
sein to hawwen , — nei hûs. 

Hird roun Jouke lykwols net. Hwet neijer as er oan 
'e doar takaem, hwet freamder it him efter syn baeitsje 
waerd. It hert sloech him as in klok. Einlings stied 
er foar de doar. — Ho scoe 't nou? . . . Der yn? . . • 
Scoe Lys ek ris wer mei det stik ûngebarnd hout klear 
slean kinne . . . of mei de tange. Dy wier yet hirder ... — 
Sa bleau er der earst efkes stean. Mar det dûrre ek 
mar koart. Do grypte er moed , en sei : — Ik haw 
Baes ûnthjitten , ik scoe de kop er foar halde — en ik 
scil ek wird halde for den donder ! — Dêrmei draeide 
er de doar iepen , gyng drystmoedich yn 'e hûs en sei 
Lys „'navend" ! 

Lys sei neat , mar seach him oan as in ûle. Mar 
Jouke foroare him dêr nou net om en gyng dea bidaerd 



Digitized by LjOOQiC 



366 

op syn plak sitten , wylst Lys yet drok oan 't heis- 
terjen wier. 

— „Bigjinst foart dalik al wer to dwersbongeljen ?" 
briek Lys einlings los. 

— „Ikke? ho det sa?" — frege Jouke dea bidaerd. 

— „Dou witste wol , net ? det ik dy net mei dy 
smoarge klean op myn skiene stoellen om ha wol to 
wrotten ?'' 

— „De stoellen binne net better as ik", sei Jouke. 

— „Dy klean út !" fleach Lys op. 

— „'i Is de moeite net , wyfke !" andere Jouke , 
,aenstons geane wy to koai.'* 

Lys haldde hjar stil , mar wier al wer tige lilk. 
Jouk gyng nou oerein en makke tarissing om de piip 
oan to stekken. 

— „Hwet scitte nou?'* — frege Lys. 

— „Ik woe ris eflfen smoke , frou !" andere Jouke , 
altyd yet alHke smout. 

— „'t Scil der net ynstean !'' sei Lys. „En oars mar 
divelske gau er út." Hja scoe wer op Jouke ynfleane , 
mar bikoarre hjar. 

Jouke striek in stryksweveltsje oan en rikke mei gau- 
wens , det it roet him hast yn 't hier siet. Do waerd 
it minder , Lys krige de tange , ûnderhelle dy en sei 
mei in foars lûd : — „Nou heste fen trijen to kiezen of 
to dielen : det gestjonk litte , der út gean of de tange op 
dyn ransel." 

Jouke bleau bidaerd sitten en bearde mar , det er 
neat to dwaen wier , wylst er de riikwolkjes yn aller- 
hânne foarmen nei de glêdde souder oprize liet. 

Do-t Lys det seach, waerd se alhiel kûgels, hja ûnder- 
helle de tange, om dy op Jouke lea to-lânne komme to 
litten; mar ear 't hja dêr oan ta wier , krige Jouke de 
tange beet en keilde dy tsjin 'e sikterre oan , det in pear 
stelten, dy dêr to pronk stiene, tige bigounen to skod- 
sjen , der ôf trüzelen en yn alle gruzeleminten op 'e groun 
stikken spatten. Do waerd it fen sels net better : hja scoe 
Jouke de neilen efkes fiele litte , fleach him einlings oan 
en gûlde fen mâllens. Jouke , troch 't er goed hwet yn'e 
bouten hie , wier 't lykwol net folle wirk om Lys fen 
him ôf to hâlden , en sa liet er hjar sparlje , bite en 
Wauwe, ont se net mear koe en dea skjin hjar nocht hie. 

Do-t Lys seach , del Jouke-man nou hiel oar biear 
tape as dy moarne en hja hjar sels skjin ôfmartele hie, 
foel se op in stoel del en wist fen lilkens net , hwet se 
oanfetsje scoe — wylst Jouke mar dea bidaerd op syn 
plak sitten bieau. It binijde de man nou sels , det er 
sa yn ienen in hiele helt wirden wier. Hy bearde mar 
stees , det er neat to dwaen wier eii smookte syn bêst. 
Lys koe 't net langer oansjean : hja fleach fen mâllens 
wer oerein , smiet de klean mei in rep út , gyng op bêd 
en skûrde de bêdsdoarren stîif ta, as woe se sizze: dou 
komst er joun net by my op ! 

Do it njunkelytsen nei Jouke sin bêdgongerstiid for 
liim wirden wier , lei er de piip del , snie him in byt 
iten , det er opiet en kipe do yet ris bûten doar, hwer- 
nei er klearrichheid makke om by syn wylke efter de 
doarkes to krûpen. Nei 't er de doar skoattele hie, teach 
er de klean üt en die de bêdsdoarren iepen. Mar al 
hwa-t Jouke dêr foun , gjin Lyske. Det like mâl ! Hy 
hie dochs klear sjoen , det se op bêd gien wier. Hy 
fielde ris yn hjar nêst. Ja , det wier waerm. Hy seach 
ris om him hinne , mar nearne gjin Lys. Do scoed er 
oan 't siikjen. Mar 't wier krekt , as Halbe-timmerman 
him nou yn 't ear reaunte : „ Jouke" de kop er foar halde . . . 
lit hjar mar stil bitsjean ! , . . Hy kroep dos , sonder 
him fjirder oer eat to bikroadsjen , yn Lyse waerme nêst. 
It sliepen woe lykwol net al to bêst flotsje ; alierhânne 
rare tinzen gyngen him yn 'e holle om ; sims wier er 
yn 'e wille, om er ôf to gean. Mar den birette er him 
ek wer en bleau niei de foetten heal by de bêdsplanke 
del op bêd sitten. 

Op 't lêst sei er yn him sels : hja moat ek mar witte, 
hwet se wol , — ik jow my del. Dêrmei loek er de 
bêdsdoarren wer yn 't kier en do rekke er yn 'e sUep. 

Mar do-t er in bytsje sliept hie , skrilde er allerfrees- 
likste kjel to-wekker. Hy drôge; det Lys yn 'ereinwet- 
tersbak sprong en er hjar dêr nou yn om sparljen hearde. 
Hy sloech de eagen forheftich op en scoe mei in rep ôf 
't bêd, om Lys to heipen. Mar do-t er goed ta him sels 
kaem , fornaem er gau , det it mar in drôch wier en 
mei ien wier '1 him wer, eft Halbe-baeshim tarôp: „Bi- 
daerd bliuwe , Jouke ! de kop er foar halde." En nou 
klear wekker , seach er syii wyfke by de tafel sitten, en 

det hja tige skriemde en suchte. Det bikroep de goede 
man ta de teannen út. Hy wier hast yn 'e wille , om 
der ôf to gean en wer by to lizzen. Nou hearde erLys 
suchtsjen : ,0 Jouke , o Jouke !" Do koed er 'tnetlan- 
ger forswolgje , hy moast nei hjar ta. Mar sa-t er de 
wrine fen him ôfsmite scil , is 't him op in nij , eft er 
Baes syn lûd heärt : „De kop er foar halde , Jouke !'' 
en — Jouke jowt him wer del , en rekket — al ho-t 
Lyske ek suchtet en skriemt — yn 'e djippe rêst. 

Lys wier ûnderwyl nei 't bêd gien. „ Jouke !'' ropt 
hja. „Jouke ! Jouke !" — Mar Jouke hearde, sa 't like, 
neat. Do yette ris : „Jouke!!" - yette gjin andert. — 
Do lûder : „ Jouke-e-e-e- ! !" 

Do skrilde Jouke wekker en sei, yn 'e sliep bitiisd : — 
„Hwa is dêr ?" 

— „Ik bin it , bêste Jouke !" sei Lys. „Wotte ek 
wer goed wêze , Jouke ? , it docht my sa sear." 

— Jouke wier nou ek goed wekker wirden. Hy wreau 
him de eagen earst noch ris goed út , gyng oerein op 
bêd sitten en andere do : — ^Ja, det wol 'k wolJeauwe, 
mar dy pôtstrou-rearder jokke my jistermiddei ek net. 
Mar , hawar Lys ! aste wer bylizze wotte, — ik wol 
jerne wer goed mei dy libje en fen myn kant kin det 
tige bêst.'' — De man wist , nou 't er wer by syn sûpe 
en stdt kaem , siker hast net hwet er heard hie. Sokke 
Peaske- en Pinksterwirden hied er yn lang net út Lyse 
mûle fornomd. Scoe 'k de striid nou al woun ha ? tocht 
er. En hy waerd sa bliid as in protter. As er nei syn 
sin to wirk gien wier, hied er Lys foart fen blidens wol 
om 'e hals flein. Mar Jouke biredte him ek op slach wer. 
It koe ris forkearde útwirksels jaen , as er Lys foart 
wer al to sêft bihânle. Hy moast nou syn rol ek goed 
ta d' ein útspylje. 

— „0, det scoe ik sa jerne wolle , Jouke !" bigoun 
Lys nou wer. 

— „Nou ," andere Jouke , „den binne wy 't dêroer 
iens. Mar nou wol ik earst in akkoart mei dy meitsje , 
Lys ! . . . Ik woe wol, detste det himmeljen en griemen 
hwet lietste , wotte det?" 

— „Ja , Jouke !'' suchtte Lys. 

— »Nou, den is 't goed ," andere Jouke. „En asik 
oni iterstiid hinne thüs kom , den wol 'k hawwe scil 

alles klear wêze , det ik er sels neat oan hoeg to dwaen 
en den meiste alles net oeral ha, mar moatste fatsoenlik 
hwet raei my ite en drinke. As ik oerdeis om trije ûre 
thúskom , om in pantsje fol thé , den wol 'k ha , scitte 
forklaeid wêze , sa 'l wy rêstich hwet togearre prate 
kinne. . . Nimst det ek oan, Lys?" 

— „0 ja , Jouke !" sei Lys. 

,Nou yet ien frage", sei Jouke wer. „Scil ús keamer 
dy ek langer to goed wêze , det ik mei rayn alde tim- 
merklean dêr yngean , of det ik dêr de piip ris oanstek, 
as ik sin oan smoken ha?'' 

— „0 né , Jouke !" 

— „Jow my dêr dyn hân den op !'' 

Lys die det en kroep do wer by hjar man op bêd. 
En hwet se dêr fierder ôfpraet ha , Lêzer ! kin 'k jo net 
sizze. Mar wol wyt ik dit : Do-t Jouke d' oare moarns 
fiif ûre wer by Halbe-baes foar de winkelsdoar stie, 
seach dy man raer op. 

- ^Hwet , deale , ha wy nou, Jouke?" sei er ^Biste 
wer troch de koer fallen ? Dêr wier 'k wrychtich al 
bang fen. Mar nou hest it den ek for fêst forlern , 
hear !" 

— „Né, Baes !" andere Jouke mei in bliere laeits om 
gyn mûle. ;,Det ha jo mis redt ; de slach is mei gloarje 
woun , hear ! Jou rie is wol probatum, Ik bin jo der 
tige tankber for." 

— »Jonge noch ta !" sei Baes. „Ik hie net tocht , 
detste det sa gau klear krige hieste. Dou heste dochs 
gjin heal wirk makke , wol Jouke ? Det bin *k to min- 
sten net fen dy wend." 

— „Ik stan er jo for yn, fen neV\ sei Jouke. „Dêr 
kin 'k myn egen wyfke to goed ta. Né , man ! wy 
scille nou foartoan lokkich mei enoar libje. En det scille 
wy oan jo to tankjen ha , Baes ! Tûzenkear tank dêr 
for !" — De man wier alhiel út 'e skroeven. 

En Jouke hie goed sjoen , Lêzer ! Fen dy tiid ôf oan 
miste it noait , ef Lys hie it iten en drinken op 'e tiid 
ré , hoegde Jouke de skjinne stoellen net mear to mijen 
en koe er oanstekke, sa faek as er dêr sin oan hie. — En 
sa hawwe dy Ijue mei hjar bern dêr yette lange jierren 
oanien lokkich mei enoar libbe. En as Lyse bûrwiven 
faek mei de earmen oer enoar by enoar stiene to rabjen 

en in oar by de rêeh op lo heljen , sîet Lys iverich foar 
*t finster to naeijen of to breidsjen , wylst it sintsje fen 
frede en wille blier troch de skjinne ruten skynde. 

En Jouke , al moast er sims ek arbeidsje det er switte , 
stie faek by de skaefbank in fleurich wyske op to heljen 
en to sjongen. Mar 't meast en lieafst song er dit : 

„In al to skjin en Irinten wiif 

Is for hjar man in kriús , 
Faek fynt er neat ta syn geriif, 

Komt op 'e tiid hy thús ; 
Mar 'n dipper wiif, dy-t yn 'e hûs 

It skjin het — dêr mei wei , 
Dy bringt in himel yn yens klûs 

En lok en seine mei." 



L O K. 



In berntsje roun in flinter nei , 
Dy-t sitten gyng op alle blommen ; 
Mar, toeht ús maet him binei to kommen, 
Dêr floddre de flinter wer fleurich wei. 

Mar gjin bilies joech det krigele bern : 
„Wier 't faek ai mis", sa tocnt er, „letter 
Pak ik dy, flugge flinter , wol better" — 
Hy taestte — de reed wier tcer forlern. 

Al fierder en heger de flinter fleach , 
Oer in djippe kûle . . . Boi seach yn 'e hichte , 
Mirk de kûie net — waerd wei yn 'e lichte , 
Wylst dy lokjende flinter de loft ynteach. 

Sa bistou , o lok ! Wy skrippe om dy , 
Wy hoopje op dy ûnder lêst en lijen 
En miene dy ienkear wol to krijen , 
En forjitte er it grêf foar ús foetten by, 

En fâlle dêryn! .... 

Mar ai wier det sa net: 
Al mocht it ek ienkear ús tabihearre , 
Wy scoene det moaije lok bidearre , 
Lyk as 't bern , det in flinter yn hannen het. 

PIETER JELLES. 

PIETER JELLES. 



't Is bard yn langforfleine tîden , 
Do swalke er oer de Sweedske groun 
In jonge fromme pylgrom roun : 
For Jezus* wiere lear to striden ; 
Dy-t him de frede werjown hie 
En sint syn treast , syn alles wié , 
Det wier syn doel, dêrfor forliet er 
Syn nommel wiif , syn lieawe bern , 
Syn eare en steat en goed forsmiet er , 
Om earm en bleat troch 't lân to tsjen. 

Troch sompich slyk , oer hirde stiennen , 
Lâns sieile paden bergen oer , 
Troch 't skrokke sân , sa gleaun as fjûr ^ 
Seach min dy fromme pylgrom rinnen. 
Him diek in rûge skiéppehûd , 
Ut bleate foetten roun him 't bloed , 
As hy tsjin skerpe stiennen staette , 
En hwêr it paed him hinne laette , 
Lâns sterke stinzen, dêr de wrâld 
It swietste swiet joech for de sinnen , 
Lâns earme klinten , keal en kâld , 
From trape er alle doarren binnen , 
En socht it hert , troch 't ierdske goed 
Fordoarn , of hird troch 't lange lijen , 
Ut stof en sonde omheech to krijen: 
Hy wiisde op Jezus' aeflferbloed 

En learde, d' ierde to forjitten 
For 't iwieh lok yn 't Heitelân , 
Om sillich oan Gods riuchterhân 
Yn himelgloarje del to sitten . . . 



Sa kaem er op in stille joun , 

Do-t yn it Westen op 'e groun 

De sinne stie — in gouden poarte 

Fen Ijocht — in streamjend wetter lâns, 

Det yn 'e mylde simmerglâns 

Blier mei syn kroUe weachjes boarte, 

Hweroer in melodije glied, 

Sa himelsk moai , sa ynlik swiet , 

Det him it bloed stilstie yn d'ieren; 

It wier as moarns it tierelieren 

Fen *t blide Ijurkje yn 't hege blau ; 

It wjukte allyk yn wite dou 

Oer dy biblomme krite hinne; 

It wier , eft , sjongend troch de loft , 

In boartlik dertene ingle-kloft 

Dounse op 'e strieien fen 'e sinne, 

Allyk in nije blide dei , 

Sa dage 't út 'e fierte wei. 

„Hwet minske," tocht er, »sjongt sa moai? 
^Hwent mei sa'n hunichswiete tonge 
„Ken 't flelend minske allinne sjonge ; 
„Dy wille, lieaflik bûten roai, 
„Ken oars nin ien as 't Godsbern fiele: 
^Gods amme, rûzend oer in siele 
„Oan d' alderfynste snaren ryk, 
„Det is det himelske muzyk!" — 

Lang rêst er net , mar flerder giet er , 
En jimmer lûder , blierder , swieter 
Rûst him dy wûndre sang yn 't ear ; 
Hy heart nou ek de wirden klear , 
Dy-t op dy stream fen toanen driuwe .... 
„Hwa ken sa wier en moai biskriuwe 
„De wirken fen Dyn hân , o Hear?*' — 

Mei flugger trêdden trapet hy ; 

Dêr hwer dy griene wyljen waeije , 

Mei swîere tûken *t wetter aeije , 

Dêr moat dy swiete melody 

Fen dinne korarae — hymjend fen 

It hirde rinnen einlings stiet er 

Oan d' igge . . . en sjucht forheard . . . Hwa sit dêr ? . 

»0 sei, it is in Wetterman!'^ 

Hwa koe se net yn d'âlde tiden, 
Dy soannen fen it wûndre wiet , 
Dy tûke masters fen it liet? 
nochlik , oer de mar to gliden , 
Dêr H wetterfülk oan H djoeijen wie ; 
sillich , oer in stream to farkjen 
En nei de wetterman to harkjen , 
Dy dêr syn fêst ûntwyk yn hie ! 

Alf wizen koe in wetterman ; 
Tsien spile er jnmk op 'e fioele . 
Mar, waerd min dêr al nuwer fen , 
It âlfte brocht yen op 'e doele : 
't Ald wiif sprong by de wiele wei , 
As hjar dy wize yn d' earen trille , 
De kreuple en lamme dounsen mei , 
M Popke yn 'e nane sprong fen wille ; 
De kij yn 't lân , 't fé op 'e stâl , 
Hja moasten dounsje op 'e miette ; 
De stiennen sprongen út 'e striette , 
Ja, al yens húsrie dounse as mâl. 
Mar disse wûndre melodije, 
Moast 't wetterfoltsen deis for swije, 
Dy sang , fen al to folle macht , 
Wier for de geasten fen 'e nacht. 

Ho blier hjar liet de wolken kleau, 
Ho swiet hjar llbben hinne dreau, 
len ding koe 't wetterfolk net hirde : 
Hja koene nea net sillich wirde ! 
De wetterman wier Satan's soan .... 
Net for hini is de Heare stoarn — 

swiere flok, o djippe smerte, 
Net wei to sjongen mei hjar liet , 
Dy-t jimmer oan hjar siele frîet; 
iiwge langstme fen hjar herte ! 
Yet .... stille hope , pynlik swiet . 



Sa koe min yn *e bliere moarn , 
As alle tsjustre skaden stearre , 
Hjar inkeld skruten sjongen hearre : 
„Is net for üs de Heare stoarn ?" — 

De pylgrom harket yet nei 't liet : 
Op in grien eilân mids yn 't wiet, 
Det oan syn foetten brekt en brûzet , 
De sjonger sit — de jounwyn strûzet 
Him troch it lange Ijochte hier ; 
Syn skonken sitte yn reid en wier 
Fortiisd en út dy griene lape 
Stekt hy de blanke glêdde lea ; 
Syn hoile draecht in reade kape .... 
Sa 'n tsjeppe holle seach min nea ; 
En drôgjend sjucht er oer de baren , 
Nei 't hege swirk , oer 't bûnte lân , 
Wylst det er mei de riuchterhân 
Syn sangen opropt út 'e snaren. 

Hy sjongt fen *t Ijocht der waerme sinne , 

Dy-t al hwet libbet myld biskynt, 

En , eft hja jouns yn 't skâd fordwynt , 

Moarns kliuwt wer troch de wolken hinne ; 

Dy-t yn 'e fierste herntsjes kringt , 

Net freget nei kom-ôf en sibben , 

Mar , yn hjar rynske lieafde , libben 

Sels oan it lytste wiermke bringt ; 

Hy liuentet fen Gods moaije blommen , 

Fen 't tankbre fûgelt yn it wâld , 

Det Hy ek yn Syn hoede hâldt .... 

,Ik fier', sa geit er, „oer de. wrâld 

„In nije blide hope kommen : 

„De himel seit my 't boadskip oan : 

„„Ek for dy is de Heare stoarn !"" 

Lilts slacht de pylgrom op 'e groun 
Mei 'n stôk , de stipe op al syn wegen ; 
De spylman swijt — forheard , forlegen , 
Sjucht hy bidest de krite yn 't roun 
En heart , ho-t pylgroms lippen roppe : 
„Ho sjongstou sa fen blêd en blomV, 
„Fen 'tlok, det oer de siele komt , 
„As min de himel sjucht dêrboppe ? 
„Krûp wei , forbline , yn wier en gnod , 
„Biskriem dyn lot , dyn iwich lijen : 
„Genede is net for dy to krijen, 
„De Hel is dines , Satans brod ! 
„ Ja , earder scil de toarre tûke , 
„Dêr ik myn ienlik paed mei gean, 
„Fol jonge griene blêdden stean , 
„Fen swiete reade roazen rûke , 
„As det de hege Himelheit 
„Dy plak jowt yn Syn Sillichheid." — 

Hy swijt en nimt de stap wer oan .... 
Dêr komt fen 't eilân mids yn 't wetter 
In skrille skreau — den , efkes letter , 
Is alie lûd in hoart forstoarn — 
Den boarst de sjonger út yn triennen 
En skriemt sa lûd en snikkert sa . . . . 
De pylgrom mei it hast net ha — 
Hird giet er, om det lûd t' ûntrinnen ; 
Mar simmes heart er yet de toan : 
„Net for my is de Heare stoarn!*' 

„Wol moast ik wreed d^ lêste hope 

„Fen dy forlerne siele slope", 

Sa tinkt de pylgrom; „mar ho sear 

„'tMy docht, it is Dyn winsk, o Hear!'* — 

En fierder, fierder trapet hy; 

Mar yn syn binnenst heart er yette 

Dy nochlik swiete melody, 

En den — det kleijen yn *e fierte . . . 

Al drôgjend bliuwt er hommels stean — 

Hy digert roun . . . Hjir op 'e romte, 

Dêr 't paed oer rint, waechst beam noch blomte 

En dochs: hy koe troch roazen gean, 
Sa'n swiete rook driuwt om him hinne ; 
Hwerearne dochs dy roazen binne ? . . . 
Fêst tichte by : it rûkt sa swiet ! 
Hy stoarret snúwjend yn *e hichte — 
Den yn 'e rounte — nei de lichte . • . . 
Syn stôk is 't , dy-t fol roazen stiet ! 

De keale toarre stôk fen niis 

Is nou in farske griene tûke 

Fol reade roazen : 't parrediis 

Ken fen gjin swieter swietrook rûke. 

En biddend siicht de pylgrom del . . . 
't Rûst yn in sigen oer syn holle : 
„Lieafde is dyn God, de Mylde, Golle !'' . 
stream fen wille , hast to fel , 
Hwet minskehert ken dy forneare ? . . . 
Hy stammert einlings : „Tank, o Heare ! 

Den giet er tel oerein en rint, 
Sa hird syn skonken him mar drage , 
Werom , as boade fen 'e dage , 
Dy-t nou for H wetterfolk bigjint ; 
En rêdder bounset him it herte . 
En 't bloed him nei de wangen fljucht , 
As hy det byld fen stomme smerte , 
De wetterman , wer sitten sjucht. • 
^Loksillich,'' ropt er him tomiette , 
„Bistou; stek fry de holle oerein ; 
„Great nijs het nay de Heare sein — 
„Siz, kenstou disse tûke yette? 
„Niis wier er ioar en keal , en nou 
„Fol reade roazen : sillich dou ; 
„Hwent dit 's in teiken fen 'e Heare. 
;,Sjong fry dyn heechste liet foartoan, 
„Hwent ek for dy is Jezus stoarn! 
,My, sondich minske, woed Er 't leare." 

Det boadskip rûsde fîer oer 't wiet , 

't Krong troch yn 't herte fen 'e baren , * 

Foer as in twierre troch de snaren — 

En op 'e wjukken fen in liet 

Teach dy forloste siele omhegen . . . 

De fromme pylgrom gyng syn wegen ; 
In mylder leare preke hy: 
De lieafde bleau him jimmer by — 
En oer syn wirken laei Gods segen. 

Skrâns, Hearstmoanne , 1889. 



Alde Snypsnaren. 



Yn 'e Provinciale Boekery to Ljouwert hat min in stik mannich 
hânskriften fen Paulus Knillis Scheltema , dy yn syn tiid wenne het 
to Achlum. Twa dêrfen steane fol fen sizkes mei de útlizzing der 
nêst. Ik ha for in bisûnder doel ytlike dêrfen by 'enoar socht, dy-t 
ik nou hjir printsje lit. Der binne stikjes by , dy-t út alde kroniken 
nomd binne ; der binne ek by, dy-t ik net wit, hwer ús maet se 
fen dinne het. As de ien of oare der faek ris mear fen wit, scoe 
it my tige nei 't sin wêze, as er my det meidiel^ woe; al is 'tnoch 
sa'n bytsje , it koe yen faek op 't spoar bringe. 

I. 

Sizkes fen Master Jan, 

Dy master Jan, det wier in raren ien. Hy spriek folle yn rym ! 
Hy samle ek in bulte alde dingen byenoar , lyk as hjir folget : 
„Pier in Sjoerd ha frij hwet troch 'e trachter 
getten", sei master Jan, 
en syn útiizzing wier krekt sa as hjir stiet: 

„For 'e aodde Friesche histories, ha wy Sjoerd (Suffridus Petri) 
en Pier (Winsemius) Ijeaf; y habben al it gunt dat skrjeuniz, yen 
nije rock oantein, in di fabels in sproockjes dear za wat onter 
ditsen, az Worp in hjare." 



Hy rymde ris op in kear : 






„Do da whüt and rea Roos ün Engeland fonkte 
„Da white kaproen ijn Flânaren pronkte 
„ Schieringers in Fetkeapirs by di Friesin 
„Bronkhorst in Hekeren it fjoer ijn Gelder bliesin 
„Wiern' Jjn Holland Hoek en Koppeljauw 
„dij it fjoer dienn' riekin eaf wjier it lauw." 

„It moaijste rvm fan Gysbert wier 

„0p 't Hoarz-nofFjen fen JifFer Swier", 
sei master Jan en den naem er ús G-ysbert-om fen 'e planke , en 
lêsde syn masteriik stikje op it Hynste-riden fen JifFer Sibiiia fen 
Jongestal, ien fen dy stikken, hweryn de smeiberheid fen it Frysk 
it bêst útkomt. 

n. 

„Do min op san foet wjettir fen e Lamer op Snitz foer, in e trij- 
mestir troag de Dycken drjeuwne , uwtgong di wrad yn 'e Hom- 
merts mdlxx." 

Dit ha wy letterlik oernomd as in oantinken oan e' Alderheljen 
stoarm fen 1570; it stiet op in stien ynbeitele yn 'e Hommerts, seit 
de skriuwer , en den scil 't ek sa wol wêze. 

III. 

Op in stien oan it Rigts Gorrits *) GasthCis to Ljouwert stoe alear: 

„Ther stede der Staf stoe 

„Hw8er Ludger d' Afgod moe 

„ramet yen Tjerk fan holt [776] 

„di lettir iz herbouwd [1190] 

„fjowir houndert jier dear ney 

„buwkke di Tjerk dear wey [1576] 

„do kaem de wiere lear 

„yn 'e Wester Tjerk toe Godes eer." 
Min woe hawwe det, hwer de tsjerke to Aldehou yn 776 boud 
wirdde, alear in alter for ús aldfaers god S taf {StaiYO} stie. Do-t 
vn 1190 Äldehou en Hoek byenoar kamen, wirdde disse tsjerke, dy 
brekfallich wier, op 'e nij opboud. Hy foel ynenoar yn 'tjier 1576; 
do waerd de GriÔermearae ieare yn 'e Westertsjerke preke ; sa seit 
Paulus Knilles Scheltema. 

IV. 

„Symen het Gies fordoan." 
- sei master Harke , en dy wier skoallemaster yn 't Nylân ; syn broer 
hjitte Hendrik R^ntjes. Yn 't jier 1661 hie er dit sizke yn syn bi- 
bel skreaun en disse Bibel wier yette yn wêzen by syn folk yn 1800, 
alteas, sa seit ús Paulus boppeneamd. 

En hy seit der by : „Az Symen Abbis der neat waest hije, soe Gijs 
,it folle fierdir broagt ha, want hy woard fan Simen toa foil^ op 
^fiezele en dear hijer earen neij , in mey dat al koen' Sijmin in uis 
„Hendrik dear net by. 

„hier efter stonde letterlijk 
y,hed was nen awd freesck det Gies skrjeun mar ne'^ Lettir klinke 
„fan 'c Ljoed fan houndirt ta houndert for oarre^ sjog di awdde 
„Fresene wetten der ick blün yn 6in." (Sjuch oer Simen Abbes Gab 
,bema: Halbertsma, Hulae aan G. Japicx II.j — Scoe Paulus dit 
lêste faek yn 'e Bibel foun en dêr út opskreaun habbe ? It liket sa wol ! 
^wer scoe dy Bibel nou to finen wêze ? ( Tonei mear.) 

Ztcolle. Dr. F. BÜITENRUST HETTEMA. 



*) Dit wier Tsjerk Waltes' widdou. 

It Testemint. Toanielstik yn 4 útkomsten, troch B. H% 
Zyîstra. Ljouwert, R. van Belkum Kz. 1889. Priis 
75 cinten. 

Boppeneamd toanielstik is ús fen 'e útjower tastjûrd, om der in 
wirdsje fen to sizzen. 

Op side 91 fen dizze jier^ong ken min lêze, ho-t wv oer it skriu- 
wen fen in goed toanielstik tinke. „Gjin letterkindich wirk, det 
safolle easket fen 'e skriuwer, as just in toanielstik ," sizze wy dêr, 
en it komt ús foar , det in hopen Fryske skriuwers dêr alhiel oars 
oer tinke. Wier det sa net , den scoene der alle jierren net safolle 
nije stikken útjown wirde. 

Det de Hear Z^lstra der ta oergien is , om s^n toanielstik , det 
by-t winter, do-t it fen it Ljouwter Toanielselski^ opfierd is, sa min 
foldien het, út to jaen, docht ús nij. Wier der gjin ien goê-frieun, 
dy-t him dy útjefte ôfriede koe V Het er net lêzen , ho toar de 
Ljouwter krante — oars sa rûmredich, as 't op priisgjen oankomt — 
him oer syn wirk útlitten het, en het er út de Fryske en de Prov. 
Fryske krante net wys wirde kend , ho-t min to Ljouwert oer syn 
wirk tocht ? Of het er by himsels bitocht, det in toanielstik by de 
opfiering min foldwaen en dochs it lêzen tige wirdich wêze ken ? 
Dit lêste binne wy den wol mei him iens. De hearder miet mei 
in ffâns oare miette , as de lêzer. De lêste het tiid , om oer it 
aerd fen 'e persoanen yn it stik en de snedigens fen 'e setten nei 
to tinken, wylst de earste det net oan tiid het. In fod ken by 't 
spyljen foldwaen, as de fortoaners goed binne. In aerrich frouljues- 
byld mei in swiet lûd snijt faek alle kritvk ôf. De swakste en 
sleauste folsinnen kenne de hearders oan 't laitsjen bringe , as hja 
iitspritsen wirde troch in snedige mûle. Ja, inkelde spilers forsteane 
de kinst, om it folk oan 't laitsjen to bringen, allinne troch de wize, 
hwerop hja it toaniel oersta^pe , de ea^en fordraeije of de mûle 
forlûke. In figiir , fen 'e skriuwer misteikene , wirdt faek rêdden 
troch it hâlden en dragen fen him, dy der for spilet. En sa ek 
oarsom ; der binne stikken, dy-t net to spj^ljen, mar dochs juwielen 
fen hege letterkindige wearde binne. Min tinke oan de drama's 
fen Vondei en Hooft , moai to iêzen , mar net to spyljen , om 't de 
earste eask fen in drama — det der hwet yn hart , yn dien wirdt — 
der oan ûntbrekt. 

En sa scoe 't ek wêze kenne, det it Testemint, howol op 'e plan- 
ken fen it toaniel fallen , syn plak op 'e boekeplanke tige wirdich wier. 

It moit my , det ik — roppen om myn sin oer it wirk to sizzen — 
forklearje moat, det it nei mjn miening op 'e boekeplanke like 
min thús heart, as op it toaniel. Ik leau det Zylstra, wol er as 
skriuwer in ^oede namme habbe, better wirk lewerje moat, as dit. 
Der binne Ijue, dy-t my myn krityk oer Heeringa's „Tîva Ijeave 
jonges'' mar tige kwea nomd habbe , inkelden om t hja 't net mei 
my iens wieme , oaren , om 't hja myn skriuwen oer det stik — ho- 
wol nei hjar sin wol wier — to skerp founen. Dochs bin ik it oan 
'e wierheid skildich to sizzen, det Heeringa yn syn stik gâns mear 
taîint blike lit, as Zylstra yn sines. Heeringa het, nei myn sin, 
de karakters misteikene , se net sa skildere , as er se himsels tocht 
hie en üs sjen litte woe. Mar Zylstra het net ienris karakters foar 
eagen hawn. Hy het in forhaeltsje bitocht fen in weismiter, dy-t 
út Amerika weromkomd is en nou, sûnder det to witten, ynbrekt 
by syn egen broer. Dy stelderye bringt trije broers wer byenoar. 
De twa broers, dy-t de foet by de kûle halden habbe, en foar dy 
tiid neat fen de forroune swankebast witte woene , nimme him nou 



Digitized by LjOOQiC 



380 

hommels wer yn genade oan, om 't er ja, om 't er by ien 

fen hjarren ynbritsen het. 

Heeringa het yn syn stik foar him nomd , om sjen to litten , ho it 
aerd fen in minske op oaren ynwirkje ken; hjr wol ús minsken 
skilderje, dy-t foar ús eagen in stikje fen hjar inerlik libben ôf- 
spylje. Hy slagget dêr net jrn; hie er syn stik in jier mannich lizze 
litten en net sa hird ôfbreide. den wier it better foar de hearen 
komd. Mar Zylstra het syn wirk lang sa swier en djip net opfette 
en dêrom mien ik , det syn stik folle leger stiet as det fen 'e skriu- 
wer fen „Twa Ijeave jonge.s." 

Nou miene min dochs net, det ik út aerrichheid dit minne oar- 
diel oer it wirk fen in nij jong skriuwer hjir útsprek. Tsjin myn sin 
mien ik it dwaen to moatten. Ho graech scoe 'k wolle, det der 
wer in goed toanielskriuwer opstie! Hoe graech scil 'k elk jong 
skriuwer de hân tastekke, om him wolkom to hjitten. Ik bin sels 
jong skriuwer , sels learling yn 't fak , en det ik hjir krityk lewerje 
is ailinne, om 't der gjin oar is, dy-t it docht Tige graech scoe 
'k det swiere en ûntankbere wirk, dêr min gjin frieunen, mar al- 
linne fyannen mei makket, oan ien, dy it better as ik iabitroud 
is, oerdwaen. Mar hwêr is de man, dy-t der sin oan het? Hwêr 
is. hy , dy net bang is , om de hân yn de brânnettels to stekken ? . . . 

En krityk moat der wêze, scil yn úg Fryske lettertún it ûnkrûd 
net oan alle kanten opscjitte. Dêrom wol ik, by it bisprekken fen 
dit toanielstik , yet op in ding wize , det dochs al to slim is en mar 
al to folle foarkomt. 

De Hear Zylstra, dy-t as skriuwer bikend stean wol, het it net 
ienris de moite wirdich achte , om , foar 't er in Frysk boek útjoech, 
him de Fryske boekstoaijinge egen to meitsen. Min lêst yn syn 
boek: hawt for hat: hawst for hast; praete f or prate; molke for mâlke; 
hwer for uer; bûwten for hûten; lyke for like; thige for tige; Bûter- 
húrren for Bûterhûrren (op bl. 4); jin for yen; hleauwn ^r hleaun; 
gouw for gau ; Freerkje for Frearkje ; hoanne for hoarne ; brieferinder 
for hrieverinder ; dûwr for dúr; joed for hjoed, ensfh. , to folle om 
op to neamen. 

Mar it earste, hwet min fen in skriuwer easkje mei, scil den 
dochs wol wêze, det er hwet fen 'e tael, dêr er yn skriuwt, ôfwit. 
Hy moat dochs hoekstaverje kenne! 

En as wy nou gjin boekstavering hiene , mocht dit hinne bruije ; 

mar wy habbe de „Hantlieding fen it Frysk Sélskip ," om de boek- 

stavering lît to learen en bûten-det yette de nije spraeklear fen Van 

. Blom. Dy-t wol , ken dos de tael leare ; hwet den to tinken fen 

him, dy-t det net docht? 

Is det lieafde for yens smake, as min it net de moite wirdich 
achtet, om hjar fetsoenlik toboek to stellen? 

Hwet scoe de Hear Zylstra — dy , mien ik , as ûnderwizer oan 
taelstúdsje docht — sizze fen in Hollânner, dy-t boeken skriuwt, 
sûnder de earste taelrigels to kennen ? Nou, wy as Friezen freegje 
for ús sprake itselde , as hwet de Hollânner freget for sines — en 
dêrom easkje wy, det de Fryske skriuwers hjar boekstavering kenne, 
foar 't hja boeken yn 't Ijocht jowe. 

Dit jildt by namme for de skriuwers fen 'e jonger ein. De âldere 
skriuwers binne great wirden yn in tiid, det der gjin algemiene 
rigels for de boekstavering fêststeld wierne ; in tiid alteas, hwêryn 
elk skriuwer op syn egen houtsje boekstavere. Nou-t lykwols it 
Frysk Selskip in boekstavering makke en in hantlieding om hjar to 
learen ütjown het , mei min fen 'e nije skriuwers forwachtsje , det 
hja der brûknie fen meitsje, sy it den ek op dy frije wize, dy-t de 
opstellers fen 'e Hantlieding yen sels oan 'e hân jowe. 

P. J. T. 

FEAECHBOS. 



1. 

Poatterich. By alles , hwet Dr. Murray Bakker oer dit wird sein 
het op side 188 fen disse jiergong, wol ik yet meidiele, det ik yn 
Adam Bede fen George Elliot ditselde wird foun hab. Min lêstdêr 
eame fen old and pottering, yn deselde biteikenisse as ús ald en 
poatterich , ek fen alde minsken. P. J. T. 

II. 

Hwet is drôgje? — Op bl. 193 fen 'e le jiergong sizze wy, det 
drôgje itselde is , as mimerje. De Hear D. J. Kuperus fen Baerd 
wol der op út, det dit net alhiel yn oarder wêze scoe. ^Drôgjeisby 
my gjin mimerje, mar lang, tige lang forstélle", seit de Hear K.. op 
groun fen in tige alde sizwize fen in ald boer út syn krite , d^-t 
ornaris danige efterlik is mei ploeijen en siedsjen en him sels den skien 
prate wol mei to sizzen : „Der komt altiid in ûrke for de drôger.'" 

It komt ús foar, det yn disse sizwize it wird drôgje yn deselde 
biteikenisse brûkt wirdt , as dy-t wy der oan joegen. Yn 't Hol- 
lansk oerset , scoe 't wêze : „Er komt altijd een uurtje voor den 
droomer'' Dreame, drôgje en mimerje is hjir fry wol itselde. 

Hwet ús goed docht, is, det it wii*d drôgje, det in hopen net 
mear forsteane, om 't min it net sa faek mear heart, dochs yette 
yn 'e siDrektael foarkomt. 

III. 

Oan Dr. L. C. Murray Bakker. Mei in wird fen tank for syn 
drege, kleare anderten, in pear oanteikeningen : 

Op II' Ik niien hude groun ; mar oan diss' tiid ta haw 'k jimmer 
forstien , det min sei fen hute groun. 

Op IV. Faek haw ik ek sizzen heard: „Det fanke hat rare 
faxen (== kuren). Hwer komt dit wird wei? Of ken min dit ta it- 
selde faxen torêch bringe ? 

Op XII. Sa-t hjir bosse brûkt wirdt, sizze wy dosse. Sa 'n nút 
neame wy ek in dosser. Sa scjit my yn 't sin, det wy for it „tus- 
schenweri^sel" oekebakke ek sizze fen oekedakke. Friesema. 

IV. 

Friesema freget nei forklearing en ôflieding fen : 

1, Lak en frak; 2, Brette hansfottsjes ; 3, „It lân stiet spîis wet- 
ter"; 4, Oeribel; 5, Onbidich ; 6, „Hy springt SiS in dertjen'' ; 7,„'tls 
knobbich waer"; 8, Ora hûs en hear. 

V. 

Yn de le jiergong wirdt in ald rymke meidield, det de bern bj 
it touterjen sjonge. In âlde dame to Ljouwert stjûrde ús nou it 
hieîe sankje , lyk as hja sels it nêst fiifensauntich jier wol songen 
het, as hja hjar sister toutere. — Hjir folget nou det rymke, for 
de ynstjûring hwêrfen wy de heechachte Dame tank sizze : 

ÄiHsje meus pot, — En dievolgo(r)t — En die vol warme tcêggen — 
Ze dust het aan Moetje niet sêgge — Ze dust het aan Vadtje niet 
vrage — Da7i lcreeg ze haar gat 'vol slagen — Ban Tcwam Boede — 
Met syn scherpe roede — Uie gysselde Antsje voor het gat — Het 
gat hegon te btoeden — Bloed,Moeavarl'en — Éeed ermetnamarlcen — 
Iteed er met na Gossevaêrs huus — Gossevaêrs huus staat in de 
hrand — Wie het dat daan? — Ttvee Meine einepiekjes — Bie daar 
op 'e dyk satten — En daar melk en twiébak atten — 'n Witte en 'n 
swarte — Wat voor uil je hewwe? — De witte — Wat seîjemet die 
îvitte doen ? — Eierkcs îegge — Wat seî je met die eierkes doen ? — 
Schooîvrouw gewe — Wat seî de schooîvrouw daarmetdoen? — Fan- 
koekjes hakke — Wat seî se met die pankoekjes doen? — Kynderkes 
gewe — Wat mutte de kynderkes daar voor doen ? — Leere, îang 
leere — Ban tvudde het grooie heeren; — J^ang, îang sîape — Dan 
hîiwe het domme papen — De papen en de mennisten — JJy sitte op 
de kisten — Se kîoppen aan de kandeîaars — En kyke deurderuten. 

De fragen fen de Hear T. J. Haîhertsma to Madioen scille tagelyk 
mei it andert yn 'e oare jefte opnomd wirde. 



BRIEWEBOS. 



It ús tastjûrde stikje ^Hearsf" kenne wy ta ús spyt net opnimme. 

Friesema. Al jou fragen habbe wy net opnomd. Wes sa ^oed, 
as jo de forklearring freegje fen in sizwize, dy-t jo by in skriuwer 
lêzen habbe , it wirk hweryn en de bledside hwerop jo it foun habbe, 
derby to setten. 

Gahe fen Gromvergea. Hwer bJiuwt Jan fen Alles ? 

Fonger. In goede reis hawn ? Is der net in útjower yn New-York, 
dy-t w}r for ús doel brûke kenne? 

Der is lis frege, om ris in liîst to jaen fen 'e wirden, dy-t yn 'e 
Fraechbos bispritsen binne. Wy scille sa 'n list jaen by de 3e jiergong. 

Oi) side 261, rigel 15 fen disse jiergong, lêst min fen 'in pimpen 
frommiske; dit moat wêze: hlmpen. 

Op side 264, ûuderste rigel, lêze min , yn pleats fen icinsken : winskjen. 

Op side 267 , rigel 16^ is it wirdsje net weifallen; dit moat stean 
foar it wird mear. 

Blêds. 

Nijjierswinsk fen âlde Foek fen Heech oan de Fryske Fammen . 3 

In soarte fen miggen, fen Pieter Jelles 5 

Minja, in Sémearke fen Pieter Jelles 6 

Oansiik, fen D 13 

Jonker Epema of de Drinkhoarnen fen Herwey, fen T. E. 

Halbertsma , . . . . 14 

For de Bem: 

Us âlde Bles 50 

Neat krige en tige bileane, fen G. Postma 51 

Lou üngelok, fen E. Zwart 55 

Riedlingen 56 

Yn 'e Postwein, fen H. van Warners 58 

Stean fêst 62 

In krappe winter en hwet dêr út foartkaem, in folksforhael , 

fen J. Troelstra 63 

It Nijlân, fen M. Miedema 74 

De fordildige man 77 

De Frânsken to Makkum, fen B. K. — v. S. G 78 

Yet hwet oer Hirdriders, fen H. J. Kooistra 83 

Nije boeken 89 

Fraechbos 94 

Briewebos 96 

Beralef en Ludger, fen Pieter Jelles 97 

Us pake Boekje, fen S, S. Koldyk 121 

In krappe winter en hwet dêr út foartkaem , in folksforhael , 

fen J. Troelstra 124 

Hwet it marke sjongt, fen J. S , 133 

Ut Marswier , fen C. Wielsma 134 

For de Bern : 

De wylde Kou, fen Nynke fen Hichtum 152 

Myn earste pear Learzens , in teltsje út Ald-omke bernetiid, 

fen S. K. Feitsma 164 

Riedlingen 170 

Nije Krêft , fen Dirk Troelstra 171 

Wylde Hierren. Moai en mâl üt it Grinzer Studintelibben 

(forfolch) 172 

* 

Blêds. i 

In feestjefte ta de Njuggentichste Jierdei fen de Hear M. de i 

Boer , fen Pieter Jelles 180 

Ikke en mines, fen H. van Warners 182 

In Libbensbyld, fen S. K. Feitsma 184 

Nije boeken 185 

Fraecbbos 186 

Briewebos 192 

De Boumaster fen 'e Aldehou, fen S. S. Koldyk 193 

Frisk end Flacmsk , fen Johan Winkler , 232 

In nije krite fen de Fryske Lânbou-maetskippy fen T. E. Hal- 

BERTSMA 238 

For de Bern: 

In teltsje út Japan, fen Nynke fen Hichtum 252 

Spantsje-rôwjen fen G. Postma 255 

Kukeleku, fen F 2bl 

Riedlingen 258 

Ut Marswier, V, fen C. Wielsma 260 

^Wat de overheid ophangt mag de onderdaen niet lossnije" . 273 

Ut de Franske tiid 280 

In wirdke oer de „Bekn. Fr. Spraakk. door Mr. Ph. van BL03t", 

fen Dr. F. Buitenrust Hettema 283 

Teltsjes om 'e Hird, Earste Joun, fen T. E. Halbertsma . . 289 

Wylde Rixt fen 't Oerd, Amelânner sizke fen P. J. Braaksma 314 

Ut Marswier (lêste stik) , fen C. Wielsma 326 

For de Bern: 

It glêzen Skipke, fen C. Wielsma 334 

Sinter Klaes, fen Dirk 386 

In Merkereis, fen F 338- 

Domeny syn Aep, fen Nynke fen Hichtum 341 

Kiedlingen 842 

In'krappe winter en hwet dénit foartkaem (einhishU), fen 

J. Troelstra 344 

Us Mar , fen J. S 352 

De Flinter, fen Nynke fen Hichtum , 355 

In Slokje, fen B. S. Hylkema 357 

Ho-t Jouke wiif Lysbet, troch lijar skiteldeftigens, in hûskriús 
waerd for hjar man , — en ho-t er hjar fen dy kwael ôf holp, 

fen M. MiEDEMA 858 

Lok , fen Pieter Jelles 370 

De Wetterman, fen Pieter Jelles . 371 

Alde snypsnaren, fen Dr. F. Buitenrüst Hbttema 377 

Nye Boeken, fen P. J. T , . 378 

Fraechbos 381 

Briewebos , . 382 

